
| लेक को अपने परिवेश और उसकी समस्याओं के प्रति PB 
| केवल जागरूक होना चाहिए बल्कि उनके साथ गहरी 
| । संसक्ति और अन्तर्लिप्तता होनी चाहिए। उसे उनका 
आ Er दर्शक मात्र ही नहीं होना चाहिए, किसी सीमा तक 
सहभागी भी होना चाहिए। हर व्यक्ति बहुत 
' अस्त और भीड़ से घिरा होने के बावजूद कहीं बहुत 
| पा होता है। यह अकेलाप्रन उसे उसके 'स्व” के 


खडा करता है और उससे उसकी पहचान कराता 
३। लेखक के लिए 'स्व' को निरन्तर जानने और 
| पहचानने की जरूरत रहती है। 'स्व' को पहचानने के दर्द 
| । को वे भी नहीं जान पाते जो आपके बहुत निकट या 
ः अंतरंग होने का दावा करते हैं। इस संदर्भ में मुझे गुरु 
| ' नानक के जीवन का एक प्रेरक प्रसंग याद आता है । 

बहुत छोटी आयु में ही जब वे अपने “स्व को पहचानने 
की प्रक्रिया से गुजर रहे थे उनके परिजनों की समझ में 
। नहीं आ रहा था कि आखिर नानक को कष्ट किस बात 
| का है। उन्होंने वैद्य को बुलाकर उन्हें दिखाया। वैद्य 
' बेचारा नव्ज देखकर शारीरिक बीमारी को ही ढूंढने का 
यत्न कर सकता है लेकिन गुरु नानक का असली दर्द तो 
। कहीं ओर था। उन्हीं के शब्दों में - 
। बैद बुलाया बैदगी पकड़ि ढढ़ोले बांह 
भोला बैद न जानई करक कलेजे मांह। 


लेखक (या कोई भी संवेदनशील व्यक्ति) कलेजे की इस \ 
_ | करक को पहचानने की कोशिश करता है। इसी में से । 
र उसके पात्र जन्म लेते हैं और रूपायित होते हैं। 

क्या लिखूँ? 


जीवन में वहुत कुछ लिखा। पीछे मुड़कर देखता हूं तो दूर मीलों तक हरे भरे खेत दिखाई 
देते हैं। लगता है कि उन्हीं में से निकलता हुआ यहां तक पहुँचा है। चारों ओर नजर 
दौड़ाकर देखता हूं तो लगता है कि अभी भी बहुत हरियाली है जिसमें मैं वर्षों तक विचर 
सकता हूं, किन्तु कितने वर्षों तक? 

जो कुछ भी लिखा, उसके प्रति सार्थकता वोध से प्रेरित होकर लिखा। इसलिए 
लिखा कि उसके प्रति वड़ी अंतरंगता से यह अनुभव किया कि यह मुझे लिखना चाहिए। 
ऐसा कुछ नहीं लिखा जो मुझे नहीं लिखना चाहिए था। यह अवश्य है कि ऐसा बहुत कुछ 
है जो मुझे लिखना चाहिए था, किन्तु नहीं लिख सका। इसकी कसक वर्षों से अंदर ही 
अंदर मुझे चूहे की भांति कुतरती रही है और आज भी कुतर रही है। उपन्यास लेखन को 
ही लें। पहला उपन्यास वर्षों तक अंदर पलता रहा। 1 974-75 में जापान के एक 
विश्वविद्यालय में एक रिसर्च प्रोजेक्ट 'समकालीन भारतीय साहित्य में सामाजिक परिवर्तन” 
पर कार्य कर रहा था। अपने शोध कार्य के साथ-साथ उपन्यास पूरा किया - 'यह भी 
नहीं?। फिर प्रारम्भ किया, 'अभी शेष है?। प्रारम्भ करने और पूरा करने के मध्य का 
अंतराल है बीस वर्ष । 'अभी शेष है” की त्रयी के लेखन का दूसरा चरण मंथरगति लिए 
हुए है। 

यह सब कुछ बड़ी खीझ पैदा करता है। नए वर्ष का कैलेण्डर झटपट अपने पन्नों 
को पलटता हुआ कव दिसम्बर की तारीखों पर आ टिकता है, पता ही नहीं लगता । 
जीवनावधि का और वर्ष देखते देखते समुद्र तट की मुठ्ठी भरी बालू की तरह हाथ 
की उंगलियों में से नीचे झर जाता है। 

कहानियां तो ढेर सारी जीं किन्तु लिखीं बहुत कम। पचास वर्ष में सवा सौ के 
आसपास। वर्ष में तीन का औसत भी नहीं। 

दूरदर्शन के लिए कुछ सीरियल लिखे- लोक-लोक की बात, रिश्ते, गदर की गूंज, 
'सच तां पर जाणिए' (पंजाबी)। एक निर्माता ने महाराजा रणजीत सिंह पर एक मेगा 

सीरियल की योजना सामने रखी । उसका विचार था कि इसे कम से कम 100 कड़ियों का 
बनाया जाए। ऐसे सीरियल में मेरी रुचि भी बहुत थी। मैंने प्रारम्भिक 10 एपीसोड लिख 
भी लिए, किन्तु निर्माता के सम्मुख कुछ आर्थिक संकट आ गए। योजना अधर में लटक 
गई। इसी प्रकार पंजाब सरकार द्वारा गठित आनन्दपुर साहिब फाउण्डेशन ने प्रसिद्ध 
फिल्मकार और महाभारत जैसे प्रख्यात सीरियल के निर्माता बी. आर. चोपड़ा से सम्पर्क 
करके सिख इतिहास पर एक धारावाहिक बनाने की योजना बनाई। उसकी पटकथा 
लिखने का दायित्व मुझे सौंपा गया। उस धारावाहिक की भी मैंने आठ कड़ियां लिख लीं । 
पंजाब की सरकार बदल गई (2002)। योजना ठप हो गई। 

पत्र-पत्रिकाओं के लिए लेख लिखने का कार्य निरन्तर चलता रहा है। पंजाब में 
1949-50 से भाषा विवाद उभरना प्रारम्भ हुआ। अविभाजित पंजाब की सरकारी भाषा 
उर्दू थी। विभाजन के पश्चात यह प्रश्न सामने आया कि उर्दू का स्थान किस भाषा को 
ग्रहण करना है। पंजाब में पंजावी भाषा सदा उपेक्षित रही । वहां सभी लोग पंजाबी बोलते 
अवश्य थे, किन्तु कामकाज और व्यवहार में आते ही रास्ते अलग-अलग हो जाते थे। 
उन्मीसवीं शती के अंत में आर्य समाज के बढ़ते प्रभाव के कारण संभ्रांत हिन्दू परिवारों 
में हिन्दी का प्रचलन हुआ | पंजाबी से सिखों का धार्मिक लगाव था। गुरुओं के समय से 
ही गुरुवाणी गुरुमुखी लिपि में ही लिखी जाती रही है। उनका आग्रह यह था कि पंजाबी 

धरती की भाषा है और धार्मिक विभिन्नताओं के वावजूद यहां का जन-जन इसी भाषा 

में वातचीत करता है। इसकी समृद्ध साहित्यिक परम्परा है। सिख गुरुओं के प्रभामंडल के 
अतिरिक्त मुसलमान सूफी शायरों ने अपनी रचनाओं द्वारा इसमें महत्वपूर्ण योगदान दिया 
है। इसलिए स्वाभाविक रूप से उसे पंजाब की राजभाषा होने का गौरव मिलना चाहिए। 

उस समय मैं कानपुर के डी. ए. वी. कालेज का छात्र था। पंजाब में उभरे भाषा 
विवाद और उस कारण हिन्दुओं-सिखों में निरन्तर बढ़ती हुई खाई के कारण मैं बहुत 
उद्विग्न महसूस करता था। मेरी मान्यता थी कि राष्ट्रीय स्तर पर हिन्दी इस सम्पूर्ण देश 
की भाषा है। यह बहुभाषी देश है और विभिन्न राज्यों की भाषाओं को अपने-अपने क्षेत्र 
में वही स्थान प्राप्त होना चाहिए जो राष्ट्रीय स्तर पर हिन्दी के लिए अपेक्षित है । पंजाब 
में पंजाबी को उसका उचित स्थान प्राप्त हो, मैं इस वात का भी पूरा समर्थक था। 

1950 में मैंने 'पांचजन्य' साप्ताहिक में पंजाब की भाषा समस्या पर एक लम्बा 
लेख लिखा जो पांच किस्तों में प्रकाशित हुआ। उसके बाद मैं इस विषय पर निरंतर 
लिखता रहा । पंजाब में यह मानसिकता बन गई थी कि हिन्दी हिन्दुओं की भाषा है और 
पंजाबी सिखो की। मैंने अपने लेखों में सदा ही यह आशंका व्यक्त की थी कि पंजाब का 
भाषा विवाद दोनों समुदायों के मध्य ऐसी खाई उत्पन्न कर देगा, जिसे पाटना बहुत दूभर 
हो जाएगा। ऐसा ही हुआ। पंजाब में आंतक की ऐसी भयंकर लहर उठी कि उसने वहां 
के जनजीवन को पूरी तरह आच्छादित कर लिया। हत्याओं के उस दौर में गहरे पारिवारिक 
और सामाजिक संबंध दरकने लगे | कुछ वर्षों में प्रदेश जिस दौर से गुजरा उसमें पच्चीस 
हजार से अधिक लोगों ने अपने प्राण गंवा दिए। 

इस दौर में मैने निरन्तर लिखा- हिन्दी में भी और पंजावी में भी। सरकार की 
नीतियों की भी आलोचना की और आतंकवादियों के अमानवीय कार्यों की भी। 
आंतकवादियों द्वारा संत हरचंद सिंह लोंगोवाल की हत्या के पश्चात, सरकार को मेरी सुरक्षा 
की चिंता अनुभव हुई । मुझे एक सिक्योरिटी गार्ड दिया गया और मेरे घर पर सिक्योरिटी 
गारद विठा दी गई। 
मेरा ऐसा लेखन कुछ दशकों में फैला हुआ है । यह मेरे सर्जनात्मक लेखन का भाग 
नहीं था। यूं कहूं कि यह सब कुछ मैंने अपने सर्जनात्मक लेखन के मूल्य पर लिखा । मुझे 
इसका अहसास है, किन्तु यह सोचता हूं कि यह लिखना भी मेरा दायित्व था। आन्तरिक 
रूप से मुझ पर इसका दवाव भी था- मैं न लिखता तो कौन लिखता? 
गत कुछ वर्ष से मैं दैनिक जागरण” के लिए प्रति गुरुवार को एक स्तम्भ लिखता 
हूं। दलित समस्याओं पर, पाकिस्तान पर, इस्लामी आंतकवाद पर, धार्मिक कट्टरता और 
कठमुल्लावाद पर, अकाली और गुरुद्वारा राजनीति पर, असमानतामूलक समाज की 
विद्रूपताओं पर तथा अन्य अनेक विषयों पर | इन लेखों की संख्या भी 400 पहुंच गई है। 
ऐसे लेखों के कारण मुझे बहुत ख्याति मिली है और मुझे कथाकार की अपेक्षा पत्रकार के 
रूप में अधिक पहचाना जाने लगा है। यह करक भी कम चुभने वाली नहीं है। 
संचेतना की चर्चा किए विना वात अधूरी रह जाएगी। 1965 में आधार” का 
सचेतन कहानी विशेषांक प्रकाशित होने के पश्चात सचेतन कहानी की चर्चा प्रारम्भ हो 
चुकी थी। इस वात को अधिक पुष्ट करने और चर्चा को व्यापक मंच देने के लिए मित्रों 
में विचार-विमर्श हुआ कि एक त्रैमासिक पत्रिका प्रारम्भ की जाए। ऐसी पत्रिकाओं का 
आर्थिक पक्ष कभी साहित्यिक पत्रिकाओं की जड़ें गहरी नहीं होने देता। इस कारण 
सहयोगी लेखक मित्रों में सिर फुटव्वल भी हो जाती है। 
मैंने अपने मित्रों से कहा कि संचेतना के लिए सहयोग सभी का, किन्तु इसके 
आर्थिक पक्ष को केवल मैं वहन करूंगा। दूसरे अंक के संपादकीय में मैंने यह भी स्पष्ट 
कर दिया कि इस पत्रिका की जीवनविधि का हम कोई दावा नहीं कर रहे हैं। बिना किसी 
दावे के संचेतना अपने जीवन के चार दशक पूरे कर रही है। 
मुझे इसमें कोई संदेह नहीं है कि संचेतना ने इस अवधि में बड़ी सार्थक भूमिका 
निभाई है। हमने कभी इस मंच को छोटे दायरे में नहीं घेरा, किन्तु यह भी सच है कि मित्र 
लेखक/ लेखिकाओं को यह अपनी पत्रिका लगे, इससे हमने उन्हें कभी विरत भी नहीं 
किया । हमने यह प्रयास भी किया कि संचेतना साहित्यिक चिंताओं के साथ उन चिंताओं 
की ओर भी ध्यान दे जो साहित्य की परिधि में चाहे न आती हों किन्तु उनके सरोकार 
लेखक-मानस से जुड़े हुए हों। 
संचेतना को लेकर एक एडवेंचर भी किया गया था। 1985 में इसे समसामयिक 
विषयों की मासिक पत्रिका बनाने का दुस्साहस कर डाला। पांच वर्ष तक मासिक बनाए 
रखकर हमने यह अनुभव कर लिया कि सचमुच बड़ा दुस्साहस था । तीन वर्ष तक स्थगित 
रखने के पश्चात डॉ. (सुश्री) कमलेश सचदेव और डॉ. गुरचरण सिंह के सहयोग से पुनः 

इसका त्रैमासिक प्रकाशन प्रारम्भ हुआ । इस बात को भी आज तेरह वर्ष होने को आए हैं। 

और क्या लिखूँ? 

चाहता हूं कि 'अभी शेष है” की त्रयी शीघ्र पूरी हो जाए। यह भी चाहता हूं कि 
अनेक अनुभवों, संघातों और मोड़ों से भरी अपनी आत्मकथा भी लिख लूं। दो-तीन 
उपन्यास और कुछ कहानियां भी लिखना चाहता हूं। किन्तु- 

नर चाहत कछु अउर, 

अउरै की अउरै भई, 

चितवन रहिओ ठगउर, 

नानक फासी गल परी | । 


दस खण्डों में अपनी रचनावली देखकर लगता है करक, संतोष, आनन्द और आने 
वाले कुछ वर्ष जीवनकक्ष के चार कोनों में खड़े मुँह विरा रहे हैं। इनमें से किसी को भी 
देखने का साहस मुझमें नहीं है। 

रचनावली का काम कुछ वर्ष और लटका रहता, यदि प्रिय अनिल कुमार ने पीछे 
पड़कर मुझसे उसकी सामग्री इकट्ठी न करवा ली होती। इस आयोजन में उन्होंने जितना 
श्रम किया है, मैं उसका साक्षी हूँ। 

नमन प्रकाशन के श्री नितिन गर्ग ने जिस गति से इस रचना के प्रकाशन को संभव 
बनाया है उसके सामने मेरी कृतज्ञता छोटी पड़ती है। 


एच-108, शिवाजी पार्क, महीप सिंह 
नई दिल्ली-110026 

सम्पादक की ओर से 


1960 के बाद हिन्दी कहानी में एक नया आन्दोलन प्रारम्भ हुआ-सचेतन कहानी । इसके 
अगुआ थे डॉ. महीप सिंह । डॉ. महीप सिंह का मानना है कि ' “सचेतन कहानी सक्रिय भाषा 
बोध की कहानी है, वह जिन्दगी की स्वीकृति की कहानी है। पश्‍चिम की भोंडी नकल और 
ओढ़ी हुई मानसिकता से प्रेरित होकर जिन्दगी की व्यर्थता, नितान्त अकेलेपन और बनावटी 
घुटन का प्रदर्शन नहीं करती ।” सचेतन कहानी आयातित शिल्प पद्धति पर आधारित होकर 
भी भारतीय कथा परिवेश में अपनी मौलिक पहचान बनाए हुए है। निराशा, अकेलेपन, 
विसंगति, ऊब, उदासी, कुण्ठा, शोपण, अन्याय आदि के खिलाफ चेतना का आन्दोलन है जो 
संघर्ष का मार्ग प्रदर्शित करती है और जीवन में आस्था जगाती है। 

डॉ. महीप सिंह ने आधार पत्रिका के सचेतन कहानी विशेषांक में लिखा है कि 
सचेतनता एक दृष्टि है जिसमें जीवन जिया जाता है और जाना भी जाता है। इसमें भविष्य 
की सम्भावनाओं का स्वर है। आत्म सजगता और व्यक्ति के अपराजेय संघर्ष क्षमता में 
सचेतनता एक आस्था है। कहें कि इस कहानी में सृजन की सम्भावना, आशामय भविष्य की 
कल्पना, संघर्षशीलता और आत्मविश्वास का भाव व्यक्त हुआ है। 

डॉ. महीप सिंह जव मैट्रिक (1948) में थे तब से ही लिखना शुरू कर दिया था। 
प्रारम्भ में इन्होंने छोटी-छोटी ऐतिहासिक कहानियां लिखनी शुरू कीं जो उस समय की पत्र 
पत्रिकाओं में प्रकाशित हुई थीं, पर लेख लिखने प्रारम्भ किये 1949-50 में, जब सच्चर फार्मूला 
नाम से पंजाब (उस समय उसे पूर्वी पंजाब कहा जाता था) में भाषा संबंधी नयी नीति लागू 
की गयी और पंजाब में आर्य समाज के नेतृत्व में उसका व्यापक विरोध शुरू हुआ। उन दिनों 
(1950 में) पंजाब की भाषा समस्या पर इन्होंने अनेक लेख लिखे। सही ढंग से कहानियां 
लिखना डॉ. महीप सिंह ने 1956 से शुरू किया। 

प्रथम कहानी 'मेडम' (1956) से लेकर 'निगति' (2006) तक कहानीकार के रूप में 

अप्रतिम ख्याति प्राप्त किये डॉ. महीप सिंह को पचास वर्ष हो चुके हैं या कह सकते हैं कि 
महीप सिंह का कहानीकार 50 वर्ष का जीवन पूर्ण कर चुका है। 

डॉ. महीप सिंह के माता-पिता देश के विभाजन से काफी पहले पश्चिमी पंजाब के 
जिला गुजरात के एक गांव सराय आलमगीर से उत्तर प्रदेश के उन्‍नाव जिले में आकर बस 
गये। उन्नाव में ही जन्म होने के कारण इनकी सम्पूर्ण शिक्षा कानपुर में हिन्दी माध्यम से 
हुई । मातृभाषा पंजाबी से प्रेम होने के कारण घर पर ही इन्होंने इसे पढ़ना-लिखना सीखा और 
पूरी तरह से इसका अध्ययन मनन किया ताकि सूक्ष्म भावों की कलात्मक अभिव्यक्ति सहज 
हो सके | इसी कारण महीप जी पंजाबी में भी उसी सहजता से लिखते हैं जिस सहजता से 
हिन्दी में । इनके परिवार में लेखन का कोई वातावरण नहीं था और इनके बच्चों में भी लेखन 
के प्रति कोई रुचि नहीं है, हां इनकी धर्मपत्नी का भरपूर सहयोग इन्हें मिलता रहा है। 

डॉ. महीप सिंह के अब तक “सुबह के फूल' (1959) 'उजाले के उल्लू” (1964), 

'घिराव” (1968), 'कुछ और कितना' (1973), 'मेरी प्रिय कहानियां' (1974), 'भीड़ से घिरे 
चहरे (1977), 'कितने संबंध, (1979)/ ‘इक्यावन कहानियां, (1980),' “महीप सिंह की 
चर्चित कहानियां, (1994), 'धूप की उंगलियों के निशान” (1993), 'सहमे हुए' (1998), 
महीप सिंह की समग्र कहानियां, (तीन खण्ड) (2000), ‘दिल्ली कहां है” (2002), तथा ऐसा 
ही है, (2002) कहानी संग्रह प्रकाशित हुए हैं। 

डॉ. महीप सिंह के साहित्यक लेखन की शुरुआत सन्‌ 1956 में जिन कहानियों से 
हुई थी, वे कहानियां 'मैडम' और 'उलझन' अच्छी और मुकम्मिल कहानियां हैं। 'मेडम' में 
अगर सवके द्वारा बुरी समझी जाने वाली और चौतरफा अफवाहों से घिरी एक औरत के 
भीतरी दर्द और उजाइ को समझने की संवेदनशील और ईमानदार कोशिश है तो “उलझन' 
दाम्पत्य सम्बन्ध के तनाव को लेकर लिखी गई कहानी है। ये दोनों ही कहानियां स्त्री मन 
के दर्द को सहानुभूति से समझने की कोशिश ही नहीं करतीं बल्कि उसकी उलझनों को भी 
खोलकर देखना चाहती हैं। यह चीज महीप जी की पूरी कथा यात्रा में स्थायी टेक की तरह 
है। अगर यह कहा जाए कि इनकी आधी से अधिक कहानियां या तो स्त्री पर लिखी गई 
हैं या स्त्री की उपस्थिति वहां प्रमुख रूप से नजर आती है तो अतिशयोक्ति नहीं होगी । 

डॉ. महीप सिंह की प्रारम्भिक दौर की कहानियों में “शास्त्री जी', 'लिफ्ट' “सुबह के 
फूल', 'एक हंसी की बात” और 'पड़ोसी' जैसी कुछ अच्छी और अलग तरह को कहानियां 
भी हैं जिनकी अधिक चर्चा नहीं हुई। 'शास्त्रीजी' रामलीला में परसुरामी करने वाले शास्त्री 
जी और नौटंकी की एक बाई के संबंधों की ऐसी निश्छल और उदात्त कहानी है जिसे भुला 
पाना कठिन है। ऐसे ही 'लिफ्ट' एक अपाहिज की यादगार कहानी है। एक पेर वाला यह 
अपाहिज चिलचिलाती धूप में अपनी साइकिल के कैरियर पर संभ्रान्त कथानायक को विठाकर 
किस तरह उसको मंजिल तक पहुंचाता है, यह पाठक को संवेदना से भर देता है। इसी प्रकार 
'सुवह के फूल”, 'एक हंसी की बात” और 'पड़ोसी' ऐसी कहानियां हैं जो छोटे-छोटे और 
विरल किस्म के अनुभवों से युक्त होने के साथ ही पाठक को अलग और विलक्षण चरित्रों 
से मिलवाती हैं। 

दूसरे दौर में महीप जी की सातवें-आठवें दशक की कहानियां शामिल की जा सकती हैं। 
इस दौर र उन्होंने 'पानी और पुल” और 'कील' जैसी सशक्त कहानियां रची, जिनके जोड की 
द ढूंढ॒ पाना कठिन है और इन कहानियों ने इन्हें खासी प्रतिष्ठा दिलाई । 

व्यक्ति जव अपने सीमित परिवेश से आगे बढ़ता या ऊपर उठता है तो उसको 
राजनीति और धर्म जैसे उन प्रभावशाली तत्वों से सामना करना पड़ता है जो उसके दैनिक 
जीवन का महत्वपूर्ण अंग तो नहीं हैं किन्तु समय-समय पर इतने प्रभावशाली हो जाते हैं कि 
शेष समाज से संबंध कायम करने में महत्वपूर्ण भूमिका निभाते हैं। भारतवासियों के जीवन 
में भारत विभाजन अथवा स्वतन्त्रता प्राप्ति की वेला में इन तत्वों का प्रभाव शिद्दत के साथ 
उभरकर आया जव धर्म और राजनीति के घालमेल ने सामान्य जनों के दिलों के वंटवारे कर 
दिए। सदियों से साथ-साथ रहने वाले प्यार भरे दिलों को अलग-अलग कर दिया। भारत 
विभाजन की रेखा कागज पर खिंची, भूमि पर उतरी और लोगों के दिलों को चीरती हुई निकल 
गई । 'पानी और पुल' में लेखक ने इन भावनाओं को वहुत ही मार्मिक ढंग से चित्रित किया 
हे। कहानी में एक सिख परिवार धार्मिक स्थानों की यात्रा के सिलसिले में भारत से पाकिस्तान 
गया है। गाड़ी उस गांव से गुजरती है जहां से उजड़कर यह परिवार भारत आया हैं। रेलवे 
स्टेशन पर गाड़ी आधी रात को रुकती है तो भी उस गांव के मुसलमान लोग अपने विछुड़े 
हुए पड़ोसी के परिवार से अत्यन्त गर्मजोशी से मिलते हैं। उपहार देते हें और वापिस उस गांव 
में आकर वसने का अनुरोध करते हैं। लेखक को लगता है पत्थर और लोहे के वने पुल के 
नीचे जेहलम नदी का स्वच्छ और निर्मल पानी है जो दिलों को मिलाता हे। यह कहानी धर्म 
और राजनीति से ऊपर उठकर मानवीय सम्वन्धों की व्याख्या करती है । इसी प्रकार की दूसरी 
कहानी है 'सहमे हुए'। यह कहानी आजाद भारत के नागरिकों में पनप रही धार्मिक 
मानसिकता की कहानी है जिसके चलते परस्पर अविश्वास और आशंका का वातावरण इतना 
अधिक घनीभूत अंधकार उगल रहा है कि अक्सर साम्प्रदाविक दंगे हो जाते हें। एक ही 
कार्यालय में कार्य कर रहे हिन्दू, मुसलमान, सिख, ईसाई, हरिजन साथ-साथ रहकर भी दूर-दूर 
हैं क्योंकि राजनीति और धर्म उन्हें मिलने नहीं देते साम्प्रदायिक झगड़ों के विषय में लेखक 
की अत्यन्त सटीक टिप्पणी है- झगड़ों के वीज हमारी पृष्ठभूमि में पता नहीं कव किसने क्यों 
बो दिए। उस बोई हुई फसल को हम कव से काट रहे हैं, काटते चले जा रहे हैं, काटते चले 
जाएंगे । मनुष्य अवश्य लड़ेगा। वह अकेले-अकेले लड़ता है तो लोग उसे झगडालू, गुंडा और 
बदमाश कहते हैं । वह झुण्ड वनाकर लड़ा है तो देशभक्त, धर्मवीर और गाजी कहलाता 
हे। उसे सम्मानित किया जाता है। आखिर मनुष्य यह सम्मान क्यों न ले। यह पूरी स्थति 
का खुलासा है क्योंकि पांचों मित्र शिक्षित हैं इसलिए विना किसी कड्वाहट के तर्क के आधार 
पर स्थितियों का विश्लेषण कर सकते हैं। इसीलिए साम्प्रदायिक दंगों के पीछे एक तक यह 
भी हे कि सारी लड़ाई ताकत और दौलत की लड़ाई है। 

आदमी सत्ता हथियाना चाहता है इससे उसका अहम्‌ संतुष्ट होता है। सत्ता के 

पीछे-पीछे दौलत आती है। अब इस लड़ाई को चाहे देश के नाम पर लड़ी, चाहे धर्म के नाम 
पर, चाहे किसी चमकदार वाद के नाम पर | स्थिति निरपेक्ष होकर तक देने वाले चारों धर्मो 
के ये मित्र जब साम्प्रदायिक दंगों में फंसे एक शहर के प्लेटफार्म पर खड़ी रेलगाड़ी के कैबिन 
में घिर जाते हैं तो सहम जाते हैं। केविन चारों तरफ से बंद है फिर भी ऐसा लग रहा है जैसे 
बाहर बेहिसाब शोर फैला हुआ है। पसीने से तरबतर और सहमे हुए आठ हाथ आपस में 

एक दूसरे को पलोसते जा रहे हैं। इस स्थिति की प्रतीकात्मकता को खोलें तो लगता है जैसे 
यह पूरा देश ही एक कैबिन हो और देशवासी धर्म या वाद के नाम पर होने वाले राजनीतिक 
दंगों से सहमे हुए जीवन गुजार रहे हैं। उन्नीस सौ चौरासी के दंगे इसका ताजा उदाहरण 
हैं। 

'कील' डॉ. महीप सिंह की विशिष्ट कहानियों में से है। यौन समस्या पर आधारित होने 
के बावजूद यह देह से नहीं जूझती, बल्कि एक गहरे मानसिक दृंद को उभारती है। 'कील' 
की मोना सम्पन्न वाप की, छव्बीस वर्षीय अविवाहित है-आर्थिक कारण से नहीं, मनोवैज्ञानिक 
कारण से। बाप उस सुंदर बेटी के योग्य वर नहीं पा रहा है किन्तु सच्चाई यह है कि बाप 
मोना का साथ नहीं छोड़ना चाहता । उसके अंतर्मन में मोना के सान्निध्य की जो चाह है उसे 
वह योग्य वर की अनुपलब्धि का जामा पहनाता है। माँ सुरेश के साथ उसकी शादी करना 
चाहती है क्योंकि वह समझती है कि लड़की कितनी ही सुंदर क्यों न हो, वह डाल पर लगे 
फूल जैसी है, मुरझाने में देर नहीं लगती। मोना इसी दंद में पड़ी हुई वाप की सेवा करती 
है। रूप गुण में वह कितनी ही असामान्य क्यों न हो, पर है तो वह नारी ही, उसे एक पुरुष 
चाहिए लेकिन बाप की दृष्टि में वह गाडेस है जब तक कोई देवता न मिले शादी कैसे हो 
सकती है। वह बाप की प्रशंसाओं सदूभावनाओं और प्यार को ढोती-ढोती अनजाने ही रीत 
रही है। अपने रीतने को वह स्वयं नहीं समझ पाती है। मां उसे समझाती है और अंत में 
अपने पति को लिखती है कि मोना सुरेश से शादी को तैयार है। जब बाप पूछता है तो मोना 
न जाने क्यों उत्तर दे देती है- 'हॉँ, वह तैयार है।' वह फिर आइने के सामने खड़ी होती है 
और चाहती है कि कुछ ऐसा देखे जो पहले दिखाई नहीं पड़ता रहा है और आज दाहिने गाल 
पर उसे एक कील दिखाई पड़ती है। वह कील पहले से थी किन्तु दृष्टि के बदल जाने से 
दिखाई पड़ रही है। उस कील को वह खुरच कर फेंक देती है, उसे अपने नारी सुलभ निर्णय 
के बीच उगे हुए व्यवधान को फेंकना ही है। 'कील' मोना की ही कहानी नहीं है, बल्कि बदले 
हुए वक्‍त में, बदली हुई मनःस्थिति वाली उन तमाम युवतियों की कहानी है जो अपनी 
जिन्दगी आप जीना चाहती हें । 

इसी दौर में लिखी हुई एक अलग तरह की कहानी है 'बेसुर'। इसमें एक मध्यवर्गीय 
दम्पती शुरू में इस बात पर चौंकता है कि उनका नौकर फिल्मी दुनिया में जाकर एक बड़ी 
हस्ती बन गया है। बाद में पति-पत्नी दोनों इस बात का रस ले लेकर वर्णन करते है और 
इस बात पर गौरवान्वित भी होते हैं कि उनका नौकर कितना बड़ा आदमी हो गया है। 
'उजाले के उल्लू”, 'शिफ्टों में घिरा राजकुमार', “शोर”, प्याले”, 'सीधी रेखाओं का वृत्त', 
गंध”, 'दुख', “ब्लाटिंग पेपर”, 'पत्नियां', “ठग”, कितने संबंध', “जीना मरना” जैसी कई 
महानगरीय बोध की कहानियां हैं जिनमें संबंधों में आई टूटन, निरर्थकता आज भी 
जगह-जगह झांकती नजर आ सकती है। 

सन्‌ 1980 में लिखी 'सहमे हुए” से डॉ. महीप सिंह की कहानी यात्रा के तीसरे दौर 
की शुरुआत माननी चाहिए। यह वह दौर है जब सिखों को एक करुण त्रासदी से गुजरना 
पड़ा | इस करुण विडम्बना को लेखक ने 'एक मरता हुआ दिन”, “आओ हंसें', “पहले जैसे 

दिन”, “शहर ' जैसी कहानियों में कितनी ही तरह से कहा है। निःसंदेह ये ऐसी कहानियां 
हैं जो 1984 की क्रूर दहशत के खौफनाक चहरे को सामने लाती हैं। इनमें सबसे संजीदा 
कहानी 'शहर' है, जिसमें इस त्रासदी का सीधा वर्णन न हुआ हो लेकिन बड़े भाई के मन 
पर पड़े उसके अक्सों, उनकी डबडबाई आंखों और जीवन नैया की डगमगाहट के जरिए 
लेखक ने यह दिखा दिया है कि साम्प्रदायिक आतंकवाद के खूनी पंजे बिना दिखाए भी मानो 
आंख के आगे आ जाते हैं। इसी तरह 'सहमे हुए” साम्प्रदायिक तनावों से घिरे उन 
बुद्धिजीवियों की कहानी है जो सीधे-सीधे इसे स्वीकार नहीं करते, लेकिन चाहे अनचाहे 
झेलना उनको यही सव पड़ता है। “धूप की उंगलियों के निशान', 'वूढे', “कितनी परछाइयां', 
“शोक', 'अवश' “शराव', 'डर” 'काल - सन्ध्या', “ताल', 'कल', 'दिन' तथा 'दोस्ती के 
पानीपत की चौथी लड़ाई” इस दौर की अद्वितीय कहानियां हैं। 

सन्‌ 2000 से लेकर अगस्त 2006 तक डॉ. महीप सिंह की बारह कहानियां और 
प्रकाशित हुई हैं। इनमें से अधिकांश कहानियां अलग पहचान बनाने में सक्षम हैं। इनमें 
दिशांतर, बेटी, कितने सैलाब, आधी सदी का वक्त, दंश और निगति अपनी छाप छोड़ने में 
सक्षम हैं। तमाम कहानियों पर दृष्टिपात करने के उपरान्त कह सकते हैं कि डॉ. महीप सिंह 
ने अपनी कहानियों में नारी पात्रों को गिराया नहीं है, न उन्हें पुरुष के लिए खिलौने के रूप 
में प्रस्तुत किया है, बल्कि वे व्यक्ति, परिवार और समाज के विकास में सहभागी हैं। उनमें 
अपने विचार हैं अपना व्यक्तित्व है। उनमें निर्णय लेने की क्षमता है और वे अपना काम 
अपने ढंग से कर सकती हैं। वह आत्मनिर्भर होकर सम्मान से जीती हैं कहानीकार ने नारी 
पात्रों को विविध रूप में प्रस्तुत किया है जहां वे स्थितियों से पराजित नहीं होती हैं। इन 
कहानियों का दायरा केवल महानगरीय और मध्यवर्गीय जीवन तक ही सीमित नहीं है अपितु 
उसका विस्तार गांव, कस्बे, खोली और फुटपाथ पर रहने वाले व्यक्ति तक भी हुआ है और 
लेखक ने मानवीय संबंधों के बनते-बिगड़ते समीकरणों को बखूबी कहानियों में उभारा है। 
व्यक्ति और समाज के परस्पर टकराव और सहयोग का भी चित्रण किया है। कामेच्छा, विवाह 
संबंध; मित्रता, परिवार, धर्म, राजनीति आदि के आधार पर होने वाले रिश्तों के टकराव और 
उससे उत्पन्न विविध आयामों को भी इन कहानियों में देखा जा सकता है। अधिकांश 
कहानियों को देखकर अकसर लगता है ये इनकी अपनी जी हुई घटनाएं है और इनके बीच 
वे स्वयं उपस्थित हैं किन्तु अपनी उपस्थिति को इतना परोक्ष और सूक्ष्म रखा है कि कहानी 
किसी एक व्यक्ति की न होकर समाज के असंख्य व्यक्तियों की कहानी बन जाती है। 
कहानियों की यह विशेषता ही इन्हें समसामयिक कहानीकारों में विशिष्ट स्थान बनाने में 
सहायता करती है। 

काफी समय तक कहानियां लिखने के उपरान्त डॉ. महीप सिंह का उपन्यास 'यह भी 
नहीं' 1976 में प्रकाशित हुआ । इसके विषय में उन्होंने स्वयं लिखा है कि यह उपन्यास मैंने 
अपने एक वर्ष के (1974-1975) जापान प्रवास के दौरान लिखा था, परन्तु इसकी कथावस्तु 
मेरे अन्दर अनेक वर्षों से पल रही थी। दूसरे शब्दों में इसे यों भी कह सकते हैं कि इस 
उपन्यास का भ्रूण तो वर्षों से पल रहा था परन्तु इसके पूर्ण विकास का समय विदेश प्रवास 
के दौरान ही मिल सका और इसकी प्रसूति (प्रकाशन) 1976 में हुई। इस उपन्यास की 

लोकप्रियता का सहज अहसास इसी से हो जाता कि अब तक सात भाषाओं अंग्रेजी, पंजाबी, 
मलयालम, मराठी, गुजराती, उड़िया और कन्नड में भी इसके अनुवाद छप चुके हैं। सन 
2005 में हिन्दी में इसका चौथा संस्करण प्रकाशित हुआ। 

महानगरीय जीवन की आधुनिकता से प्रभावित उलझे जटिल संबंधों के भीतर टूटती, 
पनाह खोजती बेपनाह जिंदगी का जितना यथार्थ अंकन इस उपन्यास में हुआ है वैसा कम 
ही उपन्यासों में हो पाता है। 

व्यह भी नहीं में बम्बई के प्रमुखतः मध्यवर्गीय और प्रसंगतः उच्च और निम्नवर्गीय 


बम्बई का बहुत बड़ा भाग हे आर इनकी समस्याओं का महीप सिंह ने सूक्ष्म और वैविध्य 
सम्पन्न चित्रण किया है। बम्बई में पहुंचने वाले युवक-युवतियों को बम्बई कुंठाएं देती है 
क्योंकि किसी की नजर होटल मैग्नेटों की ओर है किसी की सिनेमा के थैलीशाहों की ओर 
तो किसी की सेठों की ओर और वाकी की कमी बम्बई का मायाजाल पूरी कर देता है जिसके 
परिणामस्वरूप कुंठाएं उत्पन्न होना स्वाभाविक है। इस उपन्यास में लेखक ने सांकेतिक दृष्टि 
से बम्बई की जिंदगी का केन्द्रीय स्पंदन ध्वनित करने में सफलता प्राप्त की है। 

“यह भी नहीं' में समस्याओं से मुंह चुराने की बजाय आगे बढ़कर उन सभी समस्याओं 
को लिया गया है जो समसामयिक यथार्थ के कटु अंग हैं। स्त्री-पुरुष की समस्याएं अनन्त 
हैं फिर भी उनके कुछ प्रमुख रूप उपन्यास में आ गए हैं जो मोटे तौर पर पुराने विश्वासों 
और नई मान्यताओं के बीच संघर्ष की समस्याएं हैं। तनावपूर्ण संबंधों वाले पति-पत्नी के 
बीच पुत्र के पालन और विकास की समस्या का सूक्ष्म चित्रण पाठक को झकझोर जाता है। 
शिक्षित कन्या के विवाह की समस्या भी बहुत गहरे रंगों में चित्रित हुई है । भ्रष्ट प्रबंधक और 
चापलूस तथा बेईमान प्रिंसिपल के बीच की साठ-गांठ से उत्पन्न होने वाली शिक्षा संस्थाओं 
मे स्वतन्त्रता और योग्यता के हनन की समस्या भी चित्रित हुई है। भाषा की समस्या विद्यालय 
की पत्रिका से लेकर राजनीतिक वातावरण की समस्या के रूप में चित्रित हुई है । इसी प्रकार 
सेठों दवारा राष्ट्रीय अर्थव्यवस्था को कमजोर करने वाली टैक्स चोरी और उसे कानूनी सुरक्षा 
देने के लिए विचौलियों दवारा टैक्स अधिकारियों को घूस देने की समस्या रेलवे प्रशासन से 
लेकर आम प्रशासन तक भ्रष्टाचार की समस्या, अनेक प्रकार से उभर कर सामने आती है। 
प्रादेशिकता को राजनीतिक रंग देकर मुंबई आमची आहे का नारा लगाकर बंद का आयोजन 
और तत्संबंधी तोइ-फोड की समस्या बम्बई में मकानों की भीषण समस्या, बाजारू फिल्मों के 
निर्माण और उससे जनता को मूर्ख बनाने की समस्या, क्लबो और होटलों की कृत्रिम एवं भ्रष्ट 
जिंदगी की समस्या और पश्चिम की भोंडी नकल और अन्त में पिछले दो तीन दशकों में 
उत्पन्न बुद्धिजीवियों के लिए चुनौती स्वरूप उत्पन्न होने वाले भगवानों की समस्या उपन्यास 
की महत्वपूर्ण विवृतियाँ हैं। 

घटनाओं की ही भांति भाषा के प्रयोगों में भी विशेषता है। शुद्ध कथा भाषा-सीधी 

मनन ४1: 


सहज, बिम्बों, प्रतीकों और अप्रस्तुतों की औपचारिकता एव रहित भावात्मकता की उलझनों 
से रहित, जीवन के इर्द गिर्द की स्तरीय व्यावहारिक भाषा को सहज साहित्यिक संस्कार प्रदान 
कर कृति में प्रयोग किया गया है। कथाकार भावुकता के साथ दार्शनिकता और कुण्ठा आदि 
की रहस्याच्छादित मनोवैज्ञानिक परतों के अंकन से भी बचता गया है। 

“यह भी नहीं? में डॉ. महीप सिंह ने अधिकांश कहानी परम्परागत शिल्प का उपयोग 
करते हुए कही है। वीच-बीच में पूर्व दीप्ति, फैण्टेसी, स्वप्न आदि का भी उपयोग किया गया 
है। उपन्यास सुगठित न होकर बिखरावपूर्ण है। जिस लक्ष्य को लेकर उपन्यासकार चला है 
उसकी दृष्टि से यह दोष नहीं है। अगर पूरे बम्बई महानगर का चित्र खड़ा करना है तो 
उपन्यास में विखराव आएगा ही। इस विखराव के बावजूद उपन्यास बेहद पठनीय है। 

लगभग 29 वर्ष के लम्बे अन्तराल के बाद डॉ. महीप सिंह जी का नया उपन्यास 
“अभी शेष है” आया | इस उपन्यास का समय 1970 के आसपास का है और उपन्यास की 
सीमा देश में 1975 में की गयी आपातकाल की घोषणा तक है। आजादी तो 1947 में मिल 
गयी परन्तु देश की जनता ने इतिहास से कुछ भी सवक नहीं लिया। आज भी देश में जब 
चाहे दंगे भड़क उठते हैं। चाहे वह उग्रवाद के नाम पर हो, मन्दिर-मस्जिद के नाम पर या 
मजहवी जुनून के नाम पर गोधरा काण्ड। आज तक भारत में जितने भी फसाद हुए हैं उनमें 
1947 में हुए दंगों की मिसाल पूरे विश्व में नहीं मिलती । कल तक जो एक साथ रहते थे, 
साथ उठते बैठते थे, एक दूसरे के सुख-दुख में शरीक होते थे अचानक ही एक दूसरे के खून 
के प्यासे हो गये। सवकी अक्ल पर परदे पड़ गये, सोचने समझने की शक्ति ही खत्म हो 
गयी। जो नफरत के वीज उस समय बोये गये थे वे आज भी यों ही बोये जा रहे हैं। जहाँ 
तक आम आदमी की बात है वह इन सब चीजों से आजिज आ चुका है। आम आदमी तो 
शान्ति के साथ जीना चाहता है। देश का वंटवारा हुआ तो वहुतों को भारत छोड़कर 
पाकिस्तान जाना पड़ा और बहुतों को पाकिस्तान छोड़कर भारत आना पड़ा। सबके दिल में 
अपनी जन्मभूमि को छोड़ने की कसक थी । कोई भी वेवतन नहीं होना चाहता था परन्तु 
देश के नेताओं के आगे किसी की नहीं चली । जिसका नतीजा था पाकिस्तान का जन्म | 

अंग्रेजों ने जाते-जाते देश को दो टुकड़ों में बांट दिया पर दिलों को नहीं बांट पाये । 
लाखों लोगों को अपना घर छोड़कर शरणार्थी का जीवन व्यतीत करना पड़ा। भाइया जी भी 
उन्हीं में से एक थे जो भारत में आकर बस तो गए परन्तु दिल से कभी भी अपने मुल्क को 
नहीं भुला पाए। उनकी यादों में, बातचीत में हमेशा वहां का जिक्र होता। कोई भी बात हो 
उनके बचपन से ही शुरू होती और पाकिस्तान की गलियों में घूमती रहती । एक जगह 
भाइया जी कहते हैं, 'हुकूमतें बदलती रहती हैं। राज भाग कभी किसी के सिर पर, कभी 
किसी के सिर पर, पर आम लोग तो अपने घरों में ही बसते हैं। हुकूमतों का बनना और 
बिगड़ना फसलों की भांति है, बोई सींची और फिर काट ली। मन किया तो गेहूँ. बो दिए, मन 
किया तो बाजरा या मकई बो दी। आम जनता तो धरती की भांति होती है वह अपनी जगह 
से नहीं हिलती / सच ही है कि हुकूमतें तो बदलती रहती हैं, पर आम आदमी तो वही रहते 
हें) आम जनता धरती की तरह ही होती है उसे ही सब कुछ सहना पड़ता है और 1947 
से लेकर अब तक जितने भी दंगे हुए उसमें जो कुछ भी सहा वह आम आदमी ने ही सहा। 

गांव से बिछड़ने का दर्द भाइया जी को मरते दम तक सालता रहा और इनकी आखिरी इच्छा 
भी यही रही कि मरने के बाद इनकी अस्थियां जेहलम में ही प्रवाहित की जाएं | यह दर्द केवल 
भाइया जी का ही नहीं है उन सभी का है जिन्हें अपने वतन से बेवतन होना पड़ा। आदमी 
कहीं का कहीं क्यों न पहुंच जाए परन्तु उस जगह को कभी नहीं भूल सकता जहां उसने 
अपना बचपन गुजारा होता है। जिस मिट्टी में खेल-खेलकर बच्चा बड़ा होता है उसे भूला 
भी कैसे सकता है। भाइया जी पचहत्तर पार कर चुके हैं और घर परिवार में सभी अपने-अपने 
काम में व्यस्त हैं, किसी के पास इतना वक्‍त नहीं होता कि भाइया जी के पास फुरसत से 
बैठे | दूसरा यह कि भाइया जी जब भी बात करते हैं तो अपने बचपन के दिनों में पहुंच जाते 
हैं, जिसे सभी कई बार सुन चुके हैं और इनके किस्से को सुन सुनकर बोरियत महसूस करते 
हैं। 
` झाझ्या जी का सारा जीवन संघर्ष में ही गुजरा। शादी के तुरंत बाद ही भाइया जी को 

बड़े भाई लाभ सिंह ने अलग कर दिया। इनके हिस्से में कुछ बर्तन, कुछ कपड़े, टूटी फूटी 
हवेली का एक हिस्सा और कुछ रुपए ही आए। साइकिल की मरम्मत का काम शुरू कर 
जीवन की गाड़ी को आगे बढ़ाना शुरू किया। काम आगे बढ़ा परन्तु इन्हें अपना मुल्क 
पाकिस्तान छोड़कर भारत आना पड़ा। यहां आकर इन्होंने दिल्ली में अपना घर बसा लिया। 
बच्चे बड़े होने लगे और सभी का काम धंधा बढ़ने लगा। भाइया जी मन में बेटी को चाह 
लेकर जीते रहे परन्तु इनके अपनी कोई बेटी नहीं हुई । बेटी की चाह पूरी हुई तो बेटे बलवंत 
की बेटी मनजीत के रूप में। समय के साथ-साथ भाइया जी की उप्र ढलने लगी और ये 75 
पार कर गए। बच्चे सयाने होने लगे मनजीत कालेज जाने लगी और वहां उसकी एक लड़के 
से दोस्ती हो जाती है जो उसे मन ही मन चाहता है। मनजीत भी उसे चाहती है परन्तु 
रोजगार न होने के कारण दोनों का विवाह नहीं हो पाता। 

अभी शेष है” में कथानक केवल एक ही परिवार या एक ही समस्या के इर्द गिर्द 
नहीं घूमता । मनजीत और सुनंदा के माध्यम से नारी से जुड़ी समस्याओं को उठाया गया है। 
कालेज आते-जाते समय बस में मनजीत की कमलजीत से मुलाकात होती है और यह 
मुलाकात धीरे-धीरे प्रेम में परिणत हो जाती है। इनका प्रेम विवाह के बंधन में नहीं बंध पाता 
और मनजीत का विवाह लखनऊ के मनमोहन से तय होता है जो पढ़ा-लिखा और काबिल 
तो है परन्तु शक्ल-सूरत में मनजीत के लायक नहीं । मनमोहन नौकरी अमेरिका में करता है 
और मनजीत को भी विवाह के बाद अमेरिका में ही जाना पड़ता है मनमोहन कॉम्पलेक्स का 
शिकार हो जाता है। यहां तक कि उसे मनजीत का सजना-संवरना भी अच्छा नहीं लगता | 
इसी समय में अमेरिका का वियतनाम के साथ युद्ध छिड़ जाता है। वहां की राजनीति की 
लेकर वह अनजाने में अमेरिका के खिलाफ कुछ टिप्पणी कर बैठता है और उसके मन में डर 
बैठ जाता है जिसके चलते वह मानसिक रोग का शिकार हो जाता है। उसका कई जगह 
इलाज भी कराया जाता है परन्तु कोई परिणाम नहीं निकलता । 

दूसरी तरफ सुनंदा है। उसके माता-पिता का एक दुर्घटना में देहांत हो जाता है। सुनंदा 
का भाई और पति अमेरिका में ही रहते हैं। शुरू में सुनंदा का पति उसके पत्रों का भी जवाब 
देता है परन्तु धीरे-धीरे उसकी उपेक्षा शुरू कर देता है। सुनंदा जब इसकी वजह खोजती है 

तो उसके पैरों तले जमीन खिसक जाती है। उसके पति ने वहीं किसी दूसरी महिला से 
विवाह कर लिया, न तो उसे तलाक देना ही जरूरी समझा और न ही वताना कि उसके साथ 
यह सव क्यों किया जा रहा है। इस आघात को सुनंदा जैसे-तैंसे झेल लेती है और खुद को 
व्यस्त रखने के लिए स्वतंत्र पत्रकार का व्यवसाय अपना लेती है । क्या व्यस्तता से ही किसी 
समस्या का समाधान किया जा सकता है? पति-पत्नी के संबंधों में कुछ वैयक्‍तीकरण और 
नितांत निजी संबंध भी होते हैं जिनकी पूर्ति वे आपस में विना किसी औपचारिकता के करते 
रहते हैं परन्तु जव संवंध विच्छेद की नौबत आ जाती है तो नारी के सामने इस प्रकार को 
समस्या आती है कि वह इसकी पूर्ति कहाँ करें? ऐसे में क्लैमर वीकली के सम्पादक आनंद 
से उसका परिचय होता है। लेखों के माध्यम से हुआ परिचय धीरे-धीरे विस्तर तक पहुच 
जाता है। जब इन संबंधों का पता आनंद की पत्नी कोमल को चलता है तो वह भी काफी 
परेशान होती है। वह इस समस्या का समाधान सोच समझ कर निकालती है और सुनंदा 
को समझाती है जिसे सुनंदा मान भी लेती है। 

नसरीन और अशरफ दोनों मुस्लिम समुदाय से हैं। दोनों ही एक दूसरे को चाहते हैं 
और पति-पत्नी के रूप में जीवन व्यतीत करना चाहते हैं परन्तु शिया सुन्नी की दीवार इनके 
वीच आ जाती है। इस कारण इनके माता-पिता इस रिश्ते के लिए तैयार नहीं होदे। ऐसे 
में ये दोनों आनंद साहव की शरण में आकर अपनी समस्या से इन्हें अवगत कराते हैं और 
चाहते हैं कि कोर्ट मैरिज में आनंद साहव इनकी सहायता करें। 

भाइया जी के बेटे वलवंत की टायर सोल की फैक्टरी है। एक मजदूर की वजह से 
एक दिन फैक्टरी में आग लग जाती है और उस मजदूर की मौत हो जाती है। ऐसे में यूनियन 
नेताओं को अपनी रोटी सेंकने का मौका मिल जाता है। यूनियन लीडर अपने स्वार्थो को 
साधते हैं। आनंद साहव समझौता करा देते हैं, मजदूर के परिवार को मिलता है थोड़ा सा 
मुआवजा और घर भरता है यूनियन लीडर चड़ती राम का। 

कृतिं में सिख राजनीति और गुरुद्वारा कमेटियों पर कव्जा जमाने की होड़ और 


~ 


धांधलियों का भी खुलकर बखान किया गया है। 1971 के भारत-पाक युद्ध में पाक को 
पराजित करना और पाक युद्धवंदियों का रेडियो से अपने परिवारों को अपनी कुशलता का 
संदेश देना भाव-विहबल करने के साथ ही 1971 के युद्ध की याद ताजा कर देता है। 
1974 का छात्र आंदोलन, 1975 का आपातकाल पढ़कर ऐसा लगता है जैसे सभी 
पुरानी बातें एक-एक कर आंखों के सामने आ रही हैं। 1975 के आपातकाल में सरकार 
विरोधियों को अनेक समस्याओं का सामना करना पड़ा। सरकार विरोधी बहुत दिनों तक तो 
अपने घर ही नहीं जा पाए थे। जहां भी उन्हें छिपने की जगह मिलती वहीं वे शरण लेते 
थे । पुलिस चुन-चुन कर इन्हें जेलों में भर रही थी। प्रेस को भी सेंसर कर दिया गया। बिना 
सरकारी अधिकारी को दिखाए कोई भी लेख या प्रतिक्रिया नहीं छप सकती थी और जो भी 
ऐसा कुछ छापने की कोशिश करता उसे रातोरात उठाकर जेल में डाल दिया जाता था। 
आनंद के साथ भी ऐसा ही हुआ। पुलिस उसे जानती थी परन्तु ऊपर के आदेश के सामने 
विवश थी। आज अखवार छोटा हो या बड़ा, उसे सरकारी विज्ञापनों के लिए कई प्रकार के 

हथकंडे अपनाने पडते हैं, सरकारी अधिकारियों की चापलूसी करनी पड़ती है तब जाकर कहीं 
अखबार चल पाता है। 'अभी शेष है' में लेखक ने मनजीत, सुनंदा, कोमल के माध्यम से नारी 
मन की व्यथा का गहराइयों से वर्णन किया है तो नसरीन-अशरफ के माध्यम से शिया-सुन्नी 
समस्या का, सतवंत के माध्यम से डेरे के संत की यौन पिपासा का, सोहन सिंह, संत निधान 
सिंह, संत बीर सिंह के माध्यमं से डेरो और सिख राजनीति का स्पष्ट और बेबाक बखान है। 
उपन्यास की समाप्ति पर पाठकों के मन में जिज्ञासा रह जाती है कि आनंद का क्या हुआ। 
सुनंदा और कोमल जब साध-साथ रहने लगीं तो उनका जीवन कैसा रहा। नसरीन अशरफ 
का जीवन कैसा चल रहा है। मनमोहन वापस मनजीत के पास आता है या नहीं आदि जहां 
पाठक के मस्तिष्क पर छाप छोड़ती हैं वहीं इन पात्रों के विषय में आगे की जानकारी चाहने 
की इच्छा भी। 
हिन्दी साहित्य के गम्भीर अध्येता के रूप में डॉ. महीप सिंह ने यह महसूस किया कि 
न-तो दार्शनिक चिंतन के क्षेत्र में और न ही साहित्य के क्षेत्र में सिख साहित्य का मूल्यांकन 
हो पाया है। ऐसे वर्णन तो पाये जाते हैं जिनमें गुरु नानक देव को सामान्य संत के रूप में 
देखा गया है और गुरु गोविन्द सिंह को महान योद्धा के रूप में चित्रित किया गया है परन्तु 
“दशम ग्रंथ' में गुरु गोबिन्द सिंह की रचनाओं के अध्ययन, सम्पादन और प्रकाशन आदि की 
ओर उपेक्षा का दृष्टिकोण ही अपनाया है। यह उपेक्षा मात्र दशम ग्रंथ तक ही सीमित नहीं 
थी, लगभग सम्पूर्ण सिख साहित्य और गुरु ग्रंथ साहब भी इसका शिकार रहा । डॉ. महीप सिंह 
ने 1954 में डी. ए. वी. कालेज कानपुर से हिन्दी साहित्य में एम. ए. करने के पश्चात गुरु 
गोविन्द सिंह के काव्य को अपने शोध कार्य के लिए चुना और 1963 में आगरा 
विश्वविद्यालय से पी-एच. डी की डिग्री प्राप्त की | डॉ. महीप सिंह ने गुरु गोविन्द सिंह के 
सम्पूर्ण काव्य के मंथन के पश्चात समकालीन वीर काव्य का गहन एवं विस्तृत अध्ययन एवं 
मूल्यांकन करने के बाद आश्चर्यजनक तथ्य विद्वानों के सामने प्रस्तुत किए । 
डॉ. महीप सिंह ने गुरु ग्रंथ और दशम ग्रंथ के आधार पर यह सिद्ध किया कि अपने 
जीवन और साहित्य के बल पर भारतीय जनता की मनोवृत्ति को गुरु गोबिन्द सिंह ने बदला 
और यह बदलाव ऐसा आया कि कातरता, आत्मविश्वासहीनता की भावनाओं को त्याग कर 
सिंह” रूप में एक-एक व्यक्ति 'सवा लाख” से लड़ने मरने के लिए तैयार हो गया। गुरु 
गोविन्द सिंह ने युद्ध कौशल ही नहीं दिया, साथ ही साथ एक विशिष्ट युद्ध दर्शन भी पैदा 
किया | डॉ. महीप सिंह के शोध के बाद विद्वानों का ध्यान सिख साहित्य की ओर गया और 
खासतौर पर पिछले चालीस सालों में कई महत्वपूर्ण रचनाएं प्रकाश में आई । 
सिख जगत में बेशक डॉ. महीप सिंह को उनके शोध और समालोचना 'गुरु गोबिन्द 
सिंह और उनकी हिन्दी कविता” के साथ जोड़कर जाना जाता है, परन्तु इनकी एक अन्य 
कृति 'आदिग्रंथ में संगृहीत संत कवि? के. के. बिड़ला फाउण्डेशन द्वारा प्राप्त शोध वृत्ति के 
लिए लिखी गई और भारतीय ज्ञानपीठ से प्रकाशित हुई। यह पुनः सिद्ध करती है कि डॉ. 
महीप सिंह कहानीकार, उपन्यासकार, अखबारों के स्तम्भकार, निबंधकार, धारावाहिकों के 
लेखक आदि होने के साथ-साथ गुरुवाणी के चिंतक, व्याख्याकार और गम्भीर पाठक भी हैं 

जो अभी तक गुरुवाणी से सम्वन्धित अनसुलझे प्रश्नों का उत्तर खोजने में लगे हैं। इस 
विषय में महीप सिंह अपने विचार व्यक्त करते हुए बताते हैं कि मेरी दृष्टि में अध्यात्म 
अंतर की खोज है, स्वयं की पहचान है और लेखक होने के नाते इसमें मेरी गहरी जिज्ञासा 
है। गुरुवाणी से मेरा सम्वन्ध वचपन से है। उसका मैंने अध्ययन किया । उसने मुझे बहुत 
प्रभावित किया । 

“आदि ग्रंथ में संगृहीत संत कवि' के उपरान्त डॉ. महीप सिंह की “गुरु नानक से 
गुरु ग्रंथ साहिव तक' प्रकाशित हुई। यह पुस्तक भारत सरकार के प्रकाशन विभाग के 
आग्रह पर लिखी गई। इसमें गुरु ग्रंथ साहिव की वाणियों के आधार पर सिख जीवन 
दर्शन और गुरु गोविन्द सिंह के युद्ध दर्शन पर प्रकाश डाला गवा हैं। सिख धर्म का 
आन्दोलन मात्र भक्ति आन्दोलन नहीं था, वह सामाजिक-आर्थिक और वैचारिक क्रांति का 
आन्दोलन था। इससे तत्कालीन मुगल साम्राज्य भी चिंतित हुआ और उसका दखल भी 
दिनोंदिन वढ़ता गया । परिणामस्वरूप इस भक्तिपरक सामाजिक आंदोलन को शक्ति की 
आवश्यकता महसूस हुई । अतः सत्ता के साथ टकराव में इस अनोखे भक्ति आन्दोलन 
ने शक्ति को भी अपनी जीवन शैली में रूपांतरित कर लिया यानी 'मीरी और पीरी' की विचार 
गारा के साथ जीने वाला “संत सिपाही' । 

सिख इतिहास की गुरु ग्रंथ साहिव के सम्पादन के वाद सवसे क्रांतिकारी घटना 
थी आनन्दपुर में 30 मार्च 1699 को गुरु गोविन्द सिंह द्वारा वुलाया गया सिखों का 
विशाल सम्मेलन और वैशाखी के दिन 'पाहुल संस्कार' द्वारा 'खालसा' पंथ की स्थापना 
और शस्त्रधारी पंज प्यारों का नया स्वरूप | इससे राजाओं, नवावों और सूवेदारों से लेकर 
दिल्ली के तख्त तक को खतरे की घंटियां सुनाई देने लगीं । यह सिख विचारधारा की 
ऐतिहासिक परिणति थी । इससे युद्धों का और मुगल सल्तनत के लिए विनाश का इतिहास 
लिखा जाना था। सिख विचारधारा में युद्ध दर्शन और योद्धाओं के उत्थान का समय शुरू 
होना था। दलित जातियों में साहस शौर्य और आत्मसम्मान की सोच का विकास होना 
था । अंततः पूरा इतिहास ही करवट बदलने की तैयारी कर रहा था। इस काल खण्ड का 
पूरा ऐतिहासिक व्योरा 'सिख विचारधारा गुरु नानक से गुरु ग्रंथ साहिब तक' में अंकित हे। ` 

डॉ. महीप सिंह कहानीकार के रूप में विख्यात हैं परन्तु उन्होंने समय-समय पर 
व्यंग्य भी लिखे हैं, जो 'एक नए भगवान का जन्म' तथा 'एक गुण्डे का समय वोध' संग्रहों 
में संकलित हैं। इनके व्यंग्य देश की राजनीति में व्याप्त विसंगतियों पर प्रहार करते हैं। 
सन्‌ 1985-90 के दौरान देश की राजनीति में नैतिक मूल्यों का पतन, वंशवाद, गुंडागर्दी, 
भ्रष्टाचार, धार्मिक भावनाओं का राजनीतिक इस्तेमाल जैसे अनेक मुद्दे छाए हुए थे। 
लेखक ने इन सभी को अपने व्यंग्य का निशाना बनाया है। महीप जी ने समाज के 
अंतर्विरोधों और विसंगतियों को अत्यन्त धारदार भाषा में व्यक्त करते हुए व्यंग्य साहित्य 
में अपना विशिष्ट योगदान दिया है। 

डॉ. महीप सिंह दारा समय-समय पर लिखे निबंध “कुछ सोचा : कुछ समझा में 
संकलित हैं। इनके अव तक प्राप्त निबंधों और लेखों की संख्या लगभग चार सौ है। इन 

निबंधों को यहां राजनीति, साहित्य, धर्म, इतिहास, समाज आदि शीर्षकों के अंतर्गत प्रस्तुत 
किया जा रहा है। 

डॉ. महीप सिंह के आधी सदी से ज्यादा के लेखन को दस खर्ण्डे में प्रस्तुत किया गया है । 

खण्ड एक- कहानी 

खण्ड दो - कहानी 

खण्ड तीन -उपन्यास 

खण्ड चार - साक्षात्कार, व्यंग्य और रूपक 

खण्ड पांच - शोध 

खण्ड छः -आदिग्रंथ में संगृहीत सन्त कवि, सिख विचारधाराः गुरु नानक से गुरु 
ग्रंथ साहिव तक तथा अन्य जीवनियां 

खण्ड सात - साहित्यिक लेख 

खण्ड आठ - धर्म और इतिहास से संबंधित लेख 

खण्ड नौ - सामाजिक लेख 

खण्ड दस - राजनीतिक लेख 

महीप सिंह रचनावली की सामग्री खोजते समय अनेक ऐसे दुर्लभ लेख भी प्राप्त 
हुए जिनकी उम्मीद स्वयं लेखक को भी नहीं थी । साथ ही कुछ चीजें खोजने पर भी नहीं 
मिलीं | सामग्री की खोज में डॉ. साहिव ने पूरा सहयोग किया । अप्रत्यक्ष रूप से कई और 
मित्रों का भी सहयोग प्राप्त होता रहा, जिनके प्रति मैं हृदय से आभारी हूं। 


संपादक 
अनिल कुमार 


एच-3/72, विकास पुरी 
नयी दिल्ली-110018 
(मो. 09810226748) 

परिस्थितियों की पृष्ठभूमि 

जीवन वृत्त 

गुरु गोबिन्द सिंह की रचनाएं और उनकी प्रामाणिकता 
रचनाओं का संक्षिप्त परिचय 

गुरु गोबिन्द सिंह की भक्ति भावना 

काव्य-सौष्ठव 

मूल्यांकन 

परिशिष्ट-7 
गुरु गोबिन्द सिंह के दरबारी कवि 


सहायक ग्रन्थों की सूची 

हम इह काज जगत मो आए।। धरम हेत गुरुदेव पठाए।। 
जहां-तहां तुम धरम विथारो।। दुस्ट दोखियन पकरि पछारो।। 
याही काज धरा हम जनमं।। समझ लेहु साधू सभ मनमं।। 
धरम चलावन संत उवारन।। दुसट सभन को मूल उपारन।। 


-गुरु गोविन्द सिंह 

अध्याय 1 


परिस्थितियों की पृष्ठभूमि 


राजनीतिक परिस्थिति 


वैसे तो प्रत्येक युग और कवि का काव्य अपने युग की राजनीतिक परिस्थितियों से 
न्यूनाधिक रूप से प्रभावित होता है परन्तु गुरु गोबिन्द सिंह की रचनाओं पर अपने 
युग की राजनीतिक स्थिति की जितनी स्पष्ट और गहरी छाप है, उतनी सामान्यतः 
अन्य कवियों पर नहीं दिखाई देती। इसका कारण भी स्पष्ट है। गुरु गोविन्द सिंह 
के पूर्ववर्ती भक्ति-परम्परा के कवियों का राजनीति से प्रत्यक्ष या अप्रत्यक्ष संबंध नहीं 
के बराबर था। निर्गुण धारा के कवियों की रचनाओं में देश के राजनीतिक जीवन के 
परिवर्तन के फलस्वरूप उत्पन्न समस्याओं की ओर ध्यान देने की प्रवृत्ति थोड़ी-बहुत 
है परन्तु सगुण भक्त इस दृष्टि से निरपेक्ष-से ही हैं। उदाहरणस्वरूप कबीर की रचनाओं 
में हिन्दू और मुस्लिम संस्कृति के संघर्षण की प्रतिक्रिया अनेक स्थानों पर देखी जा 
सकती है। गुरु नानक ने तो अपनी वाणी में देश की राजनीतिक स्थिति का पर्याप्त 
वर्णन किया है। बाबर के आक्रमण से उत्पन्न स्थिति का वर्णन करते हुए वे अपने 
एक शिष्य लालो से कहते हैं : 

है लालो, वह (बाबर) पाप की बारात लेकर काबुल से दौड़ा आया है और 
सबसे बलपूर्वक धन ले रहा है। शर्म और धर्म दोनों ही छिपकर खड़े हो गये है । प्रधानता 
मिथ्या को प्राप्त हो गयी है। काजियों और ब्राह्मणों को कोई नहीं पूछता। विवाह के 
मंत्र शैतान पढ़ता है।' 

दिनकरजी के शब्दों में-इस काल के सन्तों और कवियों को यह जानने की 
तनिक भी उत्सुकता नहीं है कि देश में राज्य किसका चल रहा है। वे हरि-भजन में 
मस्त हैं और जनता में भक्ति-भावना का प्रचार कर रहे हैं। सदियों का संचित ज्ञान | 
और धार्मिक अनुभूति जनता को देश-भाषाओं में उपलब्ध की जा रही है और जनता | 
भी इसी धार्मिक आवेश में मग्न है। उसमें भक्ति के लिए तो उत्साह है किन्तु विदेशियों | 

को भगाने की तनिक भी चिंता नहीं है। तुलसीदास और राणा प्रताप कुछ समय ,के 
लिए समकालीन थे किन्तु तुलसीदास ने राणा प्रताप का नाम सुना वा या नहीं इसका 
कोई प्रमाण नहीं मिलता | इस काल में राजनीति अप्रमुख है। धर्म और संस्कृति प्रधान 
है। सन्त बड़ी आसानी से कह देते है - 


सन्त को कहा सिकरी सौं काम? 
आवत जात पनहियां टूटी बिसरि गये हरिनाम ।' 


गुरु गोविन्द सिंह का जन्म जिस समय हुआ, उस समय मुग़ल शासन अपनी 
राजनीतिक शक्ति के चरमोत्कर्ष पर था। अपने पिता को वन्दी बनाकर, अपने भाइयों 
को मौत के घाट उतारकर और स्वयं 'आलमगीर' की उपाधि ग्रहण कर औरंगजेव को 
मुगल-भारत का सम्राट्‌ वने लगभग आठ वर्ष हो चुके थे। 

औरंगजेब को लगभग जन्वे वर्ष की दीर्घायु प्राप्त हुई थी। तत्कालीन भारत 
के दो महान्‌ पुरुषों, छत्रपति शिवाजी और गुरु गोविन्द सिंह की सम्मिलित आयु उसको 
आयु के लगभग वरावर थी। दस सिख गुरुओं में से अन्तिम पांच, गुरु हरगोविन्द, 
गुरु हरिराय, गुरु हरिकृष्ण, गुरु तेगवहादुर और गुरु गोबिन्द सिंह उसके समकालीन 
थे। अन्तिम चार को उसने अपनी बादशाहत के दिनों में गुरु-गदूदी पर बैठे देखा था। 

जिस समय औरंगजेब सिंहासनारूढ हुआ उस समय मुगल साम्राज्य सिंध के 
लहिरी बन्दरगाह से आसाम में सिलहट तक और अफगान प्रदेश के विस्त किले से 
लेकर दक्षिण में औसा तक फैला हुआ था। अपनी उदार नीति, दूरदर्शितापूर्ण व्यवहार 
और सदाशयता के कारण अकबर देश में आन्तरिक शान्ति स्थापित करने में सफल 
हुआ था। यद्यपि जहांगीर धार्मिक दृष्टि से अपने पिता जैसा उदार नहीं था और अपने 
शासन-काल में उसने अपनी इस असहिष्णुता के कारण ही सिखों के पांचवें गुरु, गुरु 
अर्जुनदेव, को शहीद भी करवा दिया था', परन्तु अपनी विलासी मनोवृत्ति के कारण 
उसने अपने आपको अधिकांशतः सुरा-सुन्दरी और शिकार में व्यस्त रखा। 

औरंगजेव ने अपने शासनकाल में जिस धार्मिक असहिष्णुता की नीति को 
अपनाया, वस्तुतः उसका सूत्रपात शाहजहां के ही शासन-काल में हो चुका था। सन्‌ 
1632 ई. में शाहजहां ने फरमान निकाला था कि अव आगे से नए मंदिर नहीं वनवाये 
जाएं और जो मंदिर बनाये जाने के क्रम में हों, वे तोड़ दिए जाएं। गौ-हत्या की 
मुमानियत भी, जो अकबर के समय से चली आ रही थी, सन्‌ 1626 ई. के आसपास 
ढीली हो गई इस धार्मिक नीति के परिणामस्वरूप मुगल सत्ता के प्रति हिन्दुओं का 
राजनीतिक विरोध शाहजहां के काल में ही प्रारंभ हो गया था जिसका चतुर्मुखी विस्फोट 
औरंगजेब के शासनकाल में हुआ। 

भारत में शताब्दियों से स्थापित विधर्मी राज्य की नीतियों के विरुद्ध हिन्दुओं 

का सभी मोर्चा पर प्रभावशाली और सुनियोजित विरोध सर्वप्रथम सिख-गुरुओं के नेतृत्व 


महीप सिंह रचनावली / 2 


Hindi Premi 


में ही प्रस्तुत किया गया । मनुष्य-मात्र की समता, एकेश्वर की सत्ता में विश्वास, मूर्तिपूजा 
के खंडन और स्वत्व के जागरण के संदेश द्वारा गुरु नानक उस सत्ता के विरुद्ध अपना 
परोक्ष विरोध प्रस्तुत कर चुके थे। भाई परमानन्द क शब्दों में सदियों की गुलामी के 
पीछे गुरु नानक पहले हिन्दू थे जिन्होंने अन्याय और असमानता के विरुद्ध अपनी 
आवाज उठाई ।° 
मुसलमान अपने एक हाथ में तलवार और दूसरे में कुरान लेकर इस देश में. 
आए थे। उन्होंने हिंदुओं को अपने धर्म में दीक्षित किया। अपनी रक्षा के लिए हिंदुओं 
ने अपने-आपको जाति-मेद के अभेद्य दुर्ग में बन्द कर लिया। परिणाम यह हुआ कि 
जवकि हिंदू डिजों में से अधिकांश वचा लिए गए, जो शेष रहे उनमें से अधिकांश 
इस्लाम के धर्म-प्रचार रूपी उत्साह की सहज भेंट हो गए।' ऐसे व्यक्तियों को पुनः 
अपने धर्म में वापस लाने का हिंदुओं में कोई विधान नहीं था। इस देश में यह साहस 
सर्वप्रथम सिख-गुरुओं ने ही प्रदर्शित किया । जहांगीर ने अपनी 'तुजुके' में गुरु अर्जुन 
के संवंध में अपना रोष व्यक्त करते हुए लिखा है कि बहुत से हिंदू ही नहीं वरन्‌ 
मुसलमान भी गुरु अर्जुन के उपदेशों से प्रभावित हो गए थे। गुरु हरगोविंद ने तो 
वहुत-से मुसलमानों को अपना सिख बनाया था-विशेष रूप से उन मुसलमानों को जो 
कुछ समय पूर्व ही हिंदू से मुसलमान बने थे ।* शाहजहां ने गदूदी पर बैठते ही मुसलमानों 
के किसी अन्य धर्म में परिवर्तित होने पर प्रतिबंध लगा दिया ।? यह प्रतिबंध वस्तुतः 
गुरु हरगोविंद के उस कार्य की प्रतिक्रियास्वरूप ही था। यह वात यहीं नहीं रुकी। 
शाहजहां के ही शासन-काल में सिखों का मुग॒लों से सशस्त्र संघर्ष प्रारम्भ हुआ। शुरु 
हरगोविंद और मुगल सेना के मध्य पहली मुठभेड़ सनू 1628 ई. में हुई । उन्हें अपने 
जीवनकाल में मुगुलों से कई युद्ध करने पड़े और इस सशस्त्रं संघर्ष को व्यापक रूप 
उनके पौत्र गुरु गोबिंद सिंह ने आगे चलकर दिया। 
दक्षिण में शिवाजी के अभियान का प्रारम्भ भी शाहजहां के शासन काल में 
ही हुआ था। बीजापुर राज्य के 'तोरणा” दुर्ग पर उन्होंने सनू 1647 के आसपास अपना 
अधिकार जमा लिया था" और मुगल सेना से उनकी पहली टक्कर सनू 1657 में हुई 


थी । गं 


गुरु गोबिन्द सिंह का जन्म देश की उन राजनीतिक परिस्थितियों के मध्य हुआ 
जब अकबर दारा प्रस्थापित राजनीतिक शांति पूरी तरह नष्ट हो चुकी थी। औरंगजेब 
की धार्मिक नीति के कारण देश में हिंदुओं के अंदर प्रतिरोध का भाव जाग्रत हो रहा 
था। जब अभी गुरु गोबिन्द सिंह की अवस्था कुल तीन वर्ष की ही रही होगी कि 
तब मथुरा के एक जमींदार गोकुल के नेतृत्व में उस प्रदेश के जाटों ने (सन्‌ 1669 
ई, मे) उस मुगल फौजदार और उसके सिपाहियों को मार डाला जिन्होंने मथुरा के मंदिरों 
को तोड़ा था। यद्यपि यह विद्रोह उस समय दवा दिया गया किन्तु आग अंदर-ही-अंदर 
सुलगती रही। सन्‌ 1686 में राजाराम के नेतृत्व में जाटों ने फिर विद्रोह किया और 

अन्त में औरंगजेब की मृत्यु के पश्चात्‌ चूरामन के नेतृत्व में यह विद्रोह प्रभावशाली 
ढंग से आगे बढ़ा। 

गुरु गोविन्द सिंह की अवस्था उस समय पांच वर्ष की होगी जव छत्रसाल के 
नेतृत्व में (सन्‌ 1671 ई. में) बुन्देलों ने औरंगजेव के विरुद्ध अपने-आपको सन्नद्ध किया 
और उनकी आयु के छठे वर्ष में ही (सन्‌ 1672 ई. में) दिल्ली के निकट नारनौल के 
सतनामी सम्प्रदाय के अनुगामियों ने मुगल शासन के विरुद्ध इतना वड़ा विद्रोह किया 
कि उनके अद्भुत साहस को देखकर तो मुगल सैनिक उनमें देवी शक्तियों का संदेह 
करने लगे थे और स्वयं औरंगजेब को, जो मुसलमानों का जिंदा पीर समझा जाता था 
(आलमगीर- जिंदापीर) अपने हाथों से दुआएं और आयतें लिख-लिखकर शाही झंडों 
में टांकनी पड़ीं। अपनी तेरह वर्ष की अवस्था में गुरु गोविंद सिंह ने राजस्थान में वीर 
दुर्गादास और महाराणा राजसिंह की मुगल सेनाओं के विरुद्ध किए गए वीरतापूर्ण संघर्ष 
की गाथाएं सुनी होंगी। 

गुरु गोबिन्द सिंह ने केवल 9 वर्ष की आयु में ही दिल्ली में अपने पूज्य पिता 
का वलिदान होते हुए देखा। इस अबोध-सी लगने वाली आयु में उन्होंने उस गुरु-गदूदी 
का गुरुतर भार संभाला जो दिल्ली के मुगल शासन की आंखों में कांटे की तरह खटक 
रही थी। देश के अनेक भागों में हिन्दु लोग उस अन्यायी शासन के विरुद्ध सिर उठा 
रहे थे। विशाल और शक्ति-सम्पन्न मुगलवाहिनी बड़ी क्रूरतापूर्वक उन विद्रोहों का दमन 
कर रही थी। उस दमन के परिणामस्वरूप उस विद्रोहाग्नि पर कुछ समय के लिए राख 
पड़ती किन्तु समय पाकर अंदर छिपी हुई चिनगारी फिर उमड़ पड़ती थी। 

उस समय पंजाब की राजनीतिक अवस्था देश के अन्य भागों की अपेक्षा अधिक 
विषम थी। डॉ. नारंग के शब्दों में उस समय पंजाब के हिंदुओं की अवस्था अत्यन्त 
शोचनीय थी। भारत का यह प्रांत अन्य सभी प्रान्तों के पहले ही पराजित हो चुका 
था। यह प्रदेश मुसलमानों की दो प्रवल राजधानियों अर्थात्‌ दिल्ली और काबुल के वीच 
में था। मुसलमानी राज्य यहां अत्यन्त दृढ़ता के साथ जमा हुआ था। दूसरे धर्म को 
अपनाने की तरंग यहां बड़े वेग से चल चुकी थी और पंजाब में ही सबसे अधिक संख्या 
ऐसे लोगों की थी जिन्होंने अपना धर्म छोड़कर इस्लाम स्वीकार कर लिया था। बहुत 
से मंदिरों को गिराकर बरावर कर दिया गया था और हिंदू पाठशालाओं तथा विद्यालयों 
की जगह मस्जिदें खड़ी कर दी गई थीं। अर्थात्‌ हिंदू गौरव के समस्त चिह्न मिटा दिए 
गए थे। पंजाब के अंतिम हिंदू सम्राट्‌ राजा अनंगपाल के परास्त होने के समय से गुरु 
नानक की उत्पत्ति के समय तक साढ़े चार शताब्दियों के इतिहास में पंजाब के किसी 
भी हिंदू का नाम नहीं आता। जो लोग धर्म-परिवर्तन से किसी प्रकार बच गए थे उनसे 
भी प्रायः वे समस्त पदार्थ छीने जा चुके थे जो कि मनुष्य-जीवन के मान तथा गौरव 
ड बनाए रखते हैं और वास्तविक धर्म को अंधविश्वास से तथा कपट से पृथक्‌ करते 

Er दृष्टि से यह युग घोर अव्यवस्था का युग था। मुगल सैनिक तो 
जनता पर अत्याचार करते ही थे, वंजारों और पिंडारियों ने भी उनका जीवन दूभर कर 
रखा था | राजनीतिक कार्य पर जाते हुए राजदूत भी मार्ग में पड़ने वाले ग्रामों को उजाड़ते 
और नष्ट-भ्रष्ट करते जाते थे। भ्रष्टाचार की मात्रा सीमा का अतिक्रमण कर गई थी। 
राजकीय करों की वसूली के लिए जागीरदारों के अनेक प्रतिस्पर्धी कर्मचारी अपने 
कार्यकाल की अवधि में अधिक-से-अधिक धन कमा लेने की लालसा में कृषकों का 
रक्त-शोपण करते थे।'* 

इस युग में राजनीतिक दृष्टि से यह वात वड़े आश्चर्य की है कि शाहजहां 
और औरंगजेव के शासन-काल में हिंदू वर्ग में से जिन लोगों ने मुग॒लों के विरुद्ध विद्रोह 
का झंडा ऊंचा किया उनमें मेवाड़ के महाराजा राजसिंह को छोड़कर तत्कालीन हिंदू 
राज्यों का एक भी व्यक्ति नहीं था। शिवाजी और छत्रसाल सामान्य-से जागीरदारों के 
परिवार में जन्मे थे। गोकुल एक साधारण-सा जमींदार था और सतनामी तथा सिख 
तो धार्मिक सम्प्रदाय ही थे। उस युग के हिंदू राजा गौरवशून्य हो चुके थे । कोई उच्चादर्श 
तो उनमें था ही नहीं और मिथ्याभिमान उनमें इस मात्रा तक था कि जहां मुग॒लों की 
जी-हुजूरी करना, उनका मनसव स्वीकार करना और उन्हें झुकझुक सलाम करना वे 
अपना गौरव समझते थे, वहीं दूसरी ओर जन-जागरण के सभी प्रयासों को कुचलने 
मे, मुगालों की सहायता करने में वे सदैव तत्पर रहते थे। शिवाजी को अपने चारों ओर 
के मराठा सरदारों के सतत्‌ विरोध का सामना करना पड़ा और जोधपुर के महाराजा 
जसवन्तसिंह तथा आमेर के मिर्जा राजा जयसिंह उन्हें दवाने के लिए दक्षिण गये। राजा 
जयसिंह ने शिवाजी के साथ पुरंदर की जो संधि की थी उसमें प्रमुख शर्त यह थी कि 
शिवाजी बादशाह की प्रजा कहलायेंगे और उनके आधीन होकर काम करेंगे ।' बुंदेलखंड 
के अनेक राजाओं ने छत्रसाल का विरोध करते हुए मुगल सेना के साथ होकर उनसे 
युद्ध किया। पंजाब के पहाड़ी प्रदेशों के हिंदू राजा तो गुरु गोविंद सिंह का सदा विरोध 
करते रहे और बार-बार पत्र लिखकर औरंगजेब को उनके विरुद्ध चढ़ाई करने के लिए 
प्रेरित करते रहे। 

इन हिंदू राजाओं की स्थिति का विश्लेषण करते हुए डॉ. नगेन्द्र ने लिखा 
है०-राजस्थान में इस समय मुख्य चार राजवंश धे-आमेर के कछवाहे, मेवाड़ के 
शिशोदिए, मेवाड के राठौर और कोटा-बूंदी के हाड़ा। राजस्थान का इतिहास भी इस 
समय पतन का इतिहास है। इसका स्पष्ट प्रमाण यह है कि मुगल साम्राज्य के इस 
विनाश काल में भी ये लोग अपनी शक्तियों को संचित और एकत्र कर हिन्दू प्रभुत्व 
स्थापित न कर पाए। और, करते भी कैसे? राजपूतों की अनादिकाल से चली आयी 
हुई फूट इस समय तो और जोरों पर थी। बहुपत्नीक राजपूत राजाओं के रनिवासों 
में मुगल हरमों की तरह आन्तरिक कलह और ईर्ष्या का नग्न नृत्य होता था-एक-एक 
राजा की कई विवाहित रानियां और अनेक रक्षिताएं होती थीं । अहंकार इन राजपूतों 
में इतना भयंकर था कि उसके सम्मुख कोई भी आदर्श, कोई भी संबंध टिक नहीं सकता 

था। पिता-पुत्र में अधिकार के लिए युद्ध होना यहां भी मामूली वात थी । अगर दिल्ली 
का औरंगजेब पिता को कैद कर सकता था, तो मारवाड का अमरसिंह अपने पिता 
की हत्या भी कर सकता था। मेवाड़ में चन्द्रावत और शक्‍तावत वंशों में भयंकर 
गृह-कलह थी जिससे मेवाड़ की संपूर्ण शक्ति जर्जर हो गई थी । मुगलों की पराधीनता 
से उनका नैतिक बल नष्ट हो चुका था, अतएव उनमें स्थिता और सच्ची देशभक्ति 
का प्रायः अभाव ही था। 


धार्मिक अवस्था 


अपने युग की धार्मिक अवस्था का वर्णन करते हुए गुरु नानक ने एक स्थान 
पर लिखा-“कलियुग कटार के समान है, राजे कसाई हैं और उनके राज्य से धर्म पंख 
लगाकर उड़ गया है। चारों ओर असत्य की अमावस छाई हुई है, उसमें सत्य का चन्द्रमा 
कहां उदय हुआ है, दिखाई नहीं देता। जीव उस अंधेरे में सत्य की खोज करता हुआ 
भ्रमित घूम रहा है, अंधकार में कोई मार्ग नहीं सूझता | 


इस प्रकार उस युग में, जब चारों ओर धर्म का ढोल पूरे जोर से बजाया जा 
रहा था, धर्म के वास्तविक स्वरूप की हत्या करना ही सवसे बड़ा धर्म समझा जा रहा 
था, नैतिक तथा बौद्धिक हास के इस युग में धर्म की उदात्त भावना पूर्णरूप से लुप्त 
हो गई थी। धर्म का उद्देश्य होता है व्यक्ति और समाज के नैतिक स्तर को ऊंचा 
बनाना तथा जनता में लौकिक संघर्षो से टक्कर लेने की शक्ति उत्पन्न करना परन्तु 
इस काल में धर्म के नाम पर भी अनेक विकृतियां ही बची थीं। उस युग में अंधविश्वास, 
रूढ़ियों का अनुसरण और बाह्याडंबरों का पालन ही धर्म की परिभाषा थी। ईश्वर और 
खुदा की प्रेरणामयी भावनाओं के स्थान पर पंडितों और मुल्लाओं का स्थूल और लौकिक 
अस्तित्व स्थापित हो गया था जिनकी सम्मति और वाणी अंधविश्वासों से सारी अशिक्षित 
जनता के लिए वेद-वाक्य अथवा खुदा की आवाज़ का काम करती थी। यही नहीं, 
ईश्वर और खुदा के प्रतिनिधि एक-दूसरे को अपना प्रतिदंदी समझते थे, अतः दोनों 
में समझौते की भावना का पूर्ण अभाव हो गया था।” 

डॉ. नारंग के शब्दों में वास्तविक धर्म के स्रोत निरर्थक रीतियों, अवनतिमूलक 
अंधविश्वासों, पुरोहितों की स्वार्थबुद्धि तथा जनसमूह की उदासीनता रूपी घासपात से 
बंद कर दिए गए थे। सच्चे धर्म का स्थान केवल कर्मकांड के नियमों ने ले रखा था 
और हिंदू धर्म का उच्च आध्यात्मिक स्वरूप मत-मतान्तरों के आङम्वरी स्वरूप के नीचे 
दब गया था। शताब्दियों के आक्रमणों तथा विदेशियों के कुशासन और प्रजापीड़न ने 
लोगों के हृदयों को सर्वथा मुरझा रखा था और धार्मिक परतन्त्रता तथा निश्चलता ने 
लोगों की आचारभ्रष्टता तथा उत्साहहीनता को भयंकर रूप से बढ़ा रखा था।' 

मुसलमान इस देश में शासक थे, हिंदू शासित थे। मुसलमानों में दो प्रकार 

के लोग थे। एक वे जिन पर सूफी-सन्तों का प्रभाव था। ऐसे लोग विचारों में उदार 
थे। धार्मिक कट्टरता उनमें नहीं थी और हिंदुओं से उनके निकटतर संबंध थे। 
राजत्रीतिक दृष्टि से इस उदारता का परिचय अकवर के शासनकाल में मिला था और 
शाहजहां का ज्येष्ठ पुत्र दारा शिकोह तो धार्मिक और राजनीतिक उदारता और समन्वय 
का जीवंत प्रतीक था । कहते हैं उसकी अंगूठी पर नागरी अक्षरों में 'प्रभु' शब्द अंकित 
रहता था। इसी वर्ग के रसखान, आलम, जमाल, रसलीन, कादिर, मुबारक और रहीम 
आदि मुसलमानों ने हिंदी में उच्च कोटि की रचनाएं लिखी थीं । 
धार्मिक सहिष्णुता का निर्माण करने और विभिन्न धर्म-मतों में समन्वय स्थापित 
करने की दृष्टि से सिख गुरुओं ने सर्वाधिक प्रयास किए थे। गुरु नानक ने जहां सभी 
हिंदू, बौद्ध और जैन तीर्था की यात्रा की, वहीं मक्का मदीना की भी यात्रा कर मुस्लिम 
संतों से विचारों का आदान-प्रदान किया था। सुप्रसिद्ध सूफी सन्त शेख फरीद की गदूदी 
उनके घनिष्ठ संबंध थे और जब गुरु अर्जुन ने 'ग्रन्य साहब” का संपादन किया, 
तो उसमें वे शेख फरीद की वाणी को संकलित करना नहीं भूले। यह भी कहा जाता 
है कि सिखों के सर्वोच्च तीर्थ-स्थान अमृतसर के हरि-मन्दिर की नींव लाहौर के सुप्रसिद्ध 
सूफी फकीर मियां मीर ने रखी थी और सिढौरा के मुसलमान सूफी संत पीर वुद्धशाह 
से गुरु गोविन्द सिंह की घनिष्ठ मैत्री थी परन्तु मुसलमानों में एक दूसरा वर्ग भी था 
जो धार्मिक कटूटरता और तअस्सुव को ही वास्तविक धर्म समझता था। सूफियों की 
प्रेम-वाणी उन्हें अच्छी नहीं लगती थी, अकबर की उदारता उन्हें बुरी तरह खलती थी 
और दारा शिकोह को वे अपना सबसे बड़ा दुश्मन समझते थे। मुगल दरवार पर 
मौलवियों और काजियों से प्रभावित इस कट्टरपंथी वर्ग का ही अधिक प्रभाव था और 
अकबर के बाद के मुगल बादशाह जानते थे कि यदि उन्हें दिल्ली के सिंहासन पर 
बने रहना है तो इन कट्टरपंथियों को प्रसन्न करने के लिए इस्लाम-प्रचार का ढोंग 
अवश्य रचना पड़ेगा। कदाचित्‌ इसीलिए जहांगीर जैसे विलास में डूबे हुए बादशाह ने 
भी अपनी आत्मकथा 'तुजुके' में गुरु अर्जुन के संबंध में यह लिखा-“कितने समय 
से मेरे मन में यह विचार आ रहा था कि उसे मुसलमानी मत में लाना चाहिए ।” 
कदाचित्‌ इन्हीं मौलवियों और मुल्लाओं के प्रभाव में आकर शाहजहां ने मंदिरों का 
निर्माण रुकवाने और गो-वध की आज्ञा देने का कार्य किया था। 
औरंगजेब और दारा शिकोह का संघर्ष वास्तव में इस कट्टरपंथी और उदार 
विचारधारा का संघर्ष था और यह देश का दुर्भाग्य ही था कि उस संघर्ष में कट्टरता 
विजयी हुई और उदारता पराजित हुई। “जिस दिन दारा शिकोह मारा गया और 
औरंगजेब गद्दीनशीन हुआ, सामासिक संस्कृति का कलेजा, असल में, उसी रोज फटा 
और तब से, यद्यपि, हम इस फटन को बार-बार सीने की कोशिश करते आ रहे हैं, 
किंतु वह ठीक से सिल नहीं पाती है।” 
औरंगजेब ने सिंहासनारूढ़ होते ही अपने पूर्वज बाबर की उस नसीहत को भुला 
दिया जो उसने अपने पुत्र हुमायूं को अपनी वसीयत के रूप में दी थी। उसमें उसने 

हुमायूं को ये उपदेश दिए थे-'हिंदुस्तान में अनेक धर्मो के लोगे बसते हैं। भगवान 
को धन्यवाद दो कि उसने तुम्हें इस देश का राजा बनाया है। तुम तअस्सुव (साम्प्रदायिकता) 
से काम न लेना, निष्पक्ष होकर न्याय करना और सभी धर्मों के लोगों की भावना का 
खयाल रखना। गाय को हिंदू पवित्र मानते हैं। अतएव जहां तक हो सके, गौवध नहीं 
करना और किसी भी सम्प्रदाय के पूजा के स्थानों को नष्ट नहीं करना।” 

अपनी इस तअस्सुबी नीति के कारण औरंगजेब ने इस देश में धार्मिक दृष्टि 
से वह परिस्थिति उत्पन्न कर दी जिसकी मिसाल संसार के इतिहास में ढूंढना दूभर 
है। 1644 ई. में अपनी दक्षिण की सूवेदारी के समय ही उसने अहमदावाद में चिंतामणि 
के नवनिर्मित मंदिर में गौवध कर उसे अपवित्र किया था और फिर उसे मस्जिद के 
रूप में परिवर्तित कर दिया था।” अपने राज्य के प्रारम्भिक वर्षा में ही उसने उड़ीसा 
के सभी स्थानीय अधिकारियों को बुलाकर आज्ञा दी कि पिछले 10-12 वर्षों में बने 
सभी मंदिर और मठ गिरा दिए जाएं और किसी भी पुराने मंदिर की मरम्मत न होने 
दी जाए ।” 9 अप्रैल, 1669 को उसने एक आज्ञा प्रसारित की कि विधर्मियों (हिंदुओं) 
के सभी मंदिर और विद्यालय नष्ट कर दिए जाएं और उनकी धार्मिक शिक्षा तथा क्रिया 
को पूरी तरह रोक दिया जाए। उसके विनाशकारी हाथ फिर सम्पूर्ण भारत के हिंदुओं 
के पूज्य मंदिरों, जैसे सोमनाथ का द्वितीय मंदिर, बनारस का विश्वनाथ मंदिर और मथुरा 
का केशवराय का मंदिर पर आ पड़े।” 

14 अक्टूबर, 1666 को यह जानकर कि मथुरा के केशवराज के मंदिर में दारा 
शिकोह की भेंट की हुई पत्थर की एक चार दीवारी लगी है, औरंगजेब ने आज्ञा दी 
कि उसे वहां से निकाल लिया जाए और अंत में जनवरी सन्‌ 1670 में उसने उस 
मंदिर को .पूर्णतया नष्ट करने और मथुरा का नाम बदल कर इस्लामाबाद रखने के 
लिए एक फौज भेज दी |” सभी तहसीलों और नगरों में उसने मुहतासिबों की नियुक्ति 
की। हिंदू मंदिरों को नष्ट करना इनका प्रमुख कर्तव्य था ।* 

2 अप्रैल, 1679 ई. को औरंगजेब की आज्ञा से विधर्मियों पर पुनः जजिया (कर) 
लगाया गया। इस कर का सबसे अधिक बोझ निर्धन लोगों पर पड़ा जिनकी सम्पूर्ण 
आय का कम-से-कम 6 प्रतिशत इस कर दारा ले लिया जाता था। इस्लाम स्वीकार 
न करने का मूल्य उन्हें इस प्रकार अपने वर्ष-भर के भोजन के पूरे मूल्य के रूप में 
चुकाना पड़ता था।? 

10 अप्रैल, 1655 ई. को एक अध्यादेश द्वारा घोषित किया गया कि बाहर 
से बिक्री के लिए लाई जाने वाली चीजों पर मुसलमानों के लिए ढाई प्रतिशत और 
हिंदुओं के लिए 5 प्रतिशत महसूल लगेगा। 9 मई, 1667 ई. को बादशाह ने मुस्लिम 
व्यापारियों पर से महसूल पूरी तरह हटा लिया, पर हिंदुओं पर पुरानी दर से बना रहा ।* 

सन्‌ 1671 में एक अध्यादेश द्वारा सभी सूबेदारों और तालुकेदारों को आज्ञा दी 
गई कि हिंदू पेशकारों और दीवानियों को बरखास्त कर दिया जाए और उनके स्थान 
पर मुसलमानों की नियुक्ति की जाए! 

मार्च 1695 में राजपूतों को छोड़कर सभी हिंदुओं के लिए पालकी, हाथी और 
घोड़े पर चढ़ने की और हथियार लेकर चलने की मुमानियत कर दी गई।” 

हिन्दुओं में भी धार्मिक दृष्टि से इस युग में दो वर्ग स्पष्टतः दिखाई देते हैं। 
एक वह जो राम और कृष्ण (विशेष रूप से कृष्ण) की उपासना में बड़े भक्ति-भाव 
से लीन हैं। राजनीतिक दृष्टि से देश पर किसका शासन है और धार्मिक दृष्टि से उसकी 
क्या नीति है, आदि प्रश्न उन्हें अधिक व्याकुल नहीं करते। जैसा कि राजनीतिक स्थिति 
का विश्लेषण करते हुए कहा गया है, वे केवल हरि भजन में मस्त हैं और जनता में 
भक्ति-भावना का प्रचार कर रहे हैं। दिनकरजी के शब्दों में”-तुलसीदास के बारे में 
कहा जाता है कि उन्होंने इस्लाम से हिंदुत्व की रक्षा की किंतु उनकी रचना में कहीं 
भी यह भाव नही दीखता कि वे मुसलमानों से क्षुव्ध थे। क्षोभ उनमें था तो निर्गुनियां 
साधुओं पर जिनके उपदेश की मार से वर्णाश्रम धर्म दुर्बल पड़ता जा रहा था।” 

कृष्ण भक्ति की परम्परा तो नैतिक दृष्टि से भी बहुत नीचे गिर चुकी थी। 
“भक्तिकालीन माधुर्य भक्ति की उदात्त भावनाएं और उसके सूक्ष्म तत्व इस काल तक 
आते-आते पूर्णरूप से तिरोहित हो चुके थे। लीला पुरुष श्रीकृष्ण के प्रति माधुर्य भक्ति 
अब राधाकृष्ण के स्थूल मांसल शृंगार का रूप धारण कर चुकी थी। कृष्ण भक्ति-परम्परा 
के अनेक सम्प्रदायों में माधुर्य भक्ति की स्निग्ध-मधुर उपासना के नाम पर स्थूल 
शृंगार-परक उपासना शेष रह गई थी, जिसकी आड़ में नैतिक भ्रष्टाचार धर्म के पवित्र 
क्षेत्र में उतनी ही प्रवलता से व्याप्त हो रहा था जैसे समाज के अन्य क्षेत्रों में । रागात्मिका 
भक्ति की उदात्त भावना को समझने और उसका अनुसरण करने की न तो तत्कालीन 
जनता के मस्तिष्क में परिष्कृति थी, न उदात्त भावना। प्रेम लक्षणा भक्ति को माधुर्य 
भक्ति और शृंगार रस को उज्ज्वल रस की संज्ञा देकर चैतन्य सम्प्रदाय के आचार्य 
श्री रूप गोस्वामी ने अपने ग्रन्थों में लौकिक श्रृंगार और प्रेम के उन्नमित रूप की 
अभिव्यक्ति की थी और कृष्ण-भक्ति का एक दिव्य रूप स्थापित करके शृंगार तत्व 
की स्थूलताओं का परिमार्जन भी किया था, परन्तु आगे चलकर इस भक्ति में से भाव 
तत्व तो पूर्ण रूप से लुप्त हो गया। केवल स्थूल काम चेष्टाओं की अभिव्यक्ति में ही 
भक्तिपरक ग्रन्थों की रचना की जाने लगी। पुण्य प्रेम के स्थान पर कामुक लोलुपता, 
धार्मिक साहित्य और धर्म के ठेकेदार महन्तों के जीवन में भी व्याप्त हो गई। चैतन्य 
और राधावल्लभ सम्प्रदायों की गद्दयां रसिक जीवन का केन्द्र बन गई। राम भक्ति 
के विभिन्न सम्प्रदायों की भी यही गति थी। दनुजदलन, लोकरक्षक मर्यादा पुरुषोत्तम 
रामचन्द्र अव सरयू किनारे काम क्रीड़ा करने लगे। धनुष उनका श्रृंगार बन गया और 
सीता के व्यक्तित्व का मार्दव और आदर्श, युग की शृंगारिकता में लुप्त हो गया और 
सीता का भी केवल रमणी रूप ही शेष रह गया। रसिक सम्प्रदाय के भक्‍त उनकी 
संयोग लीलाओं को भी सखी बनकर निहारने लगे। माधुर्य साधना में निहित पुण्य 
भावना पूर्ण रूप से नष्ट हो गई, केवल भक्तजनों का स्त्री रूप, उनकी स्त्रैण चेष्टाएं 
और शारीरिक स्थूल आकांक्षाएं धर्म की विकृति वनकर रह गई। इन विकृतियों को 

'उन्नयन' का नाम देना ईश्वर भावना का अपमान करना होगा। प्रायः सर्वत्र भक्ति 
का आध्यात्मिक रूप तिरोहित हो गया और सभी ओर एक स्थूल पार्थिवता व्याप्त दिखाई 
देने लगी। कुछ सम्प्रदायों में गुरु पूजा को जो महत्त्व प्रदान किया गया उसमें गोपी 
भाव के प्राधान्य के कारण अनाचार के प्रचार में बहुत सहायता मिली। भक्ति में 
वित्त-सेवा का भी बड़ा महत्त्व था, फलस्वरूप बड़े-बड़े महन्तों की गद्दयां छत्रवान्‌ 
राजाओं के वैभव से टक्कर लेने लगीं। एक प्रसिद्ध इतिहासकार के शब्दों में...'“उनके 
विलास के लिए जो साधन एकत्रित किए जाते थे, अवध के नवाब तक को उनसे 
ईर्ष्या हो सकती थी या कुतुवशाह भी अपने अन्तःपुर में उनका अनुसरण करना गर्व 
की बात समझते। मंदिरों और मठों में देवदासियों का सौन्दर्य और उनके घुंघुरुओं की 
झनकार मठाधीशों की सेवा और मनोरंजन के लिए सर्वदा प्रस्तुत रहती थी। सूक्ष्म 
आध्यात्मिकता की विकृति का यह स्थूल रूप वास्तव में धर्म के इतिहास में एक 
अंधकारपूर्ण पृष्ठ है।”* 

निर्गुण भक्ति-परम्परा के अनुयायी अपेक्षाकृत अधिक संगठित, संयमी और 
अपने चारों ओर के वातावरण के प्रति अधिक सचेत थे। सत्रहवीं शताव्दी में सतनामी, 
लालदासी, नारायणी और सिख-पंथ उत्तर-भारत में प्रमुख थे। ये पंथ भेदभाव से रहित 
होने के कारण पूर्णतः सुसंगठित थे और आवश्यकता पड़ने पर अपनी शक्ति का परिचय 
भी दे सकते थे। इन पंथों के आचार्य या गुरु ऐसे थे जो संयत रूप से सांसारिक जीवन 
व्यतीत करते थे। घर-बार छोड़कर जंगल में धूनी रमाना इन्हें प्रिय नहीं था। ये विवाहित 
होते थे और स्त्रीपुरुषों को समानरूप से उपदेश देते थे। समाज के निम्न वर्ग से संबंध 
रखने के कारण इनमें मिथ्याचार और वाह्याडंबर अधिक नहीं था, इसलिए उपेक्षित 
जनता पर इनका अधिक प्रभाव था। 

इस सभी पंथों में सिख-पंथ कहीं अधिक प्रभावशाली, व्यापक, संगठित और 
जीवन-सम्पन्न था । यद्यपि गुरु-गदूदी की सम्पन्नता और वैभव को देखकर गुरु-परिवारों 
में काफी ईर्ष्या और द्वेष उत्पन्न होना प्रारम्भ हो गया था, फिर भी ऐसे स्वार्थी तत्व 
गुरु-गदूदी पर अधिकार जमाने में कभी सफल नहीं हो सके। गुरु नानक ने अपने दोनों 
पुत्रों में से किसी को अपना उत्तराधिकारी न बनाकर अपने एक प्रिय शिष्य को वह 
स्थान दिया था। दवितीय गुरु अंगददेव ने भी अपनी संतान की अपेक्षा अपने शिष्य 
अमरदास को अपना उत्तराधिकारी वनाया। चौथे गुरु, गुरु रामदास के समय से 
गुरु-गदूदी पैतृक हो गई, फिर भी गुरु अपने पुत्रों में “ज्येष्ठ” पुत्र का चुनाव न कर 
“योग्य” पुत्र का चुनाव करते रहे। गुरु अर्जुन गुरु रामदास की तीसरी संतान थे और 
सप्तम गुरु हरिराय ने अपने ज्येष्ठ पुत्र रामराय की अपेक्षा अपने कनिष्ठ पुत्र हरिकृष्ण 
को अपना उत्तराधिकारी बनाया था। 

सिख गुरुओं का प्रभाव उत्तर-पश्चिम में ईरान तक, पूर्व में असम तक, दक्षिण 
में महाराष्ट्र और पश्चिम में गुजरात तक फैला हुआ था और हर स्थान पर उनकी 
“संगते' सक्रिय रूप से काम करती थीं। श्री जदुनाथ सरकार के शब्दों में-'सत्रहवीं 

शताव्दी में सिख अपनी वंधुत्व-भावना और एक-दूसरे के प्रति प्रेम के कारण प्रसिद्ध 
थे 


सामाजिक स्थिति 


देश का सामाजिक जीवन उन दिनों दो वर्गो में बंटा हुआ था । एक वर्ग उनका 
था जो राजे थे, शासक थे, अमले, कारिन्दे या दरवारी थे । इनका जीवन सुख, विलास 
और आनन्द से व्यतीत होता था। उनमें शिक्षा भी थी, संस्कृति भी और धन-ऐश्वर्य 
भी। राज्य का संबंध इसी वर्ग से रहता था। दूसरा वर्ग, सामान्य जनता का था जो 
पहले वर्ग से दूर था और परिश्रम करके अपना जीविकोपार्जन करता था और इन 
विलासियों के आराम के लिए धन भी देता था, किन्तु जैसे पहले वर्ग को दूसरे वर्ग 
के लिए कोई दर्द नहीं था, वैसे ही जनता के हृदय में भी इस वर्ग के लिए कोई सहानुभूति 
नहीं थी। 'कोउ नृप होय हमहिं का हानी” यह बात तुलसीदास ने बाद में लिखी, किन्तु 
यह भाव यहां की जनता में पहले से ही विद्यमान था। 
हिंदुओं का सामाजिक जीवन छोटी-छोटी जातियों में बुरी तरह बंटा हुआ था। 
हर एक जाति का व्यक्ति अपने को किसी दूसरी जाति में ऊंचा समझकर मिथ्याहंकार 
में डूबा रहता था। गुरु नानक ने इस स्थिति का विश्लेषण करते हुए एक स्थान पर 
कहा है-ऐसे व्यक्ति इस संसार में विरले ही हैं जिन्हें परखकर खजाने में रखा जा 
सके, जो जाति-वर्ण के अभिमान से ऊपर उठे हुए हों और मोह तथा लोभ से अछूते 
हों।' परिणाम यह हुआ कि एक जाति के लोग दूसरी जाति से घृणा करने लगे। यदि 
एक जाति के लोग एक कार्य करने के लिए खड़े हुए तो दूसरी जाति के लोग उसका 
विरोध करने के लिए खड़े होने लगे। हिंदू जनता में आपसी द्वेष इतने बढ़ गए कि 
एक-दूसरी जाति की निन्दा पर कहावतें उनमें बन गई ।* गुरु गोविन्द सिंह के क्रांतिकारी 
प्रयासों का विरोध पहाड़ी प्रदेशों के राजपूत राजाओं ने इसलिए भी किया कि वे निम्न 
कही जाने वाली जातियों को बराबरी का स्थान दे रहे थे। बहुत-से खत्री और ब्राह्मण 
उनके सुधारवादी दृष्टिकोण से रुष्ट होकर उनके विरोधी बने गए थे हिंदुओं की 
इस सामाजिक स्थिति पर क्षोभ और करुणा से विचलित होकर विल डुरांट लिखता 
है-“'जात-पांत के भेद-भाव से दुर्बल हो जाने के कारण ही, हिंदू जाति आक्रामकों के 
सामने विवश होती गई। आक्रामकों के प्रहार सहते-सहते इसकी अवरोध-शक्ति का 
दिवाला निकल गया है और जब आत्म-रक्षा का कोई उपाय नहीं रहा, तब हिंदू लोग 
अलौकिक बातों में अपना त्राण खोजने लगे। अपने-आपको दिलासा देने के लिए, उन्होंने 
इस दलील का आश्रय लिया कि स्वाधीनता हो या पराधीनता, दोनों ही माया की वस्तुएं 
हैं। जीवन क्षण-भंगुर है, अतएव, व्यक्ति या समाज की स्वतंत्रता के लिए संघर्ष करना, 
कदाचित्‌ ही आवश्यक कार्य हो। हिंदू जाति के क्लेशपूर्ण, भीषण इतिहास में से जो 
- शिक्षा निकलती है वह यह है कि निरन्तर सावधानी बरते बिना सभ्यता की रक्षा नहीं 

की जा सकती । जातियों में शांति के लिए प्रेम होना ठीक है, किन्तु उन्हें अपनी बारूद 
को गीला नहीं होने देना चाहिए।* हक 

शाहजहां का राज्य-काल वैभव और ऐश्वर्य से जगमग था। बर्नियर, ट्रेवर्नियर, 
मैनूची आदि विदेशी यात्री सम्राट्‌ के दरबार का ऐश्वर्य देखकर स्तव्ध हो गए थे । मुगल 
अन्तःपुर का वैभव इंद्र-भवन को मात करता था। दरवार के अमीरों और कर्मचारियों 
का जीवन भी कम ऐश्वर्यपूर्ण नहीं था। अधिकृत राजा भी अपने मुगल अधिपतियों 
का अनुसरण करते थे। उनके महलों में भी इन्द्रःसभा जुड़ी रहती थी। वैभव और विलास 
का सहज संबंध है। अतिशय वैभव का यह युग अतिशय विलास का युग भी था। 
मुगल अंतःपुर में हजारों स्त्रियां रहती थीं। बर्नियर के कथनानुसार बहुधा राज-महलों 
में भी भिन्न-भिन्न वर्णो और जातियों की 2000 स्त्रियां रहती थीं, जिनके कर्तव्य-कर्म 
भिन्न-भिन्न होते थे। इनमें से अनेक बादशाह की सेवा और बहुत-सी शाहजादियों के 
मनोरंजन और शिक्षा आदि के लिए नियुक्त थीं । शिक्षा प्रायः आशिकाना ग॒ज़लों, फारस 
की अश्लील प्रेम-कहानियों आदि की ही होती थी। इनमें से बूढ़ी स्त्रियों से जासूसी 
का काम लिया जाता था। ये कुटनियां स्थान-स्थान से सुंदरी स्त्रियों को धोखे-फरेब 
या लालच से महल में ले आती थीं। गुरु गोविन्द सिंह संग्रहीत 'चरित्रोपाख्यान' में 
वर्णित अनेक कथाएं उस युग के काम-प्रधान सामाजिक जीवन की मुंह-बोलती तस्वीरें 
हैं। पद्माकर का बहुचर्चित छन्द” उस वातावरण की सजीव झांकी प्रस्तुत करता है। 


साहित्यिक परिस्थिति 


गुरु गोविन्द सिंह के जीवन का कार्य-काल हिन्दी साहित्य के ऐतिहासिक 
काल-विभाजन की दृष्टि से 'रीतिकाल” में आता है। आचार्य रामचन्द्र शुक्ल द्वारा किया 
हुआ काल-विभाजन प्रायः सर्वमान्य-सा ही है और उसके अनुसार रीतिकाल का समय 
संवत्‌ 1700 से संवत्‌ 1900 तक (लगभग सन्‌ 1650 से 1850 तक) का ठहरता है। 

दिल्ली के मुगल राजसिंहासन के लिए शाहजहां के दो पुत्रों-दारा शिकोह और 
औरंगजेब के मध्य सामूगढ़ में 29 मई सन्‌ 1658 में युद्ध हुआ । इस युद्ध में उदारमना 
दारा पराजित हुआ और असहिष्णु औरंगजेब इस देश के विस्तृत भू-भाग का स्वामी 
हुआ। यह युद्ध रीतिकाल के आरम्भ में सबसे प्रथम और सवसे अधिक महत्त्वपूर्ण 
राजनीतिक घटना है-जिसका राजनीतिक और नैतिक प्रभाव देश पर पड़ा। राजनीतिक 
और नैतिक दृष्टि से औरंगजेब की विजय का देश पर कितना ही प्रभाव पड़ा हो, परन्तु 
साहित्यिक दृष्टि से वह प्रभाव हमें अधिक दिखाई नहीं देता । रीतिकाल के कवि जिस 
प्रकार की शृंगारी रचनाएं इस घटना के पूर्व लिख रहे थे, कुछ को छोड़कर अन्य सभी 
कवि औरंगजेब की नीति, हिंदुओं पर होने वाले अत्याचार और संपूर्ण देश में उनकी 
प्रतिक्रिया-स्वरूप होने वाले विस्फोट के प्रति पूर्णतया उदासीन रहकर उसी प्रकार की 
रचनाएं उसके पश्चात्‌ भी लिखते रहे। 

रीतिकाल के अधिकांश प्रमुख कवि चिंतामणि, विहारी, मतिराम, कुलपति मिश्र 
और देव, सभी औरंगज़ेव के समकालीन थे, किन्तु आश्चर्य की वात है कि इनमें से 
किसी ने भी अपने युग की राजनीतिक स्थिति की अपने काव्य में झलक तक नहीं 
दी। सन्‌ 1680 ई. में औरंगजेब ने जयपुर के हिंदू मंदिर तुड़वा दिए परन्तु जयपुर के 
महाराजा रामसिंह के दरवारी कवि कुलपति मिश्र ने अपनी किसी रचना में उसके विरुद्ध 
रोष नहीं प्रकट किया। 

उस युग की साहित्यिक स्थिति को पृष्ठभूमि में रखने के पश्चात्‌ ही गुरु गोविन्द 
सिंह के जीवन-कार्यों और उनकी काव्य-रचना का विधिवत्‌ मूल्यांकन किया जा सकता 
है। गुरु गोविन्द सिंह के समकालीन कवियों (भूषण और लाल को छोड़कर) के सम्मुख 
जीवन का कोई महत्‌ आदर्श नहीं था। “काव्य का परिशीलन और सृजन इनका शगृल 
नहीं था, स्थायी कर्तव्य-कर्म था।”*' और इस कर्तव्य-कर्म की पूर्ति के लिए उन्हें 
कोई-न-कोई आश्रयदाता चाहिए होता था । उस युग के अधिकांश कविगण काव्य-रचना 
के “काम की तलाश' में इधर-उधर घूमते रहते थे और जहां कहीं उन्हें अपने योग्य 
कोई आश्रयदाता मिल जाता, वहीं टिककर उनकी इच्छा और आदेशानुसार ये काव्य-रचना 
प्रारम्भ कर देते थे। 

आश्रयदाता का राजा, राव या रईस होना तो आवश्यक था ही। ये राजा और 
रईस अधिकांशतः हिंदू या हिन्दू रीति-रिवाजों से घुले-मिले हिन्दी-रसिक मुसलमान थे। 
इनमें से अधिकांश का जीवन सामयिक राजनीति से पृथक्‌ अवकाश और विलास का 
जीवन था। शताद्दियों की दासता ने इनके जीवन को पूर्णतया गौरवशून्य कर दिया 
था। औरंगजेब के शासन-काल में जव अपने धर्म पर आया हुआ संकट देखकर जनता 
में से नेता उत्पन्न होकर जनक्रांति की योजना कर रहे थे तो ये राजा और राव लोग 
सुवाला, सुराही और प्याला के साथ तानतुल ताला का आनन्द लेते हुए काम की साधना 
में पूरी तरह लीन थे और रीतिकालीन कवि इनकी स्तुति करते हुए इनकी विलास वृत्ति 
को अधिकाधिक संतुष्ट करने का प्रयास किया करते थे। “श्रृंगार के वर्णनों को बहुतेरे 
कवियों ने अश्लीलता की सीमा तक पहुंचा दिया था। इसका कारण जनता की रुचि 
नहीं, आश्रयदाता राजा-महाराजाओं की रुचि थी जिनके लिए कर्मण्यता और वीरता 
का जीवन बहुत कम रह गया था 

इन कवियों की शृंगारिक वृत्ति को उनके पूर्व की कृष्ण-भक्ति-परम्परा और मुगल 
दरबार द्वारा पोषित फारसी संस्कृति और साहित्य की शृंगारिकता से भी पर्याप्त प्रोत्साहन 
मिला था। डॉ. नगेन्द्र के शब्दों में-“पराभव के और भी युग भारतीय जीवन में आए, 
पर उन सभी में काम की ऐसी सार्वभौम उपासना नहीं हुई। कारण यह था कि उन 
युगों में नैतिक आदर्श दृढ़ और कठोर थे, जो इस प्रवृत्ति के प्रतिकूल पड़ते थे, परन्तु 
रीति-काल में कृष्ण-भक्ति की परंपरा से नैतिक अनुमति भी इस प्रकार से इसे प्राप्त 
हो गई थी। अतएव अब किसी प्रकार के अप्राकृतिक संकोच अथवा दमन की 
आवश्यकता भी नहीं पड़ी। काम की उपासना जीवन के स्वीकृत सत्य के रूप में होती 

थी। वातावरण के अतिरिक्त साहित्यिक परम्पराएं और प्रभाव भी उसके अनुकूल थे। 
फारसी संस्कृति और साहित्य की शृंगारिकता अव तक भारतीय संस्कृति में घुल-मिलकर 
उसका एक अंग बन गई थी। वह नागरिकता का एक प्रधान अलंकरण थी, अतएव 
इसका प्रभाव चेतन और अचेतन दोनों रूपों में हिंदी कविता पर पड़ रहा था।”* 

इस काल के कवियों में से, जिन्होंने स्थापित छोटे-वड़े राज्यों में आश्रय ढूंढा, 
जैसे चिन्तामणि ने मुग़ल सम्राट शाहजहां और चित्रकूट के राजा रुद्रसाहि सोलंकी के 
दरवार में, बिहारी और कुलपति ने जयपुर के दरवार में, मतिराम ने बूंदी और देव ने 
औरंगजेब के पुत्र आजमशाह और राजा भोगीलाल आदि के पास-ये कवि तो शृंगारिक 
रचनाएं करते रहे या रीति ग्रंथ लिखते रहे। इनके अतिरिक्त कुछ कवि ऐसे भी थे 
जिन्होंने मुगल-राज्य के विरोधी केन्द्रों में आश्रय ग्रहण किया था। इन केन्द्रों के नायक 
उस समय विधिवत्‌ राजा नहीं थे परन्तु उनका परिवेश और इनके दरबारों का रंग-ढंग 
राजाओं जैसा ही था। औरंगजेब के शासनकाल में शिवाजी, छत्रसाल और गुरु गोबिन्द 
सिंह इस प्रकार के प्रमुख नायक थे और इनके आश्रय में उस काल की प्रचलित परम्परा 
के प्रतिकूल भूषण, लाल और सेनापति” आदि कवि वीर-रसपूर्ण रचनाएं लिख रहे थे। 
सम्पूर्ण देश पर जिस समय संकट छाया हुआ था, हिंदुओं के मान-बिन्दु नष्ट किए जा 
रहे थे, उनका बलातू धर्म-परिवर्तन किया जा रहा था, उन्हें आर्थिक दृष्टि से तोड़ देने 
के लिए उन पर नए कर लगाए जा रहे थे, ऐसे समय में विलासी और गौरवशून्य राजाओं 
के दरवारों की शोभा बढ़ाते हुए ये शृंगारी कवि नायिका भेद की सूक्ष्मतम परिभाषाएं 
करते हुए श्रृंगार को रसराज सिद्ध करने में लगे हुए थे। केशव ने तो शृंगार को केवल 
- रसों का नायक ही घोषित किया था,“ परन्तु देव ने तो मूल रस शृंगार ही माना और 
वीर और शांत आदि मुख्य रसों को भी अन्त में शृंगार में ही लीन कर दिया था! 
बिहारी सांसारिक भोग और ऐश्वर्य को ही जीवन का चरम लक्ष्य मान रहे थे" और 
उनके लिए “राधा हरि” और 'हरि राधिका” शब्द भक्ति के प्रेरक न होकर विपरीत रति 
का संकेत करने वाले हो गए थे।"” 

ऐसी परिस्थिति में, जैसा कि ऊपर उल्लेख किया गया है, कुछेक कवियों ने उन 
जन-नायकों के पास आश्रय ढूंढा, जो काव्य-रसिक तो थे परन्तु उनकी यह रसिकता 
उनमें 'काम' तीव्र करने की अपेक्षा 'उत्साह' तीव्र करने की ओर अधिक थी और ऐसे 
जन-नायकों में गुरु गोबिन्द सिंह सबसे प्रमुख थे। उनमें कवियों के आश्रयदाता होने 
और स्वयंसिद्ध कवि होने का अद्वितीय संयोग था। 

पाप की जंज लै काबलहुं धाइआ जोरी मंगे दान वे लालो। 
सरभु धरमु दुइ छप खलोए कूडु फिरे परधानु वे लालो। 
काजीआ बामणा की गल थकी अगद पड़े सैतानु वे लालो। 

(तिलंग महला 1) 
संस्कृति के चार अध्याय, पृ. 270 
औरंगजेब का जन्म 24 अक्तूबर, सन्‌ 1618 में हुआ। (जदुनाथ सरकार-शार्ट हिस्ट्री ऑफ 
औरंगजेब, पृ. 7) और गुरु हरगोविन्द का देहावसान 3 मार्च, सन्‌ 1644 को हुआ (तेजासिंह-गंडासिंह, 
ए शार्ट हिस्ट्री ऑफ सिख्स, पृ. 46) 
सर जदुनाथ सरकार ने अपनी पुस्तक 'ए शार्ट हिस्ट्री ऑफ औरंगजेब, पृ. 155 में लिखा हे 
कि औरंगजेब के शासन के पूर्व सिखों को कभी धार्मिक आधार पर दंडित नहीं किया गया 
और जहांगीर के समय उनका जो संघर्ष मुगल शासन से प्रारम्भ हुआ उसका कारण पूर्णतया 
लौकिक था।' इसी क्रम में वे लिखते हैं कि गुरु अर्जुन ने किसी दुर्बल क्षण में मुगल सिंहासन 
के लिए जहांगीर के बेटे और प्रतिद्वंद्वी खुसरो को आशीर्वाद दे दिया और कुछ धन भी उसे 
दिया। खुसरों के पराजित होने पर जहांगीर ने राजद्रोह के आधार पर उन पर दो लाख रुपए 
का जुर्माना कर दिया। गुरु ने वह जुर्माना देने से इन्कार कर दिया और परिणामस्वरूप उन्हे 
अनेक यातनाएं दी गई, जो उस युग में कर न देने वालों को बहुधा दी जाती थी और उन्हीं 
यातनाओं के परिणामस्वरूप सन्‌ 1606 ई. में लाहौर में उनकी मृत्यु हो गई। पृ. 1561 
गुरु अर्जुन के बलिदान के सम्बन्ध में इतिहासकारों में यह भ्रम कहां से फैला, कहा नहीं जा 
सकता। जदुनाथ सरकार के अतिरिक्त अन्य अनेक इतिहासकारों ने भी इस घटना का उल्लेख 
इसी प्रकार किया है। लगता है उन्होंने जहांगीर की आत्मकथा “तुजुके जहांगीरी' का यह अंश 
नहीं पढ़ा जिसमें इस घरना का उल्लेख है और जिससे यह स्पष्ट हो जाता है कि खुसरो को 
आशीर्वाद देना अथवा उसकी आर्थिक सहायता करना तो मात्र एक बहाना था, वास्तव में तो 
उस कृत्य की पृष्ठभूमि में धार्मिक असहिष्णुता ही काम कर रही थी। 
“तुजुके जहांगीरी' के इस फारसी अंश का भावानुवाद इस प्रकार है- 
“गोइंदबाल में जो कि विआह (व्यास) नदी के किनारे पर है, पीरों और बुजुर्गों के नी में अर्जुन 
नाम का एक हिंदू था। उसने बहुत से भोले-भाले हिन्दू, बल्कि बेसमझ और मूर्ख मुसलमानों 
को भी अपने रहन-सहन का अनुगामी बनाकर अपनी बुजुर्गी और ईश्वर से निकटता का ढोल 
बहुत ऊंचा बजाया हुआ था। लोग उसे गुरु कहते थे। सभी ओर से फरेबी और फरेब के 
पुजारी उसके पास आकर उस पर पूरा विश्वास प्रकट करते थे। तीन-चार पीढ़ियों से उनकी 

यह दुकान गर्म थी। कितने समय से मेरे मन में यह विचार आ रहा था कि इस झूठ के व्यापार 
को बन्द करना चाहिए या उसे इस्लाम में लाना चाहिए । यहां तक कि इन्हीं दिनों में खुसरो 
यहीं से नदी पार हुआ। इस जाहिल और हकीर आदमी ने सोचा कि सदा उसके निकट रहे। 
उस स्थान पर जहां उसका निवास-स्थान था, खुसरो ने पड़ाव किया। यह उसे मिला और कई 
पहले से निश्‍चित की हुई बातें सुनाई और केसर से एक उंगली उसके मस्तक पर लगाई, जिसे 
हिन्दू तिलक कहते हैं और अच्छा सगुन समझते हैं। 
यह बात मेरे कान में पड़ी। पहले ही मैं इनके झूठ को अच्छी तरह जानता था। मैंने आज्ञा 
दी कि उसे हाजिर किया जाए और उसके थरूद्वार तथा बच्चों को मुर्तजा खान को सौंप दिया 
और उसकी धन-सम्पत्ति जब्त करके, आज्ञा दी कि उसे डराएं, मारें, सजा दें और यातना देकर 
वध कर दें।' 

देखिए-संस्कृति के चार अध्याय, पृ. 308 तथा ए शॉर्ट हिस्ट्र ऑफ सिख्स, पृ. 42। 

वीर बैरागी, पृ. 11। 

डॉ. नारंग-ट्रान्सफारमेशन आफ सिखज्म, पृ 3081 

He (Guru Hargobind) made many converts to sikhism from the 
Hindus and the Muslims. In Kashmir particularly he converted 
thousands who had gone over to Islam.Teja Singh - Ganda Singh 
(A Short History of Sikhs-Page 41) 

9. वही, पृ. 42। 

10. जदुनाथ सरकार-शिवाजी, हिंदी संस्करण-पृ. 21 । 

11. वही, पृ. १9। 

12. द्रांसफारमेशन आफ सिखिज्म, पृ. 28-29 । 

19. हिंदी साहित्य का बृहत्‌ इतिहास, पृष्ठ भाग-पृ. 12। 

14. जदुनाथ सरकार-शिवाजी (हिंदी संस्करण), पृ. 64 

15. रीतिकाव्य की भूमिका, पृ. 7 

16. कलि काती राजे कसाई धरमु पंख कर उडरिआ। 

कूडु अमावस सचु चन्द्रमा दीसै नाही कह चड़िया। 
हउ भाल विकुन्नी होई। आंधेंरै राहु न कोई। (वार माझ महला 1) 

17. हिन्दी साहित्य का बृहत्‌ इतिहास (षष्ठ भाग), पृ. 17 

18. ट्रान्सफारमेशन ऑफ सिखिज्म, पृष्ठ 81 

19. संस्कृति के चार अध्याय, पृष्ठ 9091 
20. संस्कृति के चार अध्याय, पृ. 271 पर उदूधृत। 
21. सरकार-ए शार्ट हिस्ट्री आफ औरंगजेब, पृ. 1471 


७ उ ७ 


22. वही। 
28. वही। 
१4. वही। 
महीप सिंह रचनावली / 16 


Hindi Premi 


36. 


87. 
38. 
89: 


वही, पृ. 1481 

वही। 

वही। 

वही। 

वही। 

वही। 

संस्कृति के चार अध्याय, पृ. 270 

साखी सबदी दोहरा, कहि कहिनी उपखान, 

भगत निरूपहिं भगति कलि, निन्दहिं वेद-पुरान। 

हम लख हमहिं हमार लख हम हमार के बीच, 

तुलसी अलखहिं का लखै, राम नाम जपु नीच। 

हिन्दी साहित्य का बृहत्‌ इतिहास (षष्ठ भाग), पृ. 17-181 
ए शार्ट हिस्ट्री ऑफ औरंगजेब, पृ. 1571 

ऐसे जन विरले जग अंदर परख खजाने पाइआ। 

जाति बरनते भए अतीता ममता लोभ चुकाइआ।। (प्रभाती महला 1) 
(क) जिसका बनिया यार, उसे दुश्मन क्या दरकार? 

(ख) खत्री पुत्रम्‌ कभी न मित्रम्‌ जब मित्रम्‌ तब दगा-दगा। 
(ग) पीताम्बर छाजौ भलौ, साबत भलो न टाट। 

और जात शत्रू भली, मित्र भला नहीं जाट।। 

(घ) कायथ, कुरकुट, कौआ, तीनों जाति-पोसीआ। 

(च) बामन, कुत्ता, हाथी, आपन जाति न साथी। 
बनर्जी-एबोल्यूशन आफ खालसा, पृ. 120-1211 


अवर ओरियेंटल हैरिटेज-दिनकर द्वारा संस्कृति के चार अध्याय में उद्धृत । 
गुलगुली गिल में गलीचा हैं गुणीजन हैं, चादंनी हैं, चिक हैं, चिरागन की माला हैं। 


कहें पद्माकर त्यों गजुक गिजा हैं सजी सेज हैं सुराही है, सुरा हैं और प्याला हैं। 

शशिर के पाला को न व्यापत कसाल तिन्हें जिनके अधीन एते उदित मसाला हैं। 

तानतुक ताला हैं, विनोद के रसाला हैं, सुबाला हैं, दुशाला हैं विशाला चित्रशाला हैं। 
(जगद्विनोद) 


40. 
41. 
42. 


रीतिकाव्य की भूमिका, पृ. 146 
आ. रामचन्द्र शुक्ल-हिन्दी साहित्य का इतिहास, पृ. 223 । 
रीतिकाव्य की भूमिका, पृ. 173-741 


सेनापति नाम के ये कवि कवित्त रत्नाकर के रचयिता सुप्रसिद्ध कवि सेनापति (जन्मकाल संवत्‌ 
1646 वि.) नहीं थे। गुरु गोबिन्द सिंह के दरबारी कवि सेनापति (या सेनापत) कोई दूसरे ही 
कवि थे। गुरु गोविन्द सिंह के जीवन पर लिखी इनकी प्रबन्ध-रचना “गुरु शोभा” को गुरु गोबिन्द 
सिंह के जीवन के प्रामाणिक अध्ययन का बड़ा प्रमुख आधार माना जाता है। इस अध्ययन 

में गुरु गोबिन्द सिंह का जीवन-वृत्त लिखते समय इस रचना से पर्याप्त सहायता ली गई है।, 
ऐतिहासिक प्रमाणों के अतिरिक्त इस रचना का साहित्यिक महत्त्व भी पर्याप्त है। इस अध्ययन 
के परिशिष्ट में सेनापति तथा गुरु गोबिन्द सिंह के अन्य दरबारी कवियों की संक्षिप्त चर्चा 
की गई है। 

44. नबहू रस को भाव बहु, तिनके भिन्न विचार । 
सबको केशव हरि, नायक है सिंगार। 


(रसिक प्रिया) 
45. भूलि कहत नव रस सुकवि, सकल मूल शृंगार । 
तेहि उछाह निर्वेद ले वीर सांत संचार। 
भाव सहित सिंगार में, नवरस झलक अजल। 
ज्यों कंकन मनि-कनक को ताही में नवरल।। 
(भवानी विलास) 
46. तंत्री नाद कवित्त रस, सरस राग रति-रंग। 
अनबूढ़े बूड़े, तरै जे बूड़े सब अंग।। 
(बिहारी सतसई) 
47. राधा हरि, हरि राधिका बनि आए संकेत। 
दंपति रति विपरीत सुख सहज सुरत हूं लेत। 
(बिहारी सतसई) 

अध्याय 2 


जीवन वृत्त 


गुरु गोविन्द सिंह का सम्पूर्ण जीवन जितनी विविधता और विशालता से भरा हुआ है 
उतनी ही विविधता और विशालता उनके जन्म-स्थान, कार्यक्षेत्र और देहावसान के स्थान 
में दिखाई देती है। जन्म-स्थान सुदूरपूर्व पटना में, कार्यक्षेत्र उत्तर-पूर्व के पहाड़ी अंचलों 
में और देहावंसान दक्षिण (महाराष्ट्र) में। उनके जीवन-कार्यो की भांति प्रकृति ने मानो 
उनकी जीवनावधि को भी भारत की एकता एवं अखंडता का प्रतीक बना दिया था। 

यह सम्वत्‌ 1728 विक्रमी की पौष सुदी सप्तमी' थी जब गुरु गोविन्द सिंह का 
जन्म हुआ था। उनके पिता गुरु तेगबहादुर अपनी पत्नी गूजरी तथा कुछ शिष्यों सहित 
उन दिनों पूर्वी भारत की यात्रा कर रहे थे। अपनी गर्भवती पत्नी कुछ शिष्यों को पटना 
में छोड़कर गुरु तेगवहादुर असम की ओर चले गए थे। वहीं उन्हें पुत्र-प्राप्ति का शुभ 
समाचार प्राप्त हुआ था | गुरु गोविन्द सिंह ने अपने जन्म का वर्णन अपनी सुप्रसिद्ध 
रचना 'विचित्र नाटक' के सप्तम अध्याय में इस प्रकार किया हैं- 


मुर पित पूरव कियसि पयाना। भांति-भांति के तीरथ नाना।। 
जब ही जात त्रिवेणी भये। पुन्न दान दिन करत बितये।। 
तहीं प्रकाश हमारा भयो। पटना शहर विखै भव लयो।। 


गुरु तेगबहादुर अपने परिवार को पटना की सिख-संगत के संरक्षण में छोड़कर 
पूर्व की ओर चले गए थे । मुंगेर से प्रस्थान करने के कुछ समय पश्चात्‌ उन्होंने पटना 
की संगत को एक पत्र लिखा था कि वे 'राजाजी' (राजा राम सिंह) के साथ आगे 
जा रहे हैं और वे (संगत के लोग) उनके परिवार के निवासादि का उत्तम प्रबंध कर 
दें यह राजा कौन था जिसके साथ गुरु तेगबहादुर सुदूरपूर्व की ओर हाप 

गुरु तेगुबहादुर मुंगेर से ढाका गए, जो मुगल राज्य का सम्पत्ति-भंडार होने के 

साथ-ही-साथ उस समय सिख-मत का एक प्रमुख केंद्र था । 

उन दिनों सिख-गुरुओं का संदेश पूर्वी भारत में पर्याप्त रूप से पहुंच चुका था। 
श्री जी. बी. सिंह ने अपने एक लेख 'सिख रेलिक्स इन ईस्टर्न बंगाल” में लिखा 
है-“वहां (पूर्वी बंगाल मे) सभी ओर समृद्ध सिख संगतों और मठों का अच्छा जाल 
फैल गया था। पश्चिम में राजमहल से लेकर पूर्व में सिलहट तक और उत्तर में ढुवरी 
से लेकर दक्षिण में बन्सखाली और फतेकचेहरी तक मुगलों के शासनकाल में कठिनाई 
से ही कोई ऐसा प्रमुख स्थान होगा जहां कोई सिख-मन्दिर न हो या किसी सिख-संन्यासी 
ने अपने-आपको वसा न लिया हो, और अपने चारों ओर श्रद्धालुओं की एक अच्छी 
संख्या एकत्रित न कर ली हो। शाहजहां के समय में यह आंदोलन सन्दीप आदि कुछ 
द्वीपों में भी फैल गया था। ये संगतें केवल पूजा-स्थल ही नहीं थी वरन्‌ मार्ग की 
धर्मशालाओं का उपयोगी कार्य भी करती थीं और वहां निर्धन तथा साधनहीन यात्रियों 
के लिए भोजन तथा निवास उपलब्ध कराया जाता था।” 

ये संगते अलमस्त और नाथे साहब द्वारा भली प्रकार संगठित की गई थीं। ढाका 
इस भाग की 'हजूरी संगत” या प्रधान संगत थी, जिसके अधीनस्थ अन्य संगतें. थीं । 
इन स्थानीय संगतों में स्थानीय लोगों के अतिरिक्त पंजाब और सिंध के सिख व्यापारियों 
की एक अच्छी संख्या सदैव उपस्थित रहती थी। जैसा कि उन्हें गुरु तेगृबहादुर द्वारा 
लिखे गये पत्रों से यह स्पष्ट है, वे अपने आध्यात्मिक मार्गदर्शक से संबंध रखने को 
सदैव उत्सुक रहा करते थे और समय-समय पर अपनी भेंट भेजा करते थे।' 

गुरु तेगबहादुर ढाका में ही थे जब उन्हें पटना में अपने पुत्र के जन्म का समाचार 
प्राप्त हुआ था। वहां से उन्होंने पटना की संगत को अपने परिवार की भली प्रकार 
देख-भाल करने के लिए धन्यवाद का एक पत्र लिखा था। ढाका से उन्होंने उस प्रदेश 
का विस्तृत दौरा किया और आज भी सिलहट, चटगांव, सन्दीप, लश्कर आदि स्थानों 
पर उनके आगमन के प्रमाण प्राप्त होते हैं। इन क्षेत्रों में अवश्य ही उनके लगभग दो 
वर्ष व्यतीत हुए होंगे। 

वहां से वे उत्तर की ओर गये और असमवासियों में अपने मत का प्रचार करते 
रहे। फरवरी, सन्‌ 1669 ई. में रंगामती में उनकी भेंट राजा राम सिंह (मिर्जा राजा 
जयसिंह के पुत्र) से हुई जो मुग़लों की ओर से असम के राजा के विरुद्ध ससैन्य अभियान 
पर आए हुए थे। राजा रामसिंह को उन लोगों का भाग्य ज्ञात था जो उनके पूर्व असम 
भेजे गए थे। दूषित जलवायु और असमियों की जादू-टोने की बहु-प्रचारित शक्ति के 
कारण उन्हें अपने अभियान की सफलता की बहुत कम आशा थी। उन्हें विश्‍वास था 
कि इन विपरीत परिस्थितियों में उन्हें समाप्त कर देने के लिए ही मुगल दरबार ने उन्हे 
असम भेजा है। कामरूप के जादू से अपनी रक्षा करने के लिए उन्होंने गुरु तेगबहादुर 
की आध्यात्मिक सहायता चाही। ऐसा लगता है कि गुरु तेगृबहादुर राजा रामसिंह और 
असम के शासक के मध्य एक शांतिपूर्ण समझौता कराने में सफल हो गए  मुगलों 

और असमियों के मध्य इस शान्तिपूर्ण निदान की स्मृति में ब्रह्मपुत्र के दाहिने किनारे, 
दुबरी में, जहां एक बार गुरु नानक के चरण पड़ चुके थे, एक स्मृतिचिहून बनाया 
गया। आज भी वहां एक गुरुद्वारा स्थापित है। 

गुरु तेगवहादुर लगभग 2 वर्ष तक असम में रहे। फिर वे शीघ्रता से पंजाव की 
ओर मुड़े। इस शीघ्रता का ठीक कारण क्या था, यह ज्ञात नहीं है, किन्तु उनकी यह 
शीघ्रता असम से पटना की संगत को लिखे गए एक पत्र में स्पष्ट परिलक्षित होती 
है। देश की धार्मिक, राजनीतिक अवस्था में औरंगजेव की नीति के कारण तूफान-सा 
आ गया था। पंजाब को इस नीति का विशेष रूप से शिकार होना था क्‍योंकि गत 
अनेक शताव्दियों के पठान-मुगल शासन ने उस प्रदेश में इस्लाम-धर्मानुयावियो की 
संख्या काफी वढ़ा दी थी, इसलिए जिस नीति का पोषण शासन की ओर से किया 
जा रहा था उसे स्थानीय मुसलमान जनता का भी सहयोग मिल रहा था। 

पंजाब की ओर लौटने की, गुरु तेगबहादुर की शीघ्रता का कारण इसके अतिरिक्त 
और क्या हो सकता था? उनका प्रान्त और उनके निवासी औरंगजेब की दमन-नीति 
के शिकार हो रहे थे। गुरु ने अपने परिवार को पटना में ही रहने दिया और स्वयं 
पंजाब की ओर चले गए। निश्चित है कि पहिले वे स्वयं वहां की परिस्थितियों का 
अध्ययन करना चाहते थे। बालक गोविन्द की अवस्था भी बहुत छोटी थी। गुरु 
तेगवहादुर के सम्मुख शासकःवर्ग के विरोध का ही प्रश्‍न नहीं था, उन्हें स्वयं अपने 
सम्बन्धियों तथा गुरु-गदूदी के अन्य प्रतिद्वन्दरियों के विरोध का भी सामना करना था। 
यह विरोध भी बड़ा तीव्र था। गुरु-गद्दी के निराश-प्रत्याशी गुरु तेगवहादुर तथा उनके 
नवजात पुत्र के प्राणों के भी ग्राहक थे। 
औरंगजेब की धार्मिक नीति 

गुरु तेगवहादुर जिस समय पंजाव लौटे, औरंगजेब की धार्मिक नीति अपने पूरे 
जोर पर थी। वह भारत में कट्टर सुन्नी राज्य स्थापित करना चाहता था और इस 
उद्देश्य की प्राप्ति के लिए सम्पूर्ण मुगल साम्राज्य में धर्म-परिवर्तन का आन्दोलन छिड़ 
गया था। ऐसी अवस्था में यह अपेक्षा निराधार थी कि गुरु तेगवहादुर जैसा आध्यात्मिक 
और सामाजिक महत्त्व का व्यक्ति इस अभियान से अछूता रहता, जबकि सिख-गुरुओं 
का मुगल शासकों से सीधा संघर्ष उसके पूर्व आरम्भ हो चुका था। 

मैकालिफ ने लिखा है कि धर्म-परिवर्तन का यह विशाल प्रयोग सर्वप्रथम कश्मीर 
से प्रारम्भ किया गया। इसके दो प्रमुख कारण थे। पहली वात तो यह कि कश्मीरी 
पंडित शिक्षित माने जाते थे और सोचा गया कि यदि इनका धर्म-परिवर्तन कर लिया 
गया तो शेष देश के लोग स्वयं ही इनका अनुसरण करेंगे। दूसरी वात काबुल और 
पेशावर 00 किण b यदि करमीरियो ने किसी 
प्रकार ८ नके विरुद्ध जेहाद छेड़कर उन्हें 

समाप्त कर देंगे। सम्राटू (औरंगजेब) ने यह भी सोचा था (जो आगे चलकर निर्मूल 
सिद्ध हुआ) कि शायद कश्मीरी ब्राह्मणों पर धन और सरकारी नौकरियों का लालच 
काम कर जाए क्योंकि उस प्रदेश की गरीबी और अभावग्रस्तता सब ओर प्रसिद्ध थी ।° 

“गुरु विलास” के रचयिता भाई सुक्खासिंह ने लिखा है कि कश्मीर के सूबेदार 
शेर अफगान खान के अत्याचारों से पीड़ित कश्मीरी ब्राह्मणों का एक समूह आनन्दपुर 
में गुरु तेगबहादुर के पास आया और उन्हें हिंदुओं पर होने वाले अत्याचारों का हाल 
सुनाया। गुरु तेग॒वहादुर, जो अहो-रात्रि इस परिस्थिति का सामना करने की दिशा में 
चिंतित थे, कश्मीर के ब्राह्मणों से उस प्रदेश के समाचार सुनकर विचारमग्न हो गए 
और गम्भीर होकर उन्होंने कहा-इस समय धर्म-रक्षा का एक ही उपाय है कि कोई 
बड़ा धर्मात्मा पुरुष अपना वलिदान दे। कहते हैं कि नौ वर्ष के बालक गोबिन्द, जो 
उन्हीं के पास बैठे यह चर्चा सुन रहे थे, यह सुनकर बोले, “पिताजी, इस समय आपसे 
बढ़कर दूसरा धर्मात्मा पुरुष कौन है? गुरु तेगवहादुर इस उत्तर से बड़े प्रसन्न हुए 
और उन्होंने कश्मीरी ब्राह्मणों से कहा कि-“जाओ, औरंगजेब से कहो कि गुरु नानक 
की गदूदी पर इस समय नवम गुरु तेगबहादुर हैं। यदि वे इस्लाम स्वीकार कर लेंगे 
तो हमें भी अपना धर्म-परिवर्तन करने में कुछ संकोच नहीं होगा ।” 

इतिहासकार डॉ. जदुनाथ सरकार ने इस बात की पुष्टि करते हुए लिखा है कि 
उन्होंने (गुरु तेगाबहादुर ने) कश्मीर के हिंदुओं को इस्लाम में जबरदस्ती परिवर्तित करने 
का खुला विरोध किया था। दिल्ली में बुलाए जाने पर उन्हें इस्लाम-धर्म ग्रहण करने 
के लिए विवश किया गया और उनके अस्वीकार करने पर उन्हें पांच दिनों तक यातना 
देने के पश्चात्‌ उनका बलिदान कर दिया गया।' 

जिस समय गुरु तेगबहादुर बंदी बनकर दिल्ली आए, उनके साथ उनके पांच 
शिष्य थे। 


गुरु तेगाबहादुर का बलिदान 


दिल्ली में मुगल शासन ने उनके सम्मुख सभी प्रकार के प्रलोभन एवं भय का 
प्रदर्शन कर धर्म-परिवर्तन के लिए कहा किन्तु उन्होंने उसे अस्वीकार कर दिया। उनके 
एक शिष्य भाई मतिदास को उनके सम्मुख आरे से चीर दिया गया किन्तु वे अविचलित 
रहे। उनसे कोई चमत्कार दिखलाने के लिए कहा गया किन्तु उनका उत्तर 
था-चमक्कार-प्रदर्शन ईश्वरेच्छा के विरुद्ध कार्य है। अन्त में, जब सभी प्रकार के प्रयासों 
के पश्चात्‌ उन्हें धर्म-परिवर्तन के लिए नहीं मनाया जा सका तो उसने वध की आज्ञा 
दे दी। इस प्रकार 11 नवम्बर, सन्‌ 1675 ई. को गुरु तेगबहादुर का चांदनी चौक, 
दिल्ली में वध कर दिया गया। चादंनी चौक में बलिदान-स्थान पर निर्मित शीशगंज 
का भव्य गुरुद्वारा आज भी गुरु तेगवहादुर के अनुपम बलिदान का स्मृति-चिह वनकर 
खड़ा है। एक अनन्य शिष्य उनका सिर आनन्दपुर ले जाने में सफल हो गया और 

एक अन्य दिल्ली-निवासी शिष्य ने उनका शव लेकर नगर के वाहर वने अपने मकान 
में रखकर पूरे मकान को ही अग्नि की भेंट कर उनका अन्तिम संस्कार कर दिया । 
मुगल अधिकारियों की दृष्टि से शव को वचाने के लिए जिस शिष्य ने अपने घर की 
ही आहुति दी, उसकी स्मृति में आज उसी स्थान पर नई दिल्ली में रकावगंज का भव्य 
गुरुद्वारा बना हुआ है । 


गुरु तेग॒बहादुर के बलिदान का महत्त्व 


नवम्‌ गुरु ने शासक-वर्ग के अत्याचारों से प्रपीड़ित जनता की स्वत्व-चेतना के 
जागरण के लिए अपना बलिदान दिया। संसार का इतिहास साक्षी हे कि महान्‌ 
आन्दोलनों और क्रांतियों की नींव शहीदों के खून से भरी जाती है। बलिदानी आत्माएं 
अपने प्राणों को देकर अपनी पीढ़ी का मार्ग प्रशस्त कर देती हैं। संघर्षो के अथाह 
समुद्र में वे अपने अनुगामियों के मार्ग-दर्शन के निमित्त दीप-स्तम्भ बन जाते हैं जिनसे 
प्रकाश पा सुप्त और पराश्रित जातियां जाग उठती हैं और एक अद्‌भुत शक्ति और 
प्रेरणा से आगे बढ़ती हुई, अत्याचारों का दमन करती हुई, विजय की मंजिल तक पहुंच 
जाती हैं। गुरु तेगवहादुर महापुरुषों के वलिदान के इस महत्त्व को जानते थे। इसीलिए 
उन्होंने अपने बलिदान को स्वयं आमंत्रित किया था। डॉ. बनर्जी ने इसे स्वयं इच्छित 
बलिदान कहा है। उनके शब्दों में-“इस प्रकार गुरु का बलिदान स्वाहूत था, धर्म के 
लिए स्वेच्छा से दिया हुआ बलिदान। बादशाह (औरंगजेब) की शक्ति और उसकी तुलना 
में अपने असामर्थ्य को जानते हुए भी उन्होंने पीड़ित हिंदुओं के कार्य को अपने हाथ 
में लिया। बादशाह की आंखों में इस प्रकार उनका अपराध बहुत गम्भीर था और यह 
आश्चर्यजनक नहीं है कि उन्होंने प्राणदंड के रूप में अपनी मृत्यु को स्वीकार किया ।”” 

गुरु गोबिन्द सिंह ने विचित्र नाटक के अपनी कथा अंश में अपने पिता के इस 
बलिदान का इन शब्दों में वर्णन किया है- 


तिलक जंजू राखा प्रभु ताका।। 

कीनो बड़ो कलू महि साका।। 

साधनि हेति इती जिनि करी। 

सीसु दीया परु सी न उचरी।।131। 

धरम हेत साका जिनि कीआ। 

सीस दीआ परु सिररु न दीआ।। 

नाटक चेटक किए कुकाजा। 

प्रभु लोग न कह आवत लाजा।1141। 

ठीकरि फोरि दिलीस सिरि, प्रभुपुर कियो पयान। 
तेग वहादुर सी क्रिया, करी न किनहूं आन।1151। 

तेग बहादुर के चलत भयो जगत को सोक 
है है है सभ जग भयो जै जै जै सुरलोक । 116 ।। 
(दशम ग्रंथ, पृ. 54) 


बलिदान की प्रतिक्रिया 


अपने पिता के बलिदान के समय गुरु गोविन्द सिंह की आयु केवल नौ वर्ष 
की थी। इस अल्पायु में ही गुरु-पद का गुरुतापूर्ण उत्तरदायित्व उनके कंधों पर आ 
गया। उनके सम्पूर्ण भावी जीवन, काव्य-रचना, पंथ-निर्माण आदि कार्यों में इस महत्‌ 
बलिदान का व्यापक प्रभाव दृष्टिगत होता है। जिस उद्देश्य से गुरु तेगवहादुर ने इस 
प्रकार के बलिदान को आमंत्रित किया था, वह उद्देश्य भी सफल हुआ। जन-साधारण 
में इनकी तीव्र प्रतिक्रिया हुई । डॉ. नारंग के शब्दों में-'“समस्त उत्तरी भारत में उन्हें 
(गुरु तेगवहादुर को) सब जानते थे। राजस्थान के राजपूत राजा उनका अत्यन्त आदर 
करते थे और पंजाब के कृषक सचमुच उनकी पूजा करते थे। इसलिए समस्त हिन्दू 
जाति ने उनकी हत्या को अपने धर्म के नाम पर एक बलिदान समझा। समस्त पंजाब 
में क्रोध और प्रतिकार की अग्नि भड़क उठी। माझा तथा मालवा के बलवान जाटों 
को केवल एक नेता की आवश्यकता थी जिसकी पताका के नीचे लड़कर वे उस अपमान 
का बदला ले सकते जो उनके धर्म का किया गया था। नव-वयस्क गोबिन्द उन्हें इस 
प्रकार का नेता दिखाई दिया ।? 


प्रारम्भिक वर्ष 


पिता के बलिदान के पश्चातू गुरु गोबिन्द सिंह लगभग आठ वर्ष तक आनन्दपुर 
में रहें। इन आठ वर्षों का उनके भावी जीवन के निर्माण में बड़ा महत्त्वपूर्ण स्थान है। 
उनकी विधिवतू शिक्षा का प्रबन्ध गुरु तेगवहादुर ने स्वयं किया था। पंजाबी, फारसी 
और संस्कृत के लिए उनके पृथक-पृथक शिक्षक नियुक्‍त किए गए थे। पिता द्वारा किए 
गए शिक्षा-प्रबन्ध का उल्लेख 'विचित्र नाटक? में प्राप्त होता है- 


कीनी अनिक भांति तन रच्छा। 
दीनी भांति-भांति की सिच्छा।।” 


इन आठ वर्षों में उन्होंने शास्त्र और शस्त्र दोनों प्रकार की शिक्षा से अपने को 
सुयोग्य बनाया। उस युग में शास्त्र-शिक्षा की अपेक्षा शस्त्र-शिक्षा का अधिक महत्त्व 
था और गुरु गोबिन्द सिंह को जिन परिस्थितियों में कार्य करना था उनमें शस्त्र-शिक्षा 
की उपयोगिता पूर्णतः स्पष्ट थी। यह आश्चर्यजनक ही है कि उन्होंने दोनों प्रकार की 

शिक्षा का अपने जीवन में पूर्ण समन्वय स्थापित किया। 
शस्त्र और युद्ध-नीति की शिक्षा में आखेट का भी बड़ा प्रमुख स्थान है। विचित्र 
नाटक? में गुरु गोविन्द सिंह ने इसका उल्लेख किया है- 


भांति-भांति वन खेल शिकारा। 
मारे रीछ रोझ झंखारा।।11।'' 


इन आठों वर्षो में अपनी व्यक्तिगत शिक्षा के साथ-ही-साथ गुरु गोविन्द सिंह 
ने अपनी शक्तियों को केंद्रित किया | गुरु तेगवहादुर के बलिदान के पश्चात्‌ गुरु गोविन्द 
सिंह और सम्पूर्ण सिख-समुदाय बड़ी कठिन अवस्था में आ पड़े थे। डॉ. बनर्जी ने इस 
अवस्था का विश्लेषण करते हुए लिखा है-“गुरु तेगवहादुर ने सिखों को बड़ी विचित्र 
अवस्था में छोड़ा। निस्सन्देह, उन्होंने अपने एकमात्र पुत्र गोविन्दराय को, दिल्ली-प्रस्थान 
के पूर्व गुरु-पद पर आसीन कर दिया था परन्तु नये गुरु, मात्र नौ वर्ष के वालक थे 
और उन्हें अभूतपूर्व कठिनाइयों में डाल दिया गया था। आन्तरिक विभेद और वाह्म-संकटों 
ने समान रूप से सिखों को खतरे में डाल रखा था और ऐसा लग रहा था कि यह 
शिशु-सम्प्रदाय उस स्थिति में पहुंच गया है जहां से उसके वचाव का कोई मार्ग नहीं 
है।”” 

डॉ. नारंग ने उस अवस्था पर बहुत अच्छे ढंग से प्रकाश डाला है। वे लिखते 
हैं'*_- “पंजाब का प्रान्त सबसे पहले विजय किया जा चुका था और यदि मुगल राज्य 
किसी स्थान पर भी दृढ़ता के साथ स्थापित था तो पंजाब में। काबुल और दिल्ली 
के बीच होने के कारण इस प्रांत का पूरी तरह निरीक्षण किया जाता था और अत्यन्त 
दृढ़ता तथा वल के साथ वहां का शासन होता था। वहां पर मुस्लिम प्रजा की संख्या 
सबसे अधिक थी और बहुधा कृषक होने के कारण पंजाब में ये लोग सबसे अधिक 
बलवान थे...उनसे यह आशा रखना कि वे किसी ऐसी चेष्टा के साथ सहमत हों जिसका 
उद्देश्य मुगल राज्य को उखाड़ फेंकना हो, सर्वथा असंभव था। इन बाधाओं के 
अतिरिक्त गुरु गोबिन्द सिंह को अपने कुटुम्वियों का भी विरोध सहन करना पड़ा था; 
क्योंकि ये लोग व्यक्तिगत देष के कारण गुरु के शत्रुओं की ओर चले गए थे और 
गुरु को बाधा, हानि तथा दुख पहुंचाने में कोई प्रयत्न उठा न रखते थे।” 

इस अवस्था में वाल-गुरु ने अपनी शक्तियों का केन्द्रीयकरण किया । उन्होंने 
अपनी शिक्षा के साथ-ही-साथ अपने शिष्यों की भी सभी प्रकार की शिक्षा का प्रबंध 
किया। सुदूर प्रदेशों से आए हुए कवियों को अपने यहां आश्रय दिया। दूर-दूर तक 
फैले हुए अपने सिख-समुदाय को 'हुक्मनामे' भेजकर उनसे धन और अस्त्र-शस्त्र का 
संग्रह किया। एक छोटी-सी सेना एकत्र की और उसे युद्ध-नीति में कुशल बनाया । 

पांवटा की ओर 

कुछ समय के पश्चात्‌ गुरु गोविन्द सिंह निकट के ही एक पहाड़ी राज्य सिरमौर 
में चले गए। यहां उन्होंने यमुना के किनारे पांवटा नामक स्थान पर अपना डेरा जमाया। 
यहां वे लगभग तीन वर्ष रहे। 

पांवटा निवास के इन तीन वर्षों का गुरु गोविन्द सिंह के साहित्यिक जीवन में 
बड़ा महत्त्वपूर्ण स्थान है। जिन थोड़ी-सी रचनाओं में उन्होंने रचना-काल और स्थान 
का उल्लेख किया है, उनमें 'कृष्णावतार' जैसी बृहद रचना पांवटे में ही रची गई। 
'कृष्णावतार' में दो स्थानों पर इसका स्पष्ट उल्लेख है। गोपी-विरह खंड में गोपी-उद्धव-संवाद 
अध्याय की समाप्ति पर लिखा है- 


सत्रह सै चवताल में सावन सुदि बुधवार।। 
नगर पांवटा मों सु मैं रचियो ग्रंथ सुधार । 1983 ।। 


फिर सम्पूर्ण 'कृष्णावतार' की समाप्ति पर लिखा है- 


सत्रह सै पैताल महि सावन सुदि थिति दीप । 

नगर पांवटा सुभ करण जमना बहै समीप । 12490 ।। 
दसम कथा भागौत की भाखा करी बनाइ। 

अवर वासना नाहि प्रभ धरमजुद्ध को चाइ।।2491।। 


भंगाणी का युद्ध 


अप्रैल, सन्‌ 1689 (बैसाख सम्वत्‌ 1746 वि.) में गुरु गोविन्द सिंह को अपने 
जीवन का प्रथम युद्ध लड़ना पड़ा।" गुरु गोविन्दसिंह ने विचित्र नाटक और उनके 
दरबारी कवि सेनापति ने अपनी रचना 'गुरु शोभा' में इस युद्ध का कोई विशेष कारण 
नहीं दिया है। "विचित्र नाटक' में माखोवाल (आनन्दपुर) से पांवटा आना, वहां रहना 
और र (गढ़वाल) के राजा फतेशाह से युद्ध छिड़ने का वर्णन बहुत संक्षेप में दिया 
डिक 


देस चाल हम ते पुनि भई। शहिर पांवटा की सुधि लई।। 
कालिन्द्री तटि करे विलासा। अनिक भांति के पेख तमासा।। 
तहिं के सिंह घने चुनि मारे। रीझ रीछ वहु भांति विदारे।। 
फतहशाह कोपा तब राजा। लोह, परा हमसों विनु काजा ।। 
(अध्याय 8, छन्द 2-8) 

लगता है इन इतिहासकारों ने इस सम्बन्ध में दशम ग्रन्थ की अन्तःसाक्ष्य पर 
अधिक ध्यान नहीं दिया। पांवटे में सन्‌ 1688 ई. (सम्वत्‌ 1745 वि.) में कृष्णावतार 
का रचना-कार्य पूर्ण किया जाना असंदिग्ध है। उधर भंगाणी का युद्ध समाप्त होते ही 
गुरु गोविन्द सिंह पांवटा छोड़कर काहलूर आ गये। आनन्दपुर की स्थापना का उल्लेख 
वे विचित्र नाटक? में स्वयं करते हैं- 


युद्ध जीति आए जवै टिकै न तिन पुरि पांव! 
काहलूर महि वांधियो, आनि, आनन्दपुर गांव । 186 | । 
(अध्याय 8, छन्द 37) 
इससे यह स्पष्ट है कि भंगाणी का युद्ध कृष्णावतार की रचना के पश्चातू हुआ। 
भाई सुक्खासिंह ने अपने “गुरु विलास' (जिसकी रचना सनू 1797 में हुई) में 
इस युद्ध का सन्‌ 1689 में होना माना है। 
भाई काहनसिंह ने अपने महान कोष में (पृ. 2774) भी इस युद्ध की तिथि 
अप्रैल, सन्‌ 1689 ई. की दी है जो दशम ग्रंथ की अन्तःसाक्ष्य के आधार पर उचित 
ज्ञात होती है। 
“गुरु शोभा” में भी फतेहशाह का अकारण ही गुरु गोविन्द सिंह से युद्ध करने 
का उल्लेख है- 


अनिक भांति लीला तह करी। 
फतेहशाह सुनि कै मनि धरी।। 
बहुत कोप मन माहि वसायो। 
फउज बनाइ जुद्ध कै आयो।। 9115011 


सिख-इतिहास के लेखकों ने इस युद्ध के अनेक कारण दिये ब । गुरु गोविन्द 

सिंह के पिता गुरु तेगबहादुर ने हिमाचल प्रदेश के एक राज्य कहिलूर के मोखोवाल 
ग्राम को अपनी गतिविधियों का केन्द्र बनाया था। धीरे-धीरे यह स्थान सिखों का प्रमुख 
केन्द्र-स्थान बन गया। गुरु तेगवहादुर के बलिदान के पश्चातू गुरु गोविन्द सिंह ने इसी 
स्थान को अपनी सामरिक तैयारियों तथा जातीय संगठन का केन्द्र बनाया । सिख-शक्ति 
का मुगल-राज्य से प्रकट विरोध गुरु तेगवहादुर के बलिदान से स्पष्ट हो ही चुका था। 
गुरु गोबिन्द सिंह का बढ़ता हुआ संगठन मुग़ल राज्य से लोहा लेने की तैयारी का 
द्योतक था। और यह बात कहिलूर तथा आसपास के अन्य राजाओं को भयंकर आशंका 
में डाल रही थी। वे गुरु की शक्ति पर अपना नियन्त्रण स्थापित करना चाहते थे। 
मेलकम, लतीफ, आर्चर, गारडन तथा बनर्जी आदि सभी इतिहासकारों ने यह 

बात भी स्पष्ट रूप से स्वीकार की है कि गुरु गोविन्द सिंह के, निम्न कहीं जाने वाली 
जातियों को ऊपर उठाने के प्रयासों और उन्हें अपने संगठन में, सर्वण कहे जाने वाले 

बीळ SR 


वर्गो के, बराबर स्थान देने के क्रान्तिकारी प्रयत्नों में परम्परागत जाति-अभिमानी पहाड़ी 


प्रदेश के राजपूत नरेशों को कुछ कर दिया था। बनर्जी ने लिखा है”- 


“वे (गुरु गोबिन्द सिंह) एक ऐसे मत का प्रतिनिधित्व करते थे जो उदार विचारों 
का प्रचारक था और जिसके अधिकांश अनुगामी जाट थे जिन्हें राजपूत छोटी जाति 
का समझते थे। राजनीतिक सुविधाओं, सामाजिक उच्चता और जाति-अभिमान आदि 
बातों ने मिलकर पहाड़ी राजाओं को गुरु के विरुद्ध संयुक्त मोर्चा बनाने के लिए प्रेरित 
किया।” 

यह वह कारण था जो पहाड़ी राजाओं के मनोविज्ञान में काम कर रहा था। 
तात्कालिक प्रत्यक्ष कारण कुछ अधिक स्पष्ट रहा होगा। 

सिख-इतिहास में यह बात सर्वत्र मिलती है कि कहिलूर का राजा भीमचन्द 
(जिसके राज्य में गुरु गोविन्द सिंह अपने शक्ति-केन्द्र आनन्दपुर को स्थापित कर रहे 
थे) गुरु गोबिन्दसिंह से बहुत खार खाने लगा था। उनकी बढ़ती हुई सैनिक शक्ति, 
अछूत जातियों का उत्थान, मुग्रल-शासन के प्रकोप का भय आदि अनेक कारण इसकी 
पृष्ठभूमि पर थे। 

उन्हीं दिनों राजा भीमचन्द के पुत्र अजमेरचंद का विवाह गढ़वाल के राजा 
फतेहशाह की लड़की से निश्चित हुआ। गुरु गोविन्दसिंह इस समय सिरमौर राज्य के 
पांवटा नामक स्थान पर थे। इस विवाह के अवसर पर आसपास के अनेक पहाड़ी राजा 
अपनी सेनाओं सहित एकत्र हुए। विवाहोपरान्त उन्होंने गुरु गोबिन्द सिंह पर आक्रमण 
करने की योजना बनाई। उन्हें राजाओं की इस योजना का पता लग गया था, इसलिए 
पांवटा से छः मील के अंतर पर, युद्ध की दृष्टि से एक उपर्युक्त स्थान, भंगाणी में, 
उन्होंने मुकाबले की तैयारी की थी। 

“विचित्र नाटक' में गुरु गोविन्द सिंह ने इस युद्ध का सजीव वर्णन किया है, 
परन्तु इस वर्णन में इतिवृत्तात्मकता का पूर्ण अभाव है, केवल युद्ध-क्रियाओं का ही 
अधिक वर्णन है। इस दृष्टि से ऐतिहासिक विवरणों के संचय में यह अंश हमारी अधिक 
सहायता नहीं करता। इस वर्णन में गुरु गोविन्द सिंह ने अपने इन सेनानियों का उल्लेख 
किया है-श्री शाह (संगोशाह!%) जीतमल', गुलाब'*, माहरीचंद'*, गंगाराम”, लालचंद'', 
दयाराम, कृपालदासः, नंदचंदः', मामा कृपाल, साहिबचंद* । 

शत्रु-पक्ष के इन राजाओं या सेनानियों का उल्लेख हुआ है-हयात खान”, राजा 
गोपाल“, हरीचंद??, जसवालका राजा (केसरी-चंद”), डडवाल का राजा मधुकर शाह, 
राजा चन्देल”, निजाबत खान”, भीखन खान*। 

इस युद्ध में गुरु गोबिन्द सिंह ने स्वयं भाग लिया। उनका वीर सेनापति संगो 
शाह, जिसे उन्होंने इस रचना में श्री शाह संग्राम नाम से संबोधित किया है, नजावत 
खान को मारकर स्वयं युद्ध में वीरगति को प्राप्त हुआ, तब उन्होंने स्वयं अपना धनुष 
ब्र संभाला। उनके बाणों ने युद्ध में अनेक 'खानों' को काले सांपों की तरह डस 

-- 


महीप सिंह रचनावली / 28 


Hindi Premi 


लखे शाह संग्राम जुज्झे जुझारं। 

तवं कीट वाणं कमाण सम्भारं ।। 

हन्यो एक खानं ख्यालं खतंगं । 

डस्यो शत्रु को जान श्यामं भुजंगं | ।24।। 


जव सैयद बुद्धूशाह को यह ज्ञात हुआ कि वे पठान युद्ध के वीच गुरु को धोखा 
देकर शत्रु की ओर मिल गए हैं तो वह अपने 700 शिष्यां और चार पुत्रों सहित उनकी 
सहायतार्थ युद्धभूमि में आ उतरा। इस युद्ध में उनके अनेक शिष्य तथा दो पुत्र मारे 
गए थे। युद्ध के उपरान्त गुरु गोविन्द सिंह ने उसकी सामयिक सहायता के लिए 
सिरोपाव के रूप में पगड़ी, कंधा, कृपाण और एक 'हुक्‍्मनामा” प्रदान किया था। 

राजा हरीचंद* से अपने युद्ध का वर्णन उन्होंने कुछ अधिक विस्तार से किया 
है। हरीचंद धनुर्विद्या में वड़ा कुशल था। उसकी कुशलता का वर्णन करते हुए उन्होंने 
लिखा है- 


दुयं वान खैचे इक वार मारे। 

बली वीर बाजी न ताजो विचारे।। 
जिसे वान लागे, रहे न संभारं । 

तन॑ वेधि कै ताहि मारं सिधारं।।271। 


हरीचंद ने गुरु गोविन्द सिंह पर भी वाणों की वर्षा की। एक वाण से उसने 
उनके घोड़े को घायल किया। दूसरा बाण उनकी ओर चलाया जो उनके कान को स्पर्श 
करता हुआ निकल गया। तीसरा वाण उसने कमरबंद पर मारा जो उसे छेदता हुआ 
चर्म को स्पर्श कर गया। इस बाण के लगने पर उनका क्रोध जागृत हुआ। उन्होंने 
बाण-वर्षा आरम्भ कर दी। शत्रुसेना के लोग भागने लगे। स्वयं हरीचंद उसके वाण 
के प्रहार से युद्धभूमि में मारा गया।” 

अंत में पहाड़ी राजाओं की सेनाएं मैदान छोड़कर भाग गयीं । युद्ध जीतकर गुरु 
गोविन्द सिंह अपने स्थान कहिलूर (आनन्दपुर) में वापस आ गए। 

आनन्दपुर आकर उन्होंने सामरिक तैयारी की दृष्टि से चार दुर्ग लोहगढ़, आनन्दगढ, 
केशगढ़ और फतेहगढ़ बनवाए। 


नादौन का युद्ध 


नादौन के युद्ध का गुरु गोविन्द सिंह से सीधा संबंध नहीं था। यह युद्ध कहिलूर 
के राजा भीमचंद, उसके सहयोगी राजाओं और जम्मू के सूवेदार मियां खान के 
सेनानायक अलिफ खान के मध्य हुआ। अलिफखान की सहायता कांगड़ा के राजा 
कृपाल और बिझड़याल के राजा दयाल ने की थी। 


29 / गुरु गोबिन्द सिंह और उनकी हिन्दी कविता 


Hindi Premi 


नादौन युद्ध का कारण 


डॉ. नारंग ने इस युद्ध के कारण का विश्लेषण करते हुए लिखा है- (भंगाणी 
के युद्ध के पश्चात्‌) राजाओं ने गुरु के बढ़ते हुए बल को देख लिया और इस बात 
को पहचान लिया कि गुरु किस प्रकृति के बने हुए हैं। तव वे लोग गुरु के महान्‌ 
कार्य का गम्भीरता के साथ चिंतन करने लगे। इन लोगों ने अब शीघ्रता के साथ मिलकर 
गुरु के साथ एक संधि कर ली, जिसके अनुसार उन्होंने गुरु के आक्रमणों तथा उनके 
शत्रु-निवारक युद्धं में गुरु का साथ देने की प्रतिज्ञा की। अभी तक इन लोगों के लिए 
मुगल सरकार के ऊपर स्वयं आक्रमण करने का समय न आया था, किन्तु अव इन्होंने 
इस स्थिति को ग्रहण करने में क्षण-भर भी संकोच न किया। गुरु के सहारे पर राजाओं 
ने निष्क्रिय प्रतिरोध प्रारम्भ कर दिया और सम्राट की सेवा में अपना वार्षिक कर भेजने 
से इनकार कर दिया। औरंगजेब उस समय दक्षिण में था और गोलकुंडा की छोटी-सी 
किन्तु स्वर्णिम रियासत को अपने अधीन करने में लगा हुआ था। इस कारण कई वर्ष 
तक राजाओं के साथ किसी ने झगड़ा न किया, किन्तु ज्यों ही औरंगजेब उस काम 
से छुट्टी पाकर दिल्ली वापस आया उसने मियां खां, अलिफ खां और जुलफिकार खां 
के अधीन एक बहुत बड़ी सेना विद्रोही राजाओं से पिछले वर्षों का कर उगाहने के 
लिए भेजी। नादौन के निकट एक घोर संग्राम हुआ, जिसमें राजाओं ने खालसा की 
सहायता से सम्राट्‌ की सेनाओं को पूर्णतया परास्त कर दिया। 

अन्य ऐतिहासिक सूत्रों से भी यही पता लगता है कि पहाड़ी राजाओं के विद्रोह 
का दमन करने के लिए मुगल सेना आई और राजाओं की प्रार्थना पर गुरु गोबिन्द 
सिंह ने सेना सहित उसमें भाग लिया था। डॉ. बैनर्जी ने मैकालिफ का हवाला देते 
हुए लिखा है कि यह अधिक संभव लगता है कि (औरंगजेब के राजधानी से अनुपस्थित 
होने के कारण) मुगल राज्य के प्रशासन में उत्पन्न हुई शिथिलता ने पहाड़ी राजाओं 
को कर देना बन्द कर देने के लिए प्रोत्साहित किया, यद्यपि इसमें कोई सन्देह नहीं 
कि बाद की घटनाओं में गुरु ने महत्त्वपूर्ण भाग लिया। दिलावर खान का पहला और 
दूसरा अभियान सीधा गुरु के ही खिलाफ था।* 

गुरु गोबिन्द सिंह ने अपने “विचित्र नाटक” और सेनापति ने अपनी “गुरु 
में भी राजा भीमचंद के निमंत्रण पर युद्ध में सम्मिलित होने की वात लिखी 

। 

इस युद्ध में पहाड़ी राजाओं और गुरु की सम्मिलित शक्ति के सम्मुख मुगल-सेना 
को पराजित होना पड़ा। गुरु गोबिन्द सिंह ने 'विचित्र नाटक' में लगभग 22 छन्दों 
में इस युद्ध का वर्णन किया है। 

सम्मिलित शक्ति से इस युद्ध में विजय प्राप्त कर लेने पर भी राजाओं ने इस' 
बात र अनुभव कर लिया कि वे अधिक समय तक मुगल-शक्ति का प्रतिरोध नहीं 
कर सकेंगे। इसलिए वे मुगलों से संधि की तैयारियां करने लगे। “विचित्र नाटक, में 

गुरु गोविन्द सिंह ने इसका उल्लेख किया है।” परन्तु मुगल-शक्ति के विरुद्ध इस युद्ध 
में सक्रिय सहयोग देने के कारण गुरुजी स्वयं मुगल-राज्य के विद्रोही घोषित हो चुके 
थे। गुरु की बढ़ती हुई शक्ति से औरंगजेव बहुत सशंक हो चुका था।” वे अपने शिष्यों 
के सम्मेलन न कर सकें, इस भाव के आदेश वह पहले ही भेज चुका था। अब लाहौर 
के सूवेदार दिलावर खान ने अपने पुत्र रुस्तम खान को सेना सहित उन पर आक्रमण 
करने के लिए भेजा। रात्रि को खानजादे की सेना नदी के उस पार आ गई। गुरु को 
उनके एक नगर-रक्षक ने आकर यह समाचार दिया। युद्ध के नगाड़े बजा दिए और 
सम्पूर्ण आनन्दपुर नगर शीघ्र ही युद्ध के लिए तत्पर हो गया। इसी समय नदी में भयंकर 
बाढ़ आ गई और खानजादे की सेना बुरी तरह उसकी लपेट में आ गई। परिणाम यह 
हुआ कि मुगल-सेना विना युद्ध किए ही भाग खड़ी हुई। 


हुसैनी युद्ध 


रुस्तम खान ने जाकर यह समाचार अपने पिता दिलावर खान को दिया तो वह 
बहुत क्रोधित हुआ। उसने अपने एक गुलाम सेनापति हुसैन खान को गुरुजी पर 
आक्रमण करने के लिए भेजा गुरु गोविन्द सिंह ने इस युद्ध का वर्णन “विचित्र नाटक' 
में 'हुसैनी युद्ध' नाम से किया है। यह सेना पहाड़ी राजाओं से कर वसूल करने के 
लिए और गुरु जी की बढ़ती हुई शक्ति का दमन करने के लिए भेजी गई थी। हुसैन 
खान की सेना ने इन राज्यों की सीमा में घुसते ही लूटमार शुरू कर दी। डडवाल का 
राजा मधुकरशाह पराजित हुआ। कहिलूर का राजा भीमचंद और कटौच का राजा 
कृपालचंद नजराना लेकर हुसैन खान से जा मिले, परन्तु गुलेर के राजा गोपाल से नजराने 
की रकम को लेकर संघर्ष प्रांरभ हो गया। राजा गोपल ने इस युद्ध में गुरुजी की सहायता 
चाही। गुरु ने संगतिया सिंह के साथ कुछ सेना उसकी सहायता के लिए भेज दी। 
युद्ध में हुसैन खान पूरी तरह पराजित हुआ और युद्ध में मारा गया। गुरु गोविन्द सिंह 
का भेजा हुआ सेनापति संगतियासिंह अपने कुछ साथियों सहित वीरगति को प्राप्त हुआ। 
इस प्रकार मुगल-सेना से गुरु का सीधा संघर्ष इस युद्ध में भी नहीं हुआ। 

“विचित्र नाटक' में इस युद्ध का वर्णन बड़े विस्तार से दिया हुआ है। 69 छन्दों 
में युद्ध के कारण और युद्ध-प्रसंग का वर्णन किया गया है। अन्त में कवि ने ईश्वर 
को धन्यवाद दिया है कि उसने हमारी रक्षा की और जो घटा हमारे ऊपर आई थी 
वह अन्यत्र बरसकर चली गई ।“ 

पहाड़ी राजाओं के विद्रोह और गुरुजी की बढ़ती हुई शक्ति से पंजाब का संपूर्ण 
मुगल-शासन चौकन्ना हो चुका था। दक्षिण के युद्धों में व्यस्त औरंगजेब को ये समाचार 
नियमित मिल रहे थे । पंजाब में स्थिति संभलती न देख उसने अपने ज्येष्ठ पुत्र मुअज्जम, 
को भेजा जो आगे चलकर बहादुरशाह के नाम से औरंगजेब का उत्तराधिकारी बना।! 
मुअज्जम ने अपना डेरा तो लाहौर में लगाया और अपने एक सेनापति मिजबिग को 

सेना सहित उपद्रव-ग्रस्त क्षेत्र की ओर भेज दिया । इस विशाल मुगल सेना के आगमन 
से चारों ओर भय छा गया। गुरु गोविन्द सिंह के आश्रय में आए लोग भी भय-त्रस्त 
होकर पहाडों में छिपने लगे। मुगल सेना ने विद्रोही पहाड़ी राजाओं को बुरी तरह कुचल 
दिया। गांव-के-गांव नष्ट कर दिए गये, परन्तु इस भयंकर विनाश से गुरु का केंद्र 
आनन्दपुर पूरी तरह सुरक्षित रहा। 

आनन्दपुर इस आक्रमण से किस प्रकार सुरक्षित रह सका, विचित्र नाटक' में 
इस प्रसंग के संबंध में इतना ही लिखा है कि जो लोग गुरु का आश्रय छोड़कर भाग 
गये, उन्हें अनेक प्रकार की आपत्तियां झेलनी पड़ीं; जो लोग गुरु पर अपनी अडिग 
आस्था लेकर उन्हीं के साथ रहे वे सभी प्रकार से सुरक्षित रहे।" सिख-इतिहास के 
अन्य सभी संदर्भो में इस कार्य का श्रेय भाई नन्दलाल को दिया गया है। इस वात 
का प्रारम्भिक उल्लेख भाई सुक्खासिंह के “गुरु विलास” में है। भाई नन्दलाल गुरु 
गोविन्द सिंह के एक अनन्य शिष्य थे। वे फारसी भाषा के बड़े विद्वान थे। अपनी 
रचनाओं में उन्होंने गुरु के प्रति बड़ी श्रद्धापूर्ण अभिव्यक्ति की है। दूसरी ओर वे 
शाहजादा मुअज्जम के व्यक्तिगत सचिव (मीर मुंशी) थे। उन्हीं के सद्प्रयासों से गुरु 
गोबिन्द सिंह पर उस समय कोई आंच नहीं आई और उन्हें अपने संगठन को दृढ़तर 
करने का अवसर मिला।४ 


पंथ निर्माण 


गुरु गोविन्द सिंह के जीवन की पंजाब में शाहजादे के आगमन तक की घटनाओं 
का मुख्य कथा-स्रोत हमें उन्हीं की रचना “विचित्र नाटक' से प्राप्त होता चलता है, 
परन्तु आगे की घटनाओं के लिए अन्तर्सक्ष्य का यह प्रमुख सूत्र हमारे हाथ से छूट 
जाता है। विचित्र नाटक' की कथा यहीं समाप्त हो जाती है। इस रचना के अन्त 
में कवि केवल कुछ रचनाओं को लिखने की ओर संकेत मात्र करता है।' अन्य घटनाओं 
के लिए हमें अन्य ऐतिहासिक सूत्रों एवं उनके दरबारी, कवि सेनापति रचित “गुरु शोभा' 
का सहारा लेना पडता है। 

“विचित्र नाटक' का रचना-काल ग्रन्थ में नहीं दिया हुआ है। भाई रणधीर सिंह” 
और डॉ. इन्दुभूषण बनर्जी” इस ग्रन्थ का रचना-काल सन्‌ 1698 ई. मानते हैं। गुरु 
गोविन्द सिंह ने अपनी एक अन्य रचना 'रामावतार' में ग्रन्थ का रचना-काल सम्वतू 
1755 विक्रमी (सन्‌ 1698 ई.) दिया है ॥ इसके पूर्व के कुछ वर्ष गुरु के जीवन में 
काफी तनावपूर्ण अवस्था में व्यतीत हुए थे। शाहजादे के पंजाब से चले जाने और नवीन 
संघर्ष के प्रारम्भ होने के बीच का कुछ समय उनके जीवन में शान्तिपूर्ण दृष्टिगत होता 
है। इस काल में उन्होंने अनेक साहित्यिक रचनाओं को जन्म दिया होगा। इस कार्य 
का संकेत उन्होंने 'विचित्र नाटक' की अन्तिम पंक्तियों में किया भी है। इसलिए “विचित्र 
नाटक' को “रामावतार” के पूर्व की रचना माना जा सकता है। सम्भव है इसकी रचना 

नं 1698 के प्रारम्भ में हुई हो । 
गुरु गोविन्द सिंह के जीवन का सवसे महत्त्वपूर्ण कार्य उनके खालसा निर्माण” 
का है। 30 मार्च सन्‌ 1699 ई. को वैसाखी के दिन उन्होंने आनन्दपुर में अपने शिष्यां 
का एक विशाल सम्मेलन किया। सिख-गुरुओं का शिष्य वर्ग सम्पूर्ण भारत में और 
अफगानिस्तान-ईरान तक फैला हुआ था। इस सम्मेलन में दूर-दूर से आए हुए लोगों 
का एकत्रीकरण हुआ। 

गुरु गोविन्द सिंह के धार्मिक गुरु-जीवन को बड़ी सरलता से दो विभिन्न कालों 
में विभाजित किया जा सकता है, जिनमें उन्होंने कुछ भिन्न उद्देश्यों की पूर्ति की। 
केशगढ़ (आनन्दपुर) में सन्‌ 1699 ई. में आयोजित विशाल सम्मेलन और 'पहुल'* 
के प्रारंभ को उनके जीवन का एक मोड़ मानना चाहिए, इस प्रकार दोनों कालों को 
“पूर्व खालसा' और “उत्तर खालसा” कालों में विभाजित किया जा सकता है। हमने देखा 
कि "पूर्व खालसा” काल में गुरु का उद्देश्य पहाड़ी राजाओं के साथ बन्धुता निर्माण 
करने का और अपने को उनके समकक्ष प्रस्तुत करने का लगता है। जव ये राजा 
मुगल-राज्य के विरुद्ध विद्रोह के लिए खड़े हुए, उन्होंने उनके साथ अपनी पूर्ण सहमति 
प्रकट की और उस साझे कार्य की पूर्ति के लिए जो कुछ भी किया जा सकता था, 
किया, परन्तु गुरु और पहाड़ी राजाओं में आधारभूत अंतर था। इसलिए जव पहाड़ी 
राजाओं का विद्रोह पूरी तरह दवा दिया गया और वे मुगल-शासन के फिर से राजभक्त 
बन गए तब गुरुजी ने अपने-आपको सवसे अलग पाया। शाहजादे की सहनशीलता 
ने निस्सन्देह उन्हें कुछ अस्थायी अवकाश दे दिया, परन्तु युद्ध की झंझा कभी भी फूट 
सकती थी, और तव वे अपने और अपने शिष्यों के अतिरिक्त और किसी पर निर्भर 
नहीं रह सकते थे। इसलिए वे तुरंत अपनी स्थिति को अपने शिष्यों में एक सैद्धांतिक 
परिवर्तन लाने के लिए व्यस्त हो गये। गुरु का यह मार्ग वाह्य सहायता रहित, अपनी 
शक्ति से स्थिति का सामना करने के लिए था और इसी से 'खालसा'* अस्तित्व में 
आया।” 

गुरु गोविन्द सिंह अच्छी तरह जानते थे कि मुगल शासन से सशस्त्र संघर्ष 
अपरिहार्य है। सशस्त्र संघर्ष तो उनके पितामह छठे गुरु, गुरु हरिगोबिंद के समय से 
ही प्रारम्भ हो गया था। सिख गुरुओं ने लोगों में आध्यात्मिक वल भरा था और जिस 
जाति में आध्यात्मिक शक्ति का संचार हो जाए, वह लौकिक अत्याचारों एवं अन्यायों 
को भी अधिक समय तक नहीं सहन नहीं करती। परिणामस्वरूप प्रतिरोध प्रारम्भ होता 
है, बलिदान दिये जाते हैं और बलिदान देती हुई जाति अपने स्वत्व की रक्षा के लिए 
शस्त्र उठाने पर वाध्य हो जाती है। गुरु नानक से लेकर गुरु गोबिन्द सिंह तक का 
इतिहास इस सहज प्रक्रिया की कहानी है। जो इतिहासकार इस प्रक्रिया को समझने 
में असमर्थ रहे है, उन्हें गुरु गोविन्द सिंह तथा उनके पूर्वर्ती गुरुओं के कार्य एवं आदर्श 
में बहुत विरोध दृष्टिगत हुआ है। सुप्रसिद्ध इतिहासकार सर जदुनाथ सरकार ने लिखा 
है कि “गुरु गोबिन्द सिंह ने सिखों को विशेष मनोरथ के लिए संगठित किया । उनकी 

मानवीय शक्तियों को अन्य सभी ओर से हटाकर केवल एक दिशा में मोड़ दिया। सिख 
पूर्ण और स्वतंत्र व्यक्ति न रहे। गुरु गोविन्द सिंह ने सिखों की आध्यात्मिक एकता 
को सांसारिक सफलता का माध्यम बनाकर उन्हें राजनीतिक उन्नति का साधन बना 
दिया। इस प्रकार सिख जो शतादिदयों से सच्चे और पवित्र मनुष्य बनने की ओर प्रगति 
कर रहे थे, अचानक रुक गये और मात्र सिपाही वनकर ही रह गये।”5 

श्री जदुनाथ सरकार ने गुरु गोविन्द सिंह के कार्य को अन्य गुरुओं के कार्य 
से बहुत भिन्न प्रकार का समझा, पर ऐसे इतिहासकार धार्मिक या आध्यात्मिक चेतना 
को राजनीतिक अथवा लौकिक चेतना से पूरी तरह पृथक्‌ मानकर चलते हैं। कदाचित्‌ 
यह तथ्य उन्हें हृदयंगम नहीं होता कि सभी धार्मिक आन्दोलन अन्ततोगत्वा राजनीति 
आन्दोलन बन जाते हैं क्योंकि कोई भी सजग धर्मगुरु अपने अनुयायियों की सांसारिक 
अधोगति की ओर से सदैव आंखें बन्द करके नहीं रह सकता | 

सिख गुरु जनता के मात्र आध्यात्मिक पध-प्रदर्शक ही नहीं रहे। गुरु नानक के 
समय से ही आध्यात्मिक उन्नति के साथ-ही-साथ सामाजिक, सांसारिक जीवन की 
स्वस्थता के प्रति जागरूकता का कार्य प्रारम्भ होता है। गुरु नानक ने सत्पथ को 
पहचानने का यह उपाय गुरु नानक ने बताया था- 


घाल खाय किछु हत्यहु देइ । 
नानक राह पछानसि सेइ।। 


जो श्रमपूर्वक उपार्जन करता है, फिर उसमें से कुछ दान करता है, वही सत्पथ 
को पहचानता है। 

इस प्रकार सामाजिक-लौकिक जीवन की ओर सिख गुरुओं का कभी भी उपेक्षा 
भाव नहीं रहा । सिख-समुदाय अपने समय के सर्वसाधारण समाज का सर्वाधिक प्रबुद्ध 
एवं सजग वर्ग था। श्री जदुनाथ सरकार ने ही लिखा है* कि सत्रहवीं शताव्दी में सिख 
आपसी भातृत्व-भाव एवं एक-दूसरे के लिए प्रेम के लिए बहुख्यात थे। 

जब चारों ओर अत्याचारों की झंझा चल रही हो, जब एक धर्मान्ध शासक 
सामान्य जनता की धार्मिक-सामाजिक स्वतंत्रता का अपहरण कर रहा हो, जनता के 
जागृत वर्ग में उसकी प्रतिक्रिया होना स्वाभाविक है। सिख-गुरुओं की कार्य-पद्धति में 
जो परिवर्तन आया वह इसी सचेतन प्रतिक्रिया का प्रभाव था। 

गुरु गोविन्द सिंह अच्छी तरह जानते थे कि भावी संघर्ष में तन, मन और धन 
से उनका साथ देने वाला वर्ग कौन-सा होगा। समाज का विशेष स्थिति-प्राप्त वर्ग कभी 
भी क्रांति का साथी नहीं बनता। उल्टे, यह वर्ग सदैव ऐसे प्रयासों का विरोध करता 
है, क्योंकि किसी भी प्रकार के संघर्ष से उसे अपनी विशेष स्थिति के छिन जाने का 
भय बना रहता है। क्रांति का साथ सदैव निम्नवर्ग के सर्वहारा लोग ही दिया करते 
हैं। गुरु गोबिन्द सिंह का पहाड़ी राजपूत राजाओं द्वारा किया हुआ सतत्‌ विरोध प्रथम 

वर्ग की प्रतिक्रिया का प्रतीक था। अव उनकी दृष्टि एकमात्र उस र पर थी जिसे 
उनके आन्दोलन का वाहक वनना था। 

वैशाखी ने उस ऐतिहासिक अवसर पर सहस्रो शिष्यों के समुदाय के सम्मुख 
हाथ में नंगी तलवार लेकर गुरु ने प्रश्‍न किया-“है कोई ऐसा जो धर्म के लिए अपने 
प्राण दे सके?” यह वाक्य सुनते ही सभा में सन्नाटा छा गया। उन्होंने अपनी वात 
दुबारा कही-सन्नाटा और गहरा हो गया और जव बड़ी तीखी आवाज़ में उन्होंने तीसरी 
वार अपनी वात को कहा तो लाहौर के एक खत्री, दयाराम ने अपने स्थान पर खड़े 
होकर कहा- pT प्रस्तुत हूं।” गुरु उसे साथ के खेमे में ले गये, जहां पहले से कुछ 
बकरे बांध रखे गए थे। दयाराम वहां वैठाया गया और उन्होंने एक बकरे का सिर 
काट दिया। खून से टपकती हुई तलवार को लेकर वे वाहर आये और अधिक गंभीरता 
से बोले-“कोई और शिष्य है जो वलिदान के लिए अपने-आपको भेंट कर सके?” 
इस पर दिल्ली के एक जाट धर्मदास ने अपने आपको प्रस्तुत किया । गुरु उसे भी साथ 
के खेमे में ले गये और दूसरे बकरे का वध कर दिया गया। इसी प्रकार तीन और 
व्यक्तियों ने अपने-आपको वलिदान के लिए प्रस्तुत किया-एक था द्वारिका का एक 
धोवी मोहकम चन्द्र, दूसरा था जगन्नाथपुरी का एक रसोइया हिम्मत और तीसरा था 
बीदर का नाई साहब चन्द्र । 

गुरु ने इन पांचों आत्मोत्सर्गियों को सुंदर वस्त्रो से विभूषित किया और इन्हें 
“पंज प्यारे? कहकर संबोधित किया। “गुरु इस वीरतापूर्ण भक्ति तथा आत्म-त्याग के 
प्रमाण को देखकर अत्यन्त प्रसन्न हुए। वे उन पांचों सिखों को जीता-जागता स्वस्थ 
तथा प्रसन्न वदन अपने डेरे से निकालकर समा के सामने ले आए। सभा में उपस्थित 
सभी को बड़ा आश्चर्य हुआ। गुरु ने सबसे कहा कि यह शकुन बड़ा शुभ है और 
खालसा की विजय निस्सन्देह होगी। जितने सिख वहां बैठे थे, सव अपनी कायरता 
पर बड़े लज्जित हुए अपने नेता के चरणों पर अपने आपको स्वेच्छापूर्वक भेंट न कर 
देने के लिए उन्हें बड़ शोक एवं पश्चात्ताप हुआ।'” 

गुरु के इन “पंज प्यारों' में केवल एक खत्री था और चार ऐसे थे जिन्हें शूद्र 
ही समझा जाता था, अंतिम तीन की गणना तो नीची जातियों में ही की जाती थी। 
परन्तु गुरु ने सर्वप्रथम इन्हें दीक्षित किया और सबसे अधिक आश्चर्य की वात तो 
यह कि अपने आपको उनसे दीक्षित कराया। वे करवद्ध उनके सामने खड़े हुए और 
उनसे प्रार्थना की कि वे उन्हें इस नये पंथ में उसी प्रकार दीक्षित करें जैसे उन्होंने उन 
पांच को किया है। उन्होंने 'खालसा' को 'गुरु' का स्थान दिया और 'गुरु' को 'खालसा' 
का। 

डॉ. नारंग ने इस बात का विवेचन करते हुए लिखा है-“गुरु ने उन सबको 
एक-से कर्त्तव्य बताए, एकसे ही अधिकार उन्हें दिए और नये भ्रातृत्व में सम्मिलित 
होने के चिह-रूप उन सवने एक-साथ वैठकर भोजन किया, परन्तु सार्वलौकिक समता 

के विषय में गुरु के विचार इतने बढ़े हुए थे कि केवल अपने अनुयायियों के बीच 
की समता से वे सन्तुष्ट न हो सकते थे। उनकी पद्धति में नेता और मुखिया के 
विशेषाधिकारों के लिए भी कोई स्थान न था। गुरु का यह विश्वास था कि कोई नेता 
उस समय तक नेतृत्व करने योग्य नहीं हो सकता जब तक कि उसके अनुयायी उसे 
न चुनें और अपना नेता न स्वीकार करें। इतिहास से पता लगता है कि कोई व्यक्ति 
अथवा वर्ग जिसे धर्मसम्बन्धी अथवा पुरोहिताई-संवंधी श्रेष्ठता प्राप्त हो, अपने विशेष 
अधिकारों में से अणु मात्र भी छोड़ना नहीं चाहता, परन्तु गुरु, जिनको उनके श्रद्धालु 
अनुयायी संसार के सभी पैगम्वरों में सबसे वड़ा मानते थे, और ही प्रकृति के बने हुए 
थे। उनकी राजनीतिक अन्तर्दृष्टि उन्हें कदापि इस बात की अनुमति नहीं देती थी कि 
वे अपने अनुयायियों से पृथक एक अनन्य उच्चासन पर खड़े हो जाएं। इसलिए जव 
उन्होंने अपने पहले पांच शिष्यों को अर्थात्‌ 'पंज प्यारों' को दीक्षा दे ली तो फिर उनसे 
स्वयं दीक्षा ली, जो प्रतिज्ञा! उनसे करायी थीं, वे ही स्वयं की ओर जो अधिकार उनको 
दिये थे, उनसे अधिक कोई भी अधिकार अपने लिए नहीं रखे ४ 

इस प्रकार गुरु गोबिन्द सिंह ने अपने पूर्व की नौ पीढ़ियों के सिख-समुदाय को 
'खालसा” में परिवर्तित किया, उन्हीं के शब्दों में-“'जो सत्य की ज्योति को सदैव 
प्रज्ज्यलित रखता है, एक ईश्वर के अतिरिक्त और किसी को नहीं मानता, उसी में 
पूर्ण प्रेम और विश्वास है और भूलकर भी मृत व्यक्तियों की समाधियों-दरगाहों पर नहीं 
जाता। ईश्वर के निश्छल प्रेम में ही उनका तीर्थ, दान, दया, तप और संयम समाहित 
है, इस प्रकार जिसके हदय में पूर्ण ज्योति का प्रकाश है वह पवित्र व्यक्ति ही 'खालसा' 
है। पंद्रह दिन के अंदर ही आनन्दपुर के लगभग अस्सी हजार लोग एकत्र हुए जिन्हे 
उन्होंने इस नये मार्ग पर दीक्षित किया ।* उन्होंने ऊंच-नीच, जाति-पांति का भेद नष्ट 
किया और सबके लिए समानता की घोषणा की। उन्होंमे सबको आज्ञा दी कि वे अपने 
नाम के साथ “सिंह” शब्द का प्रयोग करें|” इस प्रकार गुरुजी ने अपने विनीत शिष्यों 
को शेर बना दिया और क्षणभर में उनकी पदवी भारतवर्ष की सर्वोत्कृष्ट तथा सबसे 
अधिक वीर जाति के समान ऊंची कर दी क्योंकि उस समय तक केवल राजपूत ही 
अपने नामों के साथ 'सिंह” का प्रयोग करते थे। 

सुप्रसिद्ध इतिहासकार कनिंघम ने लिखा है कि गुरु गोबिन्द सिंह बड़े तत्त्ववेत्ता 
थे और वे इस बात को खूब समझते थे कि लोगों की कल्पनाशक्ति से किस प्रकार 
लाभ उठाया जा सकता है। वे कतिपय बाह्य क्रियाओं तथा चिह्लों की जादूभरी शक्ति 
को अच्छी तरह पहचानते थे और जानते थे कि प्रायः मनुष्यों के हृदयों पर उनके बाहरी 
स्वरूप के बदल जाने का कितना अधिक प्रभाव पड़ता है। प्रतिज्ञाओं तथा प्रणों, तपों 
तथा यम नियमों और शक्ति के उपासकों के तिलक का वैष्णवों की तुलसी की माला 
आदि साम्प्रदायिक चिहों से लोगों के ऊपर प्रभाव पड़ने का यही भेद है। यही हिन्दुओं 
के उपनयन और ईसाइयों के वपतिस्में का भेद है। यही गुरु गोबिन्द सिंह के चलाए 
हुए दीक्षा-संस्कार 'पहुल” का वास्तविक तात्पर्य था| 


महीप सिंह रचनावली / 36 


Hindi Premi 


गुरु गोविन्द सिंह ने सिखों में यह विश्वास उत्पन्न किया कि वे लोग एक ईश्वरीय 
कार्य के सम्पन्न करने के लिए उत्पन्न हुए हैं। उन्होंने एक नया जयघोष दिया- 


वाहै गुरु जी का खालसा, 
वाहै गुरु जी की फतेह। 
(खालसा ईश्वर का है और ईश्वर की विजय सुनिश्चित है।) 


डॉ. नारंग के शब्दों में--“किसी व्यक्ति में इस बात का दृढ़ विश्वास होना कि 
वह परमात्मा का विशेष उपकरण है तथा इस विश्वास से उत्पन्न हुई श्रद्धा, ये दोनों 
विजय-प्राप्ति की सवसे पक्की गारंटी हैं और गुरु, ने अपने अनुयायियों को यह गारंटी 
प्रदान की ।% 

अपने इस अभियान में गुरु गोविन्द सिंह को सामान्य जनता का पूरा सहयोग 
मिला परन्तु ऊंची कही जाने वाली जातियों का उन्हें विरो: भी सहन करना पड़ा। 
छुआछूत से रहित, ऊंच-नीच के भेदभाव से परे उनके सामाजिक संगठन को कथित 
ऊंची जातियों के लोग सहन नहीं कर सके। पहाड़ी राज्यों के राजपूत राजाओं का गुरु 
से विरोध बहुत कुछ इस भाव से प्रेरित था, इस वात का संकेत इसके पूर्व भी किया 
जा चुका है। 

'पहुल' संस्कार में सभी व्यक्ति उस जल को चखते हैं जिसे एक विशेष प्रक्रिया 
के पश्चात्‌ “अमृत” नाम से पुकारा जाता है। इस प्रणाली का ब्राह्मणों और खत्रियों 
ने विरोध किया था, इस वात का संकेत गुरु गोविन्द सिंह के दरबारी कवि “सेनापति” 
ने अपनी रचना “गुरु शोभा” में भी दिया है ।” गुरु गोविन्द सिंह ने स्वयं अपनी रचनाओं 
में इस विरोध का उल्लेख किया है। किन्हीं मिश्रजी को संवोधित करते हुए दो-तीन 
पद दशम ग्रन्थ में संग्रहीत हैं। इन पदों के अध्ययन से ज्ञात होता है कि मिश्रजी ने 
गुरुगोविन्दसिंह से निम्न जातियों को अपने संगठन में इतना उच्च स्थान देने का विरोध 
किया, साथ ही उनके कृत्य पर अपना रोष भी प्रगट किया। अपने उन्हीं तथाकथित 
नीच जातियों में से बने हुए अनुयायियों की प्रशंसा करते हुए गुरु गोबिन्दसिंह कहते 
है-- 


जुद्ध जिते इनही कि प्रसादि इनही के प्रसादि सु दान करे। 

अघ अउघ टरै इनही के प्रसादि इनहीं की कृपा पुन धाम भरे।। 
इनही के प्रसादि सु विदिया लई इनही की कृपा सभ सत्रु मरे। 
इनही को कृपा ते सजे हम है नहीं मौ सौ गरीव करोर परे* 12 ।। 


संसार के शायद ही किसी महापुरुष ने अपने अनुयायियों की महत्ता प्रदर्शित 
करते हुए इतनी विनम्रता का परिचय दिया हो। 
दूसरे छन्द में वे कहते हैं- 

सेव करी इनही की भावत अउर की सेव सुहात न जी को।। 
दान दयौ इनही को भलो अरू आनकौ दान न लागत नीको ।। 
आगे फलै इनही को दयौ जग में जसु अउर दयौ सम फीको। 
मो गृह मो तन ते मन ते सिर लउ धन है सब ही इनकी को” ।।3।। 


डॉ. बनर्जी के अनुसार उस युग के एक संवाददाता ने लिखा है कि जाति और 
वंश को भूल जाने का जो उपदेश गुरु ने दिया उसके परिणामस्वरूप ब्राह्मण और खत्री 
उस सभा को छोड़कर चले गये। इतना होने पर भी लगभग बीस हजार लोगों ने 
उसी समय अपने को 'खालसा' पंथ में दीक्षित होने के लिए प्रस्तुत किया |” 

कनिंघम ने लिखा है : “सिखों के अन्तिम गुरु ने पराजित लोगों की सुप्त 
शक्तियों को जगाया और उन्हें उन्नत करके सामाजिक स्वातन्त्र्य और राष्ट्रीय प्रभुता 
से भर दिया जो नानक द्वारा बताए पवित्र भक्ति-भाव से जुड़ा हुआ था 

एक शान्तिपूर्ण धार्मिक संप्रदाय से एक सुसंगठित योद्धा-शक्ति में सिखों के 
परिवर्तित होने पर दृष्टिगत करते हुए डॉ. नारंग ने लिखा है-' 'यद्यपि इस बात की 
सत्यता में कोई संदेह नहीं हो सकता कि सिखों की राजनीतिक आकांक्षाओं ने दसवें 
गुरु के नेतृत्व में अधिक स्पष्ट रूप धारण किया तथापि यदि सिखों के इतिहास को 
ध्यानपूर्वक पढ़ा जाए तो उससे इस बात का स्पष्ट पता लगता है कि सिखों के धार्मिक 
संप्रदाय से राजनीतिक संप्रदाय में परिवर्तित होना गुरु गोविन्द सिंह के समय से बहुत 
पहले ही प्रारम्भ हो चुका था। वास्तव में स्वयं गुरु गोबिन्द सिंह तथा उनका कार्य, 
दोनों उस विस्तारक्रम का स्वाभाविक फल था जो सिख-मत की स्थापना के समय से 
ही बराबर चला आता था। वह फसल जो कि गुरु गोबिन्द सिंह के समय में पककर 
तैयार हुई, गुरु नानक की बोई हुई थी तथा गुरु नानक के उत्तराधिकारियों ने उसे 
सींचा था। निस्सन्देह वह तलवार जिसने खालसा के मार्ग को साफ कर उन्हें विजवय 
का भागी बनाया गुरु गोबिन्द सिंह की गढ़ी हुई थी, किन्तु उस तलवार के लिए इस्पात 
गुरु नानक का दिया हुआ था और गुरु नानक ने, मानो हिन्दुओं के कच्चे लोहे को 
पिघला कर तथा उस धातु से जनसमूह की उदासीनता, अंधविश्वासों तथा पुराहितों 
के कपट दम्भ रुपी मल को जलाकर उस इस्पात को तैयार किया था|" 


“खालसा” निर्माण की प्रतिक्रिया 


“खालसा? निर्माण की चारों ओर तीव्र प्रतिक्रिया हुई। 'पहुल' संस्कार में दीक्षित 
होने के पश्चात्‌ आनन्दपुर में एकत्र हुए सिख अपने-अपने घरों को लौटकर नवपंथ 
का प्रचार करने लगे। सरहिंद और लाहौर के मुगल सूबेदार और पहाड़ी प्रदेशों के राजा 
इससे बहुत चौकन्ने हुए। इसमें सबसे अधिक चिंता कहिलूर के राजा को हुई, जिसके 

क्षेत्र में आनन्दपुर पड़ता था । “यह सत्य है किं गुरु उनसे (पहाड़ी राजाओं से) युद्ध 
नहीं करना चाहते थे, परन्तु जैसा कि हमने देखा है कि इन राजाओं से उनका मतभेद 
न्यूनाधिक रूप से आधारभूत था और वे गुरु के सुधारों से बुरी तरह घबरा गए थे” 

कहिलूर के राजा ने हंडूर के राजा की सम्मति से एक पत्र गुरु गोविन्द सिंह 
को भेजा, जिसमें लिखा था कि या तो वे आनन्दपुर की वह भूमि छोड़कर कहीं और 
चले जाएं अथवा उसका किराया दें।” गुरु गोविन्द सिंह ने उत्तर दिया कि यह भूमि 
मेरे पिता ने पूरा मूल्य देकर खरीदी है। इसके पूर्व इसका कोई किराया नहीं दिया गया 
और न भविष्य में दिया जायेगा। इस विवाद को लेकर संघर्ष प्रारम्भ हो गया। 

पहाड़ी राजाओं ने पैदे खान और दीनावेग नामक दो पंचहजारी मुगल सरदारों 
की सहायता से गुरुजी पर आक्रमण किया । डॉ. नारंग के कथनानुसार” पहाड़ी राजाओं 
और मुग़ल सरदारों की सम्मिलित शक्ति लगभग बीस हजार योद्धाओं की थी। गुरु 
गोविन्द सिंह के पास उस समय केवल आठ हजार योद्धा थे। शत्रु सैनिकों ने आनन्दपुर 
के चारों ओर घेरा डाल लिया और भयानक संघर्ष प्रारंभ हो गया। पहाड़ी राजाओं 
की ओर से राजा भीमचन्द, राजा अजमेरचन्द, राजा जसवालिया, राजा केसरीचन्द, राजा 
घमंडसिंह आदि अपनी सेना का संचालन कर रहे थे। गुरुजी की ओर से शेरसिंह और 
नाहरसिंह लोहगढ़ की रक्षा कर रहे थे। उदयसिंह फतेहगढ़ की रक्षा कर रहा था। स्वयं 
गुरु गोविन्द सिंह तथा उनके ज्येष्ठ पुत्र अजीत सिंह खालसा सेना का संचालन कर 
रहे थे। 

पहले दिन के युद्ध में कुंवर अजीतसिंह के बाण से राजा केसरीचंद घायल हो 
गया और जगतुल्लह नामक मुगल सरदार उदयसिंह के हाथों मारा गया। 

दूसरे दिन शत्रु-सेना ने आनन्दपुर का मुख्य द्वार तोड़ने के लिए एक हाथी को 
शराब पिलाकर मस्त किया और उसके मस्तक पर वर्छी-भाले आदि लगाकर उसे आगे 
भेजा। इधर से एक सिख सैनिक, विचित्र सिंह उस मस्त हाथी का मुकाबला करने 
के लिए आगे बढ़ा। उसके बर्छे के एक तीक्ष्ण प्रहार से हाथी चिंघाड़ता हुआ वापस 
मुड़ गया और उसने अपनी सेना के ही बहुत-से सैनिकों को रौंद डाला ।? 

इस युद्ध में गुरु गोविन्द सिंह के हाथों मुगल सेनापति पैंदे खान मारा गया तथा 
दीनाबेग बुरी तरह घायल होकर युद्धभूमि से भाग गया। उदयसिंह ने राजा केसरीचन्द 
का सिर काट लिया। अन्त में शत्रु सेना युद्ध से भाग खड़ी हुई । विजयी खालसा सेना 
ने शत्रुओं का रोपड़ तक पीछा किया। 

यह युद्ध सन्‌ 1700 ई. में हुआ था। 

राजाओं ने इस युद्ध में अनेक मुगल एवं पठान सरदारों की सहायता ली थी। 
इस असफलता ने उनके अंदर गहरी निराशा भर दी। उन्होंने अपने एक प्रतिनिधि को 
औरंगजेब के पास एक आवेदन पत्र सहित भेजा”, जिसमें लिखा-““गुरु ने राजत्व के 
चिह्न धारण कर लिए हैं, वे अपने को “सच्चा बादशाह” कहता है। सहस्रो धर्मोन्मत्त 
अनुयायी प्रतिदिन आ-आकर उनके झंडे के नीचे एकत्रित होते हैं। हमें (राजाओं को) 

स्वयं गुरु का बल तोड़ने में सफलता प्राप्त नहीं हुई है और विजय से फूलकर वे प्रतिदिन 
अधिक उद्धत तथा भयंकर होते जा रहे हैं। वे सम्राट की प्रभुसत्ता को स्वीकार करने 
से इनकार करते हैं और अपने अबोध अनुयायियों को यह कहकर उत्तेजित करते हैं 
कि शीघ्र ही सम्राट का शासन मिट्टी में मिल जाएगा और देश में खालसा का राज्य 
होगा।” 

हु इस आवेदन पत्र से मुगल-शासन के कान खड़े हो गये। औरंगजेब उस समय 
दक्षिण के युद्धो में व्यस्त था। संभवतः उसने वहीं से सरहिंद और लाहौर के सूबेदारों 
को गुरुजी पर आक्रमण करने की आज्ञा दी। दोनों सूबेदारों की सेनाएं सरहिंद में एकत्र 
हुईं और उन्होंने गुरु गोबिन्द सिंह के विरुद्ध कूच किया। गुरुजी को इस परिस्थिति 
का भान हो चुका था। उन्होंने प्रतिरोध की पूरी तैयारी की थी। 


युद्धारम्भ 


लाहौर और सरहिंद की सम्मिलित सेनाओं ने एक ओर से गुरु पर आक्रमण 
किया और पहाड़ी राजाओं की सेना ने दूसरे ओर से। गुरु गोबिन्द सिंह इस समय 
निरमोह नामक स्थान पर थे। उन्होंने अपनी सीमित शक्ति से उन सेनाओं का सामना 
किया। युद्ध एक पूरा दिन और रात चलता रहा। अन्त में शत्रु-सेना को बाध्य होकर 
पीछे हटना पड़ा। गुरुजी ने भी अपनी सेना सहित निरमोह को छोड़कर आनन्दपुर की 
ओर प्रस्थान किया। अभी उन्होंने नदी पार ही की थी कि शब्रु-सेना ने उन पर फिर 
आक्रमण कर दिया। नदी-तट पर फिरे भयानक संघर्ष हुआ। इस युद्ध में भी उनकी 
पूर्ण विजय हुई और शत्रु सेना मारकर भगा दी गई। “गुरु शोभा” के रचयिता के शब्दों 
में- 


गोविन्द सिंह महाबल धार विदार गए दल तुरकन केरे।। 
ऐसी भई प्रभु की रचना सभि भाजि गए फिरि आए न नेरे।।” 
इस युद्ध की समाप्ति पर बिसाली के राजा ने उन्हें अपने राज्य में आमन्त्रित 
किया। उसका निमंत्रण स्वीकार कर गुरुजी ने बिसाली में कुछ समय तक निवास किया। 
यहां उनकी शक्ति कम समझकर कहिलूर के राजा ने उन पर पुनः आक्रमण कर दिया, 
परन्तु इस युद्ध में भी गुरुजी ने उसे पूरी तरह पराजित करके भगा दिया । 
कहिलूर का राजा अजमेरचन्द अपनी लगातार हार से बहुत निराश हो चुका था। 
अपना अभिमान छोड़कर वह विसाली में गुरु से आकर मिला”, और उनसे संधि कर 
ली। वहां से वे आनन्दपुर वापस आ गये और उन्होंने आनन्दगढ़ नाम से एक नया 
दुर्ग बनवाया |” 
त अपने आस-पास के क्षेत्रों पर सिखों का प्रभाव बहुत बढ़ गया था । गुरु गोबिन्द 
ह की सैनिक शक्ति प्रतिदिन बढ़ती जा रही थी । दक्षिण के युद्धों में व्यस्त औरंगजेब 
सरहिंद और लाहौर के सूबेदारों को बार-बार आदेश दे रहा था कि वे अपनी सैनिक 

शक्ति सहित पहाड़ी राजाओं की सहायता करें और गुरुजी पर नियंत्रण स्थापित करें, 
परन्तु बार-बार मुगलों और पहाड़ी राजाओं की सेनाएं पराजित होकर लौट रही थीं ॥० 
पहाड़ी राजा कभी तो गुरु से आकर संधि कर लेते थे और कभी अवसर मिलते ही 
उन पर आक्रमण कर देते थे। 

सय्यद वेग और अलिफुखां नामक दो मुगल सरदार लाहौर से दिल्ली की ओर 
जा रहे थे, तभी पहाड़ी राजाओं ने उन्हें दो हजार रुपए प्रतिदिन देना स्वीकार करके 
गुरु गोविन्द सिंह पर आक्रमण करने के लिए भेजा। दोनों मुगल सरदारों के पास दस 
हजार की सशस्त्र और सुशिक्षित सेना थी। गुरु उस समय अपनी थोड़ी सी सेना सहित 
चमकौर के निकट थे। यहीं उनका मुगल सेना से सामना हो गया। युद्ध का समाचार 
मिलते ही आनन्दपुर से सिखों की एक सेना भी उनकी सहायतार्थ के लिए वहां पहुंच 
गई। 

मुगल सेनापति सैयदवेग गुरु गोविन्द सिंह के विषय में पहले बहुत कुछ सुन 
चुका था। प्रत्यक्ष युद्ध में उनका सम्मोहक व्यक्तित्व एवं उनकी अद्‌भुत वीरता देखकर 
वह बहुत प्रभावित हुआ और वह अपने सैनिकों सहित गुरुजी के पक्ष में आ मिला। 
इस नाटकीय घटना से अलिफखान का साहस टूट गया और वह अपने सैनिकों सहित 
मैदान छोड़कर भाग खड़ा हुआ ।* 

कुछ समय पश्चातू पहाड़ी राजाओं ने फिर एक सम्मिलित सेना सहित गुरु 
गोविन्द सिंह पर आक्रमण किया, परन्तु इस वार भी उन्हें पराजय का मुंह देखना पड़ा। 
कवि सेनापति ने 'गुरु शोभा” पृ. 56-57 पर इस युद्ध का बड़ा उत्तेजक वर्णन किया 
ह-- 


तोप छुटै गरजै घन जो लरजै हियरा मानो विज कड़क्कै। 

ठउर रहै जिहकै उर लागत होत है छाती कै पाट पड़क्कै।। 

या विधि सो तहि गोला चलै टिकहैं नहीं सूरमा ताही कै धक्कै। 
राजन के अवसान गये जव आनंद कोट से तोप छुड़क्के ।। 
जिह जिनके गोला लगै रहै जीव सोई ठउर। 

मन की मन मैं ही रहत कहत वचन नहीं अउर।। 


अंत में पराजित राजाओं ने फिर मुगल सम्राट की शरण में जाने का निश्चय 
किया। औरंगजेब पंजाब के अपने सूबेदारों तथा पहाड़ी राजाओं की बार-बार की पराजय 
से बहुत चिंतित हो उठा था। पंजाब मुग़ल साम्राज्य का सबसे सुदृढ़ केंद्रीय प्रदेश था। 
एक नवजात आन्दोलन के हाथों शाही सेना की बार-बार पराजय से मुगल साम्राज्य 
की प्रतिष्ठा नष्ट हो रही थी। दक्षिण-विजय और साम्राज्य की सीमाओं की वृद्धि का 
इच्छुक औरंगजेब अपनी राजधानी के इतने निकट साम्राज्य की जड़ों को इस प्रकार 
हिलता देखकर बुरी तरह घवड़ा गया और उसने एक विशाल सेना गुरु पर आक्रमण 

करने के लिए भेजी। इस सेना में सरहिंद, लाहौर और जम्मू के सूबेदारों की सेनाएं 
भी सम्मिलित हुईं। बूटी शाह के मतानुसार 22 पहाड़ी राजाओं ने अपनी सेनाओं से 
इस विशाल सेना की सहायता की! गूजर और रंघड़ जाति के दुर्दम्य मुसलमान, जो 
सिखों के चिर शत्रु थे, विशाल संख्या में इस सेना का अंग बने। इस प्रकार असंख्य 
गणना की यह विशाल वाहिनी अपनी संपूर्ण शक्ति से 'खालसा” के नवजात आन्दोलन 
को कुचलने के लिए आगे बढ़ी।” 


आनन्दपुर का घेरा 


गुरु गोविन्द सिंह ने यथा-शक्ति इस संगठित संकट का सामना करने की तैयारी 
की थी। उन्होंने स्थान-स्थान पर मोर्चे स्थापित किए। भयंकर युद्ध प्रारम्भ हुआ । पहले 
हमले में खालसा सेना ने मुगल और पहाड़ी राजाओं को मार-पीट कर पीछे हटा दिया। 
सेनापति ने 'गुरु शोभा” में इस युद्ध का बड़ा सजीव वर्णन किया है।*? शत्रु-सेना के 
अनेक सैनिक खालसा सेना द्वारा बंदी बनाए जाने पर पुनः युद्ध में न जाने का वादा 
करके अपनी जान बचाने लगे । मुगल सेनापतियों और पहाड़ी राजाओं ने आनन्दपुर 
से दूर हटकर स्थिति का विश्लेषण किया और अपनी विशाल सेना सहित आनन्दपुर 
के चारों ओर कड़ा घेरा डाल दिया। 

यह घेरा इतनी दृढ़ता से डाला गया कि आनन्दपुर से किसी का भी आवागमन 
पूर्णतया बन्द हो गया । धीरे-धीरे रसद की समस्या पैदा होने लगी । अनाज इतना महंगा 
हो गया कि एक रुपये सेर बिकने लगा। आनन्दपुर में पानी की भी विकट समस्या 
उत्पन्न हो गई। ऐसी स्थिति में चार-चार सिख बाहर निकलते | एक ओर की घेरा डाले 
हुए शत्रु-सेना को टुकड़ी से दो सिख लड़ते हुए शहीद हो जाते और दो किसी प्रकार 
कुछ जल अंदर ले आते।* प्रतिदिन अनाज की समस्या जटिल होती गई । बहुधा सिखों 
की कोई प्रबल टुकड़ी रात के अंधेरे में शत्रु-सेना के अनाज-भंडार पर छापा मारती 
और जो कुछ भी हाथ लगता उठा लाती। कुछ दिन इस तरह चलता रहा परन्तु यह 
स्थिति देखकर शत्रु-सेना में अपना अनाज-भंडार एक स्थान पर एकत्रित किया और 
बड़ी दृढ़ता से उसकी रक्षा की व्यवस्था की। 

जैसे-जैसे भोजन की अवस्था विगड़ती गई सिख-सेना की व्याकुलता बढ़ती गई। 
उनमें से कुछ गुरु जी से दुर्ग छोड़ देने का आग्रह करने लगे। गुरु गोविन्द सिंह ने 
उन्हें धैर्यपूर्वक स्थिति का सामना करने के लिए कहा परन्तु क्षुधा की पीड़ा से अनेक 
सैनिकों का धैर्य टूटने लगा। प्रतिदिन आनन्दपुर छोड़ देने का आग्रह प्रवल होता गया। 
उधर मुगल सेनापति और पहाड़ी राजा गुरुजी के पास कुरान और गीता की सौगन्ध 
के साथ यह संदेश भेजने लगे कि यदि वे दुर्ग छोड़ दें तो उन्हें यहां से सुरक्षित निकल 
जाने दिया जायेगा। गुरुजी को उनकी सौगन्धों पर विश्वास नहीं था, परन्तु भूख से 
पीड़ित सिखों का आग्रह बढ़ता जा रहा था। 

ज्ञ हैं कि एक दिन खीझकर गुरुजी ने कह दिया, जो दुर्ग छोड़कर जाना चाहते 
हैं वे यह लिखकर दे दें कि वे उनसे गुरु और शिष्य का संबंध तोडते हें । 40 सिखों 
ने यह “बे दावा” लिख दिया और रात्रि के अंधेरे में दुर्ग छोड़कर चले गये। 
आनन्दपुर का घेरा पड़े लगभग आठ महीने हो गये थे। अन्त में दुर्ग छोड़ देने 
का निश्चय हुआ । गुरु गोविन्द सिंह अपनी माता गूजरी, पत्नियों और चारों पुत्रों, अजीत 
सिंह जुझारसिंह, जोरावर सिंह और फतेह सिंह तथां वचे-खुचे सिखों सहित रात्रि को 
किला छोड़कर बाहर निकल गये। 

किला छोड़ते समय कुछ मूल्यवान सामग्री साथ ली गई। एकत्रित धन सिखों 
में बांट दिया गया और उन्हें अस्त्र-शस्त्रों से पूरी तरह सुसज्जित कर दिया गया था । 
गुरु गोविन्द सिंह ने स्वयं अपनी तथा अपने दरवारी कवियों की रचित रचनाओं को 
संभालने का पूर्ण प्रयास किया । श्रद्धालु सिखों द्वारा उनकी अधिकांश रचनाएं तो किसी 
प्रकार बचा ली गईं, जिनका आगे चलकर भाई मणीसिंह ने संपादन किया, परन्तु अन्य 
कवियों की अधिकांश रचनाएं नष्ट हो गईं। 


दुर्ग-त्याग 


वह 21 दिसम्बर, सन्‌ 1704 की रात्रि थी जब गुरु गोविन्द सिंह ने अपनी बची 
सेना और परिवार सहित दुर्ग छोड़ दिया। अभी वे सिरसा नदी तट पर पहुंचे ही थे 
कि पीछे से शत्रुसेना अपनी सभी सौगन्धों की भुलाकर आ गई। वर्षा और शीत की 
रात्रि में नदी-तट पर ही संघर्ष हुआ। कुछ सिखों ने मुगल-सेना को युद्ध में व्यस्त रखा 
और गुरु अपने चालीस सैनिकों और दो पुत्रों अजीत सिंह (19 वर्ष) तथा जुझार सिंह 
(14 वर्ष) सहित चमकौर की गढ़ी तक पहुंच गये,” परन्तु नदी-तट पर हुए युद्ध की 
व्यग्रता में उनका शेष परिवार उनसे छिन्न-भिन्न हो गया। उनके दो छोटे पुत्र, जोरावर 
सिंह ( 9 वर्ष) और फतेह सिंह (7 वर्ष) अपनी दादी, माता गूजरी सहित अपने एक 
रसोइए गंगाराम के साथ उसके गांव की ओर चले गये। विश्वासघाती गंगाराम ने उन्हें 
धन के लोभ में सरहिंद के सूबेदार वजीर खान को सौंप दिया। धर्म परिवर्तन स्वीकार 
न करने के कारण 27 दिसम्बर, 1704 ई. को उन्हें जीवित दीवार में चुनवा दिया गया ।* 
माता गुजरी ने इस शोक में अपने प्राण त्याग दिये।” उनकी दोनों पत्नियां, सुंदरी और 
साहिब देवी भी उस अशान्ति में उनसे बिछुड़ गई और किसी प्रकार दिल्ली पहुंच गई। 

गुरु गोविन्दसिंह तो अपने सैनिकों सहित चमकौर की ओर बढ़ गये और 
उदयसिंह नामी यौद्धा ने कुछ सैनिकों सहित शत्रु सेना को युद्ध में उरझाए रखा- 


उदै सिंह ललकार के खुसी करी करतार। 
सफल जनमु इह भात करि दूतन करो संघार।।31। (पृ. 62) 

चमकौर की गढ़ी भी शत्रुओं द्वारा घेर ली गई। गुरु गोविन्द सिंह उनके पुत्रों 
और चालीस साथियों ने बड़ी वीरतापूर्वक संग्राम किया। गुरु गोविन्द सिंह के वाणों 
की वर्षा से मुगल सेनापति नाहर खान मारा गया और ख्वाजा मुहम्मद ने गढ़ी की 
दीवार के नीचे छिपकर अपनी जान बचाई।* सेनापति ने कुंवर अजीतसिंह और 
जुझारसिंह की वीरता एवं युद्ध में वीरगति पाने का विस्तृत वर्णन 'गुरु शोभा” में किया 
है। 

एक-एक करके गुरु के अधिकांश साथी समाप्त हो गए। अंत में चमकौर त्याग 
देने का निश्चय हुआ। रात्रि के अंधकार में बचे हुए अपने तीन साथियों सहित वे 
मुगल-सेना की आंखों में धूल झोंककर निकल गये। भाई सुक्खासिंह ने अपने “गुरु 
विलास? में लिखा है कि चमकौर दुर्ग में उपस्थित एक सिख, 'संतसिंह' की आकृति 
गुरु गोबिन्द सिंह से बहुत मिलती थी। शत्रु को धोखा देने के लिए वह गुरु के वस्त्र 
और कलगी धारण करके उन पर बाण-वर्षा करता रहा और गुरुजी गढ़ी छोड़कर निकल 
गये। 


संकट के वे दिन 


गुरु के तीनों साथी विभिन्‍न दिशाओं में चले गये। उनके इधर-उधर भटकने, 
अनेक स्थानों पर पीछा करती हुई शत्रु-सेना से बाल-बाल बचने और नंगे पैर माछीवाड़ा 
के घने और कांटों-भरे जंगल में अपने-आपको छिपाए रखने की कहानी बड़ी रोमांचक 
है। कितने ही दिन उन्होंने आक के पत्ते खाकर अपनी क्षुधा शान्त की। कितनी ही 
शीत की रातें उन्होंने आकाश के चमकते हुए सितारों की छाया में निर्वस्त्र गुजारीं। 
इस प्रकार की स्थिति में दो पठानों, नवी खां और गनी खां ने उन्हें फटे वस्त्रों और 
छाले पड़े हुए पैरों में सोते हुए पाया। वे जानते थे कि शाही सेना उनके पीछे पड़ी 
हुई है” परन्तु उन्होंने उनके लिए अपने प्राणों का संकट स्वीकार किया ।* उन्होंने उन्हें 
मुसलमान फकीरों जैसे नीले वस्त्र पहनाये और उन्हें उच्य का पीर' घोषित कर एक 
पालकी में बैठाकर ले चले। उच्च का पीर” से दो अर्थ व्यक्त हुए। एक “ऊंचा पीर'; 
दूसरा “उच्च” (मुलतान के निकट मुसलमानों का एक पवित्र स्थान) का पीर। एक बार 
शाही सेना की एक टुकड़ी ने उन्हें घेर लिया। टुकड़ी के नायक को कुछ संदेह हो 
गया। उसने अनेक प्रश्‍न किये और फिर भी जब उसे संतोष नहीं हुआ, उसके काजी 
पीर मुहम्णद को जांच करने के लिए बुला भेजा। संयोग से काजी पीर मुहम्मद ने गुरु 
गोबिन्द सिंह को बचपन में फारसी पढ़ाई थी। उसने भी उनकी सहायता की और सैनिक 
डुकड़ी को संतोषजनक उत्तर देकर परिस्थिति को संभाल लिया । गुरु के इन मुसलमानों-मित्रों 
के परिवारों के पास आज भी गुरु द्वारा दिये हुए हस्ताक्षरयुक्त धन्यवाद-पत्र सुरक्षित 
हैं और दर्शकों को वे बड़ी श्रद्धा से उन पत्रों का दर्शन कराते हैं 

वहां से वे जतपुरा पहुंचे, जहां एक अन्य मुसलमान राय काल्हा ने उनकी सहायता 
की। गुरु ने उससे किसी को भेजकर सरहिंद से अपने कनिष्ठ पुत्रों को समाचार मंगवाने 
के लिए कहा। कुछ दिनों पश्चात्‌ राय काल्हा का संदेशवाहक सरहिंद के सूबेदार वजीर 
खान द्वारा गुरु-पुत्रों की नृशंस वध का हृदय-विदारक समाचार लाया। दुःखी पिता ने 
इन समाचार को बड़े धैर्य से सुना और कहा-“नहीं, मेरे पुत्र मरे नहीं है। उन्होंने 
धर्म का सौदा करने से इनकार कर दिया। वे अमर हो गये हैं।” कहते-कहते उन्होंने 
धरती पर लगा एक पौधा उखाड़ दिया और घोषित किया-'शत्रु इसी प्रकार उखाड़ 
दिया जाएगा |? 

वहां से आगे चलकर गुरु गोविन्द सिंह दीना नामक स्थान पर आये । इस समय 
तक उनके वे तीनों साथी भी उनसे आ मिले थे जो चमकौर दुर्ग छोड़ने के पश्चात्‌ 
उनसे अलग हो गए थे। धीरे-धीरे उनके और वहुत-से शिष्य भी उनके साथ आ मिले 
थे। वहां से वे अनेक स्थानों पर रुकते और अपनी शक्ति को पुनः संगठित करते हुए 
वे खिदराणा नामक स्थान पर आ पहुंचे। 


खिदराणा का युद्ध 


सरहिंद के सूवेदार वजीर खान की सेना निरन्तर उनका पीछा कर रही थी। 
गुरु गोविन्द सिंह के पास फिर से कुछ सेना एकत्र हो गई थी। उन्होंने देखा, खिदराणा 
का तालाब पूरी तरह सूख गया है। युद्ध की दृष्टि से स्थान उपयुक्त समझकर उन्होंने 
निकट के घने जंगलों में अपना मोर्चा वना लिया। यहां मुगल-सेना ने फिर उन पर 
आक्रमण किया, परन्तु इस युद्ध में गुरु गोविन्द सिंह ने उन्हें पूरी तरह पराजित कर 
दिया। सिख-सेना ने अपने लिए जलादि का प्रबंध किया हुआ था परंतु शत्रु-सेना जल 
के अभाव में त्राहि-त्राहि कर उठी और उसे मैदान छोड़ना पड़ा। 

इस युद्ध में उन चालीस सिखों ने अद्‌भुत पराक्रम का प्रदर्शन कर वीरगति प्राप्त 
की जो आनन्दपुर में क्षुधा से व्याकुल होकर गुरुजी का साथ छोड़ आए थे। इस युद्ध 
में प्राण देकर उन्होंने अपने उस कृत्य का प्रायश्चित्त किया। तब से सिखों की दैनिक 
प्रार्थनाओं में इन्हें 'चालीस मुक्ते” कहकर बड़ी श्रद्धा से स्मरण किया जाता है। खिदराणा 
को तब-से मुक्तसर कहते हैं और इस युद्ध की स्मृति में प्रतिवर्ष, माघ में यहां एक 
बड़ा मेला लगता है। 

खिदराणा के युद्ध के पश्चात्‌ गुरु गोबिन्द सिंह स्थान-स्थान पर कुछ समय तक 
विचरण करते रहे, फिर तलवंडी सावू पहुंचे जिसे आज 'दमदमा' कहते हैं। यहां उन 
का एक घनिष्ठ मित्र डल्ला रहता था, उसने उनकी पूरी सहायता की । सामरिक प्रतिरक्षा 
की दृष्टि से यह स्थान बहुत उपयुक्त था। गुरुजी यहां कुछ समय तक बड़ी शान्ति 
के साथ रहे। 

यहां रहकर उन्होंने पंजाब के इस मालवाश्षेत्र में अपने मत का प्रचार किया | 
इस क्षेत्र के सिखों के बहुत-से पुराने घराने तथा राजवंश इन्हीं दिनों गुरु के हाथों से 
पहुल लेकर 'खालसा' में दीक्षित हुए। इन नव दीक्षितों में डल्ला भी एक था, परन्तु 
विशेष रूप से उल्लेखनीय तिलोका और रामा दो भाई थे।” पंजाब के दो प्रसिद्ध 
राजवंशों पटियाला और नाभा के ये पूर्व-पुरुष थे। इनके अतिरिक्त और वहुत-से लोग 
यहां 'खालसा” पंथ में दीक्षित हुए। ट्रम्प के मतानुसार उन्होंने यहां लगभग एक लाख 
बीस हजार अनुयायी बनाए। 

दमदमा का यह निवास गुरु गोविन्द सिंह के जीवन के साहित्यिक पहलू की 
दृष्टि से भी बहुत महत्त्वपूर्ण है। 'गुरु ग्रन्थ साहिब” का आज जो रूप उपलव्ध है, वह 
गुरु गोविन्द सिंह के निर्देश में यही उसे प्राप्त हुआ। लगता है, गुरु ग्रंथ साहिब को 
पुनः सम्पादित कराने के कार्य में यहां उन्हें काफी समय लगा होगा। धीरे-धीरे यह 
स्थान अध्ययन का केन्द्र वन गया और इसीलिए इसे 'सिखों की काशी” कहा जाने 
लगा। 


औरंगजेब को पत्र 


सेनापति ने 'गुरु शोभा” में लिखा है कि खिदराणा का युद्ध समाप्त होने के 
पश्चातू गुरु गोबिन्द सिंह ने भाई दया सिंह के दारा एक पत्र औरंगजेब को भिजवाया ।” 
गुरु गोबिन्दसिंह के फारसी भाषा में लिखे दो पत्रों का उल्लेख मिलता है। उनके लिखे 
सुप्रसिद्ध पत्र 'जफरनामा' की चर्चा तत्सम्बन्धी इतिहासों में प्राप्त है। सेनापति ने भी 
गुरु शोभा” में उसी का उल्लेख किया लगता है। 'दशम ग्रन्थ” में भी वही पत्र संग्रहीत 
है, परन्तु उसके अतिरिक्त एक और पत्र भी प्रकाश में आया है जिसका पूर्ण कध्य 
अभी तक प्राप्त नहीं हो सका है, परन्तु जो कुछ भी उपलब्ध है, उसके आधार पर 
कहा जा सकता है कि पत्र चमकौर के युद्ध के एकदम पश्यात्‌ और जफरनामा के 
पूर्व लिखा गया होगा। र 


प्रथम पत्र को आधारभूत सामग्री 


बाबू जगन्नाथदास रत्नाकर ने नागरी प्रचारिणी पत्रिका के भाग 3, अंक 2 अगस्त 
1922 में छत्रपति शिवाजी द्वारा मिर्जा राजा जय सिंह को लिखा हुआ फारसी-पत्र 
प्रकाशित कराया था। उसकी भूमिका में उन्होंने लिखा था कि लगभग 30 वर्ष पूर्व 
उन्होंने गुरु गोबिन्द सिंह के जन्म-स्थान पटना के गुरुद्वारे के महन्त बाबा सुमेर सिंह 
के पास दो पत्र देखे थे। उनमें से एक गुरु गोविन्द सिंह जी का वह पत्र था जो उन्होंने 
औरंगजेब को लिखा था और दूसरा पत्र छत्रपति शिवाजी का मिर्जा राजा जयसिंह के 
नाम था। 

रत्नाकर जी ने वावा सुमेर सिंह से इन दोनों पत्रों की प्रतिलिपि प्राप्त कर ली 
थी। वावा जी के पास ये पत्र गुरुमुखी अक्षरों में लिखे हुए थे। रत्नाकर जी ने उन्हें 
फारसी अक्षरों में लिख लिया था। घर आकर उन्होंने ये पत्र किसी पुस्तक में रख दिए 
और काफी समय तक उनकी ओर कोई ध्यान न दिया। कई वर्ष पश्चात्‌ जव उन्होंने 
अपनी किसी रचना के लिए शिवाजी द्वारा जय सिंह को लिखे पत्र की आवश्यकता 
हुई तो उन्होंने उन पत्रों को बहुत ढूंढ़ा, परन्तु वे प्राप्त न हो सके। उन्होंने पुनः उनकी 
नकल प्राप्त करने का प्रयास किया परन्तु उस समय तक वावा सुमेरसिंह पंजाव आकर 
स्वर्गवासी हो चुके थे। 

रत्नाकर जी को वाद में शिवाजी वाला पत्र तो प्राप्त हो गया, परन्तु गुरु गोविन्द 
सिंह वाला पत्र प्राप्त न हुआ। उनके मतानुसार उस पत्र में लगभग एक सौ शे'र थे। 
चूंकि उस पत्र का अध्ययन उन्होंने वड़े मनोयोग से किया था इसलिए उसके कुछ शेर 
उन्हें स्मरण हो गये थे। उसी आधार पर उन्हें लिपिवद्ध कर उन्होंने सरदार उमराव 
सिंह शेरगिल (सुप्रसिद्ध चित्रकर्त्री अमृत शेरगिल के पिता) को भेजा था। सरदारजी 
ने इन्हें क्रमवद्ध कर 18 अप्रैल, 1939 को खालसा कालेज अमृतसर को भेजा और 
एक प्रति सुप्रसिद्ध पंजावी साहित्यकार भाई वीर सिंह जी को भी दी गई। भाई वीरसिंह 
ने इन शे”रों को पंजाबी अनुवाद सहित “उच्च दा पीर' शीर्षक से 16 जुलाई, 1942 
को 'खालसा समाचार” में प्रकाशित किया। 

उस पत्र के प्राप्त शे'रों का हिन्दी भावार्थ इस प्रकार है- 

1. तलवार, कटार, तीर, फल और ढाल के स्वामी का नाम लेकर। 

2. युद्ध में कुशल योद्धाओं के स्वामी और हवा जैसे तेज घोड़ों के स्वामी का 
नाम लेकर। 

3. उसका, जिसने तुझे वादशाहत दी और हमें धर्मरक्षा का गौरव दिया। 
तुझे दी दगे और फरेब से युक्‍त लूटमार की लड़ाई और मुझे सफाई और 
साफ-दिली का उपाय। 

5. औरंगजेब नाम तेरे लिए शोभाजनक नहीं है। राज-सिंहासन को शोभायमान 
करने वालों के लिए दगा-फरेब ठीक नहीं। 

6. तुम्हारी माला, मनके और धागा और कुछ नहीं क्योंकि तुम उन मनकों को 
दाना बनाते हो और धागे को जाल। 

7. तुमने अपने पिता की मिट्टी दुष्कृत्यों द्वारा अपने भाई के लहू से गूंधी है। 

8. और उससे अपने नश्वर राज्य के महल की नींव रखी है। 

9. मैं अब अकाल पुरुष की कृपा से लोहे के पानी (तलवार की धार) की ऐसी 
वर्षा करूंगा । 

10. कि इस पवित्र भूमि पर उस अपवित्र चारदीवारी का (मुगल साम्राज्य का) 
नाम-निशान न रहे। 
11. दक्षिण (महाराष्ट्र) से तू प्यासा (असफल होकर) वापस आया है। मेवाइ से 

भी कड़वा घूंट भरकर आया है। 


12. अब जब तेरी दृष्टि इधर मुडी है, तो तेरी वह तल्खी और प्यास मिट जाएगी | 

13. मैं इस प्रकार तुम्हारे पैरों के नीचे आग रखूंगा कि पंजाब में तुझे पानी नहीं 
पीने दूंगा। 

14. क्या हुआ जो गीदड़ ने धोखे से शेर के बच्चे मार दिए। 

15. जबकि खूंखार शेर अभी तक जीवित है, वह तुमसे वदला ले लेगा। 

16. मैं अब तेरे खुदा के नाम (पर ली हुई शपथ) का कोई विश्‍वास नहीं करूंगा । 
मैने तेरे खुदा और खुदा के कलाम को देख लिया है। 

17. तेरी सौगन्धों का मुझे विश्वास नहीं है। मुझे तलवार पकड़ने के अतिरिक्त 
और कोई काम नहीं है। 

18. यदि तू वड़ा चालाक भेड़िया है तो मैं भी एक शेर को पिंजरे से तेरा सामना 
करने के लिए छोडूंगा। 

19. यदि फिर मुझसे तुम्हारी बातचीत हुई तो मैं तुन्हें उचित और सत्य-मार्ग 
दिखाऊंगा। 

20. मैदान में दो सेनाएं पंक्तिबद्ध खड़ी हो जाएं और शीघ्र ही आपस में परिचित 
हो जाएं। 

21. दोनों के बीच सात मील का अन्तर रहे। 

22. इसके पश्चात्‌ में उस युद्धभूमि में अकेला आऊंगा। तुम दो घुड़सवार साथ 


लेकर आना। 

23. तुमने लाइ-प्यार और सुख के फल खाए हैं। तू कभी योद्धाओं के सम्मुख 
नहीं आया। 

24. तू स्वयं तलवार और कटार लेकर युद्धःकषेत्र में आ। ईश्वर की सृष्टि को नष्ट 
न कर। 


दूसरा पत्र-जफरनामा 


सेनापति ने 'गुरु शोभा” में तथा अन्य सभी इतिहासकारों ने 'जफरनामा” का 
उल्लेख सर्वत्र किया है। यह पत्र 'दशम-ग्रन्थ' में भी संग्रहीत है। 'जफरनामा” शीर्षक 
से संग्रहीत 'दशम ग्रन्थ” में जो भाग है, उसमें लगभग 1400 शे'र हैं। इन शे'रों को 
दो भागों में विभाजित किया जा सकता है : 

1. पत्र भाग। 

2. हिकायत भाग। 

पत्र भाग में कुल 111 शे'र हैं। शेष भाग 11 हिकायतों में बंदा हुआ है, जो 
'चरित्रोपाख्यान' ढंग की चरित्र-कथाएं मात्र हैं। संभव है ये हिकायतें मूल पत्र का भाग 
न हों। यह भी संभव है कि गुरु गोबिन्द सिंह ने 'चरित्रोपाख्यान' ढंग की कुछ कथाएं 

फारसी में भी लिखी हों जिन्हें बाद में मूल पत्र 'जफरनामा' के साथ जोड़ दिया हो। 
यहां हमारा संबंध मूल पत्र से ही है। 

इस पत्र के शे'र 53 और 54 से यह स्पष्ट है कि यह पत्र औरंगजेब द्वारा प्राप्त 
किसी पत्र के उत्तर में लिखा गया था। 53वें शे'र का भावार्थ है- 

तुम्हारा कर्तव्य है कि काम को पूरा करो (और अपने) लिखे अनुसार विचार 
करो। 

54वें शे'र में लिखा है- 

लिखा हुआ पत्र पहुंच गया है। मौखिक भी कह दिया गया है। (तुम्हें) चाहिए 
कि उसे सुख से पूरा करो। 

सिख-इतिहासकारों ने इसका उल्लेख किया है कि औरंगजेब ने गुरु गोविन्द सिंह 
को प्रत्यक्ष भेंट करने के लिए बुलाया था। उस पत्र के उत्तर में ही यह पत्र लिखा 
गया होगा |” 

गुरु गोविन्द सिंह ने यह पत्र खिदराणा के युद्ध के पूर्व, जब वे दीना नामक 
स्थान पर थे, लिखा था। पत्र में इस बात का संकेत है। 58वें शे'र में वे लिखते हैं- 

“आप कांगड़” गांव में तशरीफ लाइए। वहां भेंट हो जाएगी ।” 

दीना ग्राम कांगड़ जमींदारी का ही एक गांव था। यहां के निवासी अधिकांश 
बैराड़ जाति के थे, जो गुरु के अनन्य शिष्य थे। 59वें शे'र में उन्होंने इस ओर भी 
संकेत किया है- 

“इस मार्ग पर आपको कण मात्र भी भय नहीं (होना चाहिए, क्योंकि) सम्पूर्ण 
बैराड़ जाति मेरी आज्ञा में है।” 

इस पत्र के प्रारम्भिक 12 शे'रों में गुरु गोविन्द सिंह ने निराकार सर्वव्यापी ईश्वर 
का गुणगान किया है। आगे के शे'रों में उन्होंने औरंगजेब और उसके सेनापतियों की 
सौगंधों पर अविश्वास प्रकट किया है। उन्होंने इस पत्र में चमकौर के उस युद्ध का 
भी संकेत किया है, जव क्षुधा-पीड़ित चालीस सैनिकों पर असंख्य मुगल-सेना ने आक्रमण 
कर दिया था। 22वें शे'र में उन्होंने अपना प्रसिद्ध सिद्धांत वाक्य कहा- 

“जब नीति के सभी साधन असफल हो जाएं तो तलवार का सहारा लेना सभी 
दृष्टियों से उचित है।' 

आगे के अनेक शे'रों में उन्होंने चमकौर के युद्ध का वर्णन किया है-किस तरह 
मुगल सेनापतियों ने अपनी ्रतिज्ञाओं को भूलकर उन पर आक्रमण किया, किस तरह 
उन्होंने (गुरु गोबिन्द सिंह ने) इस युद्ध में नाहरखान को मौत के घाट उतार दिया 
और ख्वाजा महमूद ने किस प्रकार छिपकर अपनी जान वचायी, किस तरह उन्होंने 
रात्रि के अंधेरे में चमकौर दुर्ग का त्याग किया। 

46वें शे'र में वे कहते हैं- 

न तुम में ईमान-परस्ती है, न कोई उचित ढंग ही। तुमने न साहब को पहचाना 
है न तुम्हें मुहम्मद पर विश्वास है। 

फिर वे औरंगजेब को पंजाब आने के लिए आमंत्रित करते हैं। साथ ही यह 
भी लिखा है कि यदि मेरे पास हुक्म आ जाए तो मैं प्राण और तन से तुम्हारे पास 
आ जाऊंगा। उसे यह भी स्मरण कराते हैं कि उनके चार पुत्र मार डाले गए हैं, परन्तु 
उसकी उन्हें कोई चिंता नहीं क्योंकि कुंडलदार सांप (खालसा) अभी भी शेष है। 

औरंगजेब को संबोधित करते हुए उन्होंने कहा-तुझ में अनेक गुण हैं, पर उन 
अनेक गुणों के रहते हुए तुम धर्म (दीन) से बहुत दूर हो। अर्थात्‌ तुम 'दीन' का 
अपने-आपको पालक समझते हो परंतु उसकी वास्तविकता से बहुत दूर हो। 

105वें और 106वें शे'र में उन्होंने लिखा है कि यदि तुम्हारी दृष्टि अपनी सेना 
और धन की ओर है तो मेरी दृष्टि ईश्वर की कृपा पर है। यदि तुम्हें अपने राज्य 
और धन का अहंकार है तो मुझे ईश्वर का सहारा है। 

अंत के दो शे'रों में वे ईश्वर पर अपनी पूर्ण आस्था प्रकट करते हुए कहते 
हैं कि यदि वह सहायक हो तो सैकड़ों शत्रु भी कुछ नहीं कर सकते । यदि कोई शत्रुता 
निभाने के लिए हजारों व्यक्ति अपने साथ ले आए तो उसका बाल भी बांका नहीं 
किया जा सकता। 

इस पत्र को गुरु गोविन्द सिंह ने भाई दया सिंह द्वारा औरंगजेब के पास 
भिजवाया जो उस समय अहमदनगर में था। कुछ समय की प्रतीक्षा के पश्चात्‌ भाई 
दया सिंह यह पत्र औरंगजेब के पास पहुंचाने में सफल हो गए। उस समय के 
ऐतिहासिक सूत्रों से ज्ञात होता है कि औरंगजेब ने तत्काल यह आज्ञा प्रसारित करा 
दी कि गुरु गोबिन्द सिंह को कोई कष्ट न दिया जाए और सम्मान सहित वादशाह 
के पास लाया जाए। 

बादशाह के खास मुंशी मिर्जा इनायतुल्ला खान 'इमसी द्वारा संपादित 'अहिकामि 
आलमगीरी' (हस्तलिखित) की एक प्रति रामपुर के पुस्तकालय में सुरक्षित है। उसके 
सातवें-आठवें पृष्ठ पर शाहजादा मुहम्मद मुअज्जम बहादुरशाह, सूबेदार पंजाब, मुलतान 
और काबुल के दीवान और नायक सूबेदार लाहौर, मुनइम खान के लिए बादशाह का 
फारसी में जो हसबुल-हुक्म दर्ज है, उसका हिंदी अनुवाद इस प्रकार है- 

इस समय बादशाह की ओर से वजीर साहब को लिखने की आज्ञा हुई है कि 
नानक-पूजों के सरदार गोबिन्द की ओर से वकील के द्वारा बादशाह के दरवार में हाजिर 
होने का इरादा और शाही फरमान प्राप्त करने की इच्छा के विषय में अर्जदास्त पहुंची 
थी। बादशाह ने आज्ञा प्रसारित कर उन्हें सम्मान दिया है। गुरजवरदार और मुहम्मद 
यार मनसबदार, जो फरमान लेकर आ रहे हैं, को यह हुक्म आप तक पहुंचाने की 
आज्ञा दी गई है। आपको चाहिए कि उनको दिलासा और तसल्ली देकर अपने पास 
बुलाओ और फरमान पहुंचने के पश्चात्‌ एक विश्वासी व्यक्ति जो मिलनसार और चतुर 
हो, गुरज़बदार और मनसबदार के साथ देकर उन्हें बादशाह के हजूर में पहुंचाओ। इस 
संबंध में बादशाह की ओर से अत्यन्त ताकीद समझना ।” 

सेनापति ने 'गुरु शोभा' में भी इस बात की पुष्टि की है- 

गुरजदार फुरमान लै दयासिंह कै संगि।। 
बिदा किए ताही समे वादसाह औरंग।। (पृ. 78) 


दक्षिण की ओर 


भाई दया सिंह अहमदनगर में औरंगजेब को पत्र दे सकने में सफल हुए या 
नहीं, इस वात का पता गुरु गोविन्द सिंह को बहुत समय तक नहीं लगा और वे पंजाव 
से दक्षिण की ओर चल दिए। गुरु गोबिन्द सिंह किस उद्देश्य से दक्षिण की ओर चले, 
इस संबंध में इतिहासकारों में पर्याप्त मतभेद हैं, परन्तु अधिकांश इतिहासकारों का मत 
है कि औरंगजेब से मिलने के लिए ही दक्षिण की ओर जाने के लिए उद्यत हुए |” 
सेनापति ने भी इसका उल्लेख किया है- 


बहुत दिवस वीतिउ तहा प्रगट करो वीचार। 
दया सिंह इत तै चलिउ उत तै सिरजनहार।। 
दया सिंह दच्छन दिसा लागी बहुत अवार। 
सिंघन को साहिब कहिउ सबै होहु तइयार। |” 


गुरु गोविन्द सिंह ने अक्तूबर सन्‌ 1706 में दक्षिण की ओर प्रस्थान किया। 
उन्होंने राजस्थान (मारवाइ) के मार्ग से दक्षिण जाने का निर्णय किया था।” इस निर्णय 
के अनुसार वे राजस्थान की ओर चल पड़े। राजस्थान में अनेक राजपूत राजाओं ने 
उनका स्वागत किया ।* जब वे वघौर नामक स्थान पर पहुंचे तो भाई दया सिंह दक्षिण 
से वापस आते हुए उन्हें यहीं मिले और उन्होने उन्हें सभी समाचारों से अवगत कराया । 
बादशाह के गुजरबदार और मनसबदार शाही फरमान मुनइम खान को पहुंचाने के लिए 
सीधे दिल्ली चले गये। यहीं उन्हें औरंगजेव की, अहमदनगर में, मृत्यु (१0 फरवरी, सनू 
1707३.) का समाचार मिला। 

औरंगजेब की मृत्यु ने परिस्थिति में एक बड़ा परिवर्तन कर दिया। अब दक्षिण 
की ओर जाने का कोई विशेष अर्थ नहीं था, इसलिए वे दिल्ली की ओर चल दिए। 
गुरु गोविन्द सिंह की दोनों पत्नियां उस समय दिल्ली में ही थीं। 

औरंगजेब की मृत्यु होते ही मुगल शाहजादों में सिंहासन के लिए परम्परागत 
युद्ध छिड़ गया । औरंगजेब के दूसरे पुत्र आजम ने, जो उस समय दक्षिण में था, झटपट 
अपने को बादशाह घोषित कर दिया और सेना सहित उत्तर की ओर चल पड़ा। 
औरंगजेब का ज्येष्ठ पुत्र मुअज्जम उत्तर में था। उसने आजम से निपटने के लिए युद्ध 
की तैयारी की और गुरु गोबिन्द सिंह को सहायता के लिए पत्र लिखा ।? 

गुरु गोविन्द सिंह और मुअज्जम का परिचय इस घटना से लगभग दस वर्ष पूर्व 

हो चुका था। पीछे इस बात का उल्लेख किया जा चुका है कि जब मुअज्जम पहाड़ी 
राजाओं के विद्रोह को दबाने के लिए पंजाब आया था, उस समय उसके व्यक्तिगत 
सचिव भाई नंदलाल द्वारा उसे गुरुजी का विशेष परिचय प्राप्त हुआ था। संभव है इस 
समय भी भाई नंदलाल ने ही उसे गुरुजी से सहायता प्राप्त करने के लिए प्रेरित किया 
हो। 

इस सहायता-याचना का सैनिक दृष्टि से विशेष महत्त्व नहीं था। गुरु गोविन्द 
सिंह के साथ उस समय कोई विशेष सैनिक शक्ति भी नहीं थी। खाफी खान की 
'मुंतखिब-उल-लुबाब' के अनुसार उनके साथ केवल दो-तीन सौ भालाधारी सवार थे, 
परन्तु इस सहायता का एक अन्य दृष्टि से शाहजादे के लिए काफी महत्त्व था। मुगल 
शासक बहुधा अपनी कठिनाइयों के अवसर पर संतों-फकीरों का आशीर्वाद प्राप्त करने 
का प्रयास किया करते थे। संभव है इस सहायता की मांग उसी दृष्टि से की गयी 
हो। 

“गुरु शोभा? में इस बात का उल्लेख तो है कि गुरु गोविन्द सिंह ने मुअज्जम 
को उसकी विजय का दिलासा दिया, परन्तु उसकी सैनिक सहायता भी को, इस वात 
का कोई उल्लेख नहीं है। भाई संतोष सिंह ने अपने 'गुरु प्रताप सूरज' (पृ. 615-19) 
और मैकालिफ ने 'सिख रिलीजन' (भाग 5, पृष्ठ १३0) पर लिखा है कि गुरुजी ने 
भाई धर्म सिंह के नेतृत्व में सैनिकों की एक टुकड़ी मुअज्जम की सहायता के लिए 
भेजी थी। 

दोनों भाइयों का युद्ध आगरे के निकट जाजऊ नामक स्थान पर 18 जून 1707 
को हुआ जिसमें आजम शाह पराजित हुआ और मारा और मुअज्जम बहादुरशाह के 
नाम से दिल्ली के मुगल सिंहासन पर वैठा। 

दिल्ली में गुरु गोविन्द सिंह कुछ समय तक रहे। दिल्ली के सिखों ने उनका 
बहुत सम्मान किया। जमुना के किनारे उन्होंने अपना डेरा डाला और सहस्रो की संख्या 
में लोग एकत्र होकर उनका उपदेश सुनने लगे ।'' 
कुछ समय के पश्चात्‌ उन्होंने आगरे की ओर प्रस्थान किया। मार्ग में मथुरा, 

वृन्दावन को यात्रा करते हुए वे आगरा के निकट आ गये और बादशाह के निवास-स्थान 
से लगभग दो कोस के अंतर पर उन्होंने अपना डेरा लगा दिया।' 


बहादुरशाह से भेंट 


कुछ समय पश्चात्‌ बहादुरशाह ने उन्हें भेट करने के लिए आगरा बुलाया। 2 
अगस्त, सनू 1707 को उनको भेंट बहादुरशाह से हुई |" गुरु गोबिन्द सिंह उस समय 
सैनिक वेष में पूर्णरूप से सज्जित थे ।" बहादुरशाह ने उनका स्वागत किया और उनके 
प्रभावशाली व्यक्तित्व को देखकर मुग्ध हो गया।' जाजऊ युद्ध की उस सहायता के 
लिए उसने धन्यवाद दिया और उन्हें एक मूल्यवान खिलअत, एक धुगघुघी और एक 

कलगी भेंट की । _ 

गुरु गोविन्द सिंह आगरे में ही अपना डेरा लगाए रहे। दूर-दूर से श्रद्धालु वहां 
आने लगे। इस बीच बादशाह से किन्हीं महत्त्वपूर्ण विषयों पर उनकी चर्चा भी होती 
रही। इन्हीं दिनों का उनका लिखा हुआ एक पत्र प्राप्त हुआ है जो उन्होंने 1 कार्तिक, 
सम्वत्‌ 1764 विक्रमी (2 अक्तूबर, सन्‌ 1707 ई.) को आगरे से धउल की संगत के 
नाम लिखा था। गुरुमुखी लिपि में लिखा पत्र अपनी मूल भाषा में इस प्रकार है : 


१ सतिगुरु जी 


सब्रति संगति घउल की तुसी मेरा खालसा हो गुरु रखेगा। गुरु-गुरु जपणा जनमु 
संवरेगा। सव सुख नाल पातशाह पासि आए। सिरोपाउ अरू सठि हजार को धुखधुखी 
जजड़ाऊ इनामु हई। होर भी कम्म गुरु का सदका सभ होते हैं असी भी थोड़े ही दिनां 
नौ आवते हां सब्रति संगत खालसे को मेरा हुक्म है आपस मो मेलु करणा जदि असी 
कहलूर आवते तदि सब्रति खालसे हथियार बनि कै हजूरि आवणा जो आवेगा सो निहाल 
हवैगा १) दोइ तोले सोना तिसके रुपए 40) असा जमाता नो म शेशमाही वखसे हैन 
तुस हुकम वेखदियां हुंडी कराइ भेजणी मेवड़े नो तुरत भेजणा जे मेवड़ा ढिल करे ता 
संगति विचों कढि देणा पैसे हुंडी हराइ भेजणे संवत्‌ 1764 मिती कातको 1 मा.। 

इस पत्र से ये बातें स्पष्ट होती हैं- 

1. बादशाह से उनकी भेंट और उसके द्वारा उन्हें सिरोपाव दिया जाना। 

2, होरभी कम्म (और भी काम) की ओर संकेत। 

3. पंजाब वापस जाने का विचार। 

4. कहिलूर पहुंचने पर हथियारवन्द खालसे की आवश्यकता | 

आगरे में रहकर गुरुजी कुछ और भी महत्त्वपूर्ण कार्य कर रहे थे। यह इस पत्र 
से स्पष्ट है। वे 'और काम” क्या थे इस संबंध में निश्चयपूर्वक कुछ नहीं कहा जा 
सकता, परन्तु इन कामों का वादशाह से कुछ न कुछ संवंध था, इस वात का अनुमान 
किया जा सकता है। 

12 नवम्बर, सन्‌ 1707 ई. को वहादुरशाह राजपूतों का विद्रोह दबाने के लिए 
चल दिया। गुरु गोविन्द सिंह से उसकी वातचीत हो ही रही थी इसलिए वे भी अपने 
सैनिकों सहित उसके साथ हो लिए। राजस्थान में ही बहादुर शाह को समाचार मिला 
कि दक्षिण में उसके छोटे भाई कामवख्श ने विद्रोह कर दिया है, इसलिए वह वहां से 
दक्षिण की ओर चल पड़ा। 

शाही सेना के साथ-साथ गुरु का दक्षिण की ओर जाने का उल्लेख सभी 
इतिहासकारों ने किया है परन्तु कुछेक ने इससे यह निष्कर्ष निकाल लिया कि गुरु 
को बादशाह की ओर से कोई मनसब दे दिया गया था और वे इस प्रकार शाही सेना 
का अंग वनकर बहादुरशाह के साथ गये। कुछेक मुसलमान इतिहासकारों के आधार 

पर फारस्टर और एलफिन्स्टन आदि यूरोपीय इतिहासकारों ने इस प्रकार का निष्कर्ष 
निकाला है। इसी आधार पर डॉ. नगेन्द्र ने अपनी 'रीतिकाव्य की भूमिका” (पृष्ठ 3-4) 
पर लिखा है- 

“पंजाब में सिखों का असन्तोष बढ़ रहा था। गुरु तेगबहादुर की हत्या और 
गुरु गोविन्दसिंह के बच्चों पर किये गये पाशविक अत्याचार ने उन्हें तिलमिला दिया 
था और सिख-धर्म के नीचे एक साम्यवादी सैनिक जाति का निर्माण और विकास हो 
रहा था। परन्तु स्वतंत्र शक्ति अभी इनमें भी नहीं आई थी। स्वयं गुरु गोविन्दसिंह 
ने मुगलों का मनसब स्वीकार कर लिया था।' 

ऐतिहासिक, दृष्टि से इस कथन में तनिक भी. सच्चाई नहीं है। गुरु गोविन्द सिंह 
के जीवन और साहित्य से जिसका तनिक भी परिचय है, उसे यह वात की बड़ी 
हास्यास्पद लगेगी । तत्कालीन किसी भी ऐतिहासिक सूत्र से इस बात पुष्टि नहीं होती। 
बहादुरशाह द्वारा गुरु गोविन्द सिंह को दी गई 'खिलअत' से ही कुछ लोगों ने इस 
बात का अनुमान लगा लिया है। इस दृष्टि से हम देखते हैं, जैसाकि गुरु शोभा” 
में लिखा हुआ है कि गुरु साहिब ने वादशाह की पेश की हुई खिलअत दरवार के 
प्रचलित रिवाज के अनुसार उसकी उपस्थिति में पहनने के स्थान पर एक सिख के 
द्वारा अपने कैम्प को भेज दी। यह सुविधा केवल धार्मिक महत्ता वाले महापुरुषों को 
दी जाती थी, किसी शाही अफसर या नौकर को नहीं ।॥" 

बहादुर शाह ने राजस्थान में जितनी लड़ाइयां लड़ी या उसके पश्चात्‌ भी जो 
युद्ध किए, इस प्रकार का कहीं कोई संकेत नहीं मिलता कि गुरु गोबिन्द सिंह ने उनमें 
से किसी में भाग लिया। डॉ. बनर्जी के शब्दों में-''परन्तु इस सम्पूर्ण काल में हमें 
कही भी ऐसा उल्लेख नहीं मिलता कि बादशाह दारा की गई किसी सैनिक कार्यवाही 
में गुरु ने भाग लिया। और यह संभव दिखता है कि वे मात्र एक साथी को तरह 
(बादशाह के साथ) यात्रा कर रहे थे, बजाय इसके जैसा कि कुछ लेखक कहते हैं कि 
उन्हें सेना में मनसब दे दिया गया था ॥"१ 

“गुरु शोभा” में लिखा है कि गुरुजी जब भी चाहते थे शाही सेना से अलग होकर 
अपना प्रचार-कार्यं करने लगते थे और जब वह चाहते थे फिर शाही सेना के साथ 
आ जाते थे। ऐसे अवसर भी आए जब शाही सेना बहुत आगे चली गई और गुरु 
गोबिन्द सिंह किसी स्थान पर अधिक दिन टिके रहे। ऐसे अवसरों पर बहादुरशाह ने 
उन्हें ‹दर्शन' के लिए बुला भेजा |" 

इस बात की पुष्टि अन्य ऐतिहासिक सूत्रों से भी होती है। तवारीख बहादुरशाही 
में लिखा है'-गुरु गोबिन्द सिंह जी गुरु नानक के जानशीन थे इन जिलों में यात्रा 
करने के लिए शाही कैम्प के साथ आए हुए थे। उनका यह कायदा था कि वे सांसारिक, 
धार्मिक और हर प्रकार के लोगों की सभाओं में प्रचार करते रहते थे। 

एक शाही मनसबदार को, जो एक भड़क रहे विद्रोह को दबाने के लिए जा 

रही सेना के साथ जा रहा हो, क्या इस प्रकार धर्म प्रचार की स्वतंत्रता दी जा सकती 
है? 

सुप्रसिद्ध इतिहासकार डॉ. गंडा सिंह ने 'बहादुरशाहनामा' से एक और उदाहरण 
देकर इस भ्रम का बड़े अकाट्य ढंग से निवारण किया है”'-गुरु साहिव के स्वर्गवासी 
होने के एक मास पश्चात्‌ 5 रमजान, 1120 हिजरी (7 नवम्बर, 1708 ई.) को वादशाह 
वहादुरशाह के पास एक रिपोर्ट, गुरु गोविन्द सिंह-नानक की मनकूला जायदाद के 
प्रवंध के विषय में आज्ञा के लिए प्रस्तुत की गई। जायदाद बहुत मूल्यवान थी और 
रिवाज के अनुसार, जो शाही अफसरों और नौकरों के लिए व्यवहार में लाया जाता 
था, यह जब्त हो जानी चाहिए थी। बादशाह ने यह कहकर कि उसे एक दरवेश की 
चीजों की आवश्यकता नहीं, आज्ञा दी कि यह सव कुछ गुरु साहिब के उत्तराधिकारियों 
को वापस कर दी जाए |” यहां वहादुरशाह उन्हें एक दरवेश (संत) के नाम से स्मरण 
करता है न कि मंसवदार के रूप में। 


नान्देइ में 


शाही सेना जून 1708 ई. में ताप्ती पार करके बुरहानपुर पहुंची । अगस्त 1708 
में बाणगंगा को पार कर सितम्बर के आरम्भ में यह सेना गोदावरी के किनारे बसे स्थान 
नान्देड में पहुंच गई । शाही सेना यहां से हैदरावाद की ओर कामबड़श का विद्रोह दमन 
करने के लिए चली गई। गुरु गोविन्द सिंह अपनी सैन्य टुकड़ी के साथ वहीं दिके 
रहे। 

नान्देड़ में गुरु गोविन्द सिंह की भेंट माधोदास नामक एक वैरागी से हुई। दक्षिण 
जाते समय उज्जैन में गुरु गोविन्द सिंह की भेंट दाऊदपंथी गुरु नारायण दास से हुई 
थी। वे रामेश्वर से लौट रहे थे। गुरु गोविन्द सिंह ने उनसे पूछा-'उधर क्या देखा?” 
नारायण दास ने कहा कि और तो सब मिट्टी-पत्थर थे किन्तु नावेर मे एक वैरागी 
महन्त है जो अद्वितीय है। जिन्न और भूत इसके नौकर हैं; वे इसके वश में हैं। बस, 
यही पुरुष देखने योग्य हैं। 

गुरु गोविन्द सिंह उससे भेंट करने के लिए उसके डेरे पर गये। माधोदास उस 
समय डेरे पर नहीं था। गुरुजी उसकी गद्दी पर बैठकर उसकी प्रतीक्षा करने लगे। 
उसके शिष्यों ने दौड़कर माधोदास को इनके आने का संदेश दिया। कहते हैं, माधोदास 
ने गुरु गोबिन्द सिंह को अपनी गदूदी से गिराने के लिए बहुत-से जादू-टोने किए परन्तु 
उसे तनिक भी सफलता न मिली। 

गुरु गोविन्द सिंह ने उसे कर्म का संदेश दिया। उसके सम्मुख उन्होंने मातृभूमि 
की अवस्था का चित्रण किया। माधोदास के अन्दर छिपी अनन्त शक्तियों की पहचान 
वे कर चुके थे। उनके हृदयग्राही वक्तृत्व तथा उनके धार्मिक उत्साह ने माधोदास के 

विक _ 


हृदय पर ऐसा गहरा प्रभाव डाला कि वह गुरु का शिष्य हो गया, अपने-आपको गुरु 
का 'बंदा' अथवा गुलाम कहने लगा और उसने अपना जीवन सर्वथा गुरु के चरणों 
में सौंप दिया ॥!* तभी से उसका नाम “बन्दा” पड़ गया ।' गुरु गोविन्द सिंह ने उसे 
अपना उत्तराधिकारी बनाया और अपने द्वारा प्रारम्भ किये गये कार्य को आगे बढ़ाने 
के लिए पंजाब की ओर भेजा 


देहावसान 


नान्देड़ पहुंचने के लगभग एक मास के अन्दर ही 7 अक्तूबर, सन्‌ 1708 को 
प्रातःकाल गुरु गोविन्द सिंह का देहान्त हो गया।'” 

“गुरु शोभा” में लिखा है कि एक पठान कुछ दांव लेकर प्रभु (गुरु गोविन्द सिंह) 
के पास आया और दो-तीन घड़ी वहां बैठा पर उसका दांव नहीं लगा क्योंकि वहां 
बहुत लोग उपस्थित थे। उस दिन वह चला गया और दूसरे दिन फिर आया। उस 
दिन भी वह दो-तीन घड़ी बैठकर घात लगाता रहा परन्तु उस दिन भी उसे सफलता 
नहीं मिली और वह वापस चला गया। इस प्रकार वह कई दिन आता रहा परन्तु उसका 
दांव न लगा, परन्तु अनेक वार आने के कारण उसने इस भेद का पता लगा लिया 
कि उसके काम का समय संध्या का ही है। वह दुष्ट एक दिन शाम के समय आया। 
साहिब (गुरु गोबिन्द सिंह) ने उसे निकट बुलाया और अपने पास बैठाकर प्रसाद दिया। 
जिसे उस दुष्ट ने हाथ में लेकर मुंह में डाल लिया। उस समय वहां कोई सिंह (सिख) 
नहीं था; केवल एक रक्षक था, वह भी ऊंघ गया था। इतने में प्रभु स्वयं विश्राम करने 
लगे। अवसर देखकर उस दुष्ट पठान ने उन पर छुरे से आक्रमण कर दिया। उसने 
उन पर दो वार किए कि गुरु गोविन्द सिंह ने निकट रखी अपनी तलवार के एक ही 
वार से उस दुष्ट को वहीं मार गिराया। फिर उन्होंने आवाज देकर शिष्यों को बुलाया। 
झटपट बहुत-से लोग वहां आ गये और उसके दो साथियों को, जो डेरे के वाहर प्रतीक्षा 
कर रहे थे, पकड़कर मार डाला गया। डेरे के अन्दर पड़े तीसरे पठान के शव को देखकर 
सिख उस पर तलवार चलाने ही वाले थे कि गुरु ने कहा यह तो कभी का मर चुका, 
इसे यहां से हटाओ। अभी तक किसी को यह नहीं पता लगा था कि गुरु स्वयं जख्मी 
हो गए हैं, परन्तु जव वे उठे और लड़खड़ाए, तब उन्हें दुखद घटना का पता लगा 
और वे दुख में डूब गये। गुरु ने सबको सान्त्वना दी कि डर की कोई बात नहीं है, 
अकाल ने उसकी रक्षा की है। उसी समय घाव धोकर सी दिये गये, परन्तु जब उन्होंने 
उठने का प्रयास किया तो धागे टूट गए। घाव फिर सी दिये गये और उन पर मलहम 
लगा दी गई। तीन-चार दिन व्यतीत हुए। बहुत-से सिख उनके दर्शन के लिएं आ रहे 
थे। उनकी प्रार्थना पर वे दरवार में आए। फिर कुछ दिन व्यतीत हुए। सिखों में आनंद 
छा गया, परन्तु वे समझ गये थे कि उनका अन्त समय निकट आ गया है। एक रात्रि 

को थोड़ा भोजन करके वे लेटे रहे। आधी रात से चार घड़ी समय अधिक व्यतीत हुआ 
कि उन्होंने सब सिखों को बुलाया। सभी सिख उनके निकट एकत्र हो गए और गुरु 
गोबिन्द सिंह जी ने उन्हें अन्तिम वार 'वाहे गुरु जी की फतेह” कही और उनकी आत्मा 
ने अपनी नश्वर देह को छोड़ दिया।'* 

गुरु गोविन्द सिंह जी के देहावसान के संबंध में इतिहासकारों ने अनेक भ्रम 
फैलाए हैं परन्तु आज 'गुरु शोभा” में दिया हुआ उक्त वृत्तांत ही सर्वाधिक प्रामाणिक 
माना जाता है। गुरु जी की हत्या करने में उन पठानों का क्या उद्देश्य था इस संबंध 
में अनेक कथाएं प्रचलित हैं परन्तु यह मत आज दृढ़ता से माना जा रहा है कि इस 
हत्या के पीछे सरहिंद के सूवेदार वजीर खान का हाथ था। गुरु की बहादुर शाह से 
बढ़ती मैत्री से वह वहुत सशंक हो गया था। उसे भय था कि यह मैत्री उसके लिए 
घातक हो सकती है, इसलिए उसने इन पठानों को यह दुष्कृत्य करने के लिए भेजा |” 
देहावसान के समय गुरु गोविन्द सिंह जी की आयु लगभग 42 वर्ष की थी। 


सन्दर्भ 


1. 26 दिसम्बर, 1666 ई. 

गुरु तेगुबहादुर का यह पत्र तथा अन्य 9 पत्र आज भी पटना के गुरुदवारे में सुरक्षित हैं। 
सन्‌ 1915 के सिख-रिव्यू और सन्‌ 1915 और 1916 के ढाका रिव्यू में प्रकाशित। 

ए शार्ट हिस्ट्री ऑफ सिख्स, पृ. 541 

ए शार्ट हिस्ट्री ऑफ सिख्स, पृ. 551 

सिख-रिलीजन, भाग 4, पृ. 3691 

He encouraged the resistance of the Hindus of Kashmir to forcible conversion to 

Islam and openly defied the Emperor. Taken to Delhi, he was cast in prison and 
called upon to embrace Islam and on his refusal was tortured for five days and 
then beheaded on warrant from the Emperor. 
एबोल्यूशन आफ खालसा, भाग 2, पृ. 60-611 
ट्रान्सफारमेशन आफ सिखिज्म, पृ. 1161 

10. दशम ग्रंथ, पृ. 591 

11. दशम ग्रन्थ, पृ. 601 

12. एवोल्यूशन आफ खालसा, पृ. 64। 

13. द्रांसफारमेशन ऑफ सिखिज्म, पृ. 1221 

14. तेजासिंह गंडासिंह ने अपनी पुस्तक 'ए शार्ट हिस्ट्री ऑफ सिख्स” में लिखा है कि यह युद्ध _ 
फरवरी, 1686 में हुआ (पृ. 64)। डॉ. इन्दुभूषण बनर्जी ने मैकालिफ का समर्थन करते हुए 

इस युद्ध को 1687 ई. में माना है-एवोल्यूशन ऑफ खालसा, भाग 2, पृ. 1701 

15. एवोल्यूशन आफ खालसा, भाग 2, पृ. 73। 

16. तहां शाह श्री शाह संग्राम कोपे । 

17-18. हठी जीत मल्लं सु गाजी गुलाबं। 
19-20. हठ्यो माहरी चंद गंग रामं। 

21. कुपे लालचंद किए लाल रूपं। 

22. कुपियो देवतेशं दयाराम जुद्धं। 

28. किरपाल कोप्यं कुतको सम्भारी। 

24. तहां नन्दचंद कियो कोपु भारो। 

25. तहां मतिलेयं कृपालं करुद्धं । 

26. हठ्यो साहवचंद खेत खत्रियाणं। 

27. हठी खान हैयात के सीस झारी। 

28. नृपं गोपाल खरो खेत गाजै। 

29. तहां एक वीरं हरीचंद कोप्यो। 

30-31. जसो उड्वालं मधुकर सुसाहं। 

82. अधिकांश सिख-इतिहासों में लिखा है कि पंजाब में सिंढौरा स्थान के मुसलमान फकीर सैयद 
बुद्ध्शाह, जिनसे गुरु गोबिन्दसिंह के बड़े मधुर संबंध थे, की सिफारिश पर गुरु गोबिन्दसिंह 
ने 500 पठानों को अपनी सेना में नौकरी पर रख लिया था। इन पठानों के चार सरदार 
थे-हैयात खान, भीखम खान, नजावत खान और काले खान। भंगाणी युद्ध के अवसर पर 
ये पठान उन्हें धोखा देकर शत्रु-सेना में मिल गए। केवल काले खान अपने कुछ अनुयायियों 
सहित गुरु गोबिन्दसिंह के साथ रहा। “विचित्र नाटक, में गुरु ने यद्यपि इस घटना का कोई 
उल्लेख नहीं किया है परन्तु धोखा देने वाले तीनों पठान सरदारों की चर्चा की है। इनमें हैयात 
खान महंत कृपाल दास के हाथों मारा गया। नजाबत खान को संगोशाह ने मारा और भीखम 
खान गुरु के बाण से घायल होकर युद्धभूमि से भाग लिया। 

33. चक्रित चोपयो चंद गाजी चंदेलं। 

34. तहां खान नैजावतौ आन कै कै। 

35. मुखं भीखनं खान के तान माऱ्यो। 

36. अनेक सिख-इतिहासकारों ने हरीचंद को हंडूर (नालागढ़) का राजा लिखा है। परन्तु डॉ. 
इन्दुभूषण बनर्जी ने अपनी पुस्तक “एवोल्यूशन आफ खालसा" में लिखा है कि हरीचंद को 
नालागढ़ का राजा मानने में अनेक कठिनाइयां है। नालागढ़ गजट में लिखा है कि धर्मचंद 
नामक राजा ने नालागढ़ पर सनू 1618 से 1701 तक लगभग 83 वर्ष राज्य किया। उसके 
पश्चात्‌ उसका ज्येष्ठ पुत्र हिम्मतचंद गदूदी पर बैठा। राजाओं की लंबी सूची में हरीचंद नाम 
कहीँ नहीं है। संभव है हरीचंद, धर्मचंद का कनिष्ठ पुत्र हो, जिसे उसने राजा फुतेहशाह की 
सहायता से लिए भेजा हो। 

31. 


39. 
40. 


41. 


हरीचंद कोपे कमाण सम्भारं। 
प्रथम बाजयं ताण वाणं प्रहारं।। 
दुतीय ताक के तीर मोकी चलायं।। 
रखिउ दैव मैं कान छवै सिधायं ।।९9।। 
तृतीय बाण मारियो सु पेटी मझारं।। 
बिधिऊं चलिकतं दुआल परि पधारयं।। 
चुभी चिंच चरमं कछू घाइ न आयं।। 
कलं केवलं जान दासं बचायं | 150 11 
जबै बाण लागियो। तबै रोस जागियो। 
करें ले कमाणं। हनं बाण ताणं |।81 ।। 
सबै बीर धाए। सरोधं चलाए। 
तवै ताकि वाणं। हनियो एक जुआणं।।32।। 
हरीचंद मारे। सु जोधा लतारे। 
सा कारोड़ रायं। बहे काल धायं। 13311 
ट्रांसफारमेशन आफ सिखिज्म, पृष्ठ 148| 
एबोल्यूशन आफ खालसा, पृष्ठ 801 
बहुत काल इह भांति वितायो।। 
मीयां खान जम्मू कह आयो।। 
अलफ खान नादौन पठावा।। 
भीमचन्द तन वैर बढ़ावा ।।11। 
जुद्ध काज नृप हमे बुलायौ। 
आपि तवन की ओर सिधायो।। 
तिन कठ गढ़ नवरस पर बांधो।। 
तीर तुफग नरेसन सांघो।।2।। 
(विचित्र नाटक) 
राजन के हित कारने कीउ, जुद्ध इम जान। 
कथा जुद्ध नादवण की बर्नत ताहि बिआन।।1 119211 
मीयां खान की तरफ ते अलफ खान सिरदार। 
आण नादवण में रहिउ कीनी धूम अपार ।।१।।931। 
भीमचंद कहलूरिया हुतो राव इक जान। 
तिहसो तिहकी नहि बनी रचिउ जुद्ध घमसान।।3119411 
देस-देस के राव सब लीने तिनह हकार। 
सतिगुरु को कोना लिखा दया करो करतार।।4 1195 |। 
(गुरु शोभा, पृष्ठ 15) 

42. इत हम होइ बिदा घर आए। 
सुलह निमित्त वै उतहि सिधाए।। 
संधि इनै उन कै संगि कई। 
हेत कथा पूरण इत भई । ।29 ।। 

(विचित्र नाटक-अध्याय 9) 

45. Akhbarat-i-Darbar-i-Mualla (R.A.S., London) Vol. 1, 1677-1695 : 1693, 
November 20 : News from Sarhind Gobind declares himself to be Guru Nanak. 
Faujdars ordered to prevent him from assembling (his Sikhs), 

“ए शार्ट हिस्ट्री ऑफ सिख्स” (पृष्ठ 64) पर दिया हुआ उद्धरण। 

44. जीप्त भई रन भयो उझारा। 
सिमृति करि सम घरी सिधारा।। 
राखि लयौ हमको जगराई। 
लोह घटा अनतै बरसाई।।69।। (अध्याय 11) 

45. तब अउरंग मन मांहि रिसावा। 
मद्र देश को पूत पठावा।।!।। (विचित्र नाटक, अध्याय 19) 

46. गुरु पग ते जे बिमुख सिधारे।। 
ईहां ऊहां तिनके मुख कारे।।7।। 

47. जै जै गुरु चरनन रत हवै हैं।। 
तिन को कष्ट न देखन पै हैं।। 

48. शाहजादे का निजी मंत्री नन्दलाल गुरु के अनुयायियों में से था। उसने इनकी महती धार्मिकता 
तथा उच्च चरित्र का शाहजादे के सन्मुख बड़े प्रभावशाली ढंग से वर्णन किया और शाहजादे 
को समझा-बुझाकर उससे इस धर्मात्मा पुरुष को कष्ट देने का विचार छुड़वा दिया. . . धन्य 
है नन्दलाल की नीतिज्ञता जिसके द्वारा गुरु को अपना बल फिर से प्राप्त करने तथा अपने 
युद्ध-साधनों को बढ़ाने का अवसर मिल गया। (ट्रांसफारमेशन ऑफ सिखिज्म, पृ. 149-150) 

49. पहले चंडी चरित्र बनायो। नख सिख ते क्रम भाख सुनायो । 
छोर कथा तब प्रथम सुनाई। अब चाहत फिर करौं बड़ाई | [11 ।। 

(अध्याय पन्द्रहवा) 

50. शबदि मूरति, पृ. 29 

51. एवोल्यूशन आफ खालसा, भाग 2, पृ. 1721 प 

52. संवत सत्रह सहस पचावन। 
हाड़ बदि प्रिथम सुख दावन।। 
त्व प्रसादि करि ग्रन्थ सुधारा । 
भूल परी लहु लेहु सुधारा । 1860 । । (दशम ग्रन्थ-पृ. 254) 

53. सिध्म में दीक्षित करने की विशेष संस्कार-विधि | 

54. एवोल्यूशन ऑफ खालसा, भाग १, पृष्ठ 9१। 

हिस्ट्री आफ औरंगजेब, भाग 3, पृष्ठ 301-3021 

शार्ट हिस्ट्री आफ औरंगजेब, पृष्ठ 1661 

ट्रांसफारमेशन ऑफ सिखिज्म, पृ. 1321 

ट्रांसफारमेशन ऑफ सिखिज्म, पृ. 1321 

जागत जोत जपै निस बासर एक बिना मन नैक न आनै। 

पूरन प्रेम प्रतीत सजै ब्रत गोर मड़ी मट भूल न मानै। 

तीरथ दान दया तप संजम एक विना नह एक पछानै।। 

पूरन जोत जगै घट में तव खालस ताहि नखालस जानै।।!1। 

(33 सवैया-दशम ग्रन्थ, पृष्ठ 712) 

डॉ. मुहम्मद लतीफ कृत-हिस्ट्री ऑफ पंजाब, पृ. 263 

इसी समय स्वयं गुरु गोविन्द राय से गोविन्द सिंह बने। 

ट्रांसफारमेशन ऑफ सिखिज्म, पृ. 1371 

करि पाहुल सब संगति चाखी।। 

पांच-पांच सिख कीए साखी।। 

खत्री ब्राह्मण दुइ रहे निरारा।। 

उन अपने मन माहि बिचारा ।।511201।। 

ब्रह्मण होइंके मदर न कीजे।। 

जग में सोभ कवन बिधि लीऔै।। 

इह बिधि अनक मरम भरमानै।। 

करनहार के वचन भुलाने।।6।12021। (गुरु शोभा, पृ. 29) 

दशम ग्रन्थ, पृ. 7101 

दशम ग्रन्थ, पृ. 7101 

एवोल्यूशन आफ खालसा, पृ. 1201 

मैकालिफ-सिख रिलीजन-भाग 5, पृ. 94। 

हिस्ट्री ऑफ सिख्स, पृ. 84। 

ट्रांसफारमेशन ऑफ सिखिज्म, पृ. 251 

एवोल्यूशन ऑफ खालसा, पृ. 1261 

राजन सो रच जुद्ध विरुद्ध को साज कीउ सु यहै कल धारी। 

ताते वसी जीअ मै उहि राव के बाधके तेग करी असवारी।। 

भेज दियो लिख कै उहि ने अब छाडो गुरु जी भूमि हमारी।। 

कै कछु दाम दया कर देव के जुद्ध करौ यह बात हमारी।।8।। 
(गुरु शोभा 41) 

ट्रांसफारमेशन ऑफ सिखिज्म, पृ. 2501 

विचित्र सिंह का यह बर्छा आनन्दपुर में सुरक्षित है। 

इस घटना का वर्णन सेनापति ने इन शब्दों में किया है- 
तबै राव कहलूर के कीनो एक उपाउ। 
बिदा किउ प्रधान को अबै तुरक पै जाउ।।9।13451। 
जाहि कही सुलतान ही सौ हमसौ इन जोरनि जोर करी है। 
मारि लिए तिह गाव सबै जु अवै कैहलूर पै चोट धरी है।। 
जानी न जाति करैंगी कहा सु यहै बिधि जानि कै सिस्टि डरी है। 
कीजै अबै 'उपरालो हमारा सु किउ न करो तुमहू सु सरी हैं।।101134611 
(गुरु शोभा-पृ. 47) 
ट्रांसफारमेशन आफ सिखिज्म, पृ. 151। 
गुरु शोभा, पृ. 51। 
राजा गढ़ कैंहलूर को मिले प्रभु सौ आन। 
सतिगुरु की सरनी गही चूकिउ मनि अभिमान । ।25 1140811 
(गुरु शोभा, पृ. 55) 
सब कउतक आपै किए आपे किउ उझार। 
फिर आनन्द गढ़ बांधिउ बहु विधि करि बिस्थार | 187 1। 
(गुरु शोभा-पृ. 55) 
Large Imperial forces were sent from Sarhind to co-operate with the quotas of the 
hill Rajas, and suppress the Guru, but they were usually worsted. 
GN. Sarkar, History of Aurangzeb, Vol.II], 7. 318) 
Alif Khan on seeing that Saiyad Beghad joined the Sikhs concluded that he had 
no chance of victory and retired From the contest. He was hotly pursued by Sikhs 
and Saiyad Beg. 
(Macauliffe—The Sikh Religion, Vol. 5, P. 164) 
कवि सेनापति के शब्दों में- 
राजे भाजि तुरक पै आए। सब तुरकन को भेद बताए।। 
अब हमरो उपरालो कीजै। आनन्दगढ़ हमको लै दीजै।। 
तुरक सभै मिलिकै उठि धाए। समकारी बेग ही आए। 
बहुत मुगल अरु घने पठान। चढ़े साज दल चाबै पान।। 
गूजर रघड़ बहुत अपार। बड़े-बड़े जोधा असवार।। 
सरहिंद वाले है हम राही। गढ़ लाहौर ने फौज मंगाई ।। 
बहुत फौज कर एकठी जम्मू संग मिलाइ। 
सब राजा दल जोरि कै फेर पहुंचे आइ।। 
(गुरु शोभा-पृ. 57) 
लरत सिंघ इह भात-भाज फौज में परत धाइ कर। 
काटत है तिह मूड धरत पर परत आइ घर। 

इह विधि करि संग्राम सूर रन माहि मचावै। 
निमख विलम नहीं करै लोथ पर लोथ गिरावै। 
कीने प्रहार इह भात कर देख राव पाछे फिरै। 
दीने विडार भाजे अपार केते सुआर करमै करै।।३21। 

(गुरु शोभा-पृ. 59) 
विनो करै घधिआइ कै इह विधि करै करार। 
फेर न आवै जुद्ध में जो छूटे इक बार।।331। 

(गुरु शोभा-पृ. 59) 
चारि सिख पानी को जावै। 
दो जूझै दो पानी लिआवै। 

(गुरु शोभा-पृ. 59) 
“गुरु शोभा” के रचयिता ने यह युद्ध एक टीले पर हुआ बताया है- 
साही टिवी आनि के खड़े भए तिह धान। 
राजा अरू तुरकान सब निकटि पहुंचे आन।।2।। 
कहते हैं, सूबेदार वजीर खान के दरबार में जब गुरु-पुत्रों को जिंदा दीवार में चुनवा देने का 
निर्णय हुआ तो वहां उपस्थित पंजाब की एक छोटी-सी रियासत मलेरकोटला के मुसलमान 
नवाब ने इस दृप्कृत्य का विरोध किया, परन्तु उसकी एक न सुनी गई! सिखों ने नवाब के 
इस विरोध को सदा स्मरण रखा और भविष्य में उन्होंने जब सम्पूर्ण पंजाब से मुसलमान राज्य 
की समाप्ति कर दी, मलेरकोटला पर उन्होंने कभी आमण नहीं किया। सनू 1947 में, पश्चिमी 
पंजाब में हिन्दू-सिखों पर किये जाने वाले अत्याचारों की प्रतिक्रिया-स्वरूप, मुसलमानों पर 
आक्रमण हुए उस समय भी मलेरकोटला पर कोई आक्रमण नहीं किया गया। 
ए शार्ट हिस्ट्री आफ सिख्स-पृ. 72। 
औरंगजेब को लिखे अपने एक पत्र, जो जफरनामा (विजय पत्र) के नाम से प्रसिद्ध है, में 
गुरु ने नाहर खान के मारे जाने और ख्वाजा मुहम्मद के दीवार की ओट में छिप जाने का 
वर्णन किया है। 
चु दीदम कि नाहर विआमद बजंग।। 
चशीदह यके तीर तन बेदरंग।।१91। 
(जब मैंने देखा कि नाहर खान युद्ध के लिए आया है, उसने झटपट मेरा एक तीर खा लिया) 
कि आं ख्वाजह मरदूद सायह दिवार। 
बमेड़ां निआ बमरदानह बार।।3411 
(पर वह ख्वाजा मरदूद दीवार की ओट से वीरों की तरह मैदान में न आया) 
ये दोनों पठान गुरु के बड़े श्रद्धालु थे और मध्य एशिया से घोड़े लाकर उन्हें बेचा करते थे। 
ए शार्ट हिस्ट्री ऑफ सिख्स, पृ. 741 
वही, पृ. 741 
तिलोका और रामा का, जो पहुल में दीक्षित होने के पश्चात्‌ तिलोकासिंह और रामसिंह बने, 

गुरु गोबिन्द सिंह से दमदमा आने के पूर्व भी अच्छा संबंध था। इन दोनों भाइयों को सन्‌ 
1696 ई. (संवत्‌ 1753 वि.) का आनन्दपुर से लिखा गुरु गोबिन्द सिंह का एक गुरुमुखी 
लिपि में मूल पत्र (हुक्मनामा) आज भी बाबा आलासिंह बुर्ज पटियाले में सुरक्षित है। मूल 


हुक्मनामा इस प्रकार है- 
१ सतिगुरु जी 


श्री गुरुजी को आगिआ है भाई तेलोका भाई रामा सरवत संगत गुरु रखेगा तुथ जमीअत 
लै के असाडे हजूर आवणा। मेरी तेरे ऊपरि बहुत खुसी है। तेरा घरु मेरा है। तुधु हुकमु 
देखदिआ ही छेती असाडे हजूर आवणा। तेरा धरु मेरा असे। तुधु सिताबी हुकम देखदिआ 
ही आवणा। तुसां असवार लै कै आवणा तेरे उतै असाडी भारी मिहरबानगी असै। तै आवणा 


इक जोड़ा भेजा है रखावणा। भादों 2 सम्वत्‌ 5311 

भाजि तुरकान मैदान छौडे तबै खेत सिंघान के हाथ आयो। 

किउ बीचार करतार मन मैं इतौ साह को भेद चहिहे सुनायो। 

दया को सिंघ तिह साजि सिंगार कै खुसी करतार करके पठायो। 

करी तसलीम तिह हुक्म को देख कै सीस पे बांध ताते सिधायो । 119 ।। 
कही समझाय करतार ताही समै लिखा औरंग कै हाथ वीजो। 

साथ सहाइयौ जान मेरा बचन नाहि मन माहि कुल संक कीजो। 

तीन दो पांच लै खालसे पासि ते खरच दरबार बीचारू लीजो। 

साहि पै जाइ दरि आई दरबार मे बेग फुरमान तैयार कीजो ।।141। (पृ. 75) 
सिख इतिहास बारे, डॉ. गंडासिंह, पृ. 9 । 

ए शार्ट हिस्ट्री ऑफ सिख्स, पृष्ठ 761 

बंदासिंह बहादुर, पृष्ठ 14 से 29। 

जीवन कथा गुरु गोबिन्दसिंह, पृ. 381 । 

गुरु शोभा, पृ. 81। 

मारवाइ के राह दिस दच्छिन को कूच है। 

सबै होहु तैयार प्रभु इम कही सुनाइकै।। गुरु शोभा, पृष्ठ 81 । 

करत कूच आए तहां रजपूतन के देस। 

आन आन राजा मिले जोधा बड़े नरेस।। गुरु शोभा, पृष्ठ 831 

जब ते नउरंग साह सिधाना। आजम राज आपनो जाना।। 

छत्र आपने सीस झुलायो। डंका देत हिंद को धायो । 61168011 

ताकी ख़बर साहि सुनि पाई। कूच कियो कछु बिलम न लाई। 

दिल्ली निकटि आप जब आयो। लिखा किउ प्रभु पास पठायो ।।7 11681 ।। 
करि जोरे ऐसे कहिउ निमख बिलम नहीं लाइ। 

इह सुलतानी जंग में तुम प्रभु होहु सहाइ ।।8 । 16821 । 

तैई बात प्रभु ने सुनि पाई। लिखिउ दिलासा ताहि पठाई।। 

शंका नैक जीव नहीं आनी। निहचै राज आपनां जानी । 19 | 1685 | पृष्ठ 901 
साहजहाना वादि प्रभू जब आइकै। 
कौतकि करे अपार प्रभू बिगसाइ कै।। 
जमुना केतक पार जहां डेरा कियो। 
कीन्हों सिस्टि उधार दरस ऐसे दियो 1181170011 गुरु शोभा-पृष्ठ 921 
डॉ. गंडासिंह, सिख इतिहास बारे, पृ. 451 
चढ़ी कमान सस्त्र सब सारे। कलगी छवि है अपर अपारे।। 
लटकत चलत तरा चलि आए। साह पास बैठे इम जाइ । 182 | 172411 

गुरु शोभा, पृष्ठ 941 
साह आप तिह ओर निहारा। दरसन देख भयो मतवारा।। 
तन मन धन ते अधिक बिकाना। कंवल देखि ज्यों भंवर लुभाना 11331172511 

गुरु शोभा, पृष्ठ 941 
इरविन-लेटर मुगल्स, भाग 1, पृष्ठ 96, गुरु शोभा, पृष्ठ 951 
ताहि समै प्रभु ने फुरमायो। अन्दर साहि पै सिंघ बुलायो।। 
वस्त्र ताहि पास उठवाए। विदा भए प्रभु डेरे आए।।१61172811 गुरु शोभा, पृष्ठ 95। 
डॉ. गंडा सिंह-सिख इतिहास के बारे, पृ. 501 
एवोल्यूशन ऑफ खालसा, पृष्ठ 1461 
कितै दिवस वीते चला साह आगे। 
प्रभु कउ किते दिवस तिह ठउर लागे। 
लिखा साह फरमान नहि ढील कीजै। 
हमे आनके अपना दरस दीजे।।1117701। गुरु शोभा, पृष्ठ 1001 
हैनरी इलियट, हिस्ट्री आफ इंडिया एज टोल्ड बाई इट्स ओन हिस्टोरियन-भाग 7, पृष्ठ 5661 
सिख इतिहास बारे, पृष्ठ 50-51 । 
बहादुरशाह नामा, 5 रमजान 1120 हिजरी; इरविन-लेटर मुगल्स, भाग 1, पृ. 901 
भाई परमानन्द, वीर वैरागी, पृष्ठ 501 
डॉ. नारंग, ट्रान्सफारमेशन ऑफ सिखिज्म, पृ. 1641 
“बन्दा', सनू 1670 ई. में राजोरी नामक एक ग्राम में उत्पन्न हुआ था। बन्दा का पहिला 
नाम लक्ष्मण देव था। उसके पिता का नाम रामदेव था और वह डोगरा जाति का राजपूत 
था। लक्ष्मणदेव को बचपन से मृगया से बड़ा प्रेम था। एक दिन उसने एक हिरनी मारी परन्तु 
जब उसे काटा तो उसके पेट में से दो बच्चे जीते हुए निकले और उसके देखते-ही-देखते 
थोड़ी देर में मर गये। लक्ष्मण देव को यह दृश्य देखकर ऐसी बड़ी दया आई। उसने न केवल 
शिकार खेलना ही छोड़ दिया वरन्‌ संसार से ही वैराग्य धारण कर लिया। इस वैरागी रूप 
में उसका नाम माधोदास रख लिया। 


116. बड़े आश्चर्य की बात है कि सेनापति ने “गुरु शोभा” में गुरु गोबिन्द सिंह की वैरागी माधोदास 

से भेंट का कोई उल्लेख नहीं किया है, जबकि उसने गुरुजी के जीवन की सभी महत्त्वपूर्ण 
घटनाओं का वर्णन किया है और ऐतिहासिक दृष्टि से उनका बड़ा मूल्य है। सेनापति गुरु 
गोबिन्द सिंह का समकालीन था। संभव है उसने उस समय उस भेंट को विशेष महत्त्वपूर्ण 
न समझकर उल्लेख की कोई आवश्यकता न समझी हो। 

117. तेजा सिंह गंडा सिंह, ए शार्ट हिस्ट्री ऑफ सिख्स, पृष्ठ 78। 

118. गुरु शोभा, पृष्ठ 101 से 1041 

119. देखिए-तेजासिंह, गंडासिंह-ए शार्ट हिस्ट्री ऑफ सिख्स; गंडासिंह, सिख इतिहास बारे; करतार 
सिंह-जीवन-कथा गुरु गोबिन्दसिंह; डॉ. बनर्जी-एवोल्यूशन ऑफ खालसा। 

ज्ञ 
गुरु गोबिन्द सिंह की रचनाएं और 
उनकी प्रामाणिकता 


गुरुमुखी लिपि में मुद्रित गुरु गोविन्द सिंह की रचनाओं के संग्रह, जिसे सामान्यतः 'दशम 
ग्रथ” कहा जाता है, मैं निम्नलिखित रचनाएं संगृहीत हैं- 

1. जापु, 2. अकालस्तुति, 3. विचित्र नाटक (आत्मकथा), 4. चंडी चरित्र (प्रथम), 
5, चण्डी चरित्र (द्वितीय), 6. वार भगउतीजी की (चण्डी दी वार), 7. ज्ञान प्रबोध, 
8. चौबीस अवतार, 9. महंदी मीर, 10. ब्रह्मावतार, 11. रुद्रावतार, 12. स्फुट सवैये, 
13. शस्त्र नाम माला, 14. चरित्रोपाख्यान, 15. जफरनामा तथा 16. हिकायतें 

ये सभी रचनाएं वडे आकार के 1428 पृष्ठों में मुद्रित हैं। इनमें क्रमांक 6 की 
रचना (चण्डी दी वार) पंजाबी भाषा में हे और क्रमांक 15 और 16 (जफ्रनामा और 
हिकायतें) फारसी भाषा में हैं। इस अध्ययन के लिए गुरु गोविन्द सिंह की केवल हिन्दी 
रचनाओं को ही चुना गया है। दशम ग्रन्थ का अधिकांश भाग उनकी हिन्दी रचनाओं 
से ही भरा है। पंजावी और फारसी की रचनाएं केवल 50 पृष्ठों के स्वल्प भाग में 
ही सीमित है। 

दशम ग्रंथ में संगृहीत रचनाओं के सम्बन्ध में सिख-जगत में गत कुछ दशाब्दियों 
से पर्याप्त मतभेद चला आ रहा है। पंजाब में 'सिंह सभा' आन्दोलन और अकाली 
आन्दोलनों के रूप में सिख-पुनर्जागरण (उन्नीसवीं शताब्दी के अन्त और बीसवीं 
शताब्दी के प्रारम्भ में) का जो प्रयास हुआ उससे दशम ग्रंथ की मान्यता सिखों के 
बुद्धिजीवी और प्रचारक वर्ग में केवल घटी ही नहीं, वरन्‌ उसके कर्तृव्य के सम्बन्ध 
में अनेक मतभेद भी उठ खड़े हुए। इसके पूर्व 'दशम ग्रन्थ की भी सिख-जगत में 
लगभग उतनी ही मान्यता और स्वीकृति थी जितनी गुरु ग्रंथ साहब (आदि ग्रंथ) की। 
लगभग सभी गुरुद्धारो में गुरु ग्रंथ साहब के साथ ही दशम ग्रन्थ को भी प्रस्थापित 
किया जाता था और बड़ी श्रद्धा से उसका पठन-पाठन होता था प्रचारक या कथा-वाचक 


67 / गुरु गोबिन्द सिंह और उनकी हिन्दी कविता 


Hindi Premi 


कमत 


बनने के लिए इस ग्रंथ का अध्ययन नितान्त आवश्यक माना जाता था। किन्तु गत 
40-50 वर्षों से इसका प्रचार सिख-जगत में कम होता गया और स्थिति यह आ गई 
कि कुछ इने-गिने पुस्तकालयों और विद्वानों के अतिरिक्त इस ग्रंथ के दर्शन दुर्लभ हो 
गए। 

सिखों में दशम ग्रंथ का प्रचार घट जाने के कई कारण हुए। 'सिख पुनर्जागरण' 
आन्दोलन में सिख-धर्म के मौलिक आधारों एवं धार्मिक विश्वासों पर नये सिरे से विचार 
प्रारम्भ हुआ, और ऐसी अनेक बातें, जो हिन्दू-धर्म की पौराणिक कल्पना के रूप में 
सिखमत के साथ लगी हुई थीं, उनका परिष्कार या बहिष्कार किया जाने लगा। इसी 
समय गुरु ग्रंथ साहब की वाणियों के आधार पर, जिसे स्वयं गुरु गोबिन्द सिंह ने 
सिख-मत में सर्वोच्च स्थान “गुरु? की मान्यता दी थी, सिख-मत की एक स्वतंत्र धर्म 

. के रूप में प्रतिष्ठा की जाने लगी और पौराणिक हिन्दू धर्म, जिसमें अवतारवाद, मूर्ति 
पूजा और वर्णाश्रम व्यवस्था प्रमुख हैं, से उसकी पृथकूता सिद्ध की जाने लगी। 
दशम ग्रंथ में चण्डी के चरित्र का बड़ा कवित्वपूर्ण वर्णन है, विष्णु, ब्रह्मा और 
शिव के अवतारों की विस्तृत चर्चा है और ऐसी अनेक बातें हैं जो प्रगटतः सिख मत 
के विरुद्ध ज्ञात होती हैं। धीरे-धीरे यह प्रचार किया जाने लगा कि दशम ग्रंथ में संग्रहीत 
कुछ रचनाएं, जो परम्परा से गुरु गोविन्द सिंह के नाम के साथ सम्बद्ध हैं, (जपु, अकाल 
स्तुति, विचित्र नाटक और सवैये), दशम गरु की स्वरचित हैं, शेष उनके दरबारी कवियों 
की रचनाएं हैं। 

उपर्युक्त मत सिख जनता में काफी समय तक प्रभावशाली रहा और दशम ग्रंथ 
की पूरी तरह उपेक्षा होती रही। दशम ग्रंथ की अधिकांश सामग्री हिन्दी साहित्य की 
सम्पत्ति है किन्तु हिन्दी आलोचकों एवं अनुसऱ्धानकर्ताओं का ध्यान इस सामग्री की 
ओर बहुत कम आकर्षित हुआ और परिणामस्वरूप इस विशाल साहित्य को साहित्यः क्षेत्र 
में अपना उपयुक्त स्थान प्राप्त नहीं हुआ। 

दशम ग्रंथ की कुछ रचनाओं (चौबीस अवतार और चरित्रोपाख्यान में) 'श्याम', 
'राम' और 'काल' कवि नाम प्राप्त होते हैं। इस तथ्य ने भी इस सन्देह को पुष्ट होने 
में सहायता दी कि दशम ग्रन्थ की रचनाएं अनेक कवियों द्वारा रचित हैं। 

कनिंघम ने लिखा है'- 

(दशम ग्रंथ के) पांच अध्याय और छठे अध्याय का प्रारम्भ ही (गुरु) गोविन्द 
द्वारा रचित है, शेष, जो कि बहुत बड़ा भाग है, कहते हैं कि उनके द्वारा आश्रय प्रदत्त 
चार कवियों दवारा रचित है, जो सम्भवतः उनके निर्देशानुसार था। दो लेखकों, श्याम 
और राम, का नाम आता है, परन्तु सत्य यह है कि सन्देह युक्त भाग के कर्तृत्व के 
संबंध में बहुत कम ज्ञात है। 

डॉ. गोकुलचन्द नांरग ने लिखा है-* यह पुस्तक (दशम ग्रंथ) विविध विषयों 
का एक संग्रह है और इसका केवल एक भाग स्वयं गुरु गोबिन्द सिंह का लिखा हुआ 
है। शेष अनेक हिन्दी कवियों का लिखा हुआ है, जिनको गुरु ने अपने यहां नौकर 

रखा हुआ था। 

इसी प्रकार डॉ. इन्दुभूषण वनर्जी ने भी लिखा है- 

यह प्रारम्भ में ही स्पष्ट कर देना चाहिए कि विशाल संग्रह जिसे 'दशम पादशाह 
का ग्रंथ' कहकर पुकारा जाता है, सम्पूर्ण, गुरु का अपना (रचित) नहीं है वरन्‌ इसका 
एक बड़ा भाग उन कवियों की रचनाओं से भरा है जिन्हें गुरु ने अपनी नौकरी में 
रखां हुआ था। 

दशम ग्रंथ के रचयिता के संबंध में इस प्रकार के सन्देह समय-समय पर उठते 
रहे हैं, परन्तु जिन्होंने इस ग्रन्थ का पूर्वाग्रहरहित ध्यानपूर्वक अध्ययन किया है, वे बड़ी 
सुगमता से इस निर्णय पर पहुंचे हैं कि दशम ग्रंथ में संगृहीत सभी रचनाओं के रचयिता 
स्वयं गुरु-गोविन्द सिंह थे। तेजासिंह-गंडासिंह ने अपनी 'ए शार्ट हिस्ट्री ऑफ सिख्स” 
(पृष्ठ 60, 61, 62) पर इस मत का समर्थन किया है और डॉ. धर्मपाल अष्टा ने अपने 
शोध प्रबन्ध (दि पोयट्री ऑफ दशम ग्रन्थ) और डॉ. हरिभजन सिंह ने अपने शोध प्रवन्ध 
(गुरुमुखी लिपि में हिन्दी साहित्य-17-18वीं शती) में इस मत का सफलतापूर्वक 
प्रतिपादन किया है। 

इस दिशा में सर्वाधिक महत्त्वपूर्ण कार्य शिरोमणि गुरुद्वारा प्रबन्धक कमेटी के 
सुप्रसिद्ध अनुसंधानकर्त्ता भाई रणधीर सिंह का है। उन्होंने 'दशमं ग्रंथ” में संग्रहीत 
रचनाओं का बड़ा गहन अध्ययन कर सिख-जगत के सम्मुख बड़ी सफलतापूर्वक इस 
मत का प्रतिपादन किया कि दशम ग्रंथ में संग्रहीत सभी रचनाएं गुरु गोविन्दसिंह जी 
द्वारा विरचित हैं। अपने शोध कार्य को उन्होंने “श्री गोविन्दसिंह जी दी शबदि मूरति 
(दसवें पातशाह के ग्रंथ दा इतिहास)' शीर्षक पुस्तक के रूप में सन्‌ 1955 ई. में 
प्रकाशित किया था। 


दशम ग्रंथ की प्राप्त प्रतियां 


गुरु गोबिन्द सिंह की रचनाओं को दशम ग्रॅन्थ' या “दशम पातशाह का ग्रंथ” 
के रूप में संग्रहीत करने का कार्य उनकी मृत्यु के कुछ समय पश्चात्‌ हुआ। गुरु गोबिन्द 
सिंह की अधिकांश कृतियों का रचना काल सन्‌ 1680 से 1700 के मध्य का ही है। 
इस समय के बीच में भी उन्हें अनेक युद्ध करने पड़े थे, जिनमें से कुछ का वर्णन 
उनकी आत्मकथा. “विचित्र नाटक' में है। अठारहवीं शताव्दी के प्रारम्भिक चार-पांच वर्षो 
में उन्हें सतत्‌ युद्धरत रहना पड़ा। उत्तर-पश्चिम भारत का सम्पूर्ण मुगल साम्राज्य पंजाब 
के पहाड़ी हिन्दू राजाओं की सहायता से युक्‍त होकर गुरु गोबिन्द सिंह के नेतृत्व में 
जगती हुई जन चेतना को समूल नष्ट करने के लिए कटिबद्ध हो गया था। यह समय 
उनके जीवन का सर्वाधिक संघर्षमय समय था। युद्ध की विभीषिका से आक्रान्त हो 
उन्हें अपना केन्द्र स्थान आनन्दपुर त्यागना पड़ा। उनके तथा उनके सहयोगी कवियों 
द्वारा रचित विशाल साहित्य भण्डार तोपों की गड़गड़ाहट, वन्दूकों की कर्णभेदी ध्वनि 

तथा तीरों-तलवारों की सरसराहट और झनझनाहट का शिकार हो गया । पोथियां 
इधर-उधर बिखर गई। उनमें से कुछ नष्ट हो गई और जो शेष वचीं उनके अंश 
इधर-उधर बिखर गये। 

गुरु गोविन्द सिंह जी के देहावसान के पश्चात्‌ औरंगजेब के उत्तराधिकारी 
बहादुरशाह ने 30 दिसम्बर, 1711 ई. को लाहौर में मनाए अपने जन्मोत्सव पर जहांगीर 
के समय की गुरु चक (अमृतसर) की जब्त की हुई जागीर को गुरु गोविन्द सिंह जी 
की विधवा पत्नी, माता सुन्दरी, जो दिल्ली में रहती थीं, के दत्तक पुत्र अजीत सिंह 
को बहाल कर दी। माता सुन्दरी ने अमृतसर के हरि मन्दिर, नगर की चुंगी तथा 
सम्बन्धित जागीर का प्रबन्ध करने के लिए दिल्ली से पुजारी तथा अन्य प्रबन्धक भेजे। 
हरि मन्दिर के ग्रंथी (पुजारी) का कार्य भाई मनी सिंह को सौंपा गया था। भाई मनी 
सिंह गुरु गोबिन्द सिंह के सम्पर्क में वर्षों तक रहे थे। उन्हें गुरु गोविन्द सिंह का 
व्यक्तिगत लिपिक कहा जाता है। इसलिए माता सुन्दरी ने उन्हें गुरु गोबिन्द सिंह की 
रचनाओं की खोज का कार्य भी सौंपा था। 

भाई मनी सिंह ने बड़े यलपूर्वक गुरु गोबिन्द सिंह की इधर-उधर बिखरी हुई 
रचनाओं की खोज की। जो भी रचना उन्हें प्राप्त हुई उसकी एक प्रति उन्होंने अपने 
पास रखी और एक माता सुन्दरी के पास दिल्ली भिजवाते गये, जिसे संग्रहीत करने 
का कार्य उनके लिपिक भाई सीहांसिंह करते गये। उन्हीं दिनों का भाई मनी सिंह का 
माता सुंदरी को लिखा हुआ एक पत्र प्राप्त हुआ है, जिसमें उन्होंने गुरु ग्रोबिन्द सिंह 
की रचनाओं के संग्रह की बात का उल्लेख किया है। गुरुमुखी लिपि में लिखा हुआ 
वह पत्र इस प्रकार है- 

पूज माता जी दे चरना पर मनी सिंघ की डंडौत वंदना । वहुरो समाचार वाचना 
कि इधर आउन पर साडा शरीरू वायू का अधिक विकारी होइ गइआ है। सुअसत 
नाहीं रहिआ। ताप की कथा दो बार सुनी। पर मन्दिर की सेवा में कोई आलकु नाहीं। 
देसु विचि खालसे दा बलु छूटि गइआ है। सिंध परबतां बनानां विचि जाइ वसे हैन। 
मलेछों की देस में दोही है। वसती में वालक जुवां इसतरी सलामतु नाहीं । मूछ-मूछ 
करि मारदे हैन। गुरु दरोही बी उनां दे संगु मिलि गए हैन। हंदीलीए मिलि करि मुकवरी 
करदे हैन। सबी चकु छोड़ गए हैन। मुतसदी भाग गए हैन। साडे पर अबी तो अकाल 
की रछा है। कल की खबर नाहीं। दे हुकम अटल हैन। विनोद सिंघ दे पुतरेले दा हुकमु 
सतु होइ गइआ है। पोथीआं जो झंडासिंघ हाथि भेजी थीं। उना बिचि साहिबां दे 
803 चरित्तर उपाखिआन दी पोथी जो है सो सीहांसिघ नू महल विचि देना जी। 
नाम माला की पोथी दी खबरु अबी मिली नाही। करिसनावतार पूरवारध तो मिला। 
उतरारध नाहीं। जो मिला असी भेज देवांगे। देस विचि गोगा है कि बंदा वंधन मुकति 
होइ भाग गइआ हैं। साहिब वाहुणी करनगे। तोला 5 सोना साहिवजादे की घरनी के 
आभूखन लई गुरु किआ खंडूर से भेजा है। 17 रजतपन वी झंडा सिंघ से भर पाने। 

ह रजतपन इसे तौसा दीआ इस नूं बदरका वी है। इससे उठि जावेंगे। मुसतदीउ ने 
हिसाव नाही दिआ। जे देंदे तो बड़े सहिर से हुंडी कराइ भेज दे। असाडे सरीरु दी 
रछिआ रही तां कुआर दे महीने आवांगे। मिती वैसाखु 22। दसखत मनी सिंघ । गुरु 
चकु बुंगा । जुआव पोरी में।' 

इस पत्र में पत्र लेखन की तिथि (22 वैशाख) तो दी हुई है परन्तु संवत्‌ का 
उल्लेख नहीं है, परन्तु इस पत्र में कुछ ऐतिहासिक स्थितियों एवं तथ्यों का भी समावेश 
है-'देश में खालसे का वल छूट गया है। सिंह (सिख) पर्वतों और वनों में जा वसे 
हैं। तथा 'देश में जन प्रवाद है कि बंदा (बहादुर) मुगल शासन के बंधनों से मुक्‍त 
होकर भाग गया है।' 

लगभग सभी इतिहासकार यह मानते हैं कि बंदा सिंह का फरुखसियर के 
शासनकाल में दिल्ली में बड़ी क्रूरतापूर्वक वध कर दिया था, परन्तु बंदा के सम्बन्ध 
में जनता में, विशेष रूप से मुगल सैनिकों में यह वात उसके जीवनकाल में ही फैली 
हुई थी कि वह अलौकिक शक्तियों का स्वामी है। इसी आधार पर कदाचित यह 
जनप्रवाद उस समय फैल गया था कि वंदा बन्धन मुक्त होकर भाग गया है। और 
इस जनप्रवाद का ही उल्लेख भाई मनी सिंह ने अपने इस पत्र में किया है। 
भाई रणधीरसिंह ने अपनी पुस्तक 'शबदि मूरति-दसवें पातिशाह के ग्रंथ दा 
इतिहास' में बावा बंदासिंह के वलिदान की तिथि कामवरखान मुहम्मद हादी की लिखी 
“तारीख तज़करातुल सलातीनि चुगता' के अनुसार 30 मई सन्‌ 1717 दी है उनके 
अनुसार उसके पश्चात्‌ 22 वैशाख की तिथि 19 अप्रेल 1718 ई. को पड़ती है। इस 
प्रकार उनका अनुमान है कि यह पत्र उसी तिथि को लिखा गया होगा। अर्थात्‌ भाई 
मनी सिंह ने किसी समय तक दशम ग्रंथ में संग्रहीत रचनाओं की खोज जारी थी। 
उसके पश्चात्‌ भाई मनी सिंह ने किसी समय इन रचनाओं को एक स्थान पर संग्रहीत 
किया होगा और रचनाओं की जो प्रति वे दिल्ली भेजते गए, उसका संग्रह भाई सीहांसिह 
ने किया होगा। 

भाई मनी सिंह ने गुरु गोविन्द सिंह के देहावसान के पश्चात्‌ दशम ग्रंथ की 
बीड़* का सम्पादन किया था। इस वात के अनेक प्रमाण उपलब्ध हैं। भाई केसर सिंह 
छिव्बर ने 'बंसावली नामा दसां पातिसाहीआं का” की रचना संवत्‌ 1836 वि. (सन्‌ 1779 
ई) में की थी।' छिव्वर गुरु गोबिन्द सिंह के दीवान धरमचन्द का नाती था और 
उसने अपने प्रारम्भिक जीवन के कुछ वर्ष माता सुन्दरी के निकट व्यतीत किये थे। 
“बंसावली नामा दसां पातिसाहीआं का' में उसने लिखा है कि सत्तर वर्ष तक शोध करने 
के पश्चात्‌ मैंने यह कथा लिखी है और इसमें का कुछ भाग उसने माता सुन्दरी के 
सम्पर्क में सुनकर मन में वसाया था 

छिव्बर के मतानुसार भाई मनी सिंह ने संवत्‌ 1882 (सन्‌ 1725 ई.) के पश्चात्‌ 
दशम ग्रंथ का सम्पादन किया ।'° 

भाई मनी सिंह दारा सम्पादित बीड़ में दशम ग्रंथ की रचनाओं का क्रम इस 
प्रकार है- 

1. जापु 

2. विचित्र नाटक 

(क) अपनी कथा 

(ख) चण्डी चरित्र (दोनों) 

(ग) विष्णु के चौबीस अवतार 

(घ) उप अवतार (ब्रह्मा और रुद्र के) 
(च) अंतिका (स्फुट सवैये और रागों के शब्द) 

8. शस्त्र नाम माला 

4. ज्ञान प्रबोध 

5. अकाल स्तुति 

6. चण्डी दी वार 

7. चरित्रोपाख्यान 

8. जफ्रनामा (गुरुमुखी और फारसी अक्षरों में) 

भाई मनी सिंह की खोजकर भेजी हुई पोथियों का दिल्ली में माता सुन्दरी के 
लिपिक भाई सीहांसिंह ने जो सम्पादन किया था, उसके सम्बन्ध में निश्चित रूप से 
कुछ पता नहीं लगा है। जींदाधिपति महाराजा सरूप सिंह को दिल्ली से सनू 1857 
के विप्लव के समय पुरातन लिखी हुई ग्रंथ साहिब की प्रति मिली थी। उसका उतरार्द्ध 
संगरूर दीवानखाने के गुरुद्वारे में है जो पृष्ट 601 से आरम्भ होता है। लगता है पूर्वार्द्ध 
में 600 पृष्ट तक आदि ग्रंथ की वाणी संग्रहीत थी, जिसे किसी समय दशम ग्रंथ की 
रचनाओं से पृथक कर दिया गया होगा। इस ग्रंथ में दशम ग्रंथ की रचनाओं का क्रम 
इस प्रकार है- 

1. जापु 

2. (शस्त्र) नाम माला पुराण 

3. अकाल पुरख की स्तुति 

4. विचित्र नाटक ग्रंथ 

5. ज्ञान प्रबोध ग्रंथ 

(अ) मंगल, उथानका और दान धर्म 

(आ) चरित्रोपाख्यान 

6. संसाहर सुखमना 

7. वार मालकउंस को 

8. वार भगउती की 

9. शबद श्री मुख वाक 

न जंग (जफर) नामा (गुरुमुखी और फारसी अक्षरों में अधूरा) 
11. श्री मुखवाक सवैये 38 

12. स्फुट कवित्त सवैये 56 

भाई मनी सिंह वाली और संगरूर वाली इस बीड़ के क्रम और रचनाओं में इतना 
अन्तर है कि यह भाई सीहांसिंह वाली बीड़ नहीं लगती, क्योंकि सीहां सिंह ने जिस 
बीड़ का सम्पादन किया था वह भाई मनीसिंह द्वारा अमृतसर से भेजी हुई पोथियों के 
आधार पर ही किया था। 

लगभग अठारहवीं शती (विक्रमी) के अन्त में ही गुरु गोविन्द सिंह के जन्म-स्थान 
पटना के गुरुद्वारे के सेवादारों और प्रवन्धकों ने दशम गुरु की रचनाओं को दूंढकर 
एक संग्रह तैयार किया था जो 'पटने की मिसल' नाम से प्रसिद्ध हुई ।' उसकी एक 
नकल अकाल बुंगा अमृतसर के तोशखाने में भी है। इस बीड़ से पांचवें पृष्ठ पर नकल 
प्रारम्भ करने की तिथि कोष्ठक में इस प्रकार लिखी है- 


1. ओंकार स्री भगवतीजी सत।। संमत अठारां सै इकी मंप्र दिने 
छिअ 11182111 आइतवार ।। श्री ग्रिन्थ जी लिखने लगे।। पटणे 
जी दी मिसल। पातिशाही।। 10 स्री मुख वाक!। 


और अन्तिम पृष्ठ 616 पर कोष्ठक में नकल की समाप्ति की तिथि इस प्रकार 
दी हुई है- 


1. ओंकार स्री भगवती प्रसादि।। 

संमत अठारां सै वाई। असू दिने पन्द्रां । 11822 ।। 

स्री ग्रिन्य जी संपूरन लिख पहुते। सौध पढ़िना बहुतिआं 
उपरों लिखिआ, छेती नालि।। 


कोष्ठकों में लिखे इस विवरण के अनुसार पटने वाली मिसल से इस बीड़ की 
प्रतिलिपि सं. 1821 (सन्‌ 1764) में प्रारम्भ की गई और यह कार्य एक वर्ष अर्थात्‌ 
सं. 1822 (सन्‌ 1765) में पूर्ण हुआ। इस बीड़ में रचनाओं का क्रम इस प्रकार है- 

1. जापु 

2. शस्त्र नाम माला 

8. स्तुति श्री अकालजी की 

4. विचित्र नाटक 

(अ) अपनी कथा 

(आ) चण्डी चरित्र-उक्ति विलास 

(इ) चण्डी चरित्र-त्राधी महातम 
(ई) विष्णु अवतार 
(उ) ब्रह्मा अवतार 
(ऊ) रुद्र अवतार 
5. ज्ञान प्रबोध 
6. वार दुर्गा की 
7. स्री चरित्र पख्यान ग्रंथ 
8. स्फुट कवित्त-सवैये 
9. रागों के शबद 
10. जंग (जफर) नामा (गुरुमुखी) 
11. जंग (जफर) नामा (फारसी) 
जैसा कि कोष्ठकों में लिखी हुई सूचना से स्पष्ट है कि पटने वाली बीड़ से अकाल 
बुंगे वाली बीड़ की नकल सनू 1765 ई. में हुई थी। इस सूचना से यह तो स्पष्ट ही 
है कि पटने वाली बीड़ का सम्पादन उसके पूर्व ही किसी समय हुआ होगा। इस प्रकार 
भाई मनी सिंह तथा पटने वाली बीड़ ही दशम ग्रन्थ की प्राचीनतम तथा प्रामाणिक 
प्रतियां हैं। 
उक्त दो बीड़ों से मिलती-जुलती एक और पुरानी बीड़ कलकत्ता के गुरुद्वारा 
भाई तारा सिंह में हैं। इस पर कोई संवत्‌ अंकित नहीं है, परन्तु बहुत पुरानी लिखी 
हुई ज्ञात होती है। कलकत्ता की संगत तूला पट्टी के छोटे गुरुद्वारे में भी संवत्‌ 1840 
वि. (1788 ई.) की लिखी हुई बीड़ है। इसमें संग्रहीत रचनाओं का क्रम भाई मनी 
सिंह और पटने वाली बीड़ों से मिलता है। 
दशम ग्रंथ की इस प्रकार प्राप्त होने वाली प्रतियां मूल रचना पर कोई विशेष 
प्रभाव नहीं डालतीं। दशम ग्रन्थ में संगृहीत सभी महत्त्वपूर्ण रचनाएं लगभग सभी में 
उपलब्ध है। अंतर केवल इतना ही है कि कहीं विचित्र नाटक ग्रन्थ में केवल गुरु गोबिन्द 
सिंह की आत्मकथा ही समझी गई है; कहीं आत्मकथा, चंडी चरित्र, अवतारों की कथा 
का एकत्रित नाम “विचित्र नाटक” दिया गया है और कहीं विचित्र नाटक की परिधि 
में दी वार, ज्ञान प्रबोध और शस्त्र नाम माला” को भी सम्मिलिति कर लिया 
गया है। 
सन्‌ 1895 ई. में खालसा दीवान अमृतसर की ओर से 'दशम ग्रंथ” की सभी 
उपलब्ध प्रतियों की जांच-पड़ताल कर 'दशम ग्रंथ” की रचनाओं को क्रम दिया जो आज 
गुरुमुखी लिपि में मुद्रित प्राप्य है और जिसे उस अध्ययन का प्रमुख आधार बनाया 
गया है। इस बीड़ के अन्दर के आवरण पृष्ठ पर यह अंकित है- 
दसम ब 
श्री गुरु ग्रन्य साहिब जी 
पदछेद ते पर्यावां सहित 


महीप सिंह रचनावली / 74 


Hindi Premi 


ड दी सुधाई 
उस बीड़ नाल कीती गई है कि सं. 1952 विक्रमी नूं श्री अकाल तखत साहिब, 
श्री अमृतसर जी 
विखे 
“सोधक कमेटी” ने सोधी सी 
इस बीड़ में रचनाओं का क्रम इस प्रकार है- पृष्ठ तक 


1. जापु 10 
2. अकाल स्तुति 38 
3. विचित्र नाटक 73 
4. चंडी चरित्र (उक्ति विलास) 99 
5. चंडी चरित्र (द्वितीय) 119 
6. चंडी दी वार 127 
7. ज्ञान प्रवोध 155 
8. चौबीस अवतार 610 
9. महिंदी मीर 611 
10. ब्रह्मा अवतार 635 
11. रुद्र अवतार 709 
12. स्फुट पद और सवैये 717 
13. श्री शस्त्रनाम माला पुराण 808 
14. चरित्रोपाख्यान 1388 
15. ज़फरनामा 1394 
16. हिकायतें 1428 


दशभ ग्रंथ का रचयिता 


दशम ग्रंथ के रचयिता के सम्बन्ध में संदेह का जागरण आधुनिक युग की ही 
बात है। सिख धर्म की परम्परागत प्रणाली में दशम ग्रंथ में संगृहीत सभी रचनाओं 
को सदैव गुरु गोबिन्द सिंह द्वारा रचित ही माना गया है । सिख विद्वानों की 'साम्प्रदायी 
परम्परा” तथा सिख धर्म एवं साहित्य के सभी प्राचीन ग्रंथ भी सदेव इस मत की पुष्टि 
करते रहे हैं। इस दृष्टि से भाई केसर सिंह छिव्बर के वंशावली नामा, जिसका उल्लेख 
इसके पूर्व हो चुका है, की साक्ष्य बहुत महत्त्वपूर्ण है। वह लिखता है-संवतू 1755 (सन्‌ 
1689268071 08 "व Ye XIE 1. 650 398 eaNsacthdktUe कष य 
साहिब (गुरु गोबिन्द सिंह) को यह बहुत प्रिय था। उन्होंने इसे अपने हाथ से लिखा 
और अपनी जिहा से इसका उच्चारण कर इसे बनाया। सिखों ने प्रार्थना की कि इसे 
उसके साथ (आदि ग्रंथ के साथ) मिला देना चाहिए। उन्होंने उत्तर दिया-वास्तविक 

ग्रंथ वह (आदि ग्रंथ) है। यह हमारा खेल है। उन्होंने इसे साथ नहीं मिलाया। इस 
भेद को कौन जानता है ॥? 

भाई मनी सिंह के ऐतिहासिक पत्र का उल्लेख ऊपर हो चुका है। यह पत्र गुरु 
गोविन्द सिंह के देहावसान के लगभग 10 वर्ष वाद लिखा गया था। भाई मनी सिह 
का, गुरु गोबिन्द सिंह के निकट सम्पर्क में होने से, ऐतिहासिक महत्त्व बहुत बढ़ जाता 
है। अपने पत्र में वे 'चरित्रोपाख्यान', “शस्त्रनाम माला” और 'कृष्णावतार” (पूर्वार्द्ध) का 
उल्लेख करते हैं। दशम ग्रन्थ की यदि ये तीन रचनाएं ही असंदिग्ध रूप से गुरु गोबिन्द 
सिंह की कृतियां मान ली जाएं तो शेष संदिग्ध रचनाओं को उनकी कृति सिद्ध करने 
में कोई कठिनाई नहीं होती। 

ऊपर खालसा दीवान अमृतसर की ओर से स्थापित एक 'शोधक कमेटी' का 
उल्लेख हो चुका है। 'दशम ग्रंथ” के संबंध में उसने जो रिपोर्ट दी थी उससे ज्ञात होता 
है कि इस ग्रंथ में संग्रहीत अनेक रचनाओं का विभिन्न अवसरों पर अमृतसर के हरि 
मंदिर (दरबार साहिब) में पाठ हुआ करता था। रिपोर्ट में लिखा है- 

“यदि यह वाणी श्री मुख वाक्‌ (गुरु गोबिन्द सिंह विरचित) न होती तो 10 सवैयै 
(स्रावग सिद्ध समूह) और चौपाई (हमरी करो हाथ दे रच्छा आदि) का पाठ अमृत पान 
कराते समय (दीक्षा देते समय) और रामावतार का पाठ दशहरे के दिन और चंडी चरित्र 
के पाठ नवरात्रि में और कृष्णावतार के सवैये का पाठ होले महले (होली) में हरि मंदिर 
श्री दरवार साहिब अमृतसर में न होता। इससे प्रकट होता है यह श्री मुख वाक है। 

बहिसक्ष्य के इन आधारों के अतिरिक्त अन्तर्साक्ष्य का बहुत प्रबल आधार है 
जो दशम ग्रंथ की सभी रचनाओं को गुरु गोबिन्द सिंह द्वारा विरचित होना सिद्ध करता 
है। दशम ग्रंथ में मुख्यतः दो प्रकार की रचनाएं हैं-एक वे जिसमें किसी कवि नाम 
का उल्लेख नहीं है। जैसे- 

विचित्र नाटक (आत्मकथा), जापु, अकाल स्तुति, चंडी चरित्र (प्रथम, द्वितीय और 
पंजाबी) शस्त्रनाम माला तथा स्फुट पद-कवित्त और सवैये । 

दूसरी वे रचनाएं जिनमें श्याम, राम, काल और गोबिन्द कवि नाम प्राप्त होते 
हैं, जैसे- 'अवतारों की कथा? तथा 'चरित्रोपाख्यान' । इनमें स्याम नाम का प्रयोग सबसे 
अधिक हुआ है और गोविन्द नाम का प्रयोग केवल एक बार (रामावतार के-अंत में) 
हुआ है। उदाहरण स्वंरूप- 

(1) इह बिधि मारि विराधि को बन में धंसे निसंक। 

सुकवि स्याम इह विधि कह्यो, रघुबर जुद्ध प्रसंग। 
(रामावतार, 323) 


(2) धनु सायक लै रिसि भूपति के तन घाइ करे ब्रिजराज तबै।। 


पुनि चारों ही बानन सों हय चारों ही राम भनै हन दीन सबै।। 
तिल कोटिक सिंयदन काटि कियो, धनु काट दियो करि कोप जबै।। 

नृप प्यादो गदा गहि सउहे गयो अति जुद्ध भयो कहि हों सु अवै। 
(कृष्णावतार, 1872) 
(3) अछल छैल छैली छल्यो इह चरित्र के संग।। 
सुकवि काल तब ही भयो, पूरन कथा प्रसंग | 5211 
(चरित्रोपाख्यान, चरित्र 217) 
यहां तीन विभिन्न रचनाओं रामावतार, कृष्णावतार और चरित्रोपाख्यान में तीन 
विभिन्न कवि नाम-स्याम, राम और काल मिलते हैं। रामावतार के अंतिम छंद में 
गोविन्द नाम का प्रयोग इस प्रकार हुआ है- 


सगल दुआर को छाडि कै गह्यो तुहारो दुआर।। 
वांहि गहे की लाज अस गोविन्द दास तुहार।। 
(रामावतार, 864) 
ऐसे ही अनेक स्थल हैं जहां एक ही रचना में एक से अधिक कवि नामों का 
प्रयोग हुआ है। कृष्णावतार के जिस छन्द को ऊपर उद्धृत किया गया है उसमें “राम” 
नाम का प्रयोग हुआ है। प्रसंग यह है कि युद्ध-भूमि में कृष्ण ने जरासंध के रथ के 
चारों घोड़ों को मार गिराया है और उसका धनुष काट दिया है। नृप (जरासंध) पैदल 
ही हाथ में गदा लेकर कृष्ण के सम्मुख युद्ध के लिए आ गया है। आगे जो युद्ध हुआ 
अब कवि उसका वर्णन करने की वात कहता है- 
अति जुद्ध भयो कहि हों सु अवै।' 
इसके वाद के छन्द में, जिसमें जरासंध अपनी गदा के प्रहार से कृष्ण के रथ 
के चारों घोड़े और सारथी को मारकर रथ को चूर-चूर कर देता है, “स्याम' कवि नाम 
का प्रयोग हुआ है- 


पाइन धाइकै भूप बली सुगदा कहु घाइ हली प्रति झाऱ्यो।। 

कोप हुतो सु जितो तिह मैं सब सूरन कौ सु प्रतच्छ दिखाऱ्यो।। 

कूद हली भुअ ठाढ़ो भयो जसु ता छवि को कवि स्याम उचारयो।। 

चारों ही अस्वन सूत समेत सु कै सवही रथ चूरन करि ठाऱ्यो।। 
(कृष्णावतार, 1873) 


“चरित्रोपाख्यान?- में तीनों कवि नाम (स्याम, राम और काल) बड़ी प्रचुरता से 
प्रयुक्त हुए हैं- 
भेद अहीर न कछु लह्यो आयो अपने गेह। 
राम भनै तिन त्रिय भए अधिक बढ़ायो नेह।।141। 
(चरित्र, 28) 

जूझ मरी पिय पीर त्रिय तनिक न मोऱयो अंग। 
सु कवि स्याम पूरन भयो तब ही कथा प्रसंग । ।१2।। 
(चरित्र, 122) 
अछल छैल छैली छल्यो इह चरित्र के संग। 
सुकवि काल तव ही भयो पूरन कथा प्रसंग ।। 
(चरित्र, 217) 


दशम ग्रंथ से ऐसे अनेक उदाहरण उपस्थित किए जा सकते हैं। इनसे यह तो 
स्पष्ट ही है कि ये तीनों नाम किसी एक ही कवि के हैं, जिसने मौज में आकर जहां 
मन चाहा वहां वह प्रयुक्त कर दिया। अब प्रश्‍न रह जाता है कि क्या वह कवि स्वयं 
गुरु गोबिन्द सिंह हैं और ये सभी उन्हीं के उपनाम हैं? दशम ग्रंथ की रचनाओं का 
ध्यानपूर्वक किया हुआ अध्ययन यह स्पष्ट कर देता है कि यद्यपि रचनाएं देखने में 
भिन्न-भिन्न प्रकट होती हैं परन्तु उनमें एकसूत्रता है और उनकी सुसम्वद्धता के सूत्र 
स्थान-स्थान पर विखरे पड़े हैं। उदाहरणस्वरूप दशम ग्रंथ की रचना विचित्र नाटक 
(आत्मकथा) को गुरु गोबिन्दसिंह की रचना कहने में किसी प्रकार का सन्देह नहीं किया 
जा सकता क्योंकि यह उनकी स्वयं की अधूरी कथा है, यद्यपि इस रचना में एक भी 
स्थान पर उन्होंने अपना नाम प्रकट नहीं किया है। इस रचना की निम्नलिखित कुछ 
पंक्तियां पढ़कर ही यह कहा जा सकता है कि इनका संबंध गुरु गोबिन्द सिंह से है- 


अकाल पुराव वाच 

मैं अपना सुत तोहि निवाजा।। पंथ प्रचुर करबे को साजा।। 

जहां तहां तै धर्म चलाइ।। कुबुद्धि करन ते लोक हटाइ।।29।। 
कवि वाच 

ठाढ़ भयो मैं जोरि करि वचन कहा सिर नियाइ।। 

पंथ चलै तब जगत में जब तुम करहु सहाइ | 180 । 

इह कारनि प्रभु मोहि पठायो।। तब मैं जगत जनमु धरि आयो।। 

जिम तिन कही इनै तिम कहि हौं।। अउर किसू ते वैर न गहि हौं । 181 1। 

(षष्ठ अध्याय) 


मुरपित पूरब कियसि पयाना।। भांति-भांति के तीरथ नाना।। 

जब ही जात त्रिबेणी भए।। पुन्न दान दिन करत बितए।।1।। 

तही प्रकास हमारा भयो।। पटना सहर विखै भव लयो।। 

मद्र देस हमको लै आए।। भांति-भांति दाईअन दुलराए। 121 । 
(सप्तम अध्याय) 

राज साज हम पर जव आयो। जथा सकति तव धरम चलायो 111 ।। 
देस चाल हमते पुनि भई। सहर पांवटा की सुध लई । 211 
फते साह कोपा तव राजा। लोह परा हम सों विन काजा 11811 


ये कुछ ऐसी पंक्तियां हैं जो कवि के उद्देश्य, उसके पिता की पूर्व की यात्रा, 
पटना में उसके जन्म, देश चाल आने पर पांवटा नगर की ओर प्रस्थान, फिर राजा 
फतेहशाह से युद्ध आदि ऐतिहासिक घटनाओं का उल्लेख करती हैं। आगे के अध्यायों 
में अपने वंश, युद्ध तथा अनेक ऐतिहासिक घटनाओं का वर्णन इसे गुरु गोविन्द सिंह 
की आत्मकथा सिद्ध करती हैं क्योंकि सभी घटनाओं ऐतिहासिक तथ्यों के प्रकाश में 
स्पष्ट हैं। 

इस आत्मकथा के अंत में कवि ने अब तक के किए हुए कार्यों तथा भविष्य 
की योजनाओं की ओर संकेत किया है- 


अब जो-जो में लखे तमासा।। 
सो-सो करो तुम अरदासा।। 
जो प्रभु कृपा कटाच्छ दिखैहैं।। 
सो तव दास उचारत जैहें।।81। 


इन पंक्तियों में प्रभु की कृपादृष्टि की अभिलापा है। यदि वह प्राप्त हो जाए 
तो कवि सृष्टि के इस देखे हुए तमाशे का वर्णन करता चला जाएगा। 

आत्मकथा लिखने के पूर्व गुरु गोविन्द सिंह अनेक अवतार-कथाएं लिख चुके 
थे। एक चंडी चरित्र की भी रचना कर चुके थे। उसी क्रम को आगे बढ़ाने की बात 
उन्होंने आत्म-कथा के इस निम्न छन्द में कही है- 


जिह-जिह बिधि जन्मन सुधि आई।। 

तिय-तिय कहे गिरन्थ बनाई।। 

प्रथमे सतिजुग जिहि विधि लहा।। 

प्रथमै देवि चरित्र को कहा।1101। 

पहले चंडी चरित्र बनायो।। 

नख सिख ते क्रम भाख सुनायो।। 

छोर कथा तब प्रथम सुनाई।। 

अब चाहत फिरि करौं बड़ाई ! 111 |। 

इन पंक्तियों में कुछ अवतार-कथाओं को लिख चुकने की ओर संकेत है। प्रथमे 

देवि चरित्र” को कह चुकने की बात है। कवि पुनः चंडी का चरित्र लिखना चाहता 
है। चंडी चरित्र (द्वितीय) की रचना इसी आकांक्षा को पूर्ण करने के लिए की गई होगी। 

दशम ग्रंथ के रचयिता ने विभिन्न अवतारों की कथा का प्रारम्भ करते एक विशेष 
प्रणाली अपनाई है। 'अब मैं अमुक अवतार की कथा कहूंगा”, वह वाक्य लगभग सभी 
अवतारों की कथा के प्रारम्भ में आया है और यही क्रम आत्मकथा के साथ भी अपनाया 
गया है, जैसे ये सभी रचनाएं एक ही श्रृंखला की कड़ियां हैं। उदाहरणस्वरूप-- 

1. अव चउवीस उचरौं अवतारा। 

जिहि विधि तिनका लखा अखारा। 

सुनियहु संत सभे चित लाई। 

बरनत स्याम जथामति भाई ।।1।।'' 

2. अब मैं कहीं राम अवतारा। 

जैस जगत मों करा पसारा ।।1 11" 

8. अब वरनों कृस्ना अवतारू। 

जैसे भांति वपु धरा मुरारू । ।* 

4. अब वाईसवों गनि अवतारा।। 

जैस रूप कह धरो मुरारा ।।1।।' 

5. अब मैं महासुद्धि मति करि कै। 

कहों कथा चित लाइ विचर कै। 

चउबिसवों कलकी अवतारा। 

ता कह कहीं प्रसंग सुधारा ।।1 11° 
इसी क्रम में- 

अब मैं कहीं सु अपनी कथा। 

सोढि बंस उपजया यथा ।।१।। 

अब मैं अपनी कथा बखानो। 

तप साधत जिह बिधि मुहि आनो ।।1।।१ 


वर्णन को इस शैली से यह स्पष्ट है कि अन्य अवतारों की कथा रचने वाला 
और अपनी कथा का नायक एवं रचयिता एक ही व्यक्ति है। 


पुनरुक्तियां एवं अभिव्यक्ति साम्य 
दशम ग्रंथ में संगृहीत विभिन्न रचनाओं में बड़े स्वल्पान्तर से अनेक पुनरुक्तियां 
भरी पड़ी हैं। इसी प्रकार अभिव्यक्ति साम्य भी स्थान-स्थान पर दिखाई देता है। 
यथा-विचित्र नारक (आत्मकथा) के प्रथम अध्याय का बयानवेवां छन्द और चरित्रोपाख्यान 
ग्रंथ के प्रथम चरित्र का सैंतालीसवां छन्द थोड़े अन्तर से एक जैसा ही है- 
मेर करो त्रिण ते मुहि जाहि गरीव निवाज न दूसर तोसों। 

ल छिमो हमरी प्रभ आपन भूलन हार कहूँ कोउ मोसों ।। 
सेव करी तुमरी तिनके सभ ही गृह देखीअत द्रव भरोसों। 
या कल में सभ काल कृपान के भारी भुजान के भारी भरोसोँ । ॥*' 


~) 


चरित्रोपाख्यान का छन्द यह है- 


मेर कियो त्रिणते मुहि जाहि गरीव निवाज न दूसर तोसों । 
भूल छिमो हमरी प्रभ आपन भूलन हार कहूं कोउ मोसों।। 
सेव करै तुमरी तिनके छिन मैं धन लागत धाम भरोसों। 
या कलि में सम कालि कृपान के भारी भुजान को भारी भरोसों । 1 


दृष्टव्य यह है कि आत्मकथा का सवैया 'काल' को संवोधित करके कहा गया 
है और चरित्रोपाख्यान का 'कालि' (चंडी) को। छन्दों में अन्तर केवल काले अक्षरों में 
मुद्रित भाग का ही है। 

इसी प्रकार आत्मकथा के द्वितीय अध्याय का दूसरा छन्द और चरित्रोपाख्यान 
के प्रथम चरित्र का तेतालीसवां छन्द लगभग समान है- 


मूक उचरै शास्त्र खट पिंग गिरन चढ़ि जाइ।। 
अंध लखै वधरो सुने जो काल कृपा कराइ।।2।।' 
मूक उचरै शास्त्र खट पिंग गिरन चढ़ि जाइ।। 
अंध लखै बधरो सुने जो तुम करो सहाइ।।43।1* 


अकाल स्तुति में कवि कहता है- 
कई राम कृष्ण रसूल। 
बिनु भगति को न कबूल । 181138 | | 
थोड़े से अन्तर से इसी बात को वह ब्रह्मावतार में कहता है- 
कई राम कृष्ण रसूल।। 
बिनु नाम को न कबूल।।12।। 


अकाल स्तुति में कवि कहता है- 
किते कृष्ण से कीट कोटे उपाए। 
उपारे गढ़े फेरि मेटे वनाए।1611961। 


विचित्र नाटक में इन पंक्तियों का रूप यह है- 

उपारे गढ़े फेरि मेटे उपाए । 126 । | 
किते कृष्ण से कीट कोटे बनाए । 27 । । 


विचित्र नाटक का निम्न छन्द ईश्वर की स्तुति में कहा गया है, जिसमें भक्‍त 
अपने सामर्थ्य को क्षीण पा रहा है- 


कागद दीप सभै करिक अरु सात समुद्रन की मसु कैहों।। 

काट बनासपती सगरी लिखबे हू के लेखन काज बनैहों।। 

सारसुती बकता करिकै जुगि कोटि गनेस कै हाथ लिखैहों।। 

काल कृपान विना विनती न तऊ तुमको प्रभु नैक रिझैहों । ।101।। 


चरित्रोपख्यान में थोड़े से अन्तर के साथ इसी छन्द द्वारा मूर्ति-पूजा का विरोध 
किया गया है- 


कागद दीप सभै करिक अरु सात समुद्रन की मसु कैयै।। 

काटि बनासपती सगरी लिखबे हुकौ लेखन काज बनैयै ।। 

सारसुती बकता करिकै सभ जीवन ते जुग साठि लिखैयै।। 

जो प्रभु पायतु है नहि कैसे हूं सो जड़ पाहन में ठहरैयै । 11411 
(चरित्र-266) 


भाव एवं अभिव्यक्ति साम्य की रचनाएं तो दशम ग्रंथ की विभिन्न रचनाओं 
में स्थान-स्थान पर ढूंढी जा सकती हैं। युद्ध-प्रसंगों की बहुलता, अवतारवाद, बाह्याडंबर 
और आचार-क्रियाओं का खंडन एवं 'काल', 'अकाल', 'कालि', 'खड्गपाणि' आदि वीर 
भावोत्पादक ईश नामों के प्रति आस्था संबंधी अभिव्यक्तियां लगभग सभी रचनाओं में 
उपलब्ध हैं। 

कृष्णावतार का एक छन्द है- 


का भयो जो बक लोचन मूंद कै बैठ रहिउ जग भेख दिखाए. 
मीन फिरिउ जल न्हात सदा सु कहा तिहके करि मैं हरि आए।। 
दादर जो दिन रेन ररै सु बिहंग उड़े तन पंख लगाए। 
स्याम भनै इह संत सबै बिन प्रेम कहूं ब्रिज नाथ रिझाए।। 
(2486) 
देखिए अकाल स्तुति के निम्न छन्द से इसका कितना भाव और शब्द साम्य 


कहा भयो दोऊ लोचन मूंद कै बैरि रह्यो बक ध्यान लगायो।। 

न्हात फिऱयो लिये सात समुद्रन लोक गयो परलोक गवायो ।। 
बास कियो विखिआन सो वैठके एसे ही ऐस सु वैस गवायो।। 
सांच कहों सुन लेहु सबै जिन प्रेम कियो तिनही प्रभु पायो 119112911 


कृष्णावतार के इसी क्रम में आए अनेक छन्द अकाल स्तुति के छन्दों से भाव 
और अभिव्यक्ति समता रखते हैं। 

ईश्वर के रंग, रूप, निवास, वेश, नाम आदि के संबंध में कवि ने लगभग एक 
ही प्रकार की शब्दावली में अपनी अनभिज्ञता अनेक रचनाओं में प्रकट की है- 


नहीं जान जाई कछू रूप रेखं। 
कहा वास ताको फिरे कउन भेखं।। 
कहा नाम ताको कहां कै कहावै। 
कहा मैं वखानो कहे मो न आवै।।141। 
(विचित्र नाटक, अध्याय 1) 
नहीं जान जाई कछू रूप रेखं। 
कहा बस ताको फिरै कउन भेखं।। 
कहा नाम ताको कहा कै कहावै। 
कहा कै बखानो कहे मो न आवै।।93।। 


(अकाल स्तुति) 
नहीं जान जाई कछू रूप रेखं। 
कहा बास ताको फिरे कउन भेखं।। 
कहा नाम ताको कहा कै कहावै। 
कहा मैं बखानो कहै मै न आवै।।3।। 
(ज्ञान प्रवोध) 


नहीं जानि जाई कछू रूप रेखा। 
कहा बास ताको फिरे कौन भेखा ।। 
कहां नाम ताको कहां कै कहावें। 
कहां कै बखानो कहो मो न आवै।।8711 
(चरित्रोपाख्यान, 266वां चरित्र) 


आत्माभिव्यक्ति 


दशम ग्रंथ की विभिन्न रचनाओं में, विशेष रूप से उन रचनाओं में जिनके कर्तृत्व 
के संबंध में संदेह उठाया जाता है, कवि की स्पष्ट आत्माभिव्यक्ति सभी प्रकार के संदेहों 
को नष्ट कर देती है। कृष्णावतार के अंत के एक छंद में अपना परिचय देते हुए कवि 
कहता है- 

छत्री को पूत हौं वामन को नाहि कै तपु आवत है जो करौं।। 

अरु अउर जंजार जितो गृह के तुहि त्याग कहा चित तामै धरौं।। 
अब रीझकै देहु वहै हम कउ जोउ हउ विनती करजोर करौं ।। 

जब आउ की अउध निदान बने अति ही रन में तव जूझ मरौं । ।(2486) 


'कृष्णावतार' में कवि कृष्ण से वर मांगता है-मुझे रीझ कर यह वर दो कि जव 
आयु की अवधि समाप्ति पर आए तो मैं वीरगति को पाऊ । यही आकांक्षा चंडी चरित्र 
(प्रथम) में कवि ने इस प्रकार व्यक्त की है- 


देह शिवा वर मोहि इहै सुभ करमन ते कवहूं न टरौं।। 

न डरों अरि सों जब जाइ लरों निसचै करि अपनी जीत करौं।। 

अरु सिख हों अपने ही मन को इह लालच हउ गुन तउ उचरौं।। 

जब आउ की अउध निदान बने अति ही रन मैं तव जूझ मरौं।। 
(291) 


अंत में रण में जूझ मरने की उनकी आकांक्षा अनेक स्थानों पर व्यक्त हुई है। 
कृष्णावतार के ही एक छंद में वे कहते हैं-हे रवि रूप, हे शशि रूप, हे करुणानिधि, 
मेरी विनती सुनो। मैं तुमसे और कुछ नहीं चाहता, जो हृदय में चाहता हूं वही दो। 
(चाहना क्या है?) शस्त्र-युक्त होकर युद्ध भूमि में जूझ मरू (जिससे) संसार में संतों 
dh 1091 rk ध51 ५37 

गुरु गोबिन्द सिंह के दरबारी कवियों की रचनाओं में व्यक्त की गई आकांक्षाओं 
तथा उक्त आकांक्षा का अंतर बहुत स्पष्ट है। रीतिकाल के किस हिंदी कवि ने धर्म 
की रक्षा और अधर्म के नाश के लिए रण में जूझ मरने की अभिलाषा व्यक्त की है? 
रीतिकालीन कवि अपने लौकिक आश्रयदाता, चाहे उसका आदर्श कुछ भी हो, की 
प्रशस्ति गाते अघाता नहीं। भोग-विलासी, लम्पट और कामुक राजा की तुलना भी वह 
युधिष्ठिर, अर्जुन और भीम से करता है। उसे धन देने वाला यदि कुछ गांवों का स्वामी 
कोई छोटा-मोटा राव भी है तो कवि उसकी धन-सम्पन्नता में कुबेर और दानशीलता 
में कर्ण को भी लज्जित करता रहता है। गुरु गोविन्द सिंह के दरबारी कवि भी 
रीतिकालीन वातावरणा के प्रसूत कवि है। निस्सन्देह गुरु गोबिन्द सिंह ने अन्य 
आश्रयदाताओं की तरह उनसे नायिका-भेद नहीं लिखवाया, उनकी एक-एक श्रृंगारिक 
उक्ति पर मोहरें नही लुटाई और न ही अपनी काम वासना की तृप्ति का उन्हें साधन 
बनाया । गुरु गोबिन्द सिंह अपने युग के सबसे बड़े लोकनायक ही नहीं थे, वरनू एक 
महान दूरदर्शी राष्ट्रनिर्माता थे। उन्होंने अपने आश्रित कवियों को काम दिया, वह काम 
जो संकट के समय राष्ट्र-जीवन में प्रेरणा का नव-संचार करता है और भावी पीढ़ियों 
की अमर थाती बन जाता है। उन्होंने अनेक कवियों को महाभारत तथा अन्य ग्रंथों 

की “भाषा? अनुवाद करने का कार्य सौंपा और इस कार्य के लिए उन्हें दिल खोलकर 
धन दिया। उन आश्रित कवियों ने उनके पौरुष, दानशीलता और व्यक्तित्व का 
प्रशस्तिपूर्ण वर्णन किया है। गुरु गोविन्द सिंह के दरवारी कवियों की रचनाओं में 
आश्रयदाता के प्रति व्यक्त की हुई उक्तियां अपने मूल स्वभाव में रीतिकालीन कवियों 
की रचनाओं से भिन्न नहीं है। 

परन्तु दशम ग्रंथ में आए कवि नामों, श्याम, राम अथवा काल ने अपनी किसी 
भी रचना में किसी लौकिक पुरुष की प्रशंसा में एक भी शब्द नहीं कहा है। कृष्णावतार 
के रचयिता को धन की आवश्यकता नहीं क्योंकि देश-देशान्तरों में उसके गौरव की 
इतनी प्रसिद्धि है कि अपार धन तो बिना कहे ही वहां से खिंचा चला आता ह। अन्य 
किसी प्रकार की रिद्धियां-सिद्धियां वह चाहता नहीं। उसके सम्मुख तो महत्‌ उद्देश्य 
है संतों की रक्षा, दुष्टों का दलन, धर्म की रक्षा और अधर्म का नाश। वह अपने इष्टदेव 
से इन्हीं की पूर्ति का बल मांगता है- 


जउ किछु इच्छ करों धन की तउ चल्यो धनु देसन देसते आवै। 
अव सव रिद्धन सिद्धन पै हमरो नहिं नैकु हीया ललचावै।। 
अउर सुनो कछु लोग विखै कहि कउन इतो तप कै तनु तावै।। 
जूझ मरौ रन मैं तजि भै, तुम ते प्रभु स्याम इहै वरु पावै ।। 
(कृष्णावतार, 1901) 


गुरु गोविन्द सिंह के दरवार में ऐसा कौन-सा कवि है जो देश-देशान्तरों में इतना 
प्रसिद्ध है कि इच्छा करते ही वहां से उसके लिए धन चला आता हैं रिद्धियों-सिद्धियों 
पर उसका मन ललचाता नहीं, योग की साधनाओं की ओर जिसकी विशेष रुचि नहीं। 
वह तो भय त्यागकर धर्मयुद्ध में जूझ मरने का ही वर प्राप्त करना चाहता है? 

गुरु गोविन्द सिंह का प्रत्येक आश्रित कवि अपनी रचना में इस वात का उल्लेख 
करता है कि अमुक रचना उसने उनकी आशा से रची है।” परंतु दशम ग्रंथ की किसी 
भी रचना में इस प्रकार की कोई पंक्ति नहीं है कि इसकी रचना किसी लौकिक पुरुष 
की आज्ञा से हुई है। चंडी चरित्र (प्रथम) के अंत में कवि कहता है कि इसकी रचना 
उसने अपने कौतुक के लिए की है और चंडिका, जिस निमित्त इसकी रचना की गई 
है, वही वर तुम मुझे दो- 


कउतुक हेत करी कवि ने सतिसैया की कथा इह पूरी भई है। 
जाहि नमित पढ़े सुनिहे नर सौ निसचै करि ताहि दई है । 125211 
ग्रंथ सतिसैया को करिउ जा सम अवरु न कोई। 

जिह नमित कवि ने कहिउ सु देह चंडका सोई । 123311 


कृष्णावतार में कवि ने युद्ध-प्रसंगों का वर्णन अन्य प्रसंगो की अपेक्षा कहीं 

मनोयोग से विस्तृत रूप में किया है । कारण भी स्पष्ट है। उसकी रुचि युद्ध में है (धर्म 
युद्ध मे) और इसी युद्ध-प्रेरणा के लालच से ही (किसी सांसारिक सम्पदा के लालच 
से नहीं) वह इतनी रुचि से युद्ध प्रसंग का चित्रण करता है- 


कृष्णा जुद्ध जौ हउ कह्यो अति ही संग सनेह।। 
जिह लालच इह में रच्यो मोहि वहै वरु देह।। 189911 


दशम ग्रंथ की सभी रचनाओं में कवि ने अपनी आस्था अलौकिक शक्ति, विशेष 
रूप से उसके वीर रूप, के प्रति ही व्यक्त ही है। अन्य दरबारी कवियों के समान उसकी 
कृतज्ञता किसी लौकिक पुरुष के प्रति व्यक्त नहीं करता | वह विचित्र नाटक (आत्मकथा) 
में ग्रंथ का प्रारम्भ करते समय कहता है- 


नमस्कार सी खड्ग को करौ सु हितु चितु लाइ।। 
पूरण करौ ग्रंथ इह तुम मोहि करहु सहाइ।। 11। 
कृष्णावतार के गोपी-उद्धव संवाद प्रसंग की समाप्ति को वह 'खड्गपान' की कृपा 
का फल मानता है- 


खड्गपान की कृपा ते पोथी रची विचार 
भूल होइ जहं तहं सु कवि पढ़ीअहु सभै सुधार 
चंडी चरित्र (प्रथम) के प्रारम्भ में वह 'कृपा सिंधु' की कृपा की आकांक्षा करता 
है- 
कृपासिंधु तुमरी कृपा जे कछु मोपरि होइ।। 
रचो चंडका की कथा बाणी सुभ सम होइ।। 2।। 
रामावतार की समाप्ति पर वह कहता है कि 'भगवदू-कृपा' से ही उसने उस 
ग्रंथ को पूर्ण किया है- 
साध असाध जनो नहीं बाद सुबाद बिवाद।। 
ग्रन्थ सकल पूरण कियो भगवत कृपा प्रसादि । 1862 ।। 


इसी प्रसंग में अपने इष्टदेव से प्रार्थना करता हुआ वह अपना वास्तविक नाम 
भी प्रकट करता है- 
सगल दुआर को छाडि कै गह्यो तुम्हारो दुआर । | 
बांहि गहे की लाज अस गोविन्द दास तुम्हारे ।।8641। 

चरित्रोपाख्यान में आरम्भ 48 पदों में 'काल पुरुष” की नारी शक्ति 'कालि” की 
स्तुति करता है और उसी का ध्यान कर वह ग्रन्थ-रचना का प्रारम्भ करता है- 


प्रिथम ध्याइ सी भगवती वरनौ त्रिया प्रसंग । 
मो घट मै तुम है नदी उपजहु बाक तरंग |1846 1। 


चरित्रोपाख्यान में अनेक संकेत इस प्रकार के मिलते हैं जिनके आधार पर यह 
बड़ी सरलता से निश्चित किया जा सकता है कि इस ग्रंथ के रचयिता गुरु गोबिन्द 
सिंह ही हैं। निम्नलिखित संकेत इस मत की पुष्टि करते हैं- 

उनंचासवें उपाख्यान में कवि ने एक दुश्चरित्र नाइन की चर्चा की है। कवि कहता 
है कि उस नाइन का मूर्ख पति हमारे यहां पड़ा रहता और उसकी अनुपस्थिति में उसकी 
पत्नी अनेक पुरुषों से सम्वन्ध रखती। जव वह घर आता तो वह (नाइन) उसकी बड़ी 
प्रशंसा करती और कहती कि उसका पति तो बड़ा भाग्यशाली है, उसे कलियुग की 
हवा तक नहीं लगी। मेरा पति तो गुरु का भक्त है और निशि-दिन ईश्वर के नाम 
में डूबा रहता है। यह वचन सुनकर वह मूर्ख पति फूल जाता और वह दुश्चरित्रा अपना 
काम किये जाती ।” 

इस उपाख्यान में कवि का यह कहना कि वह नाई सदा हमारे आश्रय में रहता 
था और उसकी पली का उसे गुरु-भक्त बताना स्पष्ट करता है कि कथा के रचयिता 
“गुरु? स्वयं हैं। 

इकहत्तरवें उपख्यान में पांवटे की एक घटना का वर्णन है। पांवटे के निकट यमुना 
तट पर 'कपाल मोचन” नामक एक तीर्थ-स्थान है। तीर्थ-स्थान के निकट ही लोग मलमूत्र 
कर देते थे। गुरु ने अपने सिखों को आज्ञा दी कि ऐसे लोगों की पगड़ियां उतार ली 
जाएं जो तीर्थस्थान की पवित्रता की अवहेलना करते हैं। इस उपाख्यान का वर्णन 
लेखक ने प्रथम पुरुष में इस प्रकार किया है- 


नगर पांवटा बहु बसै सारमौर के देस।। 

जमुना नदी निकटि बहे जनुकपुरी अलिकेस 111 ।। 

नदी जमुन के तीर मैं तीरथ मुचन कपाल।। 

नगर पांवटा छोरि हम आए तहां उताल।। 211 

खिलत अखेटक सूकर मारै।। बहुते मृग औरे हनि डारे।। 

पुनि तिह ठां की हम मगु लीनो।। वा तीरथ के दरसन कीना।3।। 
तहां हमारे सिख्य सभ अमित पहूंचे आइ।। 

तिनै दैन को चाहिये जोरि भलो सिर पाइ।।4।। 

नगर पांवटे बूरियै पठए लोक बुलाइ।। 

एक पाग पाई नहीं निहफल पहुंचे आइ।।5।। 

मोलहि एक पाग नहि पाई ।। तव मसलति हम जियहि वनाई ।। 
जाहि इहां मूतहि लखि पावो।। ताकी छीन पगरिया ल्यावो।। 6।। 
जब प्यादन ऐसे सुनि पायो।। तिही भाति मिलि सभन कमायो ।। 
जो मनमुख तीरथ तिह आयो।। पाग विना करि ताहि पठायो । ।7।। 
राति बीच करि आठ सै पगरी लई उतारि।। 

आनि तिनै हम दीह मैं धोवनि दई सुधारि । 8 । 

प्रात लेत सभ धोड मंगाई।। सभ ही सिख्यन को बंधवाई ।। 

बची सु बेचि तुरतु तह लई।। वाकी बची सिपाहिन दई । ।9 | 
बटिकै पगरी नगर को जात भए सुख पाइ।। 

भेद मूरखन ना लह्यो कहा गयो करि राइ।।1011111।। 


इस प्रसंग से स्पष्ट है कि लेखक के अनेक सिख है, जिन्हें वह 'सरोपाव' देना 
चाहता है। पगड़ियां उतारने की आज्ञा देने वाला भी स्वयं है। यह घटना निस्संदेह गुरु 
गोबिन्द सिंह के जीवन से सम्बन्धित है क्योंकि अनेक परवर्ती लेखकों, सुक्खा सिंह, 
संतोष सिंह आदि ने भी अपनी रचनाओं में इस घटना का वर्णन किया। 

इक्कोस, वाईस और तेईसवें उपाख्यान में एक ही कथा है जिसमें एक कामातुर 
स्त्री द्वारा 'राय' नामक सच्चरित्र पुरुष को असफल काम-निमन्त्रण देने का वर्णन है। 
यद्यपि इस घटना का वर्णन कवि ने अन्य पुरुष में किया है परन्तु 'राय' के व्यक्तित्व 
को जिस ढंग से प्रस्तुत किया गया है और उसने अपने आत्म-परिचय में जो कुछ कहा 
है उससे यह समझने में कोई संदेह नहीं रह जाता है कि वह स्वयं गुरु गोविन्द सिंह 
ही हैं। यह भी उल्लेखनीय है कि चरित्रोपाख्यान की रचना उस काल में हुई थी, जव 
सभी सिख समुदाय को खालसा का रूप नहीं दिया गया था और गुरु गोबिन्द सिंह 
उस समय तक “गुरु गोबिन्द राय” थे। इन उपाख्यानों के नायक 'राय' का नाम 'गोबिन्द 
राय' का ही संक्षिप्त रूप लगता है। इस कथा का सारांश इस प्रकार है- 

सतलज के किनारे काहलूर में आनन्दपुर एक नगर था। वहां 'राय' नामक एक 
पुरुष रहता था। दूर-दूर से उसके सिख आते थे और मुंह मांगा वर पाते थे। नूपकुंबर 
नाम की एक धनवती स्त्री उस नगर में आई। 'राय' को देखकर वह कामातुर हो उठी। 
उसने मगन दास नाम के एक व्यक्ति को कुछ धन देकर राय को उसके घर लाने के 
लिए कहा। धन के लोभ में मगनदास ने राय के पास जाकर कहा कि तुम जिस मंत्र 
को सीखना चाहते हो वह मेरे हाथ में आ गया है, तुम मेरे साथ चलो। राय ने मन 
में भगवती का स्मरण किया और वेश बदलकर उसके साथ हो लिया। उसे देखकर 
उस स्त्री ने फूल, पान और शराब का प्रबन्ध किया और सुन्दर शृंगार करके उसके 
पास आई । स्त्री ने उसके सम्मुख काम-प्रस्ताव रखा तो राय के मन में बड़ी चिंता हुई। 
उसने सोचा मैं तो मंत्र लेने आया था, यह तो कुछ और ही निकला। उसके मन में 
धर्म का प्रवल भाव जाग्रत हुआ और उसने उस स्त्री से कहा कि तुम्हारा प्रस्ताव मानकर 

और धर्म का त्याग करके मैं नरक का भागी नहीं बनना चाहता । मेरी व्याहता पत्नी 
है। उसे छोड़कर मैं तुम्हारे साथ भोग कैसे करू??? उस स्त्री के आग्रह करने पर उसने 
कहा-तुम मेरे पव पड़ती हो, मुझे पूज्य कहती हो। मुझी पर रीझ कर काम-प्रस्ताव 
करते तुम्हें लज्जा नहीं आती | 

नूपकुंवर अपने आग्रह पर डटी रही और अनेक प्रकार के तर्क देकर उन्हें 
काम-केलि के लिए प्रेरित करती रही । राय ने कहा-एक तो ईश्वर ने मुझे क्षत्री कुल 
में जन्म दिया, दूसरे मेरे कुल को अधिक प्रतिष्ठा दी। और मैं लोगों के बीच बैठकर 
अपने आपको पूज्य कहलाता हूं। यदि मैं तुम्हारे साथ संभोग करूं तो नीच कुल में 
मेरा जन्म होगा ।*' 

परन्तु वह स्त्री तो कामान्ध होकर काम का आग्रह करती ही रही। राय ने 
कहा-मेरे पास तो देश-देशान्तर से स्त्री-पुरुष आते हैं। लोग मुझे गुरु मानकर शीश 
झुकाते हैं और मनवांछित वर प्राप्त करते हैं। में अपने सिखों को पुत्र और स्त्रियों 
को पुत्री मानता हूं। हे सुंदरी, कहो, मैं तुम्हारे साथ भोग कैसे करूं?” 

कामान्ध नूपकुंवर जव अपने मन्तव्य में सफल न हुई तो उसने राय को लांछित 
कर देने का भय दिखाया। राय पर उस सबका भी कुछ प्रभाव न हुआ और राय उसके 
मायाजाल को सफलतापूर्वक तोड़कर निकल आये। 

इस उपाख्यान में “राय” के चरित्र को देखकर यह निश्चयपूर्वक कहा जा सकता 
है, वह गुरु गोविन्द सिंह के अतिरिक्त और कोई नहीं। आनन्दपुर में उसका रहना, 
दूर-दूर के उसके शिष्यां का आना, सवका उसे गुरु मानकर पूजना, अपनी स्थिति का 
उसे भली प्रकार बोध होना आदि बातें इस मत की पुष्टि करती हैं। अन्यथा गुरु गोविन्द 
सिंह के ही जीवनकाल में, उन्हीं द्वारा वसाए नगर में इतना प्रभावशाली व्यक्ति कौन 
हो सकता है? 

इसी प्रकार सोलहवें चरित्र में एक कामान्ध स्त्री द्वारा गुरु को काम-निमंत्रण 
देने का वर्णन है। इस कथा में भी नायक का नाम 'राय' है और इसे अन्य पुरुष 
में लिखा गया है किन्तु कथा के अत में अन्य पुरुष उत्तम पुरुष में बदल जाता है 
जिससे यह प्रकट होता है कि लेखक स्वयं इस कथा का नायक है- 


तबै राय गृह आय सुप्रण ऐसो कियो। 
भले जतन सों राखि धरम अब मैं लियो। 
देस देस निज प्रभु की प्रभा विखेरि हौं। 
हौं आनि त्रिया कह बहुरि न कबहुं हेरि हौं। 
वहै प्रतिज्ञा तदिन तें व्याप्त मो हिय माहि।। 
तां दिन ते परनारि कौ हेरत कबहु नाहि।।50111।। 
(दशम ग्रंथ, पृ. 888) 

ग्रंथ की समाप्ति पर लेखक श्री 'असिकेतु' से वर याचना करता हुआ ग्रंथ-रचना 
की तिथि, स्थान आदि की सूचना इस प्रकार देता है- 


हमरी करो हाथ दै रक्षा । पूरन होइ चित्त की इच्छा । | 

तब चरनन मन रहै हमारा ।। अपना जान करो प्रतिपारा । 1377 ।। 

हमरे दुसट समै तुम घावहु।। आप हाथ दै मोहि वचावहु।। 

सुखी वसै मेरो परिवारा।। सेवक सिख्य सभै करतारा । 17811 

मो रच्छा निजु कर दै करियै।। सभ वैरिन को आज संघरियै।। 

पूरन होइ हमारी आसा।। तोरि भजन की रहै पियासा 11379 ।। 

तुमहि छाडि कोई अवर न ध्याऊं।। जो वर चाहीं सु तुमते पाऊं।। 

सेवक सिख्य हमारे तरियहि।। चुनि चुनि सत्रु हमारे मारियहि । 1380 | । 
(दशम ग्रंथ, पृ. 1386) 


अब मेरी रच्छा तुम करो।। सिख्य उवारि असिख्य संघरो ।। 
दुस्ट जिते उठवत उतपाता।। सकल मलेच्छ करो राग घाता।। 36911 
(दशम ग्रंथ, पृ. 1387) 


खड्गकेत मैं सरन तिहारी।। आपु हाथ दै लेहु उवारी।। 

सरब ठौर मो होहु सहाई।। दुसट दीख ते लेहु बचाई ।।401 ।। 

संबत सत्रह सहस भणिज्जै।। अरध सहस फुनि तीन कहिज्जै।। 

भाद्रव सुदी अस्टमी रविवारा।। तीर सतुद्रव ग्रंथ सुधारा | 1405 ।। 
(दशम ग्रंथ, पृ. 1388) 


उपर्युक्त उद्धरणं से यह स्पष्ट होता है कि इस ग्रंथ की रचना सं. 1758 वि. 
में सतलुज नदी के तट पर (आनन्दपुर) में हुई। रचयिता अपने हृदय की इच्छा की 
पूर्ति के लिए ईश्वर से वर मांगता है। उसके अनेक सेवक और सिख हैं, जिनकी रक्षा 
के लिए वह याचना करता है। साथ ही उत्पात करने वाले अपने शत्रुओं, दुष्टों और 
मलेच्छों की मृत्यु वह रणक्षेत्र में मांगता है। 'खड्गकेतु' के अतिरिक्त वह अन्या किसी 
की शरण नहीं लेता। 

इन उद्धरणों से किसी प्रकार का संदेह नहीं रहता कि सं. 1758 वि. में सतलुज 
नदी के तट पर मलेच्छों को युद्ध की चुनौती देने और अपने इष्टदेव से उनके नाश 
की प्रार्थना करने वाला सिखों का गुरु कौन था। 

इन सभी प्रमाणों और उद्धरणों से यह स्पष्ट है कि दशम ग्रंथ में संगृहीत सभी 
रचनाएं किसी आश्रित कवि की नहीं, स्वयं गुरु गोविन्द सिंह द्वारा रचित हैं। गुरु गोबिन्द 

सिंह जी ने ही अपनी कुछ रचनाओं में श्याम, राम और काल उपनामों का प्रयोग किया 
है। इन संबंध में कहा यह जाता है कि उनकी माता गूजरी उन्हें श्याम और राम नामों 
से पुकारा करती थीं। षष्ठ गुरु हरिगोविन्द गुरु गोविन्द सिंह के पितामह और माता 
गूजरी के श्वसुर थे। भारतीय महिलाएं अपने पतिगृह के ज्येष्ठ पुरुषों का नाम नहीं 
लिया करतीं । गुरु हरिगोविन्द सिहं में गोविन्द” शब्द उभय होने के कारण माता गूजरी 
उन्हें श्याम था राम नाम से संबोधित किया करती थीं। सभी रचनाओं में श्याम नाम 
अधिक मिलता है और वह गोविन्द का समानार्थक भी है। संभव है इसी कारण गुरु 
गोविन्द सिंह ने अपनी कुछ रचनाओं में इन नामों का प्रयोग किया हो। 

` भाई मनी सिंह जी मुसद्दी। 

28. वही, पृ. 471 
24. वही, पृ. 8131 


25. हे रवि हे सस्ति हे करुणानिधि मेरी अबै विनती सुन लीजै।। 
अउर न मागत हउ तुमते कछु चाहत हउ चित में सोई कीजे।। 
सस्त्रन सिउ अति ही रन भीतर जूझ मरो कहि साच पतीजैं। 
संत सहाइ सदा जग माहि कृपा करि स्याम इहै वरु दीजै।। 


26. ता को आचस पाइ के करण परब मैं कीन।। 
भाषा अरथ विचित्र करि सुने सु कवि परवीन।। 


गुरु गोबिन्द मन हरण हवै मंगल लियो बुलाइ। 

(चरन चउधवा) 


(कृष्णावतार, 1900) 


(हंसराज) 


27. 


28. 


29. 


30. 


3]. 


शल्य परव आज्ञा करी लीजै तुरत बनाइ।। 


(मंगल) 
संवत सत्रह सै अधिक बावन बीते और। 
तो मैं कवि कुवरेस यह कियो ग्रंथ को डौर। 
गुरु गोबिंद नरिन्द है तेग बहादर नंद। 
जितने जीवत हैं सकल भूतल कवि बुध ब्रिंद। 
(कुवरेश) 


आनन्दपुर नाइन इक रहई।। नंदमती ताको जग कहई।। 
मूरख नाथ तवन को रहै।। त्रिय कह कछू न मुख ते कहै।। 
ताके धाम बहुत जन आवैं।। निस दिन तासो भोग कमायै।।1 11 
सो जड़ पड़ा हमारे रहई।। ताको कछू न मुख ते कहई।।2।। 
जब कबहूं वह धाम सिधावे।। यौ तासों त्रिय बचन सुनावै।। 
याकह कलि की बात न लागी।। मेरी पिया बड़ो बड़भागी।131। 
निसुदिन सबदन गावही सम साधन को राउ।। 
मो पति गुरु को भगति है लगी न कलिकी बाउ।।4।। 
यह जड़ फूलि बचन सुनि जावै।। अधिक आपु कह साधु कहावै।। 
वह जारन सौ निसु दिन रहई।। इह कुछ तिनै न मुख ते कहई।। 511 
(दशम ग्रंथ, पृ. 872-73) 

धरम करे सुभ जनम धरम ते रूपहि पैये।। 
धरम करे धन धाम धरम ते राज सुहैयै।। 
कहयो तुहारो मानि धरम कैसे कै छोरों।। 
महां नरक के बीच दहे अपनी क्यों बोरों।।161। 

(दशम ग्रंथ, पृ. 839) 
कइयो तुहारो मानि भोग तोसों नहि करि हौं।। 
कुलि कलंक के हेत अधिक मन भीतर इरि हों।। 
छोरि व्याहता नारि केल तोसों न कमाऊं।। 
धरम राज की सभा ठौर केसे करि पाऊं।।171। 

(दशम ग्रंथ, पृ. 839) 
पाइ परत मोरे सदा पूज कहत है मोहि।। 
तासो रीझ रम्यो चहत लाज न आवत तोहि।।1911 

(दशम ग्रंथ, पृ. 839) 
प्रथम छत्रि को धाम दियो विधि जनम हमारो।। 
बहुरि जगत के बीच कियो कुल अधिक उजियारो।। 
बहुरि सभन में बैठि आप को पूज कहाऊं।। 

हौं रमों तुम्हारे साथ नीच कुल जनमहि पाऊ।।32।। 
(दशम ग्रंथ, पृ. 
52. बाल हमारे पास देस देसन त्रिय आवहि।। $) 
मन बांछत वर मांगि जानि गुरु सीस झुकावहि।। 
सिख्य पुत्र त्रिय सुता जानि अपने चित धरियै।। 
हो कहु सुन्दरि तिह साथ गबन कैसे करि करियै 5411 
(दशम ग्रंथ, पृ. 84१) 

अध्याय 4 
रचनाओं का संक्षिप्त परिचय 


विचित्र नाटक 


दशम ग्रंथ में “आत्मकथा” तथा सभी अवतार-कथाओं को विचित्र नाटक कहा 
गया है और इन सभी रचनाओं में प्रकरणांत में-'इति स्री बचित्र नाटक ग्रंथे...धिआइ 
समापत सुभ मस्त” लिखा हुआ है। इस प्रकार कवि की आत्मकथा, विष्णु के चौबीस 
अवतार, ब्रह्मा के सात और रुद्र के दो अवतार मिलकर विचित्र नाटक ग्रन्थ का निर्माण 
करते हैं। परन्तु जहां अन्य सभी अवतार-कथाओं को अपने स्वयं के अभिधान भी प्राप्त 
हैं जैसे- 

“इति स्री बचित्र नाटक ग्रन्थ कृस्नावतारे' 'अथवा--'इति स्री बचित्र नाटक ग्रन्थ 
रुद्रावतार प्रवन्ध' आदि उस प्रकार का कोई स्वतंत्र अभिधान आत्मकथा अंश के लिए 
नहीं है। इसका परिणाम यह हुआ है कि दशम ग्रन्थ के अध्ययन में जहां अन्य अवतार 
कथाओं को रामावतार, कृष्णावतार अथवा रुद्रावतार नाम से जाना जाता है वहां केवल 
गुरु गोबिन्द सिंह के आत्मकथा भाग को ही विचित्र नाटक कहा जाता है। 

कुछ विद्वानों ने इस भाग को 'अपनी कथा” का अभिधान दिया है। यह नाम 
कदाचित इस अंश के षष्ठ अध्याय की इस पंक्ति से चुना गया है- 


अब में अपनी कथा वखानौ।। 
तप साधन जिह विधि मुहि आनौ।।' 


विषय की दृष्टि से उपयुक्त होते हुए भी, व्यवहार की दृष्टि से इस अभिधान 
की विशेष आवश्यकता ज्ञात नहीं होती। गुरु गोविन्द सिंह की आत्मकथा के लिए 
“विचित्र नाटक” नाम का व्यवहार लोकप्रिय हो चुका है। गुरुमुखी और देवनागरी लिपि 
में इस अंश के अनेक प्रकाशन इसी नाम से हुए भी हैं, इसलिए इस अध्ययन में भी 
आत्मकथा खंड के लिए “विचित्र नाटक” अभिधान ही रहने दिया गया है। 

आत्मकथा और अवतारों की कथा के लिए “विचित्र नाटक” नाम बहुत सार्थक 
है। सृष्टि के कर्त्ता कालपुरुष का यह नाटक विचित्र ही है कि वह संसार में अच्छे-वुरे 
दोनों प्रकार के तत्वों को जन्म देता है, उनमें संघर्ष उत्पन्न करता है, कुछ समय के 
लिए बुरे तत्व अधिक शक्तिशाली होकर अच्छे तत्वों को दवा देते हैं और तव किसी 
महापुरुष या अवतार का जन्म होता है जो अच्छे तत्वों को संगठित कर बुरे तत्वों का 
विनाश करता है। इस क्रिया की सबसे बड़ी विचित्रता तो यह है कि कालपुरुष जिस 
व्यक्ति को बुरे तत्वों के विनाश के लिए अपना प्रतिनिधि बनाकर भेजता है कभी-कभी 
वही व्यक्ति मार्ग-च्युत होकर विपरीत दिशा में काम करने लगता है और तव कालपुरुष 
उसे भी दंडित करता है। 

संसार का चक्र कालपुरुष के लिए तो एक नाटक ही है। चंडी चरित्र (प्रथम) 
में गुरु गोविन्दसिंह ने इसे उसका 'तमाशा' कहा है- 


बैर बढाइ लराइ सुरासुर, 
आपह देखत बैठ तमासा।? 


यह संपूर्ण कथा तो विचित्र है ही, गुरु गोविन्द सिंह के अपने जन्म और जीवन 
को कथा भी कुछ कम विचित्र नहीं है। विचित्र नाटक के आत्मकथा अंश का संक्षिप्त 
परिचय इस प्रकार है- 

इस खंड में कुल 14 अध्याय और 370 छन्द हैं। 

प्रथम खंड में गुरु गोबिन्द सिंह ने अपने इष्टदेव “श्री काल जी” की स्तुति की 
है। जैसा कि इसी अध्ययन के भक्ति-भावना अध्याय में स्पष्ट किया गया है कि 
युद्ध-भावना की उत्तेजना के लिए गुरु गोविन्द सिंह ने ईश्वर के वीर प्रतीक ही अधिक 
चुने। परंपरा के चले आए ईश्वर के युद्धवाची कुछ नाम उन्होंने यथावतू ग्रहण कर 
लिए, जैसे-महाकाल, रुद्र तथा पुराण वर्णित युद्ध-अधिष्ठात्री भगवती या चंडी । तथा 
अपनी आवश्यकतानुसार कुछ नये नामों का निर्माण भी उन्होंने कर लिया। उनकी दृष्टि 
में खड्ग और खड्ग-पाणि में कोई अन्तर नहीं है। इसलिए आत्मकथा का प्रारम्भ खडूग 
की स्तुति से होता है- 


नमस्कार श्री खडूग को करौ सुहित चितु लाइ।। 
पूरण करी ग्रंथ इह तुम मुहि करहु सहाइ ।। 


यहां यह बात ध्यान देने योग्य है कि साधारणतः सभी विचारों एवं रसों के कवि 
अपने ग्रंथ की निर्विघ्न समाप्ति के लिए ज्ञान की अधिष्ठात्री देवी सरस्वती की स्तुति 

करते आए हैं और वे वीणापाणि से ही इस प्रकार का वरदान मांगते रहे हैं, किन्तु 
गुरु गोविन्द सिंह ने इस कार्य के लिए भी खड्ग, खड्ग-पाणि या भगवती का ही स्मरण 
किया है। 
दूसरे छन्द में कवि ने काल रूप तेग की स्तुति करते हुए लिखा है- 

खग खंड बिहंड खल दल खंड अति रण मंड वरवंड ।। 

भुज दंड अखंड तेज प्रचंड जोति अमंड भानु प्रभं । । 

सुख संता करणं दुरमति दरणं किलविख हरणं असि सरणं।। 

जय जय जग कारण सृष्टि उवारण मम प्रतिपारण जय तेगं । ।2 


इस छन्द में इष्ट के निम्न गुण दृष्टव्य हैं- 
. टुकड़े करने वाला । 
, शत्रु-दल का नाश करने वाला । 
. युद्ध को सुसज्जित करने वाला । 
, अखंड भुजदंडों वाला, शक्तिमान्‌। 
, प्रचंड तेजयुक्त। सूर्य की ज्योति को फीका कर देने वाला । 
. संतों के सुख का कारण । 
. दुष्टों के दमन का कारण 
. पाप नष्ट करने वाला । 
. जग की उत्पत्ति का कारण | 
10. सृष्टि को उवारने वाला । 
11. मेरी प्रतिज्ञाओं की पूर्ति करने वाला । 
अन्तिम गुण ही कवि का अभिप्रेत गुण है। उसकी कुछ प्रतिज्ञा हैं। उन 
प्रतिज्ञाओं की पूर्ति के लिए जिस इष्ट का वरदान चाहिए वह शेष दस गुणों से सज्जित 
तो होना ही चाहिए। कवि की प्रतिज्ञाएं क्या हैं- 


OOO NOS ७8 ७०० १० ५ 


1. धर्म चलावन सन्त उवारन 
दुष्ट सभन कौ मूल उपारन 
2. सवा लाख से एक लड़ाऊं 
चिड़ियों से में वाज तुझाऊं 
तवै गोविन्द सिंह नाम कमाऊं।।आदि ।। 
आत्मकथा के प्रथम अध्याय में 101 छन्द हैं, जो विशुद्ध स्तुतिपूर्ण हैं; कथा से 
जिनका कोई संबंध नहीं है। 
स्तुति के इन 101 छन्दों में अधिकांश में इष्ट के वीर रूपकों का ही चित्रण 
हुआ है। यथा- 

निरंकार नित्यं निरूपं निबाणं । । 

कलं कारणेयं नमी खड्ग पाणं । 18 । । 
करं बाम चाप्पं कृपाणं करालं।। 
महातेज तेजं बिराजे विसालं।। 
महादाढ़ दाढ़ं सु सौहं अपारं। 

जिनै चर्वीयं जीव जग्यं हजारं। 118 ।। 


कवि को इष्ट का रौद्र रूप इतना प्रिय है कि यह “महादाढ़ दाढं' के वीभत्स 
रसोत्पादक रूप को भी. अपार शोभायुक्त समझता है। 
अपनी सृष्टि को बनाना और मिटाना मानो उसका नित्य का कर्म है- 


कई मेट डारे उसारे बनाए।। 
उपारे गढे फेर मेटे उपाए।। 


किन्तु उसकी इस क्रिया का भेद समझने का सामर्थ्य किसमें है- 


क्रिया काल जू की किन्हं न पछानी।। 
धन्यो पै बिहै है धन्यो पै विहानी ।।261। 


गुरु गोविन्द सिंह ने अपनी स्तुति में इष्ट के रौद्र, भयानक और वीर रूपों को 
्रमुखता देते हुए भी उसके भक्तवत्सल, पतितपावन, करुणानिधान, सौंदर्यमूर्ति, शोभासागर 
आदि रूपों की ओर पूर्ण दुर्लक्ष्य नहीं किया। इन 101 छन्दों में ऐसे अनेक स्थल हैं 
जहां रौद्र और मोहक रूपों का या तो अद्भुत समन्वय मिलता है या करुणा प्रधान 
गुणों की ही चर्चा मिलती है। रसावल छन्द का तैतीसवां और चौंतीसवां छन्द इष्ट के 
दो विभिन्न रूपों की कल्पना देता है- 

रौद्र रूप- 


सुभं जीव ज्चालं।। सु दाढा करालं । । 
बजी बंब सखं।। उठे नाद बखं।।98 ।। 


मोहक रूप- 
सुभ रूप स्यामं।। महा सोभ धामं ।। 
छब चार चित्रं।। परेअं पवित्रं ।।34।। 
फिर इसी क्रम में इष्ट के सुंदर स्वरूप का वर्णन अनेक छन्दों में है- 


विसाल्लाल नैनं महाराज सोहं।। 

ढिग असुंमालं हसं कोट क्रोहं । 195 ।। 
कहूं रूप धारे महाराज सोहं । । 

कहूं देव कन्यान के मान मोहं।। 
कहूं वीर है कै धरे वान पानं ।। 
कहूं भूप है कै बजाए निसानं । 136 । । 


आत्मकथा के इन स्तुति छन्दों में कहीं-कहीं आलोचना का स्वर भी है, पर यह 
आलोचना “अकाल स्तुति’ की आलोचना की तरह तीखी नहीं है। इस आलोचना का 
मुख्य स्वर यह है कि काल की शक्ति अनन्त है। उससे कोई वच नहीं सकेगा, चाहे 
वाह्याचारों का घेरा अपने चारों ओर डालकर कोई उससे वचने का प्रयास करे; चाहे 
अपने चारों ओर अभेद्य दुर्गो का निर्माण कर ले; काल के कराल हाथ उसे समय पर 
पकड़ ही लेंगे! 

मधु कैटभ जैसे वलवान राक्षसों का काल ने दमन कर दिया। शुंभ-निशुंभ और 
रक्‍तवीज जैसे दानवों के उसने पुरजे-पुरजे कर डाले। पृथु और मान्धाता जैसे बड़े-बड़े 
महीप भी, जिनके अजेय रथ का चक्र सातों द्वीपों में घूमता था, काल के खड़ग से 
बच नहीं सके |” द्वीप-द्वीपों में जिनकी दुहाई वज रही थी, अपने भुजदंडों के जोर से 
जिन्होंने सम्पूर्ण पृथ्वी को क्षत्रियहीन कर दिया, ऐसे कोटियों यज्ञ करने वाले (परशुराम) 
को भी वली काल ने जीत लिया! 

जिन्होंने कोटि युगों तक शासन किया, संसार के सभी रसों का भली प्रकार भोग 
किया, वही अन्त को यहां से नंगे पांव चले गए, दीन होकर गिरे देखे गए क्योंकि 
हठी काल ने उन्हें भी नहीं छोड़ा।' 

काल की इस अमित और अजित शक्ति का वर्णन गुरु गोविन्द सिंह की रचनाओं 
पर सर्वत्र छाया हुआ है। गुरु गोविन्द सिंह का स्तुतिपरक रूप एक निर्लेप, संसार-त्यागी, 
विरक्त भक्त का रूप नहीं है। गुरु गोविन्द सिंह की सभी रचनाओं पर उनकी सामयिक 
आवयकता छायी हुई है। उनकी भक्ति-भावना भी इससे अछूती नहीं। वे अपने युग 
के एक महान्‌ शक्तिशाली सम्राट के विरुद्ध खड़े हुए हैं। उन्होंने उस जनता का नेतृत्व 
ग्रहण किया था जो शताव्दियों से पददलित थी, अशक्त और निराशाग्रस्त थी और दिल्ली 
के सम्राट को जो अजेय समझ बैठी थी । दिल्लीशवर, जगदीश्वर का रूप ले वैठा था। 
ऐसे समय उस निराश, असंगठित और दलित जनता को ऐसे ईश्वर की कल्पना से 
सुसज्जित करना आवश्यक था जो केवल सौंदर्य-मूर्ति नहीं है वरन्‌ कालरूप भी है | 
वस्तुतः उन्हें सौंदर्य-मूर्ति से काल-मूर्ति की अधिक आवश्यकता थी। फिर उस कालमूर्ति 
के माध्यम से उन्होंने यह सिद्ध किया कि पृथु, मान्धाता और भरत जैस महान 
शक्तिशाली महीपों को चुटकी वजाते उसने अपने पंजे में जकड़ लिया। मधु कैटभ 
और शुंभ-निशुंभ जैसे दैत्यों को उसने पलःमात्र में नष्ट कर दिया। संपूर्ण पृथ्वी को 
91वार क्षत्रिय-विहीन करने वाले परशुराम जैसे महापराक्रमी भी उस काल के सम्मुख 

क्षणभर भी नहीं टिक सके। जब करोड़ों वर्षों तक पृथ्वी पर शासन करने वाले सम्राट 
अन्त समय दीन-हीन होकर पृथ्वी पर पड़े देखे गये या नंगे पांव जाते देखे गए, काल 
के हठी हाथों से वे नहीं बच सके तो आज का दिल्लीशवर भला उस कालशक्ति के 
सम्मुख कितनी देर टिकेगा? 

विजित जनता में आत्मविश्वास की भावना उत्पन्न करने के लिए यह बहुत 
आवश्यक है कि उसे विजेता की शक्तिहीनता का परिचय कराया जाए। उसमें यह 
भाव उत्पन्न किया जाए कि उनका शत्रु अजेय नहीं है। और गुरु गोविन्द सिंह के 
ये छन्द बड़ी सफलतापूर्वक इस भाव की अभिव्यक्ति करते हैं। 

फिर गुरु गोबिन्द सिंह का इष्ट, वह काल शक्ति तो राम, कृष्ण, नरसिंह या 
वामन आदि सभी अवतारों से कहीं अधिक शक्तिशाली है। ये सव अवतार भी समय 
पाकर काल-कवलित हो जाते हैं- 


जितै राम हूए।। सवै अन्त मूए।। 

जिते कृष्ण है हैं।। सबै अन्त जै हैं।।70 
नरसिंहावतारं।। वहै काल मारं।। 

बड़ो दंड धारी।। हणिओ काल भारी।।731। 


और इन सब का निष्कर्ष उनकी इन पंक्तियों में है कि उस काल-रूप अकाल 
पुरुष की शरण ग्रहण किए बिना और कोई उपाय नहीं चाहे वह देव हो या दैत्य, राजा 
हो या रंक।* 

इसीलिए गुरुजी अपने अनुयायियों को उस रूप का उपासक होने की प्रेरणा देते 
हैं, जिसके हाथ में कृपाण है, जो काल है? और फिर वे स्वयं बड़ी तन्मयतापूर्वक उस 
रूप की उपासना में रत हो जाते हैं- 


नमो देव देव नमो खड्गधारं।। 

सदा एक रूपं सदा निर्विकारं । ।85।। 
नमो बाण पाणं।। नमो निर्भयाणं।। 
नमो देव देवं।। भवाण भवेअं । ।86।। 
नमस्कारयं मोर तीरं तुफंगं।। 

नमो खग अदग्गं अमेयं अभंगं । । 
गदायं गरिष्टं नमो सैहथीयं | ।88।। 


आत्मकथा के प्रथम अध्याय, स्तुति खंड के अंतिम दस सवैया छंदों की ध्वनि 
भुजंग प्रयात, रसावल और नराज छन्दों में वर्णित स्तुति की अपेक्षा अधिक विनय और 
निवेदन भरी हैं। अन्य छन्दों में इष्टदेव काल की अपराजेय शक्ति, उसका संसार, उसके 
सम्मुख बड़े-बड़े दैत्यों, दानवों, देवताओं और महाराजाओं की नगण्यता का बड़ा दर्पपूर्ण 

चित्रण है। परंतु इन पदों में कवि की अपनी विनय मुखरित हुई है। यद्यपि इष्ट वही 
कालपुरुष है, कृत्य भी उसके वैसे ही हैं किन्तु भाषा में दर्प की अपेक्षा विनय अधिक 
है। प्रथम पद्य इस प्रकार है- 


मेरू करो तृणते मुहि जाहि, 

गरीब निवाज न दूसर तोसो।। 

भूल छिमौ हमरी प्रभु आपन, 

भूलन हार कहूं कोऊ मोसो।। 

सेव करी तुमरी तिनके सभ, 

ही गृह देखियत द्रव्य भरोसो।। 

या कल में सव काल कृपाण के, 
भारी भुजान कौ भारी भरोसो ।।92।। 


ईश्वर के इस काल रूप के गुरु गोविन्द सिंह उपासक क्यों हैं, यह इनके इन 
पदों में भली प्रकार स्पष्ट हो जाता है। जो साहिब शुंभ-निशुंभ, धूम्रलोचन, चंड और 
मुंड, महिषासुर, चामर, रक्‍तवीज आदि विकराल दैत्यों को क्षणभर में नष्ट कर देता 
है, उसका भरोसा पाकर इस दास को भला किसी की परवाह रह जाती है।" 

द्वितीय अध्याय में 36 छन्द हैं और दोहा चौपाई छन्द का उपयोग हुआ है। 
प्रथम आठ छन्दों (एक दोहे और सात चौपाइयों में) इष्टदेव की पुनर्स्तुति है- 


मूक उचरै शास्त्र खट पिंग गिरन चढि जाइ।। 
अन्ध लखै वघरौ सुने जो काल कृपा कराइ।।8।। 
नवे छन्द में कथा प्रारम्भ का उल्लेख है- 

प्रथम कथा संक्षेप ते कहो सु हितु चितु लाइ।। 
वहुर बड़ी बिसथार कै कहि हों सभो सुनाइ ।।9।। 


फिर सृष्टि की उत्पत्ति से कथारम्भ होती है। काल-ब्रह्म ने ओंकार शब्द के 
उच्चारण से सृष्टि उत्पन्न की और अपना प्रसार किया।” ओंकार से सृष्टि की उत्पत्ति 
की ओर संकेत गुरु गोबिन्द सिंह ने अपनी रचना 'अकाल-स्तुति' में भी किया है- 


प्रणवो आदि एककारा। 
जल थल महीअलं कीओ पसारा।।1 ।। 


आगे भी कथा पूर्णरूप से पुराणाधारित है। ब्रह्मा, विष्णु और शिव की उत्पत्ति, 
दैत्यों की उत्पत्ति, उनका विनाश, देवताओं और असुरों को परिभाषा” आदि दी गई 
हैं। इस सब वर्णन से गुरु गोबिन्द सिंह अपने वंश, सोढ़ी वंश, को पूर्व-परम्परा से 
सूत्रबद्ध करना चाहते हैं- 

अब मैं कहीं सु अपनी कथा। 
सोढि वंश उपजया यथा।।8।। 


संक्षेप में सोढी वंश की उत्पत्ति की कथा इस प्रकार दी गई है। दक्ष प्रजापति 
की चार पुत्रियों, वनिता, कर्द, दिति और अदिति का विवाह कश्यप ऋषि से हुआ। 
अदिति से सूर्यादि सभी देवताओं का जन्म हुआ और सूर्य से सूर्यवंश की परम्परा 
प्रस्थापित हुई। उसी वंश में रघु नाम के एक राजा हुए। उनके वंशानुयायी रघुवंशीय 
कहलाए । उनके पुत्र अज थे जो बड़े महारथी और धुनर्धारी थे। जब उन्होंने वानप्रस्थाश्रम 
स्वीकार किया तो अपना राजपाट दशरथ को दे गए। वे भी महाधनुर्धारी थे। उन्होंने 
तीन स्त्रियों से विवाह किया, जिनसे राम, भरत, लक्ष्मण और शत्रुघ्न पुत्र उत्पन्न हुए। 
इन्होंने भी बहुत समय तक राज्य किया, फिर समय पाकर स्वर्गपुरी सिधार गए। 

फिर सीता के पुत्र लव और कुश राजा हुए। उन्होंने मद्र देश (पंजाव) की 
. राजकुमारियों से विवाह किए। इन दोनों ने इस प्रदेश में दो नगर बसाये। एक का 
नाम कुशपुर (कसूर) और दूसरे का नाम लवपुर (लाहौर) हुआ। ये दोनों ही पुरियां 
बड़ी ही सुंदर थीं जिन्हें देखकर इन्द्रपुरी भी लजा जाती थी। 

उन्होंने (लव-कुश) भी बहुत समय तक राज्य किया और अन्त में काल के जाल 
में फंस गए। उनके जो पुत्र-पौत्र हुए वे भी बहुत समय तक संसार पर राज्य करते 
रहे। 

इसी वंश परंपरा में कुश-वंशीय, कसूर का शासक कालकेतु और लववंशीय 
लाहौर का शासक.कालराय हुए । उनके भी आगे चलकर अगणित पुत्रादि हुए | कालकेतु 
बड़ा बली था। उसने कालराय को (लाहौर) नगर से निकाल दिया। वह (कालराय) 
भागकर सनौढ़ देश” में चला गया और वहां के राजा की कन्या से उसने विवाह कर 
लिया । उस संबंध में से जो पुत्र उत्पन्न हुआ उसका नाम 'सोढिराय' रखा गया। उसके 
वंशज सोढी कहलाए। वे जगत्‌ में बड़े प्रसिद्ध हुए और उन्होंने अपने राज्य में धन-धान्य 
की वृद्धि की। उन्होंने राजसूय यज्ञ किए और अनेक देशों को जीता। फिर उस वंश 
में भी विषाद बढ़ गया। 


तृतीय अध्याय 


लाहौर के निष्कासित लववंशीय अपने राज्य को कुशवंशियों से प्राप्त करने के 
लिए युदध-सन्नद्ध हुए। दोनों वंशों के सैनिकों में भयानक युद्ध हुआ, जिसमें लववंशीय 
be हुए और कुश वंशीय पराजित होकर राजपाट त्यागकर काशी वेदाध्ययन के लिए 
चले गए। 

चतुर्थ अध्याय 


कुशंवंशियों ने काशी जाकर वेदाध्ययन किया और वे वेदी कहलाए । उन्हें प्रसिद्धि 
प्राप्त हुई, उनकी प्रसिद्धि सुनकर लाहौर के लववंशीय सोढ़ी शासक ने उन्हें अपने यहां 
निमंत्रित किया। सोढ़ियों का निमंत्रण पाकर सभी वेदी काशी से मद्र देश (पंजाब) आये 
और उन्होंने राज्यसभा में सभी वेदों का पाठ किया और उनके अर्थ समझाए। सोढ़ी 
राजा यह सुनकर बड़ा प्रसन्‍न हुआ और उस ज्ञान-चर्चा से इतना प्रभावित हुआ कि 
उसने अपना राजपाट वेदियों को दे दिया और आप वनवास ग्रहण कर लिया। 

वेदियों का प्रमुख राज्य पाकर वड़ा प्रसन्न हुआ। उसने सोढी को वरदान दिया 
कि कलयुग में जव हम गुरु नानक के रूप में जन्म लेंगे तो तुम्हें अपना अर्जित, पूज्य 
और परम पद प्रदान करेंगे। अर्थात्‌ इस समय सोढियों ने वेदियों को राज्य दिया, उस 
समय वेदी सोढियों को धर्म की गदूदी प्रदान करेंगे ।“ तुमने तीन वेदों को शान्त चित्त 
से सुना और चौथा वेद सुनते ही अपना राज्य दे दिया । इसी प्रकार हम भी तीन जन्म 
धारण करके (गुरु नानक, गुरु अंगद और गुरु अमरदास) चौथे में तुम्हें गुरु वना देंगे।” 


पंचम अध्याय 


आगे चलकर वेदियों में कलह उत्पन्न हो गई और उन्होंने अपना राज्य खो दिया । 
अवस्था ऐसी आ गई कि सभी वर्णों के लोग अपना-अपना काम छोड़कर दूसरे के काम 
करने लगे। वेदियों के पास कुल बीस गांव रह गए, जिसमें वे कृषि कार्य करके 
जीवन-निर्वाह करने लगे। इस प्रकार बहुत दिवस वीत गए और नानक के जन्म का 
समय आ गया। उन्हीं वेदियों के कुल में नानक राय का जन्म हुआ, जिन्होंने अपने 
शिष्यों को सुख दिया और सर्वत्र उनके सहायक हुए। उन्होंने कलयुग में धर्म की स्थापना 
की और सब साधुओं का मार्गदर्शन किया। जो भी इस मार्ग पर आए थे वे पाप द्वारा 
कभी नहीं सताए गए।' 

नानक ने अंगद का शरीर धारण किया और इस संसार में धर्म का प्रचार किया। 
फिर वे तृतीय गुरु अमरदास के नाम से प्रसिद्ध हुए, मानो एक दीपक से दूसरा दीपक 
जलाया गया |" 

अब कुशवंशीय वेदियों का लववंशीय सोढियों को दिए गए वरदान का समय 
आ गया, तब तीसरे गुरु अमरदास ने सोढीवंशीय रामदास को चतुर्थ गुरु निर्धारित 
कर दिया।'* 

गुरु नानक का रूप अंगद में माना गया और गुरु अमरदास में गुरु अंगद की 
पहचान हुई । अमरदास ही फिर रामदास के नाम से विख्यात हुए। इस भेद को साधुओं 
ने तो समझ लिया पर मुर्ख इसे नहीं समझ सके। रामदास अर्जुन को गुरुत्व प्रदान 
कर हरिपुर सिधार गये। परलोक सिधारते समय अर्जुन अपना स्थान हरिगोबिन्द को 


103 / गुरु गोबिन्द सिंह और उनकी हिन्दी कविता 


Hindi Premi 


दे गये। हरिगोबिन्द ने प्रभुलोक जाने के पूर्व स्थान हरिराय को दिया, फिर उसके पुत्र 
हरिकृष्णा हुए और उनके पश्चात्‌ गुरु स्थान पर तेगबहादुर वैठाये गये । 

उन्होंने (गुरु तेगवहादुर ने) हिन्दुओं के मान बिन्दु - तिलक और यज्ञोपवीत की 
रक्षा की और कलियुग में अपना बलिदान दिया। 


षष्ठ अध्याय 


प्रथम पांच अध्यायों में इस प्रकार की पृष्ठभूमि का पूर्ण विवरण देकर कवि अपना 
जीवन प्रारम्भ करता है- 
अब मैं अपनी कथा बखानों।। 
इसमें कवि ने अपनी देह-धारण का उद्देश्य बताया है। वह वताता है कि वह 
पूर्वजन्म में हेमकुंड पर्वत पर तपस्या-मग्न था, उसे अकाल-पुरुष की ओर से कलियुग 
में जन्म ग्रहण करने की आज्ञा हुई, उन्होंने कहा- 
मैं अपना सुत तोहि निवाजा।। 
पंथ प्रचुर करबे को साजा।। 
जहां तहां तै धर्म चलाई।। 
कुबुधि करन तै लोक हराई । 128 


और तब कवि का वाच है- 


ठाढ़ भयो मैं जोरि कर बचन कहा सिर निआइ।। 
पंथ चले तव जगत पै जब तुम करहु सहाइ 1130 । । 
मेरा उद्देश्य है- 


जिम तिन कही तिनै तिम कहिहौं ।। 
और किसू तै बैर न गहिंहों | 181 |। 


सप्तम अध्याय 


अपने जन्म के प्रारम्भिक अंश का इस अध्याय में कवि ने तीन छन्दों में ही 
वरर्गन कर दिया है। “मेरे पिता ने पूर्व दिशा की ओर प्रस्थान किया, भाति-भांति के 
तीर्थ देखे। जब वे त्रिवेरगी पहुँचे, हमारा प्रवेश मां के गर्भ में हुआ और पटना नगर 
में हमारा जन्म हुआ। कुछ समय के पश्चात्‌ हमें पंजाब (मद्र देश) में ले आये और 
fi सभी i की शिक्षा दी गयी। जब धर्मकर्म के योग्य हो गये तो पिता परलोक 
धार गये। 

अष्टम अध्याय 


इस अध्याय में गुरु गोविन्द सिंह ने पहाड़ी राजाओं के साथ हुए अपने प्रथम 
युद्ध का चित्ररण किया है। “विचित्र नाटक' में यह प्रथम स्थल है, जहाँ से ऐतिहासिका 
एवं ऐतिहासिक घटनाओं का प्रारम्भ होता है। गुरु गोविन्द सिंह के जीवन का यह 
अंश बहुत महत्त्वपूर्ण है। यद्यपि उन्होंने इस काल का कहीं इस ग्रंथ में उल्लेख नहीं 
किया है परन्तु घटनाओं की यथार्थता ही अपना विशेष ऐतिहासिक महत्व रखती है। 


नवम अध्याय 


"जवत मध्यान में गुरु गोविन्द सिंह के द्वितीय युद्ध, नदौन के युद्ध, का वर्णन 
है। इस युद्ध के समय गुरु और पहाड़ी हिन्दू राजाओं के सम्बन्ध अच्छे थे। पहाड़ी 
राजाओं का मुगल राज्य को कर न चुका सकने के कारण मुगल शासक से विशेध 
उत्पन्न हो गया था। गुरु गोविन्द सिंह की मैत्री ने भी उनमें विश्वास उत्पन्न कर दिया 
था। जब मीयां खान और अलफ खान नाम के मुगल सरदार पहाड़ी राजाओं से कर 
प्राप्त करने आये तो उन्होंने गरु की सहायता से उनसे युद्ध किया। गुरु ने स्वयं इस 
युद्ध में भाग लिया । मुगल सेनाएं हार कर भाग गयीं। 


दशम अध्याय 


इस अध्याय में लाहौर का सूबेदार दिलावर खान अपने पुत्र को गुरु से युद्ध 
करने के लिए भेजता है। परन्तु वह भी पराजित होकर भाग जाता है। किन्तु भागते 
समय मार्ग में पड़ने वाले “बरवा ग्राम” को उन्होंने लूट लिया। कवि ने यहां एक बड़ी 
ही मौलिक उपमा दी है। जैसे एक वनिया जो मांसाहारी नहीं है पर मांस के रस का 
आस्वादन करना चाहता है, वह किसी अन्य सब्जी के रस से मांस के रस के स्वाद 
की कल्पना करता है”; उसी प्रकार गुरु पर विजय प्राप्ति की आकांक्षी उस मुगल सेना 
ने बरवा ग्राम लूटकर ही अपनी खीझ मिटाई। 


एकादश अध्याय 


इस अध्याय को कवि ने स्वयं 'हुसैनी युद्ध कथन” का शीर्षक दिया है। यह 
अध्याय अन्य पूर्ववर्ती अध्यायों की अपेक्षा बड़ा है। इसमें 96 छन्द हैं। 

जब दिलावर खान का पुत्र पराजित होकर भाग गया तो दिलावर खान के अन्य 
विश्वस्त सेनाधिकारी हुसैन खान (हुसैनी) बड़े दंभ-सहित, सेना लेकर गुरु से तथा कर 
न देने वाले पहाड़ी राजाओं से युद्ध करने के लिए चल पड़ा। 

भीमचन्द आदि अनेक पहाड़ी राजा हुसैनी की ओर मिल गए। गुलेरिए का राजा 

गुपाल (गोपाल) गुरु की सहायता से हुसैनी से लड़ा और अन्त में विजयी हुआ । युद्ध 

में हुसैनी तथा उसके अनेक सहयोगी मारे गए। मुगल सेना भाग खड़ी हुई । । 


द्वादश अध्याय 

12 छन्दों के इस संक्षिप्त अध्याय में दिलावर खान अपने सरदार रुस्तम खान 
को गुरु के मित्र पहाड़ी राजाओं से युद्ध के लिए भेजता है। उस सेना का मुकाबला 
जसवाल का राजा राजसिंह करता है और उस सेना को मारकर भगा देता है। 
त्रयोदश अध्याय 

इस अध्याय का प्रारम्भ इस प्रकार है- 


इह बिधि सो बध भयो जुझारा।। 
आन बसे तब धाम लुझारा।। 
तब अउरंग मन माहि रिसावा। 
मद्र देश को पूत पठावा।।1।। 


पंजाब के संकटों से पीडित होकर औरंगजेव ने अपने ज्येष्ठ पुत्र मुअज्जम को 
पंजाब भेजा । उसके आगमन से चारों ओर भय छा गया । कुछ स्वार्थी और कायर व्यक्ति | 
गुरु का साथ छोड़कर भी भाग गए। किंतु वे वच नहीं सकें। मुगल सेनाओं ने ऐसे | 
बहुत से कायरों का संहार कर दिया। | 
| 


चतुर्दश अध्याय 


शाहजादे के पंजाब आगमन तक की घटनाओं का वर्णन ही इस अपनी कथा 
में है। अंतिम (चौदहवें) अध्याय में कवि एक बार फिर अपने उद्देश्य आदि का वर्णन 
करता है। इस अध्याय में कवि अपनी रचनाओं की ओर भी संकेत करता है- 
जिह जिह विधि जन्मन सुधि आई ।। 
तिम तिम कहै गरंथ बनाई । । 


इसी अध्याय में एक चंडी चरित्र के लिखे जाने की चर्चा है और दूसरे के लिखे 
जाने की योजना है- 


प्रथमें सतजुग जिह बिधि लहा । । प्रथमें देवि चरित्र को कहा । 10 | । 

पहिले चंडी चरित्र बनायो।। नख सिख ते क्रम भाख सुनायों।। 
छोर कथा तब प्रथम सुनाई।। अब चाहत फिरि करों बड़ाई।॥11 ।। 


इस प्रकार “विचित्र नाटक” गुरु गोविन्दसिंह की अधूरी आत्मकथा है। इसमें 
उनकी 32 वर्ष तक की आयु में घटित घटनाओं की ही रची है। 


जापु 


दशम ग्रंथ संग्रह की 'जापु' पहली रचना है। दशम ग्रंथ की रचनाएं, अपने 
रचना-काल क्रमानुसार संगृहीत नहीं हैं। न ही उनका संपादन आदि ग्रंथ की भांति हुआ 
है, फिर भी दशम ग्रंथ के संपादक भाई मनी सिंह के सम्मुख संपादन करते समय 
आदिग्रंथ का आदर्श अवश्य रहा होगा। आदिग्रंथ में गुरु नानक की रचना 'जपुजी? 
सर्वप्रथम संगृहीत की गई है इसी प्रकार दशम ग्रंथ के प्रारम्भ में 'जापु' की योजना 
की गई है। 

“जपुजी” और 'जापु? की भावभूमि में एक मूलभूत एकता भी है। जपुजी में गुरु 
नानक, पहले कुछ शब्दों में अपने इष्टदेव की कल्पना देते हैं, फिर संपूर्ण रचना में 
उसकी व्याख्या करते हैं। वे प्रारम्भिक शब्द जिन्हें सिख-मत में मूलमन्त्र का अभिधान 
दिया है, इस प्रकार हैं- 

1 ओंकार, सतिनाम, कर्त्तपुरखु, निरभउ, निरवैरु, अकाल मूरति, अजूनी, सैभं 
गुरु प्रसादि (परमेश्वर एक है उसका नाम (ही) सत्य है, वह सृष्टि का रचयिता और 
उसी में व्याप्त है, उसे किसी का भय नहीं, उसकी किसी से शत्रुता नहीं, उसका स्वरूप 
समय और मृत्यु से रहित है, वह योनियों में नहीं पड़ता, वह स्वयं से प्रकाशित है और 
वह गुरु-कृपा से प्राप्त होता है।) 

जपुजी का यह मूलमन्त्र सूत्रात्मक है। जापु का प्रथम छंद व्याख्यात्मक है किन्तु दोनों 
की अभिव्यंजना समान है। जापु के प्रथम छंद में ब्रह्म के इस स्वरूप का वर्णन है- 


चक्र चिन्ह अरु बरन जात अरु पात नहिन जिह।। 

रूप रंग अरु रेख भेख कोउ कहि न सकति किह।। 
अचल मूरति अनुभउ प्रकास अभितोज कहिज्जै।। 

कोटि इंद्र इंद्राणि साहि साहाणि गणिज्जै।। 

त्रिभुवण महीप सुर नर असुर नेत-नेत वन त्रिण कहत, 
तव सरब नाम कल्यै कवन करम नाम बरणत सुमत।॥1।। 


(वह चक्र, चिह, वर्ण, जातिःपात से रहित है। उसके रूप-रंग और रेखा, तथा 
वेश को भी कोई कह नहीं सकता। वह अचल मूर्ति है, अनुभव से प्रकाशित है और 

महान शक्तिशाली है। कोटियों इंद्रो का इंद्र और महाराजाओं का महाराजा वह गिना 
जाता है। त्रिलोक के राजा, देवता, मनुष्य और असुर तिनके के समान अपनी स्थिति 
स्वीकार कर उसे 'नेति-नेति’ कहते हैं। तुम्हें संपूर्ण रूप से व्यक्त करने वाले सर्वनाम 
को कौन कहे, बुद्धिमान लोग तुम्हारे कर्म नामों का ही वर्णन करते हैं।) 

अपने नाम के अनुकूल ही यह रचना विशुद्ध जपनीय है। जप का अर्थ ही है 
कि किसी मन्त्र या वाक्य का बार-बार, धीरे-धीरे पाठ करना। इस रचना में भक्त गुरु 
गोबिन्द सिंह ने अनेक विधि से अपने इष्ट का जाप किया है। जप के लिए इष्ट के 
कर्मों, उसके प्रभावों एवं उसके विविध रूपों की विस्तृत व्याख्या की आवश्यकता नहीं 
पड़ती। कभी-कभी तो जप के लिए एक शब्द ही पर्याप्त होता है और साधक बार-बार 
उसे पुकारता हुआ अपने आपको उस शब्द में केंद्रित कर लेता है। जप का उद्देश्य 
ही आत्माविस्मृति है इसलिए दीर्घ छन्दों, विभिन्न अलंकारों एवं अनेकानेक दृश्यों के 
वर्णन से युक्त कविता उस आत्मविस्मृति में कभी सहायक नहीं हो सकती, कदाचित 
बाधक बन सकती है। 

जप के स्वभाव के अनुरूप 'जापु' में छोटे छन्दों का प्रयोग है। अलंकारों में 
अनुप्रास प्रधान है। इष्ट के विभिन्न कर्मों, रूपों और गुणों का तो स्मरण है पर मत 
की पुष्टि के लिए प्रमाणों को जुटाने की आवश्यकता नहीं समझी गई । 

जापु में कुल 199 छंद हैं। कुछ एक संग्रहों में यह संख्या 200 भी है। क्योंकि 
भुजंगप्रयात, छन्द संख्या 185- 


नमो सूरज सूरजे नमो चंद्र चंद्र ।। 

नमो राज राजे नमो इंद्र इंद्रे।। 

नमो अंधकारे नमो तेज तेजे।। 

नमो बिन्द विन्द्रे नमो बीज बीजे । 1185 ।। 


में प्रथम दो पंक्तियों को पूर्ण छन्द मान लिया गया है। जापु में प्रमुखता 
भुजंगप्रयात छन्द की है। प्रथम छन्द (छप्पय)- 


चक्र चिह अरु बरन जात... 


के पश्चात्‌ 27 छन्द (अर्द्ध) भुजंगप्रयात में है। दो-एक उदाहरण समीचीन होंगे- 


नमसंत अकाले नमसतं कृपाले। 

नमसंत अरूपे नमसतं अनूपे । 2 ।। 

नमो सरब खापे नमो सरब थापे।। 

नमो सरब चाले नमो सरब पाले । 120 ।। 
नमो सरव सोखं। नमो सरव पोखं।। 


महीप सिंह रचनावली / 108 


Hindi Premi 


नमो सरव करता।। नमो सरव हरता | 127।। 


29 से 48 तक चाचरी (चर्चरी या चंचरी) छन्द है- 
अरूप हैं।। अनूप हैं।। 
अजू हैं।। अभू हैं।।१9।। 
त्रिमान हैं।। निधान हैं।। 
त्रिवरग हैं।। असरग है।।32।। 


44 से 61 तक पुनः (अद्ध) भुजंग प्रयात छन्द । 
74 से 78 तक चरपट छन्द। 
उदा.-अचल राजे।। अटल साजे।। 
अचल धरमं। अलख करमं | ।75।। 


79 से 86 तक रुआल छन्द- 
उदाहरण- 
आदि रूप अनादि मूरति अजोन पुरख अपार।। 
सरब मान त्रिमान देव अभेव आदि उदार।। 
सरब पालक सरव घालक सरव को पुन काल।। 
जत्र तत्र विराजही अविधूत रूप रिसाल । 179 । 


87 से 98 तक मधुमार छन्द। उदा.- 
अनुभउ प्रकास।। निसदिन अनास।। 
आजान बाहु।। साहान साहु । 188 ।। 
अनुभूत अंग।। आभा अभंग।। 
गति मिति अपार।। गुन गन उदार । 19111 


बीच में चाचरी के अन्य रूप 'शशि” में 94, 95 छन्द। उदा.- 
गुबिन्दे ।। मुकन्दे ।। 
उदारे ।। अपारे ।।94।। 
103 से लेकर 132 तक भगवती छन्द का प्रयोग है- 
कि आछिज देसै।। कि आभिज भेसै।। 
कि आगंज करमै।। कि आभंज भरमै । 110311 


इस खंड में अनेक छन्द फारसी शब्दावली से भरपूर हैं- 
कि रोजी रजाकै।। रहीमै रिहा कै।। 

कि पाक बिऐब हैं।। कि गैबुल गैब हैं । 11081 । 
कि हुसनल बजू हैं।। तमामुल रजू हैं।। 

हमैसुल सलामै।। सलीखत मुदामै | 1121 | । 
गनीमुल सिकसतै।। गरीबुल परसतै।। 

बिलंदुल मकानै।। जिमीनुल जमाने । ।122।। 


कुछ एक छन्दों में तो संस्कृत और फारसी की तत्सम शब्दावली का अद्‌भुत संयोग है- 


कि राजक रहीम हैं।। कि फरमं करीम हैं।। 
कि सरबं कली हैं।। कि सरबं दली हैं।।1101। 
कुछ एक छन्दों में फारसी शब्दों के साथ संस्कृत प्रत्यय तथा संस्कृत शब्दों के 


साथ फारसी प्रत्यय लगाकर (भाषा) शब्दों में नये प्रयोग किए गए हैं- 
छन्द 110 में फारसी शब्द 'करम' के लिए करम का प्रयोग । छन्द 124 


अनैकुल तरंग हैं।। अभेद हैं अभंग हैं।। 
अजीजुल निवाज हैं।। गनीमुल खिराज हैं।। 
में अनेक” का “अनैकुल” रूप। इसी प्रकार छन्द 127 


समसतुल सलाम हैं।। सदैवल अकाम हैं।। 
निरवाध सरूप हैं।। अगाधि हैं अनूप हैं।।1271। 


में “सदैव” का “सदैवल” रूप बनाया गया है। 
कहीं-कहीं फारसी संज्ञाओं के साथ संस्कृत विशेषण लगाए गए हैं। छन्द 120 


कि सरबं कलीमै।। कि परमं फहीमै।। 
कि आकल अलामै।। कि साहिब कलामै | 1120 । । 


में फारसी शब्द “कलीम” (शक्ति संपन्न) के साथ सरबं (सर्व) तथा फहीम 
(बुद्धिमान) के साथ परमं (परम) विशेषणों का प्रयोग हुआ है। 

भाषा सम्वन्धी ये प्रयोग इस रचना में अनेक स्थानों पर दिखाई देते हैं। | 

छन्द 171 से 184 तक हरि बोल मना छन्द का प्रयोग हुआ है। इन छन्दों में | 
साधक की अपूर्व तन्मयता दृष्टिगत होती है। इन छन्दों की गतिमयता दृष्टव्य है- | 


करुणालय हैं।। अरिषालय हैं।। 
खल खंडन हैं।। महि मंडन हैं।।1711। 
अजपा जप हैं।। अपा थप हैं।। 

अकृता कृत हैं।। अमृता मृत हैं।।1771। 


इस खंड में परमेश्वर के करुणा प्रधान रूप का आग्रह अधिक है। कुल 14 
छन्दों में 5 छन्दों में उसके लिए करुण प्रधान विशेषण लगाए गए हैं-छन्द 171 में 
“करुणालय” छन्द 175-76 में “करुणाकर”, छन्द 178 में “करुणाकृत”, छन्द 181 
में “करुणालय” का प्रयोग हुआ है। 

“जापु” में जप की तन्मयावस्था का चरमोत्कर्ष 189 से 196 तक के एकाक्षरी 
छन्दों में पहुंचता है। आत्मविस्मृति में साधक पुकार उठता है- 


अजै।। अलै।। 

अभे ।। अजू । 189 
अभूं।। अजू।। 

अनास । | अरास | 1180 
अगंज || अभंज।। 
अलख ।। अभख । 1191 
अकाल ।। दिआल।। 


अलेख।। अभेख । 1192 


और इस जप की संपूर्णता साधक की इस भावाभिव्यक्ति में है- 


दुकालं प्रणासी दिआंल सरूपे ।। 
सदा अंग संगे अभंगं विभूते । 1199 
बुरे समय को नष्ट करने वाला, दयालु स्वरूप, सदा अंग के साथ रहने वाला 
(एवं) अनाशवान सम्पत्ति का वह प्रदाता है। 


अकाल स्तुति 


गुरु गोबिन्द सिंह की दूसरी विशुद्ध भक्ति पूर्ण रचना “अकाल स्तुति” के नाम 
से प्रसिद्ध है। इस रचना में कुल 271 छन्द हैं तथा मुख्य रूप से इन छन्दों का प्रयोग 
हुआ है- 

चौपाई, कवित्त, सवैये, तोमर छन्द, लघु निराज छन्द, भुजंग प्रयात, पाधड़ी, 
तोटक, नराज, रुआमल, दोहरा, दोहा, दीर्घ त्रिभंगी छन्द । 

गुरु गोविन्द सिंह के दार्शनिक विचारों एवं भक्ति भावना को समझने के लिए 


यह रचना सर्वाधिक महत्त्वपूर्ण है। 
इस रचना के प्रारम्भ में संपादक ने, “उतार खासे दसखत का” लिखकर निम्न 

छन्द लिखा है- 
अकाल पुरुख की रच्छा हमने।। सर्व लोह दी रछिया हमने । । 
सर्व काल दी जी दी रछिया हमने।। सर्व लोह जी दी रछिया हमने ।। 
इस पद के नीचे लिखा है- 
“आगे दसखत लिखारी के।” र 
लगता है कि इस रचना के मूल प्रति मे, जिससे भाई मनी सिंह ने गुरु गोविन्द 
सिंह के निधनोपरान्त प्रतिलिपि करते हुए दशम ग्रंथ का संपादन किया, ऊपर लिखी 
चार पंक्तियां गुरु गोविन्द सिंह ने अपनी हस्तलिपि में लिखी होंगी और उनके नीचे 
अपने हस्ताक्षर किए होंगे। 
“उतार खासे दसखत का” और “आगे दसखत लिखारी के” से यह बात अच्छी 
तरह स्पष्ट होती है। शेष रचना उन्होंने अपने लिपिक को वोलकर लिखवाई होगी। 
अपनी हस्तलिपि में गुरु गोविन्द सिंह ग्रन्थारम्भ से पूर्व अकाल पुरुखं, सर्व लोह, 
सर्व काल एवं पुनः सर्व लोह की अपने लिए रक्षा की अभ्यर्थना करते हैं। 
अकाल स्तुति के प्रथम दस छन्द चौपाई में हैं, जिनमें कवि ने अपनी ब्रह्म संबंधी 
धारणा को स्पष्ट किया है। भारतीय धर्म साधना में ओइम का बड़ा महत्त्वपूर्ण स्थान 
है। सिख-साधना में भी इसके महत्त्व को अंगीकृत किया गया है। आदि गुरु ग्रन्थ साहिब 
का प्रारम्भ ही-“1 ओंकार” से होता है। गुरु नानक ने ओंकार से संपूर्ण सृष्टि के 
निर्माण की परम्परागत धारणा का अपने इन शब्दों में समर्थन किया है- 


“ओंकार ब्रह्म उतपति। ओंकार कीआ जिनि चिति।। 

ओंकार सैल जुग भए। ओंकार वेद निरमए।। 

ओंकार सबद उघारे। ओंकार गुरुमुख तारे ।। 

ओम्‌ अखर सुनहु वीचार। ओम्‌ अखर त्रिभुवन सार।। (रामकली नं. 1) 


तृतीय गुरु अमरदास ने भी यही भावाभिव्यक्ति की है- 
“ओंकार सभ सृष्टि उपाई।” (मारू मं. 3) 


अकाल स्तुति की प्रथम चौपाई भी इसी भाव का समर्थन करती है- 
प्रणवों आदि एकंकारा।। जल थल मही महीअल कीओ पसारा।। 
आदि पुरख अविगत अविनासी।। लोक चतुर्दस जोति प्रकासी। 11 ।। 


वह सर्वव्यापी है- 


हस्त कीट के बीच समाना।। राव रंक जिह इक सर जाना।। 
अद्धै अलख पुरख अविगामी।। सब घट-घट के अन्तरजामी ।।2।। 

इन दस चौपाइयों के पश्चात्‌ 10 कवित्त हैं। इन कवित्तों में कवि ने बड़ी 
प्रवाहमयी भाषा में ईश्वर की सर्वव्यापकता, अनेकरूपता, उस अनेकरूपता में अन्तर्निहित 
एकरूपता आदि को चित्रित किया हैं दो-एक उदाहरण समीचीन होंगेः- 


कतहूं सुचैत हुइकै चेतना को चार कीओ।। 

कतहूं अचिन्त हुइकै सोवत अचेत हो।। 

कतहूं भिखारी हुइकै मांगत फिरत भीख, 

कहूं महादानि हुइकै मांगिओ दान देत हो।। 

कहूं. महाराजन को दीजत अनन्त दान, 

कहूं महाराजन ते छीन छित तेत हो।। 

कहूं वेद रीति कहूं तासिंउ विपरीत, 

कहूं, त्रिगुन अतीत कहूं सुरगन समेत हो।।111111। 


संसार में अनेक प्रकार की साधनाओं द्वारा ईश्‍वर का स्मरण किया जाता है, 
मानो वह एक, अनेक होकर इन विभिन्न साधनाओं में रम रहा है। इसी भाव की 
अभिव्यक्ति इस पद में है- 


कहूं जटाधारी कहूं कंठी घरे ब्रह्मचारी, कहूं जोग साधी कहूं साधना करत हो।। 
कहूं कान फॉरे कहूं डंडी होई पधार, कहूं फूक फूक पांवन को पृथ्वी पै धरत हो।। 
कतहूं सिपाही हुइकै साधत सिलाहन को, कहूं क्त्री हुइकै अरि मारत मरत हो।। 
कहूंभूम भार को उतारत हो महाराज, कहूँ भव भूतन की भावना भरत हो। 5 ।।1511 


आगे के 10 छन्द सवैया छन्द में है। इन छन्दों में वाह्याडंबर, कर्मकांड, भौतिक 
सम्पन्नता आदि का खंडन कर विशुद्ध हृदय से भगवद्‌ भक्ति की प्रेरणा की गई है। 
भौतिक सम्पन्नता का खंडन 
मातै पतंग जरै जर संग अनूप उतंग सुरंग सवारे।। 
कोट तुरंग कुरंग से कूदत पउन कै गउन को जात निवारे ।। 


भारी भुजान कै भूल भली विधि निआवत सीस न जात विचारे | । 
एते भए तो कहां भए भूपत अन्त को नागे ही पाई पधारे।।2।।22।। 


अतीव शक्ति सम्पन्नता की निरुपयोगिता 


सुद्ध सिपाह दुरन्त दुबाह सु साज दुरजन दलेंगे । । 
भारी गुमान भरै मन मे कर परवत पंख हलै न हलैंगे।। 

तोर अरीन मरोर मवासन मातै मतंगन मान मलेगे । । 
श्री पति श्री भगवान कृपा बिन त्याग जहानु निदान चलैगे । ।5 ।।१5।। 


बाह्यांडबर का विरोध 


कहा भयो दोऊ लोचन मूंदकै बैठि रह्यो वक ध्यान लगायो।। 

न्हात फिरियो लिए सात समुद्रन लोक गयो परलोक गवायो।। 

वास कीओ बिखिआन सो बैठ के ऐसे ही ऐस सु बैस वितायो।। 
साच कहौं सुन लेहु सवै जिन प्रेम कियो तिनही प्रभ पायो ।।9 | ।29।। 


अकाल स्तुति गुरु गोबिन्द सिंह की विशुद्ध भक्ति पूर्ण एवं पक्षपात रहित रचना 
है (विशेष विवेचन भक्ति भावना अध्याय में)। गुरु गोविन्द सिंह की विभिन्न रचनाओं 
में उनके विभिन्न रूपों की प्रतिष्ठा होती है। रामावतार, कृष्णावतार और चंडी चरित्रं 
में उनका एक पक्षीय रूप सामने आता है। शत्रु संहारक एवं मित्र रक्षक इन अवतारों 
की कथा का वर्णन वे भक्ति भाव से नहीं वरन्‌ तात्कालिक उद्देश्य की प्राप्ति के लिए 
करते हैं और इसी उद्देश्य की पूर्ति के लिए उनसे वर चाहते हैं। अकाल स्तुति में 
उनका निष्पक्ष रूप सामने आता है। यहां वे शत्रु, मित्र, सधर्मी, विधर्मी के भाव से 
परे हैं और विशुद्ध भेद रहित मानवता के उपासक हैं। गुरु गोविन्द सिंह जैसे बहुमुखी 
व्यक्तित्व वाले व्यक्ति का महत्तम रूप इसी रचना से मुखर होता है, जहां वे मनुष्य 
और मनुष्य में, मनुष्य की ईश्वर प्राप्ति में, विविधतापूर्ण साधना में और उन साधना 
केंद्रो में किसी प्रकार का अन्तर स्वीकार करने को तैयार नहीं हैं। 


कोऊ भयो मुंडिया संन्यासी कोऊ जोगी भयो।। 
कोऊ ब्रह्मचारी कोऊ जती अनुमानबो ।। 

हिन्दू तुरक कोऊ राफजी इमाम शाफी।। 

मानस की जात सवे एकै पहचानवो।। 

करता करीम सोई राजक रहीम ओई।। 

दूसरो न भेद कोई भूल भ्रम मानवो ।। 

एकही की सेव सभ ही को गरुदेव एक, 

एकही सरूप सवै एकै ज्योति जानवो । 115 ।185।। 


अकाल स्तुति में चमत्कारवादी वृत्ति के दर्शन भी होते हैं। कवि ने प्रहेलिकालंकार 
के माध्यम से दस दोहों में कुछ प्रश्नों की व्यंजना की है और उन्हीं में उनका उत्तर 
भा निहित कर दिया है। प्रश्नों का प्रारम्भ इस प्रकार है- 

एक समय श्री आत्मा उचरिओ मति सिउं बैन।। 
सब प्रताप जगदीस को कही सकल विधि तैन । 11 । 1201 11 


इस दोहे के अंतिम शब्द 'तैन” में ही संपूर्ण प्रश्‍न का उत्तर निहित है। इसी 
प्रकार एक अन्य दोहे में प्रश्‍न है- 


कहां रंक राजा कवन हरख सोक है कवन। 
को रोगी रागी कवन कहौ तत्त मुहि तवन 1120611 


अकाल स्तुति में चंडी का गुणानुवाद करते हुए 20 त्रिभंगी छन्द भी संकलित 
हैं। चंडी का गुणानुवाद करने वाले बीस छन्द अकाल स्तुति में किस प्रकार आए यह 
विचारणीय साथ ही विवादास्पद है। महान कोष के रचयिता भाई कहान सिंह का मत 
है कि संकलन-कर्त्ता की भूल के कारण यह छन्द चंडी चरित्र (द्वितीय) में लिए जाने 
के स्थान पर अकाल स्तुति में ले लिए गए हैं। 

इन छन्दों के अकाल स्तुति में सम्मिलित किए जाने के संबंध में सिख विद्वानों 
में एक जनश्रुति प्रसिद्ध है, जिसका उल्लेख पंडित नारायण सिंह ज्ञानी ने अपनी 'दस 
ग्रंथी सटीक' में किया है। जनश्रुति का संक्षेप इस प्रकार है- 

जिन दिनों गुरु गोविन्दसिंह इस रचना की सृष्टि कर रहे थे काशी के एक पंडित 
काशीराम वहां आए। उन्होंने आनंदपुर में प्रवेश करते ही गुरु गोबिन्द सिंह की महत्ता 
में बहुत कुछ सुना। उन्होंने मन ही मन निश्चय किया कि गुरुजी उन्हें दुर्गा स्तोत्र के 
पदों का अनुवाद देशज भाषा में सुनाएं तो वे उनकी महत्ता स्वीकार करने को तैयार 
हैं। कहते हैं कि पंडित काशीराम को गुरुजी ने दुर्गास्तोत्र या भगवती पद्य पुष्पांजलि 
स्तोत्र का स्वतंत्र अनुवाद सुनाया, और वे पंडित महाशय गुरु गोविन्द सिंह की प्रतिभा 
से बहुत प्रभावित हुए । चूँकि उस समय गुरु गोविन्द सिंह जी अपने लिपिक को अकाल 
स्तुति उच्चारित करते हुए लिखवा रहे थे, उसी क्रम में उसने इन बीस छन्दों को अकाल 
स्तुति में संकलित कर लिया। 

जैसा कि कहा गया है कि ये वीस छन्द मूल संस्कृत के भगवती पद्य पुष्पांजलि 
स्तोत्र का स्वतंत्र अनुवाद हैं। गुरु गोविन्दसिंह को व्रह्म का शक्ति रूप सर्वाधिक प्रिय 
था। इस विषय का विशेष अध्ययन “भक्ति भावना! अध्याय में किया गया है। यहां 
इतना कहना ही पर्याप्त होगा कि ब्रह्म के शक्ति रूप “चंडी” पर गुरुजी की विशेष 
आस्था रही है और जहां भी उन्हें अवसर पिला है उन्होंने एकाग्रमन से उस रूप की 
अभ्यर्थना की है। दीर्घ त्रिभंगी छन्दों में लिखे हुए ये पद गुरु गोविन्द सिंह की अनुपम 
कलाकृतियां हैं, कुछेक पद इस प्रकार हैं- 


दुर्जन दल दंडण असुर विहंडण दुस्ट निकंदण आदि वृते।। 
चच्छरासुर मारण पतित उधारण नरक निवारण गूढ गते।। 

अछे अखंडे तेज प्रचंडे खंड उदंडे अलख मते।। 

जै जै होसी महखासुर मर्दन रंम कपरदन छत्र छिते । 11 । 1211 11 
अघ ओघ निवारन दुस्ट प्रजारन सृष्टि उवारन सुद्ध मते।। 

फणिअर फुंकारण बाघ वकारण सस्त्र प्रहारण साध मते।। 

सैहथी सनाहन अस्ट प्रवाहन बोल निवाहन तेज आतुलं ।। 

जै जै होसी महिखासुर मर्दन भूमि अकाल पताल जलं 116 । 121611 
चच्छरासुर मारण नरक निवारण पतित उधारण एक भटे।। 

पापान बिहंडण दुस्ट प्रचंडण खंड अखंडण काल कटे।। 

चन्द्रानन चारै नरक निवारे पतित उधारै मुंड मथे।। 

जै जै होसी महिखासुर मर्दन धूम्र विधुंसन आदि कथे ।।19।।११9।। 


इन बीस त्रिभंगी छन्दों के पश्चात्‌ 12 पाधडी छन्दों में ब्रह्म के स्वरूप के संबंध 
में कुछ मूलभूत विचार रखे गये हैं। इन पदों में कवि का भक्त से ज्ञानी रूप अधिक 
प्रखर है। यद्यपि वह अपनी असमर्थता को भली प्रकार जानता है फिर भी उस अनादि 
सर्वव्यापी शक्ति का जो स्वयं अभूत, अनुभवग्राह्म और अनन्त हैं, कवि अपनी स्वल्प 
बुद्धि से उसके तत्व का वर्णन करना चाहता है। प्रथम छंद इस प्रकार है- 


तुम कहो देव सरबं विचार।। जिम कियो आप करते पसार ।। 
जदपि अभूत अनभै अनन्त।। तउ कहो जथा मत त्रैण तन्त । 11 । 1281 1। 


दूसरे छन्दों में उसके गुणों की चर्चा है- 


करता करीम कादर कृपाल।। अद्वय अभूत अनभय दयाल।। 
दाता दुरन्त दुख दोख रहत।। जिह नेति नेति सभ बेद कहत । 1282 । | 


इस अंश में उस अद्वैत, एकरूप, सर्वव्यापी, सर्वनिर्माता, सर्वहंता ब्रह्म को पत्रों, 
वस्तुओं और दिशाओं में सीमित करने वाले बाह्य चरित्रों का कटु खंडन भी है- 


कई मूढ़ पत्र पूजा करंत।। कई सिद्ध साध सूरज सिवंत।। 
कई पलट सूरज सिजदा कराइ।। प्रभ एक रूप दै कै लखाइ । 114 । 1294 ।। 


छन्द 258 से 266 तक के 14 कवित्तों में कवि की बहुज्ञता का परिचय मिलता 
है। गुरु गोबिन्द सिंह के जीवनकाल में किसी व्यक्ति का केवल भारत में ही रहने वाली 
सभी जातियों, धर्मो, सम्प्रदायों का कुछ ज्ञान होना बड़ी बात रही होगी, फिर विदेशी 
जातियों के उल्लेख की दूभरता तो स्पष्ट ही है। कवि ने इन छन्दों में दर्शाया है कि 
धार्मिक, भौगोलिक, सांस्कृतिक एवं भापागत भेद होते हुए भी किस प्रकार सभी लोग 
एक ही परब्रह्म की उपासना करते हैं और यह उन विभिन्नताओं के मध्य से चमकने 

वाली एकता है। कवि कहता है- 


पूरवी न पार पावै हिंगुला हिमालै ध्यावे । । 

गोर गरदेजी गुन गावै तेरे नाम है।। 

जोगी जोग साधै पउन साधना कितैक वाधै, 
आरव के आरवी आराधै तेरे नाम है।। 

फराके फिरंगी मानै कंधारी कुरेसी जानै, 

पच्छम के पच्छमी पछाने निज काम है।। 

मरहटा मघेले तेरी मन सों तपस्या करै 

दिड़वे तिलंगी पहिचाने धरम धाम हैं।।2 |।2541। 
वंग के वंगाली फिरहंग के फिरंगावाली, 

दिल्ली के दिलावाली तेरी आज्ञा में चलत हैं।। 
रोहके रुहेले माघ देस के मधेले वीर, 

वंगसी बुंदेले पाप पुंज को मलत हैं।। 

गोखा गुन गावे चीन मचीन के सीस न्यावै, 
तिव्वती धिआइ दोख देह के दलत हैं।। 

जिनै तोहि ध्यायो तिनै पूरन प्रताप पायो, 

सर्व धन धाम फल फूल सो फलत हैं । 191 125511 


उस सर्वव्यापी ब्रह्म का अस्तित्व अनेक स्थानों, अनेक रूपों और अनेक कार्यों 
में दृष्टिगत होता है। कहीं वह देवताओं के लिए उनके गुरु बृहस्पति का रूप धारण 
करता है, कहीं वह असुरों का संहार करने के लिए इन्द्र का रूप धरता है, कहीं वह 
गंगा धारण करने वाला शिव है, फिर भी वह भेष रहित है। रंगों में वह रंगवान है, 
राग और रूप में भी वह प्रवीण है। वह किसी के आगे दीन होकर झुकता नहीं, किन्तु 
संत जनों के आधीन उसे कहा जाता है।? 
इस रचना की समाप्ति एक अधूरे पाधड़ी छन्द से होती है, जिसमें दो ही चरण हैं- 

सातों अकास सातों पतार। विथरिउ अदृस्ट जिह कर्म जार।। 


(सातों आकाशों और सातों पातालों में उसके अदृश्य कर्म का जाल फैला हुआ 
है।) 

इस छन्द को अधूरा छोड़कर कवि ने एक संकेत दिया है। यह ब्रह्म की स्तुति 
है, किन्तु ब्रह्म की स्तुति का अन्त कहां है। वह तो अनन्त है, उसकी यश गाथा भी 
अनन्त है- 


“हरि अनन्त हरि कथा अनन्ता” 
(गोस्वामी तुलसीदास) 

यह अधूरा छन्द इस बात का प्रतीक है कि परमेश्वर की कितनी भी स्तुति की 
जाय वह अधूरी ही है। उसे संपूर्ण कहने का साहस कौन कर सकता है? कौन साधक 
है जिसे अपनी अल्पज्ञता और परमेश्वर को अनादिता का ज्ञान नहीं? फिर गुरु 
गोबिन्दसिंह तो इसी रचना में कहते हैं- 


पूरन प्रतापी जंत्र मंत्र के अतापी नाथ, 
कीरति तिहारी को न पार पाईअतु है । 1141 1266 । । 


स्फुट छन्द 


दशम ग्रंथ में रुद्रावतार के पश्चात्‌ संग्रहीत स्फुट छन्दों की कुल संख्या 47 है। 
इसमें 10 पद हैं, 36 सवैये और एक दोहा है। इन छन्दों में 10 पद और 33 सवैये 
तो भक्तिभाव से लिखे हैं और अंतिम चार (3 सवैये और एक दोहा) किन्हीं मिश्र 
जी को संबोधित किए गए हैं। 

भव्ति-भाव से लिखे गये छन्दों का गुरु गोबिन्द सिंह की भक्ति-भावना के 
निर्धारण में बड़ा महत्त्वपूर्ण स्थान है। आरम्भिक 10 पद तो वैष्णव भक्तों की पदावली 
का स्मरण कराते हैं। इन पदों में योग के ब्राह्माचारों का खंडन है,” पवित्र हृदय और 
पवित्र कर्म से प्रेरित होकर भगवान के चरणों में जाने की प्रेरणा है,” अवतारवाद का 
विरोध है,” मूर्ति पूजा की निस्सारता का वर्णन है।* 

इन दस पदों में एक “ख्याल” पंजाबी भाषा में है। कहते हैं कि इस 'ख्याल' 
की रचना गुरु गोबिन्द सिंह ने अपने चारों पुत्रों के बलिदान के पश्चात्‌ की थी। इस 
रचना के द्वारा कवि ने अपने प्यारे मित्र । परमेश्वर को अपनी वर्तमान स्थिति का मार्मिक 
परिचय कराया है- 

(प्रिय मित्र को हमारी दशा बताना | तुम्हारे बिना रजाई रोग को ओढ़ने के समान 
है। चारों ओर सांपों का निवास है। मदिरा की सुराही सूली बन गई है, प्याला कसाई 
का खंजर जैसा लगता है। तुम्हारा साथ बुरी अवस्था में भी अच्छा है, परन्तु तुम्हारे 
बिना सुविधा का जीवन भी नरकवत्‌ है।” 

करुण भाव का यह छन्द गुरु गोविन्दसिंह की कल्पनाशील भावाभिव्यक्ति का 
एक उत्कृष्ठ उदाहरण है। 

83 सवैयों का स्वर 'अकाल स्तुति में संग्रहीत सवैयों के समान ही है। इनमें 
आदि शक्ति से परिपूर्ण चिरन्तन और शाश्वत ईश्वर की स्तुति है ॥* अवतारवाद का 
खंडन है। दशम ग्रंथ में संभवतः यही एक स्थल है जहां राम और कृष्ण के ईश्वरत्व 
का इतना स्पष्ट विरोध किया गया है।” 

मूर्ति पूजा का विरोध भी बड़े तीव्र स्वर में है ४ धार्मिक मत मतांतरों में फैले 
हुए आर्थिक भ्रष्टाचार पर भी इन छन्दों में तीखा व्यंग्य किया गया है- 


जो जुगिआन के जाइ कहै सव जोगन को गृहसाल उठे दै।। 
जो परो भाजि संन्यासन दै कहै दत्त के नाम पै धाम लुटे दै।। 
जो करि कोउ मसंदन सौ कहै सरब दरव तै मोहि अवै दै।। 
लेउ ही लेउ कहै सबको नर कोउ न ब्रह्म वताइ हमें दै।।281। 
(द. ग्रं. पृ. 715-16) 


अन्त के तीन सवैयों और एक दोहे की पृष्ठभूमि पर यह प्रसिद्ध है कि किन्हीं 
मिश्र जी ने गुरु गोविन्द सिंह की सेना में शूद्र जाति के लोगों को इतनी बड़ी संख्या 
में देखकर आपत्ति प्रगट की, उसका उत्तर उन्होंने इन छन्दों में दिया है। इन छन्दो 
को 'खालसे की महिमा” कहकर भी अभिहित किया जाता है। पहले छन्द में मिश्र जी 
का सम्बोधन है ।» दूसरे और तीसरे छन्द में गुरु गोविन्द सिंह ने अपने अनुयायियों 
की महत्ता का वर्णन करते हुए उनके प्रति अपनी कृतज्ञता अर्पित की है।” अन्त के 
दोहे में, इन बातों को सुनकर मिश्र जी के क्रोधित होने और अन्त में रो देने का संकेत 
हैं- 


चट पटाइ चित्त मैं जर्‍यो त्रिण ज्यों कुद्धत होइ।। 
खोज रोज के हेत लग दयो मिश्र जू रोइ।। 
(द. ग्रं. पू. 717) 


चंडी चरित्र (प्रथम) उक्ति विलास 


दशम ग्रंथ की चंडी संबंधी तीन प्रबंध रचनाएं संग्रहीत हैं। दो रचनाओं की भाषा 
ब्रज एवं एक की पंजाबी है। हिंदी (ब्रज) रचनाएं अपने आकार में पंजाबी रचना से 
कहीं बड़ी हैं। दोनों हिंदी रचनाओं चंडी चरित्र (उक्ति विलास) प्रथम एवं चंडी चरित्र 
द्वितीय में क्रमशः 233 एवं 262 छन्द हैं और पंजाबी रचना, चंडी दी वार, में कुल 
55 छन्द हैं। 

प्रथम चंडी चरित्र मार्कण्डेय पुराण अध्याय 81 से 98 तक में वर्णित “देवी 
माहात्म्य” (दुर्गा सप्तशती) का स्वतंत्र अनुवाद है। इस रचना में सात पूर्ण तथा एक 
अपूर्ण अध्याय है। सात अध्याय हैं, जिनका अध्यायानुसार संक्षेप इस प्रकार है- 

प्रथम अध्याय 

12 छंदों के इस अध्याय में ब्रह्म की स्तुति, चंडी स्तुति, ग्रंथ रचना की अनुमति, 
सुरथ राजा का राज्य विहीन होकर मेधसः ऋषि आश्रम में जाना और उनसे चंडी की 
कथा सुनना, शेषशायी विष्णु के कानों की मैल से मधु और कैटभ नाम के दैत्यों का 
जन्म और अंत में विष्णु द्वारा उनका वध वर्णित है। 

प्रथम छन्द में ब्रह्म की स्तुति करते हुए कवि कहता है- 


आदि अपार अलेख अनन्त अकाल अभेख अलख अनासा ।। 

कै सिव सकत दए श्रति चार रजो तम सत्त तिहु पुरवासा ।। 
दिउस निसा ससि सूर कै दीप सु सृष्टि रची पंच तत्त प्रकासा।। 
बैर बढाइ लराइ सुरासुर आपह देखत बैठ तमासा ।।1 ।। 


अंतिम पंक्ति दृष्टव्य है। ब्रह्म सबकी सृष्टि करता है। सुरों-असुरों का निर्माण 
करता है, उनमें शत्रुता उत्पन्न कर उन्हें लड़ाता है और स्वयं अपनी लीला का तमाशा 
देखता है। 

चंडी की बहुश्रुत कथा को कवि ने अद्भुत कथा कहा है। उसे वह सुंदर भाषा 
में प्रस्तुत करना चाहता है- 


आइस अब जो होइ ग्रंथ तउ मैं रचौं ।। 

रतन प्रमुद कर वचन चीन तामै गचों।। 

भाखा सुभ सभ करही धरि हौ कृत्त मैं।। 
अद्भुत कथा अपार समझ करि चित्त मैं।।6।। 


द्वितीय अध्याय 


40 छन्दों के इस अध्याय में महिषासुर के युद्ध और वध का वर्णन है। 

महिषासुर ने शक्ति अर्जित कर देवताओं को परास्त कर दिया। देवताओं को 
परास्त कर दिया। देवताओं से उसने इतना भयंकर युद्ध किया कि सारी पृथ्वी लहूलुहान 
हो गई- 


जुद्ध करयो महिखासुर दानव मारि सभै सुर सैन गिराइ।। 

कैकै दुटूक दए अरु खेत महां बरखंड महारन पाइउ।। 

स्रउणत रंग सनिउ निसरिउ जसु इआ छबि को मनमैं इह आइउ।। 
मारिकै छन्रनि कुंड कै क्षेत्र में मानहु पैठि कै राम जु नाइउ।।141। 

खून के रंग में रंगा हुआ वह इस प्रकार दृष्टिगत होता है कि मानो परशुराम 
ने क्षत्रियों के रक्‍त का कुंड बनाकर उसमें स्नान किया है। 
बचे हुए देवतागण दुर्गा की शरण में कैलास पर्वत पर पहुंचे- 


अगनत मारे गनै कौ भजे जु सुर करि त्रास।। 
धारि धिआन मन सिवा को तकी पुरी कैलास । 11911 


उस स्थान पर सभी देवताओं ने दीर्घकाल तक दुर्गा की स्तुति की। एक दिन 
र्ग स्नानार्थ बाहर निकली तव सव देवताओं ने उसके सम्मुख अपनी व्यथा का वर्णन 
किया- 


कितक दिवस बीते तहां नाव निकसी देव।। 
विध पूरव सभ देवतन करी देवकी सेव |।21।। 


माकण्डेय पुराण का वयासीवें अध्याय में लिखा है कि महिषासुर से पराजित 
देवता ब्रह्माजी के नेतृत्व में वहां गए जहां महादेव जी और गरुड़ध्वज भगवान विष्णु 
थे। उन्होंने उन्हें अपनी पराजय का वृत्तान्त सुनाया और महिषासुर के बध की प्रार्थना 
की। देवताओं की पराजय से क्रोधित भगवान विष्णु के मुख से एक महानू तेज निकला 
तथा उसी प्रकार ब्रह्मा और शंकर के मुख से भी एक तेज निकला। इन्द्र आदि अन्य 
देवताओं के शरीर से भी महातेज निकलकर सवका तेज एक स्थान पर इकट्ठा हो 
गया। तव उन देवताओं ने देखा कि वह अत्यन्त तेज जलते हुए पहाड़ के समान हो 
गया और दिशाएं ज्वालाओं से व्याप्त हो गई। सब देवताओं के शरीर से निकला हुआ 
वह अतुल तेज एक स्थान पर एकत्रित होकर नारी रूप हो गया। विभिन्न देवताओं 
के तेज से उसके विभिन्न अंग वने थे और इस तरह शिवा का जन्म हुआ। 
चंडी चरित्र में इस घटना का उल्लेख नहीं है। चंडी चरित्र द्वितीय में इस संबंध 
में इतना ही उल्लखित है कि महिषासुर से पराजित देवताओं ने कैलास पर्वत पर जाकर 
देवी की आराधना की और वह प्रगट हुई। 
प्रसन्न देवता भए। चरनं पूजवे धए।। 
सनंमुखान ठढीयं। प्रणाम पान पढीयं | ।5 ।। 


गुरु गोबिन्द सिंह की पंजाबी रचना “चंडी दी वार' में भी प्रथम चंडी चरित्र की 
भांति दुर्गा का स्नानार्थ बाहर आने का वर्णन है। वहां इंद्रादि देवता उसे मिलकर अपनी 
व्यथा सुनतो और सहायता की प्रार्थना करते हैं- 


इक दिहाड़े नावण आई दुरगा शाह। 
इन्द्रं ब्रिथा सुणाई अपणे हाल दी। 

छीन लुई ठकुराई साते दानवी। 
लोकी तिही फिराई दोही आपणी।।4।। 


(एक दिन दुर्गा स्नानार्थं आई । इन्द्र ने उसे अपनी व्यथा सुनाई-दानवों ने हमसे 
ठकुराई छीन ली है और तीनों ही लोकों में उन्होंने अपनी दुहाई फिरा दी है।) 

दुर्गा के स्नानार्थ आने और देवताओं से भेंट करने की घटना का उल्लेख 
मार्कण्डेय पुराण के 85वें अध्याय में है- 


एवं स्तवादियुक्तानां देवाना पत्र पार्वती । 
स्नातुमम्यामयौ तोये जाहव्या नृपनन्दन | 97 ।। 


(देवताओं के इस प्रकार स्तुति करने पर देवी पार्वती गंगा स्नान करने के हेतु 
आई, और देवताओं के सम्मुख प्रगट हुई |) 

पंजाबी के आलोचक-द्वय प्रो. परमिन्दर सिंह एवं कृपाल सिंह कसेल ने अपनी 
संपादित “चंडी दी वार” में कथासार देते हुए लिखा है- 

“कहा जाता है कि दुर्गा उज्जैन के राजा की लड़की थी और संपूर्ण आयु कुंवारी 
रही। एकमात्र संतान होने के कारण वह पिता के राज्य की उत्तराधिकारिणी हुई, वह 
यदा-कदा ही बाहर निकलती थी और उससे भेंट करने की किसी को आज्ञा न थी। 
इंद्र भी उससे कैसे मिल सकता था। दुर्गा नदी पर स्नानार्थ जाया करती थी। इन्द्र 
ने सोचा उसे स्नानार्थ जाते समय ही मिला जाए। इस तरह इन्द्र ने उससे भेंट की 
और अपनी संपूर्ण व्यथा सुना दी।” 

डॉ. धर्मपाल अष्टा ने भी अपने प्रबंध” में इस तथ्य का यथावत्‌ वर्णन किया 
है। 

किन्तु दुर्गा की परंपरागत पौराणिक कथा को इस प्रकार ऐतिहासिकता का रूप 
देने में इन विद्वानों ने किन सूत्रों का आश्रय लिया है, कहा नहीं जा सकता। गुरु 
गोबिन्दसिंह की चंडी विषयक तीनों ही रचनाओं में दुर्गा की उज्जैन की राजकुमारी 
होना उल्लिखित नहीं है। भाई काहनसिंह ने अपने महानकोष और भाई रणवीरसिंह 
ह शब्द मूरति में दुर्गा की इस काल्पनिक ऐतिहासिक का कोई उल्लेख नहीं 

या है। 

चंडी चरित्रों के रचयिता के सम्मुख इस कथा की पौराणिक पृष्ठभूमि एवं संलग्न 
अनेक कथाएं इतनी महत्त्वपूर्ण नहीं हैं जितनी इस कथा के मूल स्वर। इसलिए कवि 
पौराणिक चर्चा का सूत्र रूप में वर्णन कर तुरंत मूल विषय पर आ जाता है। इन 
पौराणिक प्रसंगों के प्रसंगों के देश भाषा में वर्णन की पृष्ठभूमि पर तत्कालीन जनता 
में वीर भावों की सृष्टि का महत्‌ उद्देश्य था इसलिए कवि के लिए इन कथाओं के 
मूल स्वरःयुद्ध प्रसंगों का विस्तृत वर्णन का चित्रण ही अभिप्रेत था। 

इन्द्र सहित सभी देवताओं ने दुर्गा को अपनी पराजय की व्यथा सुना दी। कवि 

के शब्दों में देवताओं ने दुर्गा के सम्मुख अपनी पराजय एवं दुर्गति की चर्चा करते हुए 
कहा-“जब कोई व्यक्ति किसी के कुत्ते को मारता है तो उस कुत्ते का नाम नहीं लेता 
वरन्‌ उसके स्वामी का नाम लेकर उस कुत्ते को मारता है।' भाव है, दैत्यों से हमारी 
पराजय वस्तुतः हमारी पराजय नहीं है, वह तो हमारे मिस तुम्हारी ही पराजय है क्योंकि 
तुम्हीं हमारी स्वामिनी हो- 


कूकर को मारत न कोऊ नाम लै कै ताहि। 
मारत है ताको लै के खावन्द को नाम है । 122 1। 


दुर्गा अस्त्र-शस्त्रो से सज्जित होकर दैत्यों से युद्ध के लिए सन्नद्ध हो गई । उसका 
तेज ग्रीष्म ऋतु के सूर्य की तरह चमक रहा था- 


घंटा गदा त्रिसूल अस संख सरासन वान। 
चत्र वक्र कर में लिए जन ग्रीखम रित भान । ९7 | | 


इस अध्याय के शेष 25 छन्दों में दुर्गा का दानवों की 45 पदूम सेना” के साथ 
भयंकर युद्ध का वर्णन है और अन्त में महिषासुर का संहार एवं इन्द्र को राज्य प्राप्त 
होता है। 


तृतीय अध्याय 


इस अध्याय में 48 छन्द हैं। इस अध्याय में शुंभ-निशुंभ दैत्यों का उत्कर्ष एवं 
उनकी समाप्ति के लिए चंडी का उदय वर्णित है- 


कान सुनी धुनि देवन की सब दानव मारन को प्रन कीनो। 
होइ कै प्रतच्छ कहा बरचंड सु क्रुद्ध है जुद्ध विखै मन दीनो।। 


इस रचना के शेष सभी अध्यायं में शुंभ-निशुंभ के विभिन्न सेना नायकों से 
युद्ध का वर्णन है। अन्त में इन दोनों दैत्यों का संहार होता है। तृतीय अध्याय में दुर्गा 
का अति सुंदर रूप धारण कर हिमालय पर बैठना, एक दैत्य का दुर्गा के अनुपम सौंदर्य 
का शुंभ के सम्मुख निरूपण और शुंभ का धूम्रलोचन नामक दैत्य सेना नायक को दुर्गा 
को पकड़ लाने के लिए भेजना तथा युद्धोपरान्त धूग्रलोचन के बध का वर्णन है। 
इसी अध्याय में काली की उत्पत्ति की कथा इस प्रकार वर्णित है- 


भाल को फोर कै काली भई लखि तां छबि को कवि को मन भीनो। 
दैत समूहि विनासन को जमराज ते मृत मनौ भव लीनो । 17411 

दुर्गा के मस्तक को फोड़कर काली ने जन्म लिया मानो दैत्य समूह के विनाश 
के लिए यमराज से मृत्यु ने जन्म लिया हो। 
मार्कण्डेय पुराण के 85वें अध्याय में काली की उत्पत्ति इस प्रकार वर्णित है- 
“देवताओं के इस प्रकार स्तुति करने पर देवी पार्वती गंगा स्नान करने हेतु आई 
और देवताओं के सम्मुख प्रगट हुई। वह उन देवताओं से बोली कि तुम किसकी स्तुति 
करते हो और उनके शरीर से शिवा निकलकर उनसे बोली-'समर में शुंभ और निशुंभ 
वत्यां से परास्त होकर आप सब देवता मेरी स्तुति कर रहे हैं! क्योंकि वह अम्बिका 
` पार्वती जी के शरीर कोश से उत्पन्न हुई, इसलिए उनको सब लोकों में कौशिकी कहते 
हैं। उनके निकल जाने पर पार्वती जी कृष्णवर्ण हो गई और इसी कारण वे कालिका 
. कहलाई और हिमालय पर्वत पर रहने लगीं।”* 


चतुर्थं अध्याय 


धूप्रलोचन का बध कर देवी ने दैत्यों की सम्पूर्ण सेना का इस प्रकार विनाश 
कर दिया जैसे विष का घूर्ण देने से मक्खियां नष्ट हो जाती है- 


सभु छार भइउ दलु दानव को जिमु। 
` घूम हलाहल की मरिबयां ।।1011। 


सब का संहार का देवी ने एक दैत्य जानबूझ कर छोड़ दिया, जिससे वह जाकर 
शुंभ-निशुंभ को समाचार दे सके और वे युद्ध के लिये और सेना भेजें और देवी उनका 
भी संहार कर सके- 


अउर सकल सेना जरी वचिउ सु एकै प्रेत।। 
चंड बचाइउ जानि कै अउरन मारन हेत ।11081। 


धूम्रलोचन के बध के पश्चात्‌ दैत्यराज शुंभ की आज्ञा से चण्ड और मुण्ड नामक 


दैत्य सेनानी दुर्गा से युद्ध करने के लिये अपनी चतुरंगिणी सेना लेकर चले। घोड़ों के ' 


खुरों से इतनी धूल उठ रही है मानो संसार के अथाह भार से अस्त होकर स्वयं पृथ्वी 
ब्रह्म लोक को जा रही है- 


कोप चढ़े रन चंड अउ मुंड सुलै चतुरंगन सैन भली। 

तब सेस के सीस धरा लरजी जन मद्धि तरंगनि नाव चली। 

खुर बाजन धूर उठी नभि कै कवि के मनते उपमा न टली। 

भव भार अपार निवारन को धरनी मनो ब्रह्म के लोक चली।।1081। 


चण्ड और मुण्ड से देची का भयानक युद्ध हुआ। अन्त में वे दोनों दैत्य भी 
मारे गये- 

मुंड महारन मद्धि हनिउ फिर कै वरचण्ड तवै इह कीनौं । 

मार विदार दई सव सैन चडंका चडं सो आहव कीनौ। 

ले वरछी करमै अरि को सिर कै वर माहि जुदा कर दीनौ। 
जैसे महेस त्रिसूल गनेस को रूडं कीउ जन मुंडवहीनौ ।। 11611 


पंचम अध्याय 


चण्ड मुण्ड सेनानियों की मृत्यु के पश्चात्‌ शुंभ और निशुंभ ने रक्तबीज को देवी 
से युद्ध करने के लिए एक विशाल वाहिनी सहित भेजा- 


स्रोणत बिन्दु को सुंभ निसुंभ कहिउ तुम जाहु महा दलु लैकै। 

छार करो गरुए गिर गाजहिं चण्ड पचारहन बलु कै कै। 

कानन में नृप की सुनि वात रिसात चलिउ चढ़ि ऊपर गै कै। 

मानो प्रतच्छ होइ अंतक दंत को लैकै चलिउ रन हेतु जु छै कै 1112611 


चण्डी चरित्र की कथा का आधार यद्यपि पौराणिक है किन्तु कवि ने दवी में 
चमत्कार का आरोप कम किया है। कवि ने दुर्गा एवं दैत्यों के युद्ध को तत्कालीन 
परिस्थितियों की पृष्ठभूमि में देखा इसलिए दुर्गा की शक्ति में अलौकिकता का आरोप 
अधिक नहीं होने दिया। इस युद्ध में योद्धा (दुर्गा सहित) उन्हीं अस्त्र-शस्त्रों का प्रयोग 
करते हैं जो कवि के युग में प्रचलित थे- 


वीरन के करते छुट तीर सु चंड का सिंधनि जिउ भभकारी। 
लै करि बान कमान कृणन गदा गहि चक्र छुरी अउ कटारी । 11821 
आइस पाइकै दानव कौ दल चण्ड के सामुहै आइ अरिउ है। 
ढार अउ सांग क्रिपाननि लै कर मैं कर बीरन जुद्ध करिउ है। 13811 
युद्ध का अधिकांश वर्णन तो एक पक्षीय ही है जिसमें दुर्गा की वीरता और उसके 
दारा दैत्य वाहिनी के संहार का ही अधिकांश वर्णन है। किन्तु ऐसे स्थल भी पर्याप्त 
हैं, जहां दुर्गा एवं उसका वाहन सिंह दोनों ही दैत्यों के प्रहार से घायल होते हैं एवं 


- उनमें उसकी स्वाभाविक मानवीय प्रतिक्रिया होती है- 


घाउ लगे तन चण्ड अनेक सु स्रउण चलिउ बहिकै सरतानै। 
मानहु फार पहारहुं को सतु तुच्छ कै निकसै कर बानै।। 13111 


मुंड लई करवार हकारके केहरि कै अंग अंग प्रहारे।। 
फेर दई तन दउर कै गउन को घाइल कै निकसी अंग धारे।।1121। 

दुर्गा के मस्तक को फोड़कर काली ने जन्म लिया मानो दैत्य समूह के विनाश 
के लिए यमराज से मृत्यु ने जन्म लिया हो। ४ 

मार्कण्डेय पुराण के 85वें अध्याय में काली की उत्पत्ति इस प्रकार वर्णित है- 

“देवताओं के इस प्रकार स्तुति करने पर देवी पार्वती गंगा स्नान करने हेतु आई 
और देवताओं के सम्मुख प्रगट हुई । वह उन देवताओं से बोली कि तुम किसकी स्तुति 
करते हो और उनके शरीर से शिवा निकलकर उनसे बोली-'समर में शुंभ और निशुंभ 
दैत्यों से परास्त होकर आप सब देवता मेरी स्तुति कर रहे हैं!” क्योंकि वह अम्बिका 
पार्वती जी के शरीर कोश से उत्पन्न हुई, इसलिए उनको सब लोकों में कौशिकी कहते 
हैं। उनके निकल जाने पर पार्वती जी कृष्णवर्ण हो गई और इसी कारण वे कालिका 

« कहलाई और हिमालय पर्वत पर रहने लगीं।””* 


चतुर्थ अध्याय 


धूम्रलोचन का बध कर देवी ने दैत्यों की सम्पूर्ण सेना का इस प्रकार विनाश 
कर दिया जैसे विष का घूर्ण देने से मक्खियां नष्ट हो जाती है- 


सभु छार भइउ दलु दानव को जिमु। 
` घूम हलाहल की मरिबयां ।1101।। 


सब का संहार का देवी ने एक दैत्य जानबूझ कर छोड़ दिया, जिससे वह जाकर 
शुंभ-निशुंभ को समाचार दे सके और वे युद्ध के लिये और सेना भेजें और देवी उनका 
भी संहार कर सके- 


अउर सकल सेना जरी बचिउ सु एकै प्रेत।। 
चंड बचाइउ जानि कै अउरन मारन हेत।11081। 


धूम्रलोचन के बध के पश्चात्‌ दैत्यराज शुंभ की आज्ञा से चण्ड और मुण्ड नामक 
दैत्य सेनानी दुर्गा से युद्ध करने के लिये अपनी चतुरंगिणी सेना लेकर चले। घोड़ों के 
खुरों से इतनी धूल उठ रही है मानो संसार के अथाह भार से अस्त होकर स्वयं पृथ्वी 
ब्रह्म लोक को जा रही है- 


कोप चढ़े रन चंड अउ मुंड सुलै चतुरंगन सैन भली। 

तब सेस के सीस धरा लरजी जन मद्धि तरंगनि नाव चली। 

खुर बाजन धूर उठी नभि कै कवि के मनते उपमा न टली। 

भव भार अपार निवारन को धरनी मनो ब्रह्म के लोक चली । 1108 ।। 


और मुण्ड से देची का भयानक युद्ध हुआ। अन्त में वे दोनों दैत्य भी 
मारे गये- 

मुंड महारन मद्धि हनिउ फिर कै वरचण्ड तवै इह कीनीं। 

मार विदार दई सव सैन चडंका चडं सो आहव कीनौ । 

ले वरछी करमै अरि को सिर कै वर माहि जुदा कर दीनौ। 
जैसे महेस त्रिसूल गनेस को रूडं कीउ जन मुंडवहीनौ ।। 11611 


पंचम अध्याय 


चण्ड मुण्ड सेनानियों की मृत्यु के पश्चात्‌ शुंभ और निशुंभ ने रक्तबीज को देवी 
से युद्ध करने के लिए एक विशाल वाहिनी सहित भेजा-- 


स्रोणत विन्दु को सुंभ निसुंभ कहिउ तुम जाहु महा दलु लैकै। 
£ करो गरुए गिर गाजहिं चण्ड पचारहन बलु कै कै। 

कानन में नृप की सुनि वात रिसात चलिउ चढ़ि ऊपर गै कै। 

मानो प्रतच्छ होइ अंतक दंत को लैकै चलिउ रन हेतु जु छै कै 1112611 


चण्डी चरित्र की कथा का आधार यद्यपि पौराणिक है किन्तु कवि ने दवी में 
चमत्कार का आरोप कम किया है। कवि ने दुर्गा एवं दैत्यों के युद्ध को तत्कालीन 
परिस्थितियों की पृष्ठभूमि में देखा इसलिए दुर्गा की शक्ति में अलौकिकता का आरोप 
अधिक नहीं होने दिया। इस युद्ध में योद्धा (दुर्गा सहित) उन्हीं अस्त्र-शस्त्रों का प्रयोग 
करते हैं जो कवि के युग में प्रचलित थे- 


वीरन के करते छुट तीर सु चंड का सिंघनि जिउ भभकारी। 

लै करि बान कमान कृणन गदा गहि चक्र छुरी अउ कटारी । 11321 

आइस पाइकै दानव कौ दल चण्ड के सामुहै आइ अरिउ है। 

ढार अउ सांग क्रिपाननि लै कर मैं कर बीरन जुद्ध करिउ है। 13811 

युद्ध का अधिकांश वर्णन तो एक पक्षीय ही है जिसमें दुर्गा की वीरता और उसके 

द्वारा दैत्य वाहिनी के संहार का ही अधिकांश वर्णन है। किन्तु ऐसे स्थल भी पर्याप्त 
हैं, जहां दुर्गा एवं उसका वाहन सिंह दोनों ही दैत्यों के प्रहार से घायल होते हैं एवं 
- उनमें उसकी स्वाभाविक मानवीय प्रतिक्रिया होती है- 


घाउ लगे तन चण्ड अनेक सु स्रउण चलिउ बहिकै सरतानै। 
मानहु फार पहारहुं को सतु तुच्छ कै निकसै कर बानै।। 13111 


मुंड लई करवार हकारके केहरि कै अंग अंग प्रहारे।। 
फेर दई तन दउर कै गउन को घाइल कै निकसी अंग धारे।।1121। 

लोचन धूम्र उठे किलकार लए संग दैतन के कुरमा। 

गहि पान कृपान अचानक तान लगाई है कैहरि के उरमा 119911 
दैत निकास कै सांग वहै बलिकै तब चंड प्रचंड कै दीनी। 

जाइ लगै तिहकै मुख में बहि सउन परिउ अति ही छवि कीनी। 
इउ उपमा उपजी मनमै कवि ने इह भांत सोई कहि दीनी। 
मानहु सिंगल दीप की नार गरै में तंबौल की पीक नवीनी।। 


इस अध्याय में दुर्गा और रक्‍त बीज के युद्ध का विस्तृत वर्णन है। रक्तबीज 
को वर प्राप्त है कि इसके रुधिर की बूंद पृथ्वी पर गिरते ही अनेक रक्तबीज उत्पन्न 
होकर युद्ध करने लगें- 


जेतक स्रउन की बूंद गिरे रन तेतक स्रउनत बिंद है आई। 
मारही मार पुकार हकार कै चंडि प्रचंडि कै सामुहि धाई ।।1591। 


दुर्गा ने जब देखा कि इस प्रकार रक्तबीज का बध संभव नहीं तो उसने अपने 
मस्तक से ज्वाला प्रगट कर काली को जन्म दिया- 


रुद्ध कै जुद्ध करिउ बहु चंड ने एतो करिउ मधु सो अविनासी। 
दैतन के बध कारन को निज भालते जुआल की लाट निकासी। 
काली प्रतच्छ भाई तिह ते रन फैल रही भय भीर प्रभासी। 

मानहुं स्लिंग सुमेर कौ फौरि के धार परी धर पै जमुना सी । 1165 ।। 


तब चंडी ने काली को आदेश दिया कि मैं रक्तबीज का बध करती हूं तुम उसका 
रक्‍त पीलो- 


चंडी काली दुहू मिलि कीनौ इहै बिचार । 
हउ हनिहौ तूं स्रउन पी अरि दलि डारहिं मारि।। 167111 
और इस प्रकार चण्डी और काली ने मिलकर रक्तबीज का संहार किया- 


चण्डी दइउ विदार स्रउन पान काली करिउ। 
छिन महि डारिउ मार स्रउनत बिंद दानव महां।। 17211 


पष्ठ अध्याय 


चण्डी और काली ने मिलकर रक्तबीज का बध कर दिया। बचे हुए दैत्यों ने 
शुंभ-निशुंभ को जाकर यह समाचार दिया। अपनी पराजय और सेनानायक सहित दैत्य 
वाहिनी की पराजय का समाचार सुन दोनों दैत्य बड़े क्रोधित हुए और अपनी विशाल 


“महीप सिंह रचनावली / 126 


Hindi Premi MO IP III सील. 


सेना सहित चण्डी से युद्ध के लिए सन्नद्ध हो गए- 


कौप कै सुंभ निसुंभ चढ़े धुनि दुंदभि की दसहू दिस धाई 

पाइक अग्र भए मधि बाज रथी रथ साजिकै पांति बनाई। 

माते मतंग के पुंजन ऊपरि सुन्दर तुंग धुजा फहराई। 

सक्र सो जुद्ध के हेत मनो धरि छाड़ि सपच्छ उठे गिरराई । 117511 


दैत्यों की सेना से चण्डी और काली ने मिलकर युद्ध किया- 


चण्डका लै बान अउ कमान काली कृपान। 
छिन मद्धि कै कै बलु सुंभ की हनी अनी।। 


शुंभ और निशुंभ द्वारा संचालित इस विशाल दैत्य वाहिनी से देवी का युद्ध इतना 
भयानक हुआ कि विष्णु आदि सभी देवता भी आतंकित हो गये। महाशक्तिशालिनी 
चण्डी की शक्ति उस युद्ध के लिए अपर्याप्त प्रतीत होने लगी। £ ने चण्डी की 
सहायतार्थ अन्य देवताओं की शक्तियों को युद्ध भूमि में भेजा- 


देखि भइआनक जुद्ध को कीनो विसन विचार। 
सकति सहाइह कै नमित भेजी रनहि मंझार | 1183 || 


इन शक्तियों की सहायता की आवश्यकता मानो चण्डी भी अनुभव करती है। 
इस लिए वह उनका स्वागत करती है। सभी शक्तियां चण्डो में इस प्रकार लीन हो 
जाती हैं जैसे श्रावण मास की बाढ़ में आई हुई नदियां समुद्र में मिल जाती हैं- 


आइस पाइ सभे सकती चलिके तहा चण्ड प्रचण्ड पै आई। 

देवी कहिउ तिनको करि आदरु आई भले जनु बोल पठाई। 

ता छवि की उपमा अति ही कवि कै अपने मन में लखि पाई। 
मानहु सावन मास नदी कलिकै जल रास में आन समाई । 1184 1। 


देवी और दैत्यराज निशुंभ में भयानक युद्ध हो रहा है। अपनी सेना का चण्डी 
द्वारा संहार होते देख निशुंभ क्रोध से भरकर सामने आ खड़ा होता है- 


` मार लईउ दलु अउर भजिउ मन में तब कोप निसुंभ करिउ है। 
चण्डि कै सामुह आनि अरिउ अति जुद्ध करिउ पग नाहि टरिउ है। 
चण्ड के वान लगिउ मुख दैत के स्उन समूह धरान परिउ है। 
मानहु राहु ग्रसिउ नभ भान सु स्रउनत को अति वउन करिउ है। 119211 


अन्त में निशुंभ भी चंडी के हाथों मारा गया । चण्डी ने क्रोधित होकर तलवार 

से उसका सिर इस प्रकार काट लिया जैसे साबुन बनाने वाला तार से साबुन काट 
देता है- 

चण्ड प्रचण्ड तबे बलधार संभार लई करवार करी करि। 

कोप दई निशुंभ कै सीस बही इह भांत रही तरवा तर। 

कउन सराह करै कहिता छिन सो विब होइ परै धरनी पर। 

मानहु सार की तार लै हाथ चलाई है साबन को सबुनीगर । 1202 ।। 


सप्तम अध्याय 


निशुंभ के बध हो जाने पर पराजित दैत्यों ने दैत्यराज शुंभ को उसके भाई के 
बध की सूचना दी- 


आन सुंभ पै तिन कही सकल जुद्ध की बात। 
तब भाजै दानव सभै मारि लइउ तुअ भ्रात ।।९04।। 


अपने भाई के वध का समाचार सुनकर शुंभ क्रोध से भर गया। अपनी समग्र 

. सेना ले वह चण्डी से युद्ध करने चल दिया। युद्ध भूमि को उसने दैत्यों के शवों से 

पटा देखा। रक्‍त की सरिता इस प्रकार बह रही थी जैसे लाल रंग की उमड़ी हुई सरस्वती 
समुद्र से मिलने जा रही हो- 


मानहु सारसुती उमडी जल सागर के मिलिबै कउ धाइउ। ।205।। 


किन्तु रणभूमि में जब उसने अपने मृत भाई का शव देखा तो शोक से उसके 
पैर वहीं गड़ से गए। वह भयभीत सा मूर्तिवत्‌ खड़ा रहा, मानो वह लंगड़ा हो गया 
हो- 


बंध कबंध परिउ अविलोक कै सौक के पाइन आगै धरिउ है। 
धाइ सकिउ न भइउ भइ भीतर, चीतह मानहु लंग परिउ है।। 206 ।। 
मृत भाई के शव को देखकर शोकित एवं भयभीत होने के मानवीय भाव का 
चित्रण कवि की सूक्ष्म दृष्टि का परिचायक है। दुर्गा सप्तशती में इस प्रसंग पर इस 
प्रकार के किसी भाव का चित्रण नहीं है। कवि की आधारभूमि अवश्य दुर्गा सप्तशती 
है किन्तु रचना के सृजन में उसने पूर्ण मौलिकता एवं प्रतिभा का प्रयोग किया है। 
दुर्गा सप्तशती एक इस प्रकार की पौराणिकता के गुणों से भरपूर रचना है जिसमें 
चमत्कार, अलौकिकता का आश्रय सर्वत्र लिया गया है। वह अलौकिकता भक्तों की 
श्रद्धा को तो सन्तुष्ट करती है किन्तु वीरों की वीरता को प्रेरित नहीं करती। गुरु 
गोबिन्दसिंह की इस रचना की सृष्टि का उद्देश्य चंडी के भक्तों की सन्तुष्टि न होकर 
तत्कालीन परिस्थितियों में धर्मयुद्ध के लिए सन्नद्ध हो रहे वीरों में वीर भाव का निर्माण 

करना है। इसलिए कवि ने इस रचना के चंडी की अलौकिकता को यथाशक्ति दूर रखा 
है और सम्पूर्ण वर्णन में तत्कालीन परिस्थितियों का परिप्रेक्ष्य दूर नहीं होने दिया। 

इस अध्याय के एक छन्द (216) में कवि ने युद्धभूमि में विश्वकर्मा द्वारा 
भवन-निर्माण का बड़ा ही सुन्दर रूपक बांधा है। युद्ध भूमि में गीदड़, योगिनियां और 
गिद्ध आदि मजदूरनियां है। रक्‍त मांस का कीचड़ गारा है। शंकर का तांडव उस गारे 
के निर्माण है, लोथ पर लोथ चढ़ी है मानो दीवारें वन गई हैं और गूदा चर्बी उन दीवारों 
के कलई करने का चूना है। यह रणभूमि नहीं मानो। विश्वकर्मा ने सुन्दर चित्रकारी 
बनाई है।” 

शुंभ से चंडी का भयानक युद्ध हुआ। अन्त में इसके भी दो टुकड़े करके चंडी 
ने उसे पृथ्वी पर फेंक न और उसने विजय का शंख बजा दिया- 


दोहा-सुंभ मारिकै चंडका उठी सु संख बजाइ।। 
तब घुनि घंटा कीकरी महा मोदि मन पाई । 1222 1। 


अष्टम अध्याय 


चंडी चरित्र का अन्तिम अध्याय बहुत महत्त्वपूर्ण है | दैत्यों के वध के पश्चात्‌ 
शान्ति स्थापित हो गई । जिन दैत्यों के आतंक से सभी देवता भयभीत थे उनका संहार 
कर देवी संत पुरुषों की रक्षा की है- 


संत सहाइ सदा जगमाइ, 
सु सुंभ निसुंभ बड़े अरि जीते।। 22511 


सभी देवताओं ने मिलकर चंडी की स्तुति की- 


मिलि कै सु देवन बड़ाई करी कालका की, 

ए हो जगमात तै तो कटिउ बडो पाप है।। 

दैतन को मार राज दीनौ तै सुरेस हूं को, 

बडो जस लीलो जग तेरो ई प्रताप है।। 

देत है असीस दिजराज शिव बारि वारि, 

तहा ही पढिउ ब्रह्म कउचहूं को जाप है।। 

ऐसे जसु पूर रहिउ चंडका को तीन लोक, 

जैसे धार सागर में गंगा जी को आपु है । 227 1। 


देवताओं का तो उद्देश्य पूर्ण हो गया, किन्तु कवि ने किसी उद्देश्य से प्रेरित 

होकर यह रचना की है। यद्यपि कवि कहता है कि उसने इस रचना की सृष्टि अन्य 
किसी उद्देश्य से प्रेरित न होकर केवल 'कौतुक' के ही लिए की है- 

कउतक हेत करी कवि ने, 
सतसया की कथा इह पूरी भई है।। 


किन्तु यह कौतुक क्या है? इन रचनाओं का कवि केवल कवि ही तो नहीं है। 
न तो वह वीरगाथाकालीन प्रवृत्ति का कवि है जो अपने आश्रयदाता को युद्ध के लिए 
प्रेरित करता है चाहे उस युद्ध की पृष्ठभूमि किसी दूसरे राज्य की सुन्दर राजकुमारी 
का हरण कर लाना मात्र ही क्यों न हो। न वह भक्तिकालीन कवि है जिसकी सम्पूर्ण 
अभिव्यक्ति अपने इष्टदेव की प्रसन्नता प्राप्त कर, संसार के सुखों से विरत हो, 
वैयक्तिक मोक्ष की साधना में लीन हो जना मात्र ही है। न॑ ही उसकी प्रवृत्ति पूर्णतया 
रीतिकालीन है जहां कवि अपने आश्रयदाता के स्वभाव के अनुकूल श्रृंगार या वीरतापूर्ण 
पदों की रचना करता है। 

चंडी चरित्र का रचयिता मूलतः एक महान विद्रोही है जो अपने युग के आसुरी 
शासन को नष्ट करने के लिए सन्नद्धता प्राप्त कर रहा है। अर्थात्‌ वह धर्मयुद्ध का 
आयोजन कर रहा है। उसका युद्ध केवल युद्ध नहीं है - धर्मयुद्ध है। इस युद्ध की 
तैयारी के लिए उसे सैनिक चाहिए, स्वयंसेवक चाहिए, धन चाहिए, अस्त्र-शस्त्र चाहिए, 
हाथी-घोड़े चाहिए, रसद सामग्री, तम्बू कनात आदि अनेकानेक वस्तुएं चाहिए | किन्तु 
ये तो बाह्य उपकरण है, क्या सैनिकों, शस्त्रो, हाथी-घोड़ों, धन और रसद पानी से युद्ध 
जीते जाते हैं? चंडी चरित्र का रचयिता जानता था कि इन बाह्य उपकरणों की उपस्थिति 

| में भी युद्ध हारे जा सकते हैं और इन उपकरणों के अभाव में भी युद्ध जीते जा सकते 

हैं और वह वस्तु जो संघर्ष में विजय प्राप्त कराती है, इन बाह्य उपकरणों में न होकर 
हृदय में होती है। 

बाह्य सामग्री के एकत्रीकरण के साथ-साथ गुरु गोविन्दसिंह ने इन रचनाओं की 
सृष्टि में उन मनोभाव को खोजा। कृष्णावतार में उन्होंने कहा- 

अवर वासना नाहि प्रभु, 
धरम जुद्ध के चाइ।। 


चंडी चरित्र में भी वह यही चाहता है। इसलिए जहां मूल दुर्गा सप्तशती के 
ग्यारहवें वारहवें अध्याय के लगभग 100 शलोक दुर्गा की अलौकिक अतिरंजित स्तुति 
एवं दुर्गा सप्तशती के नियमित पठन एवं श्रवण से मिलने वाले महात्म्य से भरे पड़े 
हैं गुरु गोबिन्दसिंह ने इस अध्याय को कुल 4 छंदों में समाप्त कर दिया है और थोड़ी 
ही में यह कह दिया है कि जो व्यक्ति जिस निमित्त इसे पढ़ेगा वह चंडी उसे दे देगी- 


जाहि नमित पढ़े सुनि है नर सौ, 
निसचै करि ताहि दई है । 1292 ।। 

कवि का अपना भी निमित्त है- 


ग्रन्थ सतिइआ कौ करिउ जा सम अवरु न कोइ।। 
जिह नमित कवि ने कहिउ सु देह चंडका सोइ । 1232 |। 


र कवि का निमित्त क्या हैं? वही जिसका उल्लेख उसने कृष्णावतार में किया है 
और जिसे वह इस रचना में इन शब्दों में व्यक्त करता है- 


देह सिवा बर मौहि इहै सुभ करमन तै कवहूं न टरौं।। 
न डरौ अरिसौ जब जाइ लरौ निसचै कर आपनी जीत करौं।। 
जब आव की अउंध निदान वनै अति ही रन में जब जूझ मरौ | 1१3111 


(हे शिवा, मैं शुभ कर्मों से कभी विरत न होऊं। शत्रु से कभी न डरू, जव 
उससे जा लडूं तो निश्चय अपनी जीत करूं। अपने मन को सदा शिक्षा देता रहूं और 
जब आयु की अवधि समाप्त होने पर आए तो धर्म युद्ध में जूझकर वीर गति प्राप्त 
करूं।) 


चंडी चरित्र (द्वितीय) 


गुरु गोविन्द सिंह विरचित द्वितीय चंडी चरित्र में 8 अध्याय एवं 262 छंद हैं। 
इस रचना की काव्य शैली प्रथम चंडी चरित्र से भिन्न है। प्रथम चंडी चरित्र में सवैया 
प्रमुख छंद है और उसके साथ कवित्त, दोहा और चौपाई का प्रयोग हुआ है। चंडी चरित्र 
(दवितीय) में युद्ध की द्रुत, अति द्रुत और अल्प द्रुत आदि गतियों को प्रस्तुत करने के 
लिए कवि ने छंद वैविध्य और शीघ्र छंद परिवर्तन का आश्रय लिया है। इस रचना 
में नाराज, रसावल, दोहा भुजंगप्रयात, तोटक, चौपाई, मधुभार, रूमाअंल, कुलक, सौरठा, 
बिजै छंद, मनोहर छंद, संगीत भुजंगप्रयात, बेलीविद्रम, वृद्ध नाराज, संगीत मधुभार और 
संगीत नाराज, कुल 17 छंदों का प्रयोग हुआ है और 57 बार छंद परिवर्तन किया गया है। 

अध्यायानुसार इस रचना का संक्षप्ति परिचय इस प्रकार है- 


प्रथम अध्याय 


प्रथम चंडी चरित्र के प्रथम अध्याय के 12 छंदों में से 6 छंदों में ब्रह्म की स्तुति, 
चंडी की स्तुति, ग्रन्थ रचना का उद्देश्य और रचना प्रारम्भ की अनुमति प्राप्त करने 
का वर्णन करके राजा सुरथ का राज्य विहीन होकर मैधस ऋषि के आश्रम में जाना 
और उनसे चंडी की कथा श्रवण का वर्णन है। इस अंश को प्रथम चंडी चरित्र की 
भूमिका या मंगलाचरण कहा जा सकता | किन्तु यह रचना [चंडी चरित्र (द्वितीय)] बिना 

किसी भूमिका या मंगलाचरण के ही प्रारम्भ हो जाती है। प्रथम चंडी चरित्र में मधु 
और कैटम दैत्यों की विष्णु के कान की मैल से उत्पत्ति, विष्णु दारा ही उनके विनाश 
का भी उल्लेख है। किन्तु द्वितीय चंडी चरित्र की कथा महिषासुर से आरम्भ होती है । 
वस्तुतः चंडी की कथा का संबंध महिषासुर के प्रकरण से ही होता है जो उसे अस्तित्व 
में लाने का कारण है । 

चंडी चरित्र (दितीय) का प्रथम छंद है- 


महिक्ख दईत सूरयं ।। बढ़ियो सु लोह पूरयं । । 
सु देव राज जीतयं।। त्रिलोक राज कीतयं । । 


“महिषासुर नामक पराक्रमी दैत्य जो लौह पूरित है, शक्तिशाली हो गया । उसने 
इन्द्र को जीतकर त्रिलोक पर अपना राज्य स्थापित कर लिया।” 

परिणामस्वरूप सभी देवता भयभीत हो, योगियों का वेष धारणं कर कैलास पर्वत 
पर एकत्र हुए। उन्होंने अनेक वर्ष कष्ट सहकर जगत माता (दुर्गा) की आराधना की। 
अन्त में दुर्गा प्रसन्न होकर प्रत्यक्ष हुई । देवताओं ने उन्हें अपनी व्यथा सुनाई और उन्हें 
प्रसन्न कर लिया । देवी ने सभी शस्त्रो को धारण कर सिंह की सवारी कर ली- 


विनन्त सुनाई।। भवानी रिझाई ।। 
सवै सस्त्र धारी।। करी सिंह सुआरी।।8।। 


महिषासुर और देवी का युद्ध प्रारम्भ हो गया। देवी अपनी आठों भुजाओं में 
अस्त्र-शस्त्र लेकर शत्रु सेना का संहार कर रही हैं। उसका सिंह भी दहाइता हुआ अनेक 
योद्धाओं को खंड-खंड किए दे रहा है- 


तवै अस्ट अस्टाथ हथियारं संभारे।। 
सिरं दानवेद्रान के ताकि झारै।। 
बदकियो वली सिंघ युद्ध मझारं।। 
करे खंड-खंडं सु जोधा अपारं।।151। 


'एक-एक कर देवी ने महिषासुर के सभी सेनानायकों, चामर, बिडालाछ, पंगाछ 
आदि को मार गिराया। इस प्रकार अपनी पराजय देखकर असुर राज क्रोधित हो उठा। 
देवी ने उससे युद्ध किया। बड़ी-बड़ी बातें करने वाले दैत्यों को चुन-चुनकर मार गिराया। 
इसी समय देवी के मस्तक से क्रोध की ज्वाला उत्पन्न हुई और उससे काली का जन्म 
हुआ- 


आप जुद्ध तब कीआ भवानी।। 
चुन चुन हने पखरीआ बानी।। 
क्रोध जुआल मस्तक ते बिगसी ।। 

ताते आप कालका निकसी । 127 । । 


देवी ने महिषासुर के सभी सेनानायकों का संहार कर दिया । महिषासुर अस्त्र-शस्त्र 
संभालकर क्रोध से भरा हुआ आया, परन्तु देवी ने तत्काल ही कृपाण से उसको मार 
ज्र । उसकी आत्मा ब्रह्म रंधि को छोड़कर विशाल आत्मा में ज्योति से ज्योति के 
मिलन की भांति मिल गई- 


कोप कै महिखेस दानो धाइयो तिह काल।। 
अस्त्र-सस्त्र संभार सूरौ रूप कै विकराल।। 

काल पाण कृपाण लै तिह मारियो ततकाल।। 
जोति-जोति बिखै मिली जब ब्रह्म रंध्रि उताल 11711 


द्वितीय अध्याय 


महिषासुर के वध से सब ओर आनन्द छा गया। देवों का राज्य स्थापित हो 
गया। कालान्तर में शुंभ-निशुंभ नाम के दैत्य उत्पन्न हुए। उन्होंने अपनी शक्ति से 
देवताओं का राज्य छीनकर उन्हें साधनहीन कर दिया। शेषनाग को भी अपने मुकुट 
की मणि उन्हें भेंट करनी पड़ी- 


सुंभ निसुंभ चढ़े लेके दल।। 
अरि अनैक जीते जिन जल थल।। 


देवराज को राज छिनावा।। 
सेस मुकटि मनि भेंट पठावा । 144 । । 


सब प्रकार से पराजित और त्रस्त होकर देवताओं ने आपस में विचार किया 
और चंडी की शरण में आए- 
दैव सबै त्रासित भए मन में कीयो बिचार।। 
सरन भवानी की सबै भाजि परे निरधार। 18114611 


देवताओं की प्रार्थना सुनकर देवी युद्ध के लिए सन्नद्ध होकर रणभूमि में आ 
गई। दैत्य सेना भी धूम्रलोचन नामक दैत्य के नेतृत्व में युद्ध के लिए आ गई। भयानक 
युद्ध प्रारम्भ हो गया। चंडी और उसका सिंह दोनों ही शत्रु सेना का नाश करने लगे- 


जितै बाण माऱ्यौ।। तिसै मार डाऱ्यौ।। 
जितै सिंघ धायो।। तितै सैन धायो।।१111591। 

अन्त में काली माता ने धूम्रलोचन का संहार कर दिया। शेष बची हुई सेना 
रणभूमि से भाग गई और उसने दैत्यराज को धूम्रनयन के वध का समाचार सुनाया। 


तृतीय अध्याय 


इस अध्याय में चंड और मुंड नामक दैत्यों के बध का वर्णन है। धूम्रनयन के 
बध का समाचार सुन दैत्यराज ने चंड और मुंड को चतुवरंगिनी सेना देकर युद्ध के 
लिए भेजा- 


धूप्रनयन जब सुणै संघारे ।। 

चंड मुंड तब भूप हकारे।। 

बहु बिधि कर पठए सनुमाना।। 

हय गय पाति दए रथ नाना।।2116611 


धूम्रनयन का वध कर चंडी कैलास पर्वत को चली गई थी। जिन दैत्यों ने 
धूम्रनयन के साथ युद्ध में भाग लिया था अर्थात्‌ जिन्होंने देवी को पहिले देखा था, 
उन्हें गुप्तचर बनाकर देवी का पता लगाने के लिए कैलास की ओर भेजा गया। जव 
चंडी को इस नवीन दैत्य सेना के आगमन की भनक पड़ी तो वह अस्त्र-शस्त्र लेकर 
निकल पड़ी 


प्रिथम निरखि देवीअहि जेआए।। 
तै धवलागिर ओर पठाए।। 
तिनकी तनक भनक सुनि पाई।। 
निसरी सस्त्र अस्त्र लै माई 113116711 


इस अध्याय के आगामी नौ रुआल छदों में युद्ध का बड़ा चित्रमयतापूर्ण चित्रण 
है। उदाहरण स्वरूप- 


रेल-रेल चले हएन्द्रन पेल-पेल गजेन्द्र।। 

झेल-झेल अनन्त आयुध हेल-हेल रिपेनद्र ।। 

गाहि गाहि फिरे फवज्जन बाहिबाहि खतंग।। 
अंग-भंग गिरे कहूं रण रंग सूर उतंग | 16 | 170 ।। 


और अन्त में- 


चंड मुंड मारे दोऊ काली कोप क्रवार।। 
अउर जिती सैना हुती छिन मो दई संघार । 17 ।।77 


2 

चतुर्थ अध्याय 


चंड और मुंड की मृत्यु के पश्चात्‌ शंभु ने अपने भाई निशुंभ से विचार-विमर्श 
किया और रक्‍तवीज को युद्ध के लिए भेजा। रक्‍तवीज विशाल वाहिनी लेकर चला। 
उसके नगाड़े की चोट लोक तक सुनाई दी। भूमि कांपने लगी, आकाश थर्रा गया, 
देवताओं सहित इंद्र भी भयभीत हो गया- 


f= दे चल्यो नगारा।। 
देव लोक लउ सुनी पुकारा ।। 
कंपी भूम गगन थहराना।। 
देवन जुति दिवराज डराना । 181 180 | । 


धवल गिरि (कैलास) के निकट जव चंडी ने दैत्य सेना का कोलाहल सुना तो 
वह अस्त्र-शस्त्रो से सज्जित होकर पर्वत से नीचे उतर आई । भयानक युद्ध प्रारम्भ हो 
गया। एक ओर रक्‍तवीज क्रोधित होकर आक्रमण कर रहा है दूसरी ओर देवी खडूग 
प्रहार कर रही है- 


उते कोपीयं स्रोण विदं सु बीरं।। 

प्रहारे भली भांति सो आन तीरं।। 

उते दउर दैवी कऱयो खग्ग पातं ।। 

गिरयो मुरछ हुए भयो जानु घातं।।9।1861। 


दोनों ही पक्ष युद्ध में लीन है जैसे साधक साधना में लीन होता है। यहां बाणों 
की अर्चना हो रही है और धनुर्वेद की ही चर्चा हो रही है- 
रसं रुद्र राचे।। उभे जुद्ध माचै।। 
करें बाण अरचा।। धनुरवेद चरचा।।20 | |98 |। 
युद्ध चित्रण की सजीवता के लिए इस रचना में सामान्य छंदों में संगीत स्वरों 
का समावेश किया गया है। इन पदों का अर्थ की दृष्टि से कम, पठन की गतिमयता 
की दृष्टि से अधिक महत्त्व है। इनकी ताल में वाद्य यनत्रों (मृदंग) के बोल ध्वनित होते 
हैं। भुजंग प्रयात के इन सात छंदों को रचनाकार ने संगीत भुजंग प्रयात की संज्ञा दी है- 


कागड़दंग काती कटारी कड़ाकं।। 

तागड़दंग तीरं तुपकं तड़ाकं।। 

झागड़दंग नागड़दंग बागड़दंग बाजै।। 

गागड़दंग गाजी महां गज्ज गाजै। 185 । 11211 

रक्तबीज जितने रूप धारण करता है, देवी सबका संहार कर देती है। उसके 
रक्‍त की जितनी बूदें पृथ्वी पर गिरती हैं, काली उन्हें पी जाती है- 


जितेक रूप धारीयं।। तितेक दैवि मारीयं।। 

जितेक रूप धारहीं।। तितउ दुर्गा सधारहीं | (42 । 11191 । 
जितेक सस्त्र वा झरे।। प्रवाह स्रोन के परे।। 

जिती कि बिन्दु का गिरे।। सुपान कालका करे । ।43 | 1120 ।। 


और इस प्रकार वह रक्तहीन हो गया। उसके अंग क्षीण हो गए, वह भूमि पर 
गिर पड़ा, मानो बादल पृथ्वी पर गिर पड़ा हो- 


हउ स्रोण हीनं।। भयो अंग छीनं।। 
गिरियौ अन्त झूमं।। मनो मेघ भूमं । ।44।।121।। 


पंचम अध्याय 


रक्तबीज के बध का समाचार सुन शुभ निशुंभ स्वयं सेना लेकर युद्ध के लिए 
आ गए- 


शुंभ निसुंभ सुण्यो जवै रक्तबीज को नास।। 
आप चढ़त भे जोर दल सजै परसि अरु पासि ।।1 ।।1231। 
उनकी विशाल वाहिनी और नगारों की तीव्र ध्वनि से डरकर सूर्य और चन्द्र आदि 
देवता भागकर छिप गए। देवराज इन्द्र भी भयभीत हो गए- 
चढ़े सुंभ नैसुंभ सूरा अपारं।। 
उठे नदूद नादं सु धउसा धुकारं।। 


भई अस्ट सै कोस लउ छत्र छायं।। 
भजे चन्द्र सूरं डरियो देवराजं । ।१।।1241। 


इस अध्याय में 5 बेलीविद्रुम छन्दों की सहायता से युद्ध का बड़ा ही चित्रमय 
दृश्य उपस्थित किया गया है- 


कह कह सु कूकत कंकीयं।। बहि बहत बीर सु बंकीयं।। 
लह लहत बाणि क्रिपाण्यं।। गहगहत प्रेत मसाणयं।।11 । ।1331। 


युद्ध में अपनी सेना की पराजय देखकर शुभ क्रोधित हो उठा। उसने पृथ्वी पर 
पैर पटकते हुए निशुंभ को दुर्गा को बांधकर ले आने की आज्ञा दी- 

निसुंभ सुंभ कोपकै।। पठियो सु पाव रोपकै।। 
कह्यो कि सीघ्र जाइयो।। दुर्गहिं वांधि लिआईयो । 1181114011 


निशुंभ अपनी f= सेना लेकर दुर्गा से युद्ध करने चल दिया, सभी देवता 
भय-त्रस्त हो गए। इस कठिन परिस्थिति का अध्ययन करने के लिए शिव ने इन्द्र को 
विचारार्थ बुला भेजा- 


कंप्यो सुरेस।। बुल्यो महेस । । 
किन्नो विचार।। पुच्छे जुझार । 121 । 114311 


उन्होंने सोचा कि कुछ ऐसा उपाय करना चाहिए जिससे दुर्गा माता की विजय 
हो। अन्त में निश्‍चय यह हुआ कि सभी देवता अपनी-अपनी शक्ति निकालकर दुर्गा 
को भेजें- 


सकतै निकार।। भेजो अपार।। 
सत्रन जाइ।। हनि है रिसाइ । 23 | 114511 


सभी देवताओं की शक्तियां दुर्गा की सहायतार्थ आ गई । उनसे समन्वित होकर 
दुर्गा और उसके सिंह ने दैत्यों की सेना का संहार किया। अन्त में निशुंभ का भी बध 
हुआ। सभी दुष्ट भाग गए। दुर्गा के सिंह ने विजय का गंभीर गर्जन किया- 


निसुंभ संघाऱयो।। दलं दैत माऱ्यो।। 
सवै दुस्ट भाजै।। इतै सिंघ गाजे ।।33111551। 


षष्टम अध्याय 


अपने छोटे भाई निशुंभ के बध का समाचार सुनकर दैत्यराज शुभ अस्त्र शस्त्रों 
से सज्जित होकर घोर नाद से आकाश गुंजाता हुआ चला। उस दैत्य से शिव सहित 
सभी देवता कम्पित हो गए- 
लघुं भ्रात जुझूयो सुन्यो सुंभ रायं।। 
सजै सस्त्र अस्त्रं चढ्यो चउप चायं।। 
भयो नाद उचं रह्यो पूर गैणं।। 
त्रसे देवता दैत कप्यो त्रिनैणं ।।1 11157 ।। 
उसे देखकर ब्रह्मा भी डर गए। इन्द्र अपने स्थान से भाग गया। दैत्यों ने सभी 
साज सजाए हुए हैं। क्रोध से भरे हुए वे हौ हौ का भयावह नाद कर रहे हैं। उनकी 

विशाल आकृतियां सुमेर के सातवें श्रृंग के समान शोभायमान हो रही हैं | 
शुंभ की सेना सजी हुई है। उच्च स्वर से नाद कर रहा है, जिंसे सुनकर गर्भिणियों | 
के गर्भ गिरे जा रहे हैं। क्रोध से भरकर युद्ध हो रहा है। शस्त्रों की झंकार सुनाई दे | 
रही है। चारों ओर चुड़ैलें बोल रही हैं। डाकिनियां डकार रही हैं।* | 
असुर शुभ क्रोधित होकर जितने भी दैत्यं को दुर्गा से युद्ध करने के लिए भेजता * | 
है, उन्हें देवी वैसे ही नष्ट कर देती हैं जैसे तप्त तवे पर पानी की बूंद नष्ट हो जाती 
है [® 
चतुर्थ अध्याय में भुजंगप्रयात छंद को संगीत रूप दिया गया है। इस अध्याय 
में मधुभार छंद को वही रूप देकर उसी प्रकार युद्ध की गतिमयता उत्पन्न की गई है। 


कागड़दं कड़ाक।। तागड़दं तड़क ।। 

सागड़दं सुबीर।। गागड़दं गहीर । 110 | 1166 ।। 
नागडदं निसाण।। जागणदं जुआण।। 

नागड़दी निहंग।। पागड़दी पलंग । 111 | 1167 | । 


जब शुंभ की चतुरंगिणी सेना में कोई न बचा तो वह स्वयं भगवान शिव का 
स्मरण करता हुआ युद्धार्थ निकला- 


है गै रथ पैदल कटे बचयो न जीवत कोई।। 
तब आपौ निकसियो नृपति संभु करे सौ होई।।38111941। 


तब दुर्गा ने एक शिवदूती को शिव के पास इसलिए भेजा कि वे उस दैत्य को 
पराजय स्वीकार कर लेने और युद्ध से विरत हो जाने के लिए समझाएं।” शिवदूती 
ने यह सुनकर शिवजी को दूत बनाकर शुंभ के पास भेजा। इसी समय से दुर्गा का 
नाम शिवदूती भी पड़ गया ॥'* शिव ने दैत्यराज से कहा, “हे दैत्यराज हमारी बात सुनो, 
जगत माता (दुर्गा) ने कहा है कि या तो देवताओं को राज्य दे दो, अन्यथा हमसे युद्ध 
करने के लिए तैयार हो जाओ।।”" देत्यराज ने शिव की बात न मानी, वह अभिमानी 
स्वयं जूझने के लिए चल दिया और वहां पहुंचा जहां दुर्गा कालकीं गर्जन कर रही थीं |" 

शुंभ ने बहुत समय तक युद्ध किया अन्त में काली के हाथों मारा गया- 


रण कोप काल करालीयं।। षट अंग पाण उछालीयं।। 
सिर सुंभ हत्थहु छडीयं।। इक चोट दुसट विहंडीयं । 162 ।।218।। 


कवि की आकांक्षा है कि हे देवि, जिस प्रकार तुमने अधिक क्रोधित होकर शुंभ 
का संहार किया, उसी प्रकार संतों के जितने भी शत्रु हैं उन्हें विकराल रूप धारण कर 
चबा जाओ- 

जिम सुंभासुर को हना अधिक कोप कै कालि।। 
त्यो साधन के सत्र सभ चावत जाहं कराल । 1631121911 


सप्तम अध्याय 


ऱ्य अध्याय के 37 छंदों में देवी की स्तुति की गई है। चंडी चरित्र का कथा 
प्रसंग षष्ठ अध्याय में ही समाप्त हो जाता है। 
सभी देवताओं ने मिलकर देवी की स्तुति की और ब्रह्म कवच का जाप किया- 


उसतत सवहूं करी अपारा।। ब्रह्म कवच को जाप उचारा।। 
संत संबूह प्रफुल्लत भए।। दुस्ट अरिस्ट नास हुए गए ।।१।।१2111 


माकण्डेय पुराण के इक्यानवें अध्याय में देवताओं द्वारा देवी की 94 छंदों में 
स्तुति है। चंडी चरित्र का अंश मार्कण्डेय पुराण के इस स्तुति अंश से प्रभावित है। 
मार्कण्डेय पुराण में तो देवी के सभी रूपों और सभी कल्पनाओं में स्तुति है परन्तु चंडी 
चरित्र के इस अंश में अधिकांशतः उसके दैत्य संहारकारी और साधु हितकारी रूप का 
ही बार-बार स्मरण किया गया है, जो कवि का अभिप्रेत था- 


नमो जोग ज्वालं धरीअं जुआलं।। 
नमो सुंभ हंती नमो क्रूर कालं।। 
नमो स्रौण वीरजारद्रनी धूम्र हंती । । 
नमो कालका रूप जुआला जयंती । ।4 | ।223 । । 
इस स्तुति का एक स्पष्ट रहस्य है, दुर्गा शत्रुओं को नष्ट करने वाली है, उनका 
गर्व नष्ट करने वाली है- 


नमो सत्र चरबाइणी गरव हरणी ।। 
नमो तौखणी सोखणी सरव भरणी । 184 | 1253 | | 


और अन्त में कवि की अपनी भावना इन आत्म निवेदन के शब्दों में व्यक्त 
होती है- 
सबै संत उबारी बरं व्यूह दाता।। 
नमो तारणी कारणी लोक माता।। 


नमसतयं नमसतयं नमसतयं भवानी ।। 
सदा राखले मुहि कृपा कै कृपानी 11971125611 

अष्ट अध्याय 


मार्कण्डेय पुराण के वानवें अध्याय के 29 छंदों में देवी अपनी स्तुति का महत्त्व 
बताती है। इस रचना के छंदों के अंतिम अध्याय में चंडी चरित्र के पठन-पाठन का 
महात्म्य बताया गया है- 


पढ़े मूढ याको धनं धाम वाढे।। 

सुनै सूम सोफी लरै युद्ध गाढे।। 

जगै रैण जोगी जपै जाप याकौ।। 

धरै परम जोगं लहै सिद्ध ताकौ । 14 । 1260 । | | 
पढ़े याहि विद्यारथी विद्या हेतं।। | 
लहै सरब सास्त्रान को मद्ध चेंत।। 

जपै जोग संन्यास वैराग कोई।। 

तिसै सरब पुन्यान को पुन्नि होई । 511261 ।। | 
जै जै तुमरे धिआन को नित उठि धिञहै संत।। | 
अंत लहैगे मुकति फलु पावहिगै भगवंत । 16 | 1262 | | | 


चौबीस अवतार 


गुरु गोबिन्द सिंह ने भारतीय धर्म ग्रंथों में वर्णित लगभग सभी अवतारों का 
चित्रण किया है। कुछ अवतारों की कथा विस्तार से कही गई है, यथा कृष्णावतार, 
रामावतार और कल्कि अवतार तथा अन्य अवतारों का वर्णन बहुत संक्षिप्त किया गया 
है। इन अवतार कथाओं में विष्णु के 24, ब्रह्मा के 7 और रुद्र के 2 अवतारों का 
वर्णन है। 
दशम ग्रंथ में वर्णित अवतारों का विवरण देने के पूर्व कवि की अवतार संबंधी 
धारणा को हृदयंगम करना बहुत आवश्यक है। सिख परम्परा में अवतारों को अधिक | 
महत्त्व नहीं दिया गया है। सिख गुरुओं ने अवतारों का भी निर्माण करने वाले सर्वशक्ति | 
संपन्न ब्रह्म, जिसे उन्होंने अकाल या अकाल पुरुष के नाम से अभिहित किया है, पर | 
ही अपनी अंतिम आस्था केंद्रित रखी है। 
गुरु गोविन्द सिंह के पूर्ववर्ती नौ गुरु निराकार ईश्वर के उपासक हैं। उन्होंने 
परमात्मा को अनेक विशेषताओं से युक्‍त मानते हुए भी अवतारवाद का खंडन किया 
है। गुरु नानक देव ने रामावतार के संबंध में अपने विचार इस प्रकार प्रकट किए हैं- 


मन महि झूरै रामचन्दु सीता लक्ष्मणु जोगु। 
हणवंतरु आराधिआ आइआ करि संजोगु।। 

जो दैतु न समझई तिनि प्रभ कीए काम। 
नानक वैपरवाह सो, किरतु न मिटई राम । 12611 
(सलोक वांरा ते वधीक, पृ. 1412) 


अर्थात्‌ “रामचन्द्र ने सीता और लक्ष्मण के लिए मन में दुःख प्रकट किया । उन्होंने 
हनुमान को स्मरण किया और संयोगवश वे आ गए। मूर्ख रावण यह नहीं समझता 
था कि मेरी मृत्यु का कारण राम नहीं, परमात्मा है। नानक कहते हैं कि परमात्मा सर्वथा 
स्वतंत्र है, क्योंकि राम भी भाग्य-रेखा नहीं मेट सके।” 
गुरु नानक देव के आसा राग में रामावतार और कृष्णावतार का खंडन इस प्रकार 
हुआ है- 


पउणु उपाई धरी सभ धरती जल अगनी का बंधु कीआ। 
अंधुलै दहसिरि मूंड कटाइया रावणु मारि किया बड़ा भइया।। 


जीअ उपाई जुगति हथि कीनी, काली नथि किआ बड़ा भइया। 
किस तूं पुरेखु जोरु कउणु कहिए सरव निरंतर रवि रहिआ। 
नालि कुटुम्व साथि वरदाता ब्रह्मा भालण सृष्टि गइआ। 
आगे अंतु न पाइओ ताका कसु छेदि बड़ा भइया ।।3 11711 
(गुरु ग्रंथ साहिव, रागु आसा, महला 1, पृ. 350) 


अर्थात्‌, परमात्मा ने पवन की रचना की, सारी पृथ्वी को धारण किया और जल 
तथा अग्नि का मेल मिलाया । अंधे रावण ने अपने दस सिरों को कटवाया। रावण को 
मारने से परमात्मा को क्या वडप्पन मिला? जिस ईश्वर ने सभी जीवों को उत्पन्न किया 
और उनकी मुक्ति अपने हाथों में रखी तो भला वताओ (कालिया) नाग के नाथने से 
उसे क्या वड़ाई प्राप्त हुई। तुम किसके, तुम्हारी स्त्री कौन है? तुम तो सभी में रम 
रहे हो। वरदाता ब्रह्मा जिसका स्थान कमल नाल है, सृष्टि रचना के विस्तार का पता 
लगाने के लिए गए। परन्तु सृष्टि के आदि अन्त का पता उन्हें न लगा। भला ऐसे 
परमात्मा को कंस के मारने से क्या बड़ाई प्राप्त हो सकती थी? 

परन्तु वे अवतारों के सभी प्रचलित नामों को स्वीकार करते हैं। गुरु ग्रंथ साहब 
में अवतार कथाएं भी वर्णित हैं और यह वर्णन श्रद्धापूर्वक हुआ है। किन्तु गुरु 
गोविन्दसिंह को न्यूनाधिक रूप से इस संबंध में अपना मत स्पष्ट करना पड़ा है। 

वस्तुतः सिख गुरुओं को अवतार भावना अद्वैत के बहुत निकट है। अद्वैत के 
अनुसार ब्रह्म की सत्ता ही सत्य है, अन्य सव कुछ असत्‌ है, मिथ्या है। असत्‌ प्रपंच 
की समस्याओं को सुलझाने के लिए इसमें ब्रह्म की अनिर्वचनीय शक्ति, माया को भी 
स्वीकार किया जाता है। जिन्हें हम जीव कहते हैं, वे भी अन्त में ब्रह्म के ही रूप हैं 

और यह जो जड़ जगत दिखाई दे रहा है, वह भी अपने नाम और रूप को छोड़कर 
उसी ब्रह्म में लीन हो जाता है 

अवतारों के संबंध में अद्वैतवादी दृष्टिकोण इस प्रकार है। मायावाद के अनुसार 
जीव-संज्ञक, ब्रह्म की कई कोटियां हैं। जो जीव जितना ही अधिक माया के प्रभाव 
से पृथक्‌ होता जाता है, वह उतना ही अधिक आत्म साक्षात्कार के निकट पहुंच जाता 
है। पूर्ण आत्मबोध ही माया के प्रपंच से पार्थक्‍्य सूचित करता हैं अतः मायालिप्त जीवों 
का उद्धार करने के लिए अवतार होता है। यह अवतार भी ईश्वर पद प्राप्त जीवों का 
ही होता है।" 

गीता के अनुसार- 


यद्यद्विभूतिमत्सत्वं श्रीमदूर्जितमेव वा। 
तत्तदेवावगच्छ त्वं मम तेजोंऽशसंभवम्‌ । ।10-41।। 


अर्थात्‌, जिस प्राणी में विभूति, श्री और तेज दिखाई पड़े, वह भगवान के ही 
अंश से पैदा हुआ है, ऐसा समझना चाहिए। ईश्वर इन विशिष्ट शक्तियों से संपन्न 
जीव का ही नाम है। अद्वैतवादियों ने विकास के क्षेत्र में ईश्वर को ब्रह्म से नीचा स्थान 
दिया है। अवतार भी वे इस ईश्वर का मानते हैं ब्रह्म का नहीं। परन्तु जब अद्वैतवाद 
के स्थान पर आचार्य वल्लभ ने शुद्धाद्वैतवाद का प्रतिपादन किया तो ईश्वर और ब्रह्म 
का भेद जाता रहा 
हिंदी में जिन भक्त कवियों ने अवतारों की कथाओं का वर्णन किया है, वह 
विशुद्ध भक्ति भावना से प्रेरित होकर ही किया हैं। इन भक्त कवियों की दृष्टि में ब्रह्म 
और ईश्वर में कोई भेद नहीं था, इसलिए जिन अवतारों को उन्होंने अपना इष्ट माना 
उनमें और ब्रह्म में उन्होंने कोई अन्तर स्वीकार नहीं किया। परन्तु गुरु गोविन्दसिंह 
की अवतार कथा का चित्रण भक्ति भाव से प्रेरित नहीं था। अपनी भक्ति भावना की 
अभिव्यक्ति के लिए उनके पास पूर्ववर्ती गुरुओं द्वारा प्रशस्त मार्ग था । 'अकाल स्तुति? 
और 'जाप? उनकी उसी मार्गानुगामी रचनाएं हैं। अवतारों की कथा तो वे विशिष्ट 
उद्देश्य से प्रेरित होकर लिख रहे थे इसलिए इन रचनाओं में अन्य भक्त कवियों के 
समान उन्होंने अवतारों के ईश्वरीय और अलौकिक महत्त्व प्रतिपादन में इतनी रुचि 
नहीं ली, जितनी उनके जीवन कार्यों के चित्रण में ली है। 
इस विषय पर अधिक विवेचन इसी प्रबंध के भक्ति भावना अध्याय में किया 
गया है। 
विष्णु के चौबीस अवतारों का चित्रण करने के पूर्व कवि ने 38 छन्दों में अवतारों 
के जन्म का उद्देश्य अवतारों को भी जन्म देने वाली महाशक्ति 'काल' का चित्रण, 
उसके विभिन्न गुण और उन गुणों के कारण उसके विभिन्न अभिधान” तथा अनेकानेक 
बाह्याइंबरों का खंडन किया गया है ४ कवि के दार्शनिक विचार धार्मिक मान्यताओं 

एवं अवतारवाद संवंधी दृष्टिकोण को समझने के लिए ये छंद बहुत आवश्यक हैं। 
चौवीस अवतारों की नामावलि इस प्रकार है- 

. मच्छ (मत्स्य) 

, कच्छ (कच्छप) 

नर 

. नारायण 

मोहिनी 

. वराह (वराह) 

. नरसिंह (नृसिंह) 

. वावन (वामन) 

- परसराम (परशुराम) 

, ब्रह्मा 

, रुद्र 

. जालन्धर 

. विसन (विष्णु) 

14. शेषशायी 

15. अर्हन्तदेव 

16. मान राजा 

17. धनन्तर (धनवन्तरि) 

18. सूरज (सूर्य) 

19. चन्द्रमा 

90. राम 

21. कृष्ण 

22. नर (अर्जुन) 

23. बुद्ध 

१4. निह कलंकी (कल्कि) 

इन अवतारों का संक्षिप्त विवरण इस प्रकार है- 


५ 00 NGG (४४ > (9 1 ८-2 


rn +-+ 
(७9 1७०७ ->. ९० 


1. मच्छ (मत्स्य) 


दशम ग्रंथ में मच्छावतार की कथा का संक्षिप्त रूप इस प्रकार है- 

एक बार एक संखासुर नाम का दैत्य बहुत शक्ति संपन्न हो गया, उसे नष्ट 
शिकव के लिए विष्णु ने मच्छ का अवतार ग्रहण किया । मच्छ ने पहले लघु रूप धारण 
किया, समुद्र की तह में बैठकर उसे झकझोर दिया। फिर उसने धीरे-धीरे अपना विशाल 
रूप धारण किया, इस पर संखासुर क्रोधित हो उठा और उसने चारों वेदों को उठाकर 

समुद्र में फेंक दिया। वेदों के रक्षार्थ मच्छ अवतार ने संखासुर से महाभयानक युद्ध किया 
और अन्त में उसे मार कर वेदों का उद्धार किया। 

` मच्छ अवतार की कथा का वर्णन 16 छंदों में है। 16 में से 11 छन्दों में मच्छ 
और संखासुर के युद्ध का चित्रण है। युद्ध चित्रण के लिए भुजंगप्रयास और रसावल 
छन्द का प्रयोग हुआ है। दोनों ओर सेनाएं हैं और उन सेनाओं में भयानक युद्ध हो 
रहा है- 


लगे ठाम ठामं दमामं दमंके।। 

खुले खेत मौ खग्ग खूनी खिमंगे।। 
भए क्रूर भातं कमाणं कड़क्के । । 
नचे बीर बैताल भूतं भड़क्के | ।49।। 


मच्छावतार और संखासुर में दंद युद्ध होने का भी वर्णन है- 
भयो दुंद जुद्धं रणं मंख मच्छं।। मनो दो गिरं जुद्ध जुटे सपच्छ | ।52।। 


अन्त में मच्छ ने संखासुर को मार कर वेदों का उद्धार किया। मच्छ रूप त्याग 
कर सुंदर वस्त्रों से अपने-आपको सज्जित किया, देवताओं को यथावत्‌ स्थापित किया 
और जिनके कारण सभी लोग त्रस्त थे ऐसे दानवों को दूर किया- 


कीयो उद्धार बेदं हते संख वीरं।। तज्यो मच्छ रूपं सज्यो सुन्द्रं चीरं । । 
सबै दैव थापै कीयो दुसट नासं।। टरे सरव दानौ भरे जीव त्रासं । ।53।। 


2. कच्छ अवतार (कच्छप) 


समुद्र मंथन के लिए सभी देवता और दैत्य एकत्र हुए । मंदराचल पर्वत को उन्होंने 
मथानी बनाया और वासुकी नाग को रस्सी। किन्तु इतने बड़े मन्दराचल को संभाले 
कौन? भगवान्‌ विष्णु ने कच्छप रूप धारण किया और मन्दराचल को अपनी पीठ पर 
धारण किया। 

इस अवतार का कथा वर्णन कल 5 छन्दों में किया गया है। सभी भुजंगप्रयात 
हैं। अवतार ग्रहण सम्बन्धी अन्तिम छन्द इस प्रकार है- 


इसौ कउण बीचौ धरै भारु पव्बं।। उठे कांप बीरं दित्यादित्य सव्वं ।। 
तवै आप ही बिसन मंत्रं विचारयो। तरै पर्वतं कच्छपं रूप धाऱयो || 5।। 


3-4 नरनारायण अवतार 


सभी देवताओं और दैत्यों ने मिलकर समुद्र मंथन किया और उसमें रत्न और 

उपरत्न निकाले। किन्तु रत्नों के वटवारे के समय आपस मे संघर्ष प्रारम्भ हो गया ऐसे 
समय में विष्णु ने नर-नारायण रूप में अवतार लेकर दैत्यों से युद्ध किया। यह विष्णु 
का तृतीय अवतार था- 


पर्‍यो आप मो लोहि क्रोहं अपारं || धरयो ऐस कै विसन त्रितीयावतारं । । 
नरं एक नारायणा दुऐ सरूपं । । दिपै जोति सउदर जु घारे अनूपं।। 161 । 


` किन्तु इस युद्ध में देवताओं की पराजय हुई और अमृत प्राप्ति के लिए विष्णु 
को मोहिनी का अवतार धारण करना पड़ाः- 


[= जंग हारियो कीयो विसन मंत्र।। भयो अंत ध्यानं कऱयो जान तंतं।। 
महा मोहिनी रूप धाऱयो अनूपं।। छकै देखि दौऊ दितियादिति भूपं ।। 2011 


इस अवतार का वर्णन 6 भुजंग छन्दों में हुआ है। 


5. महामोहिनी अवतार 


महामोहिनी अवतार का वर्णन आठ छन्दों में हुआ है। इसमें अधिकांश छन्द 
भुजंग है (5 छन्द) इन छन्दों में वर्णन विषय श्रंगार है परन्तु शब्द चयन और गतिशीलता 
वीर रस के वातावरण के अनुकूल हैः- 
फंदे प्रेम फांदं भयो कोप हीणं।। लगै नैन वैनं धयो पान पीणं।। 
गिरे भूमि भूमं छुटे जान प्रारणं।। सभे चेत हीणा लगे जान बाण।।2।। 


जो कार्य विष्णु के नर और नारायण अवतार धारणा से नहीं हुआ वह महामोहिनी 
के अवतार द्वारा सम्भव हुआ। देवताओं और दैत्यों में सभी रलों का ठीक से वटवारा 
हो गया और झगड़ा समाप्त हुआ। [| 


रहे रीझ ऐसे सवै देव दानं।। प्रिगी राज जैसे सुने नाद कानं।। 
बटे रतन सरपं गई छूट रारं।। धऱूयो ऐस श्री विसन पंचम वतारं ।।8।। 


6. बैराह (बराह) अवतार 


समुद्र मंथन से निकाले हुए सभी रलों का बंटवारा हो गया। सभी देवता और 
दैत्य अपने-अपने स्थानों को चले गये। किन्तु कुछ समय पश्चात्‌ उनमें फिर विरोध 
बढ़ा। दैत्य शक्तिशाली हो गये, देवता भागने लने। हिरण्याक्ष और हिरण्यकशिपु नाम 
के दो वड़े प्रबल दैत्यों ने सभी लोकों को जीतकर सबको अपना दास वना लिया। 
हिरण्याक्ष ने सभी को युद्ध के लिए ललकाराः- 

चहै जुद्ध मोसो करै आन कोऊ। बली होइ वासो भिरे आन सोऊ।।3।। 


ऐसे समय में जब पृथ्वी रसातल में चली गयी थी, विष्णु का वराहावतार हुआ। 

वराह रूषी विष्णु समुद्र जल में प्रविष्ट हो गए | वहां उनका हिरण्याक्ष से भयानक 
युद्ध हुआ । अन्त में दैत्य का संहार हुआ और विष्णु ने पृथ्वी की रक्षा और वेदों का 
उद्धार किया। 

इस अंश में कुल 14 छन्द हैं। 


7. नृसिंह अवतार 


नृसिंहावतार का वर्णन 42 छन्दों में हुआ है। इस कथा में भक्त प्रहाद की बहु 
प्रचलित कथा का निरूपण है। जब देवताओं का अभिमान बढ़ गया तो शक्तिशाली 
दैत्य भी संगठित होकर उठे और उन्होने देवों का राज्य समाप्त कर अपना राज्य स्थापित 
कर लिया। दैत्यराज हिरण्यकशिपु की पत्नी के गर्भ से भक्त प्रहलाद का जन्म हुआ। 
पाठशाला में प्रह्मद को गोपाल नाम पढ़ते देख दैत्यराज क्रुद्ध हुआ और उसने खंभे 
से प्रहलाद को बांधकर मार डालना चाहा। उस खम्भे में से नृसिंह का अवतार हुआ 
और उन्होंने हिरण्यकशिपु का वध कर प्रहलाद को दैत्यों का राजा बना दिया। 

प्रहलाद की इस लोकप्रिय कथा में कवि ने पौराणिक पक्ष (हिरण्यकशिपु की 
तपस्या और वर-प्राप्ति, प्रहलाद की हरि-भक्त का कारण, हिरण्यकशिपु द्वारा उसे 
विभिन्न उपायों से मारने का असफल प्रयास, पिता-पुत्र का हरि के अस्तित्व के सम्बन्ध 
में वाद-विवाद और अन्त में खम्भा फाइकर नृसिंह का आगमन आदि) को बहुत संक्षित 
रूप में प्रस्तुत किया है। बयालीस छन्दों में से प्रथम आठ छन्दों में ही यह कथा समाप्त 
हो जाती है और आववें छन्द में नृसिंह अवतार हो जाता है। 


गहि मूढ़ चले सिसु मारन कौ।। निकस्यौ बगुपाल उबारन कौ।। 
चकचउध रहे जनु देख सबै।। निकस्यौ हरि फारि किवार जवै।। 


पौराणिक कथाओं में नृसिंह और हिरण्यकशिपु के युद्ध का चित्रण कहीं नहीं 
हुआ है। वहां तो नृसिंह दैत्यराज को अपनी जांघों पर डालकर तत्क्षण उसका वध कर 
डालते है। किन्तु गुरु गोबिन्द सिंह ने तीस पदों में नृसिंह और हिरण्यकशिपु के ससैन्य 
युद्ध का वर्णन किया है और उस युद्ध में दैत्य सेना का संहार कर अन्त में नृसिंह 
हिरण्यकशिपु का संहार करते हैं। 

इस प्रसंग का युद्ध वर्णन संक्षिप्त होते हुए भी प्रभावशाली है। युद्धभूमि का 
दृश्यांकन तो बड़ा स्वाभाविक हुआ है। घावों से भरे हुए घायल सिपाही युद्ध भूमि में 
इस तरह झूल रहे हैं जैसे फागुन में बसंत फूला हुआ झूलता है ? नृसिंह ने अनेक 

दैत्य योद्धाओं को एक साथ ऐसे काट दिया जैसे तार साबुन काट देता है 
सारी सेना कट गई हिरण्यकशिपु स्वयं सन्नद्ध होकर युद्ध के लिए आया? आठ 
दिन और आठ रातें उन दोनों (नृसिंह और हिरण्यकशिपु) का भयानक युद्ध होता रहा, 
फिर असुर मुरझा गया और पुराने वृक्ष की तरह पृथ्वी पर गिर पड़ा।” 
अन्त में नृसिहं ने उस दुष्ट का वध किया, इस प्रकार विष्णु का सप्तम अवतार 
हुआ। उन्होंने अपने भक्त की रक्षा की और सृष्टि-कर्म को सुस्थिर किया |” 


द बावन अवतार (वामनावतार) 


दशम ग्रंथ में वर्णित वामनावतार की संक्षिप्त कथा इस प्रकार है। 

नृसिंह अवतार को हुए बहुत दिन वीत गये। फिर चारों ओर पाप बढ़ गया | 
दैत्य और दानव यज्ञादि करने लगे। बलि राजा के अन्दर वहुत अभिमान आ गया। 
देवता भयभीत हो गए। इन्द्र की राजधानी का विनाश हो गया। सभी देवताओं ने 
मिलकर आराधना की और इससे काल पुरुष प्रसन्न हुए । 'काल पुरुष” ने विष्णु को 
आज्ञा दी कि तुम अपना आठवां अवतार वामन के रूप में धारण करो। आज्ञा पाकर 
विष्णु एक दरिद्र भिखारी का रूप बनाकर चल पड़े। बलि की राजधानी में पहुंचकर 
वामन ने वेदों का उच्चारण किया । बलि ने उन्हे बहुत कुछ दक्षिणा में देना चाहा किन्तु 
उस ब्राह्मण (वामन) ने उसे हाथ भी न लगाया। उसने कहा, मुझे ढाई पग भूमि दे 
दो। दैत्यों के गुरु, आचार्य शुक्र, राजा के पास ही थे। वे सव भेद समझ गए। जैसे 
ही बलि ने वचन देना चाहा, पुरोहित शुक्र ने उन्हें मना किया। शुक्र ने समझाया कि 
इसके लघु स्वरूप को न देखो, इसे विष्णु का अवतार समझो। यह सुनकर सभी दैत्य 
हंस पड़े। उन्हें इस पर विशवास न हुआ कि यह लघु स्वरूप धारी ब्राह्मण उनका विनाश 
कर सकता है। शुक्र ने समझाया कि आग कीं एक चिनगारी सम्पूर्ण वन को जला 
देती है, उसी तरह यह ब्राह्मण लघु से विराट स्वरूप धारण कर सकता है!” 

वलि राजा ने हंसकर शुक्र से कहा कि तुम वात नहीं समझ सके। चाहे इस 
समय मेरा सव कुछ नष्ट हो जाए परन्तु हरि जैसा भिक्षुक मुझे दुबारा कव मिलेगा । 
यह कहकर बलि ने भृत्य से कमण्डल मांगा और संकल्प देने लगा। शुक्र ने मन में 
सोचा कि यह अज्ञानी राजा सारे भेद को नहीं समझ रहा है। वे लघु रूप धारण करके 
कमण्डल के छेद पर बैठ गए। बलि ने संकल्प के लिए जल हाथ में लेना चाहा तो 
छिद्र से जल बाहर न निकला। वामन सब समझ गए। उन्होंने राजा को एक तिनका 
देकर छिद्र साफ करने के लिए कहा। तिनका शुक्र की आंख में लगा और उस आंख 
से जो जल निकला, वलि ने उसी से संकल्प लिया। 

इसी समय वामन ने अपना विराट रूप धारण कर लिया। वह रूप देखकर लोग 
विस्मित हो गए। दानव मूर्छित होने लगे। विराट वामन ने एक पग में पाताल नाप 
डाला, दूसरा पग आकाश तक पहुंच गया। आधे पग के लिए नृप ने अपने आपको 

प्रस्तुत कर दिया और इस प्रकार संसार में यश प्राप्त किया | इस प्रकार के वचन पालन 
पर विष्णु बहुत प्रसन्न हुए। उन्होंने आशीर्वाद दिया कि जब तक गंगा-जमुना में जल 
है तुम्हारी यह कथा प्रचलित रहेगी और मैं सदा तुम्हारा द्वारपाल होकर रहूंगा। 
जब भी कभी पुरुषों पर संकट आता है, ईश्वर इसी प्रकार उनके सहायक बनते 
हैं। अपने भक्तों के लिए वे द्वारपाल होकर रहते हैं।” 
इस अवतार कथा का वर्णन 27 छन्दों में हुआ है। 


9. परसराम अवतार (रशुराम) 


परशुराम कथा का संक्षेप इस प्रकार है:- 

“इस प्रकार बहुत दिन बीत गए (वामनावतार को हुए) क्षत्रियों ने सारी पृथ्वी 
पर अधिकार कर लिया। वे संसार में अपने आपको ऊंचा घोषित करने लगे। उनके 
अत्याचारों से देवता त्रस्त हुए और सब मिलकर इन्द्र के पास गए। उन्होंने कहा, सब 
असुरं ने क्षत्रियो का रूप धारण कर लिया है। सभी देवताओं ने मिलकर विचार किया 
और क्षीर सागर की ओर चल दिए। वहां जाकर उन्होंने काल पुरुष की स्तुति की और 
उन्हें इस प्रकार की आज्ञा प्राप्त हुई, हे विष्णु तुम जमदगनि (जमदाग्नि) के घर जाकर 
अवतार ग्रहण करो ।** 

इस प्रकार जमदाग्नि के घर रेणुका के गर्भ से परशुराम का जन्म हुआ, मानो 
क्षत्रियों के पापों ने स्वयं काल के रूप में जन्म लिया। 

सहस्रबाहु ने जमदाग्नि की कामधेनु बलपूर्वक छीन ली और उनका वध किया। 
परशुराम को ज्ञात हुआ तो शस्त्र लेकर सहस्रवाहु का संहार करने पहुंचे। वहां भयानक युद्ध 
हुआ, अन्त में राम (परशुराम) ने उस अभिमानी राजा का सेना सहित संहार कर दिया। 

परशुराम ने क्षत्रियों से राज्य छीनकर ब्राह्मणों को दे दिया | जहां-जहां भी ब्राह्मणों 
ने क्षत्रियों के अत्याचारों से पीड़ित होकर उन्हें पुकारा, राम अपना कुठार लेकर सरोष 
चल दिए। बड़े-बड़े राजाओं ने राम से युद्ध किया किन्तु उन्होंने सभी को युद्ध में पराजित 
कर दिया। इस प्रकार उन्होंने सम्पूर्ण पृथ्वी को इक्कीस बार क्षत्रिय विहीन कर दिया । 

इस अंश में कुल 35 छन्द है। कथा को संक्षिप्त रखने की ओर कवि ने प्रारम्भ 
और अन्त में संकेत किया हैः- 


कहा गंम एती कथा सरव भाखउ।। कथा वृधि ते थोरिए बात राखउ ।161। 
कथा सरब जउ छोर ते लै सुनाऊं।। हुदै ग्रंथ कै बाढवे तै डराऊं।। 


अपनी प्रवृत्ति के अनुसार कवि ने 34 छन्दों मे से लगभग 22 छन्दों में युद्ध 
वर्णन किया है। युद्ध वर्णन के कुछ उदाहरण इस प्रकार हैं:-- 


घणे ढोल वज्जे। महाबीर गज्जे।। मनो सिंघ छूटै। इमं बीर जुट्दै ।। 201। 

जिते सत्र आए। तिते राम घाए।। चले भाज सरवं।। भयो दूर गरवं ।। 2611 
गह्यो राम पाणां कुठारं करालं ।। कटी सुंड सी राज बाहं विसालं। | 
भए अंग भंग करं काल हीणं।। गयो गरव सरबं भई सैण छीणं | 1291 । 


डे 0. ब्रह्मावतार 


चौवीस अवतारों के वर्णन में ब्रह्मा को विष्णु का दशम अवतार कहा गया हैं। 
इस अवतार का वर्णन बहुत संक्षिप्त, केवल सात छन्दों में है। ब्रह्मावतार के उद्देश्य 
का वर्णन इस प्रकार हैः- 


जव-जव वेद नास होइ जाहीं।। तव-तव पुन व्रह्मा प्रगटाहीं।। 
ताते विसन व्रह्म वपु धरा।। चतुरानन कर जगत उचरा।।2।। 
जव ही बिसन ब्रह्म बपु धरा।। तव सव वेद प्रचुर जग करा ।। 
सासत्र सिमृत सकल वनाए।। जीव जगत के पंथ चलाए ।।31। 


इस प्रकार संक्षेप में ब्रह्मावतार उस समय हुआ जव लोग वेद विरत हो गये, 
पापों की और प्रवृत्त हुए और ज्ञान-ध्यान से हीन हो गये। उस समय ब्रह्म ने लोगों 
को वेद का ज्ञान दिया। उनके लिए धर्म का मार्ग प्रशस्त किया। 


11. रुद्रावतार 


मार्कण्डेय पुराण में रुद्र के जन्म का वर्णन इस प्रकार हुआ हैः- जब प्रभु ब्रह्मा 
जी ने कल्प के आदि में अपने समान पुत्र उत्पन्न करने का विचार किया तो उनके 
आठ पुत्र और आठ पुत्रियां उत्पन्न हुई और वे पुत्रियां उन आठ पुत्रों की स्त्रियां हुई। 
ब्रह्मा जी के अंक से जो नील वर्ण पुत्र हुआ वह दौड़कर वड़े ऊंचे स्वर में रोने लगा। 
ब्रह्मा जी ने उस रोते हुए पुत्र से पूछा कि तुम क्यों रोते हो? उसने कहा कि मेरा नाम 
रखिए। इस पर जगत के स्वामी ब्रह्माजी उससे बोले-हे देव, तुम रोओ मत, धैर्य रखो, 
तुम्हारा नाम रुद्र होगा।” 
दशम ग्रंथ में विष्णु के रुद्र के रूप में अवतार ग्रहण करने का कारण इस प्रकार 
दिया हुआ है- 
जग जीवन भार भरी धरणी।। दुख आकल जात नहीं बरणी।। 
घर रूप गऊ दध सिंध गई।। जग नाइक पै दुख रोत भई।।2।। 


गाय का रूप धारण कर पृथ्वी जगनायक के सम्मुख गयी और अपनी व्यथा 
कही । श्रीकाल प्रसन्न हुए और उन्होंने विष्णु को बुलाकर अवतार ग्रहण करने की आज्ञा 
दीः- (नन 

हंस काल प्रसन्नि भए तब ही ।। दुख स्रउनन भूप सुन्यो तव ही।। 
ढिग विसन वुलाइ लयो अपने।। इह भांत कह्यो तिहको सुपने ।। 
सु कह्यो तुम रुद्र सरूप धरो।। जग जीवन को चलि नास करो।। 
तवही तिह रुद्र सरूप धर॒यो।। जग जंत संघार कै जोग कऱूयो ।। 


विष्णु रुद्र का अवतार कव ग्रहण करते है- 


जब होत धरन भाराकरांत।। तव परत नहीं तब हिदे शान्त।।। 
चल दघ समुद्र करई पुकार ।। तब धतर विसन रुद्रावतार । । 
रुद्रावतार ग्रहण कर विष्णु क्या. काम करते हैं? 

तव करत सकल दानव संघार।। कर दनुज प्रवल संतन उधार।। 
इह भांति सकल करि दुस्ट नास।। पुनि करत हिदै भगतान वास।। 


प्रारम्भ के इन आठ छन्दों तक रुद्रावतार की आवश्यकता का वर्णन है। नवें 
छन्द से रुद्र की कथा प्रारम्भ होती है। कथा का प्रभम प्रसंग त्रिपुर” दैत्य का वध 
है- 
जोउ एक ही बाण हणे त्रिपुरं ।। 
सोउ नाम करै तिह दैत दुरं ।। 
अस को प्रगट्यो कब ताहि गनै। 
इक बाणा ही सो पुर तीन हने।।101। 
त्रिपुर नाश के पश्चात्‌ अंधक वध का प्रसंग है जिसका वर्णन 27 छन्दों में हुआ 
है। अधिकांश छन्दों में युद्ध चित्रण है। रुद्र और अंधक की दैत्य सेना में युद्ध का 
बड़ा सजीव वर्णन इन छन्दों में हुआ है। दैत्य सेना जव पराजित होकर भागने लगी 
तब अंधक स्वयं युद्ध करने के लिए आयाः- 


धायो तवै अंधक बलवाना। संग लै सैन दानवी नाना। 
अमित बाणा नंदी कहु मारे। वेध अंग कह पार पधारै । 19311 


अपने वाहन नन्दी को अंधक के बाणों से त्रस्त देखकर शिव के मन में क्रोध 
उत्पन्न हुआ। 


जब ही बाणा लगे वाहण तन। रौस जग्यो तब ही सिव के मनं। 
अन्त शिव ने अंधक का शिर अपने त्रिशूल से काट दियाः- 


कर कौप बली वरख्यो विसंख।। इह ओर लगै निसरै दूसरं ।। 
तब कोपकरं सिव सूल लीयो।। अरको सिर काट दुखंड कीयो ।।391। 

39 छन्दो में त्रिपुर और अंधक के वध का वर्णन है। इसके पश्चात 50 छन्दों 
में जलन्धर के जन्म, सती का यज्ञ कुण्ड में जलना, शिव का दक्ष प्रजापति से युद्ध 
का वर्णन है। 


12. जलन्धर अवतार 


विष्णु के वारहवें अवतार का वर्णन ग्यारहवें अवतार के साथ ही हुआ है। 
सती ने पर्वतराज के घर में पार्वती के रूप में जन्म लिया। बाल्यावस्था समाप्त 
कर जव वह युवा हुई तो अपने पति (शिव) के साथ उसी प्रकार आ मिलीं जैसेः- 


जिह विधि मिली राम सों सीता।। जैसक चतुर वेद तन गीता।। 
जैसे मिलत सिंधु तन गंगा।। त्यों मिल गई रुद्र के संगा।।2।। 


पार्वती का रूप देखकर जलन्धर का मन लोभ से भर गया। उसने एक दूत शिव 
से पार्वती को छीन लाने को भेजा अन्यथा शिव को युद्ध के लिए सन्नद्ध होने की 
चुनौती दी। 

इधर एक दिन लक्ष्मी ने विष्णु के लिए सुस्वाद भोजन का निर्माण किया और 
कहीं से घूमते-फिरते क्षुधातुर नारदजी आ पहुंचे । उन्होंने भोजन की मांग की, किन्तु 
एक पत्नी अपने पति को भोजन कराए विना दूसरे को भोजन किस प्रकार करा दें? 
लक्ष्मी ने कहा कि इस प्रकार तो भोजन अशुद्ध हो जाएगा, आप विष्णु भगवान के 
आने तक प्रतीक्षा कीजिए। नारदजी रुष्ट हो गए और उन्होने लक्ष्मी को शाप दे दिया 
कि तुम्हें विन्द्रा नाम की राक्षसी के रूप जन्म लेना होगा और जलन्धर की पली बनना 
होगा। 

लक्ष्मी ने विष्णु के आने पर शाप की बात बताई। उन्होने लक्ष्मी की छाया लेकर 
विन्द्रा की रचना की और उसने धूम्रकेश दानव के घर जाकर जन्म ग्रहण किया। लक्ष्मी 
के उस छाया रूप का उद्धार करने के लिए विष्णु को जलन्धर का रूप धारण करना पड़ाः- 


जैसक रहत कमल जल भीतर।। पुनि नृप बसी जलन्धर के घर।। 
तिह निमित जलन्धर अवतारा।। धरहै रूव अनूप मुरारा।। 


जलन्धर नाम का राक्षस शिव को व्याकुल कर ही रहा था। उससे बहुत युद्ध 
हुआ किन्तु वह पराजित न हुआ। शिव ने श्रीकाल से प्रार्थना की और उनकी आज्ञा 
से विष्णु ने जलन्धर का रूप धारण किया- 


जीय मो सिव ध्यान धरा जबही।। कल काल प्रसन्न भए तबही ।। 
कह्यो विसन जलन्धर रूप धरौ। पुनि जाइ रिपेस को नास करौ।। 

इस प्रकार विष्णु ने अपनी पत्नी, जो छाया रूप में जलन्धर की पत्नी थी, का 
उद्धार किया । उन्होंने जलन्धर का रूप बनाकर बिन्द्रा का सतीत्व भंग कर दिया । उसी 
दिन से उसने अपना असुर रूप छोड़ दिया । 

फिर जलन्धर से शिव का भयानक युद्ध हुआ । उसकी पत्नी के सतीत्व नष्ट 
हो जाने से उसका बल क्षीण हो ही गया था। साथ ही शिव की सहायतार्थ दुर्गा जालन्धर 
बनकर आई। अन्त में जलन्धर का नाश हुआ। 


18. बिसन (विष्णु) अवतार 


जिस समय पृथ्वी पर बहुत भार बढ़ गया और उसने काल पुरुष के सम्मुख 
अपनी पुकार की तब महाशक्ति ने सभी देवताओं का थोड़ा-थोड़ा अंश लेकर विष्णु 
की रचना की। 
सब देवन को अंस लै तत आपन ठहराइ।। 
बिसन रूप धार तत दिन गिह आदित के आइ।। 


इस प्रकार वे पृथ्वी का भार हरते हैं, अनेक प्रकार से असुरों का संहार करते 
हें। भूमि का भार उतार का स्वर्ग में जाकर काल पुरुष में लीन हो जाते हैं। 
इस अवतार का वर्णन कुल पांच छन्दों में है। कवि कथा को संक्षिप्त ही रखना 
चाहता है। 
सकल कथा जउ छोर सुनाऊं।। 
बिसन प्रबन्ध कहत स्रम पाऊं।। 
ताते थोरीऐ कथा प्रकासी।। 
रोग सोग ते राख अबिनासी ।।5 ।। 


14. मधु कैटभ का संहारक (हयशीर्ष) अवतार 


चौदहवें अवतार का वर्णन कुल सात छन्दों में हुआ है। इस अवतार का कोई 
नाम कवि ने नहीं दिया है, किन्तु यह स्पष्ट कर दिया है कि जिस अवतार ने मधु-कैटभ 
के संहार के निमित्त अवतार ग्रहण किया था वहीं चौदहवां अवतार हैः- 


मधु कैटभ बध नमित जा दिन जगत मुरार ।। 
सुकवि स्यामि ताकौ कहै चौदसवों अवतार।। 


कान की मैल से दो दैत्य उत्पन्न हुए और बड़े शक्तिशाली हो गए। विष्णु के 
इस अवतार ने उनसे पांच सहस्र वर्ष युद्ध किया। अन्त में काल पुरुष सहायक हुए 

और विष्णु ने इन दोनों दैत्यों का संहार किया । 

'कल्याण' के हिन्दू संस्कृति अंक में इस अवतार का नाम हयशीर्ष दिया है और 
इस की कथा का सारांश निम्न प्रकार से दिया है- 

ज्ञ में अनन्तशायी प्रभु की नाभि से पद्म प्रकट हुआ । पद्म कर्णिका से 
सिन्दूरारूण चतुर्मुख लोक सरष्टा व्यक्त हुए। क्षीरोदधि से दो विन्दु कमल पर पहुंच गए । 
वह चेतनात्मक नाभि पदूम दोनों विन्दु सजीव हो गए। वे ही आदि दैत्य मधु कटैम 
थे! दैत्यों ने कमल कर्णिका पर बैठे ब्राह्माजी को देखा। वे एकाग्र मन से भगवान के 
निश्वास से निकली श्रुतियों को ग्रहण कर रहे थे। दैत्यों ने श्रुति का हरण किया और 
वहां से नीचे भाग गए। आदि में ही अनाधिकारियों को श्रुति की प्राप्ति, ब्रह्माजी चंचल 
हुए । उन्होंने भगवान की स्तुति प्रारम्भ की । प्रभु प्रसन्न हुए। उन्होंने हयशीर्ष रूप धारण 
किया। दैत्यों को मारकर उन्होंने श्रुति का उद्धार किया। 

(कल्याण, हिन्दू संस्कृति अंक, पृ. 810) 

15. अरहंत देव 


अरहंत देव के अवतार का संकेत जैन धर्म के आदि तीर्थकर ऋषभ देव की 
ओर है। जिस समय अमुर पसारकर लेते हैं, विष्णु उनका संहार करते हैं:- 


जव-जव दानव करत पसारा। तव-तव विसन करत संघारा।।11। 


सभी दैत्यों ने अपने गुरु (शंकराचार्य) से इस विषय पर विचार-विमर्श किया 
कि ये देवता अन्त मे विजयी क्यों होते है और हमारा पराभव क्यों होता है। दैत्य 
गुरु ने कहा, हे दानवों, तुम इस भेद को नहीं जानते। देवता मिलकर यज्ञ करते हैं। 
इसी से उनको इतना यश मिलता है। इसलिए तुम भी यज्ञारम्भ करो। 

गुरु के आदेशनुसार दैत्यों ने यज्ञ करना प्रारम्भ कर दिया। यह वात सुनकर 
सुर लोक थर्रा उठा। सभी देवताओं ने विष्णु से विचार किया, विष्णु ने काल पुरुष 
से आराधना की। काल पुरुष ने प्रसन्न होकर विष्णु को आज्ञा दी कि अरहंत देव 
के रूप में अवतार ग्रहण करो। काल पुरुष की आज्ञा पाकर उन्होंने एक नया पन्थ 
चला दियाः- 


विसन देव आगिआ जव पाई।। काल पुरुष की करी बड़ाई।। 
भुअ अरहंत देव वन आयो।। आन और ही पंथ चलायो ।।81। 


हिन्दू संस्कृति अंक 'कल्याण' में ऋषभ देव के अवतार का वर्णन है। ऋषभ 
देव को जैन अपना आदि तीर्थकर मानते हैं। गुरु गोविन्द सिंह ने इसी अवतार का 
चित्रण अरहंत देव नाम से किया है। इस अवतार ने नया पंथ (जैन मार्ग) चलाया इस 
अवतार ने लोगों को हिंसा से विरत कियाः- 

जीअ हिंसा ते सबहुं हटायो। 
बिना हिंसा के यज्ञ होता नहीं था इसलिए यज्ञ होना बन्द हो गयाः- 
बिन हिंसा कीअ जग्ग न होई।। ताते जग्ग करै ना कोई।। 


इस प्रकार अरहंत देव के रूप मे अवतरित विष्णु के इस अवतार ने यज्ञों का 
विरोध कर दैत्यों का यज्ञ करने से विरत कर दिया। 

जैन धर्म में किसी सृष्टा के रूप में ईश्वर का अस्तिव भी नहीं स्वीकार किया 
गया। जैसे अन्न से अन्न और घास से घास उत्पन्न हो जाता है उसी तरह मनुष्य 
उत्पन्न हो जाता है, इनका कोई निर्माता नहीं हैः- 


अन्न-अन्न ते होतु ज्यों घासि-घासि ते होइ।। 
तैसे मनुछ-मनुछ ते अवरु न करत कोइ । 14 | 


विष्णु के इस पन्द्रहवें अवतार ने दैत्यों को वैदिक यज्ञ मार्ग से भटका दिया, 
जिनसे उनका बल क्षीण हो गयाः- 


स्रावगेस को रूप धर दैत कुपंथ सव डार।। 
पन्द्रहवों अवतार इस धारत भयो मुरार । 120 । । 
इस प्रसंग में कुल वीस छन्द है। 


16. मनु राजा अवतार 


इस अवतार का वर्णन कुल आठ छन्दों में हुआ है। विष्णु ने अरहंत देव के रूप 
में अवतार ग्रहण कर जैन मार्ग की स्थापना की। परिणाम यह हुआ कि लोग (वैदिक) धर्म, 
कर्म से दूर हो गए। साधु-असाधु सभी एक जैसे हो गए। सवने धर्म-कर्म छोड़ दिएः- 


साधि असाधि सवै हुए गए। धरम करम सबहूं तज दिए।। 


ऐसे अवसर पर काल पुरुष की आज्ञा से विष्णु ने मनु के रूप में अवतार ग्रहण 
किया। मनु स्मृति की रचना की ओर प्रतिपादित मत का प्रचार कियाः- 


काल पुरख आज्ञा तब दीनी। विसन चन्द सोई विधि कीनी।।1।। 
मनु है राजवतार अवतारा ।। मनु सिमरतहि प्रचुर जग करा । । 


इस अवतार ने पुनः ईश्वर के नाम की प्रतिष्ठा की और (नास्तिक) श्रावग धर्म 
को दूर कियाः- 


नाम दान सबहून सिखारा। स्रावग पंथ दूर कर डारा।।5।। 

17. धनवन्तर (धनवन्तरि) अवतार 


संसार में सभी लोग धनधान्य से पूर्ण हो गए। उन्हें किसी प्रकार का दुःख न 
रहा। वे भांति-भांति के पकवान खाने लगे और उससे उनकी देह में नित नए रोग 
उत्पन्न होने लगे। इस प्रकार सारी प्रजा रोगाकुल हो गई। सभी ने मिलकर काल पुरुष 
द स्तुति की । उन्होंने विष्णु को धन्वन्तरि का अवतार ग्रहण करने और आयुर्वेद का 
निर्माण करने को आज्ञा दीः- 


रोगाकुल सबही भए लोगा।। उपजा अधिक प्रजा को सोगा।। 
परम पुरख की करी वड़ाई।। कृपा करी तिन पर हरि राई ।।2।। 
विसन चन्द को कहा बुलाई।। धर अवतार धनन्तर जाई।। 
आयुर्वेद को करो प्रकासा ।। रोग प्रजा को करियहु नासा ।।31। 


इस तरह सभी देवता (दैत्य भी) एकत्र हुए, उन्होंने समुद्र मंथन किया और 
उसमें से रोगनाशक, प्रजा का हित चाहने वाले धन्वन्तरि को निकालाः- 


ताते देव इकत्र हुऐ मथ्यो समुंद्रहि जाई।। 
रोग विनासन प्रजा हित कऱयो धनंतर राइ।।4।। 


18. सूर्य अवतार 


दिति के पुत्र दैत्यों का प्रभाव जव बहुत बढ़ गया तो काल पुरुष की आज्ञा 
से विष्णु ने सूर्य के रूप में अवतार ग्रहण कियाः- 


बहुर बढ़े दिति पुत्र अतुलि वलि।। अर अनेक जीते जिन जल थल।। 
काल पुरुष की आज्ञा पाई।। सूरज अवतार धर्‍यो हरि राई।।1।। 


सूर्य देव वलवान असुरों का नाश करते हैं। पृथ्वी से अन्धकार हरते हैं। प्रजा 
के लिए सदैव कार्यरत रहते हैं:- 


जै-जै होत असुर वलवाना।। रवि मारत तिनको विधि नाना। i 
अन्धकार धरनी ते हरे।। प्रजा काज गृह के उठ परे।। 


सूर्य देव के उदय होते ही सभी लोग आलस्य छोड़कर उठ खड़े होते हैं, जाप 
जपते है, ध्यान धरते हैं, कर्म करते हैं, गायत्री पढ़ते हैं और संध्या करते हैं। 

इस प्रकार बहुत समय व्यतीत हो गया। एक दीर्घकाम नाम का राक्षस बड़ा 
बलशाली हो गया। उसने अपनी दीर्घ काया के मद में सूर्य का सतत्‌ भ्रमणशील रथ 
रोक दिया। उस राक्षस से सूर्य का भयंकर युद्ध हुआ। अन्त में सूर्य देव ने उस राक्षस 

का संहार कर दिया । 
यह प्रसंग 27 छन्दों में वर्णित है। लगभग 19 छन्दों में सूर्य एवं दीर्घकाम के 
युद्ध का वर्णन है। 


19. चंद (चन्द्र) अवतार 


चंद्रावतार का वर्णन 15 छन्दा हुआ है। सूर्य के प्रकाश से धरती तप्त रहती 
थी। रातें सदा गहन अंधेरी होती थीं। कृषि उत्पन्न नहीं होती थी। लोग भूखों मरने 
लगे थेः- 
नैक कृपा कहु ठउर न होई।। भूखन लोग मरै सभ कोई।। 
अंधि निसा दिन भानु जरावै।। तातै कृस कहुं न पावै।।2।। 


व्याकुल होकर लोगों ने हरि की सेवा, जिससे गुरुदेव प्रसन्न हुए। 

स्त्रियां चन्द्रमा के विना काम प्रेरित नहीं होती थीं इसलिए वे अपने पतियों की 
सेवा नहीं करती थीं। यह अवस्था देखकर काल पुरुष ने विष्णु को बुलाकर चन्द्रावतार 
ग्रहण करने की आज्ञा दी। 

चन्द्रावतार होते ही कामनियों को काम के बाण लगने लगे। उनका गर्व क्षीण 
हुआ और वे पति सेवा करने लगीं। चन्द्रमा के कारण कृषि भी होने लगी। 

विष्णु ने चन्द्रमा के बड़े सुन्दर स्वरूप में अवतार ग्रहण किया । अपने सुन्दर 
स्वरूप का उसे अभिमान हो गया और उसने वृहस्पति की पत्नी का सतीत्व भंग कर 
दिया। मुनि ने इस पर अपार क्रोध किया और शाप दे दिया। इसी से चन्द्रमा में कलंक 
लग गया। उसके रूप में अस्थिरता आ गई। वह सदैव घटता-वढ़ता रहता है। इस 
शाप से चन्द्रमा वहुत लज्जित हुआ और उसके सौन्दर्य का अभिमान भंग हो गया। 


20. रामावतार | 


विष्णु के चौबीस अवतारों के वर्णन में रामावतार का वर्णन कवि ने पूर्व वर्णित | 
अवतारों की अपेक्षा अधिक मनोयोग से किया है। इस रचना में कुल 864 छन्द €। । 

राम-जीवन की यह सम्पूर्ण कथा लगभग 25 छोटे-बड़े अंशों में विभाजित है। 
इनमें राम का जन्म, सीता स्वयंवर, अवध-प्रवेश, वनवास, वन-प्रवेश, खर-दूषण बध, 
सीता हरण, सीता की खोज, वालि वध, हनुमान की शोध, प्रहस्त युद्ध, कुम्भ्कर्ण का 
वध, त्रिमुंड युद्ध, महोदर मन्त्री का युद्ध, इन्द्रजीत युद्ध, अतिकाय दैत्य युद्ध, मकराक्ष 
का युद्ध, रावण युद्ध, सीता मिलन, अयोध्या आगमन, माता मिलन, सीता बनवास, 
लवकुश से युद्ध, पुनः अवध प्रवेश, सबका अन्त, महात्म्य आदि अंश हैं। 

यदि रामचरित मानस के अनुसार इस रचना का अध्याय विभाजन किया जाय, 


` महीप सिंह रचनावली / 156 


MRSS Be ii CME RR Hindi Premi र 


द्रु उसकी रूपरेखा इस प्रकार वन सकती है- 


1. वालकाण्ड-सीता स्वयंवर तक - 153 वें छन्द तक 
2. अयोध्याकाण्ड-वनवास तक BI 0, 

3. अरण्यकाण्ड-सीता हरण तक SBE, त 
4. किष्किंधाकाण्ड-वालि वध तक OG 0-1. 
5. सुन्दर काण्ड-हनुमान की शोध, युद्धारम्म तक - 395 वें „ „ 
6. लंका काण्ड-सीता मिलन तक - 652 वें, , 

7. उत्तर काण्ड-अन्त तक. > डा टा, 5 

कथा सार 


चारों ओर असुरों का प्रभाव वढ़ गया । सभी देवतागण इकटठे होकर काल 
पुरुष के पास पहुंचे और उनसे राम का अवतार धारण करने की प्रार्थना की। राजा 
दशरथ अयोध्या में राज्य करते थे। उन्होंने कौशल्या, सुमित्रा, और कैकेयी से विवाह 
किया। एक वार शिकार खेलते समय राजा दशरथ से श्रवणकुमार की हत्या हो गयी। 
पुत्र वियोग से पीड़ित हो श्रवणकुमार के अन्धे मां-बाप ने दशरथ को पुत्र-वियोग से 
पीड़ित होकर मरने को शाप दिया। दशरथ यह शाप सुनकर बहुत दुःखी हुए, उसी 
समय देववाणी हुई हे-राजन्‌! तुम्हारे घर विष्णु स्वयं अवतार ग्रहण करेंगे और सब 
कामनाएं पूर्ण करेंगे। उनके अवतार का नाम रामावतार होगा । वह सारे जगत का उद्धार 
करेंगे। तुम घर जाओ और राज्य के ब्राह्मणों को बुलाकर यज्ञ आरम्भ करो । 

राजधानी में वापस आकर दशरथ ने वशिष्ठ मुनि को बुलाकर राजसूय यज्ञ 
आरम्भ किया। बहुत समय तक यज्ञ करने के वाद यज्ञ-कुण्ड से यज्ञ-पुरुष आकुल 
होकर प्रगट हुए और उन्होंने खीर का पात्र राजा दशरथ के हाथ में दिया। राजा ने 
उसके चार भाग किये, दो पत्नियों को एक-एक भाग तथा एक को दो भाग खाने के 
लिए दिये। वे तीनों गर्भिणी हुई। उनसे राम, भरत, लक्ष्मण और शुत्रव्न राजकुमार 
उत्पन्न हुए। 

राजा ने राजकुमारों की सव प्रकार की शिक्षा का प्रवन्ध किया। उन्हीं दिनों ऋषि 
विश्वामित्र ने पितरों की प्रसन्नता के लिए पितृ-तोष नामक यज्ञ आरम्भ किया। हवन 
की सुगन्धि पाकर सभी राक्षस वहां आ पहुंचे और यज्ञ की सामग्री लूटकर खाने लगे 
और साधु-महात्माओं को मारने पीटने लगे। यह देखकर विश्वामित्र अयोध्या आये और 
राम और लक्ष्मण को साथ ले गए। राम ने ताइका, सुबाहु और मारीच आदि राक्षसों 
का वध किया और विश्वामित्र के यज्ञ की रक्षा की। अनन्तर विश्वामित्र उन्हे जनकपुर 
के सीता-स्वयंवर में ले गये जहां राम ने धनुष भंग में सफलता प्राप्त कर सीता का 
पाणिग्रहण किया। धनुभंग के कारण परशुराम बड़े करुद्ध हुए । युद्ध की स्थिति आ गयी 

किन्तु अन्त में उन्हें नीचा देखना पड़ा। राम, सीता सहित अयोध्या वापस आये। राजा 
दशरथ ने धन की वर्षा करके आनन्दोत्सव मनाया। सारी प्रजा ने भी बड़ा आनन्द 
मनाया। राजा ने तीनों दूसरे पुत्रों का भी विवाह रचा दिया। फिर राजा ने अश्वमेध 
1 यज्ञ किया और देश देशान्तरों के राजाओं को अपने आधीन किया | 

राजा ने तीन दिशाएं तो अपने तीन पुत्रों को बांट दीं और और सारी राजधानी 
राम को देने के लिए वशिष्ठ मुनि को बुलाकर कुछ पहर तक विचार किया। तब राम 
के राज्याभिषेक की सारी सामग्री तैयार की गई। उस समय ब्रह्मा ने एक गन्धर्विणी 
मंथरा को भेजा। उसने कैकेयी को वर मांगने के लिए प्रेरित किया | कैकेयी ने पहले 
वर के अनुसार राम को बनवास और दूसरे वर से अपने पुत्र भरत के लिये राज्य मांगा। 
राजा दशरथ इस मांग से बहुत व्याकुल हुए । उन्होंने सभी प्रकार से कैकेयी को समझाना 
चाहा, परन्तु त्रिया-हठ सम्मुख उनकी एक न चली। अन्त में उन्हें यह स्वीकार करना 
पड़ा। 

मुनि वशिष्ठ ने यह निर्णय राम को सुनाया। वे किसी प्रकार की चिन्ता न करते 
हुए इसके लिये तत्पर हो गये। राम ने सीता को माता कौशल्या के पास रहने को कहा। 
परन्तु वे किसी प्रकार तैयार न हुईं और उन्होंने साथ चलने का ही आग्रह किया। जब 
यह समाचार लक्ष्मण ने सुना तो बहुत क्रुद्ध हुए, फिर वे भी राम के साथ वन जाने 
को तत्पर हो गये। 

राम के वन जाने पर दशरथ ने प्राण त्याग दिये वशिष्ठ ने भरत के पास दूत 
भेजा। अपनी ननिहाल से वापस आकर भरत ने अपने मृत पिता को देखा और अपनी 
मां कैकेयी को उस कर्म के लिए बहुत बुरा-भला कहा । पिता का अन्तिम संस्कार करने 
के पश्चात्‌ वे राम से मिलने के लिये चल दिये। 

जहां राम टिके थे, वहां पहुंचने पर भरत और शुत्रघ्न, राम और लक्ष्मण से 
मिलकर बहुत रोये। भरत राम से वापस चलने का आग्रह करने लगे। राम ने भरत 
को समझाया कि वन में उन्हें बहुत आवश्यक कार्य सम्पन्न करने हैं। उनकी वात को 
सभी चतुर पुरुष समझ गये। भरत राम के खड़ाऊं लेकर चले आये। 

वन में विराध राक्षस से राम का युद्ध हुआ। अन्त में राक्षस मारा गया। वहां 
से राम आगे बढ़कर अगस्त्य मुनि के आश्रम में पहुंचे । वहां भी राम ने मुनि शत्रुओं 
का संहार किया । वहां से आगे बढकर राम गोदावरी तट (पंचवटी) पर पहुंचे । शूर्पणखा | 
लक्ष्मण से प्रणयःप्रदर्शन पर अपनी नाक कटा बैठी। | 

शूर्पणखा ने अपने भाई रावण को रो रोकर अपने अपमान की कथा सूनायी। 
रावण ने क्रुद्ध होकर अपनी बहन के प्रतिशोध के लिए खर और दूषण नामक दानवों 
को भेजा। उन्होने आकर राम और लक्ष्मण से युद्ध किया और उनके हाथों मारे गये। 
रावण ने इस पर मारीच को कपट मृग बनाया और उसी के बहाने राम की कुटी को | 
निर्जन पाकर वहाँ से सीता को हर ले गया। 

| ने वापस आकर देखा कि सीता को कोई हर ले गया है। वे बहुत व्याकुल 
हुये और विरह में इधर-उधर भटकने लगे। उधर जटायु ने रावण के मार्ग में भरसक 
वाधा पहुँचायी परन्तु असफल रहा। जटायु से भेंट होने पर राम को सीताहरण का 
पुरा समाचार मिला। आगे बढ़ने पर उनकी भेंट हनुमान से हुई । हनुमान की प्रेरणा 
से कपिराज सुग्रीव राम के चरणों में आए। सव ने एक जगह बैठकर मंत्रणा की। सव 
ने यही निश्चय किया कि सुग्रीव अपने वीरों के साथ राम की सहायता करें। राम ने 
उनकी सहायता का वचन दिया और सुग्रीव को सताने वाले उसके भाई बलि को 
मारकर सीता की खोज में लंका की ओर बढ़े। 

सुग्रीव ने अपने वीरों को सीता का पता लगाने के लिए चारों दिशाओं में भेज 
दिया और हनुमान को लंका की ओर भेजा। वे समुद्र पारकर वहां पहुंचे, जहां सीता 
थीं। हनुमान लंकापुरी को जलाकर वापस आए और सव कुछ राम को वताया | 
राम ने वानरों की सेना एकत्र की। समुद्र पर पुल वांधा और लंका में प्रवेश 
किया। उन्हें रोकने के लिए रावण ने अपने दो योद्धाओं घूम्राक्ष और जांबमाली को 
सेना सहित भेजा । परन्तु थोड़े युद्ध में ही वे दोनों मारे गये थे। फिर रावण ने अकंपन 
दैत्य को ससैन्य भेजा। उनका युद्ध अंगद से हुआ। अन्त में वह भी मारा गया। 
इसके पश्चात राम ने अंगद को दूत बनाकर रावण के पास भेजा। अंगद ने 
रावण को सीता को लौटा देने के लिए बहुत समझाया, परन्तु गर्वोन्मत रावण पर उसका 
कुछ भी प्रभाव न हुआ। अन्त में अंगद विभीषण को साथ लेकर वापस आ गया। 
राम ने विभीषण का 'लंकेश' सम्बोधन से स्वागत किया । अन्त में दोनों पक्षों में भयंकर 
युद्ध छिड़ गया। पहले रावण ने अपने मन्त्री प्रहस्त को भेजा । उसके संहार के पश्चात 
कुम्भकर्ण को जगाया गया । राम के वाणों की वर्षा से वह भी मारा गया | फिर त्रिमुंड 
आया । हनुमान ने उसका संहार किया । तत्पश्चात महोदर मंत्री युद्ध के लिए आया । 
भयंकर युद्ध के पश्चात्‌ वह भी मारा गया। 

महोदर मंत्री की मृत्यु के पश्चात इन्द्रजीत मेघनाद युद्ध के लिए आया। वह 
युद्ध विद्या में बहुत प्रवीण था। उसने मंत्रादि पढ़कर तीरों की इतनी वर्षा की कि रघुराज 
रामचन्द्र आदि भी मूर्छित से हो गये और उनके दूसरे योद्धा दल सहित अधीर होकर 
भूमि पर गिर पड़े। रावण ने उसी समय त्रिजटा को बुलाकर कहा-सीता को युद्ध में 
मरे हुए राम दिखाओ। वह सीता को लेकर वहां गयी जहां राम युद्ध क्षेत्र में गिर पड़े 
थे। सीता ने जव स्वामी को इस तरह पड़े हुए देखा, तव उसे बहुत क्रोध आया और 
उसने नाग मंत्र पढ़कर वह नागपाश काट दिया और राम तथा लक्ष्मण को सचेत कर 
दिया। 

राम अपनी सेना सहित सम्भलकर फिर युद्ध करने लगे। उधर मेघनाद ने अपने 
शरीर से मांस काटकर हवन करना आरम्भ किया। यह देखकर भूमि कांप उठी और 
आकाश चकित हो गया। तव लक्ष्मण वहां पहुंचे । उन्होंने अपने एक वाण से मेघनाद 

के दो टुकड़े कर दिये। 

इसके पश्चात अतिकाय और मकराक्ष दैत्य युद्ध में मारे गये। फिर क्रोध से भरा 
हुआ रावण स्वयं युद्ध के लिए आगे बढ़ा। रावण ने इतनी वीरतापूर्वक युद्ध किया कि 
लक्ष्मण मूर्छित होकर युद्ध भूमि में गिर पड़े। चारों ओर निराशा छा गयी। ऐसे समय 
हनुमान संजीवनी बूटी लेने गये और बूटी के बदले पूरा पहाड़ ही उठा लाए। उस बूटी 
से लक्ष्मण की मूर्च्छा दूर हुई। चारों ओर फिर भयंकर युद्ध शुरू हो गया। रावण अपने 
बीसों हाथों में शस्त्र धारण कर युद्ध कर रहा था। उसके एक हाथ में चन्द्रहास तलवार, 
दूसरे में घोष (वरछी), तीसरे में कटार, चौथे मे सैहथी, पांचवें में गोफब, छठे में गुर्ज, 
सातवें में खडग, आठवें में गदा, नवें में त्रिशूल, दसवें में छुरा, ग्यारहवे में जंनुआ, वारहवें 
में वाणा, तेरहवें में धनुष, चौदहवें में ढाल, पन्द्रहवें में गलील, सोलहवें में पाश, सत्रहवें 
में परशु, अठारहवें में हथनाल, उन्नीसवें में विछुआ और वीसवें में पटा लिए ऐसे घुमा 
रहा था मानो साक्षात यमराज भयंकर रूप धारण करके आया हो। 

रावण अपने दस मुखों से विभिन्‍न कार्य कर रहा था। एक से शिव का जाप 
कर रहा था, दूसरे से सीता का सौन्दर्य देख रहा था, तीसरे से वीरों को ललकार रहा 
था, चौथे से 'मारो-मारो पुकार रहा था, पांचवें से हनुमान को अधीरता से देख रहा 
था, छठे से विभीषण को देखकर क्रुद्ध हो रहा था, सातवें से राम-लक्ष्मण को देख रहा 
था, आठवां मुंह इधर-उधर घुमा रहा था, नौवें से सबको देख रहा था ओर दसवां मुख 
रोष में भरकर लाल हो रहा था। 

अन्त में राम के द्वारा रावण की वीसों भुजाएं और दसों शिर काट दिये गये। 

युद्ध जीतकर राम ने लंका का राज्य विभीषण को दे दिया। हनुमान अशोक 
वाटिका से सीता को ले आए। वे आकर राम के चरणों से लिपट गयीं। राम ने उन्हें 
अग्नि परीक्षा देने के लिए कहा। सीता अग्नि में इस प्रकार बैठ गयीं जैसे वादलों में 
बिजली होती है। अग्नि-शुद्धि के बाद सीता कुन्दन की तरह वनकर बाहर निकलीं। 
राम ने उन्हें गले से लगा लिया। 

राम पुष्पक विमान द्वारा अयोध्या लौटे। वहां बड़े समारोह के साथ उनका 
राज्याभिषेक हुआ। राम धर्मनीति के अनुसार राज्य चलाने लगे। इन्हीं दिनों वहां एक 
ब्राह्मण आया, जिसका पुत्र मर गया था। उसने राम से कहा, या तो वे उसे जीवित 
करें नहीं तो शाप के भागी बनें। राम ने उस ब्राह्मण पुत्र की मृत्यु का पता लगाया। 
उत्तर दिशा में एक शूद्र शिर नीचे किये हुए कुएं में लटक कर तपस्या कर रहा था। 
वह बड़ा तेजस्वी था। राम ने उसका संहार किया और व्राह्मण पुत्र को पुनर्जीवन प्राप्त 
हुआ। 

राम राज्य में चारों ओर सुख का साम्राज्य छा गया। राम ने शत्रुघ्न को मथुरा 
का राजा वनाया। वहां लवण नामक एक राक्षस रहता था जिसे शिव ने स्वयं अपना 
त्रिशूल दिया था। राम ने शत्रुघ्न को अपना एक अभिमन्त्रित वाण दिया । उस राक्षस 

भी दरवारी ढंग का ही है, परन्तु उसके दरवार में वैभव प्रदर्शन, नर्तकी के घुंधरुओं 
की छनछन और कवियों द्वारा नायिकाओं की सूक्ष्म हाव-भावों के वर्णन की अपेक्षा 
युद्धानुराग का वातावरण अधिक है। स्वाभाविक रूप से जहां अन्य रीतिकालीन कवियों 
के वर्णनों का केन्द्रविन्दु नारी है, वहां गुरु गोविन्द सिंह का केन्द्रविन्दु युद्ध है। 

इस दृष्टि से रामचरितमानस के राम एक अलौकिक पुरुष हैं, भक्तवत्सल हैं 
उदारता, शील और शरणागत वत्सलता उनमें प्रधान गुण हैं 'रामचंद्रिका” के राम एक 
वैभवशाली सम्राट हैं, उनके चारों ओर सांसारिक ऐश्वर्य विखरा पड़ा है और उसी के 
द्वारा पाठक चमत्कृत होता है। 


रामावतार के राम 


उपर्युक्त संदर्भ में गुरु गोविन्द सिंह ने रामावतार में राम के जिस रूप को 
प्रतिष्ठा की वह अपने आप में बहुत महत्त्वपूर्ण है। 
वाल्मीकि रामायण के रचयिता ने अपनी रचना में एक समसामयिक महान 
व्यक्ति के आदर्श चरित्र का चित्रण किया था। 'आध्यात्म रामायण” तक राम पूर्ण 
ईश्वरत्व का स्थान पा चुके थे। तुलसी ने अधिकार आध्यात्म रामायण में वर्णित राम 
के स्वरूप को ही स्वीकार किया। 
गुरु गोविन्द सिंह भी राम को विष्णु का अवतार मानते हैं- 
मास त्रयोदशमी चढ्यो तव सन्तन हुतु उधार। 
रावण रिपु परगट भये जग आन राम अवतार। 
(दग्र. -रामावतार, पृ. 192) 


राजा दशरथ भी आकाशवाणी में यही सुनते हैं कि उनके घर विष्णु अवतार ग्रहण करेंगे- 


तव भई देव बानी वनाइ। जिन क्यो दूर दुख दसरथ राइ। 
तव धाम होंहिगे पुत्र विसुन। सव काज आज सिव होहिं जिसुन। 
(द. ग्र. रामावतार, पृ. 191) 


राम के अवतार का उद्देश्य राम कथा की परम्परागत मान्यता के अनुरूप ही 
है। वास्तव में यह उद्देश्य ही “रामावतार' की रचना का मुख्य आधार है- 


राम परम पवित्र हैं रघुबंस के अवतार। 
दुस्ट दैतन के संघारक संत प्रान अधार। 
(द. ग्र.-रामावतार, पृ. 203) 

उसके बाद चारों भाइयों की सन्तानों ने सम्पूर्ण राज्य अपने में बांट दिया । लव 
ने राजधानी का शासन संभाला, कुश ने उत्तर का राज्य लिया, भरत-पुत्र ने पूर्व, लक्ष्मण 
पुत्र ने दक्षिण और शत्रुध्न पुत्र ने पश्चिम का राज्य लिया। 


हिन्दी रामकाव्य की परम्परा और 'रामावतार' 


हिन्दी में रामकाव्य के विकास पर अनेक ग्रंथ लिखे गये हैं। इनमें डा. बुल्के 
का शोघ प्रबन्ध 'रामकथा” सर्वाधिक महत्त्वपूर्ण है । परन्तु आश्चर्य की बात है कि इनमें 
से किसी भी ग्रंथ गोबिन्द सिंह विरचित हिन्दी रचना “रामावतार” की कोई चर्चा नहीं 
है। कुछ वर्ष पूर्व (सन्‌ 1953 ई. में) पटियाले के सन्त इन्द्र सिंह चक्रवर्ती ने इस ग्रन्थ 
का सम्पादन करके इसे हिन्दी में सटीक प्रकाशित कराया था। परन्तु फिर भी इस रचना 
की ओर समुचित ध्यान नहीं दिया गया। 

वस्तुतः हिन्दी रामकाव्य की परम्परा में 'रामावतार' का महत्त्वपूर्ण स्थान है। इस 
रचना के पूर्व प्रमुख रूप से दो हिन्दी रचनाएं ही हमें रामकाव्य में दृष्टिगोचर होती 
हैं, एक गोस्वामी तुलसीदास का “रामचरित मानस” (रचना काल 1574 ई. या 1631 
वि.) और केशवदास की 'रामचन्द्रिका' (रचना काल 1601 ई. या 1658 वि.) गुरु 
गोबिन्द सिंह के 'रागावतार' का रचनाकाल 1698 या 1755 वि. है।” केशवदास ने 
राम को एक वैभवशाली राजा के रूप में चित्रित किया है तथा राजसी ठाठ-बाट का 
ही अधिक प्रदर्शन उन्होंने किया है। उनके नगर, प्रासाद चौगान आदि के वर्णनों से 
भी उनकी मनोवृत्ति रजोगुण की ओर ही अधिक उन्मुख जान पड़ती है इसी प्रकार 
उनके संवादों से भी पता चलता है कि उनका मन व्यावहारिक नीति की ही बातों में 
सर्वाधिक रमता हैं और वे एक कुशल दरबारी कवि कहे जा सकते हैं। इसके विपरीत 
गो. तुलसीदास ने राम को एक चक्रवर्ती सम्राट के रूप में चित्रित करते हुए भी उनके 
वैभव का विस्तृत वर्णन कहीं भी नहीं किया है, प्रत्युत हमारा ध्यान सदा उनके उस 
रूप की ओर आकृष्ट किया है जो मर्यादा पुरुषोत्तम का है। तुलसीदास राम के भक्त 
थे। उन्होंने अपनी रचना में उस अलौकिक प्रभु का गुणगान किया है जो स्वयं ब्रह्म 
होकर भी नर-रूप में अवतीर्ण हुआ है और इसी कारण, जिसकी प्रत्येक लीला अपूर्व 
एवं अगम्य है। 

गुरु गोबिन्द सिंह की दृष्टि इन दोनों से भिन्न थी। तुलसीदास के राम की भांति 
ही रामावतार में चित्रित राम भी किसी महत्‌ उद्देश्य की पूर्ति के नर रूप में आये हुए 
विष्णु के अवतार हैं, परन्तु तुलसीदास की भक्तिपरक दृष्टि उनमें नहीं है। अपने परिवेश 
के अनुसार वे उन्हें वीररूप में उपस्थित करना चाहते हैं। 

केशवदास की वैभव प्रदर्शन की दरबारी प्रवृत्ति भी गुरु गोबिन्दसिंह में अधिक 
नहीं है। यद्यपि “रामावतार” का रचनाकाल शुद्ध रीतिकाल है, रचनाकार का वातावरण 

ने शत्रुघ्न का बड़ा भयंकर युद्ध हुआ और अन्त में उन्होंने उसका संहार कर दिया ! 

कुछ समय पश्चात्‌ सीता गर्भिणी हुई। उन्होंने राम से वन-विहार की आज्ञा 
मांगी। राम ने लक्ष्मण को सीता के साथ भेज दिया वहां लक्ष्मण ने उन्हें घने जंगल 
में छोड़ दिया और स्वयं वापस आ गये (वहां कवि ने सीता निर्वासन का कोई कारण 
नहीं दिया है)। निर्जन वन में अपने आपको अकेला पाकर सीता विलाप करने लगीं। 
वन में वाल्मीकि ने उनकी पुकार सुनी और उन्हें वे अपने आश्रम में ले गए। आश्रम 
में सीता के एक पुत्र उत्पन्न हुआ। एक बार सीता उस वालक को लेकर स्नानार्थ गयीं 
क्योंकि उस समय वाल्मीकि ऋषि समाधिस्थ थे। वाल्मीकि की समाधि टूटी तो वालक 
को वहां न देखकर वे घवराए। सीता के आने के पूर्व ही उन्होंने एक दूसरे वालक 
की रचना कर डाली। इस प्रकार सीता के दो पुत्र, लव और कुश, हो गये। 

इधर राम ने अयोध्या में अश्वमेध यज्ञ का आयोजन किया। यज्ञ का घोड़ा 
देश-देशान्तरों के राज्यों में घूमा, उसे पकड़ने का साहस किसी को न हुआ। चारों 
दिशाओं को विजय करता हुआ यह घोड़ा वाल्मीकि मुनि के आश्रम की ओर आ 
निकला। यहां सियापुत्र लव ने उसे देखा और पकड़कर एक पेड़ से बांध दिया । यहां 
राम का लव और कुश से भयंकर युद्ध हुआ । युद्ध में लक्ष्मण, भरत, विभीषण, सुग्रीव 
आदि राम-पक्ष के सभी योद्धा मूर्छित होकर गिर पड़े। अन्त में राम सेना सहित युद्ध 
करने के लिये आये। उन्होंने राम की सारी सेना का संहार कर दिया। स्वयं राम भी 
युद्ध में घायल होकर मूर्छित हो गये। उनकी सम्पूर्ण सेना भाग गई। 

लव-कुश संज्ञाहीन योद्धाओं और अश्वसहित आश्रम में आए। वहां सीता ने राम 
को मूर्छितावस्था में देखा और विलाप करने लगीं। राम को मृत जान कर सीता सती 
हो जाने की तैयारी करने लगीं। तभी आकाशवाणी हुई और सीता ने हाथ में जल 
लेकर कहा कि यदि मैंने मन, वाणी और कर्म से श्रीराम के सिवा किसी और का ध्यान 
न किया हो तो श्रीराम सहित सभी वीर जीवित हो जाएं। वस सभी वीर तुरन्त जीवित 
हो गये। राम सीता और लव-कुश को साथ लेकर अयोध्या वापस आ गये। 

अयोध्या आकर राम ने अनेक यज्ञ किये ।. सहस्रों वर्षों तक धर्मानुसार राज्य 
किया। एक बार स्त्रियों के पूछने पर सीता ने रावण का चित्र दीवार पर बना दिया। 
जब उस चित्र को राम ने देखा तो मन में विचारा कि सीता को रावण से कुछ न 
कुछ प्रेम अवश्य है इसीलिए उसका चित्र इसने दीवार पर बनाया है। 

सीता ने उनका सन्देह दूर करने के लिये पृथ्वी से प्रार्थना की कि यदि मैंने मन, 
वचन, कर्म से अपने हृदय में सदा राम को ही स्थान दिया हो तो तुम मुझे अपने में 
स्थान दो। यह सुनते ही धरती फट गई। और सीता उसमें समा गयीं। 

सीता ने विना राम भी जीवित न रह सके। उन्होंने योग द्वारा अपना नश्वर 
शरीर छोड़ दिया । उसके पश्चात्‌ भरत, लक्ष्मण और शत्रुघ्न भी योगाभ्यास दारा परम 


धाम सिधार गये। 

इसीलिए इस रचना में राम के वीर रूप को प्रतिष्ठित करने का ही प्रयास कवि 
द्वारा सर्वत्र रहा है। सीता के नारी सुलभ सुन्दर रूप की चर्चा इस रचना में पर्याप्त 
है, परन्तु राम के सुन्दर रूप की चर्चा एक-आध स्थानों पर ही दृष्टिगत होती हैं सीता 
स्वयंवर के पश्चात परशुराम बड़े क्रोधित होते हैं, परन्तु जब उन्हें राम के यथार्थ रूप 
का ज्ञान होता है तो वे उन्हें अपनी भुजाओं में कसकर अपलक उनके सुन्दर रूप को 
देखने लगते हैं- 


भेंट भुजा भर अंक भले भरि नैन दोऊ निरखे रघुराई । 
गुंजत भृंग कपोलन ऊपर नाग लवंग रहे लव छाई। 
कंज कुरंग कलानिधि केहरि कोकिल हेर हिये हहराई । 
बाल लखैं छवि खाट परैं नहिं बाट चलैं निरखैं अधिकाई। 
(द. ग्र.-रामावतार, प. 199) 


परन्तु कवि को सन्तोष तब होता है जब वह बड़े मनोयोग से राम के वीर रूप 
का चित्रण करता है। राम-रावण युद्ध के समय राम का क्रोध से भरकर रावण से युद्ध 
करना उस रूप की प्रतिष्ठा करता है। 


यहां युद्धरत राम के दो एक दृश्य प्रस्तुत करना समीचीन होगा 
रोष भरे रणमो रघुनाथ कमान लै बाण अनेक चलाए 
बाजि गजी गजराज घने रथराज बने करि रोष उड़ाए। 
जे दुख देह कटे सिय हितके ते रण आज प्रतच्छ दिखाए। 
राजिवलोचन राम कुमार घनो रण घाल घने घर घाए। 
(द. ग्र.-रामावतार, प. 237) 


श्री रघुनन्दन की भुज तें जव छोर सरासन वान उड़ाने। 
भूमि अकास पतर चहूं चक पूर रहे नहिं जात पछाने। 
तोर सनाह सुवाहन के तन आह करी नहिं पार पराने। 
छेद करोटन-ओटन कोट अटान मों जानकी वान पछाने। 
(द. ग्र.-रामावतार, पृ. 236) 


रचना का उद्देश्य 


यह बात अन्यत्र भी कही गयी है कि राम, कृष्ण अथवा अन्य अवतारों के जीवन 
पर काव्य रचना करने में कवि का दृष्टिकोण एक भक्त का दृष्टिकोण न होकर एक 
राष्ट्र नायक का दृष्टिकोण रहा है। तुलसीदास ने रामचरित मानस की रचना की, राम 

भक्ति का प्रचार करने के लिए । डा. श्रीकृष्ण लाल ने रामचरित मानस की रचना के 
उद्देश्य का विवेचन करते हुए लिखा है । 
“रामचरित-मानस की रचना का उद्देश्य ग्रंथारंभ में ही दिया गया है कि- 


नाना पुराणनिगमागमसम्मतं यदू 
रामायणे निगदितं क्वचिदन्यतोऽपि । 
स्वांतः सुखाय तुलसी रघुनाथ गाथा- 
भाषानिवंधमतिमंजुलमातनौति ।। 


अर्थात्‌ तुलसीदासजी ने स्वयं अपने अंतः करण के सुख के लिए इस ग्रंथरत्न 
की रचना की, परन्तु ज्यों-त्यों हम ग्रंथ में बढ़ते चलते हैं, त्यॉं-त्यों स्पष्ट होता चलता 
है कि इस ग्रंथ-रचना की उद्देश्य केवल अपने अन्तःकरण को सुख देना नहीं हैं, साधारण 
जनता में राम-भक्ति का प्रचार ही इसका प्रमुख उद्देश्य है, इसलिए तो रामकथा का 
आरम्भ करने से पहले रचयिता ने एक अतिविस्तृत भूमिका दे रखी है। सच तो यह 
है कि जनता को रामभकिति के प्रति आकृष्ट करने का जितना सफल प्रयास रामचरित 
मानस में मिलता है उतना शायद ही और कहीं मिल सके। कथा और प्रसंग से, प्रतीति 
और प्रमाण से, उपदेश और निदेश से, जितनी प्रकार भी संभव था मानसकार ने 
रामभक्ति को सबसे अधिक सहज, सुलभ और फलदायक प्रमाणित किया ।” 

परन्तु रामावतार की रचना की पृष्ठभूमि पर गुरु गोविन्द सिंह का उद्देश्य वही 
है जिसका स्पष्ट उल्लेख उन्होंने 'कृष्णावतार, में किया है- 


दसम कथा भागौत की भाखा करी बनाइ। 
अवर वासना नाहि प्रभु धरम जुद्धु कौ चाइ। 
(द. ग्रं.-कृष्णवतार, पृ. 570) 


इसीलिए जहां रामचरित मानस में प्रत्येक कांड के अन्त में तथा अनेक स्थानों 
पर रामचरित के श्रवण-पठन के महात्म्य का वर्णन है वहां रामावतार में इस महात्म्य 
परम्परा की परिपाटी का निर्वाह ग्रंथ के अन्त में केवल एक बार किया गया है- 


जो इह कथा सुने अरु गावै। दुःख पाप तिह निकट न आवै। 
विसन भगति की ए फल होई। आधि व्याधि छवै सके न कोइ। 
(द. ग्र.-रामावतार, पृ. 254) 


राम का सन्तपालक और दुष्टनाशक रूप कवि अपने युग में प्रतिष्ठित करना 
चाहता था। वह राम के उस रूप को समाज के सम्मुख प्रेरणास्रोत के रूप में प्रस्तुत 
करना चाहता था। इसलिए अपनी कथा योजना में कवि रामजन्म के राक्षसों को नष्ट 
करने वाले उद्देश्य को सदा प्रमुख रखता है। राम को वन में भेजकर राक्षसों को नंष्ट 

कराने के लिए ब्रह्मा स्वयं मंथरा को अयोध्या भेजते हैं*-- 


मंधरा इक गान्ध्रबी ब्रह्मा पठी तिह काल। 
बाज साज सणै चढ़ी सभ सुभ्र घउल उताल। 
(द. ग्र.-रामावतार, पृ.209) 


वन में भरत से भेंट होने पर भी राम अपने विशिष्ट कार्य का उन्हें संकेत करना 
नहीं भूलते- 


पान पियाय जगाय सुवीरहि। 

फेरि कह्यौ हंस श्री रघुवीरहि। 
त्रयोदस बरख गए फिरि ऐहै। 

जाहु हमें कुछ काज किवै है।।१४9।। 


इस उद्देश्यपूर्ति की सबसे विशिष्ट बात तो यह है कि सम्पूर्ण रामावतार में 864 
छन्द हैं और इनमें से 400 से अधिक छन्दों में केवल युद्ध का ही वर्णन है। करुण, 
भक्ति, श्रृंगार तथा अन्य किसी प्रकार के वर्णन में कवि की दृष्टि अधिक नहीं ठहरती। 
उसकी रुचि युद्ध चित्रण में है और जहां कहीं भी उसे यह सुयोग मिलता है वह इसका 
पूरा लाभ उठाता है। 


रामावतार की कथा-योजना 


रामचरितमानस की रचना रामावतार से लगभग सवा सौ वर्ष पहले हुई थी परन्तु 
रामावतार की रचना पर उसका प्रभाव बहुत कम दृष्टिगत होता है। रामावतार की कथा 
योजना पर अधिक प्रभाव वाल्मीकि रामायण और आध्यात्म रामायण का दिखाई देता 
है। वाल्मीकि रामायण की तरह रामावतार में सीता स्वयंवर का कोई विस्तृत आयोजन 
नहीं दिखाया गया और न उसमें 'मानस' का सा कोई फुलवारी-प्रसंग की दिया गया 
है। धनुष-भंग के पश्चात्‌ 'मानस' में परशुराम-लक्ष्मण वार्तालाप होता है और लक्ष्मण 
उनसे व्यंग्य भरी बातें करते हैं। वाल्मीकि रामायण में इसकी चर्चा नहीं है। वहां तो 
परशुराम द्वारा 'वैष्णव धनु' की प्रशंसा की जाने पर राम उसे उनके हाथ से लेकर 
उस पर रौदा चढ़ा देते हैं। रामवतार में भी राम परशुराम का अन्य धनुष चढ़ा कर 
उसके दो टुकड़े कर देते हैं और इस प्रकार उनका अभिमान भंग करते हैं। 

“रामावतार” को कथा प्रवाह का विवेचन करने से यह स्पष्ट हो जाता है कि 
घटना क्रम के विवेचन की दृष्टि से गुरु गोबिन्द सिह ने मुख्य रूप से आध्यात्म रामायण 
को अपने सम्मुख आदर्श रखा था | स्वयं गो. तुलसीदासजी ने 'मानस” की कथा योजना 
के लिए सबसे अधिक सहायता आध्यात्म रामायण से ली थी।” रामावतार के रचयिता 

ने घटना-क्रम की दृष्टि से सहायता लेते भी जहां-तहां अपनी मौलिकता का प्रदर्शन 
किया है। आध्यात्म रामायण पौराणिक प्रसंगों, महात्म्य वर्णनों और स्तुति-चर्चाओं से 
भरी हुई है। रामावतार में इनका रूप बहुत संक्षिप्त कर दिया गया है। आध्यात्म रामायण 
का आरम्भ पार्वती के इस प्रश्न से होता है। 

“कुछ लोगों का कहना है कि परब्रह्म होने पर भी राम अपनी माया के कारण 
आत्मस्वरूप से अपरिचित थे और वशिष्ठिदि के उपदेशों द्वारा उन्हें आत्मतत्व का बोध 
हुआ। अतः में पूछती हूं कि यदि उन्हें आत्मतत्व का ज्ञान नहीं था और वे सर्वसाधारण 
की भांति अपनी पत्नी सीता के लिए विलाप करते थे तो उनका भजन क्यों किया 
जाए? मेरा सन्देह दूर कीजिए ।”” और शिव पार्वती की इस शंका का समाधान करते 
हैं। रामावतार का सीधा प्रारम्भ उस अंश से होता है जहां सभी देवता विष्णु के पास 
अवतार धारण करने की प्रार्थना लेकर पहुंचते हैं। आध्यात्म रामायण में यह प्रसंग 
वालकाण्ड के द्वितीय सर्ग में आता है। 

वालकाण्ड के पंचम सर्ग में राम और लक्ष्मण का मारीच और सुबाहु से युद्ध 
का वर्णन कुल 3 छन्दों में समाप्त हो गया है, जवकि रामावतार में यह वर्णन 27 छन्दों 
में हुआ है। 

युद्ध प्रसंगों का वर्णन रामावतार में वाल्मीकि रामायण, आध्यात्म रामायण और 
रामचरित मानस आदि की अपेक्षा वहुत विस्तृत हुआ हैं। अरण्यकाण्ड में दण्डक वन 
में प्रवेश करने पर विराध राक्षस से युद्ध का वर्णन आध्यात्म रामायण में ५छन्दों में 
ही समाप्त हो जाता है। 'मानस' में इस विषय पर इतना ही लिखा है- 

मिला असुर विराध मग आता। 
आवत ही रघुवीर निपाता। 
तुरतहि रुचिर रूप तेहि पावा। 
देखि दुखी निज धाम पठावा। 
(रामचरित मानस, अरण्यकाण्ड, दोहा 7) 


इस प्रसंग का वर्णन रामावतार में 22 छन्दों में दिया हुआ है। 

रामावतार में लंका काण्ड में युद्धःप्रसंगों का आयोजन भी बहुत कुछ वाल्मीकि 
रामायण और आध्यात्म रामायण के अनुसार हुआ है। उदाहरणस्वरूप रामचरित मानस 
में दिखाया गया है कि युद्ध में लक्ष्मण को मेघनाद की शक्ति लगी थी। वाल्मीकि 
रामायण के अनुसार लक्ष्मण को स्वयं रावण द्वारा फेंकी हुई शक्ति लगी थी और वे 
मूर्छित भी हुए थे। रामावतार में भी लक्ष्मण को रावण की ही शक्ति लगती हैं तुलसी 
ने मानस का यह प्रसंग भवभूति के महावीर चरित नाटक से लिया है जिसमें लक्ष्मण 
को मेघनाद की शक्ति से मूर्छित होते हुए दिखाया गया है। 

वाल्मीकि रामायण के अनुसार मेघनाद राम और लक्ष्मण को नागफास द्वारा वांध 
देता है। उस समय रावण की आज्ञा से त्रिजटादि सीता को युद्धस्थल पर ले जाकर 

दिखाती हैं कि युद्ध में राम और लक्ष्मण की मृत्यु हो गयी है। यह प्रसंग न तो आध्यात्म 
रामायण में है न ही रामचरित मानस में, परन्तु रामावतार के रचयिता ने इस प्रसंग 
का वर्णन किया हैं वाल्मीकि रामायण में वह दृष्य देखकर सीता विलाप करने लगती 
हैं परन्तु रामावतार में क्रुद्ध होकर नाग मंत्र पढ़ कर राम और लक्ष्मण से बन्धन काट 
देती हैं। 

रामावतार का उत्तर काण्ड बहुत कुछ वाल्मीकि रामायण पर आधारित है, यद्यपि 
कुछ प्रसंग आध्यात्म रामायण से भी मिलते हैं। शाम्बूक वध, शत्रुघ्न द्वारा लवणासुर 
का बध, सीता त्याग, लव-कुश का जन्म, अश्वमेध यज्ञ, लव-कुश का राम की सेनाओं 
से युद्ध, सीता का पृथ्वी प्रवेश आदि प्रसंग वाल्मीकि रामायण पर आधारित हैं। 


21- कृष्णावतार 


कृष्णावतार गुरु गोविन्द सिंह की सर्वाधिक दीर्घ प्रबन्धात्मक रचना है। इस रचना 
की छन्द संख्या 2492 हैं। कृष्ण चरित्र में प्रवन्ध काव्य लिखने की कोई पुष्ट परम्परा 
हमारे साहित्य में उपलब्ध नहीं होती। रामकधा पर प्रवन्ध काव्यों की परम्परा प्राचीन 
है किन्तु कृष्ण कथा पर कुछेक प्रवन्ध काव्यों की रचना आधुनिक युग में ही हुई है। 
पर आधारित उस युग का एक महत्त्वपूर्ण महाकाव्य हैं 


रचना काल 


गुरु गोबिन्द सिंह की कुछेक रचनाएं ही ऐसी हैं जिनमें उनका रचना काल दिया 
हुआ है। कृष्णावतार उनमें से एक हैं। रचना के अन्त में इस प्रकार ग्रन्थ-कर्त्ता ने 
उसका रचना काल और उद्देश्य अंकित किया हैः- 


दोहाः- सत्रह से पैताल महि सावन सुदि थिति दीप।। 
नगर पांवटा सुभ करन जमना बहै समीप ।।१4901। 
दसम कथा भागौत की भाखा करी बनाइ ।। 

अवर वासना नाहि प्रभ धरम जुद्ध के चाइ।। 2491 ।। 


वर्ण्यं विषय 


जैसा कि 2491 वें दोहे से स्पष्ट है कि यह रचना श्रीमदभागवत के दशवें स्कंध 
पर, जिसमें कृष्ण चरित्र अंकित है, आधारित है। गुरु गोबिन्द सिंह ने अपनी अनेक 
रचनाएं, अपनी कथा, चण्डी चरित्र (उक्ति विलास), चण्डी चरित्र (द्वितीय) आदि को 
अध्यायों में विभाजित किया है और क्रमानुसार उनकी संख्या दी है। कृष्णावत्ार इस 

प्रकार स्थूल अध्यायों में विभाजित नहीं हैं। सम्पूर्ण रचना लगभग एक सौ लघु आकार 
के परिच्छेदों में विभाजित है। कवि ने इन परिच्छेदों या लघु अंशों के लिए अध्याय 
(अधिआइ या अध्याइः) शब्द का उल्लेख भी अनेक स्थानों पर किया हैं किन्तु इस 
प्रकार के अध्यायों की क्रम संख्या केवल आरम्भ में दो स्थानों पर दी गई है। 


इति देवकी को जनम वरननं प्रियम धिआइ समापत मसतु।। 
इति श्री बचित्र नाटक ग्रंथे क्रिसनावतारे गोपन में खेलबो वरननं 
असटम धिआइ समापत। 


किन्तु यह क्रमसंख्या यहीं (अष्टम अध्याय के साथ ही ) समाप्त हो जाती है। 
शेष आंशों में क्रम संख्या का कोई उल्लेख नहीं। स्थूल रूप से इस सम्पूर्ण रचना को 
पांच मुख्य भागों में विभाजित किया जा सकता हैः- 


1. बाल लीला 440 छन्द तक 

2. राम मण्डल 441से 756 छन्द तक 

3. मथुरा गमन-गोपी विरह 757 से 1028 छन्द तक 
4. युद्ध प्रवन्ध 1029 से 1962 छन्द तक 
5. स्फुट घटनाएं 1963 से 2492 छन्द तक 


इन भागों के विभाजन में कुछेक संकेत रचना में उपलब्ध है। प्रथम भाग जिसे 
“बाल लीला” का अभिधान दिया जा सकता है, इस नाम से ग्रंथ में सम्बोधित नहीं 
है किन्तु द्वितीय भाग के प्रारम्भ और अन्त में स्पष्ट उल्लेख है। “बाल लीला” के अन्तिम 
20 छन्द 421 से 440 तक, देवी स्तुति के है (अथ देवी जू की उसतति कथनं) | इसलिए 
इस भाग का अन्त देवी की स्तुति से ही होता है (इति श्री देवी उसतति समापति)। 
यहीं से द्वितीय भाग प्रारम्भ होता है। अंश के प्रारम्भ में 'अथ रास मण्डल” अंकित 
है और अंश के अन्त में इति श्री दसत सिकन्धे पुराणे बचित्र नाटक ग्रंथे क्रिसनावतारे 
राम मण्डल वरननं धिआइ समापत मसतु सुभ मसतु' लिखकर इस भाग को पूर्ण किया 
गया है। 

तृतीय भाग (मथुरा गमन-गोपी विरह) की योजना भी हमें ही बनानी पड़ती है, 
क्योंकि इस भाग के प्रारम्भ में या अन्त में इस प्रकार का कोई अभिधान नहीं है। 
इस अंश का प्रारम्भ सुदर्शन नामक ब्राह्मण को अजगर की योनि से उद्धार करने के 
प्रसंग से होता है। 


“«सुदरसन नाम ब्रह्मणु भुजंग जोनते उद्धार करन कथनं । |” 


और इस अंश की समाप्ति उग्रसेन को मथुरा का राज्य देने से होती है। 
“इति श्री दसम सिकन्धे बचित्र नाटक के क्रिसनावतारे राजा उग्रसेन कउ मथुरा 

को राज दीबो।” 
परन्तु चतुर्थ भाग का नामकरण कवि द्वारा उसी प्रकार किया गया है जिस प्रकार 
द्वितीय भाग का नामकरण। इस भाग का प्रारम्भ इस प्रकार हैः- 


“अथ जुद्ध प्रबन्ध जरासिंध जुद्ध कथनं ।।” 


द्वितीय भाग की समाप्ति 'राम मण्डल बरननं धिआइ समाप्त” और चतुर्थ भाग 
का प्रारम्भ 'अथ जुद्ध प्रबन्ध....... से होती हैं मध्य के तृतीय भाग की सीमा रेखा 
इस प्रकार आप ही निर्धारित हो जाती है और उसे, मथुरा गमन-गोपी विरह का नाम, 
उस अंश में वर्णित विषय के आधार पर देना समीचीन है। 

चतुर्थं भाग उस प्रारम्भ 'जुद्ध प्रवन्ध’ नाम से होता है, किन्तु रास मण्डल 

अध्याय की भांति इसकी समाप्ति उल्लिखित नहीं है। इस अंश का एक वैशिष्ट्य भी 
है। इस भाग के साथ लगभग 11 परिच्छेदों में अंश की समाप्ति पर 'दसम सिकन्धे 
बचित्र नाटक, क्रिसनावतारे' के साथ ही “जुद्ध प्रबन्ध' का भी उल्लेख किया गया है। 
इस प्रकार का अन्तिम उल्लेख 1902 छन्द के पश्चात्‌ जरासंध को पकड़कर छोड़ने 
पर हैः- 

“इति श्री बचित्र नाटक ग्रंथे क्रिसनावतारे जुद्ध प्रबन्धे नृप जरासिंध को पकर 
कर छोर दीबो समापत |” 

इससे आगामी अंश में 29 छन्दो में काल यमन के वध का वर्णन है तथा 26 
छन्दों में जरासंध को पकड़कर पुनः छोड़ने का वर्णन है। इस प्रकार युद्ध प्रबन्ध 1951 
छन्द तक निर्विघ्न रूप से चलता है। किन्तु इस युद्ध प्रबन्ध भाग में 11 छन्द और 
जोड़े जा सकते हैं यद्यपि उनमें किसी युद्ध का वर्णन नहीं है किन्तु उन छन्दों का सम्बन्ध 
युद्ध प्रबन्ध से ही है। ये 11 छन्द 934 छन्दों के विशाल युद्ध प्रबन्ध भाग के उपसंहार 
सरीखे हैं। जरासंध को पकड़ कर पुनः छोड़ने पर यादव बहुत दुःखी हुए । उन्हें भय 
हुआ कि यह जरासंध पुनः सेना एकत्र कर उन पर आक्रमण करेगा। इस भय से त्रस्त 
होते हुए और कृष्ण की शक्ति पर सन्देह करते हुए यादव पुनः समुद्र के अन्दर वसी 
द्वारिकापुरी में आश्रय ग्रहण करने लगे। यादवों के उस मतिभ्रम को, वलराम ने कृष्ण 
की स्तुति कर और उनकी अलौकिक शक्ति का वर्णन कर नष्ट कर दिया। यादवों 
का मतिभ्रम जरासंध को छोड़ने का कारणीभूत है और युद्ध प्रबन्ध का ही एक भाग 
है। 

पंचम भाग अनेक स्फुट घटनाओं से भरा हुआ हैं। 


प्रथम भाग-बाल लीला 


प्रारम्भ में कवि कृष्ण जन्म का कारण देता हैः- 

अव बरणों क्रिसना अवतारू।। जैस भांत वपु धऱयौ मुरारू।। 
परम पाप ते भूप डरानी।। डगमगात विध तीर सिधानी । 166 ।। 


ब्रह्मा जी के नेतृत्व में सभी देवता क्षीर सागर गए जहां विष्णु स्थित थे । देवताओं 
की पुकार सुनकर उन्होंने अवतार ग्रहण करने का आश्वासन दिया। साथ ही सभी 
देवताओं को भी पृथ्वी पर जन्म लेने की आज्ञा दी।” 

इधर महाराजा उग्रसेन के घर में देवकी का जन्म हुआ।* देवकी जब विवाह 
योग्य हुई तो उसके लिए वर ढूंढने के लिए दूत भेजे गए। दूतों ने वासुदेव को देखा 
जो सुन्दर थे और तत्व-भेद को समझते थे। उन्हीं को उन्होंने तिलक दे दिया। देवती 
और वासुदेव का बड़े धूम-धाम से विवाह हो गया । राजा उग्रसेन ने दहेज में असंख्य 
वस्तुएं दीं। देवती का भाई कंस स्वयं इस दहेज की साम्रगी का रक्षक वन कर विदा 
होते समय वासुदेव और देवकी का रथ हांकने लगा। मार्ग में आकाशवाणी हुई-'अरे 
मूर्ख, इसे कहां लिए जा रहा है। इस देवकी का आठवां गर्भ तुझे मारेगा। यह सुन 
कंस ने वासुदेव और देवकी को मार डालने के लिए खड्ग निकाल ली। वे दोनों भयभीत 
हो गए। वासुदेव ने कंस से कहा, “यदि देवकी का पुत्र तुम्हारे संकट का कारण है 
तो तुम उसका वध कर देना।' कंस ने इसे स्वीकार कर लिया और वासुदेव तथा देवकी 
को बन्दीगृह में डाल दिया। 

किन्तु श्रीमद्भागवत (दसम स्कन्ध) तथा विष्णु पुराण आदि ग्रन्थों में देवकी के 
पिता का नाम देवक लिखा है। उग्रसेन-पुत्र कंस उसका चचेरा भाई था। (गीता प्रेस 
द्वारा प्रकाशित दशम स्कन्ध पृष्ठ 7, उसी प्रकाशन के विष्णु पुराण का पृष्ठ 371) 

कुछ दिन पश्चात्‌ कीरतमत (कीर्तिमान) नामक पुत्र देवकी के उत्पन्न हुआ, 
वासुदेव उसे कंस के पास ले गये। उस शिशु को देखकर कस के मन में करुणा उत्पन्न 
हुई और उसने उसे क्षमा कर दिया। वासुदेव उस पुत्र को वापस तो ले आए किन्तु 
उनका मन प्रसन्न नहीं हुआ। उन्होंने अपने मन में विचार किया कि मूढमति कस इसे 
अवश्य मार डालेगा। 

इसी समय नारद जी प्रकट हुए। उन्होंने आठ लकीरें खींचकर कंस पर (आठों 
ही संतानों के कष्टदायी होने का) भेद प्रकट किया। नारद की वात सुनकर कस ने 
अपने भृत्यों को वासुदेव पुत्र को मार डालने की आज्ञा दी। इस प्रकार कंस ने देवकी 
के छः पुत्रों का वध कर दिया। सातवें पुत्र के रूप में बलभद्र गर्भ से आए तो दोनों 
(वासुदेव और देवकी) ने मिलकर विचार किया और उसे मंत्र के प्रभाव से देवकी के 
गर्भ से निकाल कर (वासुदेव की दूसरी पत्नी) रोहिणी के गर्भ में स्थित कर दिया गया। 

अन्त में शंख, गदा और त्रिशूलधारी, हाथ में तलवार, धनुष, पीताम्बरधारी विष्णु 
प्रकट हुए । देवकी ने उन्हें पत्र के रूप में न देखकर हरि के रूप में देखा और उनके 
चरणों पर प्रणाम किया। कृष्ण जन्म से सर्वत्र आनन्द हो गया। देवताओं ने सुमन 
वर्षा की, चारों ओर जय-जयकार होने लगा। 

वासुदेव और देवकी जो, कंस से अत्याचारों के त्रसित थे, ने मिलकर विचार 
किया। उन्होंने कृष्ण को नंद के घर में छोड़ आने का निश्चय किया। कृष्ण ने उन्हें 
भय रहित होकर जाने का ढाढ़स दिया। चारों ओर माया की कनात खिंच गयी । चौकियों 
पर जितने असुर थे सब सो गए। 

गोकुल में यशोदा के गर्भ से योगमाया ने जन्म लिया। उसी माया के प्रभाव 
से यशोदा निद्राग्रस्त हो गई और वासुदेव, कृष्ण को उनकी शैया पर रखकर पुत्री रूपी 
माया को उठा लाए। बंदीगृह में जब उस वालिका के रुदन को ध्वनि उत्पन्न हुई तो 
प्रहरियों की निद्रा टूटी और उन्होंने कंस को जाकर समाचार दिया कि तुम्हारे शत्रु ने 
जन्म लिया है। यह समाचार सुन कस हाथ में तलवार लेकर बंदीगृह में आया । 

देवकी ने उससे प्रार्थना की वह इस कन्या का वध न करे, किन्तु कंस ने उसे 
उठाकर पत्थर पर पटक दिया। वह कन्या हाथ से छूट कर आकाश में बिजली की 
तरह चमक उठी। आकाश में वह आठ बड़े-बड़े हाथों में शस्त्र लिए हुए दीख पड़ी 
उसने कंस से कहा-हे मतिहीन, तेरा संहार करने वाला तो कहीं जन्म ले चुका है। 
यह सुनकर कंस देवताओं की निंदा करता हुआ, पश्चात्राप करने लगा, कि उसने व्यर्थ 
ही अपनी बहिन की संतानों का संहार किया। वासुदेव और देवकी से क्षमा याचना 
करते हुए उसने उन दोनों को मुक्‍त कर दिया। 

कंस ने मंत्रियों से विचार किया कि मेरे देश में जितने भी बालकों ने जन्म लिया 
है उन्हें मार डाला जाय। 

कवि कहता है कि भागवत की इस- शुद्ध कथा को मैंने भली-भांति कहा है, अब 
मैं ब्रज में कृष्ण के जन्म की कथा का वर्णन करता हूं। कृष्ण जन्म को सुनकर सभी 
देवता प्रसन्न हुए, सभी नर-नारी हर्षित हुए। घर-घर मंगल गान होने लगा। 


पूतना वध 


कंस की आज्ञा पाकर पूतना कुष्ण को मारने के लिए अपने स्तनों में विष लगा, 
सुन्दर रूप धारण कर” नन्द के द्वार पर आई। यशोदा को अपनी मीठी वातों से उसने 
प्रभावित किया और कृष्ण को गोद में उठा कर स्तनपान कराने लगी । इन दुर्बुद्धि जीवों 
के भी बड़े भाग्य हैं, जिन्होंने भगवान के मुंह में अपने स्तन दिए।” किन्तु कृष्ण ने 
दूध और रक्‍त के साथ उसके प्राण भी निकाल लिए। 

पूतना वध के अतिरिक्त इस भाग में नामकरण, तृणावर्त वध माता यशोदा को 
विश्व रूप दिखाना, यमलार्जुन उद्धार, बकासुर दैत्य का वध, अघासुर दैत्य वध, ब्रह्म 
जी का मोह नाश, धेनक दैत्य वध, कालिया नाग की कथा, प्रलम्ब दैत्य वध, चीर 
हरण, विप्र पत्नियों पर कृपा गोवर्धन पर्वत को धारण करना, इन्द्र की क्षमा प्रार्थना 
और उन्हें गोबिन्द नाम से विभूषित करना, वरुण लोक से नन्द जी को छुड़ाकर लाना 
प्रसंगों का वर्णन है। 

ये सभी प्रसंग भागवत के दशम स्कन्धों के लगभग समानांतर ही चलते हैं। 
केवल दो-एक प्रसंग ही आगे-पीछे हुए है। उदाहरणार्थ-भागवत में तृणावर्त उद्धार 
नामकरण संस्कार से पहिले है जबकि कृष्णावतार में इस प्रसंग का वर्णन नामकरण 
के पश्चात्‌ हुआ है। 

भागवत में सभी प्रसंगों के साथ वक्ता (श्री शुकदेवजी) द्वारा श्रोता (परीक्षित) 
को सम्वोधन जुड़ा हुआ है, किन्तु कृष्णावतार के ये सभी प्रसंग इस प्रकार के सम्वोधन 
से रहित हैं।” 

वाल लीला भाग के अन्त और रास मंडल भाग के प्रारम्भ के मध्य कवि ने 
20 छन्दो में देवी की स्तुति की है। यह स्तुति भागवत प्रेरित न होकर कवि प्रेरित 
है। गुरु गोबिन्दसिंह का इष्टदेव ब्रह्म का काल रूप ही देवी के रूप में प्रख्यात है। 
वही वह शक्ति है जो वराह वनकर हिरण्याक्ष का, नृसिंह वनकर हरिण्यकशिपु का संहार 
करती है। बामन वन कर दोनों लोक नाप लेती है। देव और दानवों का निर्माण करती 
है। राम वनकर रावण का, और कृष्ण वनकर कंस का नाश करती है, काली वनकर 
सुंभ निसुंभ को खपाती है।” 

देवी स्तुति के इसी अंश में कवि का अपना मनोरथ एवं सिद्धान्त पक्ष स्पष्ट 
होता है। अनेक अवतारों की कथा का वर्णन करता हुआ भी वह इन पर अपनी अन्तिम 
आस्था नहीं प्रकट करता। ये तो सभी माध्यम हैं। शक्ति स्रोत तो कोई और ही है 
जिससे इन्हें शक्ति प्राप्त होती है। वह शक्ति पुंज देश-काल-जममृत्यु से परे है। उसके 
लिए लिंग भेद भी नहीं है। इसलिए उसे देवी कहो या देवता,“ काली कहो या काल 
बात एक ही है। इसलिए इस अंश के प्रथम 12 छन्दों में (432वें छन्द तक) स्तुति 
का सम्बोधन स्त्री शक्ति के लिए है और शेष 8 छन्दों में (438 से 440) तक यह 
स्तुति पुरुष-शक्ति के लिए हो जाती है, जिसमें कवि उस महान शक्ति से अपने लिए 
कुछ मांगता है और अपने शत्रुओं के विनाश की कामना करता है।” 


कृष्ण के बालरूप का चित्रण 


कृष्णावतार में कृष्ण के वालरूप का चित्रण साधारण कोटि का है और कवि 
ने इस चित्रण में अपनी कल्पना शक्ति का अधिक उपयोग नहीं किया है। कृष्णावतार 
का बालरूप वर्णन न्यूनाधिक रूप से भागवत के दशम स्कन्ध में वर्णित घटनाओं का 
ही पुनर््रस्तुतीकरण है । 
कृष्ण घुटनों के बल चलते हैं। माता यशोदा यह देखकर वात्सल्य रस में डूब 
जाती हैं:- 
कान चले घुंदुआं घरि भीतर मात करै उपमा तिह चंगी।। 
लालन की मन खाल किंधों नन्द धेन सबै तिहके सभसंगी।। 

लाल भई जसुधापिख पुत्रहिं जिऊ घनि में चमके दुत रंगी।। 
किउ नहि होवे प्रसन्न सु मात भयो जिनके गृहतात त्रिभंगी | 1114 | 


कृष्ण बड़े हो गए, अपने ग्वाल वालों सहित यमुना के तट पर खेल में मगन 
रहते है। घर में तो उनके पैर टिकते ही नहीं:- 


आइ जबै हरि जी गृह अपने खाइके भोजन खेलन लागे।। 
मात कहे न रहै घरि भीतर वाहरि को तबहीं उठि भागे।। 
स्याम कहै तिनकी उपमा ब्रिज के पति वीथन मै अनुरागे।। 
खेल मधाइ दयो लुकमीचन गोप सभे तिहके रस पागे।।121।। 


माखन चुराने की कथा तो कृष्ण चरित्र के साथ अनन्य रूप से सम्बद्ध है। कृष्ण 
काव्य के रचयिता सभी कवियों ने इस विषय पर अपनी प्रतिभा का बढ़-चढ़कर प्रयोग 
किया है। भागवत में भी इस प्रसंग का पर्याप्त उल्लेख है। कृष्णवतार के रचयिता ने 
भी कुछ सुन्दर पदों की रचना इस प्रसंग में ही है। 
कुष्ण खेलने के बहाने किसी गोपी के घर में घुस जाते हैं, फिर संकेत से अन्य 
ग्वाल वालों को बुला लेते हैं। अन्दर बैठकर सब माखन खाते हैं। शेष बचा हाथ में 
ले आते हैं। और बन्दरों को खिला देते हैं। इस प्रकार गोपियों को खिझाते हैं:- 
खेलन के मिस पै हरि जी घरि भीतर पैठ के माखन खावै।। 
नैनन सैन तवै करिकै सम गोपन को तबहीं सुखु लावै।। 
बाकी बच्यौ अपने करि लैकर वानर के मुख भीतर पावै।। 
स्याम कहै तिहकी उपमा इहके विध गोपन कान्ह रिझावै।।1231। 


गोपियां यशोदा से आकर कृष्ण की शरारतों का उलाहना देती है। कृष्ण भी 
उत्तर देने में किसी से पीछे नहीं हैं। वे कहते हैं कि ये गोपियां ही उन्हें बहुत खिझाती 
है। माता पूछती है कि ये तुझे क्यों खिझाती हैं तो उनका उत्तर हैः- 


मात कह्यो अपने सुत कौ कहु किउ करि तोहि खिझावत गोपी।। 
मात सौ वात कही सुत यौ करि सो गाहि भागत है मुहि टोपी।। 
डार कै बिखै अंगुरी सिर भारत है मुझ कौ वह थोपी।। 

नाक घिसाइ हंसाइ उनै फिर लेत तबै वह देत न टोपी । 127 |। 


किन्तु इस प्रकार के पद कृष्णावतार में बहुत कम हैं। गुरु गोबिन्दसिंह मुख्यतः 
वीर रस के कवि हैं। इस बाल लीला भाग में भी उनकी रुचि विशुद्ध बाल लीलाओं 
के वर्णन में नहीं रही हैं। बकासुर, तृष्णावर्त आदि दैत्यों से बालकृष्ण के दन्द के चित्र 
उन्होंने विशेष कौशल और तन्मयता से प्रस्तुत किए हैं। 

तृष्णावर्त 


जउ हरि जी नभि बीच गयो कर तउ अपने बल को तन चट्टा ।। 
रूप भयानक को धरिकै मिलि जुद्ध कऱयौ तव राछस फट्टा।। 

फेरि संसार दसो नख आपने कैकै तुरा सिर सत्र को कट्टा।। 

रुण्ड गिऱ्यो जन पेडि गिऱ्यो इस मुण्ड पऱ्यो जन डारते खट्टा || 10911 


बकासुर 
जवै दैत आयौ महा मुखि चवरायो जब, 
जानि हरि पायो मन कीनौ वाके नास कौ।। 
सिद्ध सुर जाप तिनै उखार डारी चौच वाकी, 
वली मार डाऱ्यो महाबली नाम जास की।। 
भूमि गिरि पऱ्यो है दुटूक महा मुखि बाको, 
ताकी छवि कहिवै को भयौ मन दास कौ।। 
खैलवै कौ राज बन वीच गए बालक जिउ, 
लै कै करि मद्धि चीर डारै लांबे घास कौ । 116311 
अघासुर 


देहि वढाइ वड़ो हरि जी मुख रोक लयो उह राछस ही को।। 

रोक लए समही करि कै वल सासि बढ्यो तव ही उह जी को।। 
कान्ह विदार दयो तिह कौ सिर प्रान भयो विन भ्रात बकी को।। 
गूद परयो तिहको इस जिए सवदागर को टूट गयो मट घी को ।11731। 


कालिया नाग 


कान लपेट बडोवह पन्नग फूकत है कर क्रद्धहि कैसे।। 

जिउ धन पात्र गए धन ते अति झूरत लेत उसासन तैसे ।। 

बोलत जिउ घमिआ हरि मै सुर कै मथि स्वास भरे वह ऐसे ।। 
भूभर बीच परे जल जिउ तिहके फुनि होत महा धुनि जैसे।।2101। 


रास मंडल 


316 कवित्त सवैयों के इस खण्ड में कृष्ण और गोपियों की रास लीला का वर्णन 
है। यह लीला कार्तिक ऋतु से प्रारम्भ होती है । बसंत, ग्रीष्म और पावस ऋतुओं में 

कृष्ण की गोपियों के संग लीला का संक्षिप्त वर्णन बाल लीला खण्ड में हुआ है।” इस 
खण्ड में कृष्ण के शारीरिक सौन्दर्य को चित्रित करने का विशेष आग्रह है किन्तु यह 
सम्पूर्ण चित्रण और उसमें प्रयुक्त उपमाएं परम्परागत हैं। 

यद्यपि रास मंडल के इस भाग में एन्द्रिय वातावरण की प्रधानता है फिर भी 
कृष्ण के संत उबारन और दुष्ट विनाशन रूप को कहीं भी दुर्लक्ष्य नहीं किया है। घोर 
श्रंगारी और एन्द्रिय वातावरण के मध्य भी कवि इस प्रकार के छन्दों की योजना करता 
है जिससे कृष्ण के शृंगारी नायक के रूप के साथ ही उनके अवतार होने, दुष्टों को 
नष्ट करने और सन्तों की रक्षा करने का रूप भी दिग्दर्शित होता रहता है।” 


मुरली 


भागवत कथा अन्य सम्पूर्ण कृष्ण साहित्य में कृष्ण के साथ मुरली का संयोग 
राधा के समान ही अपरिहार्य है। 'बाल लीला” और “रास मण्डल” दोनों ही खण्डों में 
कृष्ण की मुरली, उससे निकलने वाला स्वर और उसके प्रभाव की पर्याप्त चर्चा है। 
कृष्ण अपनी वांसुरी पर अनेक राग छेड़ते हैं:- 


रामकली अरु सौरठि सारंग मालसिरी अरु बाजत गउरी।। 

जैतसिरी अरु गौड मलार बिलावल राग बसै शुभ ठउरी।। 

मानस की कह है गनती सुन होत सुरी असुरी धुन बउरी।। 

सो सुनि कै धुनि स्रउनन में तरनी हरनी जिम आवत छउरी । 1331 ।। 


कृष्ण को बांसुरी का प्रभाव सांसारिकों पर तो होता ही है स्वर्ग के देवता भी 
उसे सुनने के लिए लालायित हैं। देव कन्याएं उसे सनुने के लिए भागी आती हैं:- 


करुना निधान बेद कहत बखान याकी, 

बीच तीन लोक फैल रही है सु बासुरी।। 
देवन की कनिआ ताकी सुनि धुनि स्रउनन मै, 
धाई धाई आवै तजि कै सुरग बासुरी।। 

है कर प्रसन्न रूप राग को निहार कह्यौ, 
रच्यौ है विधाता इह रागन कौ वासुरी।। 

रीझै सभगन उडगन मै मगन जब, 

बन उपबन में बजाई कान्ह बासुरी।। 


कृष्ण की बांसुरी सुनकर गोपियां बाबरी होकर कृष्ण की ओर दौड़ी चली जाती 
है। उस समय उन्हें अपनी लज्जा की भी विचार नहीं रहता। वे किसी के रोके नहीं 
रुकतीं। 

गोपन की बरजी न रही सुर कान्ह के सुनवे को त्राधी।। 

नाख चली अपने गृह इउ जिमु मत्त जुगीस्वर इंद्रहिं लाघी।। 

देखन कौ मुखि त्राहि चली जोउ काम कला हुको है फुन बाघी।। 
डार चली सिर कै पट इउ जनु डार चली सम लाज वहाधी।।45011 


कृष्ण की मुरली के ये सभी रूढ़ चित्र हैं। कवि ने इन चित्रों का वर्णन कृष्ण 
के जीवन से सम्बद्ध इनकी अपरिहार्यता जानकर ही किया है। 


गोपियां 


इस खण्ड में यद्यपि अनेक गोपियों के नामों का कुछ स्थानों पर उल्लेख हुआ 
है। परन्तु प्रमुख नायिका राधा ही है। राधा के सौन्दर्य का वर्णन कवि ने कुछ स्थलों 
पर किया है। निम्न उदाहरण दृष्टव्य हैः 
व्रिखभान सुता की बरावर मूरति स्याम कहै सुनही घ्रितची है।। 
जा सभ है नहीं काम की त्रीया नहीं जिसकी सम तुल्लि सची है।। 
मानहू लै ससि कौ सभ सार प्रभा करतार इही मै गची है।। 
नन्द के लाल विलासन को इह मूरत चित्र वचित्र रही है । 163211 


वातावरण 


इन गोपियों के साथ रास लीला के संयोग शुंगारमय वातावरण का निर्माण कवि 
ने बड़ी सफलतापूर्वक किया है। नृत्य, गान, जलविहार आदि लीलाओं का वर्णन पर्याप्त 
विस्तार से किया गया है। प्रसंगानुसार अभिसार, मान, दूती आदि का विशेष चित्रण 
हुआ है। गर्व, लज्जा, ईर्ष्या, जड़ता, मान आदि लगभग सभी संचारियों के उदाहरण 
इस भाग में उपलब्ध हैं। 

कृष्णावतार के संयोग श्रृंगार एन्द्रिय स्थूलता से पूर्ण हैं। चुम्बन, आलिंगन, 
कुचमर्दन, केलि आदिं के दृश्य हिन्दी की रीतिकालीन परम्परा के अनुकूल ही हैं। यद्यपि 
श्रृंगार गुरु गोबिन्दसिंह का प्रिय रस नहीं परन्तु उनका शृंगारिक दृश्यों का चित्रण किसी 
भी रीतिकालीन कवि के वर्णन से कम प्रभावशाली नहीं है। राधा रूठ जाती है | कृष्ण 
उसे मनाने के लिए दूती भेजते हैं किन्तु राधा किसी तरह नहीं मानती। अन्त में कृष्ण 
स्वयं मनाने जाते हैं। राधा मान जाती है। कई दिनों से विलगाव के पश्चात राधा कृष्ण 
मिलते है। 


दोऊ जउ हसि बातन संग ढ॑र तु हुलासबिलास बढे सगरे ।। 

हसि कंठ लगाइ लई ललना गहि गाढ अनंग ते अंक भरे।। 
तरकी है तनी, दरगी अंगिआ गर भाल ते टूट कै लाल परे।। 
पिय के मिलए त्रिय के हिय तै अंगरा विरहा गिनके निकरे | ।749।। 


तृतीय भाग 
गोपी विरह 


इस अंश में इन प्रसंगों का वर्णन हैः- 
1. सुदर्शन नामक व्राह्मण का भुजंग को योनि से उद्धार । 
2. ब्रिखभासुर (आरिष्टासुर, जो वृषभ का रूप धारण कर आया) का वध। 
3, कैसी (कैशी) दैत्य का वध। 
4. नारद जी का कृष्ण के पास आगमन। 
5. विस्वासुर दैत्य वध। 
6. अक्रूर का कृष्ण को मथुरा ले जाना। 
7. मधुरा प्रवेश और धोबी को दण्ड देना। 
8. बागवान (माली) का उद्धार। 
9. कुब्जा का उद्धार । 
10. धनुष भंग। 
11. (कुवलापीइ) हाथी का वध। 
12. चंडूर (चाणूर) मुस्ट (मुष्टिक) पहलवानों का वध। 
13. कंस वध। 
14. माता-पिता को मुक्‍त करना। 
15. नन्द बाबा को ब्रज में वापस भेजना। 
16. गोपियों का विरह। 
17. यज्ञोपवीत। 
18. उग्रसेन को राज्य देना। 
19. धनुर्विद्या शिक्षण। 
20. उद्धव को ब्रज भेजना। 
21. कुब्जा गृह प्रवेश । 
22. अक्रूर के घर जाना। 
23. अक्रूर को फूफी (कुन्ती) के पास भेजना। 
उक्त प्रसंगों से युक्त 271 छन्दों के इस भाग में विरह सम्बन्धी छन्द 140 के 
लगभग हैं। इन विरह छन्दों को तीन भागों में विभक्त किया जा सकता हैः- 

1. माता यशोदा का विरह । 
2. पिता नन्द का विरह । 
3, गोपियों का विरह । 


1. मथुरा हरि के जान की सुनी जसोदा वात | 

तैव लगी रोदनि करन भूल गई सुध गात।।79311 

रोवन लाग जैव जसोदा अपने मुखि ते इह भात सौ भाखै।। 
की है हितू हमरो ब्रिज में चलते हरि को ब्रिज में फिर राखै।। 
ऐसे को ढीठ करै जीय मो नृप सामुहि जा वतिया हह भाखै।। 
सौक भरी मुरझाई गिरी धरनी परसौ वतीया हह भाखें 117941 


करुण घटनाओं के विस्तृत चित्रण में कवि की अधिक रुचि नहीं है। “अपनी 
कथा? में गुरु गोविन्द सिंह ने अपने पिता के ऐतिहासिक महत्त्व से पूर्ण निधन का 
वर्णन कुल चार पंक्तियों में किया है। इस प्रसंग में भी यशोदा विलाप के कुल दो-तीन 
दृश्य उपलब्ध है। एक उस समय जब कृष्ण अक्रूर के साथ मथुरा जाने की तैयारी 
करते हैं और दूसरा वह जब नन्द वावा कृष्ण को मथुरा में ही छोड़कर अन्य गोपों 
सहित ब्रज में लौट आते हैं।” 

यशोदा के मातृ हृदय की मार्मिक अभिव्यक्ति का परिचय एक स्थान पर मिलता 
है। उद्धव ब्रिज होकर वापस मथुरा लौटे। कृष्ण के कहने के लिए गोप-गोपियों, 
माता-पिता सभी ने उन्हें संदेश दिए हैं। वे संदेश कृष्ण को सुना रहे हैं:- 


ग्वारनि मो संग ऐसो कह्यो हम डरते स्याम के पाइन पइऐ।। 

यों कहियौ पुर वासन को तजिकै ब्रिज बासन को दुख दइएऐ ।। 
जसुधा इह भांति करी विनती विनती कहीयो संग पूत कनइऐ।। 
उद्धव ता संग यों कहीयौ बहुरौ फिरि आइकै माखन खडऐ ।।9591। 


“बहुरौ फिरि आइकै माखन खइएऐ' में मां के प्रेम की सरल अभिव्यक्ति की 
मार्मिकता झलक उठी है। इसी प्रसंग में यशोदा उद्धव के द्वारा कृष्ण को कहलाती हैं 
कि जब तुम अंजान थे तो मेरी वात मानते थे, अव सयाने होकर वात क्यों नहीं 
मानतेः- 

मात करी बिनती तुम पै कबि स्याम कहै जोउ है ब्रिज रानी।। 
ताही को प्रेम घनो तुमसों हम आपने जी महि प्रीत पछानी।। 


ताते कहिउ तजि कै मथुरा ब्रिज आवहु या विधि बात बखानी । । 
इयाने हुते तब मानते थे अब सयाने भए तब एक न मानी । 961 11 

गोपियों का विरह वर्णन अपेक्षाकृत कहीं अधिक प्रभावशाली है और कवि ने 
उसमें रीति निर्वाह का पूरा प्रयास किया है। इस खण्ड के विरह वर्णन की विशेषता 
यह है कि कवि ने इसे विशुद्ध भाव के स्तर पर ही रखा है, भक्ति, ज्ञान या सगुण-निर्गुण 
का साम्प्रदायिक अथवा दार्शनिक विवाद उठाने का प्रयत्न इसमें नहीं किया गया । फलतः 
गुरु गोबिन्द सिंह की गोपियां, सूर, नन्ददास और रत्नाकर की गोपियों की भांति 
वाकूचतुर और तीक्ष्ण व्यंग करने वाली स्त्रियां नहीं हैं। वे सीधी-सादी, सरल, संयमित 
एवं सदाशय से पूर्ण ग्रामीण महिलाएं हैं, जैसी कि वे थीं। 

कृष्ण के जाने का समाचार सुनकर गोपियां हक्‍्को-बक्की सी खड़ी हैं। उनसे 
कुछ बोला ही नहीं जा रहा है। बोला भी कैसे जाए? मन तो कृष्ण की प्रीति में जल 
चुका है। 


जब ही चलिबे की सुनी बतिया तब ग्वारनि नैन ते नीर ढरयो।। 
गिनती तिनके मन बीच भई मन को सभ आनन्द दूर करयो।। 

जितनौ तिन में रस जोबन थे दुख की सोई ईधन माहि जर्‍यो ।। 
तिनते नहि बोल्यो जात कछू मत कान्ह की प्रीत के संग जऱ्यी।। 


कृष्ण के वियोग में कुछ गोपियां जोगिन बनना चाहती हैं तो कुछ आत्महत्या 
करके उसका पाप कृष्ण के सिर पर डालना चाहती हैं- 


अंग विखै सजकै भगवे पर हाथ न मैं चिपीआ हम लै हैं।। 

सीस धरे गी जटा अपने हरि मूरति भिच्छ कउ मांग अपैहैं।। 
स्याम चलैं जिह ठउर बिखै हमहूं तिह ठउर बिखै चलि जैहैं।। 
त्याग कह्यो हम धामन को सभहीं मिलके हम जोगन है हैं । 1802 1 । 


कै विख खाइ मरैगी कह्यो अपने तन को नहिं घात करैहैं।। 

मार छुरी अपने तन मै हरि के हम ऊपर पाप चढैहै ।। 

नातर ब्रह्म के जो पुर में बिरथा इह की सु पुकार कहे ।। 

ग्वारनियां इह भांत कहै ब्रिज ते हरि को हम जान न दै हैं।।8061। 


उद्धव से अपने संवाद में भी गोपियों ने कृष्ण के प्रति अपने अनन्य प्रेम का 
परिचय बड़े कौशल से दिया है। उनमें आतुरता भी है और क्रोध भी। कृष्ण से मिलना 
भी चाहती हैं साथ ही क्रोध में यह भी कहती जाती हैं कि यदि कृष्ण नगर जाकर 
हमें भूज गए हैं तो हम भी उन्हें भुला देंगी- 
एक कहै अति आतुर है इक कोप कहै जिनते हित भाग्यो ।। 
उद्धव जू जिह देखने को हमरौ मनुआ अति ही अनुराग्यो।। 
सो हमको तजि ग्यो पुर बासन के रस भीतर भाग्यो।। 

जउ हरि जू ब्रिज नार तजी ब्रिज नारन भी ब्रिजनाथ तिआग्यो ।। 906 । । 


मथुरा में जाकर कुब्जा के प्रेम में सव कुछ भूल जाने वाले कृष्ण पर गोपियों 
को खीझ भी आती है और उस खीझ में वे उन्हें कोसती भी हैं- 


प्रेम छकी अपने मुख तै इह भांत कह्यो ब्रिषभान की जाई।। 
स्याम गए मथुरा तजि कै ब्रिज हौ अव घौं हमरी गति काई।। 
देखत ही पुर की त्रिय को सु छकै तिनके रस में जीय आई।। 
कान्ह लयो कुव्जा वसि कै टसक्यौ न हियौ कसक्यौ न कसाई ।। 


सभी मिलकर उद्धव से हय कहती है कि कृष्ण को कहना कि वे उनकी भी 
कभी-कभी सुध लेते रहें:- 


मिलकै तिन उद्धव संग कह्यो हरि सो सुन उद्धव यों कहियो।। 

कहि कै करि उद्धव ज्ञान जितौ पठियो तितनो सभही गहियो।। 

सभही इन ग्वारनि में कवि स्याम कह्यो हित आखन सौ चहियो।। 

इनको तुम त्याग गए मथुरा हमरी सुध लेत सदा रहियो।। 92911 

गोपियों के मन में व्याकुलता है, पीड़ा है, क्रोध है और इन सभी भावों की 

अभिव्यक्ति भी वे करती हैं, परन्तु अन्त में भाग्यवाद की उसी कठोर देहरी पर आ 
जाती हैं जहां कोई भी भारतीय स्त्री अपने संकटों एवं दुःखों का कारण अन्य किसी 
को न बताकर स्वयं अपने भाग्य को ही उसका उत्तरदायी ठहराती है। उद्धव वापस 
मथुरा जा रहे हैं। राधा आदि सभी गोपियों के नेत्र भीगे हुए हैं और अपने दुर्भाग्य 
का विचार ही उनके सन्तोष का कारण बना हुआ है। 


गहि धीरज उद्धव सो बचना ब्रिषभान सुता इह भांत उचारे।। 
नेहु तज्यो ब्रिज बासन सो तिहते कछु जानत दोख विचारे।। 

बैठ गए रथ भीतर आपन ही इनकी सोऊ ओर निहारे।। 

त्याग गए ब्रिज को मथुरा हम जानत हैं घट भाग हमारे। 1941 11 


गोपियों के इस निशछल प्रेम के प्रभाव से उद्धव जैसा महाज्ञानी भी अछूता नहीं 
रहता । कल-कल निनाद करती हुई प्रेम की सरिता में वह अपने ज्ञान के वस्त्र उतारकर 
कूद ही तो पड़ता हैः- 


जव उद्धव सौ इह भांत कह्यो तव उद्धव के मन प्रेम भऱयो है।। 
अउर गई सुध भूल सभै मनते सभ ज्ञान हुतो सु टर्‍यो है।। 

सो मिलिके संग ग्वारन के अति प्रीति के बात के संग ढर्‍यो है।। 
ज्ञान के डार मनो कपरे हित की सरिता महि कूद पर्यो है । 98011 

इस विरह खंड का सर्वाधिक वैशिष्ट्य एवं मौलिकता उस वात में है जो हिन्दी 
में कृष्ण चरित्र में सदैव उपेक्षित रही है। माता यशोदा तथा प्रेमिका गोपियों के विलाप 
और विरह पर कृष्ण साहित्य में उक्तियों का अभाव नहीं । परन्तु मां और प्रेमिका के 
अतिरिक्त भी एक व्यक्ति है जो वियोग की पीड़ा से पीड़ित होता है परन्तु मुंह से 
बहुत कम बोलता है और वह है पिता । गुरु गोविन्द सिंह ने नन्द वावा की मनःस्थिति 
का परिचय देने वाले कुछ पद लिखे हैं जो अपनी मार्मिकता एवं मौलिकता में हिन्दी 
साहित्य में अद्वितीय हैं। 

कृष्ण के आदेशानुसार उद्धव ब्रज आए हैं पुत्र वियोग से व्याकुल नन्द उससे 
यही प्रश्‍न करते हैं कि क्या कभी कृष्ण उनकी याद करते हैं और यह कहते-कहते 
वे मूर्छित हो जाते हैं:- 


प्रात भए तै वुलाइकै उद्धव मै ब्रिज भूमहि भेज दयो है।। 
सो चलि नन्द के धाम गयो बतियां कहि सोक असोक भयो है।। 
नन्द कह्यो संगि उद्धव के कबहूं हरिजी मुहि चित्त कयो है।। 
यौ कहिकै सुधि स्यामहि कै धरनी पर सो मुरझाइ पयो है । 18941 । 
विधि की भी क्या विडम्बना है? नन्द वावा को उसने एक पुत्र दिया, फिर बिना 
किसी अपराध के ही उनसे छीन भी लिया। निरीह पिता विधि की इस विडम्बना पर 
रोदन न करे तो क्या करेः- 


स्याम गए तजिकै ब्रिज को ब्रिज लोगन को अति ही दुःख दीनो ।। 
उद्धव बात सुनौ हमरी तिह के विनु भ्यो हमरो पुर हीना।। 

दै बिधि नै हमरे गृह बालक पाप विना हमते फिर छीनो।। 

यौ कहि सीस झुकाइ रह्यो बहु सोक बढ्यो अति रोदन कीनो ।। 


वे बार-वार उद्धव से कृष्ण के विषय में पूछते हैं। वे जानना चाहते हैं कि उनके 
किस पाप के कारण कृष्ण उनसे रुष्ट हो गए हैं:- 


कहि कै इह बात पर्‍यो धरि पै उठ फेर कह्यो संग उद्धव इउ।। 
तजि के ब्रिज स्याम गए मथुरा हम संग कहो अब कारनि किउ।। 
तुमरे अब पाइ लगौ उठि क सुभई बिरथा सु कहौ सभ जिउ।। 
तिहते नहिं लेत कछू सुधि हैं मुहिं पाप पछान कहू रिस सिउ।। 897।। 


पिता के हृदय की यह व्याकुलता देखकर उद्धव भी विचलित हो गए। नन्द बाबा 
को सान्त्वना देते हुए कहने लगे कि प्रभु ने कृष्ण को तुमसे छीना नहीं हैं, वे तो वासुदेव 
के ही पुत्र थे। यही सच्चाई थी, किन्तु कितनी कठोर सच्चाई थी यह। अनेक वर्ष 
जिस व्यक्ति ने किसी बालक को अपना पुत्र समझ कर पाला हो, एकाएक उसे ज्ञात 

हो कि वह उसका पुत्र नहीं हैं, तो उसकी क्या अवस्था होगी । उद्धव के सान्त्वना भरे 
शव्द सुनकर नन्द वावा उण्डी सांस लेकर रह गए। उनका धैर्य छूट गया, रोदन फूट 
निकला, उन्हें रुदन करते देख उद्धव भी रो पड़े:- 


सुनिकै तिन उद्धव यौ वतिया इह भांतनि सिउ तिह उत्तर दीनो।। 
था सुत सो वसुदेवहि को तुमते सभ पै प्रभजू नहीं छीनो।। 

सुनक पुर कौ पतियो वतिया कवि स्याम उसास कहै तिन लीनो।। 
धीर गयो छूट रोवत भ्यो इनहूं तिह देखत रोदन कीनो 11898 ।। 


बारह मासा 


भारतीय लोक काव्य में वारह मासे का चित्रण प्रमुख रूप से होता रहा है। 
सम्पूर्ण दशम ग्रंथ में लोक काव्य के इस प्रमुख रूप का प्रयोग इस विरह खण्ड में दो 
बार हुआ है। ग्रामीण वातावरण से युक्‍त विरह खंड में इन वारह मासों का प्रयोग कवि 
ने विरहिणी की मनोदशा चित्रित करने के लिए किया है। इस चित्रण में ग्रामीण जीवन 
की सरलता एवं स्वाभाविकता विद्यमान है । दोनों बारह मासों से दो-दो उदाहरण प्रस्तुत 


हैं:- 
ज्येष्ठ 

जेठ समै सखी तीर नदी हम खेलत चित्त हुलास वढाई।। 

चंदन तो तन लीप सभै सु गुलावहि सौ धरनी छिरकाई । । 

लाइ सुगंध भली कपयो पर ताकी प्रभा बरनी नहीं जाई।। 

तौन समे सुखदाइक थी इह अउसर स्याम बिना दुःखदाई।18701। 
सावन 

ताल भरे जल पूरनि सौ अरु सिंध मिली सरता सम जाई।। 

तैसे घटान छटान मिली अति ही पपिहा पिय टेर लगाई।। 

सावन माहि लगिउ वरसावन भावन नाहि इहा घर भाई।। 

लगा रह्यो पुर भामन सौ टसक्यो न हीयो कसक्यो न कसाई ।। 9181। 
माघ 


मप्र समै सब स्याम के संग हुई खेलत थी मन आनन्द पाई।। 
सीत लगे तब दूर करे हम स्याम के अंग सौ अंग मिलाई।। 

फूल चंबेली के फूल रहे जिन्ह नीर घट्यो जमुना जीअ आई।। 
तउन समै सुखदाइक थी रित अउसर याहि भई दुःखदाई।। 87611 

फागुन 
फागुन फाग बढ्यो अनुराग सुहागन भाग सुहारा सुहाई।। 
केसर चीर बनाई सरीर गुलाव अवीर गुलाल उडाई । । 
सो छबि मैं लखी जन द्वादस मास की सौमत आग जगाई।। 
आस को त्याग निकास भई टसक्यो न हीयो कसक्यो न कसाई । । 925 | 
चतुर्थ भाग 
युद्ध प्रबन्ध 


लगभग 900 छन्दों का यह वृहत्‌ खंड कृष्णावतार का सर्वाधिक महत्त्वपूर्ण भाग 
है। यह भी कहा जा सकता है कि इसी भाग की रचना के लिए सम्पूर्ण कृष्णावतार 
की रचना की गयी है। 

गोपी विरह प्रसंग में ही कृष्ण कंस का वध करके मथुरा मंडल का राज्य उग्रसेन 
सौंप देते है:- 


दुसट अरिस्ट निवार कै लीनौ सकल समाज।। 
मधुरा मंडल को दयौ उग्रसेन को राज 11102811 


युद्ध प्रबन्ध का प्रारम्भ जरासंध के युद्ध से होता है। कंस की मृत्यु के पश्चात्‌ 
कंस की पत्नियां अपने पिता जरासंध के पास जाकर विलाप करती हैं और जरासंध 
उन्हें कृष्ण और बलराम के संहार करने का आश्वासन देता है:- 


हरि हलधरहिं संघारहीं दुहिता प्रति करि वैन।। 
रजधानी ते निसरियौ मंत्र बुलाए सैन। 1108011 


जरासंध के जिन प्रमुख सेनापतियों से इस युद्ध में कृष्ण से युद्ध होता है और 
अन्त में कृष्ण के हाथों जिनका संहार होता है, उनका उल्लेख इस प्रकार हैः- 


1. गुज सिंह का वध। 

2. अमिट सिंह का वध। 

3. पांच राजाओं (धूपसिंह, धुजसिंह, मनसिंह, धराधरसिंह और धउरसिंह) का दो 
अक्षौहणी सेना सहित वध। 

4. बारह राजाओं का शक्तिसिंह सहित वध। 

5. दस राजाओं का अनूपसिंह सहित वध। 

6. खड़क सिंह का वध। 

7. काल यमन का वध। 

इनमें खड़क सिंह का युद्ध प्रसंग सबसे विस्तृत (347छन्द) है। 

जैसा कि इसके पूर्व भी कहा गया है कि कृष्णावतार आदि अवतारों की कथा 
की रचना की पृष्ठभूमि पर गुरु गोविन्दसिंह का एक निश्चित उद्देश्य था। मात्र अवतारों 
की कथा का पुराणों के आधार पर गायन कर देना उनका अभिप्रेत नहीं था। अपने 
उद्देश्य को स्थान-स्थान पर उन्होंने स्पष्ट भी किया है। 'धर्म जुद्ध को चाई' ही उनकी 
इन सभी रचनाओं की पृष्ठभूमि पर सर्वत्र परिलक्षित होता है। 

गोपी विरह तक कृष्णावतार का कथा प्रसंग लगभग पूर्णरूप से श्रीमद्भागवत 
के समानांतर चला है। इन सभी प्रसंगों का वर्णन करना न तो कवि का उद्देश्य है 
ना ही इसमें उनकी अधिक रुचि है। युद्ध प्रसंग आते ही मानो कवि को अपना अभिप्रेत 
प्राप्त हो जाता है । श्रीमद्भागवत अथवा कृष्ण चरित्रों के अन्य स्रोतों का सहारा छोड़कर 
अपने काव्य एवं कल्पना जगत में स्वतन्त्र होकर वह विचरण करना प्रारम्भ कर देता 
है। कृष्ण चरित्र का भक्ति भाव से गायन तो होता ही रहा है। कवि को तो इस महानू 
लाकेप्रिय अवतार की प्रभावशाली जीवन गाथा से अपने युग की पीड़ित जनता में शक्ति 
एवं नवजीवन का संचार करना है। इसलिए इस प्रसंग मे कवि का यह उद्देश्य युद्ध 
भाव, सामयिकता, ऐतिहासिकता, देशकाल आदि सभी वन्धनों को तोड़कर अबाध गति 
से प्रवाहित हो उठता है। 

भागवत के दशम स्कन्ध के पांचवें अध्याय में जरासन्ध से युद्ध का प्रारम्भ और 
काल यमन के वध तक का वर्णन कुल आठ पृष्ठों में हो गया है। कृष्णावतार में 
यह युद्ध पसंग लगभग उतने ही बड़े 110 पृष्ठं में पूर्ण होती है। 

कृष्णावतार का यह विस्तृत युद्ध प्रसंग पौराणिक आधार पर खड़ा किया गया 
काल्पनिक भवन है। पृष्ठभूमि के कुछ पात्र, जरासंध, कालयमन आदि तो पुराण 
उल्लिखित हैं किन्तु इन कुछ पात्रों को लेकर युद्ध का इतना विशाल भवन खड़ा करना 
तो संभव नहीं था, इसलिए कवि ने अनेक काल्पनिक पात्रों की रचना की। लगता है 
कि इन काल्पनिक पात्रों की रचना करते समय कवि के मन में यह भी विचार रहा 
कि ये कल्पित पात्र तत्कालीन जनता की कल्पना के विल्कुल निकट हों। उन्हें वे 
काल्पनिक न लगकर सत्य लगें और यह सम्पूर्ण युद्ध प्रसंग उनके लिए किसी दैवी, 
अमानवीय और पूर्ण कल्पना लोक की ही वस्तु बनकर न रह जाए वरनू वे उसे अपने 
इतने निकट अनुभव कर सकें। कि वह सब कुछ उनके लिए प्रत्यक्ष प्रेरणा का माध्यम 
बन जाए। 

गुरु गोविन्द सिंह के युग में युद्ध भूमि में दो प्रकार के नाम ही उपलब्ध थे। 
एक राजपूती परम्परा के हिन्दू नाम जिनके अन्त में सिंह लगता था जिसे स्वयं कवि 
ने आगे चलकर अपने और अपने अनुयायियों के लिए स्वीकार किया। दूसरे पठान 

काका... 


परम्परा के मुसलमानी नाम जिनके अन्त में 'खांन' शब्द लगता था । कृष्णावतार के 
युद्ध प्रसंग के लिए उन्होंने दोनों प्रकार के नामों की कल्पना कर ली। जरासंध की 
सेना के सेनापति तथा उनके अन्य सहायक राजाओं के नाम इस प्रकार हैं:- 

नरसिंह, गजसिंह, धनसिंह, हरिसिंह, रनसिंह, अणगसिंह, अचलसिंह, अमितसिंह, 
अमरसिंह, अनधसिंह, अटलसिंह, अमिटसिंह, धूमसिंह, धुजसिंह, मनसिंह धराधरसिंह, 
धउरसिंह, साहिबसिंह, सदासिंह, सुन्दरसिंह, साजनसिंह, शकितिसिंह, सैनसिंह, सफलसिंह, | 
अरिसिंह, हनिसिंह, सुवच्छसिंह, संगरसिंह, अनुरुद्धसिंह, बीरभद्रसिंह, वासुदेवसिंह, बीरसिंह, 
प्रबलसिंह, अभैसिंह, असमसिंह, इन्द्रसिंह, जयसिंह, इच्छसिंह, सुभटसिंह, उत्तरसिंह, 
उज्जवलसिंह, उधमसिंह, संकरिसिंह, ओजसिंह, उद्धसिंह, मनोजसिंह, उग्रसिंह, अनूपसिंह, 
अनूपमसिंह, अपूरवसिंह, कंचनसिंह, गोपसिंह, मोहसिंह, कटकसिंह, किशनसिंह, 
कनकान्चनसिंह, ईसरसिंह, करमसिंह, जयसिंह, जालसिंह, राजासिंह, जगतसिंह, क्रिताशयुसिंह, 
कठिनसिंह, खड़्गसिंह, बटसिंह, गवनसिंह, सरससिंह, सूरतसिंह, सम्पूरनसिंह, मतिसिंह, 
करनसिंह, अरनसीसिंह, धनसिंह, धातसिंह, धनसुरसिंह, घमंडसिंह, चपलसिंह, चतुरसिंह, 
चित्रसिंह, चउपसिंह, छत्रसिंह, मानसिंह, जीवनसिंह, तेजसिंह, भट्टाजससिंह, बीरमसिंह, 
मोहनसिंह, उदयसिंह, प्रलैसिंह, परमसिंह, पवित्रसिंह, महाबलीसिंह, श्रीसिंह, फतेसिंह, 
फौजसिंह, भीमसिंह, भुजसिंह, मदनसिंह, बिकटिसिंह, रुद्रसिंह, हिम्मतसिंह । 

इस युद्ध में यवन और म्लेच्छ सेनाओं ने भी भाग लिया। काल यमन» स्वयं 

म्लेच्छ था। उसके साथियों का उल्लेख इन नामों में हुआ है जो कवि के काल में म्लेच्छ 
नाम थे। म्लेच्छ सेनाओं ने कृष्ण के विरुद्ध ही युद्ध किया हो ऐसी बात नहीं। कृष्ण 
की सहायतार्थ जब पाण्डव आए तो वे अपने साथ दो अक्षोहिणी म्लेच्छ सेना भी ले 
आए जिसने कृष्ण के पक्ष में जरासंध के प्रतापी सेनापति खड्गसिंह से युद्ध किया ।* 
म्लेच्छ सेनापतियों की नामावली इस प्रकार है- 

“अजाइबखां, गैरतखां, शेरखान, सैदखां, मीरखा, नाहरखां, झड़ाझड़खां, जादहखां, 
जब्बरखां, वाहदखां, ताहरिखां,, दिलावरखां, दिलेलखां, फरजुल्लहिखां, निजाबतखां, जाहरखां, 
लतफुल्लहखां, हिम्मतखां, जाफरखां। 

हिन्दू और मुसलमान नामों की यह तालिका महाभारत कालीन वातावरण के लिए 
अटपटी सी लगती है। काल दोष का आरोप बड़ी सरलता से लगाया जा सकता है। 
परन्तु कवि के (जो कवि से अधिक एक राष्ट्रनायक है) दृष्टिकोण और अभिप्राय की | 
दृष्टि में रखने से इन नामों की उपयोगिता नापी जा सकती है। | 


कृष्ण के वीर रूप की प्रतिष्ठा 


भारत में कृष्ण भक्ति का विकास जिस प्रक्रिया से हुआ उसमें अन्ततोगत्वा कृष्ण 
के मधुर रूप की प्रतिष्ठा ही भक्‍त कवियों द्वारा जन साधारण के मध्य हुई। भक्ति 
दो प्रकार की मानी गई है:-1. वैधी और 2. रागानुग। वैधी भक्ति शास्त्रों के बिधि 

निषेध का अनुसरणा करती हुई चलती है, पर रागानुगा भक्ति शुद्ध रूप से भावना 
राग अथवा प्रेम पर अवलम्वित है। सगुण भक्ति धारा में रामभक्ति अधिकांशतः वैधी 
और कृण्ण-भकिति रागानुगा रही है। इस प्रकार की भक्ति के अन्तर्गत कृष्ण के जिस 
रूप की प्रतिष्ठा हुई उसमें गोपियों के साथ राम लीला करने वाले, गौवें चराने और 
माखन चुराने तथा अपनी किलोलों से सम्पूर्ण वायुमण्डल को रससिक्त करने वाले 
मधुर-कोमल कृष्ण का रूप ही जनता के नेतरो में समाया। 

कृष्ण के इस मधुर रूप के दर्शनों में आत्मविभोर होकर उस युग की पराधीन, 
शोषित और उत्पीड़ित भारतीय जनता कुछ क्षणों के लिए अपने बाह्य सामाजिक-राजनीतिक 
दुखों को भूल गई। किन्तु आत्मविस्मृति करने वाली भक्ति का मद पीकर दुखों को 
भुला देने वाली युक्ति दुखों के विनाश का स्थायी साधन तो नहीं थीं, कष्टों का विनाश 
कष्टों की ओर से आंख मीचने में नहीं, उनका कारण दूंढ़कर विधिवत्‌ उपचार करने 
से ही होता है। 13वीं से 17वीं शताव्दी तक के भक्त कवियों ने भारतीय जनता को 
भक्ति में आत्मविभोर कर वाह्य दुखों से उनकी दृष्टि को अन्तर्मुखी किया किन्तु 17 
वीं शताव्दी में देश की जनता का नेतृत्व इन भक्तों के हाथों से निकलकर, भक्तों दारा 
ही प्रेरित, जन महापुरुषों के हाथों में आया जिन्होंने दुख भूलने के त्थान पर दुख नष्ट 
करने के सक्रिय साधनों को अपनाना अधिक उपयुक्त समझा । गुरुगोविन्दसिंह छत्रपति 
शिवाजी, राणा राजसिंह, वीर दुर्गादास, महाराज छत्रसाल आदि । राष्ट्रनायक ऐसे ही 
महापुरुष थे जिन्होंने हिन्दू-जाति को भक्ति की आलविस्मृत करने वाली निद्रा से जगा 
कर विदेश आततायी शासन के विरुद्ध सक्रिय और शक्ति सम्पन्न होकर प्रतिरोध करने 
की प्रेरणा दी और स्वयं उस महा अभियान का नेतृत्व संभाला । 

उपर्डल्लिखित महापुरुषों में गुरु गोविन्द सिंह का स्थान सर्वथा विशिष्ट है। वे 
जाति उद्धारक होने के साथ-साथ जाति निर्माता भी थे। जिस जाति में उन्होंने आततायी 
के विरुद्ध संगठित होकर प्रतिरोध करने की प्रेरणा भरी उसमें उन्होंने किसी भी 
उन्नतिशील एवं संघर्षरत जाति के लिए आवश्यक तत्त्वों के निर्माण के सभी उपादान 
भी उत्पन्न किये । गुरु गोविन्द सिंह की अधिकांश काव्य रचना उसी जाति-निर्माण कार्य 
का एक महत्त्वपूर्ण अंग है। 

जैसा कि इसके पूर्व भी कहा गया है कि कृष्णावतार को रचना के पीछे कवि 
का उद्देश्य अन्य कृष्ण भक्‍त कवियों की भांति विशुद्ध भक्ति भाव नहीं था। वे तो 
समाज में आल गौरव का निर्माण एवं उसमें शक्ति संचार करने के लिए प्राचीन भारतीय 
इतिहास एवं युगानुकूल आदर्शो की प्रतिष्ठा करना चाहते थे। इस कार्य के लिए उन्हें 
देशं, काल की सीमाओं का अतिक्रमण भी करना पड़ा किन्तु उन्होंने इसकी भी चिन्ता 
नहीं की। 

कृष्णावतार में कृष्ण के वार रूप की प्रतिष्ठा इस महान्‌ प्रयास का एक अंग 
है। भारतीय साहित्य में कृष्ण. का यह रूप पूर्णतया नवीन नहीं है! 

जरासंध की विशाल वाहिनी मथुरा की और आक्रमण हेतु आ रही है। बड़े-बड़े 
शूरवीर क्षत्रीय भयभीत होकर भागने की तैयारी कर रहे हैं। महाराज उग्रसेन स्वयं घबड़ा 
गये हैं। ऐसे समय में कृष्ण उन्हें इन आत्मविश्वास पूरित शब्दों में ढाढस वंधाते हैं:- 


राज न चिंत करौ मन में हम हूं दोउ भ्रात सुजाइ लरेंगे।। 
बान, कमान, कृपान, गदा गहिके रणन भीतर जुद्ध करेंगे।। 
जो हम ऊपर कोप कै आइ हैं ताहि कै अस्त्र सउ प्रान हरेंगे।। 
चै उनकी मरि है डरिहैं नहिं, आवह तै दुइ न टरैंगे।। 104311 


कृष्ण युद्ध में रत होकर शत्रु सेना का संहार कर रहे हें- 


स्रउनत तरंगनी उठाइ कोप बल वीर, मार मार तीर रिप खंड किए रन में।। 

बाज गज मारे रशी ब्रिथी करि डरे, कैते पैदल विदारे सिंह जैसे प्रिग वन में।। 

जैसे सिव कोप के जगत जीव पार प्रलै, तैसे हरि अरियों संघारे आई मन मे।।। 

एक मार डारै एक छाइ छित मारे एक, त्रसै एक हारे जाके ताकतन तन में। 11054 ।। 


मोर मुकुट, वैजन्तीमाला, हाथ में वांसुरी धारण किए मधुर रूप वाले कृष्ण की 
चर्चा तो सदा होती रही हैं, परन्तु युद्ध भूमि में विकराल भयावह रूप धारण करने वाले 
कृष्ण को आज तक किसने देखा है- 


श्री नन्दलाल सदा रिप घाल कराल विसाल जवै धनु लीनो ।। 

इहु सरजाल चलै तिह काल तवै अरिसाल रिसै इह कीनो ।। 
घाइन संगि गिरी चतुरंग चमूं सभ को तन खउनत कीनो।। 
मानहु पन्द्रसवो विधने सु रच्यो रंग आरन लोक नवीनो । 11061 ।। 


कृष्ण के धनुष से निकले हुए असंख्य वाणों से युद्ध भूमि की अवस्था किस 
प्रकार की बन जाती है, इसका एक आलंकारिक चित्र- 


जदुवीर कमान ते बान छुटे अवसान गए लख सत्रन के।। 

गजराज मरे गिर भूमि परे मनो रुख कटे करवत्रन के।। 

रिप कउन गनो जु हने तिह ठां मुरझाइ गिरे सिर छत्रन के।। 

रन मानो सरोवर आंधी बहै तुट फूल परे सत पत्रन के 11174811 


कृपाणपाणि कृष्ण युद्ध भूमि में शत्रुओं का किस प्रकार संहार कर रहे हैं- 


पान कृपान गही घनिस्याम बडे रिप ते बिन प्रान किए।। 
गजबाजन के असवार हजार मुरार संघार विदार दिए ।। 
अर एकन के सिर काट दए हक बीरन के दए फार हिए।। 

अर एकन के सिर काट दए हक वीरन के दए फार हिए।। 
मनो काल सरूप कराल लख्यो हरि सत्र भजे इक मार लिए । 1175011 


कृष्ण के वीर रूप का एक अन्य चित्र- 


कान्ह कमान लिए कर में रन में जव केहरि जिउ भभकारे।। 
को प्रगरिउ भट ऐसो बली जग धीर धरे हरि सो रन पारे।। 
अउर सु कउन तिहूं. पुर में बलि स्याम सिउ बैर को भाउ विचारे ।। 
जो हठ के कोउ जुद्ध करै सु मरे पल में जम लोक सिधारे | 11763111 


युद्ध भूमि में कृष्ण जिस तन्मयता से युद्ध कर रहे हैं उसे देखकर शत्रुओं का 
धेय छूटता जा रहा है। कृष्ण के युद्ध कोशल का यह कितना सजीव चित्र है- 


काटत एकन के सिर चक्र गदा गहि दूजन के तन झारे।। 

तीजन नैन दिखाइ गिरावत चउथन चोप चपेटन मारे ।। 

चीर दए अर के उर श्री हरि सूरन के अंग अंग प्रहारे।। 

धीर तहां भट कउन धरै जदुवीर जवै तिह ओर सिधारे। 1179511 

अपने सेनापतियों के संहार के पश्चात्‌ जरासंध स्वयं कृष्ण से युद्ध करने आया। 

अपने उच्च क्षत्रिय वंश का अभिमान करते हुए उसने कृष्ण से कहा-तू ग्वाला होकर 
भला क्षत्रियों से क्या युद्ध करेगा? यह गर्वोक्ति सुनकर कृष्ण ने बड़े विश्वास से उत्तर 
दिया- 


छत्री कहावत आपन को भजि हौ तवही जब जुद्ध मचैहों।। 
धीर तवै लखिहो तुमको जव भीर परे इक तीर चलैहों।। 

मूरछ है अब ही छित में गिरही नहि सयंदन में ठहरेहों । । 
एकह वान लगे हमरो नभ मण्डल पै अवही उडजैहों 11182911 


कृष्ण के पराक्रमी रूप की प्रतिष्ठा करने वाले छन्दों का कृष्णवतार में अभाव 
नहीं है। कृष्ण का यही रूप गुरुगोविन्दसिंह को अभीष्ट था। अपने अनुयायियों के 
सम्मुख जिस आदर्श की प्रतिष्ठा वे करना चाहते थे वह इसी रूप से हो सकता था। 
युद्ध वर्णन के अन्त में कवि अपना उद्देश्य स्पष्ट करता है- 


क्रिसन जुद्ध जो हउ कह्यो अति ही संग सनेह।। 
जिह लालच इह मै रच्यो मोहि बहै वरु देहि।। 189911 

पंचम भाग 


अन्य घटनाएं 


कृष्णावतार के इस अन्तिम भाग में लगभग पांच सौ छन्द हैं। इसमें वलभद्र 
का विवाह, रुक्मिणी हरण, शम्बरासुरका वध, सत्राजित की कथा, कृष्ण का जामवन्त 
से युद्ध और जाम्बवती तथा सत्यभामा से विवाह, भामसासुरका वध, अनिरुद्ध का 
विवाह, बाणासुर से युद्ध, वलभद्र का गोकुल जाना, जरासंध का वध, राजसूय यज्ञ, 
और शिशुपाल का बध, सुदामा का सत्कार, गोप-गोपियों से भेंट आदि युद्धोत्तर 
उुँरघटनाओं का वर्णन है । ये अधिकांश घटनाएं भागवत में वर्णित घटनाओं के समानान्तर 
ही चलती हैं। इन घटनाओं में अनेक विवाह और उनसे अनिवार्य रूप से सम्बद्ध युद्ध 
चित्र हैं। 


22. नर अवतार 


विष्णु के बाइसवें अवतार अर्जुन हैं, जिन्हें नरावतार कहा गया है ।७ 


अब बाइसवों गनि अवतारा।। 
जैस रूप कहु धरो मुरारा।। 

नर अवतार भयो अरजना।। 

जिह जीते जग के भट गना।।1।। 


इस अवतार का वर्णन कुल सात छन्दों में हुआ है। अर्जुन ने इन्द्र के संकट 
को दूर किया। शिव से भी युद्ध किया और दुर्योधन को परास्त किया। 
अर्जुन ने कृष्ण को प्रसन्न किया जिसमें उन्हें जय-पत्र प्राप्त हुआ:- 


क्रिसन चंद कहु वहुरि रिझायो।। 
जाते जैत पत्र कह पायो । ।5 ।। 


23. बऊध (बुद्ध) अवतार 

विष्णु का 29वां अवतार बुद्धावतार है। बुद्धावतार के सम्बन्ध में पर्याप्त मतभेद 
है,“ किन्तु जो संकेत इस अवतार के सम्बन्ध में पुराणों में मिलते हैं उनसे स्पष्ट होता 
है कि पुराणकारों का अभिप्राय बुद्ध धर्म के प्रवर्तक महात्मा बुद्ध को ओर था किन्तु 
इस सम्बन्ध में स्पष्ट चर्चा कहीं दिखाई नहीं देती। 

गुरु गोविन्द सिंह ने भी इस अवतार का बड़ा अस्पष्ट वर्णन किया है। सम्पूर्ण 

प्रसंग कुल तीन छन्दों में है- 


अव मैं गनौ वउध अवतारा । जैस रूप कह धरा मुरारा। 

वउध अवतार ही कौ नाउ। जाकर नाव न थाव न गाउ।॥111 
जाकर नाव न ठाव वखाना। वउध अवतार वही पहचाना ।। 
सिला सरूप रूप तिह जाना। कथा न जाह कलू अहि माना 11211 
रूप रेख जा करन कछु अस कछु नाहि नाकार। 

सिला रूप बरनत जगत सौ बऊध अवतार ।।3।। 


'सिला रूप? स्पष्ट ही बुद्ध की मूर्तियों की ओर संकेत है। 
24. निहकलंकी (कल्कि) अवतार 


चौबीस अवतारों की कथा में कृष्ण (2492 छन्द) और राम (864 छन्द) के 
अतिरिक्त निहकलंकी अवतार का विस्तृत वर्णन हुआ है। इस अंश में कुल 588 छन्द 
हैं और चौपाई, गीत, मालती, वृद्ध निराज (कहा तुमो), कुमार ललित, नग सरूपी, 
सौभराजी, प्रिया, गाही, एला, धत्ता, नवपदी, अडिल, कुलक, पद्मावती, किलका, 
मधुमार, हरिगीतिका, त्रिभंगी, हीर, मधिसटका, मारह, हंसा, मालती, अतमालती, अमीर, 
सौरठा, कुण्डलियां, पाधरी, सिरखण्डी, समानका, भड्थआ, अनूप, निराज, अकवा, 
चाचरी, कृपानकृत, भगवती, रसावल, भवानी, तौमर, हरिवोलमना, संगीत, भुजंगप्रयात 
निशपालक छन्द, दोहा, पंकट वाटिका, सवैया, सुप्रिया, विसेखचंचला, त्रिइका, असता, 
` विधूप नराज, उतूभूत, माधो, अनहद, मोहन मथान, सुखदा, ब्रिद, बान तुरंगम आदि 
लगभग 60 प्रकार के छन्दों का प्रयोग इस अवतार कथा के वर्णन में किया गया है। 
कवि ने इस कथा का वर्णन चार अध्यायों में किया है। 
प्रथम अध्याय-अक्तार के जन्म समय की स्थिति, जन्म तथा संभल के राजा 
से युद्ध और उसका बध-454 छन्द । 
द्वितीय अध्याय-देशान्तर युद्ध (पश्चिम-दक्षिण विजय) 52 छन्द । 
तृतीय अध्याय-देशांतर युद्ध (पूर्व विजय) 4छन्द। 
चतुर्थ अध्याय-देशांतर युद्ध (चीन आदि उत्तरी देशों की विजय) 78 छन्द। 


प्रथम अध्याय 


यह अध्याय सम्पूर्ण कथा प्रसंग के तीन चौथाई भाग से भी बड़ा है। प्रथम 156 
छन्दों में कलियुग की उस पापमय अवस्था का चित्रण है जहां नैतिक, धार्मिक मान्यताएं 
नष्ट-भ्रप्ट हो जाएंगी और चारों ओर दुराचार और अधर्म का बोलवाला होगा। विष्णु 
पुराण के पृष्ठ अंश, पहले अध्याय में कलि धर्म का निरूपण लगभग 60 छन्दों में हुआ 

है।” उसी स्थिति का कुछ अधिक वर्णन कवि ने निहकलंकी अवतार के इस प्रथम 
अध्याय में किया है । व 

इस समय धरती पाप से आक्रान्त हो जाएगी, समाज की नैतिक मान्यताएं टूट 
जाएंगी। माता, पुत्र, भाई-बहन और पिता-पुत्री के सम्बन्धों की कोई मर्यादा नहीं 
रहेगी- 


भारा क्रित होत जव धरणी। पाप ग्रसत कछु जात न वरणी। 
भांत भांत तन होत उतपाता। पुत्रह सेज सौवत लै माता।।१।। 
सुता पिता तन रमत निसंका। भगनी भरत, भ्रात कह अंका। 
भ्रात बहन तन करत विहारा। इस भी तजी सकल संसारा । 18 ।। 


संसार के सब धर्म भी नष्ट हो जाएंगे। शास्त्रों पर किसी को कोई विश्वास 
नहीं रहेगा। घर घर में अपना-अपना मत प्रचलित हो जाएगा। कोई किसी के बताए 
मार्ग पर नहीं चलेगा- 


ढूंढत सांच न कतहूं पाया। झूठहिं संग सवो चित लाया। 
भिन्न-भिन्न ग्रह-ग्रह मत होई। सासन सिम्रित छुए न कोई ।।61। 
हिंदव कोई न तुरका रहिहें। भिन्न-भिन्न घर-घर मत गहिहै। 
एक एक के पंथ न चलिहें। एक एक की बात उथलिहैं । ।7।। 
उस युग में आइम्बर भी बहुत हो जाएगा । लोग ऊपर से तो बहुत पवित्र दिखाई 
देंगे परन्तु अन्दर ही अन्दर पापरत रहेंगे। 


पाप करै नित प्रात धनै। जन दोषन के तर सुद्ध बने। 
जग छोर भजा गत धरमन की। सु जहां तहां पापा क्रिया प्रचुरी | 195 । । 


नए-नए मत प्रस्थापित होंगे। राजा प्रजा सभी कुकर्म में लग जाएंगे। धर्म पंख 
लगाकर उड़ जाएगा- 


नए नए मारग चले जग मो बढ़ा अधरम। 

राजा प्रजा सवै लग जह तह करन कुकरम। 

जह तह करन कुकरम प्रजा राजा नर नारी। 

धरम पंख कर उड़ा पाप की क्रिया विथारी । 1135 || 


ऐसी अवस्था में धरती पाप से आक्रान्त होकर काल पुरुष का ध्यान करती है। 
वे पृथ्वी को ढाढस बंधाकर वापस भेजते हैं और अवतार ग्रहण करते हैं- 


दीनन की रच्छा निमित करहें आप उपाइ। 

परम पुरख पावन सदा आप प्रगट है आइ। 
आप प्रगट है आई दीन रच्छा के कारण। 
अवतारी अवतार धरा के भार उतारण 1113911 


कल्कि अवतार होगा कव? 


कलजुग के अन्तह समै सति जुग लागत आदि। 

दीनन की रच्छा लिए धरिहै रूप अनाद।। 

धरहै रूप अनाद कलहि कव तक कर भारी। 

सत्रन के नासारथ नमित अवतार अवतारी | 114011 
कल्कि अवतार क्या कार्य सम्पन्न करेंगेः- 


पाप समूह विनासन कउ कलिकी अवतार कहावगे। 

तुरकच्छि तुरंग सपच्छ वड़ो करि काढ़ क्रिपान खपावहगे। 

निकसे जिमि केहरि परवत ते तम सोभ दिवालय पावहगे।। 

भल भाग भया इह संभल के हरिजू हरि मंदर आवहगे । 141 111 


आगामी अनेक पदों में कल्कि अवतार के पौरुष और उसके शारीरिक सौन्दर्य 
का .वर्णन है। अधिकांश आग्रह अवतार के वीर रूप का है। 
कउच क्रिपान कटारी कमान सुरंग निखंग छकावहगे। 
वरछी अरू ढाल गदा पर सोकर सूल त्रिसूल भ्रमावहगे।। 
अति क्रुद्धत है रण मूरधन मो सर उध प्रउध चलावहगे । | 
भल भाग भयो इह संभल के हरिजू हरि मंदर आवहगे ।1481। 


162 छन्द के पश्चात्‌ एक व्राह्मण की कथा का संक्षिप्त वर्णन है। ब्राह्मण चंडी 
का उपासक है। उसकी पली को यह रुचता नहीं । दोनों में कलह होती है। पत्नी 
अपने पति की शिकायत संभल (सभर) के शूद्र राजा के कर देती है। शूद्र राजा ब्राह्मण 
होकर राजा उसे मृत्यु दंड देता है। जव वधिक ब्राह्मण का सिर काटने लगते हैं तो 
उसी क्षण कल्कि का अवतार होता है- 


जब कियो चित्त मो विप्र ध्यान।।तिह दीन दरस तव काल आन।। 
नहीं करो चिंत चित माझि एक।। तव हेत सत्र हनिहै अनेक | 117711 
तब परी सूंक भोहर मझार।। उपजिउ आन कलकीवतार ।। 

ताड़ प्रभानु कर असउ तंग।। तर कच्छ सुवच्छ ताजी सुरंग ।11781। 


इसके पश्चात्‌ कल्कि अवतार और उस शूद्र राजा में भयानक युद्ध का वर्णन 
है। यह युद्ध चित्रण पहिले लगभग 160 छन्दो में हैं, फिर जापु पद्धति की विशुद्ध इष्ट 

स्तुति 20 छन्दं में है, उसके पश्चात संगीत भुजंग प्रयात छन्द में युद्ध वर्णन पुनः आरम्भ 
हो जाता है। यह युद्ध प्रसंग इस अध्याय के अन्त तक चलता रहता है। 
कल्कि अवतार के युद्ध प्रसंग के कुछ उदाहरण यहां समीचीन होंगे- 


देख भजी प्रितना अरकी कलकी अवतार हथ्यार संभारे।। 

बान कमान क्रिपान गदा छिन बीच सबै कर चूरन डारे।। 

भाग चले इह भांत भटा जिम पउन वहै द्रम पान निहारे।। 

पैन परी कछु मान रहिउ नहीं वानन डार निदान पधारे।। 39911 


संभर नरेस मारिउ निदान।। 

ढोले प्रिदंग बज्जे प्रमान । । 

भाजे सुबीर तज जुद्ध त्रास।। 

तजि सस्त्र सरब है चित निरास । ।451 ।। 


द्वितीय अध्याय 


देसान्तर जुद्ध (देशान्तर युद्ध) पश्चिम और दक्षिण विजय। 

इसके पश्चात कल्कि अवतार का देशान्तर युद्ध प्रारंभ होता है:-- 
हन्यो संभरेसं।। चतुर चार देसं।। 
चली धरम चरचा।। करै काल अरचा | ।455 ।। 


कल्कि अवतार की पश्चिमी देशों की विजय यात्राः-- 


जिणे गख्खरी पख्खरी खग्गधारी।। हण पख्खरी भख्खरी औ कंधारा ।। 

गज सुतान गाजी रजी रोह रूमी। हणे सूर बंके गिरे झूम भूमी । ५61 ।। 

हणे काबली बावली वीर वंके।। कंधारी हरेवी इरानी निसंके।। 

बली बालखी रोह रूमी रजीले।। भजे त्रास कै कै भए बन्द दीले 
11462 | | 

जीत सरब पच्छम दिसा दच्छन कीन पिआन ।। 

जिम जिम युद्ध तहा पर तिम तिम करो बखान । 14961 । 

हने पच्छमी दीह दानो दिवाने । । 

दिसा दच्छनी आन बाजे निसाने।। 

हने बीर बीजा पुरी गोल कुण्डी।। 

गिरे तच्छ मुच्छं नची रुंड मुण्डी ।।5041। 

सबै सेत वंधी सुधी बंद्र बासी।। 

मण्डे मच्छ बंद्री हठी जुद्ध रासी।। 

द्रही द्रावड़े तेज ताते तिलंगी।। 

हते सूरती जंग भंगी फिरंगी । 505 ।। 

चपे चांद राजा चले चांद वासी।। वड़े वीर वईदरभि संरोस रासी।। 
जिते दच्छनी संग लीने सुधारं । | दिशा प्राचीअ कोप कीनो सवार | 506 11 


तृतीय अध्याय (पूर्व विजय) 


इस अध्याय में कुल चार छन्द हैं। पश्चिम और दक्षिण दिशाओं की विजय यात्रा 
समाप्त कर कल्कि अवतार ने पूर्व की ओर प्रयाण किया:-- 


पच्छमहि जीत दच्छन उजार।। कुपिउ कछूक कलकीवतार । । 
कीनो पयान पूरव दिसाण। वजी अजैत पत्रं निसाण । 507 1 


उस दिशा में किन-किन देशों को कल्कि ने जीताः-- 


मागध महीप मंडे महान।। दस चार चार विद्या निधान | | 
बंगी, कलिंग अंगी अजीत।। मोरंग अगोर नगपाल अभीत । 1508 | | 


इन सब दिशाओं को जीतने का उद्देश्य है राक्षसों का विनाश, जो शक्तिशाली 
होकर सभी दिशाओं के स्वामी बन वैठे:- 


दिनो निकार राक्षस द्रुबुद्ध ।। किन्नो पयान उत्तर सुक्रुद्ध ।। 


चतुर्थ अध्याय (उत्तर विजय) 


पश्चिम्‌, दक्षिण और पूर्व दिशाओं में धर्म विरोधी तत्वों का विनाश कर कल्कि 
अवतार ने उत्तर दिशा की ओर प्रयाण किया। उनका पहला आक्रमण चीन देश पर 
हुआः- 


अजीते जीत जीतकै अभीरी भाजे भीर है।। 

सिधारे चीन राजपै।। सथोई सरव साथ कै।।5251। 
चढ़ियो चीन राजं।। सजे सरव साजं।। 

खुले खेत खूनी।। चढ़े चौप दूनी ।। 585 | | 


अन्त में चीन के राजा ने हार स्वीकार करली। उसने आगे वढ़कर उनका स्वागत 
कियाः- 


मिलिउ चीन राजा।। भए सरब काजा।। 
लइउ संग कै के।। चलिउ अग्र है कै ।। 54111 

इसके पश्चात मचीन (मंचूरिया) पर आक्रमण हुआ और उसे भी जीत लिया 
गया। चीन मचीन को जीतकर और उत्तर की ओर कल्कि का प्रयाण हुआ । उत्तर दिशा 
के सभी राजाओं ने उनकी आधीनता स्वीकार कर ली। उन्होंने अनेक प्रकार की भेंट 
प्रस्तुत कर कल्कि के सम्मुख अपनी अधीनता स्वीकार की ।.इस प्रकार कल्कि ने असंतों 
का संहार कर सन्तों की रक्षा कीः- 
कीने जग्ग अनेक प्रकारा।। देस देस को जीत नृपारा।। 
देस विदेश भेट ले आए।। सन्त उवार असन्त खपाए।1550111 
चारों ओर धर्म की चर्चा होने लगी, पाप नष्ट होने लगे। इतने में कलियुग की 
अवधि समाप्त हुई और सतयुग के आगमन के लक्षण प्रगट होने लगेः- 


तव लौ कलजुगान्त नीयरायो।। जह तह भेद सबद सुन पायो।। 
कलकी बात तवै पहचानी।। सति जुग की आगमता जानी । 552 ।। 


इस प्रकार सम्पूर्ण संसार को विजित कर कल्कि ने संसार पर दस लाख वीस 
सहस्र वर्ष राज्य किया। शक्ति पाकर अभिमान सभी में आ जाता है। यही अवस्था 
कल्कि की भी हुई। सारा संसार जीतकर उसमें भी गर्व भर गया और उसने अकाल 
पुरुष को भुला दिया और मन में यह विचार किया कि संसार में उसके समान तो 
दूसरा कोई है ही नहीं:- 


जग जीतिउ जव सरव।। तव बाढिउ अत गरब।। 
दी अकाल पुरख बिसार।। इह भांत कीन विचार ।।583।। 


जव उसकी इस प्रकार की अवस्था हो गई तो काल पुरुष क्रुद्ध हुए और उन्होंने 
महिंदी मीर नाम के एक अन्य पुरुष की रचना कीः- 


नहि काल पुरख जपन्त।। नहि देव आप भजन्त।। 
तव काल देव रिसाइ।। इक अउर पुरख वनाइ।। 5861। 
रचि अस महिन्दी मीर।। रिसवन्त हाठ हमीर ।। 


काल पुरप ने अपनी इस रचना द्वारा कल्कि का संहार करवायाः- 


तिह तउन को बधु कीन।। पुन आप मो कीअ लीन।। 587 1। 
मन्हिदीमीर 


हिंदू अवतारों के साथ-साथ एक सामी अवतार का संक्षिप्त वर्णन भी दशम ग्रंथ 
में हुआ है। हिन्दुओं में जिस प्रकार कल्कि अवतार की कल्पना है, मुसलमानों में उती 

प्रकार महिंदी मीर की कल्पना की गयी है। भविष्य में जन्म लेने वाले इस इमाम के 
सम्बन्ध में मुसलमानों की धारणा है कि वह कुमार्ग पर चलने वालों को सत्य-मार्ग 
प्रदर्शित करेगा। शीया मुसलमानों के अनुसार महिंदी मीर का जन्म हो चुका है, परन्तु 
अभी तक वह गुप्तावस्था में है। उपयुक्त समय पर वह प्रकट होकर दुष्टों को दंड 
देगा और इस्लाम को अवस्था को सुधारेगा ।* 

दशमग्रंथ के अनुसार जब निहकलंकी अवतार भी सम्पूर्ण संसार पर अपना 
अधिकार स्थापित कर शक्ति मदान्ध हो जायगा तो महिंदी मीर का जन्म होगा और 
वह उसका वध करेगा । कुछ समय पश्चात महिंदी मीर भी अभिमानी हो जाएगा तो 
काल पुरुप एक कीड़े को उसके मान में प्रविष्ट कराके उसका भी वध कर देगाः- 


तव जान काल प्रवीन।। तिह मारिउ करि दीन।। 

इक कीट दीन उपाइ।। तिस कान पेठो जाइ। 11011 
धसि कीट कानन बीच ।। तिस जीतयो जिम नीच।। 
बहु भांति दे दुख ताहि।। इह भांति मारिउ वाहि।।1111 


ब्रह्म के सात अवतार 


विष्णु के चौवीस अवतारों का वर्णन करने के पश्चात्‌ कवि ने ब्रह्मा के सात 
अवतारों का अत्यन्त संक्षिप्त वर्णन किया है। ये अवतार निम्न हैं:- 

1. वाल्मीकि, 2. कश्यप, 3. शुक्र, 4. वाचेस (बृहस्पति), 5. व्यास, 6. पटू ऋषि 
7. कालिदास । 

इन अवतारों के वर्णन के पूर्व 41 छन्दों की एक भूमिका है जिसमें कवि ने 
कालरूप व्रह्म के प्रति अपनी आस्था प्रकट की है। उस शक्ति के अतिरिक्त अन्य किसी 
का अस्तित्व स्वीकार नहीं किया है। सभी रंगों में उसी का अस्तित्व देखा हैः- 


बिन एक दूसर नाहिं।। सभ रंग रूपन माहि।। 
जिह जापिआ तिह जाप।। तिन के सहाई आप।।41। 


उस महान शक्ति के सम्मुख अनेक इन्द्र पानी भरते हैं, अनेक ब्रह्मा वेदों का 
गायन करते हैं, और उसके द्वार पर अनेक शिव बैठे रहते हैं।* कृष्ण के कोटियों 
अवतार, राम के अनेक रूप, अनेक मच्छ (मत्स्य) कच्छ उसका द्वार देखा करते हैं ।* 
अनेक शुक्र और वृहस्पति, अनेक दत्त और गोरख, अनेक राम कृष्ण और रसूल सव 
उसकी दया के भिखारी हैं, उसका नाम जपते हैं क्योंकि बिना नाम भक्ति के वह किसी 


को स्वीकार नहीं करता | 
ब्रह्म की यह स्तुति 19 छन्दों में चलती है। 20 वें छन्द में कवि कहता है कि 

विष्णु के चौबीस अवतारों का वर्णन करने के पश्चातू मैं उप अवतारों का वर्णन करता 
हूं:- 


गनि चउबिसे अवतार।। बहुकै कहै बिसधार।। 
अव गनो उप अवतार।। जिम धरे रूप मुरार । 120 ।। 


काल पुरुष की आज्ञा से ब्रह्मा ने वेदों की रचना की। किन्तु अपनी इस रचना 
से ब्रह्मा को गर्व हो गया। वह अपने आप को बहुत बड़ा कवि समझने लगा। काल 
देव इस पर रुष्ट हुए और उन्होंने ब्रह्मा को पृथ्वी पर भेज दिया। ब्रह्मा ने यहां लाखों 
वर्षों तक काल पुरुष की सेवा की। उसने अपना अभिमान त्याग दिया। काल पुरुष 
ने ब्रह्मा की सेवा से प्रसन्न होकर कहा, “तुमने गर्व क्यों किया। वह मुझे भाता नहीं । 
तुम्हारा उद्धार तब होगा जव तुम पृथ्वी पर सात अवतार धारण करो।” इस आज्ञा 
को ब्रह्मा ने स्वीकार किया, और उसने पृथ्वी पर नये जन्म ग्रहण किए |” 

ब्रह्मा से काल पुरुष के एक वात और कही कि विष्णु मेरा प्रिय भक्त है। उसने 
अपनी सेवा से मुझे प्रसन्न किया है उसने जो भी वर मांगा, मैंने उसे दिया है। सब 
लोक जानते हैं कि मुझ में और उसमें कोई भेद नहीं है। इसलिए विष्णु जब-जब अवतार 
धारण करें और जो पराक्रम करें तुम उनका विस्तार पूर्वक वर्णन करो। 


1. बाल्मीक (वाल्मीकि) अवतार 


ब्रह्मा का प्रथम अवतार वाल्मीकि के रूप में हुआ। इस अवतार का वर्णन कवि 
ने सात छन्दों में किया है। विष्णु के अवतार राम की कथा का उत्तम काव्य में बाल्मीकि 
ने कथन कियाः- 


सुधारि मानुखी बषं संभार राम जागि है।। 
विसार सस्त्र अस्त्रण जुझार सत्र भागि है।। 
विचार जौन जौन भयो सुधार सरब भाखियो ।। 
हजार कौ न कियो करों विचार सबद राखियो । ६0 | । 
चितार बैण वाकिंस विचार वाल्मीक भ्यो।। 
जुझार रामचन्द्र को विचार चार उचऱ्यो ।। 
` सु सपत कांडणो कथ्यो असकत लोक हुइ रह्यो ।। 
उतार चत्र आन नो सुधार ऐस कै कह्यो।।411। 


2. कस्सप (कश्यप) अवतार 


ब्रह्मा के दूसरे अवतार कश्यप का वर्णन कुल तीन छन्दों में है। कश्यप ने वेदों 

का पठन-पाठन किया है । उसने चार विवाह किए” और उससे सम्पूर्ण सृष्टि को उत्पन्न 
किया । उन्हीं से देवता और दैत्यादि उत्पन्न हुएः- 


पुन धरा ब्रह्म कस्सप वतार।। श्रुति करे पाठ त्रीअ बरी चार।। 
मेधिनी सृसटि कीनी प्रगास।। उपजाइ देव दानव सु वास ।।7। 


3. सुक्र (शुक्र) अवतार 


शुक्र अवतार का वर्णन कुल दो छन्दों में है। शुक्र दैत्यां के गुरु थे। दैत्यं 
को अपनी ही संतान मानकर उनकी सहायता के लिए ब्रह्मा ने शुक्र के रूप में [ 
` अवतार ग्रहण कियाः- 


वड पुत्र जानि कीनी सहाइ। तीसर अवतार भइउ सुक्र राइ ।।2।। 
4. बाचेस (बृहस्पति) अवतार 


इस अवतार का वर्णन कुल दो छन्दों में हैं। जव दैत्यों का राज चारों ओर स्थापित 
हो गया और देवता निराश्रित हो गये तो दीन देवताओं ने काल की सेवा की। काल 
पुरुष प्रसन्न हुए और वृहस्पति के रूप में ब्रह्म का चौथा अवतार हुआ। बृहस्पति 
ने देवताओं को आचार्यत्व ग्रहण किया। फलतः इन्द्र की विजय हुई, असुर पराजित 
इुएः- 


मिलि दीन देवता लगे सेव।। वीते सौ वरख रीझे गुरुदेव।। 
तब धरा रूप वाचेस आन।। जीता सुरेस भई असुर हान।।31। 


5. बिआस (ब्यास) अवतार 


ब्रह्मा के व्यासावतार का वर्णन अन्य ब्रह्मावतारों की अपेक्षा बहुत विस्तृत है। 
कुल वर्णन 284 छन्दों में है। 

कवि के अनुसार त्रेता व्यतीत होने और द्वापर प्रारम्भ होने पर व्यास का अवतार 
हुआ |” व्यास ने वेदों को निश्‍चित स्वरूप दिया और पुराणों की रचना की। अपनी 
उन कृतियों में उन्होंने अनेक राजाओं का वर्णन किया है। कवि की इच्छा भी उन 
राजाओं में से कुछ के संक्षिप्त चरित्र लिखने की थी।” इसीलिए मनु, पृथ (पृथु), सागर 
(सागर), जुजात (ययाति), बेन (वेणु), मान्धाता, दिलीप, रघु और अज राजाओं का 
वर्णन इस प्रसंग में किया गया है। 

पृथ (पृथु) नाम के जिस राजा का चित्रण कवि ने किया है, वह पुराण वर्णित 

पृथु नहीं है। उसके स्थान पर कवि ने दुष्यन्त का चित्रण किया है। यद्यपि दुष्यन्त 
का नाम कहीं नहीं आता, फिर भी जो कथा इस प्रसंग में वर्णित है वह पृथु की अपेक्षा 
दुप्यन्त के अधिक निकट है। शिकार खेलते हुए राजा की शकुन्तला से भेंट,” दोनों 
का आपस में प्रेम होना और शारीरिक सम्वन्ध”। वाद में राजा का शकुन्तला को भूल 
जाना, फिर उसे स्मरण होना और अन्त में भरत का राज्य प्राप्त करना दुष्यन्त के प्रसंग 
का स्मरण कराते हैं|" 


6. षस्ट (षट्‌) ऋषि अवतार 


पुराणों आदि का निर्माण करने के कारण व्यास का गर्व भी बढ़ गया | उन्होंने 
अपने आपको सबसे वड़ा मान लिया। उस गर्व पर काल पुरुष ने क्रोधित होकर 
व्यारसके छः टुकड़े कर दिये,” किन्तु उन टुकड़ों से प्राण नहीं निकाले गये और वही 
6 ऋषि हुए, जिन्होंने पट्‌ शास्त्रों की रचना की। षट्‌ शास्त्रों की रचना करने वाले 
षट्‌ ऋषि ही ब्रह्मा का छठा अवतार था। 


7. काल दास (कालिदास) अवतार 


कलियुग में ब्रह्मा ने कालीदास के रूप में सातवां अवतार ग्रहण किया । विक्रमजीत 
(विक्रमादित्य) उन्हें देखकर प्रसन्न हुए॥"' कालिदास ने रघुवंश आदि काव्यों की रचना 
की |” इस प्रकार ब्रह्मा ने अपना सातवां अवतार धारण किया। 


रुद्र अवतार 


दशम ग्रंथ में रूद्र के केवल दो अवतारों वर्णन मिलता है। यह वर्णन पर्याप्त 
विस्तृत है। प्रथम अवतार दत्तात्रेय के चित्रण में 498 छन्द हैं तथा दूसरे अवतार 
पारसनाथ का 358 छन्दों में वर्णन है। 

दशम ग्रंथ की प्रकाशित प्रतियों में पारसनाथ अवतार के अन्त में वह पंक्ति 
उपलब्ध नहीं होती जो विचित्र नाटक महाग्रंथ के प्रत्येक अध्याय के अन्त में उपलव्ध 
होती है। रुद्र के प्रथम अवतार दत्त के अन्त में यह पंक्ति अंकित है- 

“इति श्री बचित्र नाटक ग्रंथ दत्त महातम रुद्रावतार प्रवन्ध समापतं सुभंमवैत 
गुरू चउबीस।।'” 

इस प्रकार की पंक्तियां अपनी कथा, चण्डी चरित्र, विष्णु के चौवीस अवतारों, 
ब्रह्मा के सात अवतारों के अध्यान्त में मिलती है। पारसनाथ अवतार के अन्त में इस 
पंक्ति का न होना यह सन्देह उत्पन्न करता है कि वर्णन अधूरा है। इसी प्रकार यह 

भी स्पष्ट नहीं हो पाता कि दशम ग्रंथ के रचयिता के मन में रुद्र के कितने अवतारों 
के वर्णन की योजना थी । कुछ विद्वानों का मत है कि गुरु गोविन्द सिंह ने रुद्र के 
अनेक अवतारों, दत्तात्रेय से लेकर गोरखनाथ तक, का चित्रण किया होगा। पारसनाथ 
अवतार के पश्चात्‌ का भाग या तो कहीं युद्धं में नष्ट हो गया है या अन्य किसी 
भी प्रकार वह उपलब्ध न हो सकने के कारण दशम ग्रंथ के संकलनकर्ता द्वारा उसे 
इस ग्रंथ से सम्पादित नहीं किया जा सका है। 

डा. त्रिलोचन सिंह ने 'सिख रिव्यू” के जून 1955 के अंक में प्रकाशित अपने 
लेख The H istory and Compilation ofthe Dasm Granth म इस सवन्ध में अपना 
मत इस प्रकार प्रकट किया है- 

४ Avtars of Rudra—This section is also unfortunately not complete. 
Guruji described all the avtaras of Siva from Duttatreya to Gorakh and 
other naths and sidhas but the story was cut short at the death of Paras 
Nath. The rest of this section appears to be lost. There are only two major 
stories, the lives of Duttatreya and Paras Nath. In the life of Paras Nath 
comes a detailed reference to Machhindar and a vague reference to Charpat. 

(रद्र अवतार-अभाग्यवश यह अंश भी पूर्ण नहीं है। गुरुजी ने दत्तात्रेय से 
गोरख, तथा अन्य नाथों और सिद्धों तक शिव के सभी अवतारों का वर्णन किया था, 
परन्तु पारसनाथ की मृत्यु पर यह कथा टूट गयी है। ऐसा लगता है कि इस भाग का 
शेषांश कहीं खो गया है। इसमें केवल दो प्रमुख कथाएं हैं दत्तात्रेय और पारसनाथ 
का जीवन। पारसनाथ के जीवन में मछिन्दरनाथ का विस्तृत उल्लेख है और चरपट 
(नाथ) का सामान्य उल्लेख है। 

इस सबन्ध में एक वात और दृष्टव्य है कि अन्य अवतारों के वर्णन में कवि 
ने लिखा है कि वह कितने अवतारों का चित्रण करने जा रहा है, किन्तु रुद्रावतार 
के प्रारम्भ में इस प्रकार का कोई उल्लेख नहीं है। अतः यह निश्चय कर सकना बहुत 
कठिन है कि कवि रुद्र ने इन दो अवतारों के अतिरिक्‍त अन्य अवतारों का वर्णन किया 
था या नहीं। 

रुद्र के अवतार का कारण भी ब्रह्मा के ही समान है। रुद्र ने अत्यधिक योग 
साधना की और फलतः उसमें भी गर्व उत्पन्न हो गया । वह अपने बरावर किसी 
को न समझने लगा। इस प्रकार काल ने क्रोधित होकर कहा-जो लोग गर्व करते हैं, 
वे जान-वूझकर (संसार) के कूप में गिरते हैं। हे रुद्र, इस वात का विचार कर लो कि 
मेरा नाम ही 'गर्व प्रहार” है।'" ब्रह्मा ने गर्व किया। उसके चित्त में अविचार उत्पन्न 
हुआ | तव उसने सात अवतार धारण किए और उसको वात बनी |! यह वचन सुनकर 
रुद्र ने अवतार ग्रहण किया। 

दत्तात्रेय अवतार 


आत्रेय मुनि ने रुद्र की घोर तपस्या की। रुद्र ने प्रसन्न होकर उन्हें वर मांगने 
के लिए कहा। अत्र (आत्रेय) हाथ जोड़कर खड़े हुए। उनका हृदय आनन्द से भर गया, 
वाणी गद्गद हो गई, रोमावलि पुलकित हुई। उन्होंने कहा-हे रुद्र, यदि आप मुझे वर 
देना ही चाहते हैं तो मुझे अपने जैसा पुत्र दीजिए।'* तथास्तु कह कर रुद्र अन्तर्ध्यान 
हो गए। आत्रेय ने तपस्या से वापस आकर अपार सुदंरी और गुणवती अनसूया से 
विवाह किया। उसकी कोख से दत्त का अवतार हुआ।' दत्त बड़े सुंदर और विद्वान 
थे। संन्यास और योग को उन्होंने प्रकाशित किया ।'” 

कुछ दिनों पश्चात्‌ दत्त योग साधना के लिए घर से निकल पड़े। जब उन्होंने 
बहुत दिन योग साधना की तो काल देव प्रसन्न हुए और दत्त के प्रति यह आकाशवाणी 
हुई-हे दत्त, गुरुहीन को मुक्ति नहीं मिलती। पहले गुरु धारण करो तब तुम्हें मुक्ति 
प्राप्त होगी !'* काल देव की आज्ञा को दत्त ने शिरोधार्य किया और गुरु की खोज 
में निकल पड़े। 

अपनी इस गुरु की खोज में दत्त ने 24 गुरु धारण किए। प्रथम गुरु उन्होंने 
स्वयं अकाल पुरुष को ही बनाया जिसने उन्हें गुरु धारण करने की प्रेरणा दी थी- 


प्रिथम अकाज गुरु कीआ जिह को कवै नही नास।। 
जत्र तत्र दिसा विसा जिह ठउर सरब निवास ।। 
अंडजरज सेत उतभुज कोन जास पसार।। 

ताहि जान गुरु कीयो मुनि सति दत्त सुधार । 116 । | 


दूसरा गुरु उन्होंने मन को बनाया- 


तजि सरब आस इक आस चित्त।। 
अबिकार चित्त परमं पवित्त।।1721। 


दत्त ने तीसरा गुरु मकरका (मकड़ी) को धारण किया। जिस प्रकार मकड़ी पहले 
तारों का जाला बुन कर मवखी को फंसाने के लिए एकाग्र चित्त होती है, उसी प्रकार साधक 
प्रेम के तारों का जाला बनाकर ईश्वर के प्रति अपनी तन्मयता प्रस्थापित करता है- 


प्रेम सूत की डार बढ़ावै।। 

तबही नाम निरंजन पावै।। 177 ।। 
आपन आपु आप मो दरसै।। 
अंतरि गुरु आतमा परसै ।। 

एक छाडि कै अनत न धावै।। 

तब ही परम तुत को पावै। 1178 1। 


मकड़ी को अपना तीसरा गुरु बनाकर दत्त आगे बढ़े। चौथा गुरु उन्होंने बगुले 
को बनाया जो मछली के लिए एकाग्र ध्यान लगाता है। ईश्वर प्राप्ति के लिए भी उसी 
प्रकार ध्यान लगाना चाहिए- 


ऐसौ धियान नाथ हित लईऐ।। 
तबही परम पुरख कहु पईएऐ ।। 
मच्छांतक लखि दत्त लुभाना ।। 
चत्रथ गुरु तास अनमाना 1118411 


आगे चलकर विड़ाल मिला। उसे अपना पांचवा गुरु माना। विड़ाल मूस के लिए 
जैसे ध्यान लगाता है, उसी प्रकार साधक हरि के लिए ध्यान लगाता है- 


मूस काज जस लावत धिआनू।। 
लाजत देख महन्त महानू।। 

ऐस धिआन हरि हेत लगईऐ।। 
तव ही नाथ निरंजन पईए । 1186 ।। 


इसी प्रकार धुनीआ उनका छठा गुरु हुआ जिसके सामने डी एक राजा की बड़ी सेना 
निकल गई किन्तु जो अपने कार्य में इतना ध्यानमग्न था कि उसने सिर तक नहीं उठाया- 


भूप सैन जिह जात न लही।। 
ग्रीवा नीच नीच ही रही।। 

सगल सैन वाही मग गई।। 

ताकौ नैक खबर नही भई ।।18911 


आगे जाकर दत्त ने अपना सातवां गुरु मछुहे को स्वीकार किया जो मछली की 
आशा में अपना सब कुछ एकाग्र कर देता है- 


एक सु ठांढ मच्छ की आसू।। 

राज पाट तै जान उदासू।। 

इह विध नेह नाथ सो सौ लईएऐ।। 
तव ही पूरन पुरख कह पईएऐ ।।19411 


दत्त की आठवीं गुरु एक चेरी (दासी) वनी, जो एकाग्र होकर अपने स्वामी के 
लिए चंदन धिस रही थी। चेरी की जैसी प्रीति अपने स्वामी के लिए थी वैसी ही साधक 
की साध्य के प्रति चाहिए- 

ऐसी प्रीत हरि होत लगइऐ।। 
तब ही नाथ निरंजन पइएऐ।। 1991। 
नवां गुरु एक बनजारा था जो द्रव्य की आशा में गांवों और नगरों की यात्रा 
किया करता है। दिन की धूप, या रात्रि-दिवस का चक्कर उसे अपने कार्य से विरत 
नहीं करता। ईश्वर के प्रति भी ऐसी ही एकाग्रता होनी चाहिए-- 


ऐस भांति जो साहिब धिआईणऐ ।। 
तब ही पुरख पुरातन पाईऐ । 204 ।। 


दसवीं गुरु एक काछिन थी जो अपने फूलों को बेचने के लिए अबाध रूप से 
पुकारती रहती थी। दत्त ने इससे यह भाव ग्रहण किया कि जो जागते हैं वे पाते हैं 
जो सोते हैं वे खो देते हैं- 


जै सोवै सौ मूल गवावै।। 

जो जागै हरि हिंदे बसावै।। 

सत्ति बोलि याकी हम मानी।। 

जोग धिआन जागै तै जानी । 810 ।। 


ग्यारहवां गुरु सुरत्थ राजा था जो शक्तिशाली होते हुए भी सब कुछ छोड़कर 
संन्यासी बन गया था- 


कि अचाचल अंगं।। कि जोरं अभंगं।। 
कि अवियक्त रूपं।। कि संनिआस भूपं । 12511 । 


दत्त ने बारहवें गुरु के रूप में गुड़िया से खेलती हुई बालिका को स्वीकार किया। 
बालिका की एकाग्रता की इसका कारण थी- 


गए मौन मानी।। तरे दिसट आनी।। 
न बाला निहाऱयौ।। न खैले विसारयौ | 1263 । । 


एक स्वामिभक्त नौकर दत्त का तेरहवां गुरु बना। वह भृत रात को स्वामी के 
द्वार पर पहरा दे रहा था। मूसलाधार जल में भी वह स्वर्णमूर्ति की तरह खड़ा रहता 
था- 
एक चित्त ठाढ़ सु ऐस।। सोवरन मूर॒त जैस।। 


उसकी यह दृढ़ता देखकर दत्त रीझ गए और उसे गुरु स्वीकार कर लिया- 

तिह जानके गुरुदेव ।। अकलंक दत्त अमेव।। 
चित तासको रस भीन।। गुर त्रउदयो तिह कीन । 12861 । 


चौदहवां गुरु एक पतित्रता सुन्दर स्त्री थी- 


तन मन भरता कर रस भीना।।। 
चव दसवां ताकौ गुर कीना । 1342 |। 


पंद्रहवें गुरु के रूप में दत्त ने एक वाण निर्माता को ग्रहण किया। वह अपने 
बाणों को बनाने में इतना दत्तचित्त था कि उसके निकट से एक राजा की सेना बड़ी 
ठाट-बाट से निकल गई और उसने सिर तक नहीं उठाया। उसकी एकाग्रता से प्रभावित 
होकर दत्त ने उसे अपना गुरु स्वीकार किया- 


अविलोक सरं करि धिआन जतं।। 
रहि रीझ जटी हठवंत ब्रतं । | 

गुरु मान सपंच दसौ प्रबलं ।। 

हठ छाडि सवै तिन पान परं । 135711 


सोलहवां गुरु एक चील थी। वह मांस का टुकड़ा लेकर आकाश में ट । उसका 
पीछा एक अधिक शक्तिशाली चील ने किया। उसने मांस का टुकड़ा अपनी चोंच से 
छोड़ दिया। दत्त ने यह भाव ग्रहण किया कि इसी प्रकार जो अपने धन का त्याग कर 
देते हैं उन्हें सत्य की उपलब्धि होती है- 


कोऊ ऐस तजै जब सरव धनं।। 
करिकै बिन आस उदास मनं।। 

तब पाचउ इंद्री तिआगि रहै।। 

इन चीलन जिउ स्रत ऐस कहै । 564 |। 


दुधीर्य (दुधीरा) पक्षी को दत्त ने सत्रहवां गुरु धारण किया । दुधीर्य पक्षी सरिता 
पर मछली की आशा में मंडराता रहता है। सूर्य अस्त हो जाता है किन्तु उसकी साधना 
समाप्त नहीं होती- 


थरकतं हुतौ इक चित्त नभं।। 

असि उज्जल अंग सुरंग सुभं ।। 

नही आन विलोकत आप दृगं।। 

इह भांति रह्यो गड मच्छ मन 1136711 


एक शिकारी को दत्त ने अपना अठारहवां गुरु बनाया, जो मृगया में इतना तन्मय 

था कि क्रषियों की एक टोली को भी मृग टोली समझ वैठा और उन पर भी शरसंधान 
के लिए तत्पर होने लगा- 


रिख पाल बिलोक तिसै दृढ़ता।। 
गुर मान करी बहते उपमा।। 

मृग सो जिह का चित ऐस लग्यो।। 
परमेसर के रस जान पग्यो । 8841 । 


उन्नीसवां गुरु नलिनी शुक था, जो बंधन मुक्‍त होने पर उड़ गया | मनुष्य भी 
उसी प्रकार सांसारिक बन्धनों से मुक्त होकर उड़ सकता है- 


निलिखनी सु किज्यं।। 
तजितं दिरबं ।। 
सफली करमं।। 
लहितं सरबं | 1437 ।। 


बीसवां गुरु वह व्यापारी था, जो धनोपार्जन में इतना व्यस्त था कि अपनी इस 
तल्लीनता में वह उन संन्यासियों की ओर भी ध्यान न दे सका जिनके प्रति असंख्य 
प्राणी श्रद्धा व्यक्त कर रहे थे- 


तिह बैपार करम कर भारी।। 

रिखीअन उर न दृस्टि पसारी । 4441 | 
ऐस प्रेम प्रभ संग लगईऐ ।। 

तब ही पुरख पुरातन पईऐ । ।445 ।। 


इक्कीसवां गुरु तोते को पढ़ाता हुआ वह व्यक्ति था जो बाह्य जगतू की चिंता 
त्यागकर मात्र अपने कार्य में व्यस्त था- 


ऐसौ नैह नाथ सौ लावै।। 

तब ही परम पुरख कहु पावै।। 
इकीसवां गुरु ताकह कीआ।। 

मन बच करम मैल जनु कीआ । 1450 1 । 


एक हलवाहे (किसान ) की पत्नी, जो अपने पति के भोजन ले जाने में इतनी 
एकाग्र थी कि मार्ग में युद्ध करते हुए सैनिकों की ओर भी उसने दृष्टिपात नहीं किया, 
दत्त की बाईसवीं गुरु बनी- 

समर पार गवसनिनं जजप्पि जापणौ रिखं ।। 
निहारि पान पै परा विचार वाइसवो गुरं । 146211 


एक यक्षणी दत्त की तेईसवीं गुरु हुई। गायन कार्य में उसकी एकाग्रता दत्त के 
लिए प्रेरक हुई और उसे भी उन्होंने गुरु स्वीकार कर लिया- 


इह भांति जो हरि संग।। हित कीजिऐ अनभंग।। 
तव पाईऐ हरि लोक।। इह वात मै नहि सोक । 147211 


दत्त का अन्तिम, चौवीसवां गुरु ज्ञान था। तेईसवें गुरु की प्राप्ति के पश्चात्‌ 
पर्वत पर जाकर तपस्या की। वहां उन्हें ज्ञान प्राप्त हुआ- 


तिह चीनीऐ करि गिआन।। 
तव होइ पूरण ध्यान ।। 

तिह जाणीऐ जत जोग।। 
तव होइ देह अरोग | 147611 


और एक वार ज्ञान रूपी गुरु प्राप्त हो गए तो चौबीसही गुरु सम्मिलित 
हो जाते हैं- 


जै एक के रस भीन।। तिन चउविसौ रसि लीन।। 
जिन एक को नहीं बूझ।। तिह चउविसौ नहीं सूझ । 148011 
दत्त का यह प्रसंग लगभग 500 छन्दों में है। 


पारस नाथ रुूद्र-अवतार 


रुद्र के द्वितीय अवतार के रूप में पारस नाथ का वर्णन है। इस अंश में 358 
छन्द हैं। 

दत्त (दत्तात्रेय) के एक लाख दस वर्ष पश्चात्‌ जव योग मत का चारों ओर प्रचार 
था, पारस नाथ का जन्म हुआ |" पारस नाथ बड़े तेजस्वी थे। सर्वत्र उनकी चर्चा होने 
लगी। कुछ लोगों ने राजा के पास जाकर उनकी तेजस्विता के सम्बन्ध में कहा । राजा 
ने उन्हें बुला भेजा। जटाधारी साधु उन्हें देख आतंकित हो उठे। लगा ये (पारस नाथ) 
दत्त के दूसरे अवतार हैं और ये हमारा मत समाप्त कर देंगे।'' राजा उनके रूप और 
तेज को देखकर बहुत प्रसन्न हुआ। नर-नारियों ने उन्हें कामदेव, साधुओं ने सर्वसिद्धि 
दाता ओर योगियों ने योग रूप में उनकी कल्पना की। उनके रूप को देखकर रनवास 
लुभा गया। राजा ने अपनी पुत्री का विवाह उनसे करके उन्हें अपना जमाता बना लिया। 

कुछ समय पश्चात्‌ पारस नाथ ने देश विदेश के राजाओं, विभिन्न मतावलम्बी 
साधु-संन्यासियों को धर्म चर्चा के लिए अपने राज्य में आमन्त्रित किया ।' देश विदेश 
के राजा एकत्र हुए। पारस नाथ ने उन सबका उत्तम रीति से स्वागत किया। 

पारस नाथ ने यज्ञ का आयोजन किया, उसके पश्चात्‌ उन्होंने देवी की स्तुति 
की। देवी प्रसन्न हुई, और उसने पारस नाथ से कोई वर मांगने के लिए कहा ।'” पारस 
नाथ ने वर मांगा, मैं सभी वेदों का ज्ञाता हो जाऊं। सभी शस्त्रों को चला सकूं। सभी 
देशों को पराजित कर अपना मत चलाऊं। देवी तथास्तु कह अपने वाहन पर सवार 
हो अर्तध्यान हो गई।''* देवी के वर के प्रभाव से पारस नाथ एक शक्तिशाली सम्राट 
बन गए। देश-विदेशों के नरेशों ने उनकी अधीनता स्वीकार कर ली। 

पारस नाथ ने राजाओं-महाराजाओं और साधुओं की एक और सभा बुलाई ।' 
पारस नाथ ने उनसे कहा, या तो आप मुझे अपने योग का परिचय दें, नहीं तो अपनी 
जटाएं मुड़वां दें। हे योगियो यदि योग जटाओं के भीतर ही होता हो तुम हरि का ध्यान 
छोडुकर दर-दर भीख न मांगते फिरते। जिसके रूप रंग के विषय में कोई कुछ नहीं 
जानता। जो वेष रहित, रेखाहीन है, वह तुम्हारे वेश के अन्तर्गत किस प्रकार आ गया ।!!* 
इस प्रकार पारस नाथ ने उन्हें उस भ्रमजाल से मुक्‍त किया, जिसमें अधिकांश जटाधारी। 
और उनके अनुयायी राजा फंसे हुए थे। पारस नाथ के इस उपदेश का सुनकर जो 
बुद्धिमान थे वे उठकर उनके पैरों से लिपट गए और जो मूढ़ अज्ञानी थे उन्होंने उनकी 
बात न मानी और उठ उठकर उनसे वाद-विवाद करने लगे। उनमें कुछ जंगलों को 
वापस चले गए, कुछ जलसमाधिस्थ हो गए और जो जटाधारी योद्धा थे वे युद्ध के 
लिए तत्पर होकर अपने घोड़े नचाने लगे। इस प्रकार वहां भयंकर युद्ध छिड़ गया |!” 

इस भयानक युद्ध में अन्त में दत्त के अनुयायी पराजित हुए और पारस नाथ 
ने संसार में अपना मत प्रस्थापित कर दिया।'* 

अपना प्रभाव स्थापित करने के पश्चात्‌ पारस नाथ ने दस सहस्र वर्ष अपना 

एकछत्र राज्य कर अपने सभी विरोधियों को उन्होंने समाप्त करा दिया। अपनी इस 
शक्ति से वे अभिमानी हो गये और उन्होंने काल पुरुष को भुलाकर अपने आप को 
ही सब कुछ मान लिया ।!19 

पारस नाथ ने अपने पास अतुल शक्ति और सम्पत्ति का संचय कर राजमेध 
यज्ञ करने का निश्चय किया जैसा राजा जंभ ने सतियुग में किया था। उनके मन्त्री 
ने कहा, एक लाख राजाओं का बध करने पर राजमेध यज्ञ पूर्ण होता है। उस यज्ञ 
के लिए एक-एक ब्राह्मण को एक लाख घोड़े, एक लाख हाथी और एक लाख स्वर्ण 
मुद्रायें देनी पड़ती हैं। और यह दान करोड़ों ब्राह्मणों को अविलम्ब देने से ही यज्ञ पूरा 
होगा। पारस नाथ ने उत्तर दिया कि धन सम्पत्ति की तो कोई कमी नहीं है इसलिए 
यह सब पूर्ण किया जा सकता है। 

मंत्री ने फिर कहा, हे नृपोत्तम, एक वात और सुनो, जितने संत, मुनि और राजा 


महीप सिंह रचनावली / 208 


Hindi Premi 


है उनसे एक उस रहस्य को जानो जो अभी आपके लिए प्रगट नहीं हुआ हैं। राजा 
ने वैसा ही किया। साम्राज्य के सभी राजाओं, साधुओं से उस रहस्य के बारे में पूछा 
गया किन्तु सभी ने अपनी असमर्थता प्रगट की। तव एक राजा ने अपने प्राणों की 
भिक्षा मांगते हुए कहा कि समुद्र में मच्छ के उदर में एक मुनि है। एक बार शिव ने 
समुद्र में प्रवेश किया वहां एक सुन्दरी को देखकर उनका वीर्यपात हो गया। वह वीर्य 
एक मछली के उदर में चला गया और उससे मछेन्द्रनाथ का प्रादुर्भाव हुआ जो आज 
भी उस मच्छ के उदर में स्थित है। हे राजन आप उनसे ही वह प्रश्न पूछिए । 

उस राजा की यह वात सुनकर पारसनाथ सिंधु में उस मच्छ की खोज में रत 
हो गये। उन्होंने बड़े-बड़े जाल डलवाए। अपनी सेना समुद्र को मथने में लगवा दी। 
अनेक प्रकार के मच्छ और कच्छप समुद्र से निकाले गए जल-जन्तुओं में आतंक छा 
गया। उन्होंने समुद्र देव से अपनी रक्षा की प्रार्थना की। समुद्र ने ब्राह्मण का रूप धारण 
किया। समुद्र के अगणित रत्न और मोती उसने पारस नाथ को भेंट किए और प्रार्थना 
की कि आप समुद्र के प्राणियों का क्यों संहार कर रहे हैं। जिस उद्देश्य से आप यहां 
आए हैं वह यहां पूर्ण नहीं होगा। मच्छ के उदर में बैठा हुआ योगी तो क्षीरसागर में 
है। 

पारसनाथ ससैन्य क्षीर सागर को मथने चल दिए किन्तु वहां भी उन्हें सफलता 
नहीं मिली । तव किसी वुद्धिमान ने सुझाया कि साधारण जालों से यह मच्छ नहीं पकड़ा 
जाएगा, इसको पकड़ने के लिए ज्ञान का जाल डालो। यह उपाय सफल हुआ और 
वह मच्छ जल से वाहर आ गया, जिसके उदर में वह योगी था। 

फिर उस मच्छ को चीरने का प्रयास होने लगा, किन्तु सभी हथियार असफल 
हुए । जव ज्ञान गुरु से पूछा गया तो उन्होंने कहा कि इसे विवेक की छुरी से चीरो। 
जव विवेक को छुरी से वह मच्छ चीरा गया तो उसमें से ध्यानस्थ मुनि प्रगट हुए। 
सात धातुओं का एक पात्र मुनि की दृष्टि से नीचे रखा गया। मुनि का ध्यान भंग 
हुआ, उनकी दृष्टि उस पात्र पर पड़ी और वह भस्म हो गई। यदि अन्य कोई उस 
समय उनके नेत्रों के नीचे आ जाता तो वह किसी प्रकार न बच पाता। 

जब उनका क्रोध शान्त हुआ तो पारसनाथ ने उनसे पूछा-“बताइए संसार में 
ऐसा कौन सा राजा, योद्धा या प्रदेश है जिसे में अभी तक अपने आधीन नहीं कर 
सका हूं। मैंने अपना राज्य सर्वत्र फैला दिया है। मैंने अनेक यज्ञ किए हैं। में द्वितीय 
ही हूं।” 

इस पर मच्छेनद्र ने उत्तर दिया-क्या हुआ जो तुमने सम्पूर्ण संसार को जीत कर 
लोगों को त्रसित कर दिया है। क्या हुआ जो तुमने अपनी सेना स्थापित कर दी है, 
जो मन इस सम्पूर्ण संसार को जीतता है तुम उसी को अभी तक नहीं जीत सके हो। 
इस प्रकार तुमने अपना लोक परलोक दोनों ही गंवा दिया है। 

मच्छेन्द्रनाथ ने उपदेश देते हुये कहा-भूमि का तुम क्या अभिमान करते हो यह 

तो किसी के साथ नहीं गई। यह पृथ्वी बड़ी छलिया है, यह न॑ किसी की हुई है न 
किसी की होगी। तुमने अपने भण्डार भर लिए, अनेक पत्तियां रख लीं किन्तु ये तो 
साथ नहीं जाएंगे और की क्या बात स्वयं तुम्हारी देह तुम्हारे साथ नहीं जाएगी। 

पारस नाथ ने पूछा-मुझे उसका नाम बताओ जिसे मैं अभी तक जीत नहीं सका 
$ मच्छेन्द्र ने कहा, उसका नाम अविवेक है और उसका स्थान हृदय है। तुम उसे 
जीत नहीं सकते। इस अविवेक ने बलि, वामन, कृष्ण, विष्णु, राम, रावण को अपने 
वश में कर लिया। इसी ने वीर सुंभासुर का बध करवाया। महिषासुर और मधुकैटभ 
को नष्ट किया। इसने कामदेव को अपना मन्त्री बनाया है और इतने देवता, दैत्यों, 
गंधर्व सभी को दण्डित किया है। इसी ने कौरवों को रण में पराजित किया, रावण 
के दश शीश कटाए। जिन्होंने भी क्रोध किया, ऐसे देव दानव और यादव नष्ट हुए। 
इसलिए यह अविवेक रोष से भर कर जिस दिन सेना सहित आएगा उस दिन विवेक 
के अतिरिक्त और कोई इसका प्रतिकार नहीं कर सकेगा। 

पारस नाथ ने पूछा-अविवेक, और विवेक एक ही कुल, माता-पिता की सन्तान 
हैं फिर इनमें इतना वैर भाव क्यों है? मुझे यह समझाइए। 

मच्छेन्द्र ने कहा, अविवेक का रंग काला है। वह काले घोड़ों वाले काले रथ पर 
चढ़ता है। उसका सारथी काला है। काला धनुष, काली ध्वजा से वह युक्‍त है। अपने 
इस रूप से वह संसार को मोहित कर लेता है। वह मानो दूसरा कृष्ण है। 

इसके पश्चात्‌ मच्छेन्द्र ने कामदेव, बसंत, हुलास, आनन्द, भ्रम, कलह, बैर, 
आलस्य, मद, कुवृत्ति, गुमान, अपमान, अनर्थ, निन्दा, नरक, दुःशील, क्षुधा, कपट, लोभ, 
मोह, क्रोध, अहंकार, द्रोह, सन्देह, झूठ, मिथ्या, चिन्ता, दारिद्र, शका, अशोभा, असन्तोष, 
नाश, हिंसा, कुमन्त, अलज्जा, चोरी, व्यभिचार, स्वामिधात और कृतघ्नता, मित्रद्रोह, 
राजद्रोह, ईर्ष्या, उचाट, घात, वशीकरण, आपदा, भूल्ठता, वंशकुठार, वियोग, अपराध, 
खेद, कुक्रिया, ग्लानि आदि मानवीय बुराइयों का बड़ा चित्रमय वर्णन किया है। ये 
बुराइयां किस प्रकार मनुष्य को अपने प्रभाव में ले आती हैं और उनसे वचने का उपाय 
शक्ति, सैन्य, धन या राज्य नहीं है। ये बुराइयां मानो अविवेक राजा के सुभट हैं। 
इनसे युद्ध केवल विवेक द्वारा ही किया जा सकता है। 

इसके पश्चात्‌ मछेन्द्रनाथ विवेक और उसके सुभटों का वर्णन करते है। वे 
कहते हैं विवेक श्वेत रंग का छत्र धारण करता है, उसके घोड़े और रंग श्वेत हैं, श्वेत 
शस्त्रों से शरीर शोभित होता है जिन्हें देखकर देवताओं और मनुष्यों का भ्रम दूर होता 
है। उसे देखकर चन्द्रमा चकित हो जाता है। सूर्य अपनी भव्यता भूल जाता है। भ्रमर 
उसके सौन्दर्य के चारों ओर चक्कर लगाते हैं। सुर, असुर, नर डोल जाते हैं। हे राजा 
ये विवेक का सौन्दर्य है जो अति बलिष्ट है, जिसकी वन्दना बड़े-बड़े मुनि, महीप करते 
हैं और तीनों लोकों में जिसकी चर्चा होती हैं।” 

विवेक के सुभट है-धीरत, व्रत, संयम, नियम, विज्ञान, स्नान, निवृत्ति, भावना, 

योग, अर्चा, पूजा, अविकार, विद्या, लज्जा, संयोग, सुकृति, अमोह, अलोभ, हठी, जपी, 
तपी, अकाम, अक्रोध, सुलज्ज, निरहंकार, भक्ति, शान्ति, पाठ, सुकर्म, सुयज्ञ, प्रबोध, 
दान, सुनियम, सत्य, सन्तोष, तप, जाप, प्रेम, प्राणायाम, ध्यान, शुभाचार, अनुरक्ति, 
समाधि, उद्यम, उपकार, सुविचार, संयोग, होम, पूजा, विरत्तता सतूसंग, प्रीति आदि। 

इसके पश्चात्‌ अविवेक और विवेक के मध्य सैसन्य युद्ध का विस्तृत वर्णन है। 
यह युद्ध वीस लाख वर्षों तक चलता रहा, किन्तु कोई भी पराजित नहीं हुआ |” पारस 
नाथ ने यह सब मछेन्द्रनाथ से कहा और मछेन्द्रनाथ की दृष्टि से चरपटनाथ का जन्म 
हुआ ।'* चरपटनाथ ने पारस नाथ को उपदेश दिया कि किस प्रकार ; पुरुष ने 
सृष्टि की उत्पत्ति की। उसके मुंह से ओंकार निकला जिससे यह भूमि आकाश सभी 
वन गए। उसने अपने दाहिने सत्य को वाएं भाग से झूठ को बनाया। जन्म लेते ही 
ये दोनों (सत्य और झूठ) आपस में युद्ध करने लगे। यह युद्ध तभी से चला आ रहा 
हे ॥* यदि सहस्रो वर्षों की आयु हो जाए, सहस्रों रसना सदा के लिए उसका गुणगान 
करने के लिए मिल जाएं, सहस्रां युगों तंक उस वात पर विचार किया जाए तव भी 
तुम्हारे ब्रह्मम का पार नहीं पाया जा सकता। 

व्यास पराशर आदि बड़े-बड़े ऋषि भी उसका अंत नहीं समझ सके। उसके नाम 
के अतिरिक्त और कुछ भी सत्य नहीं है। 

पारसनाथ ने कहा, में उसे (अविवेक को) जीत नहीं सका इसलिए मैं चिन्ता 
में भस्म हो जाऊंगा। यह विचार करके उसने प्रगट सभा में इसकी घोषणा कर दी। 
चिता बनाई गई, पारसनाथ ने स्वयं अग्नि प्रज्वलित कर ली और स्वयं उसमें भस्म 
हो गया। 


ज्ञान प्रबोध 


ज्ञान प्रबोध गुरु गोबिन्द सिंह की एक तात्विक रचना है जो पौराणिक कथा 
और पृष्ठभूमि से समन्वित है। इस रचना को दो भागों में विभाजित किया जा सकता 
है- 

1. स्तुति भाग । 

2. पौराणिक कथा से पुष्ट तत्त्व ज्ञान भाग । 

प्रथम भाग में 125 छंद हैं जो विशुद्ध रूप से ब्रह्म या अकाल पुरुष की स्तुति 
से पूर्ण हैं। इन पदों में कवि ने ब्रह्म विषयक अपनी उसी धारणा की पुष्टि की है जो 
शुद्ध व भक्ति रचनाओं जापु और अकाल स्तुति के माध्यम से प्रकट हुई है। 

वह कभी रूप, रेखा, वास, वेश, नाम अथवा वर्णन के अंदर नहीं आता।* वह 
योनियों से परे हैं” वह वीर रूप दुष्टों का दलनकर्त्ता है ।'” वस्तुतः उसका खल दल 
खण्डन रूप इस स्तुति अंश में भी प्रमुख है- 

खल दल बल हरणं दुस्ट विदरणं असरणं सरणं अमित गतं।। 

चंचल चख चारण मच्छ विडारन पाप प्रहाण अमित मतं ।। 

आजान सुवाहं साहन साहं महिमा महं सरव मई।। 

जल थल वन रहिता बन त्रिन कहिता खलदलि दहिता सुनरिसही । 110 । 180 ।। 


उस अकाल पुरुष की सर्वोच्चता एवं सर्व शक्तिमान इस छंद में मुखर हो उठी 


वेद भेद नहिं लखै ब्रह्म ब्रह्मा नाहि वुज्झै।।। 
विआस परासर सुक सनादि सिव अन्तु न सुज्झै।। 


सनति कुमार सनकादि सरव जिउ समा न पावहि।। 

लख लखमी लख विसन किसन कई नेत बतावहि।। 
असंख रूप अनैभ प्रभा अति बलिस्ट जल थलि करण।। 
अच्युत अनन्त अद्दै नाथ निरंजन तव सरण।। 12113211 


इस प्रकार 125 छंदों के इस खण्ड में भक्त ने अपने आराध्य के प्रति अपनी 
आस्था प्रगट की है। 

द्वितीयांश का प्रारम्भ एक तात्विक प्रश्‍न से होता है- 

एक दिन जीवात्मा ने आश्चर्यान्वित होकर ईश्वरात्मा से पूछा-वह कौन है 
जिसका अमित तेज है और जो अद्‌भुत विभूति है?!” 

परमात्मा ने उत्तर दिया-हे जीवात्मा यह ब्रह्म है। जिसका अमित तेज है, जो 
गति और कामना रहित है। जिसमें भेद, भ्रम, कर्म और काल नहीं है जो शत्रु मित्र 
सब पर कृपा रखता है ।'* जो पानी में डूबता नहीं । (वायु से ) सुखाया नहीं जा सकता। 
कारने से काटा नहीं जाता। अग्नि से जलता नहीं । सहस्रों शस्त्रों से जिसकी हानि 
नहीं होती। जिसका कोई शत्रु-मित्र, जाति बिरादरी नहीं हैं ।” यदि सहस्रों शत्रु एकत्र 
होकर उस पर प्रहार करें तो भी वह छेदा नहीं जा सकता, खंडित नहीं होता, अग्नि 
में जलता नहीं, सिन्धु में डुबोया नहीं जा सकता, वायु उसे सुखा नहीं सकती |” 

फिर आत्मा ने प्रश्‍न किया-संसार में जो चार वर्ग हैं उनकी व्याख्या कीजिए ।% 

परमात्मा ने उत्तर दिया-एक है राज धर्म, एक दान धर्म, एक योग धर्म और 
एक है मोक्ष धर्म ॥।* 

ज्ञान प्रबोध में वर्णित ये चार वर्ग (धर्म) 

1. राजधर्म, 2. दान धर्म, 3. भोग धर्म, और 4. मोक्ष धर्म प्राचीन ग्रन्थों में 
वर्णित पुरुषार्थ चतुष्टय, अर्थ, धर्म, काम और मोक्ष ही हैं। 

फिर जीवात्मा ने परमात्मा से कहा कि इन चारों धर्मो का विस्तार से वर्णन करो। 
पहले दान धर्म का वर्णन करो, किस प्रकार राजाओं ने इस धर्म का पालन किया |» 

परमात्मा ने उत्तर दिया, तीन युगों (सत्‌, त्रेता और द्वापर) के राजाओं का वर्णन 
अति कठिन है क्योंकि उनके दान धर्म की गाथा और उनकी संख्या अपार है |» वर्णन 
कलियुग से प्रारम्भ होता है। कलियुग के प्रारम्भिक काल में जो राजा हुए कवि उनका 
वर्णन करता है” 

इस प्रकार ज्ञान प्रवोध में वर्णित कथा का प्रारम्भ महाभारत के अन्तिम चरण 
से होता है। युधिष्ठिर बड़े ही प्रतापी सम्राट थे, उन्होंने एक वृहत्‌ राजसूय यज्ञ किया 
और दूसरा अश्वमेध यज्ञ किया। उन्होंने अपरिमित दान दिया, संसार के सभी राजाओं 
को अपने आधीन किया। अन्त में जम्वू द्वीप पर ड सौ वर्ष राज्य करने के पश्चात्‌ 
वे (अपने भाईयों सहित) हिमालय पर चले गए और राज्य परीक्षित को दे गए। 

परीक्षित ने एक विशाल गज मेध यज्ञ किया। एक वार वे वन में आखेट के 
लिए गए। एक मृग का पीछा करते हुए उनकी भेंट एक ऋषि से हुई। उन्होंने उससे 
पूछा कि क्या मृग इसी मार्ग से गया है। ऋषि तो समाधिस्थ थे, उन्होंने कोई उत्तर 
न दिया। परीक्षित ने क्रोधित होकर एक मृत सर्प को, जो वहीं पड़ा था, धनुष के 
अग्र भाग से उठाकर ऋषि के गले में डाल दिया। आंख खुलने पर मुनि ने राजा को 
उसी सर्प से इसे जाने का शाप दे दिया।'* 

परीक्षित ने अपने वचाव के बहुत उपाय किए किन्तु सर्प दंश से उनकी मृत्यु 
हुई, उसके पश्चात उनके पुत्र जनमेजय राज्य के अधिकारी हुए। 

जनमेजय ने पिता के प्रतिकार के निमित्त सर्पमेध यज्ञ किया। उस यज्ञ में 
अगणित सर्प भस्म हो गए। अन्त में एक ब्राह्मण की ताइना से वह यज्ञ बन्द हुआ। 

जनमेजय ने काशी राज पर आक्रमण करके उसे पराजित किया और उसकी 
दो सुन्दरी कन्याओं से विवाह किया। विवाह में एक दासी भी मिली जो बड़ी सुन्दर 
और विदुषी थी। जजमेजय ने उससे एक पुत्र उत्पन्न किया । इन तीनों से उत्पन्न तीनों 
पुत्रों के नाम थे, असमेध, असमेधान, और दासी पुत्र का नाम था। अजैसिह'”। 
अजैसिंह वड़ा यौद्धा और यशवाला था। 

एक दिन राजा अपनी घोड़ी पर सवार होकर आखेट के लिए गया। वन में वह 
उसे एक जलाशय के निकट बांधकर एक वृक्ष के नीचे विश्राम करने लगा। उस जलाशय 
से एक घोड़ा निकला, उसने राजा की घोड़ी से संभोग किया। घोड़ी को गर्भ रह गया 
और फिर उससे काले कानों वाला सुन्दर घोड़ा उत्पन्न हुआ।' 

उस घोड़े से राजा ने अश्वमेध यज्ञ किया। यज्ञ के समय रानी किसी कार्य के 
लिए उठीं और उसी समय वायु के वेग के कारण उसके वस्त्र का अग्रभाग उड़ा जिसे 
देखकर वहां उपस्थित सभी ब्राह्मण हंस पड़े। रानी का यह अपमान देखकर राजा क्रोधित 
हो गया और उसने अनके ब्राह्मणों का वध करवा दिया ॥* 

ब्रह्मा हत्या के दोष के कारण राजा को कुष्ट रोग हो गया। राजा ने ब्राह्मणों 
को बुलाकर इस रोग से छुटकारे का उपाय पूछा। ब्राह्मणों ने कहा, हे राजा तुम व्यास 

जी से महाभारत की कथा सुनो, तुम्हारा रोग दूर हो जाएगा, तत्पश्चात्‌ राजा ने व्यास 
जी से महाभारत की कथा सुनी ।"? 

कथा के अन्त में जव व्यासजी ने कहा कि युद्ध में भीम द्वारा आकाश में फेंके 
हुए हाथी अभी तक आकाश में ही चक्कर काट रहे हैं, तो जनमेजय ने अविश्वास 
से नाक चढ़ा ली और कहा, यह ऐसे ही कहा है। परिणाम यह हुआ कि नाक के 
कुछ अंश पर कुष्ट रह गया और उसी से राजा की मृत्यु हुई।' 

इस प्रकार चौरासी वर्ष सात मास और चौबीस दिन जनमेजय ने राज किया।'" 

जनमेजय के तीनों पुत्र, असमेध, असमेधान, अजैसिंह बड़े ही पराक्रमी और 
शक्तिशाली थे। मृत्यु के पश्चात ज्येष्ठ पुत्र राजा बना, दूसरा मन्त्री बनाया गया और 
दासीपुत्र प्रधान सेनापति वना ।'” 

राज्य पाकर दोनों बड़े भाई (राजा और मन्त्री) सुन्दरी और सुरा में डूब गए, 
राज्य का सारा कार्य भार अजैसिंह के हाथ में आ गया। वह जैसा चाहता वैसा ही 
करता ॥४९ 

एक दिन तीनों चौपड़ खेलने बैठे, खेल-खेल में ही एक ने अजैसिंह पर व्यंग 
किया-अरे यह तो दासीपुत्र है, यह क्या करेगा? यह क्या दांव लेगा? इससे कौन सा 
शत्रु मरेगा?'” 

इसके पश्चात खेल शुरू हुआ, उस खेल में दोनों बड़े भाई (राजकुमारियों से 
उत्पन्न) एक पक्ष में थे और अजैसिंह दूसरी ओर। खेल में ही स्पर्धा बढ़ी और युद्ध 
की नौबत आ गयी। भाइयों में भयानक युद्ध हुआ और दोनों भाईयों की सेना अजैसिंह 
द्वारा पराजित होकर भाग गयी। हारा हुआ असमेध उड़ीसा के राजा तिलकसेन के 
आश्रय में चला गया वहां उसकी भेंट एक सनाढूय ब्राह्मण से हुई जो बड़ा विद्वान था 
और राज्य में जिसकी बड़ी प्रतिष्ठा थी। उस व्राह्मण के आश्रय में सदैव धर्म शास्त्र 
और ज्ञान की चर्चा हुआ करती थी। वहां किसी छोटे-बड़े का भेदभाव नहीं था। 

अजैसिंह अपने भाइयों का पीछा करता हुआ उस आश्रम तक पहुंच गया। 
अजैसिंह का आगमन सुनकर दोनों भाई बहुत डर गये और उस ब्राह्मण के चरण 
पकड़कर प्राणों की भिक्षा मांगने लगे। 

उस ब्राह्मण ने अजैसिंह से कहा किस मेरे आश्रम में सभी व्राह्मण हैं, क्षत्रिय 
एक भी नहीं। इस पर अजैसिंह ने कहा, यदि सव ब्राह्मण हैं तो इन्हें अपनी कन्या 
दीजिए और मेरे साथ बैठकर भोजन कीजिए। राजा (अजैसिंह) के भय से उन्होंने यह 
कार्य किया। उन लड़कियों के गर्भ से जो सन्तान हुई उनसे सनोढ़ गोत्र चला। जिन्होंने 
राजा के साथ भोजन किया और उन्हें कन्याएं दीं उनसे राजपूत उत्पन्न हुए । जिन्होंने 
राजा को आज्ञा स्वीकार नहीं की उन्हें उसने अग्नि में भस्म कर दिया। 

इस प्रकार बयासी वर्ष आठ माह और दो दिन राज्य करने के पश्चात अजैसिंह 


की मृत्यु हुई । 

अजैसिंह के पश्चात जग राजा हुआ, उसने कामरूप प्राग्ज्योतिष से ब्राह्मण बुलाए 
और एक विशाल पशुमेध यज्ञ किया। 

उसके पश्चात 'मुनी' राजा हुआ। यह वड़ा पराक्रमी था। इसने शत्रुओं का नाश 
किया। एक विशाल यज्ञ का इसने भी आयोजन किया। 

ज्ञान प्रवोध ग्रंथ 'मुनी' के यज्ञ के साथ ही समाप्त हो जाता है। दशम ग्रंथ 
की उपलव्ध प्रतियों में अन्य ग्रंथों की भांति इसकी समाप्ति की कोई चर्चा नहीँ है। 
ग्रंथ के कथा प्रसंग का एकाएक समाप्त हो र भी इस ओर संकेत करता है कि 
यह पूर्ण हा है। संभव है इस अंश का कुछ भाग युद्धों की विभीषिका में कहीं नष्ट 
हो गया हो। 


शस्त्र नाम माला 


“शस्त्र नाम माला” गुरु गोविन्द सिंह की दृष्टकूट शैली में लिखी हुई एक 
वैचित्र्यपूर्ण रचना है। दृष्टकूट शेली में अपनी बातों को व्यक्‍त करना उस यूग के साहित्य 
की एक प्रवृत्ति थी। जिस प्रकार सन्त कवि भक्ति-भाव की अभिव्यक्ति के लिए 
साधारण गेय-पद शैली को अपनाते थे, उसी प्रकार रहस्यात्मक भावों को प्रगट करने 
के लिए वे दृष्टकूट-पद शैली का अनुसरण करते थे। आत्म-चिंतन के गूढ़ विषयों को 
रहस्यात्मक भाषा में प्रगट करने की परम्परा भारत में प्राचीन काल से ही चली आ 
रही थीं ऋग्वेद में बहुत कुछ प्रतीक रूप में कहा गया है, उपनिषद्‌ तो गुह्यविद्या का 
ही मुख्य रूप से प्रतिपादन करते है। इस शैली में जहां एक ओर गूढ़ विषय का प्रतिपादन 
होता है, वहां दूसरी ओर आलंकारिकता भी स्वाभाविक थी। आगे चलकर संस्कृत-काव्यों 
में तो यह आलंकारिकता और चमत्कारवादिता इतनी अधिक प्रिय हुई कि एक-एक 
अक्षरों के श्लोक बनाये गये और अन्वय मात्र से भिन्नार्थ रखने वाले काव्यों का प्रणयन 
हुआ। संस्कृत-साहित्य में यह प्रवृत्ति नैषध काव्य तक चलती रही !* 

सिद्धो और नाथपंथी हठयोगियों ने अपनी बानियों में इस रहस्यात्मक प्रवृत्ति को 
अपनाया | सहज भावाभिव्यक्ति वाले भक्तिकाव्य में भी इस रहस्यात्मक पद्धति को 
अपनाया गया। विद्यापति, जायसी, कबीर और सूरदास की रचनाओं में उलटवासियों 
और दृष्टिकूट पदों का अभाव नहीं है। परन्तु गुरु गोविन्दसिंह की इस रचना का विषय 
कोई रहस्यात्मक अनुभूति नहीं है। अपनी भक्ति, वीर और श्रृंगार की रचनाओं में उन्होंने 
कहीं दृष्टकूट शैली का प्रयोग नहीं किया हैं 

शस्त्र नाम माला गुरु गोबिन्द सिंह की एक दीर्घ रचना है। इसमें कुल 1318 
छन्द हैं और 5 अध्यायों में विभाजित है। अध्यायानुसार उनका संक्षिप्त परिचय इस 


प्रकार है। 

प्रथम अध्याय 


इस अध्याय में कुल 27 छन्द हैं और उनमें शस्त्रं का दैवीकरण कर उनकी 
स्तुति की गयी है।' युद्ध भाव प्रेरित कवि ने अपनी इस रचना में स्पष्ट घोषणा की 
है कि कृपाण, खंडा, खड्ग, बन्दूक, गंड़ासा, तीर, तलवार, सरोही, वरछी आदि अस्त्र-शस्त्र 
ही मेरे इष्ट हैं- 


अस कृपान खंडो, खडूग, तुपक तबर अरु तीर।। 
सैफ सरोही सैहथी यहे हमारे पीर । । 


इसके आगे के सभी छन्दों में कवि ने सभी अस्त्रों-शस्त्रों में उस महान काल 
शक्ति का ही आरोप किया है, जो उनका इष्ट है ।'७' वह महान शक्ति सर्व-व्याप्त है। 
वही दिन है, वही रात्रि है, वही जीवों कीं जन्मदाता है और अपने कौतुक के लिए 
उनमें जीवों में) वाद-विवाद वह स्वयं ही उत्पन्न करती है।”” जितने भी अवतार हुए 
हैं वे भी उसी महान कालशक्ति के ही रूप है।”” और अस्त्र-शस्त्र के रूप में व्यक्त 
उस महान काल शक्ति से ही वे अपने शत्रुओं का विनाश, अपनी विजय और 
मनोकामना की पूर्ति का वरदान मांगते हैं ॥४) 

इस अध्याय में लगभग 80 प्रकार के अस्त्र-शस्त्रों की चर्चा हुई है। इस गणना 
में एक ही शस्त्र के विभिन्न रूप भी आ गए हैं। वर्णित शस्त्रों की तालिका इस प्रकार 
है- 

सांग, सिरोही, सैफ (सीधी तलवार), असि, तीर, तुपक (बन्दूक), शूल, जमदाढ 
(कटार), खण्डा (दोनों ओर धारवाला अस्त्रो, तेबर (गंडासा), सैहथी (बरछी), निखंग, 
कटारी, शैल (बरछा), कर्द (छुरी) सिमर (ढाल), कवच, तलवार, बिछुआ, बांक, वज्र, 
गुरज (गदा जैसा लोहे का अस्त्र), गदा, तुफंग, चाकू खंजर, बुदगा (छुरा), पाटस (एक 
प्रकार का खंडा) और पाश। 


द्वितीय अध्याय 


द्वितीय अध्याय में 47 छन्द हैं। इस अध्याय में तलवार, जमदाढ़ (करार), सेहथी 
(कटारी), बरछी और चक्र अस्त्र-शस्त्रों का वर्णन है। 

इस रचना की शैली वैशिष्ट्य इस अध्याय से ही प्रारम्भ होता है। प्रारम्भिक 
छन्दों में अधिक चमत्कार प्रदर्शन नहीं है। इस अध्याय के पहले दोहे में कवि कहता 
है-पहले कवच शब्द कहो, फिर उसके साथ अरि शब्द लगा दो, कृपाण का अर्थवोध 
होगा ॥४* 

इसी प्रकार जमदाढ़ (कटार) के लिए कवि कहता है-पहले उदर शब्द कहो फिर 

अरि शब्द का उच्चारण करो। (उदर शब्द के पर्याय और अरि शब्दों के पर्यायी द्वारा) 
जो शब्द बनेंगे उनसे जमदाढ़ की ही वोध होगा |” 

शस्त्र नाम माला पुराण पौराणिक उल्लेखों का अथाह सागर है। रचनाकार के 
गहन पौराणिक ज्ञान का परिचय इस एक ग्रंथ से प्राप्त होता है। 

चक्र विष्णु का प्रिय शस्त्र था। इसलिए चक्र की चर्चा करते हुए विष्णु और 
उनके कृष्ण रूप के विविध पौराणिक प्रसंगों की चर्चा की गयी है- 


विसन नाम पृथमे र पुन पद सस्त्र उचरि ।। 
नाम सुदरसन के समै निकसत जाहि अपार । 17511 


विष्णु के किसी भी नाम के साथ 'शस्त्र' शब्द जोड़ दिया जाए तो चक्र का 
भाव स्पष्ट हो जाता है। विष्णु के चक्र से मुर, मधु, नरकासुर, वकत्र, शिशुपाल 


(चंदेरीनाथ आदि शत्रु मारे गये। इसलिए यदि उनके नामों के साथ मर्दन, हा, रिपु, 
सूदन आदि शब्द लगा दिए जाएं तो उससे चक्र का बोध होगा ॥% 


तृतीय अध्याय 


तृतीय अध्याय में कुल 178 छन्द हैं और सभी छन्दों में तीर के नामों का वर्णन 
है। प्रथम छन्द में कवि तीर के विभिन्न नामों की चर्चा करता हुआ उनसे अपनी विजय 
और अपना काम पूरा करने की कामना करता है- 


विसख वाण सर धनुज भन कवचांतक के नाम।। 
सदा हमारी जै करौ सकल करौ मम काम।।751। 


स्थूल ढंग से इन नामों को निम्न प्रकार से विभाजित किया जा सकता है- 
. संहारक नाम। 
. व्यक्ति विशेष के प्रिय शस्त्र होने के सम्बन्धित नाम | 
. धनुष और भलक से सम्वन्धित नाम। 
. आकाशचर। 
. विष-युक्त । 
. अन्य। 

इन नामों में सबसे अधिक संख्या संहारक नामों की है। वाणों द्वारा पशु मारे 
जाते है इसलिए 'मृगहा?' पक्षी मारे जाते हैं इसलिए 'पक्षी पर” वीर मारे जाते हैं, 
इसलिए 'सुभटहा''” आदि अनेक नाम बाण के लिए प्रयुक्त हुए हैं। अधिकांश संहारक 
नाम पौराणिक पृष्ठभूमि और वैयक्तिक आधार पर हैं। कर्ण,' कृष्ण अभिमन्यु,“ 
रावण, कुंभकर्ण,“ बालि'“ आदि पौराणिक पुरुषों की मृत्यु “वाण” से हुई, इसलिए 


SO RH (० 12 rm 


217 / गुरु गोबिन्द सिंह और उनकी हिन्दी कविता 


Hindi Premi 


इनके विभिन्न नामों के साथ 'अरि' अथवा कोई पर्यायवाची शब्द लगा देने से वाण 
का बोध होता है। 

कृष्णारि या दशाननारि मात्र कह देने से ही वाण का बोध कराया गया हो, इतना 
नहीं हैं कृष्ण या रावण (इन दो की ही विशेष चर्चा है |) को अनेक प्रत्यक्ष और अप्रत्यक्ष 
संकेतों दारा बोधगम्य करा कर कवि 'अरि' शब्द को उससे युक्‍त करता है। और बाण 
का संकेत देता है। लगभग 20 छन्द कृष्ण और 25 छन्द रावण से सम्बन्धित हैं। कृष्ण 
के लिए प्रयुक्त नामों में से कुछ इस प्रकार हैं- 


1. हलधर + अनुज=कृष्ण छन्द 141 
2. रोहिणेय, मुसली, हली, बलराम + अनुज=्कृष्ण छन्द 142 
9. अर्जुन + सूत=्कृष्ण छन्द 145 
4. पवन सुत (भीम) अनुज (अर्जुन) + सूत=कृष्ण छन्द 146 
5. भीष्म-अरि (अर्जुन)-सूत=कृष्ण छन्द 160 
6. धर्मज (युधिष्ठिर)-वन्धु (अर्जुन)-सूत=्कृष्ण छन्द 170 
7. सूर्यःपुत्र (कर्ण)-अनुज (अर्जुन)-सूत=्कृष्ण छन्द 173 
8. कालिन्दी -अनुज (यम)-तनुज (युधिष्ठिर)-अनुज (अर्जुन) 

अग्र (सारथी)-कृष्ण छन्द 174 
इसी प्रकार रावण के लिए प्रयुक्त नामों से कुछ इस प्रकार हैं- 

1. दस ग्रीवा या दस कंठ=रावण छन्द 188 
2. जटायु-अरि=रावण छन्द 189 
3. मेघ-धुनि (मेघनाद)-पिता=रावण छन्द 191 
4. नीर + घर (मेघ)-धुनि (मेघनाद)-पिता=रावण छन्द 197 


5. रावण मेघनाद का पिता था। मेघनाद के लिए मेघ धुनि (ध्वनि) जनद धुनि, 
अंबुद धुनि, धराधर धुनि, जलद नाद, नीरधर धुनि, धनसुतघर धुनि, आवाद धुनि, 
नीरद-धुनि, घनजधुनि आदि अनेक नामों का प्रयोग हुआ है। 

अर्जुन ने द्रोपदी के स्वयंवर के समय ऊपर लटकती हुई मछली को नीचे जल 
में छाया देखकर वाण से उसकी आंख में निशाना लगाया और द्रौपदी को प्राप्त किया । 
इस प्रकार वाण मस्त्य-चक्षु-अरि हुआ । लगभग 25 छन्दों में इस प्रसंग का विविध प्रकार 
से आश्रय लेकर बाण को अभिहित किया गया है। उदाहरण स्वरूप- 

प्रिथम मीन को नाम लै चखु रिपु वहुर बखान ।। 

सकल नाम स्री बान के लीजहु चतुर पछान।।2071। 


मछली के लिए प्रयुक्त विभिन्न नाम- 
1. मत्स्य छन्द 206 
2. मीन छन्द 207 

3. मकर छन्द 208 
4. झख छन्द 209 
5. सफरी छन्द 210 
6. मछरी छन्द 211 
7. जलचर छन्द 212 
8. संवरारि (कामदेव) ध्वज छन्द 215 
9. पिनाकी (शिव) और (कामदेव) ध्वज छन्द 216 
10. कार्तिकेय पितु (शिव) और 2 ध्वज छन्द 219 
11. सलिल (गंगा) धर (शिव) अरि (कामदेव) ध्वज छन्द 221 
12. पार्वतीश (शिव) अरि (कामदेव) ध्वज छन्द 225 


व्यक्ति विशेष के प्रिय शस्त्र होने से संबंधित नाम 


धनुष-वाण शिव, कामदेव और अर्जुन के प्रिय शस्त्र हैं। यदि शिवायुध, कामायुध 
अथवा अर्जुनायुध कह दिया जाए तो वाण का भाव स्पष्ट हो जाता है। तत्सम्बन्धी 
अनेक छन्द इस अध्याय में हैं। 


शिवायुध 


सहस नाम शिव के उचरि अस्त्र सबद पुनि देहु।। 
नाम सकल स्री वान के चतुर चीन चित लेहु।।11311 


कामायुध 


पुहप धनुख के नाम कहि आयुध वहुर उचार।। 

नाम सकल स्री बाण के निकसत चले अपार । 110211 
न जः i 

सकज मीन के नाम कहि कैतुवायुध कहि अंत।। 

नाम सकल स्री बाण के निकसत जाहि अनंत । 1103 | । 


ET ऱ्ह 7+ 


अर्जुनायुध 
सभ अरजुन के नाम कहि आयुध सबद बखान ।। 
नाम सकल स्री बान के लीजहु चतुर पछान।111611 

धनुष और झलक से संबंधित नाम 


बाण धनुष से युक्‍त है और उसके आगे तेज फल होता है। इससे संबंधित कुछ 
नाम इस प्रकार हैं-. 


धनुख सवद प्रिथम उचरि अग्रज बहुत उचार।। 
नाम सिलीमुख के समै लीजहु चतुर सुधार । 176 ।। 
+ + ~ 
सभ झलकन के नाम कहि आदि अंत धर देहु।। 
नाम सकल स्री वाण के चीन्ह चतुर चित लेहु।।1061।। 


आकाशचर 


बाण को आकाशचर कहा गया है। तत्सम्बन्धी लगभग 20 छन्द इस अंश में हैं- 
सभ आकाश के नाम कहि चर पद बहुर वखान।। 
नाम सिलीमुख के सभे लीजै चतुर पधान | 18511 


आकाश के लिए प्रयुक्त विभिन्न नाम 


1. खं, आकाश, नभ, गगन छन्द 86 
2. आसमान, सिपिहर, दिव, गरन्दु छन्द 87 
3. चन्द्र धर छन्द 88 
4. गौ, मरीच, किरण + धर (चन्द्रमा) धर (आकाश) छन्द 89 
5. रजनीश्वर (चन्द्रमा) दिनहा (चन्द्रमा) धर छन्द 90 
6. रात्रि, निशा, दिन घातिनी + चर (चन्द्रमा) धर छन्द 91 
7. शशि उपार्जनि (रात्रि) रवि हरनि (रात्रि) + चर (चन्द्रमा) + धर छन्द 92 
8. किरण घर (चन्द्रमा) + धर छन्द 94 
9. समुद्र सुत (चन्द्रमा) + धर छन्द 95 
10. जलजीव आश्रय (समुद्र) + सुत (चन्द्रमा) + धर छन्द 99 
विषयुक्त 


युद्ध काल में वाण-फल को विषयुक्त कर दिया जाता था। तत्सम्बन्धी नामों 
के कुछ उदाहरण इस प्रकार हैं- 
बिख के नाम उचारिकै रव पद बहुर बखान।। 
नाम सकल ही वाण के लीजौ चतुर पछान।11081। 

सकल सिंघ की नाम लै तनै सवद कौ देहु ।। 
घर पद बहुर बखानीऐ नाम वान लखि लेहु।।12911 


अन्य नाम 
कवचभेदक 


सकल कवच के नाम कहि भेदक वहुर बखान ।। 
नाम सकल स्री वाण के निकसत चलै प्रमान। हु 1। 


चर्मभेद 


नाम चरम के प्रिथम कहि छादक बहुर बखान | । 
नाम सभे ही वाण के चतुर चित्तु मैं जानु। 181 ।। 


अनेक शस्त्रों को नष्ट करने वाला 


प्रिथम सस्त्र सभ उचरिकै अंत सवद अरि देहु ।। 
सकल नाम स्री वाण के चीन्ह चतुर चितु लेहु 23511 


सूल सैहथी सत्र हा सिप्रादर कहि अंत।। 
सकल नाम स्री बाण के निकसत चलहि अनन्त ।।१361। 


वाण की स्तुति में कवि ने एक प्रश्‍न उपस्थित किया है- 
“वह बादलों की तरह वस्सता है, उसमें यशरूपी खेती होती है परन्तु वह वादलों 
जैसा शीतल नहीं है-बताओ वह क्या है?” 


चतुर्थं अध्याय 


इस अध्याय में कुल 207 छन्द हैं और सभी छन्दं द्वारा “पाश”? का वर्णन 
है, जिसे कवि ने “पांस” शब्द से सम्बोधित किया है। 

पाश का वर्णन कवि ने मुख्यतः दो रूपों में किया है- 

1. शक्ति या व्यक्ति विशेष के शस्त्र के रूप में। 

2. संहारक के रूप में। 

शक्ति या व्यक्ति विशेष के शस्त्र के रूप में जिनका उल्लेख है, उनमें हैं- 

1. वरुण 

2, काल 
3. ठग 
वरुणायुध 


पाश वरुणदेव का प्रमुख शस्त्र है," इस तथ्य का उल्लेख घुमा-फिराकर प्रत्यक्ष 
और अप्रत्यक्ष नामों के द्वारा लगभग 100 छन्दों में हुआ है । प्रारम्भिक छन्दों में ही 
कवि कहता है- 


वीर ग्रिसतनी ग्रीवधर वरुणायुध कहि अंत।। 
सकल नाम स्री पांस के निकसत चलें अंतत । 1253 ।। 


वरुण के लिए प्रयुक्त विभिन्न नाम 


1. जलधिराज छन्द 254 
2. नदी + ईश-समुद्र-ईश छन्द 255 
8. गंगा + ईश-समुद्र-ईश छन्द 256 
4. चन्द्रभगा पति छन्द 323 
5. शतुद्रवनाथ छन्द 324 
6. सतलज-ईश छन्द 325 
7. विपासा-ईश छन्द 326 
8. रावी-ईश छन्द 327 
9. सिन्धु-ईश छन्द 329 
10. विहथि (वितस्ता)-ईश छन्द 830 
11. नील-ईश छन्द 332 
12. यमुना-पति छन्द 333 
18. कृष्णा-ईश छन्द 334 
14. भीमरा-ईश छन्द 335 
15. ताप्ती-ईश छन्द 336 
16. ब्रह्मपुत्र-ईश छन्द 340 
17. घाघरा-ईश छन्द 344 
18. सरस्वती-ईश छन्द 345 
19. आमू (ईरान की एक नदी) ईश छन्द 346 


उपर्लिखित कुछ नाम वरुण के समुद्र के स्वामी होने के नाम को प्रगट करते 
हैं, किसी नदी के स्वामी समुद्र और उसके स्वामी होने के नाम को प्रगट करते हैं अथवा 

सीधा ही किसी नदी के - होने क नाम को प्रगट करते हैं। ऊपर दी हुई तालिका 
में अनेक नदियों में गंगा और यमुना की विशेष चर्चा है, जिन्हें अनेक नामों से पुकारा 
गया है। कुछेक नाम ये हें- 


गंगा 


जटज, जाहवी, अघहा, किलबिख, पाप रिपु, अधर्म पाप नासनी आदि। 
यमुना 

कालिन्दी, कालनुजा, कृष्णबल्लभा, सूर्यपुत्रि, भानु आत्मजा, सूर्य आत्मजा, काल 
पिता तनुजा, दिवकर तनुजा आदि। 

वरुण के लिए तड़ाग-ईश शब्द का भी प्रयोग हुआ है- 


प्रिथमै भाखि तड़ाग पद ईसरास्त्र पुनि भाखु।। 
नाम पांसि के होत हैं चीन्ह चतुर चितु राखु ।13701। 


तड़ाग के लिए प्रयुक्त नाम 
सरोवर, जलधर, मघजाधर, वारिधर, घनजधर, अंबुदजाधर, नीरधर, हरधर, 


जलजनत्राणि आदि। 
वरुण पश्चिम दिशा के स्वामी हें । कवि ने उन्हें पश्चिमेश्वर नाम से भी सम्बोधित 


किया है- 


पच्छम आदि वखानि के ईसर पद देहु।। 
आयुध वहुर बखानीऐ नाम पांसि लखि लेहु।।30811 


कालायुध 
पाश के कालका शस्त्र होने का वर्णन अनेक छन्दों “में है- 


वीर ग्रिसतनी सुभटहा कालायुध जिह नाम।। 
परौ दुस्ट के कठमै करौ हमारौ काम । 12841 । 


दूसरे छन्द में काल को अनेक नामों से पुकारा गया है- 


काल अकाल कराल भनि आयुध बहुर बखानु।। 
सकल नाम ए पांसि के चतुर चित्त महि जानु । 1285 |। 


228 / गुरु गोबिन्द सिंह और उनकी हिन्दी कविता 


Hindi Premi 


काल के लिए प्रयुक्त विभिन्न नाम 


1. सूर्य-पुत्र छन्द 286 
(सूर्य के लिए भानु, दिवाकर, दिनधि, दिनमणि, दिवकरि, रेनहा, दिनपति, निसरि, 
दिननाइक, अनेक पर्यायवाची नामों का प्रयोग हुआ है) 


2, यम छन्द 298 
8. पितरराज छन्द 296 
4. दंडी छन्द 297 
5. यमुनाभ्रात छन्द 298 
6. पितर ईसर छन्द 800 
7. पितर नाइक छन्द 301 
8. जगत धाइक छन्द 302 
ठगायुध 


पाश ठगों का भी प्रमुख शस्त्र रहा है। कवि कहता है- 


प्रियम ठगन को नाम ले आयुध बहुत बखान। 
सकल नाम ए पांसि के चतुर चित्त पहिचान । 1810 ।। 


ठगों के लिए प्रयुक्त विभिन्न नाम 


1. बाटिहा छन्द 311 
2, मगछिद छन्द 312 
3. मारगमार छन्द ५13 
4. पंथ करखण छन्द 314 
5. राह रिपु छन्द 316 
6. धनहरता छन्द 317 
7. माल काल छन्द 318 
8. माया हरन छन्द 319 
9. मगहा, पथहा, पेंडहा, धनहा, द्रिवहा छन्द 320 
10. बिखीआ छन्द 321 
11. बिख दाइक छन्द 322 

संहारक रूप में 
पक्षी संहारक 
पाश या जाल को कवि ने पर्यायवाची ही माना है। जालसे पक्षी पकड़े जाते हैं, इस 
लिए कवि ने निम्न छन्द में पक्षियों के अनेक प्रकार देकर पाश को उनका 'अंतक' कहा 
हे 


फोकी नोकी पर्खि धर पत्री परी वखान।। 
पच्छी पच्छि अंतक कही सकल पांसि के नाम।1१6411 


कठ रिपु 
पाश गले में पड़ती है। कवि ने विविध विधि से कंठरिपु कहा है- 
नारि कंठ गर ग्रीव मनि ग्रहिता वहुर बखान ।। 


सकल नाम ए पास के निकसत चलत अप्रमान | 1280 | । 
रितु अंतक 


रिपु पद प्रिथम बखानि के अतंक वहुर बखान।। 
नाम पांसि के होत हैं लीजहु समझ सुजान । 1404 । | 


खल अतंक 


आदि खल सबदु उचरि के अत्यांतक के दीन।। 
नाम पांसि के होत हैं चतुर लीजअहु चीन।।4061। 


वीरग्रस्तनि 


पाश वीर पुरुष को फंसाकर उसका अंत कर देती है, इसलिए कवि ने उसे वीर 
>ग्रस्तनि कहा है- 


नाम सु वीरन के सभै मुख तै प्रिथम उचारि।। 
ग्रिस्तनि कहि सभ पांसि के लीजहु नाम सुधारि । 1391 | । 


वीर पुरुष सेना का संहारक होता हैं इसलिए उसे दलहा (सेना का नाश करने 

वाला) कहा है और पाश को 'दलहाअंतक' कहा है- 


दलहा प्रिथम बखानिके अत्यांतक को देहु ।। 
नाम पांखि के होत हैं चीन्ह चतुर चित लेहु।।4101। 


वीर पुरुष के लिए सेना से संबंधित निम्न नामों का प्रयोग हुआ है- 


1 
2 
3 
4 
5. 
6 
7. 
8. 
9. 


10. 
11. 
. सन्रुणी रिपु 
. जुद्धनि रिपु 
. रिपुणी रिपु 
. अरिणी रिपु 
. राजनि रिपु 


महीप सिंह 


. प्रितनांतक 
. धुजनी अरि 
. बाहनी रिपु 
. सेना रिपु 


हयनी अंतक 


, गयनी अंतक 


पतिनी अरि 
रथनी रिपु 
जृपणी रिपु 
भटनी रिपु 
बीरणी रिपु 


. ईसरणी रिपु 
. भूपनि रिपु 
- नृपजन ईसणि रिपु 


राजनि रिपु 
; एसनि रिपु 
. नरेसणि रिपु 
. रावनी रिपु 
. राइनि रिपु 
. दैतनि रिपु 
. रदनी रिपु 
- बारणी रिपु 
. द्विपनी रिपु 
. दुरदनि रिपु 

छन्द 411 
छन्द 412 
छन्द 413 
छन्द 415 
छन्द 416 
छन्द 417 
छन्द 418 


छन्द 419 


छन्द 420 
छन्द 421 
छन्द 422 
छन्द 423 
छन्द 424 
छन्द 425 
छन्द 426 
छन्द 427 
छन्द 428 
छन्द 429 
छन्द 450 
छन्द 431 
छन्द 432 
छन्द 433 
छन्द 434 
छन्द 435 
छन्द 438 
छन्द 439 
छन्द 440 
छन्द 441 
छन्द 442 


30. सावजनी रिपु छन्द 443 


81. मातंगनि रिपु छन्द 444 
ot - रिप छन्द 445 
33. हस्तनि रिपु छन्द 446 
34. दंतनी रिपु छन्द 447 
35. पदमनि रिपु छन्द 449 
36. व्याला रिपु छन्द 450 
37, कुंजरी रिपु छन्द 451 
38. इंभी रिपु छन्द 452 
39. कुंभनी रिपु छन्द 453 
40. करनी रिपु छन्द 454 
41. सिंधुरी रिपु छन्द 455 
42. अनकपी रिपु छन्द 456 
48. नागनी रिपु छन्द 457 
44. हरिनी रिपु छन्द 458 
45. मातंगनि रिपु छन्द 459 
46. वाजिनी रिपु छन्द 460 
पंचम अध्याय 


शस्त्रनाम माला में यह सबसे बड़ा अध्याय है। इसका वर्ण्य विषय है तुपक 
(बन्दूक) । इसमें 858 छन्द हैं और उनमें पुनरावृत्तिकी भरमार है। 

तुपकका वर्णन प्रमुख रूप से निम्न रूपों में हुआ है- 

1. संहारक नाम 

2. गुण सम्बन्धी नाम 

3. रूप सम्वन्धी नाम 

अधिकांश भाग तुपक से संहारक रूप से ही सम्बन्धित है । प्रमुख रूप से वह 
इनकी संहारिणी है। 

सेना, शत्रु, दुर्जन और सिंह। 


सेना संहारिणी 


बाहिन आदि उचारीएऐ रिपु पद अंत उचार। 
नाम तुपक के होत हैं लीजहु सुकवि सुधार । 461 ।। 

सेना के लिए अनेक और बहुविधि निर्मित नामों का प्रयोग हुआ है । “पाश? 
की चर्चा में चतुर्थ अध्याय में सेना के लिए प्रयुक्त 46 नामों की सूची दी गई है। 
इस अंश में उन सभी नामों का घुमा फिराकर प्रयोग हुआ है। 
शत्रु संहारिणी 


शत्रु आदि सबद उचरीऐ सूलनि अंत उचार।। 
नाम तुपक के होत हैं चीन चतुर चितु राख । 628 । | 


दुर्जन संहारिणी 


दुर्जन आदि सबद उचर के भछनी अंत उचार।। 
दुर्जन भछनी तुपक को लीजहु नाम सुधार । 1633 ।। 


सिंह संहारिणी 
तुपक के सिंह संहारक नामों का वर्णन लगभग 300 छन्दों में हुआ है- 


सिंघ सबद को आदि वखान।। ता पाछे अरि सवद सु ठान।। 
नाम तुपक के सकल पछानहु।। या में कछू भेद नहीं मानहु। 726 । । 


सिंह के लिए प्रयुक्त विभिन्न नाम 


1. पुंडरीक छन्द 727 
2. हरजच्छ छन्द 728 
3. मृगराज छन्द 729 
4. पशुपतेश छन्द 731 
5. पशु शत्रु छन्द 732 
6. मृगपति छन्द 733 
7, सिंगी अरि छन्द 735 
8. कृष्णांजिन (हिरन) पति छन्द 739 
9. नैनोत्तम (हिरन) पति छन्द 740 
10. उदरश्वेत चर्म (हिरन) नाथ छन्द 744 
11. त्रिणचर नाथ छन्द 764 
12. त्रिणहा नायक छन्द 766 

13. भू (पृथ्वी) जा (घास) अंतक (हिरन) नायक छन्द 772 
(पृथ्वी के लिए अनेक नाम) 


2. गुण सम्बन्धी नाम 


गुण सम्वन्धी नामों में तीन प्रकार के नाम रूप से आए हैं- 
1. तुपक बादलों की तरह ध्वनि उत्पन्न करती है- 


घन पद आदि बखान के धुननी अंत उचार।। 
नाम तुपक के होत हैं चीनहु चतुर अपार । 641 ।। 


2. वह ज्वाल धारिणी है- 


ज्वाल आदि सव उचरि कै धरणी अंत उचार।। 
नाम तुपक के होत हैं लीजहु सुमति सुधार 1165811 
वह ज्वाला का वमन भी करती है- 


ज्वाला वमनी आदि कहि मन में सुधर विचार ।। 
नाम तुपक के होत हैं जान चतुर निरधार । 64011 


3. वह गोलालय है- 


गोला आदि उचार के आलय अंत उचार।। 
नाम तुपक के होत हैं चीन्ह चतुर निरधार । 164611 


रूप संबंधी नाम 


तुपक के रूप सम्वन्धी नाम थोड़े ही हैं। रूप-वर्णन में 'काष्ठ-पृष्ठ' होना ही 
उसकी प्रमुख विशेषता है- 


कास्ट पृस्टणी आदि उचारहु।। 
नाम तुपक के सकल विचारहु।। 


भूमिज पृस्ठनि पुन पद दीजै।। 
नाम चीन्ह तुपक को लीजै।16731। 

चरित्रोपाख्यान 


दशम ग्रंथ में चरित्रोपाख्यान सर्वाधिक दीर्घ, साथ ही इस विशाल संकलन की 
सर्वाधिक विवादपूर्ण रचना है। वैसे तो सम्पूर्ण दशम ग्रन्थ का कर्तृत्व ही विवादास्पद 
रहा है परन्तु जितना मतभेद इस रचना के सम्बन्ध में है उतना अन्य किसी के सम्बन्ध 
में नहीं है। 

चरित्रोपाख्यान एक वृहत्‌ कथा संग्रह है। कुल कथाओं में गणना तो 405 की 
दी गयी है, परन्तु इनकी संख्या लगभग 400 है। 325 वीं कथा बीच में है ही नहीं 
तथा कुछ कथायें एक से अधिक कथाओं में बंटी हुई हैं। 

भाई मनी सिंह के जिस ऐतिहासिक पत्र का इसके पूर्व उल्लेख किया गया है। 
(अध्याय 3) उसमें लिखा है-“पोथिया जो झंडासिंघ हाथि भेजी थीं, उना विचि साहिवां 
दे 308 चरित्तर उपखिआन दी पोथी जो है सो सींहासिंघ नू महल विचि देना जी।” 
भाई मनी सिंह इस पत्र में 303 चरित्रों के उपाख्यान का उल्लेख करते हैं, परन्तु आज 
दशम ग्रंथ में ये कथायें लगभग400 हैं। ज्ञानी हरज्ञानसिंह वल्लभ ने अपने एक लेख” 
में लिखा है कि मूल पोथी में 303 चरित्र ही होंगे । वाद में प्रतिलिपिकारों ने इस रचना 
में कुछ क्षेपक चरित्र जोड़ दिये होंगे। 

चरित्रोपाख्यान की चरित्र-संख्या में एक अंक की गड़बड़ बहुत दूर तक चलती 
दिखाई देती है। कुछ कथाओं में चरित्र-संख्या का उल्लेख कवि ने ही कर दिया है परन्तु 
उस कथा की समाप्ति पर जो अंक दिया गया है वह उससे मेल नहीं खाता । उदाहरण 
स्वरूप ग्यारहवें चरित्र में ये पंक्तियां दृष्टव्य हैं- 


बहुर मंत्रि वर राइ सों, 
भेद कहिउ समझाई। 
सभा विखै भाखत भइउ, 
दसमी कथा वनाइ।। 


इसी प्रकार जब हम 87 वें चरित्र पर पहुंचते है तो उसके प्रारम्भ में यह दोहा 
पढ़ते है- 


नर चरित्र नृप के निकट, 
मंत्री कहा बिहार । 

तवै कथा छत्तीसवीं, 

इह विधि कही सुधार। 


ज्ञानी हरनाम सिंह वल्लभ का मत है कि मूल पोथी मे भगवती स्तुति वाला 
चरित्र नहीं होगा। प्रतिलिपिकार ने इस चरित्र को इस श्रृंखला में जोड़कर उसे प्रथम 

चरित्र ब अंक दे दिया। इस प्रकार प्रतिलिपि करते समय वह चरित्र एक की दो, दो 
को तीन आदि लिखता चला गया। 

भाई मनी सिंह के पत्र में उल्लखित 303 चरित्र और आज उपलब्ध 405 चरित्रों 
के मध्य क्षेपक अंश कितना है, इस दृष्टि से व्यापक शोध की आवश्यकता है। 

इस रचना के अध्याय से इतना तो स्पष्ट है कि यह अपने ढंग की एक अद्वितीय 
रचना है। पंजाबी के सुप्रसिद्ध आलोचक डा. मोहनसिंह का यह कथन उचित ही है 
कि यह रचना मध्यकालीन भारत में जानी जाने वाली सभी पंजाबी और गैरपंजावी, 
भारतीय और गैर भारतीय कथाओं का विश्वकोश (६१०४०।०००९०।०) है। 

इस संग्रह में संग्रहीत रचनाएं सभी दुष्टियों से इतनी विविधतापूर्ण हैं कि इस 
वात का आश्चर्य होना स्वाभाविक है कि आनन्दपुर जैसे पहाड़ी प्रदेश में बैठकर गुरु 
गोविन्दसिंह ने इनका संग्रह किस प्रकार किया होगा। 


उद्देश्य 


इन कथाओं के संग्रह की पृष्ठभूमि में क्या उद्देश्य हो सकता है? प्राचीन काल 
में इस प्रकार की रचनाएं किसी नेतिक उद्देश्य को दृष्टि में रखकर लिखी जाती थीं। 
पाठकों को मनोरंजन करना और उस मनोरंजन के माध्यम से किसी नैतिक तथ्य की 
प्रतिष्ठा करना इन कथाओं का उद्देश्य हुआ करता था। रोचक कथाओं को पढ़ने एवं 
सुनने की रुचि मनुष्य-मात्र में होती है । कौतूहल, शौर्य प्रदर्शन, चतुराई, छल-प्रपंच, हास्य 
आदि बहुत से विषय इन कथाओं में संजोए जाते रहे हैं। परन्तु स्त्री-पुरुष के मध्य 
काम-व्यापार की कथाएं संसार भर के सभी कथा-संग्रहों में प्रमुखता पाती रही है। 
नर-नारी का शरिरिक सम्वन्ध मनुष्य की सृजनात्मक प्रकृति का आदि काल से प्रेरणा-स्रोत 
रहा है। प्राकृत-लोक जीवन में यह सम्वन्ध वड़ी मुखर काम-कथाओं के माध्यम से व्यक्त 
होता है। थोड़ी कलात्मक सूक्ष्मता ग्रहणकर यही सम्वन्ध साहित्य में “रसराज” श्रंगार 
के रूप में प्रतिष्ठित होता है और यही रति भाव अति सूक्ष्म होकर भक्तिभाव में परिणत 
हो जाता है। 

चरित्रोपाख्यान की अधिकांश कहानियों का केन्द्रीय विषय भी स्त्री चरित्र है और 
अनेक रूपों से उसके पुरुप-सम्वन्ध के ढन्द को व्यक्त किया गया है। इन नारी पात्रों 
की कामुकता, प्रेम भावना, शौर्य, चतुराई, कर्तव्यपरायणता आदि का वर्णन इन कथाओं 
में है। 

डा. हरिभजन सिंह ने इन उपाख्यानों की रचना के उद्देश्य का विश्लेषण करते 
हुए लिखा है-'° 

“इन कथाओं की रचना सं. 1753 वि. में आनन्दपुर में हुई। इस समय गुरु 
गोविन्द सिंह धर्मयुद्ध के लिये सेना संगठन कर रहे थे। इनकी श्रोता मंडली अधिकांशतः 
धर्मयुद्ध के सेनानियों की ही रही होगी, ऐसा अनुमान लगाना उचित ही होगा। कथाओं 

को अपने श्रोताओं के लिए सहज ग्राह्य बनाने के लिये कवि ने कई एक स्थानों पर 
कथन और वर्णन में सुसंस्कृत शैली की आवश्यकताओं की ओर ध्यान नहीं दिया। 
अतः कुछ स्थानों पर काम-क्रीड़ा का नग्न चित्रण उपस्थित हो गया है, जो शिष्ट-संस्कारों 
पर आघात करता है। सेनानियों के लिए नारी चरित्र का, विशेषतः उनकी कामपरकता 
और धूर्तता का अतिरंजित चित्र उपस्थित करने का दायित्व उन परिस्थितियों पर है 
जिनमें इस ग्रंथ की रचना हुई थी। धर्मयुद्ध के लिए यह संगठन बहुत दिनों के पश्चात 
हो रहा था इस संगठन के सदस्यों के लिए गृहस्थ के मोह का त्याग बहुत आवश्यक 
था। गुरु गोबिन्द सिंह से पहले गुरु तेगवहादुर द्वारा भी इसी त्याग का प्रचार प्रारम्भ 
हो चुका था। दूसरा कारण इस संगठन की भौगोलिक परिस्थिति में निहित था। 
आनन्दपुर शिवालिक पर्वतमाला की तलहटी में वसा हुआ एक नगर है। यहीं बैठकर 
गुरुजी को मुगल सत्ता के विरुद्ध धर्मयुद्ध का संचालन करना था। यहां युद्ध के साथ 
धर्म शब्द का प्रयोग साभिप्राय है। वे अपने सेनानियों के युद्ध-कर्म को जितना महत्त्व 
देते थे, उतना ही उनके धर्म, उनके नैतिक विकास के लिये भी सतर्क थे। इन सेनानियों 
के मार्ग में नारी एक बहुत वड़ा प्रलोभन थी। गृहस्थ से दूरी, पार्वत्य क्षेत्र में नैतिकता 
का पतनशील स्तर और युद्धों में शत्रुओं की नारी पर बलात्कार करने की छूट-ये सब 
परिस्थितियां उपर्युक्त प्रलोभनों को बहुत कुछ यथार्य रूप प्रदान कर रही थीं। गुरु 
गोबिन्द सिंह ने उपदेश और व्याख्यान, दोनों रीतियों से अपने अनुयायियों को इस प्रकार 
के प्रलोभन के प्रति सावधान किया। उन्होंने अपने सैनिकों को जिन चार “बज्जर 
क्रैहतों-बज़ कुरीतियों अथवा घातक अपराधों से बचने का उपदेश बड़ी कड़ाई से 
दिया उनमें से एक था “परस्त्री गमन? | इसी उपदेश को सेनानियों के हृदय में बैठाने 
के लिए चरित्रोपाख्यानों की रचना हुई, ऐसा अनुमान सहन में ही किया जा सकता 
है।” 

चरित्रोपाख्यान जैसी रचनाओं के मूलभाव को आत्मसात करने के लिये उस युग 
की परिस्थितियों का सूक्ष्म आकलन बहुत आवश्यक है। 'परिस्थितियों की पृष्ठभूमि', 
अध्याय में इस विषय पर कुछ प्रकाश डाला गया है। 17 वीं और 18 वीं शताव्दी 
के अतिशय काम-प्रधान युग में बादशाहों-नवाबों और राजे-महाराजों से लेकर सामान्य 
जनता तक के जीवन में, ऐसा लगता है कि, काम-व्यापार के अतिरिक्त कोई महत्‌ 
उद्देश्य रह ही नहीं गया था। 15 वीं, 16 वीं, शताव्दी का भवित आन्दोलन भी धीरे-धीरे 
अपने आध्यात्मिक रूप को खोकर स्थूल काम-चेष्टाओं की अभिव्यक्ति का साधन वनता 
जा रहा था। महलों से लेकर झोंपडियों तक आशिकाना गज़लों, फारस की अश्लील 
प्रेम कहानियों तथा लोक-जीवन में प्रचलित काम-कथाओं को कहने-सुनने का आम 
रिवाज़ था। इन कथाओं के वक्ता, श्रोता और रचयिता अधिकतर पुरुष हुआ करते 
थे इसलिए इन कथाओं की केन्द्र ऐसी स्त्रियां हुआ करती थीं जो अपने छल, प्रपंच 
और धूता से पुरुषों को सम्मोहित कर उन्हें अपने प्रेमपाश में आबद्ध कर लेती थीं। 

चरित्रोपाख्यान की अधिकांश कथाएं इसी विषय की हैं। यह निष्कर्ष निकालना 

अनुचित नहीं है कि गुरु गोविन्द सिंह ने अपने सैनिकों को इस प्रकार के प्रलोभनों 
से सावधान | के लिये ऐसी कथाओं का संकलन किया होगा । चरित्रोपाख्यान में 
संग्रहीत इक्कीसवें चरित्र में परनारीगमन की जितनी स्पष्ट शब्दों में निन्दा की गई है, 
वही इस रचना का केन्द्रीय उद्देश्य विन्दु ज्ञात होता है, परन्तु कुछ कथाओं का वर्णन 
इस सीमा तक अश्लील है, और उसमें प्रयुक्त शब्दावली इतनी नग्न है कि गुरु गोविन्द 
सिंह जैसे धार्मिक पुरुषों के साथ उन्हें जोड़ना बहुत विचित्र लगता है और यही कारण 
है कि गुरु गोविन्द सिंह के प्रति पूज्य भाव रखने वाला कोई भी व्यक्ति इस कल्पना 
मात्र से ही विचलित हो जाता है कि इन कथाओं को संकलित करने और उन्हें पद्य-वद्ध 
करने का कार्य स्वयं गुरु गोविन्द सिंह ने किया था। 
कठिनाई वहां उत्पन्न होती है जव हम आज के नैतिक मूल्यों, मान्यताओं, 

परिस्थितियों और व्यक्तिविंव के आधार पर शतादियों पूर्व की कृतियों को परखना 
चाहते हैं। गुरु गोविन्द सिंह की अधिकांश रचनाओं, विशेष रूप से चरित्रोपाख्यान के 
सम्वन्ध में यही कठिनाई है। रचनाओं के प्रति न्याय हो सकता है और न ही रचनाकार 
के प्रति। 


रचनाकाल 


चरित्रोपाख्यान की रचना ग्रंथ के अंत में दी गई तिथि के अनुसार सम्वत्‌ 1758 
की भाद्र सुदी अष्टमी का सतलज के तट पर हुई थी।'? ऐतिहासिक दृष्टि से यह समय 
गुरु गोविन्द सिंह के जीवन में बहुत महत्त्वपूर्ण है । पहाड़ी राजाओं और मुगल सेनाओं 

उनके कतिपय युद्ध हो चुके थे। उनके चारों ओर स्वयंसेवक तथा वेतनभोगी सैनिकों 
की संख्या प्रतिदिन वढ़ रही थी । देश-विदेश में वसे हुए उनके शिष्य युद्धोपयोगी सामग्री 
के रूप में अपनी भेंट लेकर बड़ी संख्या में उनके पास पहुंच रहे थे। पहाड़ी राजाओं 
और मुगल सेनाओं को कई वार पराजित करने के कारण एक राज-शक्ति के रूप में 
उनका यश चारों ओर बड़ी तीव्र गति से बढ़ रहा था। गुरु-दरवार का वैभव किसी 
भी प्रतिष्ठित राजदरबार से टक्कर ले रहा था और आश्रयाकांक्षी कविगण दूर-दूर से 
उनकी सेवा में उपस्थित हो रहे थे। 

यही वह समय था जब संगठित होती हुई स्वयंसेवक सेना को नैतिक-पतन की 
सम्भावनाओं से भी परिचित कराया जाना था। युद्ध-त्रास के शारीरिक और मानसिक 
दबाव में जीने वाले, परिवार-विरत सैनिकों को हल्के-फुल्के मनोरंजन की भी कितनी 
आवश्यकता होती है यह सभी युद्ध-विशेषज्ञ और सैनिक-मनोविज्ञानवेत्ता अच्छी तरह 
जानते हैं। चरित्रोपाख्यान की कहानियां अशिक्षित और अर्द्ध-शिक्षित सैनिकों के लिए 
यह महत्त्वपूर्ण कार्य भी करती होंगी। 

कथा-सूत्र 


चरित्रोपाख्यान की लगभग चार सौ कहानियां जिस मूलकथा से सम्बद्ध की गयी 
हैं, वह इस प्रकार है- 

चित्रवती नामक नगरी मे चित्र सिंह नाम का एक राजा था। इंद्रसभा की एक 
अप्सरा राजा का अनुपम रूप देखकर मोहित हो गयी। उन दोनों के मिलन से एक 
पुत्र का जन्म हुआ जिसका नाम हनुवंत सिंह रखा गया। 

कुछ वर्ष तक राजा के साथ आमोद-प्रमोद का जीवन व्यतीत कर अप्सरा इंद्रलोक 
वापस चली गई। उसके पश्चात राजा चित्र सिंह ने ओड़छा नरेश की कन्या चित्रमती 
से विवाह कर लिया। चित्रमती युवा राजकुमार हनुवंत सिंह पर मुग्ध हो गयी और 
उसने उसके सम्मुख काम-प्रस्ताव रखा। हनुवंत सिंह ने विमाता के काम-प्रस्ताव को 
स्वीकार नहीं किया। अपमानिता चित्रमती ने हनुवंत सिंह से प्रतिशोध लेने के लिए 
राजा चित्र सिंह के सम्मुख उसके चरित्र पर मिथ्या आरोप लगा दिया। राजा ने क्रोधित 
होकर राजकुमार को प्राणदण्ड की आज्ञा दे दी, परन्तु राजा के चतुर मन्त्री ने 
वास्तविकता बूझ ली और निर्दोष राजकुमार को बचाने के लिए राजा को अनेक 
'त्रिया-चरित्र' सुनाने लगा। यह क्रम बहुत समय तक चलता रहा । प्रत्येक संध्या को 
राजकुमार बंदीगृह में भेज दिया जाता। प्रातःकाल उसे फिर बुला लिया जाता। तब 
मंत्री राजा को एक नई कथा सुनाने लगता। 

परन्तु चरित्रोपाख्यान में अंत तक इस कथा-सूत्र का निर्वाह नहीं किया गया 
है। प्रत्येक कथा की समाप्ति कर कवि ने 'मन्त्री भूप संवाद” का उल्लेख तो किया 
है परन्तु अंत में परिणाम क्या हुआ, इसका कोई उल्लेख नहीं है। इस प्रकार जिस 
मूलकथा का अंग बनकर थे सभी कथायें उभरती हैं। वह मूल कथा अन्त के पूर्व ही 
तिरोहित हो जाती है और सभी कथाएं स्वतन्त्र सत्ता धारण कर चरित्रोपाख्यान को 
एक वृहत्‌ कथा-संकलन मात्र बना देती हैं। 


वर्ण्य विषय 


चरित्रोपाख्यान संग्रहीत लगभग सभी कथाओं का केन्द्रीय विषय नारी-चरित्र है। 
अधिकांश कथाओं की नायिकायें काम कला में प्रवीण, छल-चातुरी में निपुण और 
स्वावलम्बी हैं। उत्तर मध्यकाल के भारतीय जन-जीवन में काम भावना किस गहराई 
तक व्याप्त थी और काम-तृप्ति में नारी, पुरुष की पथानुगामिनी बन किस प्रकार पहल 
करती हुई आक्रामक रूप धारण कर चुकी थी, इसका बहुविध चित्रण इन कहानियों 
में मिलता है। हमारी साहित्यिक परम्परा के सम्पूर्ण श्रृंगार काव्य में पुरुष की प्रधानता 
रही है और सभी नायिका-भेद पुरुष दृष्टिकोण के परिप्रेक्ष्य में ही रचे गये। परन्तु उस 
काल तक नारी किस प्रकार अपने स्वतन्त्र व्यक्तित्व का निर्माण कर चुकी थी और 

अव वह न अपने प्रेम-भाव का नारी सुलभ संकेत देने अथवा याचना करने की 
ही स्थिति में नहीं थीं, वरन्‌ उसकी प्राप्ति के लिए छल-कपट का सहारा लेती थी, 
आवश्यकता पड़ने पर पुरुष पर “बलात्कार” करने से भी नहीं चूकती थी। चरित्रोपाख्यान 
में कुछ ऐसी कहानियां भी हैं जिनमें कोई शक्ति-सम्पन्ना स्त्री किसी पुरुष पर मोहित 
होकर उसे पकड़ मंगवाती है, उसके सम्मुख कामप्रस्ताव रखती है, पुरुष द्वारा अस्वीकार 
किये जाने पर वह उसे जूतों से पिटवाती है और उसे संभोग करने के लिए बाध्य कर 
देती है। छल-कपट, अपयश का भय दिखाना, नशीली चीज़ खिलाकर मदमस्त कर देना 
आदि हथकंडों का प्रयोग तो स्त्री नायिकाओं द्वारा इन कथाओं में अनेक स्थानों पर 
किया गया हैं 

इन सभी कथाओं में एक विशेष बात दिखाई देती है कि नारी कहीं भी अवला 
नहीं है। काम-कथाओं में तो वह पुरुष से प्रतिशोध लेती ज्ञात होती है। पुरुष की 
कामुकता ने ही नारी को युगों-युगों से पीड़ित किया था। यहां वह इस दुर्बलता का 
पूरा लाभ उठाती है और कामान्ध पुरुष को अपने इशारों पर नचाती है। इस प्रकार 
इन कथाओं में आए पुरुष-पात्र जहां कामी और मूर्ख हैं, वहां स्त्री-पात्र वड़े दृढनिश्चयी, 
सतर्क, चतुर और संतुलित हैं। 

चरित्रोपाख्यान की अधिकांश कथाओं का विषय काम है। कुछ कहानियों में 
भारतीय और सीमा परम्परा की वहुख्यात प्रेम कथाओं का वर्णन है। कुछ कथाओं में 
नारी-पात्रों द्वारा अपने शील और पति-परिवार की रक्षा के लिए किये गये युद्धों का 
वर्णन है। कुछ कथाओं का विषय हास्य और विनोद है। 

कदाचित इसी आधार पर डा. हरि भजन सिंह ने'* इन सभी कथाओं को चार 
वर्गो में बांटा हैं- 

1. प्रेम कथाएं 

2. शौर्य कथाएं 

3. विनोद कथाएं 

4. काम कथाएं अथवा छल कथाएं 

जैसा कि पहले कहा गया है चरित्रोपाख्यान की अधिकांश कथाएं अंतिम वर्ग 
की हैं। इन कथाओं का घटना-क्रम या तो नितान्त काल्पनिक रहा होगा अथवा उनकी 
प्रसिद्धि सीमित क्षेत्रों और वर्गों तक ही होगी। परन्तु अन्य वर्गो की कथाओं (प्रेम, 
शौर्य, विनोद) के घटना-क्रम और पात्र अपेक्षाकृत बहुख्यात, ऐतिहासिक, पौराणिक 
अथवा काव्य-स्वीकृत थे। 

चरित्रोपाख्यान में निम्नलिखित प्रेम-कथाएं उपलब्ध हैं- 

हीर-राझा (चरित्र 98), सोहणी-महीवाल (चरित्र 101), सस्सी-पुन्नूं (चरित्र 108), 
मिर्जा-साहिबां (चरित्र 129), सम्मी ढोला (चरित्र 161), माधवानल काम-कंदला (चरित्र 
91), रत्नसेन-पद्मावती (चरित्र199), यूसुफ-जुलैखां (चरित्र 201), कृष्ण-राधिका (चरित्र 
12), कृष्ण-रुकमणी (चरित्र 320), भर्तृहरि पिंगला (चरित्र 202), नल-दमयंती (चरित्र 157)। 


285 / गुरु गोबिन्द सिंह और उनकी हिन्दी कविता 


Hindi Premi 


शौर्य कथाएं 


राजा विजय सिंह की दुहिता का युद्ध (चरित्र 52) मित्र सिंह की पत्नी की वीरता 
(चरित्र 65), वैरम खां की पत्नी गौहर वेगम की वीरता (चरित्र 96), कैकेयी द्वारा दशरथ 
के रथ का संचालन (चरित्र 102), अभयसिंह की दो पत्नियों का युद्ध-भूमि में वीरगति 
प्राप्त करना (चरित्र 122), मोहनी द्वारा असुरों को छला जाना (चरित्र 123), इंद्रमती 
द्वारा निशाचर का छला जाना (चरित्र 125), पति के वीरगति प्राप्त होने पर पत्नी का 
सती होना (चरित्र 126), मानवती का अपने पति की रक्षा करना (चरित्र 128), द्रौपदी 
की वीरता (चरित्र 137), उषा-अनिरुद्ध की कथा (चरित्र 142), फतेह नामक बलोच 
की पत्लियों की वीरता (चरित्र 147), कुपितसिंह की पत्नी का युद्ध संचालन (चरित्र 
151), जम्भासुर के मोहनी द्वारा ठगे जाने की कथा (चरित्र 152),सुबीरमती का डाकुओं 
से युद्ध (चरित्र 176), मारवाइपति जसवन्त सिंह की पत्नियों का औरंगजेब से युद्ध 
(चरित्र 195), कैलाशमती का शाहजहां से युद्ध (चरित्र 204), मुसकमती का अकबर 
से युद्ध (चरित्र 207), सिकंदर की विजय यात्रा (चरित्र 217), सिद्धपाल का शमसुद्दीन 
से युद्ध (चरित्र 297), प्रीतिकला की चतुरता (चरित्र 333), कांधलदेवी का अलाउदूदीन 
की सेना से युद्ध (चरित्र 336), नरकासुर-कृष्ण युद्ध (चरित्र 202), महाकाल का तुरुकों 
से युद्ध (चरित्र 405)। 


विनोद कथाएं 


गप्पी वणिक की पत्नी द्वारा पति को मिथ्या भाषण से रोका जाना (चरित्र 26), 
मूर्ख जुलाहा किस प्रकार निरपराध होने पर भी अपनी मूर्खता के कारण पीटा गया 
(चरित्र 63), चोर सुनार को एक सावधान स्त्री ने किस प्रकार ठगा (चरित्र 70), कथा 
रचयिता (गुरु गोबिन्दसिंह) ने किस प्रकार कपाल मोचन नामक तीर्थ स्थान की पवित्रता 
को भंग करने वाले यात्रियों को दंड दिया और अपने अनुयायियों के लिए सिरोपाव 
का प्रबंध किया (चरित्र 71), पलवल नगर के वनियों का बैरम खां नामक चोर द्वारा 
ठगा जाना (चरित्र 74), गजनी निवासी मुगल का एक चोर द्वारा ठगा जाना (चरित्र 
75), चार ठगों ने एक मूर्ख से बकरा किस प्रकार छीना (चरित्र 106)। 


प्रारम्भ और अन्त 


चरित्रोपाख्यान के प्रारम्भ (मंगलाचरणांश) और अंत (महाकाल का दीर्घदाढ़ से 
युद्ध) का इस ग्रंथ के अध्ययन में विशेष महत्त्व है। यही वह अंश है जो चरित्रोपाख्यान 
जैसी विवादास्पद रचना को दशम ग्रंथ की मूल सृजन-चेतना के साथ बांधने में हमारी 
सर्वाधिक सहायता करता है। दशम ग्रंथ के मूल स्वर की चर्चा इस प्रबंध में अनेक 

स्थानों पर की गई है । तत्कालीन पीड़ित, पराधीन और शक्तिहीन समाज को प्राचीन 
भारतीय ग्रंथों, वीर-प्रसंगों और ईश्वरीय शक्ति का आश्रय नक उसे संघर्ष के लिए 
सन्नद्ध करना दशम ग्रंथ के रचयिता का मूल हेतु है। वीर भावों को जागृत करने के 
लिए 'काल' और 'काली' शक्ति स्रोत गुरु गोविन्दसिंह के प्रिय इष्ट हैं। ये दोनों ही 
शब्द भारतीय जन मानस में अपने युद्धपरक, संहारक, विकराल और शक्ति-सम्पन्न 
स्वरूप के कारण शताव्दियों से गहरे पेठे हुए थे। गुरु गोविन्दसिंह ने इन्हीं शब्दों को 
अपने उद्देश्य की पूर्ति के लिए स्वीकार किया । परन्तु इस स्वीकृति में उनका एक 
वैशिष्ट्य भी है। उन्होंने 'काल' और 'काली' को सामान्य देवता या देवी के स्तर से 
बहुत ऊपर उठाकर उनमें अपनी कल्पना और अपनी आस्था के 'परव्रह्म' का आरोप 
किया। यही वह वैशिष्ट्य है जो गुरु गोविन्द सिंह को सर्वसामान्य 'देव पूजक' या 
“देवी पूजक” स्थिति से पृथक कर देती है। 
चरित्रोपाख्यान का प्रारंभ भी 'काली' की स्तुति से होता है- 

तुही खड़गधारा तुही वाढ़वारी।। 

तुही तीर तरवार काती कटारी।। 

हलव्वी जुनव्वी मगरवी तुही है।। 

निहारीं जहां आपु ठाढ़ी वही है।।11। 


कवि चाहता क्या है- 


तुही आप कौ निहकलंकी बने है।। 
सभे ही मलेछान को नास कै है।। 
मइया जान चेरो मया मोहि दीजै।। 
चहों चित्त मै जो वहै मोहि कीजै।1161। 


चरित्रोपाख्यान के मध्य की अनेक कथाओं में भी अनेक युद्ध-प्रसंग हैं, परन्तु 
इस ग्रंथ को समाप्ति एक लंबे युद्ध-वर्णन से होती है। 

सतूयुग में सत्य सन्धि नाम का एक राजा था। उसका यश चौदहों पुरियों में 
व्याप्त था । उसने दैत्यों का संहार कर देवताओं को निश्चित कर दिया था। कुछ समय 
पश्चात्‌ दीर्घदाढ़ नामक एक दैत्य उत्पन्न हुआ। वह एक विशाल सेना लेकर देवताओं 
से युद्ध करने के लिए आ गया। देवताओं ने भी अपनी सेना एकत्र की । उन्होंने सूर्य 
को सेनापति बनाया । दक्षिण भुजा चन्द्र ने संभाली और वाम कीर्तिकेय ने। दोनों सेनाओं 
में घमासान युद्ध प्रारंभ हो गया। युद्ध में देवता दुर्वल पड़ने लगे तो सत्यसन्धि उनकी 
सहायता के लिए आ गया। इससे दीर्घदाड़ उससे कुपित हो गया। और सत्यसंधि से 
भी युद्ध करने लगा। यह युद्ध वर्षों तक चलता रहा। अंत में देवताओं की सहायतार्थ 
स्वयं 'महाकाल' अवतरित हुए। उन्होंने सभी दैत्यों का संहार किया और संतों की रक्षा 
की। जो लोग महाकाल की शरण में आ गये, वे सुरक्षित रहे, शेष नष्ट कर दिए गए ।'” 

जो लोग उनकी पूजा नित्यप्रति करते हैं, असिकेतु उन्हें हाथ देकर बचा लेते हैं 
इसी क्रम में कवि अपनी मनोकामना व्यक्त करता है-- 


अब रच्छा मेरी तुम करो। सिख्य उवारि असिख्य संघरो।। 

दुस्ट जिते उठवत उत्पाता। सकल मलेच्छ करो रणधाता |।896।। 

जे असिधुज तव सरनी पड़े।। तिनके दुस्ट दुखित है मरे।। 

पुरख जवन पगु परे तिहारे।। तिनके तुम संकट सभ टारे।।3971। 
क्योंकि उनके इष्टदेव का सर्वाधिक महत्त्वपूर्ण गुण है- 

संतन दुख पाए ते दुखी।। 


सुख पाए साधन के सुखी।। 
(दशम ग्रंथ पृ. 1387) 
सन्दर्भ 
1. दशम ग्रन्थ, पृ. 541 
2. दशम ग्रन्थ, पृ. 74। 
8. कितै नास मूंदे भए ब्रह्मचारी ।। 


कितै कंठ कंठी जटा सीस धारी।। 
कितै चीर कानं जुगीसं कहायं।। 
सबै फौकटं धरम कामं न आयं। 161 ।। 
4. करै कोट कोऊ धर कोट ओटं।। 
बचैगौ न किउ हूं करे काल चोटं।।641। 
. बली पृत्थीअं मानधाता महीपं । । 
जिनै रत्थ चक्रं किए साथ दीपं।। 
भुजं भीम भरथं जंग जीत डडयं ।। 
तिनै अन्त के अन्त को काल खंड्यं ।165।। 
. जिने दीप दीपं दुहाई फिराई।। 
भुजा दंड दै छोडि छत्रं छिनाई।। 
करे जब कोटं जसं अनेक लीते।। 
वहै वीर बकैं बली काल जीते।।66।। 
7. जिनै पाति साही करी कोट जुग्यं।। 
रसं आन रस्सं भली भाति भुग्यं।। 
वहै अन्त को पाव नांगै पधारे।। 
गिरे दीन देखे हठी काल मारे।1681। 

- विना सरन ताकी न अउरै उपायं || 


कहा देव रहतं महा रंक रायं । 17611 

कृपाण पाण जे जपै।। अनन्त थाट ते थपै।। 

जितेक काल ध्याइ हैं।। जगति जीति जाइ हैं।।7911 
सुंभःनिसुंभ सै कोट निसाचर, जाहि छिनेक विखे हन डारें।। 
धूमरलोचन चंड औ मुंड से माह से पलबीच निवारे।। 
चामर से रणचिच्छर से, रकतिच्छन दे झट दे झझकारे ।। 

ऐसो सु साहिब पाइ कहां, परवाह रही इइ दास तिहारे। 9311 


- प्रथम काल जब करा पसारा।। ओंकार ते सृष्ट उपारा।। 


साधु कर्म जे पुरख कमावै।। नाम देवता जगत कहावै।। 
कुकृत कर्म जे जग में करहीं।। नाम असुर तिनको सब धरहीं। 12511 
मथुरा-भरतपुर से लेकर अमर कोट तक का प्रदेश : महान्‌ कोष पृ. 455 


- गुरु नानक वेदी वंश के थे और चतुर्थ गुरु रामदास से लेकर दशम गुरु गोविन्दसिंह तक सोढ़ी 


वंशीय। 

तृतीय वेद सुनबो तुम कीआ।। चतुरवेद सुनि मुअ को दीआ।। 

तीन जनम हमहूं जब धरि हैं।। चौथे जनम गुरु तुहिं करि हैं।।911 

तिन वेदियन के कुल विखे प्रकटे नानकराइ। सम सिक्खन को सुख दए जह तह भए सहाइ।। 
जे ताके मारगि महि आए।। तेहि कबहूं नहिं पाप सताए।।5 

नानक अंगद को वपु धर।।। धरम प्रचुरि इह जगमो करा।। 

अमरदास पुनि नाम कहायो।। जन दीपक ते दीप जगायो ।।7 


. जब बरदानि समै बहु भावा।। रामदास तब गुरु कहावा।।8 
. तब बल ईहां न पर सके बरवा हना रिसाइ।। 


सालिन रस जिम वानीयो रोरन खात बनाइ।।10 

देव देवतान को सुरेस दानवान को, महेस गंग ध्यान को अभेस कहीअत है।। 
रंग में रंगीन राग रूप में प्रवीन, और काहू का पै न दीन साध अधीन कहिअत हैं।। 
रे मन ऐसो करि संनिआसा। 

बनसे सदन सबै करि समझ हू मनही माह उदासा।। 

जत की जटा जोग को मज्जनु नेम को नखन बढाउ।। 

गिआन गुरु आतम उपदेसहु नाम विभूति लगाउ।॥ । [द. ग्रं. प्र. 7091 

रे मन इह बिधि जोग कमाउ।। 

सिंगी साचु अकपट क॑ठला धिआन विभूत चढ़राउ।।१।।-वः ग्रं. पृ. 7101 
प्रानी परम पुरख पग लागो।। 

सोवत कहा मोह निद्रा मै कबहूं सुचित हवै जागो । [द. ग्रं. पृ. 7101 

बिन करतार न किरतम मानो।। 

आदि अजोन अजै अविनासी तिह परमेसर जानो।।1।।-द: ग्रं. पृ. 7101 

एक बिन दूसर सो न चिनार।। 
भंजन धड़न समरथ सदा प्रभु जानत है करतार।। 
कहा भइउ जो अति हित चित कर बहुविध सिला पुजाई। 
पान धकिउ पाहिन कह परसत कछकर सिद्ध न आई।।-द. ग्रं. पृ. 7111 
मित्तर पिआरे नूं. हालु मुरीदां दा कहणा।। 
तुधु बिनु रोगु रजाइयां दा उढण नाग निवासा दे रहणा।। 
सूल सुराही खंजरु पियाला विंग कसाइयां दा सहणा।। 
यारडे डा सानू संथरू चंगा भट्ठ खेडियां दा रहणा।।-द. ग्रं. पपू. 711। 
आदि अद्वैख अभेख महाप्रभु सत्ति स्वरूप सु जोत प्रकासी।। 
पूर रह्यो सबही घट कै पट तत्त समाधि सुभाव प्रनासी।। 
आदि जुगादि जगादि तुही प्रभ फैल रह्यो सभ अंतरि बासी।। 
दीन दयाल कृपाल कृपा कर आदि अजोन अजै अबनासी।।३।।-द. ग्रं. पृ. 7121 
जो कही राम अजोनि अजैअति काहे कौ कौसल कुख जयो जू।। 
कालहू कान्ह कहै जिहको किहि कारण काल ते दीन भयो जू।। 
संत सरूप बिबैर कहाइ सु क्यों पथ कौ रथ हांक धयो जू।। 
ताही को मानि प्रभु करि कै जिह को कोउ भेदु न लेन लयो जू।।12।। (द. ग्रं. पृ. 713-14) 
काहे कउ पूजत पाहन कउ कछु पाहन मैं परमेसर नाही।। 
ताही को पूज प्रभु करि कै जिह पूजत ही अघ ओघ मिटाही।। 
आधि बिआधि के बंधन जेतक नाम के लेत सबै कुटि जाही।। 
ताहि को ध्यानु प्रमान सदा इन फोकट धरम करे फलु नाहीं 111911 

(द. ग्रं. पृ. 714) 
जो किछु लेखु लिखिउ बिधना सोइ पायतु मिश्र जू सोक निवारो।। 

(द. ग्रं. पृ. 716) 
(1) जुद्ध जिते इनही के प्रसादि इनही के प्रादि सु दान करे।। 
(2) सेव करी इनही की भावत अउर की सेव सुहात न जी को।। 

(द. ग्रं. पृ. 711-17) 

चंडी दी बार, पृ. 15। 
दि पोएट्री आफ दशम ग्रंथ, पृ. 501 
पैंतालीस पदम असुर सजियो करक चतुरंग ।। 
कछु बाएं कछु दाहने कछु भट नृप के संग |।80।। (चंडी चरित्र) 
एवं स्तवादियुक्तानां देवानां तत्र पार्वती । | स्नातुमभ्यायायौ तोये जाहव्या नृपनन्दन । 87 । । साऽब्रवीन 
तान सुरात्‌ सुभू भवदिभः स्तूयतेएत्रका । शरीर कोषतश्चारयाः समुद्भूताऽब्रीवीच्छिवा । 188 । । स्तोत्रं 
ममैतत्‌ क्रियते शुम्भदैत्य निराकृतैः। देवैः समेतैः समर निशुभेन पराजितैः।।39।। शरीरकोषदूयत 
तस्याः पार्वत्या निःसृताम्बिका। कौषिकीति समस्तेषु ततो लोकेषु गीयते | 140 । । तस्यां बिनिर्गतायान्तु 
कृष्णाऽभूत्‌ सापि पार्वती। कालिकेति समाख्याता हिमाचल कृताश्रया।।41।। 

सुंभ चमू संग ड क्रोध के जुद्ध अनेकन बार मचिउ है।। 

जम्बक जुगनि ग्रिच्छ मजूर, रक्‍त की कीच में ईस नचिउ है।। 

लुत्थ पै लुत्य सु भीतै भई सत गुद अउ भेद लै ताहि गचिउ है।। 

भउन रंगीन बनाइ मनो करना बिस चित्र बचित्र रचिउ है।।2161। 

डऱ्यो चार बकत्रं टयो देवराजं । । 

डिगे पब्ब सरबं स्रजे सुभ्र साजं।। 

परे हूह देके भरे लोह क्रोहं।। 

मनो मेर को सातवें स्रिंग सोहं । 121 115811 

सज्यो सैणो सुंभं कीयो नाद उचं।। सुणे गरभणीआन के गरभ मुच्चं। 
परियो लोह क्रोहं उठी सस्त्र झारं।। चवीं चावडा डाकणीयं डकारं 1 13 | 115811 
सुंभासुर जेतिक असुर पठए कोपु बढाइ।। 

ते देवी सोखत करे बूंद तवा की निआइ 181116411 

सिवदूती इक दुर्गा बुलाई।। कान लाग नीकै समझाई । । 

सिव को भेज दीजिए तहां।। देतराज इसथित है जहां | 139 | 1195 11 
सिवदूती जब इम सुन पावा।। सिवहिं दूत करि उतै पठावा।। 

सिवदूती ताते भयो नामा।। जानत सकल पुरख अरु बामा।1401119611 
सिव कही दैतराज सुनि बाता। इह विधि कह्यौ तुमहु जगमाता।। 

देवन कौ दैकै ठुकराई।। कैं मांडहु हम संग लराई । 41 1119711 

दैतराज इह बात न मानी।। आप चले जूझन अभिमानी ।। 

गरजत कालि काल जयो जहां।। प्रापति भयो असुर पति तहां।।42।।1981। 


. प्रथम जा : डॉ. मुंशीराम शर्मा, पृ. 671 


प्रथम जा : पृ. 68 


. वही। 


जब जब होत अरिस्ट अपारा। तब तब देह धरत अवतारा।।१।। 


. काल सभन का करत पसारा। अन्त काल सोई खापन हारा।। 


आपन रूप अन्तन धरहीं। आपहि मद्ध लीन पुन करहीं।।31। 
जै चउबीस अवतार कहाएं। तिन भी तुम प्रभ तनक न पाए।। 


सभहीं छलत न आप छलाया। ताते छलिया आप कहाया।। 
संतन दुःखी निरख अकुलावै। दीनबंध ताते कहलावै 11811 


रहा अनन्त अन्त नहिं पायो। याते नामु बिअन्त कहायो ।। 
जग मो रूप सभन के धरता। याते नाम बखनीयत करता।।!81। 
पेट हेत नर डिंभु दिखाहीं। डिंभ कके बिनु पईयत नाहीं । 12411 

कान छेद जोगी कहवायो। अति प्रपंच कर बनहि सिधायो।। 

एक नाम को तत्तु न लयो। वन को भयो न ग्रिह कौ भयौ । 127 ।। 

विष्णु के चौबीस अवतारों ने प्रचलित मान्यता के अनुसार ही दस प्रमुख तथा चौदह गौण अवतार 

स्वीकार किए हैं ॥* वैसे संपूर्ण अवतार कथा वर्णन में कौन-से दस प्रमुख हैं और चौदह गौण 

हैं इसका स्पष्ट उल्लेख कवि ने नहीं किया है। 

इनमहि स्लिसटि सु दस अवतारा। जिन महि रमिया राम हमारा।। 

अनत चतुर दस गन अवतारू। कही जु तिन तिन कीए अखारु।।41। 

धाइ लगै इम घायल झलै। फागृनि अंत बसंत सफूलैं । 129 । । 

काटि गिरे भट एकह बारं। साबन जान गई बह तार॑।।१6।। 

हिरनाछतं तब आप रिसाना। बांधि चल्यो रण को कर गाना । 28 ।। 

अस्ट दिवस अस्टे निसि जुद्धा। कीनौ दुहूं भटन मिलि क्रुद्धा।। 

बहुरो असुर किछुकु मुरझाना। गिऱयौ भूम जन ब्रिच्छ पुराना । 186 | । 

कीनौ नृसिंह दुस्टं संघार। धऱ्यौ सुबिसन सपतम अवतार।। 

लीनों सु भगत अपनी छिनाइ। सब सिसट धरम करमन चलाइ।140।। 

दीयो आइसं काल पुरखं अपारं।। धरो बावना विसन असटमू वतारं।। 

लई विसन आगित्रा चल्यौ धाई ऐसे।। लह्यो दारदी भूप भंडार जैसे।।$।। 

जिस चिनगारी अगन की गिरत सघन बन माहिं।। 

अधिक तनक ते होत है तिम दिजवर नर नाहिं।। 121। 

जब साधन संकट परे तह-तह भए सहाइ।। दुआर पाल हुए दर बसे भगत हेत हरिराय । 126 | | 

सब देवन मिलि कऱयो विचारा।। छीर समुद्र कहु चले सुधारा।। 

काल पुरख की करी बडाई।। इम आगिआ तह ते तिन आई।।31। 

दिज जयदगन जगत मो सोहत।। नित उठि करत अघन उघन हत।। 

तह तुभ धरौ बिसन अवतारा। हनहु सक्र के सत्रु सुधारा।।4।। (द. ग्र. पृ. 169) 

मार्कण्डेय पुराण, बावनवां अध्याय। 

महाभारत के अनुसार तारक दैत्य के तीन पुत्रों (तारकाक्ष, कमलाक्ष, विधुनपाली) के लिए मय 

दानव की बनाई हुई तीन पुरियां। इनमें से एक स्वर्ण की स्वर्ग में, दूसरी चांदी की आकाश 

में, तीसरी लोहे की पृथ्वी पर थी। जब इन तीनों के स्वामी दानवों ने देवताओं को बहुत दुखी 

किया तब शिव ने एक तीर से तीनों पुरियों और तीनों भाइयों का नाश कर दिया।- 
(महान कोष, पृष्ठ 1819)। 

'कल्याण' के हिन्दू संस्कृति अंक (पृष्ठ 790) पर त्रिपुर की कथा इस प्रकार वर्णित हैः- 

मय ने स्वर्ण, रजत और लोहे के तीन नगर बनाए थे। ये नगर गगन में उड़ते थे। मय के तीनों 

पुत्र इनके अधिपति थे। वे दानव पृथ्वी पर चाहे जहां नगरों को उतार कर भूतल के प्राणियों 

का नाश कर डालते। गगन में देवताओं के विमान तोड़ डालते देवलोक तथा लोकपालों की दिव्य 

पुरियां उन विमानों से ध्वस्त होती रहती। सबने विवश होकर भगवान विश्‍वनाथ की शरण ग्रहण 


महीप सिंह रचनावली / 242 


Hindi Premi 


61 र 


62. 
63. 


64. 


65. 
66. 


67. 


68. 


69. 
70. 


गा. 
72. 


की। पिनाकपाणि प्रभु असुरो से युद्ध करने लगे। 
मय ने अमृतरस का कूप बना लिया। युद्ध में मृतदानव कूप में डाले जाते और जीवित हो जाते। 
भगवान्‌ विष्णु ने गौ रूप धारण किया और ब्रह्मा बछड़े बने, इतनी सुन्दर गौका मोह दानव छोड़ 
न सके, गौ ने देखते-देखते कूप का समस्त रस पी लिया। देव मय रथ पर भगवान्‌ शंकर 
विराजमान हुए। तीनों पुर आधे क्षण के लिए परस्पर एक में मिले, इसी समय बाण छूटा और 
वे भस्म हो गए। 
संमत सत्रह पचावम। हाड़ बदी प्रथमा सुख-दावन।। 
तव प्रसाद करि ग्रंथ सुधारा। भूल परी लहु लेहु सुधारा।। 
(द. ग्र.-“रामावतार, पृ. 254) 
मानस दर्शन, पृ. 193-94 
रामचरित मानस में देवताओं के आग्रह पर सरस्वती मंथरा की बुद्धि फेर देता हे- 
नामु मंथरा मंदमति चेरी केकई केरि। 
अजस पिटारी ताहि करि गई गिरमति फेरि।। 1211 (अयोध्या काण्ड) 
श्री रामचरित मानस की कथा जितनी आध्यात्म रामायण से मिलती-जुलती हैं उतनी और किसी 
से नहीं मिलती । इससे स्पष्ट प्रतीत होता है कि श्री गोस्वामी तुलसीदास ने भी इसी का प्रामाणय 
सबसे अधिक स्वीकार किया है। 
(गीता प्रेस द्वारा प्रकाशित आध्यात्म रामायण में अनुवादक की भूमिका) 
आध्यात्म रामायण (बालकाण्ड) सर्ग 1, श्लोक 18:51 
ब्रह्मा गयो छीर निध जहां।। काल पुरख इसथित थे तहां।। 
कह्यो विसन कह निकट बुलाई।। किसन अवतार धरो तुम जाई।। 21। 
फिर हरि इह आगिआ दई देवन सकल बुलाइ।। 
जाइ रूप तुमहूं धरो हउहूं धरिहीं आइ।।13।। 
गुरु गोबिन्दसिंह ने देवकी को उग्रसेन की कन्या लिखा हैः- 
उग्रसेन की कन्या का नाम देवकी तास।। सोमवार दिन जठर तै कीनौं ताहि प्रकास।।16।। 
दूत पठायौ तिन जाइकै निरख्यौ है बुसुदेव । मदन बदन सुख को सदन लखै तत्त को मेव ।। 1811 
काजर नैन दिए मन मोहत ईगर की बिंदरी जु बिराजै।। 
टांड भुजान बनी कटि के हरि पाइन नूपर की धुन बाजै।। 
हार गरे मुक्ताहल के गई नन्द दुआरहिं कस के काजै।। 
बास सुबास बसो सभही तन आनन पै सलि कोटिक ताजै।। 8411 
भाग बड़े दुरबुद्धन के भगवानहिं कौ जिन असथन दीनौ।। 8711 
राम मंडल खंड में परीक्षित शुकदेव से एक प्रश्‍न पूछते हैः- 
राजा परीछत बाच सुक सोः- 
सुक संग राजै कहु कही जूथ दिजन के नाथ।। 
अगन भाव किह विधि कहै क्रिसन भाव के साथ ।। 49311 
सुक बाच राजा सौः- 

राजन पास वयास को बाल कथा सु अरौचक भात सुनावै।। 

ग्बारनिआ बिरहानल भाव करै बिरहानल को उपजावै।। 

पंच भुआतम लौकन को इह कउतक कै अति ही उर पावै।। 

कान के ध्यान करें जबही बिराहानल की लपटान बुझावै | 494 | । 

(यह प्रश्नोत्तर भागवत-दशम-स्कन्ध-(श्री प्रेम सुधासागर) के पृष्ठ 109, अध्याय 29 में है।) 
73. तुमी ब्राह्मणी है हिरनाछ माऱ्यो।। हरंनाकसं सिंगणी है पछाऱ्यो । । 

तुमी बावनी है तिनै लोक मापे।। तुमी देव दानो कीए जच्छ थामें । 1489 11 

तुमी राम हैकै दसाग्रीव खंढूयो।। तुमी क्रिसन है कय केसी विहंड्यो।। 

तुमी जालपा है बिडालाछ घायो।। तुमी सुंभ ते सुंभ दानो खपायो।। 4321। 

(कृष्णावतार) 

74. गुरु गोबिन्द सिंह ने चंडी चरित्र (द्वितीय) में चण्डी के लिए पुल्लिंग (देवता) शब्द का प्रयोग 

भी किया है। 

जैजै सत्र सामहे आए।। सवै देवता मार गिराए।। 2611 प्रथम अध्याय । 
75. दास जानि कर दास परि कीजै क्रिपा अपार।। 

आप हाथ दे राख मुहि मन क्रम वचन विचार।।4331। 

मैं न गनेसहि प्रिथम मनाऊं।। किसन बिसन कबहूं नह धिआऊं।। 

कान सुने पहिचान न तिन सों।। लिव लागी मोरी पग इनसों।। 43411 

महा काल रखवार हमारो।। महा लोह में किंकर धारो।। 

अपना जान करो रखवारा।। बाह गहे की लाज विचारा।। 43511 

अपना जान मुझे प्रतिपरीऐ।। चुन सत्र हमारे मरीऐ।। 

देग तेग जग मे दोउ चले।। राख आप मुहिं अउर न दले।। 43611 

तुम मम करहु सदा प्रतिपारा।। तुम साहिब मैं दास तिहारा।। 

जान आना मुझे निवाज।। आप करो हमरे सभ काज | 437 ।। 

तुम हो सभ राजन कर राजा।। आपे आपु गरीब निवाज।। 

दास जानकर कृपा करहु मोहिं।। हार परा मैं आन द्वार तुहि।। 4381। 

अपना जान करो प्रतिपारा।।। तुम साहब मैं किंकर थारा।। 

दास जान दे हाथ उबारो।। हमरे सम वैरीअन संघारो।।4391। 

प्रथम धरो भगवत को ध्याना।। बहुरि करो कविता विधि नाना।। 

किसन जथा मत चरित्र उचारो।। चूक होइ कवि लेहु सुधारो ।।4401। 
76. जब आइहै कातक की रुत सीतल कान तबै अतही रसीआ।। 

संग गोपन खेल विचार क्यो जुहुतो भगवान महा जसीआ।। 

अपवित्रन लोगन के जिह के पग लागत पाय सभे नसींआ। 

तिहको सुनि त्रीयन के संग खेल निवारहु मान इहै बसीआ । ।441 || 
77. बसंतः-माघ बितीत भए रुत फागुन आई गई सम खेलत होरी।। 

गावत बीत बजावत ताल कहै मुखते भरुआ मिलि जोरी।। 

डारत है अलता बनिता छटका संग मारत बैंसन थोरी।। 
खेलत स्याम धमार अनूप महा मिलि सुन्दरि सांवल गोरी 11225 1। 


ग्रीष्म-अन्त बसन्त भए रुत ग्रीषम आइ गई हरि खेल मचायो।। 
आवहु पिक दुहूं दिस ते तुम कान भए धनठीसुख पायो।। 

दैत प्रलम्ब बडी कपटी तब बालक रूप धऱयो न जनायो।। 

केंध चढ़ाइ हली को उड्यो तिन मूकन सो घर मार गिरायो । 122611 


पावस-अन्त भए रुत ग्रीषम की रूत पावस आइ गई सुखदाई ।। 

कान फिरै बन बीथन मै संगि लै बछरे तिनकी अरु माई।। 

बैठ तवै फिर मद्ध गुफा गिर गावत गीत सभै मनु भाई।। 

ता छवि की अति ही उपमा कवि के मुखते इम भाख गुनाई।। 23011 
आनन जाहि निसापति सों द्रिग कोमल हैं कमला दल कैसे।। 

है भरटे घन से बरनी सर दूर करे तन के दुखरे सें। 144211 

दिग्र जाहि मृगी पति की सम है मुख जाहि निसा पति सी छविपाई।। 
जाहि कुरंगन के रिप सी कटि कंचन सी तननै छवि छाई।। 

पाटबने कदली दल द्वै जंघा पर तीरन की दुति गाई।। 

अंग प्रतंग सु सुन्दर स्याम कहू. उपमा कहिए नाहिं जाइ । 144511 


मोर की पंख विराजति सोस सुराजत कुंडल कानन दोऊ। 

लालकी माल सु छाजत क॑ठहि ता उपमा सम है नाहिं कोऊ।। 

जो रिप पै मग जात चल्यौ सुन कै उपमा चलि देखत उऊ।। 

अउर की बात कहा कहिऐ कवि स्याम सुरादिक रीझत सोऊ।।5191! 
देत संखासुर के मरबे कहु रूप धऱ्यो जल में जिन मच्छा।। 

सिंघ मध्यो जबहीं असुरासुर मेर तरें भयौ कच्छप हच्छा।। 

सो अब कान भयो इह ठउर धरावत है ब्रिज के सब बच्छा।। 

खेल दिखावत है जगको इह है करता सभ जीवन रच्छा । 1854 11 


जाहि भभीछन राज दयो अर रावन जाहि मरयो करि क्रोहै।। 

चक्र के साथ किधीं जिनहूं सिसपाल को सीस कटूयो कर छोंहे।। 
मैन सुअउ सीय की भरता जिह मूरत की सम तुल्लि न कोहै।। 

सो करलै अपने मुरली अब सुन्दर गोपिन के मन मोहे | 16441! 

चन्द्र प्रभा अरु चन्द मुखी मिलके ब्रिख भान सुता संग गार्वै।।55611 


रूम सची इक चन्द्र प्रभा इक मैनकला इक मैन की मूरत।। 
बिज्जु छटा इक दारम दाम बराबर जाहि की है न कछू रत।। 

दामिन अउ प्रिग की प्रिगनी सरमाई जिसे पिखि होत है चूरत।। 
सोउ कथा कवि स्याम कहै सम रीझ रही हरि की पिख मूर॒त।15621। 
बच्यो जिन तात बड़े अहिते जिनहू बीर बली हनि दईया।। 
जाहि मऱ्यो अघ नाम महा रिपु पै पिअरवा मुरलीधर भईया । ।, 
जो तपस्यो करिके प्रभते कवि स्याम कहै परि पाइन लईया ।। 
सौ पुर बासन छीन लयो हम ते सुनीये सखी पूत कन्हईया।। 8601। 
गीता प्रेस द्वारा प्रकाशित श्रीमद्भागवत के दशम स्कन्ध की हिन्दी व्याख्या-श्री प्रेम सुधासागर । 
A Yavan or foreign king who led an army of barbarians to Mathura 
against Krishna. That hero Jured into the cave of the mighty 
Muchukunda, who being disturbed from sleep by a kick from 
Kalayavan, cast a fiery glance upon him and reduced him to ashes. 
(A Classical Dictionary of Hindu Mythology, P. 141) 
जुद्ध इतौ इत होत भयो उत हरि हेत सहाइ। 
पांचो पांडव स्याम भन तिहठा पहुंचे आइ । 11590 । । 
छोहण दोह मलेच्छ है तिह सैना के संगि।। 
कवची खडगी सकति धरि कट निधि कसे निखंगि।।॥1592|। 
अर्जुन नर के अवतार कहे जाते हैं। सचमुच ही नर (मानव) के पूर्णतम आदर्श है। 
(कल्याण हिन्दू संस्कृति अंक, पृष्ठ 832) 
यह विवादास्पद विषय है कि पुराणों में जिस बुद्धावतार का वर्णन है वह महाराजा शुद्धोदन के 
पुत्र अमिताभ गौतम बुद्ध ही हैं। पुराणों का बुद्धावतार कीकर देश में (गया के पास) ही हुआ 
था, वह तो ठीक, किन्तु उनके पिता को वहाँ 'अजिन' कहा गया है। जो भी हो यहां तात्पर्य 
भगवान के उस बुद्धावतार से हैं जिसका वर्णन पुराणों में है। 
दैत्य प्रबल हो गये थे। स्वर्ग पर उनका अधिकार था। दैत्येन्द्र ने इन्द्र का पता लगाया और 
पूछा हमारा राज्य स्थिर कैसे रहे? इन्द्र ने शुद्ध भाव से उन्हें यज्ञ एवं वैदिक आचरण का उपदेश 
दिया। दैत्य यज्ञ परायण हो गये। वे यज्ञ के प्रभाव से अजेय थे। संसार में उनका उपद्रव बना 
था, विश्व में असुर भाव बढ़ रहा था। 
“राम-राम यह तुम लोग क्या पाप करते हो। यज्ञ में कितनी हिंसा होती है। अग्नि में ही पता 
नहीं कितने कीट जलते हैं। भगवान विष्णु ने बुद्ध रूप धारण किया। वे एक हाथ में झाडू लिए 
मार्ग स्वच्छ करके पादक्षेप करते पहुंचे असुरों के पास । उनके वस्त्र मलिन थे। स्नान वे करते 
न थे। दन्त धावन के बिना दांत स्वच्छ न थे, सब में हिंसा जो थी। दैत्यों को उनका वह तत्वबोध 
ठीक जान पड़ा। यज्ञ छूट गया । देवताओं ने उन यज्ञहीन, मलिन, अल्पाण प्रतिरोधहीन असुरों 
को पराजिंत करके स्वर्ग से मार भगाया। 
(कल्याण हिन्दू संस्कृति अंक, पृ. 8061) 
दुःशीला दुष्टशीलेषु कुर्वन्त्यसततं स्पृहाम्‌। असदवृत्ता भविष्यान्ति पुरुषेपु कुलांगना।।81।। 
(उस समय की कुलांगनाएं निरन्तर दुश्चरित्र पुरुषों की इच्छा रखने वाली एवं दुराचारिणी होंगी 

तथा पुरुष के साथ असदव्यहार करेंगी।। 51 11 
(विष्णु पुराण, पृष्ठ अंश, पहला अध्याय) 
महान कोष (भाग 4), पृ. 2793। 
कई इन्द्र पान पहार।। कई ब्रह्म वेद उचार।। 
कई बैठ दुआर महेस।। कई सेसनाग असेस।। 
कई कोट क्रिसन अवतार।। कई राम बार बुहार।। 
कई मच्छ कच्छ अनेक।। अवलोक दुआर विसेख 1111 ।। 
कई सुक्र ब्रसपत देख।। कई दत्त गोरख भेख।। 
कई राम क्रिसन रसूल।। विनु नाम को न कबूल।। 1211 
तै गरब कीन सु काहि।। नहिं मोह भावत ताहि।। 
अब कही एक विचार ।। जिम होइ तोहि उधार।। 8411 
धरि सपत भूमि वतार।। तब होइ तोह उधार।। 
सोई मान ब्रह्मा लीन।। धरि जनम जगत नवीन।। 3511 
पुराणों में लिखा है कि दत्त प्रजापति की तेरह पुत्रियों से कश्यप ने विवाह किया। और उनसे 
सम्पूर्ण सृष्टि उत्पन्न हुई। कश्यप की पत्नियों के नाम इस प्रकार दिये है-अदिति, दिति दनु, 
विनता, कद्र, मुनि, कोधा, अरिष्टा इरा, ताप्रा, इला और प्रधा। 

(महान कोष, पृ. 858) 
उन्होंने (प्रजापति ने ) अपनी पलि से 53 कन्याये उत्पन्न की, 13 महर्षि कश्यप को विवाही 
गयी। महर्षि कश्यप से विवाहित 13 कन्याओं से ही जगत के समस्त प्राणी उत्पन्न हुए, वे लोक 
माताएं कही जाती हैं। 

(कल्याण हि. सं. अंक, पृ. 785) 
त्रेता बितीत जुग दुआपुरान।। बहु भांति देख खेले खिलान।। 
जब भयो आन कृष्णावतार।। तब भए व्यास मुख आन चार।।5।। 
जिह भांति कथ्थि कीनी पंसार।। तिह भांति कावि कथि है विचार।। 
कहो जैसे काव्य कहियो बियास।। तउनेक थान कत्यो प्रभास ।।71 
जे भए भूप भुअ मो महान।। तिनको सुजान कत्यत कहान।। 
कह लगे तासि किज्जै बिचार।। सुणि लेहु बैण संक्षेप यार।।8।। 
तह नार सकुन्तल तेज धरे।। ससि सूरज की लखि कान्ति हरे । 12411 
नृप बाह गही।। त्रीअ मौन रही।। 
रस रीत रच्यो।। दुहूं मैन मच्यो।। 29 
बहु भांत भजी।। निस लौ न तजी।। 
दोऊ रीझ रहे।। नहिं जात कहे । 180 1। 
खंड खंड अखंड उरबी बाँट लीन कुमार।। 
सप्त दीप भए पुनिर नव खंड नाम विचार।। 
जेस्ट पुत्र धरी धरा तिह भरथ नाम बखान।। 

भरथ खंड बखान ही दस चार चार निधान।।531। 

तब कोप काल क्रवाल।। जिहं जाल ज्वाल बिसाल।। 
खट टुकता कहं कीन।। पुन जानकै तिन दीन।।21। 
लखि रीझ बिक्रम जीत।। अति गरबवन्त अजीत।। 
अति गिआन मान गुनैन।। सुभ क्रान्त सुन्दर नैन । 1211 
रघु काबि कीन सुधार।। कलि काल दास वतार।। 
विष्णु के अवतार- 

अब चउबीस उचरों अवतार।। 

जिह बिध तिन का लखा अखारा।। 


ब्रह्मा के अवतार-धरि सपत भूम वतार।। तब होइ तोह उधार।। 
सोह मान ब्रह्मा लीन।!धरि जगत नवीन ।।351। 
अति जोग साधन कीन।। तब गरब के रसि मीन ।11 ।। 
जै गरब लोक करन्त।। ते जान कूप परन्त।। 
मुर नाम गरब प्रहार।। सुन लेहु रुद्र विचार । 1811 
कीअ गरब को मुख चार।। कछु चित्त मो अविचार।। 
जब धरै तिन तन सात।। तब बनी ताकि बात।।4।। 
जै देत रुद्र बस रीझ मोहि।। 
गृहि होइ पुत्र सम तुलि तोहि। 11211 
पुराणों में दत्तत्रेय को विष्णु का अवतार माना गया है। हिन्दू संस्कृति अंक (कल्याण) में दत्तात्रेय 
की कथा का संक्षित विवरण इस प्रकार है- 
“जगत के अधिष्ठाता प्रभु प्रसन्न हों। मुझे वे अपने समान सन्तति प्रदान करें।” महर्षि अत्रि 
तप कर रहे थे। उनके मन में केवल पितामह की सृष्टि बर्द्धित करने का आदेश था। “मैने 
एक ही जगदाधार की आराधना की है।” महर्षि को आश्चर्य हुआ। उनके सम्मुख वृषभारूढ़ 
कर्पूर गौर भगवान शशांकशेखर, हंसपर विराजमान सिन्दूरारुण भगवान चतुरानन और गरुड़ की 
पीठ पर शंख, चक्र, गदा, पदूम धारी मेषसुन्दर श्री रमानाथ एक साथ प्रगट हुए। जगत के ये 
तीनों ही अधिष्ठाता हैं। प्रभु त्रिमूर्ति में ही जगत का विनाश, सृष्टि और पालन करते हैं। महर्षि 
ने तीनों की पूजा की, तीनों की स्तुति की। तीनों के अंश से संतान प्राप्ति का उन्हें वरदान 
मिला । 
महासती अनसूया की गोद तीन कुमारां से भूषित हुई । भगवान शंकर के अंश से तपोमूर्ति महर्षि 
दुर्वासा, भगवान ब्रह्मा के अंश से सचराचरपोषक चन्द्रमा और भगवान विष्णु के अंश से त्रिमुख, 
गौरवर्ण, ज्ञानमूर्ति श्री दत्तात्रेय प्रभु । 

(पृ. 807) 
उपजिउ सु दत्त मोहनी महान ।। 
दस चार चार विदिआ निधान ।। 

सासत्रगि सुद्ध सुन्दर सरूप।। 

अवधूत रूप गण सरब भूप । 13711 

गुरहीण मुक्‍त नही होत दत्त।। 

तुहि कहो वात सुनि बिमल मत्त।। 

गुरि करहि प्रिथम तब होहि मुक्ति।। 

कहि दीन काल तिह जोग जुगत 11631 

एक लच्छ दस बराव प्रमाना।। पाछे चला जोग को बाना।। 
ग्यारह बरख बितीतत भयौ।। पारस नाथ पुरख भुअ वयौ ।।2।। 
निरख रूप कांपे जटाधारी।। यह कोऊ भयौ पुरख अवतारी ।। 
यह मत दूर हमारा के है।। जटाधार कोई स्हेन पैहै।।8।। 

पठे का कागदां देस देसां अपारी।। करौ आनकै बेद विद्या बिचारी।। 
जटी दंड मुन्डी तपी ब्रह्मचारी ।। सधी स्रावगी वेद विद्या बिचारी ।28 | । 
हकारे सबै देस देसा नरेसं।। बुलाए गए मोन मानी सुवेसं।। 
जटा धार जेते कहूं देख पइपे।। बुलावै तिसे नाथ भाखे बुलईये। 129 | । 
कछु. बर मांगहु पूत सयाने।। 

भूत भविख्ख नहीं तुमरी सर साध चरत हम जाने।। 

जो बरदान चहो सौ मांगो सब हम तुमै 'दिवार।। 

कंचन रतन बज्र मुकता फल लीजहि सकल सुधार 111418811 
सबही पढ़ा वेद बिदिया बिधि सबहीं सस्त्र चलाऊ।। 

सबही देख जेरि करि आपन आवे पता पताऊ।। 

कहि तथास्तु भई लोप चंडिका तास महां बर दैकै।। 

इक दिन बैठे सभा बनाई।। 

बड़े-बड़े छत्रि बसुधा बे लीने निकट बुलाई।। 

अर जो हुते देस देसन मति तै भी सरब बुलाए।। 

सुनि इह भांति जटनकह धारे अरु मुख विधूत लगाए।। 
बलकुल अंग दीरघ नख सोभत मृगपत देख लजाइ।। 

मुद्रत नेत्र ऊरध कर ऊपत परम काछनी काछे।। 

निस दिन जप्यो करत दत्तात्रै महा मुनीसर आछे।।201।9411 
21-95 

25-99, 26-100, 27-101 | 

48-117 

इह बिधि जीत देस पुर देसन जीत निसान बजायो।। 

आपन कारण कारण करि मान्यो काल पुरख बिसरायो | 111911 


120.जिह प्रकार अविवेक नृपति दल सहित बखाने।। 


नाम ठान आमरन सुरथ सभको हम जाने।। 

सरत्र-अस्त्र अरु धनख भुजा जिह बरण उचारी।। 
त्व प्रसादि मुनदेव सकल सु विवेक विचारी।। 
करि कृपा सकल जिह बिधि कहे तिह बिधि बहै वखनीएऐ ।।1 1१2811 
सेत छत्र सिर धरे सेत बाजी रथ राजत।। 
सेत सस्त्र तन सजे निरखि सुर नर भ्रमि भाजत।। 
चंद चकित हयै रहत भान भवता लखि भुल्लत।। 
भ्रमर प्रभा लखि भ्रमत असुर सुर नर डग इलत।। 
इह छबि विवेक राजा नृपति अति बलिस्ट तिह मानिएऐ।। 
मुनि गन महीप बंदत सकल तीनि लोक महि जानिएऐ 18 | 1230 ।। 
बीस लच्छ जुग ऐतु प्रमाना।। लरै दोउ भई किसु न हाना।। 
तब राजा जिश्र में अकुलायो।। नाक चढ़े मच्छिन्द्र पे आयो । 1108 । । 3301। 
बचनु मच्छिन्द्र सुनत चुप रहा। धरानाथ सबनन तन कहा। 
चक्रित चित्त चटपट हयै दिखसा।। चरपट नाथत दिनसे निकसा | 11061133311 
109-836 
नही जान जाई कछू रूप रेखं।। कहा बास ताको फिरे कउन भेखं ।। 
कहा नाम ताको कहा के कहायै।। कहा मैं बखानो कहै मैं न आवै।।31। 
अजौनी अजै परम रूपी प्रधानै।। अछेदी अभेदी अरूपी महानै।।7।। 
वचित्र चित्र चाण है। अखण्ड दुष्ट खाम है। 1101 1। 
वेदान्त के अनुसार अविद्या में चेतन का आभास (अक्स) अविद्या का अधिष्ठान चेतन और अविद्या 
इन तीनो का समुदाय जीवात्मा है। जीवात्मा एक है, जैसे सूर्य का प्रतिबिम्ब हजारों घड़ों में एक 
है, उसी प्रकार सहस्त्रों शरीर में जीवात्मा है। यह वास्तव में सच्चिदानन्द रूप और देश काल-वस्तु 
परिच्छेद रहित है। जीवात्मा बह्म से पृथक नहीं, केवल उपाधि के कारण अलग हो रहा है।(महान 
कोष पृ. 292) 
परमात्मा या ईश्वरात्मा को अद्वैतवादियों ने जीवआत्मा का विकसित रूप स्वीकार किया है और 
उसे बह्म से नीचा माना है। 
(प्रथमजा-डॉ. मुन्शीराम शर्मा) 
दिन अजब एक आतमा राम।। अनुभउ अरुप अनहद अकाम ।। 
अनिछिज तेज आजान बाहु।! राजान राजु साहान साहु।।! ।11261। 
उचरिउ आतमा परातमा संग।। उतभूज सरुप अबिगत अभंग।। 
एक कउन जाहि आतमा सरुप।। जिह अमित तजि अति विभूति।।2।। 12711 
यदि ब्रह्म जाहि आत्मा राम।। जिह अमित तेजि अबिगत अकाम।। 
जिह भेद भरम नहीं करम काल।। जिह सत्र मित्र सरबा दिआल।। 31 12811 
डोबिया ने डुबे सोखियो न जाइ।। कटियो न कटे न बारियो बराइ।। 
छिज्जे न नेक सत सस्त्र पात।। जाहि सत्र मित्र नहीं जात पात।।4।। 1291! 
सत्र सहंत सति-सति प्रघाइ।। छिज्जे न नेक खंडिउ न जाइ।। 

नहीं जरे नेक पावक मझार।। बोरे न सिंध सोखै न बयार 1113011 
तुलना कोजिए- 
नैन छिन्दन्ति शस्त्राणि नैन दहतिं पावकः 
न चैनं क्लेदयन्त्यापो न शोषयति मारुतः।। 2311 
(भगबदूगीता- अध्याय 2-29) 
इक कारियो प्रसन आतमा देख।। अनभंग रूप अनिभउ अमैब।। 
यहि चतुर वरग संसार दान।। किहु चतुर वरगाकिज्जै बखिआन।। 61113111 
इक राजा धरम इक दान धरम।। इक भोग धरम इक इक मोछ करम।। 
इह चतुर वरग सभ जग भणंत।। से आतमहि परातमा पुछंत।। 71113211 
वरननं करो तुम प्रथम दान।। जिसे दान धरम किए नृपान।।911134 | | 
त्रै जुग महीप बरने न जात।। गाथा अनन्त उपमा अगात।। 
जो कीए जगत में जग्ग धरम।। बरने न जाहि ते अमित करम 1101113511 
कलजुग ते आदि जो भए महीप।। इहि भरथ खंडि महि जंबू दीप।। 
त्व बल प्रताप वरणौ सुत्रैण।। राजा युधिस्टर भू भरत एणा।। 11113611 
पौराणिक कथाओं में शाप ऋषिपुत्र द्वारा दिया जाता है। 
अजसैन (महान कोष, पृ. 136) 
छन्द 38-198। 
32-200, 
39-207 
18-2361 
19-2371 
8-245, 9-246 
छन्द, 248, 249, 250, 2511 
कहा करै दाकह परै कह यह बांधे सूत।। 
कहा सत्र याते मरै जो रजिआ का पूत । 181 125511 
सूर और उनका साहित्य-डा. हरवंशलाल शर्मा, पृ. 4931 । 
सांग सरोही सैफ अस तीर तुपक तरवार।। 
सत्रांतक कवचोति कर करीये रच्छ हमार।।1।। 
अस कृपान धराधरी सैल सूफ जमदाढ़।। 
कवचांतक सत्रांत कर तेग तीर धरबाढ़।!21! 
तीर तुहीं सैथी तुही, तुही तबर तरवार ।। 
नाम तिहारो जो जपै भए सिंध भव पार।।41। 
काल तुही काली तुही तुही तेग अरु तीर।। 
तुही निसानी जीतकी अजु तुही जगबीर।।5।। 
श्री तूं सभ कारन तुही तूं विद्या को सार।। 

तुम सभ को उपराजही तुम ही लेहु उबार।।81। 
तुमही दिन रजनी तुही तुम ही जीवन उपाइ।। 
कउतक हेरन के नमित तिन मो बाद बढाइ।।9।। 
प्रिथम उपवाहु जगत तुम तुमही पंथ बनाइ।। 

आप तुही झगरा करो तुमही करो सहाइ।।151। 
मच्छ कच्छ बाराह तुम, तुम बावन अवतार।। 

नार सिंघ बउधा तुंही-तुंही जगत को सार।।161। 
तुही राम स्री कृसन तुम तुही बिसन को रूप।। 
तुहीं प्रजा सम जगत की तुही आप ही भूप।। 1711 
अस कृपान खंडो खड़ग सैफ तेग तलवार।। 

रच्छ करो हमारी सदा कवचांतक करवार। 101। 
तुम ही गुरज तुमही गदा तुमहीं तीर तुफंग।। 

दास जान मोरी सदा रच्छ करो सरबंग।।18।। 

सैफ सरोही सत्र अरि सारंगारि जिह नाम।। 

सदा हमारे चित बसो सदा करो मम काम।। 27।। 
कवच शबद प्रिथमै कहो अंत सबद अरि देहु।। 
सभ ही नाम कृपान के जान चतुर जिअ लेहु।।१४।। 
उदर सबद प्रिथमै कहो पुनि अरि सबद उचार।। 
नाम सभै जमदाढ़ के लीजहु सु कवि विचार।।391। 
मुर पद प्रिथम उचारि के मरदन बहुर कहा।। 

नाम सुदरसन चक्र के चित में चतुर लहो।।581। 


मधु को नाम उचारि के हा पद बहुर उचारि।। 
नाम सुदरसन चक्र के लीजै सुकबि सुधारि।। 5911 


नरकासुर प्रिथ उचारि पुन रिपु सबद बखान।। 
नाम सुदरसन चक्र को चतुर चित्त में जान । 160 ।। 


देत बकत्र को नाम कहि सूदन बहुर 'उचार।। 
नाम सुदरसन चक्र को जान चित्त निरधार । 161 ।। 


प्रिथम चंदेरीनाथ को लीजै नाम बनाइ।। 

पुन रिपु नाम. उचारिये चक्र नाम हुई जाइ।।62।। 
सभ मृगयन के नाम कहि हा पद बहुर उचार।। 
नाम सभै स्री बाण के जाणु द्विदै निरधार।।79।। 

ऱ्य सभ पच्छन के नाम कहि पर पद बहुर बखान 
नाम सिलीमुख के सबै चित में चतुर पछान । 18811 

159. सुभट नाम उचारि के हा पद बहुत सुनाइ।। 
नाम सिलीमुख के सबै लीजहु चतुर बनाइ।18211 

160. प्रिथम करन के नाम कहि पुन अरि सबद बख़ान।। 
नाम सकल स्री बान के लीजो चतुर पछान।।1141। 

161. जदुपतारि बिस्नाधिपि अरि कृस्नांतक जिह नाम।। 
सदा हमारी जै करो सकल करो मन काम । 114011 

162. पंडु पुत्र कुर राज भनि बहुर अनुज पद देहु।। 
सुत उचारि अंति अरि उचरि नाम वान लख लेहु।11761। 

163. दस ग्रीवा दस कंठ भनि अरि पद बहुत उचार।। 
सकल नाम एह वान के लीजहु चतुर सुधार 1118811 

164. कुंभ करन पद आदि कहि अरदन बहुत बखान।। 
सकल नाम स्री बान के चतुर चित्र मैं जान।।९301। 

165. प्रिथम भाखि सुग्रीव पद बंधुरि बहुर बखान।। 
सकल नाम स्री वान के जानीअहु बुद्धि निधान।।242।। 

166. बारद जिउ बरसत रहे जसु अंकुर जिउ होइ।। 
बारद सो वारद नही ताहि बताबहु कोइ ।।1371। 

167.महान्‌ कोष (पृ. 2271) पर पाश की व्याख्या इस प्रकार दी हुई है- 
धनुर्वेद में पाश के दो प्रकार लिखे हुए हैं, एक पशुओं के फंसाने के लिए और दूसरा मनुष्यों 
के फंसाने के लिए। प्राचीन काल में यह युद्ध का एक शस्त्र था। इसकी लंबाई दस हाथ होती 
थी। सूत, चमड़े और नारियल की रस्सी से इसकी रचना होती थी और मोम आदि लगाकर इसे 
चिकना और मजबूत बनाया जाता था। इसके एक सिरे पर सिरका फुंदी वाली गांठ होती थी। 
इसे शत्रु के शिर की ओर फेंका जाता था। जब गले में पाश का चक्कर पड़ जाता तो बड़ी 
तीव्रता से उसे खींचा जाता। खींचने से शत्रु का गला घुटता, फलतः उसकी मृत्यु हो जाती या 
वह मूर्च्छित हो जाता। 

168. In the Puranas, varuna is sovereign of the waters and one of his accompaniments is 
a noos, which the Vedic deity also carried for binding offenders, this is called 
‘Nagapas’, Pulaknga or Viswajit... Varune is 8150 called...Pasa-bhrit “the noose car- 
rier’. 

(A Classical Dictionary of Hindu Mythology, 0. 338) 

169. पंजाबी दुनिया (जून 1960 के अंक में प्रकाशित)। 

170. गुरुमुखी लिपि में हिन्दी काव्य, पृ. 412-131 

171. परनारी के भजे सहस बासव भग पाए।। 

परनारी के भजे चन्द्र कालंक लगाए।। 
परनारी के हेत दहसीस सीस गवायो।। 
हो परनारी के हेत कटक कवरन कौ धायो।। 


परनारी सो नेहु छुरी पैनी करि जानहु।। 
परनारी के भजे काल व्यापयो तन मानहु।। 
अधिक हरीफी जानि भोग पर त्रिय जो कर हीं।। 
जो अंत स्वान की मृत्तु हाथ लैंडी के परहीं।। 
सुधि जब ते हम धरी वचन गुर दए हमारे।। 
पूत इहै प्रन तोहि प्रान जब लग घट थारे।। 
निज नारी के साथ नेह तुम नित बढैयहु।। 
परनारी की सेज भूलि सुपनेहूं न जैयहु।। 
172. संवत सत्रह सहज भणिज्जै।।। 
अरध सहस फुनि तीन कहिज्जै।। 
भाद्रव सुदि असटमि रविवारा।। 
तीर सतुद्रव ग्रंथ सुधारा।। 
(दशम ग्रंथ, पृ.) 
173. इति श्री चरित्रोपाख्याने त्रियाचरित्ने मंत्री भूप संवादे चारसौ तीन चरित्र समाप्तमस्तु शुभमस्तु । 
174. गुरुमुखी लिपि में हिन्दी काव्य, पृ. 4161 
175. महाकाल की जे सरनि परे सु लए बचाइ।। 
औरन उपजा दूसर जग भछयो सभे बनाइ । 1866 ।। 
176. जे पूजा असिकेतु की नितप्रति करें बनाइ।। 
तिन पर अपनो हाथ दै असिधुज लेत बचाइ।136711 
(दशम ग्रंथ, पृ. 1885) 

F। 5 


गुरु गोबिन्द सिंह की भक्ति भावना 


गुरु गोविन्द सिंह लगभग दो सौ वर्ष पूर्व प्रस्थापिता गुरु नानक की आध्यात्मिक 
परंपरा के दसवें उत्तराधिकारी थे। उस समय तक सिख गुरुओं के मत का प्रचार पंजाव 
और पंजाव के बाहर के प्रदेशों में हो चुका था। एक ओर काबुल और कान्धार से 
तथा दूसरी ओर आसाम से श्रद्धालुगण आकर सिख गुरुओं के प्रति अपनी श्रद्धा प्रदर्शित 
करते थे। स्वाभाविक रूप से गुरु गोविन्द सिंह ने उस उत्तरदायित्व के अनुकूल ही, 
अपनी भक्तिमयी अभिव्यक्ति पूर्ववर्ती नौ गुरुओं के अनुसार ही रखी है। 

किन्तु गुरु गोविन्द सिहं तक आते-आते सिख संप्रदाय एक विशिष्ट राजनीतिक 
स्वरूप भी ग्रहण कर चुका था। कुछ इतिहासकार गुरु गोविन्द सिंह को शान्तिपूर्ण 
धार्मिक सम्प्रदाय को राजनीतिक स्वरूप देने का श्रेय (अथवा दोष) देते हैं कितु सिख 
इतिहास का सूक्ष्म अध्ययन करने एवं उसके स्वरूप में क्रमिक घटित होने वाले परिवर्तन 
को ध्यानपूर्वक देखने वाले इतिहासज्ञ से यह छिपा नहीं है कि गुरु गोविन्द सिंह का 
दिया हुआ स्वरूप आकस्मिक नहीं था। मध्यकालीन भारतीय संतों, विशेष रूप से सिख 
गुरुओं ने, पारलौकिक जीवन की उपलब्धियों के सम्मुख इहलौकिक जीवन की कभी 
उपेक्षा नहीं की। धर्म केवल हमारे पारलौकिक सुख का ही साधन नहीं है, ऐसा ऋषियों 
ने भी कहा है। गुरु नानक प्रथम मुगल शासक वावर के समकालीन थे। जैसे-जैसे 
मुगलों के अन्याय इस देश की जनता पर वढ़ते गए, वैसे ही वैसे गुरुओं द्वारा प्रस्थापित 
संगठन के स्वरूप परिवर्तन में क्षिप्रता आती गई। जहांगीर के हाथों पंचम गुरु अर्जुनदेव 
का बलिदान उसी विकसित होते हुए स्वरूप के प्रति मुगल शासन की आशंका थी। 

गुरु गोविन्द सिंह के पितामह छठे गुरु हरगोविन्द ने शाहजहां की सेनाओं से 
अनेक बार युद्ध किया और अपने रहन-सहन के ढंग में वही परिवर्तन किया, जिसे 
आगे चलकर गुरु गोविन्द सिंह ने अपनाया था। इसलिए गुरु गोबिन्द सिंह के सक्रिय 
सशस्त्र विद्रोह को पूर्ववर्ती गुरुओं के शान्त अहिंसात्मक विद्रोह से पृथक न मानकर 

उसकी विस्तृति के रूप में ही देखना चाहिए । 

मध्यकालीन भक्तों ने ईश्वर के दो रूपों की प्रतिष्ठा अपनी रचनाओं में की है । 
एक वह जो सर्वोच्च सर्वशक्तिमान, जन्म-मरणहीन, सर्वव्यापी ब्रह्म है, जिसका कोई मित्र 
नहीं, कोई शत्रु नहीं, जो सबका निर्माता, सवका पालक है। दूसरा अवतारीं की परंपरा 
का, जो दुष्टों का संहार करने, सन्तों को उबारने, असत्य का विनाश कर सत्य की 
प्रतिष्ठा करने वाला है। पहले प्रकार का ईश्वर हमारी विशुद्ध भक्ति प्रेरणा का निरपेक्ष 
परिणाम है जबकि दूसरे प्रकार के ईश्वर को संभवतः सामाजिक परिस्थितियों के कारण 
अस्तित्व में आना पड़ता है। हिंदी के सगुण साकारवादी भक्तों ने भी अपनी रचनाओं 
में स्वीकार किया है कि वैसे तो ईश्वर रूप, रंग, आकारहीन है परन्तु वह अपने भक्तों 
के लिए साकार स्वरूप ग्रहण कर अवतार के रूप में प्रगट होता है।? इसी भावना के 
अनुसार नृसिंह, राम और कृष्ण भक्त की कल्पना में आते हैं, साथ ही हिरण्यकशिपु, 
रावण और कंस का अस्तित्व भी बनता है क्योंकि इनके बिना उन अवतारी ईश्वरों 
में जन्म की सार्थकता ही सिद्ध नहीं होती। 

सिख गुरुओं ने ईश्वर के रूप का प्रतिपादन अधिकांशतः प्रथम रूप में ही किया 
है। गुरु नानकदेव ने गुरु ग्रंथ साहब के मूल मंत्र में उसके “कर्त्ता पुरुष, निर्वेर, भय 
रहित, शत्रुता रहित, समय से परे और योनियों से परे” होने की वात कही है।* गुरु 
ग्रंथ साहब में परमात्मा के सर्वव्यापी रूप का वर्णन स्थान-स्थान पर हुआ है। वह जड़ 
चेतन, स्थूल-सूक्ष्म सभी में व्याप्त है। चौदह भुवनों और चारों दिशाओं में वही व्याप्त 
है।' वह सर्वशक्तिमान है, करण कारण समर्थ है 

परमात्मा के इस स्वरूप पर अपनी आस्था रखते हुए भी गुरुओं ने उसके “संत 
पालक दुष्ट घातक' स्वरूप की आवश्यकता भी समझी है। सिख गुरुओं ने आध्यात्मिक 
साधना को संसार से पृथक करके कभी नहीं देखा। उनका सदैव यही आग्रह रहा है 
कि मनुष्य अपने सांसारिक कर्तव्यों की पूर्ति करता हुआ भी आध्यात्मिक क्षेत्र में आगे 
बढ़ सकता है। ईश्वर कहीं हम से बाहर तो है नहीं, वह तो हमारे अंदर उसी प्रकार 
है जिस प्रकार पुष्प में गंध और शीशे में छाया व्याप्त है, इसलिए उसे खोजने के लिए 
वन में जाने की क्या आवश्यकता है?” स्पष्ट है कि गुरुओं ने कर्म त्याग करने को 
कभी नहीं कहा, वल्कि सांसारिक कर्तव्यों के विधिवत्‌ संपादन पर आग्रह किया है। 
उनका, मानो यह घोषित वाक्य है- 

“मन से राम हाथ से कामः 

और यदि व्यक्ति को गृहस्थ में रहकर, सांसारिक उत्तरदायित्वो का भार वहन 
करते हुए परमात्मा की ओर प्रवृत्त होना है, तो परमात्मा की ओर उसकी प्रवृत्ति कभी 
उसे सामाजिक उत्तरदायित्वों की ओर से भी निरपेक्ष नहीं होने देगी। समाज पर असद्‌' 
वृत्तियों वाले लोगों का दबाव बढ़ जाता है, संतजन दुष्टों से पीड़ित होने लगते हैं, तो 
ईश्वर के उस स्वरूप की कल्पना आवश्यक हो जाती है, जिसमें वह दुष्टों का संहार 

ड्र् संतों का उद्धार करता है। गुरु गोविन्द सिंह के पूर्ववर्ती सिख गुरुओं की 
अभिव्यक्ति में इस सापेक्ष दृष्टिकोण के पर्याप्त उदाहरण मिलते हैं।* 
गुरु गोविन्द सिंह को ईश्वर के इन दोनों स्वरूपों की अनुभूति अपनी परंपरा 
से प्राप्त हुई । परन्तु पूर्ववर्ती गुरुं की भक्ति भावना में इन दोनों स्वरूपों का कोई 
स्पष्ट अंतर नहीं है। वे अगम अगोचर ईश्वर के अनेक गुणों का वर्णन करते हैं, साथ 
ही उसमें दुष्ट घातक संत पालक गुण'' का भी आरोप कर देते हैं। 
परन्तु गुरु गोविन्द सिंह की रचनाओं में ईश्वर का यह निरपेक्ष और सापेक्ष रूप 
बड़े मुखर रूप में उभरकर आता है। गुरु गोविन्द सिंह के पूर्ववर्ती गुरुओं के भक्‍त 
और जाति-निर्माता या सुधारक रूप में अधिक अंतर नहीं था, छठे गुरु हरिगोबिन्द को 
छोड़कर वस्तुतः उनका भक्त रूप ही सदैव सम्मुख रहता है । परन्तु गुरु गोविन्द सिंह 
के व्यक्तित्व में दो विभिन्न रूप स्पष्ट रूप से झलकते दिखाई पडते हैं। 
पहला, भक्‍त रूप-जिसमें वे विशुद्ध वैष्णव ढंग के भक्त हैं। निराभिमानी, 
वैराग्यपूर्ण, शत्रु-मित्र हीन, ईश्वर को सर्वत्र देखने वाले, मानवता की समता के समर्थक, 
ईश्वर के कृपालु, दयालु, सर्वस्नेही रूप को स्वीकार करने वाले साधक। 
दूसरा, जाति निर्माता रूप-अपने पक्ष की विजय और दूसरे पक्ष की पराजय 
की इच्छा करने वाले। ईश्वर से शत्रुओं का संहार कर अपने और अपने सहायकों की 
रक्षा की प्रार्थना करने वाले। 

पहले रूप में गुरु गोबिन्द सिंह की परम आकांक्षा सदैव ईश्वर के चरणों में एकाग्र 
रहने की है और दूसरे में वे ईश्वर से वह शक्ति चाहते हैं, जिससे वे अपने शत्रुओं 
से सफलतापूर्वक युद्ध कर सकें और यदि आवश्यकता पड़े तो युद्धभूमि में शत्रुओं का 
विनाश करते हुए वीरगति को प्राप्त हों। 

इस आधार पर गुरु गोविन्द सिंह की सभी भक्तिपूर्ण रचनाओं को स्थूल रूप 
से दो भागों में विभाजित किया जा सकता है। 

1. विशुद्ध भक्तिपूर्ण रचनाएं 

जापु, अकाल स्तुति, स्फुट सवैये, स्फुट विष्णु पद तथा अपनी कथा, ज्ञान प्रबोध 
आदि रचनाओं के प्रारम्भिक छंद | 

2. उद्देश्य प्रेरित रचनाओं, चौबीस अवतार, चंडी-चरित्र (द्वय) और चरित्रोपाख्यान 
में व्यक्त भक्तिपूर्ण अभिव्यक्तियां । 

यह विभाजन स्थूल ही है क्योंकि विशुद्ध भक्तिपूर्ण रचनाओं में भी ईश्वर के 
मित्र रक्षक और शत्रु विनाशक गुण की चर्चा अनेक बार की गई है, परंतु इन रचनाओं 
के कवि ने शत्रुओं के विनाश की वैयक्तिक प्रार्थना नहीं की है। 
वैसे किसी भी लेखक की भक्ति-भावना का मूल्यांकन करते समय उसकी 
रचनाओं में कोई आधारभूत भेद नहीं किया जा सकता। फिर भी लेखक की पृष्ठभूमि, 
उसके मूलभूत सिद्धांत और उसकी प्रवृत्ति के आधार पर उसकी कुछ रचनाओं को इसका 

प्रमुख आधार बनाया जा सकता है। विशेष रूप से गुरु गोविन्द सिंह की भक्ति-भावना 
का विचार करते समय यदि इस तथ्य को दृष्टि में न रखा गया तो उनकी समस्त 
भावाभिव्यक्ति में हमें स्थान-स्थान पर विरोधाभास नज़र आएगा और इससे विचित्र 
सा मतिश्रम उत्पन्न हो जाने की पूरी संभावना है। उदाहरणस्वरूप, एक उपन्यासकार, 
जिसने मौलिक उपन्यास भी लिखे हैं, साथ ही कुछ उपन्यासों का रूपांतर भी किया 
है, का वैचारिक मूल्यांकन उसकी मौलिक रचनाओं पर ही आश्रित किया जाएगा। इसी 
प्रकार गुरु गोबिन्द सिंह की भक्ति भावना का विवेचन उनकी विशुद्ध भक्तिपूर्ण 
रचनाओं को मुख्याधार वनाकर करना ही न्यायोचित है । 

भक्ति क्या है? 

मन को सव ओर से हटाकर भगवान में लगा देना ही भक्ति है। मन यदि अपना 
हित पुत्र, पत्नी आदि में देखता है, अशन वसन की चिन्ता करता है तो वह भगवद्भक्ति 
के योग्य नहीं है।' 

भक्ति का लक्षण शांडिल्य-सूत्र (2) में इस प्रकार दिया गया है- 


'सा परानुरक्तिरीश्वरे' 


अर्थात्‌ -ईश्वर के प्रति निरतिशय प्रेम को ही भक्ति कहते हैं। देवर्षि नारद ने 
भक्ति सूत्र के अंतर्गत भक्ति के निम्नलिखित भेद गिनाए हैं-गुण महात्म्यासक्ति, 
रूपासक्ति, पूजासकिति, स्मरणासकिति, दास्यासक्ति, सख्यासक्ति, कान्तासकिति, 
वात्सल्यासक्ति, आत्मनिवेदनासक्ति, तन्मयासक्ति, परम विरहासकिति।'? 

भागवत्‌ पुराण के अनुसार भक्ति नौ प्रकार की है- 


श्रवण कीर्तन विष्णोः स्मरणं पादसेवनम्‌ 
अर्चनं वन्दनं दास्यं सख्यमात्मनिवेदनम्‌ । ।'' 


प्रमुख रूप से भक्ति के दो भेद किए जाते है- 

(1) वैधी भक्ति (2) रागात्मिका भक्ति अथवा प्रेमा भक्ति। 

वैधी भवित अनेक विधि विधानों से युक्त होती हैं इसमें विधि विधानों की इतनी 
अधिक जटिलता भरी है कि साधक निर्दोष वैधी भक्ति करने में कभी समर्थ ही नहीं 
हो सकता। यही कारण है कि यह भक्ति सिद्धिरूप न मानी जाकर साध्यरूप मानी 
जाती है। वैधी भक्ति का सच्चा उद्देश्य रागात्मिका भक्ति को उदूदीप्त करना है। 
अतः परमेश्वर में निरतिशय और निर्हेतुक प्रेम ही रागात्मिका अथवा प्रेमाभक्ति है। 
श्रद्धालु, साधक बाह्याडम्बरों और विधिविधान के नियमों से परे हो जाता है ।॥* 

सिख गुरु सदैव प्रेमा भक्ति के समर्थक रहे हैं। उन्होंने वैधी भक्ति का खंडन 
किया है। वैधी भक्ति के समस्त विधि विधानों-तिलक, माला, आसन, पादुका, 

जु पंचामृत, वस्त्र, यज्ञोपवीत, पुष्प, चन्दन, नेवैद्य, ताम्वूल, धूप, दीप आदि 
की निस्सारता स्थान-स्थान पर प्रदर्शित की गई है।” 

उन्होंने वैधी भक्ति के बाह्य आचारों को 'पाखंडपूर्ण भक्ति” के नाम से संवोधित 
किया है। 


पाखंडि भगति न होवई पारब्रह्म न पाइआ जाइ ।।' 
गुरु गोबिन्द सिंह का इष्टदेव 


संसार के सभी धर्मों में परमात्मा के अस्तित्व का विश्वास किसी न किसी रूप 
में हे। उसके अस्तित्व के सम्वन्ध में चाहे जितने तर्क-वितर्क और प्रमाणां का सहारा 
लिया जाए, अन्ततोगत्वा श्रद्धापूर्वक उसकी अनुभूति ही उसके अस्तित्व को भक्त के 
हृदय में पुष्ट करती है। सिख गुरुओं ने ईश्वर के अस्तित्व को सर्वत्र देखा। ईश्वर 
उनके लिए प्रत्यक्ष है और प्रत्यक्ष को प्रमाण की आवश्यकता नहीं है। 


वैद कतैव संसार हमाहूं वाहरा। 
नानक का पातिसाहु दिसै जाहरा।। 
(आसा. म. 5, पृ. 397) 
इसीलिए वे कहते हैं कि में जिधर भी देखता हूं मुझे उसी के दर्शन होते हैं- 


जह जह देखा तह तह सोई।। 
(प्रभाती म. 1, पृ. 1343) 
परन्तु इतना प्रतयक्ष होते हुए भी उस ईश्वर को सव तो नहीं देख पाते। उसे 
देखने के लिए तो विशेष दृष्टि उत्पन्न करनी पड़ती है। वे आंखें और ही होती हैं जो 
उसके दर्शन कर लेती हैं”- 


नानक से अखड़ीआ विअंनि, जिनी दिसंदो मापिरी। 
(वडहंस म. 5, पृ. 577) 
(हे अर्जुन, तू मुझ विश्वरूप धारी परमेश्वर को अपने इन प्राकृतिक नेत्रानहीं 
देख सकेगा। जिन दिव्य नेतरो द्वारा तू मुझे देख सकेगा (मैं) तुम्हें देता हूं। उन नेत्रों 
के द्वारा तू मुझ ईश्वर के ऐश्वर्य और योग-सामर्थ्य को देख |) 
सिख गुरुओं ने ईश्वर के निराकार रूप पर ही अधिक आग्रह किया है। उसे 
जन्ममरण से परे माना है- 


अलख अपार अगम अगोचरि ना तिसु कालु न करमा। 

जाति अजाति अजोनी संभउ ना तिसु कालु न करमा।। 
(सोरठ म. 1, पृ. 597) 


गुरु गोबिन्द सिंह ने इसी भाव को 'जापु' के प्रथम पद में इस प्रकार कहा है- 


चक्र चिहन अरु बरन जात अरु पात नहिन जिह।। 
रूप रंग अरु रेख भेख कोउ कहि न सकति किह।। 
अचल मूरति अनुभव प्रकास अमितोज कहिज्जै।। 
कोटि इंद्र इंद्राणि साहि साहणि गणिज्जै।। 
त्रिभुवण महीप सुर नर असुर नेत नेत बन त्रिण कहत ।। 
तब सरब नाम ककत्यै कवन करम नाम वरणत सुमत ।। 
(दशम ग्रंथ, पृ. 1) 


पौराणिकता 


मध्ययुगीन भारतीय भक्ति-साधना में पौराणिकता का बड़ा महत्त्वपूर्ण स्थान रहा 
है। डॉ मुंशीराम शर्मा ने अपने ग्रंथ “भक्ति का विकास” में लिखा है- 

“सूक्ष्म को स्थूल, अव्याकृत एवं अनिरुक्त को व्याकृत तथा निसक्त रूप में कहने 
की प्रणाली पौराणिक है। पुराण साहित्य सूक्ष्म जगत के तत्वों को कधानकों के द्वारा 
समझने का प्रयल करता है। ऊपरी आवरण को देखने से कहानी कभी-कभी असंगत 
भी प्रतीत होती है, पर रूपकथा अन्योक्ति के आवरण को हटाकर देखिए, तो कहानी 
के गर्भ में छिपे आध्यात्मिक संकेत स्पष्ट होने लगते हैं। कतिपय कठानियां ज्ञान कर्म 
या भक्ति की महत्ता प्रकट करने के लिए भी गढ़ी गई हैं। इस रूप में वे पुरानी होते 
हुए भी नवीन हैं। पुराण का अर्थ भी यही है। पुरा-प्राचीन-जिस पद्धति से जव-नया-वनता 
रहता है, वह पुराण है। ज्ञान के सूक्ष्म सूत्र समझ में कम आते हैं, पर पुराण की शैली 
में कहे गये वही सूत्र शीघ्र हृदयंगम हो जाते हैं। पुराणों में जो कहानियां भक्ति मार्ग 
की प्रतिष्ठा और प्रचार के लिए लिखी गई थीं, उनका प्रयोग निर्गुण साधकों ने भी 
किया था और सगुण भक्ति के प्रतिपादकों ने भी |” 

गुरु गोविन्द सिंह के पूर्ववर्ती गुरुओं ने अवतारवाद का खण्डन करते हुए और 
निराकार, अगोचर, अजन्मा की भक्ति का प्रचार करते हुए 'अवतारों' से सम्बन्धित 
कथाओं और उनके द्वारा जिनका उद्धार हुआ, ऐसे भक्तों का उल्लेख, भक्ति की महत्ता 
प्रदर्शित करने के लिए अनेक स्थानों पर किया है। प्रह्माद, अजामिल, गणिका, द्रोपदी 
आदि कथाओं के संकेत गुरु ग्रंथ साहब में यत्र-तत्र मिलते हैं। 

दशम ग्रंथ का अध्ययन करते समय हमारे सम्मुख पौराणिक भावना के दो रूप 


महीप सिंह रचनावली / 260 


Hindi Premi 


स्पष्ट होकर आते हैं । 

1. जहां अवतारवाद का स्पष्ट खंण्ड किया गया है । निराकार परमात्मा की भक्ति 
का आग्रह है। फिर भी परमात्मा के दयालुता एवं कृपालुता आदि गुणों पर प्रकाश डालने 
के लिए पौराणिक कथाओं का उल्लेख आदि ग्रंथ के अनुसार हुआ है। 

2. जहां अवतारवाद को स्वीकार किया गया है, परन्तु अवतारी ईश्वर को ब्रह्म 
के समकक्ष नहीं माना गया। वह दृष्टिकोण अद्दैतवादी दृष्टिकोण के निकट है। 
अद्वैतवादियों ने ईश्वर को ब्रह्म नहीं माना वरन्‌ उसे विशिष्ट शक्तियों से सम्पन्न जीव 
ही स्वीकार किया है। उन्होंने विकास के क्षेत्र में ईश्वर को बह्म से नीचा स्थान दिया 
है। अवतार भी वे ईश्वर का मानते हैं, ब्रह्मा का नहीं ।* 

चौवीस अवतारों का वर्णन करते समय ब्रह्म अथवा काल पुरुष और विष्णु का 
यह अन्तर अनेक स्थानों पर दिखाई देता है। 


आदि अनादि अगाधि कथा धुअ से प्रह्मद अजामल तारे।। 
नामु उचार तरी गनिका सोई नामु अधार वीचार हमारे।। 10 ।।” 


गुरु गोविन्द सिंह की विशुद्ध भक्तिपूर्ण रचनाओं में इस प्रकार के पौराणिक 
उदाहरण नहीं हैं। हां, परमात्मा का स्वरूप वर्णन करते हुए पौराणिक कल्पनाओं से 
युक्‍त साकार रूप की चर्चा उन्होंने अनेक स्थानों पर की है। चतुर्भुज, सारंगपाणि, नील 
वसन, आजान वाहु, बनवारी, मुरारी आदि नामों का उन्मुक्त प्रयोग हुआ है।! 

द्वितीय प्रकार की अवतार भावना दशम ग्रंथ की प्रमुख अवतार भावना है। इस 
प्रवन्ध में अनेक स्थानों पर चर्चा की गई है कि गुरु गोविन्दसिंह की यह अवतार भावना 
सोदूदेश्य है। गुरु गोविन्द सिंह केवल एक भक्त या या भक्ति के प्रचारक मात्र नहीं 
थे। भक्त होते हुए भी वे एक राजपुरुष थे, अपने युग के आततायी शासन के विरुद्ध 
उभरते हुए जन-आंदोलन के नेता थे। गुरु गोबिन्द सिंह के सहस्त्रों वर्ष पूर्व गीता में 
“साधुओं के परित्राण एवं दुष्टों के विनाश” की व्यक्त उक्ति जन-मन में अवतार की 
कल्पना को सजीव बनाए हुए थी। भारतीय जनता में यह अटूट विश्वास था कि 
जब-जब धर्म की हानि होती है और आततायियों का प्रभाव बढ़ जाता है, उस समय 
ईश्वर का अवतार होता है। गुरु गोविन्द सिंह ने स्वयं अपने आपको भी इसी परंपरा 
में स्वीकार किया है। यद्यपि वे अपने आपको ईश्वर नहीं कहते,” परम पुरुष का दास 
कहते हैं फिर भी उनके जन्म धारण का उद्देश्य वही अवतारों वाला ही है।” 

इन अवतार कथाओं दारा गुरु गोविन्द सिंह जनता में आत्मविश्‍वास और शक्ति 
का संचार करना चाहते थे। देवता कौन है और असुर कौन है? इसकी चर्चा कवि 
ने “आत्मकथा” में इस प्रकार की है- 


साध करम जे पुरख कहावै।। नाम देवता जगत कहाव।। 

कुक्रित करम जे जग में करहीं।। नाम असुर तिनको सभ धरहीं । 115 1। 
(द. ग्र. पृ. 48) 


इन अवतार कथाओं का वर्णन करते समय कवि ने यह अनेक स्थानों पर स्पष्ट 
किया है कि अवतारों को जन्म देने वाली शक्ति 'काल' है। वही सबको जन्म देता 
है और अन्त में वही सबको नष्ट करता है।” वह स्वयं अनेक रूप धारण करता है 
फिर उन विभिन्‍न रूपों को अपने अंदर समाहित कर लेता है ।* सभी अवतार इस 
महाकाल की आज्ञा द्वारा शासित है। कोटि-कोटि ब्रह्मा, विष्णु, महेश इसी काल पुरुष 
के 'देहि' से जन्म लेते हैं।” कई स्थानों पर कहा गया है कि ब्रह्मा, विष्णु और महेश 
भी 'काल पुरुष' को समझने में असमर्थ है 


काल और विष्णु 


पौराणिक साहित्य में जो स्थान विष्णु को प्राप्त हैं, कवि ने लगभग वही स्थान 
'काल' को अपनी रचनाओं में दिया है। विष्णु के समान ही वह क्षीर सागर में शेष 
नाग की शैया पर शयन करता है।” लक्ष्मी उसकी दासी है। विपत्ति पड़ने पर देवता 
क्षीर सागर में इसी 'काल पुरुष” के पास जाते हैं। अन्तर केवल इतना ही है कि जहां 
पौराणिक साहित्य में विष्णु सर्वोच्च देवता हैं और पृथ्वी पर असुरों की विजय और 
देवताओं की पराजय से उत्पन्न आर्तनाद से प्रेरित होकर स्वयं अवतार ग्रहण करते 
हैं वहां दशम ग्रंथ में 'काल' विष्णु को अवतार धारण करने की आज्ञा देता है- 


वामनावतार 


दीयो आइसं काल पुरखं अपारं।। 
धरो बावना विसन असटम वतारं।। 
लई बिसन आगिया चल्यो धाइ ऐसे।। 
लह्यो दारदी भूप भंडार जैसे।।3।। 


(द. ग्र. पृष्ठ 167) 


नृसिंह अवतार 
सब देवन मिलि करयो विचारा।। 
छीर समुद्र कहु चलै सुधारा।। 
काल पुरख की करी बड़ाई।। 

F आगिआ तहसे तिन आई ।131। 
दिज जमदगन जगत मो सोहत ।। 
नित उठि करत अघन उछन हत।। 
तह तुम धरो विसन अवतारा ।। 
हनहु सक्र कै सत्रु सुधारा ।। 
(द. ग्र. पृष्ठ 169) 
रुद्रावतार 


सु कहयो तुम रुद्र सरूप धरौ।। 
जग जीवन कौ चलि नास करौ।। 
तवही तिह रुद्र सरूप धरयौ ।। 
जग जंत संघार कै जोग करयो ।।41। 
(द. ग्र. पृष्ठ 173) 
जालन्धरावतार 


जीय मो सिव ध्यान धरा जबही।। 
कल काल प्रसन्नि भए तबही । । 
कह्यौ विसन जलन्धर रूप धरी।। 
पुनि जाइ रिपैस को नास करी । 120 ।। 
(द. ग्र. पृष्ठ 181) 
दशम ग्रंथ में विष्णु के तेरहवें अवतार के रूप में 'काल' ने विष्णु को विष्णु 
रूप में ही अवतार धारण करने के लिए कहा- 


करत पुकार धरण भर भारा।। 
काल पुरख तब होत क्रिपारा।। 
सब देवन को अंस लै तत आपन ठहराइ।। 


बिसन रूप धार तत दिन ग्रह अदिन्त के आइ1!31। 
(द. ग्र. पृष्ठ 182) 


अरहंत देव 
काल पुरख तब भए दइआला ।। 
दास जान कह बचन रिसाला।। 
घर अरहंत देव को रूपा।। 

नास करौ असुरन को भूपा।। 
बिसन देव आज्ञा जब पाई ।। 
काल पुरख की करी बड़ाई।। 
भुअ अरहंत देव बन आयो।। 
आन अउर ही पंथ चलायो।।8।। 
(द. ग्र. पृष्ठ 183) 


इसी प्रकार मनु, धन्वन्तरि, सूर्य, चन्द्र आदि अवतारों के संबंध में भी दशम 
ग्रंथ के रचयिता ने यही मत व्यक्त किया है। 

इस दृष्टि से राम और कृष्ण के अवतारों के वर्णन को कुछ अधिक ध्यान से 
देखने की आवश्यकता है। यद्यपि ये दोनों अवतार भी इस बात के अपवाद नहीं हैं। 
वे भी विष्णु के अवतार हैं और काल पुरुष की आज्ञा से ही अवतार ग्रहण करते हैं- 


रामावतार 


असुर लगे बहु करै विखाधा।। किनहूं न तिनै तनक मैं साधा।। 
सकल देव इकठै तब भए।। छीर समुद्र जह थो तिह गए।।2।। 
बहुचिर बसत भए तिह ठामा।। विसन सहित ब्रह्मा जिह नामा।। 
बार वार ही दुखत पुकारत।। कान परी कल के धुनि आरत।। 
बिसनादक देव लखे बिमनं।। 
मृद हास करी कर काल धुनं।। 
अवतार धरो रघुनाथ हरं।। 
चिर राज करो सुख सो अवधं।।41। 

(द. ग्र. पृष्ठ 188) 


कृष्णावतार 


ब्रह्मा गयौ छीर निध जहां।। काल पुरख इसथित थे तहां।। 
कह्यो बिसन कह निकट बुलाई।। किसन अवतार धरो तुम जाई।। 
काल पुरख के बचन ते संतन हेत सहाइ।। 
मथरा मंडल कै विखे जनमु धऱयो हरि राइ ।।3।। 
(द. ग्र. पृष्ठ 254) 


परन्तु इन दोनों अवतारों का वर्णन करते हुए कवि ने इनके प्रति इस प्रकार 
की श्रद्धापूर्ण अभिव्यक्तियां की हैं जो इन्हें उपास्य परमेश्वर के बहुत निकट ले जाती 


महीप सिंह रचनावली / 264 


Hindi Premi 


हैं। उदाहरणस्वरूप, रामावतार में जिस समय कैकेयी दशरथ से भरत को राज्य और 
राम को वनवास की बात कहती है तो दशरथ के शब्दो में कवि ने राम की महत्ता 
का वर्णन इन शब्दों में किया है- 


नर देव देव राम हैं।। अभेव धरम धाम हैं।। 
अबुद्ध नारि तै मनै।। विसुद्ध वात को भनै । 120911 
अगाधि देव अनन्त हैं।। अभूत सोमवंत हैं।। 
कृपाल करम कारणं ।। विहाल दिआल तारणं । 120411 
अनेक संत तारणं।। अदेव देव कारणं | । 
सुरेस भाइ रूपणं।। समृद्ध सिद्ध कूपणं । 1205 ।। 
(द. ग्र. पृष्ठ 204) 


युद्ध में राम के हाथ से मारे गए राक्षस भव सिन्धु पार कर जाते हैं- 


अधिक रोस कर राज पखरीआ धावही।। 
राम राम विनु संक पुकारत आवहीं।। 
रुज्झ जुज्झ झड़ पड़त भयानक भूप पर।। 
रामचन्द्र कै हाथ गए भव सिन्ध तर।।55911 
(द. ग्र. पृष्ठ 232) 


कृप्णावतार में ऐसे अगणित स्थल हैं जहां कृष्ण के महत्त्व का वर्णन करते समय 
पूर्ण पौराणिक परम्परा के अनुसार उनके पूर्व अवतारों का वर्णन किया गया है। जिन्होंने 
पूतना का संहार किया, त्रिणावृत्त को मारा, अघासुर को समाप्त किया, शिला (अहिल्या) 
का उद्धार किया, बकासुर की चोंच चीर दी, राम होकर जिन्होंने दैत्यों की सेना का 
संहार किया और अपने विभीषण को संपूर्ण लंका दे दी, उसी प्रकार उन्होंने ब्राह्मणों 
की पत्नियों का भी उद्धार किया।* संखाखुर दैत्य को मारने के लिए जिसने मत्स्य का 
रूप धारण किया। जिस समय सुरों और असुरों ने सिंधु मथा उस समय उन्होंने कच्छ 
का रूप धारण किया। वही अब यहां कृष्ण बनकर ब्रज में बछड़े चराता है। यह तो 
संसार को अपने खेल दिखाता है और सभी जीवों की रक्षा करता है।” 

अनेक स्थानों पर यह वात भी कही गई है कि ब्रज के लोग (गोपियां, गोप, 
ब्राह्मण आदि) बड़े भाग्यशाली हैं कि जिस कृष्ण का संपर्क बड़े-बड़े ऋषि-मुनि निरन्तर 
तपस्या करके भी नहीं प्राप्त कर सकते, उनका संपर्क इन्हें कितनी सुविधानुसार प्राप्त 
है, कृष्णावतार में कृष्ण का यह रूप किसी भी कृष्ण भक्त वैष्णव के मत के अनुकूल 
ही है।” 

यह तो स्पष्ट है ही कि गुरु गोविन्द सिंह ने राम, कृष्ण आदि अवतारों की 
कथा तुलसी और सूर की भांति भक्ति भावना से प्रेरित होकर नहीं वरन्‌ अपेन युग 
की आवश्यकताओं से प्रेरित होकर की थी। इन रचनाओं के आधार वही पौराणिक 
ग्रंथ थे जिनमें उन अवतारों की कथा भक्ति भाव से कही गयी है। गुरु गोविन्द सिंह 
ने उस कथा-परम्परा में अधिक परिवर्तन नहीं किया। उनका सबसे बड़ा परिवर्तन यही 
था कि उन्होंने विष्णु को सर्वोच्च न मानकर उन्हें भी किसी महत्तर शक्ति से प्रेरित 
माना परन्तु जहां तक कथा के अन्तर्भाग का सम्बन्ध है उसमें इन अवतारों के ईश्वरत्व 
को बनाए रखा गया है। इतना होते हुए भी इन अवतार कथाओं में जहां कहीं कवि 
ने अपना मत व्यक्त किया है वहां इन्हें 'काल पुरुष” के बहुत नीचे मानकर इन पर 
अपनी अनास्था ही प्रकट की है। रामावतार में उन्होंने एक स्थान पर कहा है जो उनकी 
(काल पुरुष) शरण में आया वह बच गया वैसे कोई नहीं बचा, चाहे वह कृष्ण हों, 
विष्णु हों या रघुराय (राम) हों।” 

पौराणिक पद्धति के अनुसार रामकथा के महत्त्व का प्रतिपादन करते हुए भी” 
वे कहते है-हे असिपाणि, मैंने जब से तुम्हारे पांव गहे हैं तव से अन्य किसी को दृष्टि 
में स्थान नहीं दिया। लोग राम, रहीम, पुराण, कुरान अनेक की चर्चा करते हैं परन्तु 
मैं एक को नहीं मानता। स्मृतियां, शास्त्र, वेद सभी बहुत प्रकार के भेद बताते हैं, परन्तु 
मैं एक भी नहीं जानता। यह सब तुम्हारी ही कृपा है...” 

कृष्णावतार में भी वे कहते हैं-मैं प्रथण गणेश को नहीं मानता, कृष्ण, विष्णु 
का ध्यान कभी नहीं करता। इन्हें मैंने कानों से सुना मात्र है, इनसे मेरी पहचान नहीं 
है। मेरी लिव तो इन (महाकाल) के चरणों से ही लगी है!" 

इन अवतारों के जन्म का उद्देश्य क्या था और कवि ने इन अवतार कथाओं 
का वर्णन क्यों किया है इसका स्पष्टीकरण कवि के इन्हीं अवतार कथाओं में अनेक 
स्थानों पर किया है। अवतार-जन्म का उद्देश्य तो एक ही है- 


जब जब होत अरिष्ट अपारा, 
तब तब देह धरत अवतारा । । 
(द. ग्र. पृ. 155) 


दुष्टों को दंड देना और सन्तं का उद्धार करना ही उनके जन्म का उद्देश्य 


कारन याह धरी इह मूरत, 
मारन को जग से सभ पापी । 1389 ।। 
(द. ग्र. पृ. 304) 

पापन के वध कारन सो, 
ड विखै ब्रिज कै अव लीआ | 140011 
(द. ग्र. पृ. 306) 


असाधन को सिर जो कटीया, 
अरु साधन को हरता जोऊ हीलो।। 
(द. ग्र. पृ. 338) 


गहि कैसन तै पटक्यौ धर सों गहि गोडन ते तव घीस दयो।। 

नृप मार हुलास वढ्यौ जीय मैं अतिही पुर भीतर सोर भयो।। 

कवि स्याम प्रताप पिखौ हरि को जिन साधन राख कै सत्रु छयो।। 

कट बंधन तात दए मन के सम ही जग मैं जस वाहि लयो 1185211 
(द. ग्र. पृ. 367) 


कृष्णावतार के अन्त में कवि ने स्पष्ट शब्दों में कहा है कि भागब्रत के दशम स्कन्ध 
को भाषा में लिखने में मुझे और कोई वासना नहीं है, केवल धर्म युद्ध का चाव है- 


दशम कथा भागौत की भाखा करी वनाइ।। 
अवर वासना नाहि प्रभु धरम जुद्ध को चाइ । 12491 || 
(द. ग्र. पृ. 570) 


काल पुरुष और चंडी या भगवती 


परमात्मा के नारी रूप की ओर गुरु गोविन्द सिंह के पूर्ववर्ती सिख गुरुओं का 
कोई झुकाव नहीं था। उन्होंने अपने इष्ट को सदा पुरुष रूप में ही देखा। उसे अकाल 
पुरुष, कर्ता पुरुष आदि अनेक नामों से पुकारा। भारतीय पौराणिक नामावली से भी 
उन्होंने परमात्मा को अभिहित करने के लिए बहुत से नाम ग्रहण किए परन्तु वे सव 
नाम भी पुरुष वाचक ही रहे। दाम्पत्य भाव की भक्ति को सिख गुरुओं ने अपने सम्मुख 
आदर्श रूप में रखा, जिसमें जीवात्मा अपने आपको पली और परमात्मा को पति मानती 
है। गुरु अर्जुन देव ने एक ऐसी जीवात्मा रूपी स्त्री की कल्पना की है जो अनन्य भाव 
से परमात्मा रूपी पति में अनुरक्त है- 


गुन अवगुन मेरा कछु न वीचारो।। 
नह देखिओ रूप रंग सींगारो।। 
चज अचार किछु विधि नहीं जानी।। 
बांह पकरि प्रिअ सैजे आनी।। 
(गु. ग्र. सा. आसा महला, 5, पृ. 372) 

किन्तु गुरु गोबिन्द सिंह के काव्य में हमें इस दृष्टि से नवीनता दिखाई देती 
है। उन्होंने अपनी रचनाओं में भगवती चंडी को बड़ा महत्त्वपूर्ण स्थान दिया है । वैसे 
परमात्मा के लिए स्त्री नाम इस देश की परम्परा में स्वीकृति है।” परन्तु गुरु गोविन्द 
सिंह ने भगवती चंडी का ही स्मरण विशेष श्रद्धा से किया है। उनके काव्य की यह 
वस्तु भी इस तत्कालीन परिस्थितियों की ओर इंगित करती है जिनसे उनका काव्य 
विशाल रूप से प्रभावित था। भगवती चंडी की युद्ध की देवी के रूप में प्रतिष्ठा इस 
देश में युगों से चली आ रही है। 'धर्म जुद्ध के चाव” की भावना से ग्रंथ सृजन करने 
वाले गुरु गोबिन्द सिंह ने चण्डी को उसी परम्परागत रूप में स्वीकार किया है। 
सामान्यतः गुरु गोविन्द सिंह ने ब्रह्म को स्त्री और पुरुष के भेदों से परे ही माना है। 
वह पुरुष भी है, स्त्री भी है और न वह पुरुष है और न ही स्त्री- 


तेज को प्रचंड है अखंडन को खंड है 
महीपन को मंड है कि इस्त्री है न नर है।।9।12611। 
(द. ग्र. पृ. 87) 


फिर वही तो सबसे बड़ी शक्ति है। शक्तिमान और उसकी शक्ति अभेद्य है। 
सूक्ष्म ब्रह्म का स्थूल व्यापक रूप माया है। वही सूक्ष्म है, वही स्थूल है। परमात्मा के ' 
स्वरूप की यह व्यापकता और अभेदत्व पूर्ववर्ती सिख गुरुओं की वाणी में भी उपलब्ध 
है। गुरु नानक ने एक स्थल पर कहा है-““परमात्मा ही पुरुष है, वही स्त्री है, वही 
जुए की पासा है और वही उसकी सारी है।”* गुरु गोबिन्द सिंह ने 'जापु' में ईश्वर 
के गुणों की स्तुति करते हुए उसे एक स्थान पर 'लोकमाता' भी कहा है- 


नमो परम ज्ञाता।। नमो लोकमाता ।। 
(द. ग्र. पृ. 3) 
गुरु गोबिन्द सिंह ने 'चंडी चरित्र उक्ति विलास” में इस भाव को भली-भांति 
व्यक्त किया है- 


तारन लोक उधारन भूमहि दैत संघारन चंड तुही है।। 

कारन ईस कला कमला हर अद्रसुता जह देखो उही है।। 
तामसता ममता नमता कविता कवि के मन मद्धि गुही है।। 
कीनो है कंचन लोह जगत्र मैं पारस मूरत जाहि छुही है।।4।। 


(हे काल! लोक तारने वाला, धरती का उद्धार करने वाला, दैत्यों को मारने वाला 
तीव्र तेज तुही है। जगत का कारण ईश्वर (विष्णु) उसकी कला (लक्ष्मी) जगत का नाश 


महीप सिंह रचनावली / 268 


Hindi Premi 


करने वाला शिव और उसकी शक्ति (पार्वती) जहां देखता हूं, वही है। तमो गुण, रजो 
जी सतो गुण-तीनों गुणों की गुणत्व अवस्था की कविता को तुमने ही कवि के मन 
गूंथा है। तू पारस की मूर्ति है। जिसे छू लेता है, जगत में वह लोहा सोना हो जाता 
है।) 

कवि की दृष्टि में काल और भवानी में कोई भेद नहीं है। 'चौबीस अवतार” 
के मंगलाचरण में वह कहता है- 


प्रथम काल सभ जग को ताता।। ताते भयो तेज विख्याता।। 
सोई भवानी नाम कहाई।। जिन सिगरी यह स्रिस्टि उपाई । 129 ।। 


इस प्रकार गुरु गोविन्द सिंह ने भगवती चंडी को राम, कृष्ण, गणेश आदि 
देवताओं या अवतारों की साधारण श्रेणी में न रखकर उसे महाकाल का ही नारी रूप 
स्वीकार किया है। दशम ग्रंथ में एक स्थान ऐसा भी है जहां दीर्घदाढ़ नामक दैत्य से 
युद्ध करते समय सभी देवता पराजित हो जाते हैं। ब्रह्मा, विष्णु, महेश आदि भय से 
छिप-छिप जाते हैं, यहां तक कि काली भी दैत्य का संहार करने में अपने को असमर्थ 
पाती है। ऐसे में वह भी महाकाल के सम्मुख आकार सहायता की प्रार्थना करती है 
और महाकाल उन्मुक्त रूप से हंसकर उसकी सहायता के लिए कमर में तलवार बांधकर 
रथ पर चढ़कर दैत्यों से युद्ध करता है और उनका विनाश करता है। यह प्रसंग 
चरित्रोपाख्यान का अंतिम उपाख्यान है। महाकाल को संबंध वाचक ढंग से यदि पिता 
कहा जाए तो चंडी को माता कहा जा सकता है। गुरु गोविन्द सिंह ने इस संवंध को 
अपनी कथा में स्पष्ट स्वीकार किया है- 


सरव काल है पिता हमारा।। देवि कालका मात हमारा।। 
मनुआ गुरमुरि मनसा माई।। जिन मोको सुभ क्रिआ पढ़ाई ।।51। 
(द. ग्र. पृ. 73) 


मै न गनेसहि प्रथम मनाऊं।' कहने वाले लेखक ने कई रचनाओं के आरम्भ 
में भगवती चंडी का स्मरण किया है। चौबीस अवतार वर्णन में कई अवतार-कथाओं 
का आरम्भ- ५ 


“श्री भगवती जी सहाय! 


इन शब्दों से हुआ है। भगवती से हर प्रकार का वरदान प्राप्त होता है । गोपियां 
कृष्ण को पति के रूप में प्राप्त करने के लिए भगवती की आराधना करती है।* शूरवीर 
युद्ध में जय प्राप्त करने के लिए भगवती की वन्दना करते हैं। भगवती चंडी के उपासक 
स्वयं शिव और कृष्ण से पराजित नहीं होते ।“ 

स्वयं गुरु गोविन्द सिंह ने अपने कार्य की सफलता के लिए भगवती चंडी से 
वरयाचना की है- 


देह शिवा वर मोहि इहै सुभ करमन ते कबहूं न टरौं। 
न डरों अरि सों जब जाइ लरौ निसचै करि अपनी जीत करौ।। 
(द. ग्रं. पृ. 99) 


कवि ने चंडी चरित्र की रचना एक उद्देश्य से प्रेरित होकर की। रचना के अन्त 
में कवि उसकी की पूर्ति का वरदान भी मांगता है- 


ग्रंथ सतिसइआ को करिउ जा सम अवरू न कोइ।। 
जिह नमित कवि ने कहिउ सु देह चंडका सोइ । 1233 ।। 
(द. ग्रं. पृ. 99) 


| लीला 


परमात्मा की लीला का वर्णन प्रत्येक भक्त ने किसी न किसी प्रकार किया है। 
यह लीला सृष्टि के सृजन, पालन और संहार तीनों कार्यों में प्रगट होती है। परमात्मा 
की यह लीला अपार है। सिख गुरुओं ने परमात्मा की इस लीला के लिए लीला शब्द 
का भी प्रयोग किया है- 


जाकी लीला की मिति नाहिं।। 
संगल देव हारे अवगाहिं । 16 |। 
(गुरु ग्रंथ साहिब, गउड़ी सुखमनी, पृ. 284) 


परन्तु अनेक स्थानों पर उन्होंने इसे 'खेड' या खेल कहा है। यह सृष्टि रचना, 
यह संहार और विनाश और फिर उसी विनाश में से जीवन रचना यह सद उसके खेल 
हैं। गुरु अर्जुन कहते हैं- 

अपना खेल (सृष्टि रचना) वह स्वयं करता है और स्वयं ही उसे देखता भी है। 
जब चाहता है, वह अपने पसारे हुए खेल को समेट कर अकेला हो जाता है।” जब 
उसकी इच्छा होती है तो वह सृष्टि उत्पन्न करता है और यदि उसकी इच्छा होती है, 
तो वह सृष्टि अपने में विलीन कर लेता है। 

जन्म-मरण उसके लिए खेल मात्र है- 


.आवन जानु इकु खेलु बनाइआ।। 
आगिआकारी कीनी माइआ ।।6 112311 


(गउड़ी सुखमनी म. 5) 

डड न कोई मरता है न ही जन्म लेता है। ये तो उसके अपने चरित्र (खेल) 
हैं, जिन्हें वह आप ही समझता है- 


नह किछु जनमे नह किछु मरै। 
आपन चलित आप ही करे। 
(गउड़ी सुखमनी म. 5) 


गुरु गोविन्द सिंह ने अपनी अनेक रचनाओं में परमेश्वर की लीला का वर्णन 
किया है। चंडी चरित्र (उक्ति विलास) के प्रथम पद में उन्होंने लिखा है- 

वह ब्रह्म जो आदि है, अपार है, अलेख है, अनन्त है, काल रहित, वेश रहित, 
नाश रहित है। जिसने अपनी कल्याण रूप शक्ति से चारों वेदों का निर्माण किया, जो 
तीनों गुणों और तीनों लोकों में बसता है जिसने दिन-रात के लिए सूर्य-चन्द्रमा जैसे 
दीपक बना दिए हैं और पांच तत्वों का प्रकाश करके जिसने सृष्टि की रचना की है। 
वही देवताओं और दैत्यों के मध्य वैर भाव उत्पन्न करता है, इनमें संघर्ष कराता है 
और स्वयं (अपनी इस लीला का) तमाशा देखता है।” 

हमें संसार में जन्म और मृत्यु, युद्ध और शांति आदि बड़े महत्त्व की वस्तुएं 
दिखती हैं किन्तु उस अकाल पुरुष के लिए यह एक तुच्छ तमाशा मात्र ही है। वही 
सबका निर्माण करता है, वही सबका संहार करता है परन्तु इस निर्माण और विनाश 
का श्रेय (या बुराई) वह औरों के सिर पर डाल देता है। बनाता भी वही है, बिगाड़ता 
भी वही परन्तु वह अपना नाम छिपाए रहता है। 'चौवीस अवतार' के प्रारम्भिक कुछ 
पदों में गुरु गोविन्द सिंह ने इस भाव को भली भांति व्यक्त किया है- 


काल सभन का करत पसारा।। 
अंत काल सोई खापन हारा।। 
आपन रूप अनंतन धरही।। 
आपहि मद्ध लीन पुन करही | 811 


(द. ग्रं. पृ. 156) 
काल आपुनो नाम छपाई।। 
अवरन के सिर दे बुरिआई।। 
आपन रहत निरालम जगते।। 
जान लए जा नामै तबते।॥5 11 
(द. ग्रं. पृ. 156) 

एक स्थान पर उन्होंने लिखा है कि केवल अपने कौतुक के लिए तुमने जीवों 
में विवाद उत्पन्न किया है- 


तुमही दिन रजनी तुही तुमही जीअन उपाइ।। 
कउतक हेरन के नमित तिन मो वाद वढ़ाइ।।911 


नाम 


सम्पूर्ण सिख साहित्य में परमात्मा के नामों के संबंध में कोई विशेष आग्रह नहीं 
है। सिख गुरुओं ने अपनी भावाभिव्यक्ति के लिए सभी प्रचलित नामों का उन्मुक्त 
प्रयोग किया, वे नाम चाहे निर्गुण भाव वाले हों या सगुण भाव वाले अथवा हिन्दू परम्परा 
के हों या इस्लामी परम्परा के। उनकी दृष्टि में परमात्मा के निकट कोई विशेष नाम 
या शब्द कोई विशेष अर्थ नहीं रखता। नाम तो केवल भावों को व्यक्त करने के माध्यम 
हैं। परमात्मा हमारे आन्तरिक भावों को ही देखता है। उसे स्मरण करने के लिए किसी 
विशेष भाषा या शब्दावली की आवश्यकता नहीं है। इसीलिए गुरुओं ने ईश्वर के नामों 
के संबंध में कोई आग्रह नहीं प्रगट किया। जो हिन्दू पौराणिक नाम पुराणों में देवता 
सूचक हैं सिख गुरुओं ने उनका एकमात्र परमात्मा के लिए ही प्रयोग किया है। हजरत 
मुहम्मद ने अल्लाह के नाम का भी इसी प्रकार प्रयोग किया था। अल्लाह पहले एक 
देवता का नाम था परन्तु कुरान शरीफ में इसका प्रयोग परमात्मा के लिए ही हुआ 
है। कहते हैं कि एक बार मुगल सम्राट जहांगीर ने षष्ट गुरु हरिगोविन्द से पूछा कि 
हिंदू राम, कृष्ण, नारायण आदि की पूजा करते हैं और मुसलमान अल्लाह को मानते 
हैं, दोनों में क्या अन्तर है? गुरु हरिगोबिन्द ने पंचम गुरु के शब्दों में उत्तर इस प्रकार 
दिया- 


कारन करन करीम |। सरब प्रतिपाल रहीम | । 

अल्लह अलख अपार ।। खुद खुदाइ बेसुमार ।।1 ।। 

उनमों भगवन्त गुसाई। खालकु रवि रहिआ सरव ठाई।।1 ।। 
जगन्नाथ जग जीवन माधो।। भउभंजन रिप माहि अराधो ।। 
रिखीकेस गोपाल गोबिन्द।। पूरन सरबत्र मुकुन्द । ।2।। 
मिहरबान मउला तू ही एक।। पीर पैकांबर सेख ।। 

दिल का मालकु रहे हाकु।। कुरान कतेव ते पाकु । 18 ।। 
नाराइन नरहर दइआल।। रमत राम घट-घट आधार।। 

बासुदेव बसत सम ठाइ।। लीला किछु लखी न जाइ।।4।। 
मिहर दइआ करि करने हार।। भगति बंदगी देहि सिरजनहार।। 
कहु नानक गुरि खोए भरम।। एको अल्लहु पारब्रह्म । ।5 ।।34 | 145 | । 

[= रचना से यह स्पष्ट है कि गुरुओं के लिए परमात्मा के नामों में कोई 
भेद नहीं था। वे सव एक ही सत्ता के नाम हैं इसीलिए “एको अल्लहु पारव्रह्म” कहा 
हे i" 
इतना होते हुए भी गुरु गोविन्द सिंह के पूर्ववर्ती गुरुओं की वाणी और संपर्क 
दारा कुछ विशेष नाम अजुयायियों में प्रचलित हुए । भारतीय साहित्य में अन्यत्र उनका 
प्रयोग दृष्टिगत नहीं होता । ऐसे कुछ विशेष नाम हैं-अकाल पुरुष, वाहिगुरु, सत्यनाम, 
एकोंकार आदि, परन्तु गुरु गोविन्द सिंह के साहित्य में इन शब्दों का विशेष प्रयोग 
नहीं हुआ। गुरु गोविन्द सिंह ने कुछ तो परम्परागत नामों का प्रयोग किया और वहुत 
से नए नामों का व्यवहार किया। 
गुरु गोविन्द सिंह द्वारा व्यवहृत परम्परागत नामों को तीन भागों में विभाजित 
किया जा सकता है : 1. हिन्दू परम्परागत नाम, 2. इस्लाम परम्परा के नाम, 3. सिख 
गुरुओं द्वारा प्रयोग किए गए विशिष्ट नाम। 
हिन्दू परम्परा के सभी प्रचलित नाम गुरु गोविन्द सिंह के भक्ति काव्य में उपलब्ध हैं। 
प्रणवो आदि एकंकारा।। जल थल महीअल कीओ पसारा।। (द. ग्रं. पृ. 11) 
आदि पुरखु अविगति अविनासी ।। 
लोक चतुर्दस जोति प्रकासी।। (द॑. ग्रं. पृ. 11) 
अलग पुरख अवगत अवधूता।। (द. ग्रं. पृ. 11) 
सारे ही देस को देख रह्यो मत कोऊन देखियत प्राणपती के 
श्रीभगवान की भाइ कृपा हूते एक रती विन एक रती के।।11।211। 

(द. ग्रं, पृ. 13) 


श्रीपति श्री भगवान भजे विनु अन्त को अन्त के धाम सिधारे ।।3।।१3।। 
(द. ग्रं. पृ. 14) 


साच कहों सुन लेहु सवै जिन प्रेम कियो तिनही प्रभ पायो ।।9।291। 


(द. ग्रं. पृ. 14) 
हरि जनम परन विहीन।। दस चार-चार प्रबीन । 11 | 181 ।। 

(द. ग्रं. पृ. 15) 
एक भावना विहीन कैसे पावे जगदीस को।।911791। 

(द. ग्रं. पृ. 18) 


करता सदीव हरता सनात (द. ग्रं. पृ. 22) 

जिह फोकट धर्म सवे तजहै।। 
इक चित कृपानिधि को जपहै।।19111591। 


(द. ग्रं. पृ. 26) 
बिस्वंभर विस्वनाथ विसेख विस्व भरन हैं।। 
(द. ग्रं. पृ. 26) 
दुष्ट हरता सृष्टि करता दयाल लाल गोविन्द ।। 
मित्र पालक सत्र घालक दीन दयाल मुकन्द । 1141119411 
(द. ग्रं. पृ. 29) 


पार न पाइ सके पदमापति बेद कतेब अभेद उचारे ।।2।।244।। 


(द. ग्रं. पृ. 34) 
अंजन विहीन हैं निरंजन प्रबीन हैं 
कि सेवक अधीन हैं कटैया जम जाल के। 1111126311 

(द. ग्रं. पृ. 37) 
अच्छय सरूप अव्यक्त नाथ 
आजानबाहु सरबा प्रमाथ ।।1 । 1१67 ।। 

(द. ग्रं. पृ. 38) 
निरंकार निरबिकार नित्य निरालं।। 

(द. ग्रं. पृ. 39) 
पाइ परो परमेसर को जड़ पाहन में परमेसर नाहीं । 199 ।। 

(द. ग्रं. पृ. 46) 
नमो लोक लोकेश्वरं लोक नाथे।। 

(द. ग्रं. पृ. 127) 


अच्युत अनन्त अद्वै अमित नाथ निरंजन तव सरण | 12 । 1821 । 
(द. ग्रं. पृ. 130) 


पदम नाथ पदमाच्छ नवल नाराइण नरि हरि । ।8 | 1841 | 
है (द. ग्रं. (ज्ञान प्रबोध) पृ. 130) 

ब महि सृष्टि सु दस अवतारा ।। 
जिन महि रमिया राम हमारा ।।4।। 
(चोवीस अवतारा, द. ग्रं. पृ. 156) 


जग आपन आपन उरझाना।। 
पारब्रह्म काहू न पछाना 111811 


चोवीस 


( अवतार, द. ग्रं. पृ. 157) 


निम्न पद में अनेक पौराणिक नामों का प्रयोग हुआ है- 
प्रभु जू तोकहु लाज हमारी। 
नीलकंठ नरहरि नाराइण नील बसन बनवारी । [रहाउ।। 
परम पुरख परमेसर सुआमी पावन पउन अहारी।। 
माधव महाजोति मध मरदन मान मुकुन्द मुरारी । 11 ।। 
निरविकार निरजुरनिद्रा विनु निरविख नरक निवारी।। 
कृपासिंध काल त्रै दरसी कुकृत प्रनासन कारी ।।१।। 
धनरपान धृतमान धराधर अनि विकार असि धारी।। 
ही मतिमंद चरन सरनागति करगहिं लेहु उबारी।।3।। 
(द. ग्रं. पृ. 710) 


सिद्ध स्वयंभू प्रसिद्ध सवे जग एक ही ठैर अनेक बखाने।। 
(द. ग्रं. पृ. 710) 


श्री भगवन्त भज्यो न अरे जड़ धाम के काम कहा उरझायो | 181 | | 
(द. ग्रं. पृ. 716) 


इस्लामी परम्परा के नाम 


कि रोजी रजा कै।। रहीमे रिहाकै।। ; 
कि पाक विऐब है।। कि गैबुल गैब है 10811 (जाप, द. ग्र, पृ. 6) 


कि राजक रहीम हैं।। कि करमं करीम हैं।।1101। (जाप, द. ग्रं. पृ.6) 
कि सरब॑ कलीमे।। कि परमं फहीमे।। 


` कि आकल अलामे।। कि साहिब कलामे।।1201। (जाप, द. ग्रं. पृ. 7) 

कि हुसनल वजू है।। तमामुल रजू है।। 
हमेसुल सलामे।। सलीखत मुदामे । 1121 । । (जाप, द. ग्रं. पृ. 7) 


कि साहिब दिमाग हैं।। कि हुसनल चराग हैं।। 
कि कामल करीम हैं।। कि राजक रहीम हैं। 115111 
(जाप, द. ग्रं. पृ. 8) 


करता करीम सोई राजक रहीम ओई।। 
दूसरो न भेद कोई मूल भ्रम मानवो ।1151185।। 
(अकाल स्तुति, द. ग्रं. पृ. 19) 


अल्लाह अभेखु सोई पुरान औ कुरान ओई।। 
एक ही सरूप सबै एक ही बनाउ है । 116118611 

(अ. स्तु., द. ग्रं. पृ. 19) 
करता करीम कादर कृपाल।। अद्वय अभूत अनभय दयाल ।। 

(अ. स्तु., द. ग्रं. पृ. 38) 


सिख परम्परा के विशिष्ट नाम 


अकाल पुरुष, एकोंकार, सत्यनाम, वाहिगुरु, निरंकार आदि कुछ अप्रचलित नाम 


सिख गुरुओं द्वारा प्रयुक्त हुए। गोविन्द सिंह ने इनका यत्र-तत्र प्रयोग किया है- 


अकाल पुरख की रच्छा हमनै।। 
सर्वलोह दी रच्छा हमनै।। 


(अ. स्तु., द. ग्रं. पृ. 11) 


प्रणवों आदि एकंकारा।। 
जल-थल महीअल कीओ पसारा ।।11। 


(अ. स्तु., द. ग्रं. पृ. 11) 


निरंकार त्रिबिकार त्रिलम्भ।। आदि अनील अनादि असंभ।। 


(चरित्रोपख्यान, द. ग्रं. पृ. 391) 

जै गोबिन्द सिंह द्वारा प्रयुक्त कुछ विशेष नाम 


काल 


गुरु गोविन्द सिंह के संपूर्ण साहित्य में परमात्मा के अगणित नामों का प्रयोग 
हुआ है परन्तु 'काल' इस साहित्य में ईश्वर का प्रतिनिधि नाम है। मध्यकालीन भक्तों 
की रचनाओं में ईश्वर के लिए विविध प्रकार के नाम प्रयुक्त किए गए किन्तु यह नाम 
कहीं दिखाई नहीं देता। पौराणिक साहित्य में इस नाम को प्रतिष्ठा प्राप्त है। विष्णु 
पुराण' में तिखा है- 

वही (परमात्मा) इन सब व्यक्त (कार्य) और अव्यक्त (कारण) जगत के रूप 
से तथा (इसके साक्षी) पुरुष और (महाकारण) काल के रूप में स्थित है।” हे दिज! 
परब्रह्म का प्रथम रूप पुरुष है, अव्यक्त (प्रकृति) और व्यक्त (महदादि) उसके अन्य 
रूप हैं तथा (सबको क्षोभित करने वाला होने से) काल उसका परम रूप है।« 

'काल' का परिचय विष्णु पुराण में इन शब्दों में दिया गया है- 

है विप्र! विष्णु के परम (उपाधिरहित) स्वरूप से प्रधान और पुरुष-ये दोनों 
रूप हुए, उसी (विष्णु) के जिस अन्य रूप के द्वारा वे दोनों (सृष्टि और प्रलय काल 
में) संयुक्त और वियुक्त होते हैं, उस रूपान्तर का ही नाम 'काल” है।” 

“हे द्विज! कालरूप भगवान अनादि हैं, इसका अन्त नहीं है इसलिए संसार की 
उत्पत्ति, स्थिति और प्रलय भी कभी नहीं रुकते।४ 

इस नाम को अपने साहित्य में प्रतिष्ठित करने का गुरु गोबिंद सिंह का विशिष्ट 
उद्देश्य था। यहां फिर उनके उदूदेश्यपरक दृष्टिकोण की बात उभरकर आती है। वे 
भक्त मात्र नहीं थे। उन्हें अपने समय के आततायी शासन के विरुद्ध जन-मत को 
संगठित करना था, उसे युद्ध जैसे क्रूर कर्म के लिए सन्नद्ध करना था। 

ईश्वर के सुन्दर-सलोने रूप की प्रशस्ति से ही सम्पूर्ण निर्गुण और सगुण साहित्य 
भरा हुआ है। निर्गुण भक्तों ने ईश्वर को निराकार मानते हुए भी सदैव उसके प्रियतम 
रूप की कल्पना की। गुरु अर्जुन कहते हैं- 


दाना दाता सीलवन्तु निरमलु रूप अपारु। 
सखा सहाई अति बड़ा ऊंचा बड़ा अपारु। 
(श्री राग म. 5) 


गुरु अमरदास ने उसके निर्मल रूप की कल्पना की- 
मेरा प्रभु निरमल अगम अपारा। 
बिन तकड़ी तोले संसारा।। 
(माझ अस्टपदी, महला 3) 

कबीरदास ने उसके रूप की तुलना सैकड़ों सूर्य की श्रेणियों से की है- 


कबीर तेज अनन्त का मानो ऊगी सूरज सेणि। 
(कबीर ग्रंथावली, पृ. 12) 


कृष्ण भक्ति काव्य तो अपनी मधुर भाव की उपासना के कारण ही उस युग 
में इतना लोकप्रिय हुआ । संपूर्ण काव्य में कृष्ण के सुंदरतम रूप की कल्पना की गई। 
कृष्ण के रूप की वह शारीरिक सुंदरता आगे चलकर हिंदी साहित्य में नायक की 
शारीरिक सुंदरता का प्रतीक बन गई। रीतिकालीन प्रत्येक नायक में कृष्ण के रूप की 
प्रतिष्ठा हुई । तुलसी के राम यद्यपि धनुष-वाण धारी हैं, परन्तु उनके सुंदर सलौने रूप 
को उन्होंने अपनी दृष्टि से एक क्षण के लिए भी अलग नहीं किया है। भक्ति साहित्य 
को प्रकारान्तर से प्रेम साहित्य भी कहा जा सकता है। भक्त कवियों ने अपने प्रेम 
को आलम्बन को सुंदर, मनोहारी रूप में उपस्थित करने में ही अपनी प्रतिभा को सफल 
माना है। सूर के कृष्ण, तुलसी के राम और सिख गुरुओं के सगुणवत्‌ चित्रित अकाल 
पुरुष सभी के व्यक्तित्व बड़े मनोहारी हैं, जिस पर भक्तजन इस प्रकार न्योछावर होते 
हैं जैसे स्त्री अपने प्रिय पति पर। डॉ. हरिभजन सिंह ने इस स्थिति का विश्लेषण इस 
प्रकार किया है 
“वस्तुतः हमारे संपूर्ण भक्ति साहित्य में नारी-भावना का प्राधान्य है। नारी भाव 
से पुरुष परमेश्वर को चाहने का प्रवृत्ति ही हिन्दी काव्य की प्रधान वृत्ति है। सूर की 
गोपियां तो कृष्ण को नारी रूप से प्रेम करती ही हैं निर्गुण सन्तों की रहस्यमयी वाणी 
में भी भक्त-भगवान का संबंध स्त्रीपुरुष का ही है। सिख गुरुओं ने भी अकाल पुरुष 
की उपासना नारी भाव से की। उनका कहना था कि पुरुष तो एक ही है, शेष सब 
नारियां ही हैं, तुलसी के राम में भी स्त्री-मोहिनी शक्ति का निवास है। तुलसी स्वयं 
दास-भाव से राम की सेवा करते हैं। कहने की आवश्यकता नहीं कि तुलसी का दैन्य 
भी इतना पुरुषोचित नहीं जितना नारी सुलभ। वही नारी की सी विवशता और पुरुष 
की कृपाकोर की याचना उनके यहां पाई जाती है। रीतिकाल में जबकि गुरु गोबिन्दसिंह 
दशम ग्रंथ की रचना कर रहे थे हमारा काव्य और भी स्त्रैण हो उठा था। 
हमारे काव्य की इस स्त्रैणता का मुख्य कारण तत्कालीन राजनीतिक परिस्थिति 
है। मुस्लिम शासन से प्रपीड़ित और आतंकित भारत की अवस्था एक अबला से अधिक 
अच्छी नहीं थी। भक्ति काव्य में अभिव्यक्त दैन्य एवं आत्म-समर्पण निरीह जनसाधारण 
की विवशता का ही प्रतीक है।' 
गुरु गोविन्द सिंह इस उत्पीडन और आतंक के वातावरण तथा इस वातावरण 
से उत्पन्न मानसिक दौर्बल्य को बदल देना चाहते थे। गुरु गोबिन्द सिंह की वाणी में 
भी परमात्मा के सुंदर-सलोने रूप की पर्याप्त चर्चा हुई, परन्तु वहां जैसे उनका परम्परागत 
विशुद्ध भक्त रूप ही बोलता है। वस्तुतः उनकी अधिकांश रचनाओं पर योद्धारूप छाया 

ड है इसलिए ईश्वर के उग्र रूप को उनकी अधिकांश रचनाओं में प्रधानता मिली 
है और 'काल' उस उग्र रूप का भली प्रकार प्रतिनिधित्व करता है। 
वे केवल काल को ही कर्त्ता मानते हैं, जो आदि से लेकर अन्त तक अनन्त 
रूपों को बनाने विगाइने वाला है- 


केवल काल ही करतार।। 
आदि अन्त अनन्ति मूरति गड़न भंजन हार।। 
(द. ग्र., पृ. 711) 


उस काल ने ही अपना प्रसार किया और ओंकार से संपूर्ण सृष्टि को बनाया- 


पृथम काल जब करा पसारा ।। 
उअंकार ते सिस्टि उपारा।। 
(द. ग्र., पृ. 47) 


काल की आज्ञा से ही विष्णु, ब्रह्मा, शिव, योगी, सुरासुर, गन्धर्व, यक्ष, सर्प आदि 
जन्म लेते हैं। अन्त में ये काल (मृत्यु) की लपेट में आकर नष्ट हो जाते हैं। केवल 
काल ही अकाल है- 


काल ही पाइ भयो भगवान सु जागत या जग जाकी कला है।। 
काल ही पाइ भयो ब्रह्मा सिव काल ही पाइ भयो जुगीआ है।। 
काल ही पाइ सुरासुर गंध्रब जच्छ भुजंग दिसा विदिसा है।। 
अउर सकाल सभै बस काल के एक ही काल अकाल सदा है।। 
(द. ग्र., पृ. 48) 


अन्ततोगत्वा वह सभी को काल कवलित करता है इसीलिए तो उसे काल कहा 
जाता है- 


अन्त करत सभ जग को काला।। 
नामु काल तातै जग डाला।। (द. ग्र., पृ. 156) 


वैसे तो काल सभी कुछ है। वही बनाता है, वही बिगाइता है, परन्तु काल शब्द 
का ही उच्चारण करते विनाश और मृत्यु का भयानक स्वरूप सम्मुख आ खड़ा होता 
है। गुरु गोबिन्द सिंह को अपनी परिस्थिति के अनुसार ईश्वर के निर्माण और पोषण 
रूपों की इतनी आवश्यकता नहीं थी जितनी विनाश करने वाले स्वरूप की। वे तो 
स्पष्टतः यह कहना चाहते थे कि जिस काल ने बड़े-बड़े देवताओं, दैत्यों, सम्राटों को 

Cl, रडे 


क्षण भर में समाप्त कर दिया उसके सम्मुख कोई टिक सके, ऐसी किस में शक्ति है। 
कदाचित यह कहकर उन्होंने अपने युग की उस शक्ति-मदान्ध मुगल सत्ता की ओर 
संकेत किया जिसकी विशाल शक्ति के सम्मुख काल का भरोसा लेकर ही वे जनता 
को तैयार कर रहे थे- 


या कलि में सभ काल कृपान के भारी भुजान को भारी भरोसो। 
(द. ग्र., पृ. 45) 


उन्होंने बड़े विश्वासपूर्वक कहा है कि काल ने सुंभ, निसुंभ, धूम्रलोचन, चंड, मुंड, 
महिषासुर, चामर, चिच्छुर, रक्तबीज आदि राक्षसों को क्षण भर में नष्ट कर दिया ऐसे 
स्वामी का सहारा पाकर दास को भला किसकी परवाह हो सकती है- 


सुंभी निसुंभ से कोटि निसाचर जाहि छिनेक बिखै हन डारे।। 
धूमर लोचन चंड अउ मुंड से माहख से पल बीच निवारे।। 
चामर से रन चिच्छुर से रकतिच्छण से झट दै झझकारे।। 
ऐसो सु साहिबु पाइ कहा परवाह रही इह दास तिहारे।।93।। 
(द. ग्र., पृ. 45) 


“काल? को उन्होंने सर्वकाल”, महाकाल”, श्रीकाल” आदि अनेक नामों से पुकारा 
है। काल के रूप में गुरु गोबिन्द सिंह ने ईश्वर के वीर रूप या उग्र रूप की प्रतिष्ठा 
की। वह काल और उसकी शक्ति चंडी कही-कहीं अपने सुंदर स्वरूप में है, परन्तु 
अधिकांश में उनका रूप भी रौद्र है। डमरू बजाते, फणिधर के समान फुफकारते, बाघ 
के समान दहाइते, दामिनी के समान हंसते, रक्‍त पीते हुए, अष्टायुध धारण किए, सिंह 
पर सवार, अपनी दाढ़ में सभी को चबाते हुए भयावह रूप का चित्रण अनेक स्थानों 
पर हुआ है। अकाल स्तुति में काली का यह भयावह रूप दृष्टव्य है- 


डांवरू डबंकै बवर बंबकै भुजा फरकै तेज बरं।। 

लंकुडीआ फाधै आयुध बांधे सैन विमर्दन काल असुरं।। 

अस्टायुध चमकै भूषण दमकै अतिसित झमकै फुंक फणं।। 

जय-जय हौसी महिषासुर मर्दन रम्मक मर्दन दैत जिणं ।।3।।213।। 
(द. ग्र., पृ. 31) 


“विचित्र नाटक” से काल के इस रौद्र रूप का उल्लेख मात्र उदाहरण के लिए 
प्रस्तुत है। अन्यथा ऐसे रूपों का दशम ग्रंथ में कोई अभाव नहीं- 


करं बाम चापियं कृपाणं करालं।। 

महातेज तेज॑ विराजे विसालं ।। 
महादाढ़ दाढ़ं सु सोहं अपारं।। 
जिसे चरवीयं जीव जग्यं हजारं ।.1181। 
डमा डम्म डबरू सितासंत छत्रं || 
हाहाहूह हासं झमा झम्म अत्रं।। 
महाघोर सवदं बजे संख ऐसे ।। 
प्रलेकाल के काल की ज्वाला जैसे।।1911 
(द. ग्र., पृ. 40) 


शस्त्रधारी 


'काल' का वर्णन करते हुए उसके साकार रूप की कल्पना भी कवि के सम्मुख 
अनायास आ गई है। इस साकार कल्पना में काल का अस्त्र-शस्त्र धारी रूप ही उनके 
सम्मुख प्रमुख रूप से रहा है। उसे उन्होंने खड्गपाणि,” कृपाणपाणि”, वाणपाणि”, 
दण्डधारी*, चक्रपाणि”, असिपाणि”, असिधुज (ध्वज)", खड्गकेतुः, धनुष बाणधारी” 
आदि अनेक शस्त्राधारी नामों से पुकारा । अस्त्र-शस्त्रों और ईश्वर के वीर रूप के प्रति 
उनकी तन्मयता इतनी बढ़ी कि उनकी दृष्टि में शस्त्र और शस्त्रधारी में कोई अन्तर 
न रहा। स्वयं खड्ग ही खड्गधारी का प्रतीक बन गया। वीर-कार्यों के प्रसंग में 
शस्त्र-पूजा इस देश की प्राचीन परम्परा रही है। गुरु गोबिन्द सिंह ने अपनी कविता 
द्वारा इस परम्परा को और मुखर किया। विचित्र नाटक ग्रंथ का प्रारम्भ ही वे खड्ग 
की स्तुति से करते हैं- 


नमस्कार श्री खड्ग कउ करौ सु हितु चितु लाइ।। 
पूरन करौ ग्रंथ इह तुम मुहि करहु सहाइ।।1 ।। 
(द. ग्र., पृ. 39) 


उसके पश्चात्‌ “श्री कालजी की उसतति' शीर्षक से जो स्तुति प्रारम्भ होती है 
उसके प्रथम पद में तेग की ही स्तुति है।“ उनकी दृष्टि से शस्त्र और शस्त्रधारी 'काल' 
अभेद्य हैं। काल के समान ही ये अस्त्र-शस्त्र भी सदा एकरूप हैं, निर्विकार हैं- 


नमो खड्ग खंडं कृपाणं कटारं।। 
सदा एक रूपं सदा निरविकारं ।1871। (द. ग्र., पृ. 45) 


और इस प्रकार वे अपने तीर, तुफंग, तलवार, गदा, सैहथी आदि सभी शस्त्रो 
को नमस्कार करते हैं- 

----------~ ~त ज्य 1 1 कक हू 


नमस्कारयं मोर तीरं तुफंगं।। 
नमो खग अदगं अभेअं अभंगं।। 
गदायं ग्रिस्टं नमो सैहथीअं ।। 
जिनै तुल्यं वीर वीयो न वीअं।1881। 
(द. ग्र., पृ. 45) 


एक स्थान पर उन्होंने शस्त्रों को ही अपना पीर” माना है- 


अरुं कृपान खंडो खड्ग तुपक तवर अरु तीर।। 
` सेफ सरोही सैहथी वहै हमारे पीर।।31। 
(द. ग्र., पृ. 717) 


शस्त्रों के रूप में तेरा (कालका) नाम जपने वाला भवसागर पार हो जाता है- 


तीर तुही सैथी तुही तुही तवर तलवार ।। 
नाम तिहारो जो जपै भए सिंध भवपार।।41। 
(द. ग्र., पृ. 717) 


उनकी दृष्टि में काल, काली, तेग और तीर में कोई अन्तर नहीं- 


काल तुही काली तुही तुही तेग अरु तीर।। 
तुही निसानी जीत की आजु तुही जगवीर।।5।। 
(द. ग्र, पृ. 717) 


गुरु गोविन्द सिंह का तो मत है कि परमात्मा ने संसार रचना के पूर्व ही उसकी 
सुरक्षा का साधन (खंडा या खड्ग) बनाया । अपनी पंजाबी रचना 'चंडी दी वार' में 
वे कहते हैं, सबसे पहले उसने खंडे को बनाकर फिर सृष्टि की रचना की- 


खंड प्रिथम साज के जिनि सभ सैसारू उपाइआ।। (द. ग्र., पृ. 119) 

इस प्रकार गुरु गोबिन्द सिंह ने अपनी रुचि के अनुरूप अपने इष्टदेव की नए-नए 

अभिधान दिए और परम्परागत तथा नवीन सभी प्रकार के नामों द्वारा उसकी स्तुति की। 
रूप 

गुरु गोविन्द सिंह ने अपने इष्टदेव को “रेख, भेष, रंग, रूप हीन” माना है- 


न रागं न रंगं न रूपं न रेखं। 
(द. ग्र., पृ. 20) 

परन्तु किसी भी भक्‍त का इष्टदेव उतना ही तो नहीं होता जितना वह कह देता 
है। वह वहुत कुछ कहकर भी सदैव अपनी असमर्थता अनुभव करता हैं गुरु गोविन्द 
सिंह ने स्वयं कहा है, “यदि सभी द्वीपों को कागज वना लूं, सात समुद्रों के जन की 
स्याही वना ली जाए, सम्पूर्ण बनस्पति को लेखनी बना लें, सरस्वती स्वयं वक्ता वन 
जाए, गणेश कोटि युगों तक लिखते रहें, तो भी विना प्रार्थना के मैं तुम्हें प्रसन्न नहीं 
कर सकूंगा ।”* ईश्वर तो वर्णनातीत है। उसके रूप का सभी प्रकार से वर्णन करके 
भी अन्त में उसे रूपातीत ही कहना पड़ेगा। 

गुरु गोविन्द सिंह तत्वतः यह मानते हैं कि वही एक परम सत्ता जल और थल 
में अपना पसारा किए हुए है। उसी की ज्योति चौदहों दिशाओं में प्रकाशित हो रही 
है।* इसलिए वह संसार में दृष्टिगोचर होने वाली सभी वस्तुओं में समाया हुआ है।” 
इसलिए वह निराकार या रूपहीन होते हुए भी साकार और सरूपवान है क्योंकि यह 
ष्टि ही उसकी साकारता है और इस सृष्टि का रूप ही उसका अपना रूप है। 

“अकाल स्तुति' में गुरु गोविन्द सिंह ने ईश्वर की विचित्र लीला से चकित एक 
भक्त के हृदय में उठने वाले प्रश्‍नों को निम्न पद में इस प्रकार व्यक्त किया है- 


निरजुर निरूप हो कि सुन्दर सरूप हो, 
कि भूपन के भूप हो कि दाता महादान हो।। 
प्रान के वचैया दूध पूत के दिवैया, 
रोग सोग के मिटैया किधौ मानी महामान हो।। 
विदिआ के विचार हो कि अद्रै अवतार हो, 
कि सिद्धता की सूरत हो कि सुद्धता की सान हो।। 
जोवन के जाल हो कि काल हू के काल हो।। 
कि सत्रन के सूल हो कि मित्रन के प्रान हो।।9।। 
(द. ग्र., पृ. 13) 


यह सब होते हुए भी गुरु गोबिन्द ने अपने इष्ट के रूपों का वर्णन विविध रूप 
से किया है। यथा- 


निराकार से सम्बन्धित 


अलेखं अभेखं अजोनी सरूपं । 
(द. ग्र., पृ. 20) 


न देव है न देत है न नर को सरूप है।। 
न छल है न छिद्र है न छिद्र की विभूति है।13111731। 
(द. ग्र., पृ. 27) 

वयात... अ 3  ओ आ आ न भम “दुक 


बरन चिहून न चक्र जाको चक्र चिहून अकार । 111 11191 ।। 


(द. ग्र., पृ. 29) 
अक्षय स्वरूप 
अव्यक्त तेज अनुभव प्रकाश ।। अच्छे सरूप अट्रै अनास । 1111121 | 
(द. ग्र., पृ. 22) 
अरूप 
अछेद छेद है सदा अंगज गंज गंज है। 
अभूत अभेष है बली अरूप राग रंग है।।15111751। 
(द. ग्र., पृ. 27) 
सम्बन्धहीन 
न सत्रं न मित्रं न पुत्रं सरूपे । 
नमो आदि रूपे नमो आदि रूपे।।51 | 1105 | | 
(द. ग्र., पृ. 21) 

1 ज्योति स्वरूप | 
अमित तेज जग जोति प्रकासी।। आदि अछेद अभे अविनासी।। | 
परम तत्त परमार्थ प्रकासी।। आदि सरूप अखंड उदासी । 5 | 125 | 

(द. ग्र., पृ. 129) 


साकार सम्बन्धी | 


बिसाल लाल लोचनं।। मनोज मान मोचनं ।। 
सुमंत सीस सुप्रभा।। चक्रत चारु चन्द्रका।।111119।। 
(द. ग्र., पृ. 128) 
कृपाल दिआल लोचनं।। मयंक बाण मोचनं।। 
सिरं किरीट धारीयं।। दिनेस कृत हारीयं। 110111811 
(द. ग्र. पृ. 128) 

ललित कला प्रधान रूप 


गुरु गोविन्द सिंह ने अपने इष्ट के रूप वर्णन में ललित कलाओं से सम्वन्धित 
शब्दावली का प्रयोग किया है। उनके इस रति आलम्बन को ललितमूर्ति कहा जा सकता 
है। इष्टदेव की मनोहरता की अभिवृद्धि के लिए उन्होंने विभिन्न कलाओं में उसकी 
स्थापना की- 
, नव किंकण नेवर नाद हुअं। (द. ग्र., पृ. 43) 
. घण घुंघर घंटण और सुरं। (द. ग्र., पृ. 43) 
. घट भादव मास की जानं सुमं। (द. ग्र., पृ. 43) 
. तन सांवरे रावरेअं हुलसं। (द. ग्र., पृ. 43) 
. धमकि घुंघरं सुरं नवनं नाद नुपूरं। (द. ग्र., पृ. 42) 


TD (७०७ 1७ #++ 


करुणा प्रधान रूप 


कृपाल दिआल करम हैं।। अंगज भंज भरम हैं।। 
त्रिकाल लोक पाल हैं।। सदैव सरव दिआल हैं।।7111511 
(द. ग्र., पृ. 128) 


मदु रूप 


सभ ठौर निरन्तर नित्त नयं।। 
मृद मंगल रूप तुयं सुभयं। 54 ।। 
(द. ग्र. पृ. 42) 


वीर रूप 


आजानु बाहु सारंग कर धरणं।। 
अमित जोति जग जोति प्रकरणं ।। 
खड्ग पाण खलदल बल हरणं।। 
महाबाहु विस्वंभर भरणं । ।9।।29।। 
(द. ग्र., पृ. 130) 
अति बलिस्ट दल दुसट निकन्दन ।। 
अमित प्रताप सगल जग बंदन।। 
सोहत चार चित्र कर चंदन।। 
पाप प्रहारण दुसट दल खंडन | 111118111 
(द. ग्र., पृ. 130) 

तेजस्वी रूप 


मुख मंडल पर लसत जोति उदोत अमित गति ।। 

चरत जोत जगमगत लजत लख कोटि निखति पति।। 

चक्रवरती चक्रैव चक्रत चउ चक्र करि धरि।। 

पदम नाथ पदमाछ नवल नाराइण नर हरि।। 

कालख विहंडण किलबिख हरण सुरनरमुन बंदत चरन।। 

खंडण अखंड मंडण अभै नमो नाथ भउ भै हरण | 18 113411 
(द. ग्र., पृ. 130) 


नख शिख रूप 


कंजलक नैन कंबू ग्रीवहि कटि केहरि कुंजर गवन। 
कदली कुरंछा करपूर गत विन अकाल दूजो कवन । 16 ।1371। 
(द. ग्र., पृ. 131) 


रौद्र रूप 


महातेज तेजं महा ज्वाल ज्वालं । । 
महा मंत्र मंत्रं महा काल कालं । 117 ।। 
(द. ग्र., पृ. 40) 
करं बाम चापियं कृपाणं करालं ।। 
महातेज तेजं बिराजै बिसालं।। 
महा दाढ़ दाढ़ं सु सोहं अपारं।। 
जिनै चरबी जीव जगियं हजारं 111811 
(द. ग्र., पृ. 40) 


भयावह रूप 


डमा डम डमरू सितासैत छत्रं ।। 
हा हा हूह हासं झमा झम्म अत्रं ।। 
महा घोर सबदं बजे संख ऐसं।। 
प्रलै काल के काल की ज्वाल जैसं। 1191 । 
(दः ग्र., पृ. 40) 
सुभं जीभ जुआलं।। सु दहाड़ा करालं ।। 
बजी बंब सोखं।। उठे नाद बंखं । ।33।। 
(द. ग्र., पृ. 41) 

दृढ़दाढ़ कराल दै सेत उधं ।। 
जिहं भाजत दुस्ट विलोक जुधं ।। 
मद मत्त कृपाण कराल धरं।। 
जय सदूद सुरा सुरंय उचरं। 5511 


(द. ग्रः, पृ. 42) 
विविध रूप-एक रूप सम्बन्धी 
विराट रूप 
सहसराछ जाके सुभ सोहे।। 
सहस पाद जाके तन मोहे।।181। 
(द. ग्र., पृ. 47) 
विविध रूपी 
कहूं फूल है के भले राग फूलै।। 
कहूं भंवर है के भली भांत भूलै।। 
कहूं पवन है के बहे वेगि ऐसे।। 
कहै मो न आवै कथो ताहि कैसे।।12।। 
(द. ग्र., पृ. 40) 
कहूं रूप धारे महाराज सोहं।। 
कहूं देव कनिआन को मान मोहं।। 
कहूं बीर है कै धरै बाण पानं।। 
कहूं भूत है के बजाए निसानं 11361! 
(द. ग्र., पृ. 41) 
एक रूप 
सदा एक रूपं। सभै लोक भूपं।। 
अजैअं अजायं। सरनियं सहायं । ।39।। 
(द. ग्र., पृ. 42) 
सदैवं सदा सिद्ध वृद्धं सरूपे। 
नमो एक रूपे नमो एक रूपे।।12111021। 
(द. ग्र., पृ. 21) 

एक रूप भी-अनेक रूप भी 


सु आदि अंत एकियं।। धरे सरूप अनेकियं । 150 ।। 
(द. ग्र., पृ. 42) 
नमो एक रूपं अनेक सरुपे।। 
सदा सरव साहं सदा सरव भपे।।१।। 
(द. ग्र., पृ. 127) 


इस प्रकार गुरु गोबिन्द सिंह ने अपने इष्ट देव के विविध रूपों का वर्णन किया 
है। उसके निराकार रूप का भी, उसके साकार रूप का भी। उसके करुणाप्रधान रूप 
का भी, उसके भयावह रूप का भी। उसके एक रूप का भी, उसके अनेक रूप का 
भी। किन्तु यह तो सब उस अन्धे की पहचान के समान है जो हाथी के कानों को 
छूकर उसे पंखे की तरह समझ लेता है, उसकी सूंड छूकर उसे एक मोटी रस्सी की 
तरह समझ लेता है और उसके पैर छूकर उसे एक स्तंभ की तरह समझ लेता है। जैसे 
वह अन्धा न तो हाथी का पूर्ण स्वरूप देख ही सकता है न ही उसका वर्णन कर सकता 
है उसी प्रकार किसी भक्त का भी विविध रूपों में किया हुआ परमात्मा का वर्णन भी 
एकांगी ही है। भक्त की इस असमर्थता और अल्पज्ञता से गुरु गोबिन्द सिंह भली प्रकार 
परिचित हैं, इसलिए विविध रूपों में उसका वर्णन करते हुए भी अपने अज्ञान और 
असामर्थ्यं को वे कहीं नहीं भूलते- 


नहीं जान जाई कछू रूप रेखं।। 
कहा बास ताको फिरै कउन भेखं ।। 
कहा नाम ताको कहा कै कहावै।। 
कहा कै बखानो कहै मै न आवै | 18 | 198 | । 
(द. ग्र., पृ." 20) 
और सच बात तो यह है कि जिस प्रकार पुत्र अपने पिता के जन्म के सम्बन्ध में 
कुछ नहीं कह सकता वैसे ही भकत भगवान के विषय में कुछ कह सकने में असमर्थ है। 


कहा लगै इहु कीट बखानै।। महिमा तोरि तुही प्रभु जानै।। 
. पिता जनम जिम पूत न पावै।। कहा तवन का भेद बतावै।।4।। 
(द. ग्र., पृ. 47) 
गुण 


स्वरूप और गुणों का अन्योन्याश्रित सम्बन्ध है। मनोवैज्ञानिक दृष्टि से एक का 
दूसरे पर अनिवार्य प्रभाव पड़ता है। भगवान में जो अनन्त सौंदर्य है, वह उसके अनन्त 


महीप सिंह रचनावली / 288 


Hindi Premi 


गुणों के कारण है। अपने परम धाम में वे अगुण, अखण्ड, अनन्त, अनादि, अरूप, 
अनीह, अनामय, अज, अलख, अविनाशी, निराकार, निर्मोह, निरंजन, नित्य तथा एक 
रस हैं। जीव की दृष्टि से वे न्यायी, कर्मफलदाता, नाना योनियों में घुमाने वाले, ज्ञानी 
तथा गुणधाम और जड़ जगत की दृष्टि से प्रकाशक, स्रष्टा, पालक, संहारक और 
सर्वव्यापक हैं। भक्त की दृष्टि से वे परम उदार, दानी, पतितपावन, उत्थापितों के 
संस्थापक, अशरण, शरण और करुणा के कोष हैं।* गुरु गोविन्द सिंह ने अपने इष्टदेव 
में इन सभी गुणों का समावेश किया है। र 


निरपेक्ष गुण 


“जाप? में ईश्वर के निरपेक्ष और सापेक्ष सभी गुणों का वर्णन है। यह रचना 
मानो ईश्वर के बहुविधि गुणों की तालिका है । निम्नलिखित निरपेक्ष गुण “जापुः में वर्णित 
है-- 

अकाल, अरूप, अनूप, अमेख, अलेख, अकाय (कायारहित), अजाए (स्थान 
रहित), अंगज, अभंज, अनाम, अठाम, अकर्म, अधर्म, अजीत, अभीत, अबाह (वाहन 
रहित), अनील, अनाद, अछेद, अगाध, अपार, अभूत, निर्देश, निर्वेश, अशोक, निर्ताय, 
अथाय, अगाह (अग्राह), अरंग, अभंग, अगम्य, निराश्चित, अजाति, अपाति, अजन्म, 
अवन्ध, अनन्त, अमीक (अथाह), निर्वूझ, अजाल, अछूत, अलौकिक, अनंग, अनाथ, 
अभोगी, अमुक्त, आदि रूप, अनादि मूर्ति आदि। 


सापेक्ष गुण 


कृपालु, उदार, प्रभोग (भोगों का प्रदाता), सुजोग (सुयोग्य), रम्य, सर्वकाल, 
सर्वदयाल, सर्वरूप, सर्वभूप, सर्व खाप (सबको खपाने वाला), सर्व थाप (सबको स्थिर 
रखने वाला) सर्वपाल, देव, सर्व रंग, सर्व भंग, सर्व धंधे, सर्व सोखं, सर्व पोखं, रफीक 
(हमराही), क्ररकर्मी, रोगहर्ता, रागरूप, शहंशाह, भूपों का भूप, दानदाता, सर्वदेशीय, 
सर्ववेशीय, कुकर्म प्रणासी, रिद्धि सिद्धि निवासी, सर्वदाता, सर्व ज्ञाता, सर्व प्राण, सर्व 
त्राण, सर्व भुक्ता, धर्मध्वजा, राजक (रोजी देने वाला), रहीम (दयालु), नर्कनाश कर्त्ता, 
करुणालय, अरिघालय, खल खंडन, महि मंडन, जगतेश्वर, परमेश्वर, कलि कारण, सर्व 
उबारन, धैर्य धारण, जग कारण, मन मान्य, जगजान्य, विश्वम्भर, सर्वेश्वर, नृप नायक, 
योग रूप, ज्ञान रूप, मंत्र रूप, युद्ध रूप, भोज रूप, जल रूप, कलह कर्ता, शान्त रूप 
आदि। , 

ईश्वर के इन निरपेक्ष और सापेक्ष गुणों की चर्चा गुरु गोबिन्दसिंह की प्रत्येक 
. भक्ति रचना में है। 
निरपेक्ष गुणों का वर्णन करते हुए अकाल स्तुति के एक पद में वे कहते हैं- 

न आधं न व्याधं अगाधं सरूपे।। 
अखंडत प्रताप आदि अछै विभूते ।। 
न जन्मं न मरनं न वरनं विआधे।। 
अखेडे प्रचंडे अदंडे अगाधे । ।7 | 197 1। 
(द. ग्र., पृ. 21) 


“विचित्र नाटक' में यही भाव निम्न ढंग के उद्धरित अनेक पदों में हुआ है- 
अजेयं अमेयं अनामं अठामं।। 
महाजोग जोगं महाकाम कामं ।। 
अलेखं अमेखं अनीलं अनादं।। 
परेयं पवित्रं सदा निर्विखादं । 16 ।। 
(द. ग्र., पृ. 39) 
ज्ञान प्रबोध में यही भाव इस प्रकार व्यक्‍त हुआ है- 


अलख रूप अलैख अवै अनभूत अभंजन।। 
आदि पुरुख अबिकार अजै अनगाध अगंजन ।। 
निरबिकार निरजुर सरूप निरदेख निरंजन ।। 
अभंजान भंजन अनभेद अनभूत अभंजन । ।7 113811 
(द. ग्र., पृ. 131) 


निराकार परमात्मा के निरपेक्ष गुणों के विशद्‌ वर्णन के साथ ही उसके सापेक्ष 
गुणों की चर्चा भी हर पहलू से हुई है। कुछ उदाहरण प्रस्तुत हैं- 


सापेक्ष गुण-जगत की दृष्टि से 
सृष्टि का रचयिता 


जिन कीन जगत्‌ पसार।। रचयो बिचार बिचार । ।6 । 156 ।। 
(द. ग्र., पृ. 15) 


सृष्टि का पालक और नाशक 


बिस्व पाल जगत काल दीन दयाल वैरी साल, 
सदा प्रतिपाल जम जाल तै रहत है।।5।।751। 
(द. ग्र., पृ. 17) 

सृष्टि में व्यापक 


जलै हरी।। थलै हरी ।। उरे हरी।। बने हरी 111 115111 

गिरे हरी।। गुफे हरी।। छिते हरी।। नमै हरी । 1215211 

ईहा हरी।। ऊहां हरी।। जिमी हरी।। जमां हरी | 8 । 5311 
(द. ग्र., पृ. 16) 


सव कुछ उसी से उत्पन्न होकर उसी में समा जाता है- 


जैसे एक आग ते अनूका कोट आग उठे, 
निआरे निआरे हुइके फेरि आग मै मिलाहगे।। 
जैसे एक धूर ते अनेक धूर पूरत है, 
धूर कै कनूगा फेर धूर ही समाहगे।। 
जैसे एक नद ते तरंग कोट उपजत है. 
पान के तरंग सवै पान ही कहाहिंगे।। 
तैसे विस्वरूप ते अभूत भूत प्रगट होइ, 
ताही ते उपज सवै ताही में समाहगे । 110 | 18711 
(द. ग्र., पृ. 20) 


जीव की दृष्टि से 
दाता 


ईश्वर जीव के लिए अनेक प्रकार की शक्तियों का प्रदाता है। वह जन्मदाता 
है, कर्म दाता है- 


जन्मदाता कर्म ज्ञाता धर्मचरि विचार।।(द. ग्र., पृ. 29) 
वह अन्न दाता है, ज्ञान दाता है। 
अन्न दाता ज्ञान दाता सर्व मान महिन्द्र ।(द. ग्र., पृ. 29) 


वह सिद्धि दाता है, बुद्धि दाता है- 


सदा सरबदा सिद्ध दा बुद्धि दाता।। (द. ग्र., पृ. 128) 


सच वात तो यह है कि वह सव कुछ देता है, सव कुछ जानता है, सबका पालन 
करता है- 

सर्व दाता सर्व ज्ञाता सर्ब को प्रतिपाल।। (द. ग्र., पृ. 29) 
सृष्टि में याचक तो अनेक हैं, परन्तु देने वाला तो एक ही है- 


साहिबु श्री सबको सिर नाइक, 
जाचक अनेक सु एक दिवैया ।।(द. ग्र., पृ. 14) 


और वह ऐसा दाता है कि चेतन, जड़, पृथ्वी और आकाश सभी को देता है- 


जान को देत अजान को देत जमीन को देत जमान को दै है।। 
काहे को डोलत है तुमरी सुधि सुन्दर स्त्री पदमापति लै है।। 
(द. ग्र., पृ. 35) 
कृपाल 
जीव की दृष्टि से ईश्वर का कृपालु होना बहुत महत्त्वपूर्ण गुण है- 


कृपाल दिआल करम हैं।। अंगज भंज भरम ह।। 
त्रिकाल लोकपाल हैं।। सदैब सरव दिआल हैं।7।।151। 


(द. ग्र. पृ. 128) 
करुणानिधान 
करुणानिधान कामल कृपाल। 
दुख दोख हरत दाता दिआल। 
(द. ग्र., पृ. 34) 
कारणस्वरूप 
करुणानिधान।। कारण सरूप।। 
जिह चक्र चिह नहीं रंग रूप।। 
(द. ग्र., पृ. 34) 
उदार 
पायो न जाइ जिह पैर पार। 
दीनान दोख दहिता उदार ।। 
(द. ग्र., पृ. 34) 


महीप सिंह रचनावली / 292 


Hindi Premi 


दीन बन्धु, दीन दयाल, स्वामी 
दीनवन्धु दयाल सुआमी आदि देव अपाल। 
(द. ग्र., पृ. 19) 


रक्षक 


साधन के रक्षक हैं गुनन को पहार हैं।। 
(द. ग्र., पृ. 37) 
यमजाल को काटने और कामना को पूर्ण करने वाले 


जम जाल के कटैया हैं कि कामना को तरु हैं।। 


शुत्र-मित्र एक समान 


जिह सत्र मित्र दोऊ एक सार। 
अच्छे सरूप अविचल अपार।। 
(द. ग्र., पृ. 34) 
क्योंकि न कोई उसका शत्रु है न मित्र है, न पुत्र है, न भाई है- 


कहि नाम तास है कवन जात। 
जिह सत्र मित्र नहि पुत्र भ्रात। 
(द. ग्र., पृ. 34) 


सर्वव्यापक 
घट घट महि सोई पुरख व्यापक ।। 
सकल जीव जंतक के थापक।। 
(द. ग्र., पृ.1336) 
सदा समर्थ करतार 


भंजन घडन समरथ सदा प्रभ जानत है करतार। 
(द. ग्र., पृ. 711) 

भक्त वत्सलता 


हाथी की पुकार पल पाछै पहुचत ताहि, 
चीटीं की चिंघार पहले सुनीअत है। 
(द. ग्र., पृ. 36) 


विरोधी गुणों का आश्रय 


कहूं देवतान के दिवान में विराजमान, कहू, दानवान को गुमान मत देत हो।। 
कहूं. इन्द्रराजा को मिलत इन्द्र पदवीसी, कू, इन्द्र पदवी छिपाइ छिन लेत हो।। 
कतहूं बिचार अविचार को विचारत हों, कहूं निज नार परनार के निकेत हो।। 
कहूं. बेद रीत कहूं तासिउं विपरीत, कहूं तरिगुन अतीत कहूं. सुरगुन समेत हो।। 
(द. ग्र., पृ. 12) 


पक्षपाती ईश्वर 


गुरु गोविन्द सिंह द्वारा ईश्वर के जिन निरपेक्ष के और सापेक्ष गुणों की स्थापना 
हुई है उनमें से कुछ की चर्चा की गई है। अपनी भक्तिपूर्ण रचनाओं में गुरु गोबिन्द 
सिंह ने इस वात को अनेक बार दुहराया है कि ईश्वर का न कोई शत्रु है न मित्र 
है», न माता है, न पिता है, न उसका किसी से (विशेष) स्नेह है, न उसका कोई (विशेष) 
घर हैं", न उसका कोई पुत्र है, न भाई है”, जिसकी दृष्टि में शत्रु मित्र समान है” 
और वह सदैव सव पर, सर्वत्र स्नेह करता है”, उसे किसी से न मोह है, न क्रोध है, 
न द्रोह है, न द्वेष है।” 

परन्तु भारतीय परम्परा में अवतारी कल्पना के साथ एक ऐसे ईश्वर की भी 
प्रतिष्ठा हो चुकी थी जो प्रत्येक युग में कुछ की रक्षा करने के लिए और कुछ का विनाश 
करने के लिए जन्म लेता है।” यद्यपि वह जिनकी रक्षा करता है वे साधु पुरुष होते 
हैं और जिनका वह विनाश करता है वे दुष्ट होते हैं अर्थात्‌ वह साधुओं का मित्र और 
दुष्टों का शत्रु बन जाता है और यहीं से उसके पक्षपाती रूप की स्थापना हो जाती , 
है। 

भक्ति साहित्य में सगुण-साकारवादी भक्तों ने ईश्वर के अवतार रूप को अपना 
इष्ट बनाया, स्वाभाविक रूप से उनके इष्ट (राम अथवा कृष्ण) अपनी परम्परागत 
प्रतिष्ठा के अनुरूप हनुमान, सुग्रीव, विभीषण, गोप-गोपियों, उद्धव, अर्जुन आदि के मित्र 
और बालि, रायण, कुम्भकर्ण, कंस, शिशुपाल, जरासंघ आदि के शत्रु बनकर उनकी 
रचनाओं में प्रतिष्ठित हुए। ° 

निर्गुणःनिराकारवादी भक्तों की रचनाओं में भी ईश्वर का यह पक्षपाती रूप 
दृष्टिगत होता है किन्तु उतना नहीं जितना सगुण भक्तों की रचनाओं में और जितना 

है भी वह भी अवतारवादी प्रभाव के कारण" अन्यथा निराकार ईश्वर के शत्रु-मित्र 
होने का प्रश्‍न ही नहीं उठता | 

पूर्ववर्ती सिख गुरुओं की रचनाओं में ईश्वर के निरपेक्ष-सापेक्ष सभी गुणों की 
चर्चा हुई है। गुरु ग्रन्थ साहव में परमात्मा को 'निरवैरु” कहा गया है और उसके इस 
गुण का उल्लेख अनेक स्थानों पर हुआ है। अर्थात्‌ परमात्मा अपने भक्तों की सहायता 
करता है, उन पर सभी प्रकार से अपनी कृपा और करुणा की वर्षा करता है परन्तु 
उसे साथ ही किसी का विनाश करने की आवश्यकता नहीं पड़ती | 

परन्तु गुरु गोविन्द सिंह की रचनाओं में ईश्वर के इस 'निरवैरु गुण की तत्वतः 
मान्यता होते हुए भी उसके पक्षपाती गुण की विशदू चर्चा हुई है। यह भी कहा जा 
सकता है कि ईश्वर के जितने पक्षपाती रूप की प्रतिष्ठा उन्होंने अपनी रचनाओं में 
की है उतनी किसी भी भक्‍त कवि ने नहीं की। 

इस अध्याय के प्रारम्भ में यह वात कही गई है कि गुरु गोविन्द सिंह के व्यक्तित्व 
का एक महत्त्वपूर्ण अंग उनका तत्कालीन अन्यायी शासन के विरुद्ध उभरते हुए 
जनान्दोलन का नेता होना भी है। एक निरीह भक्त का संसार में कोई मित्र-शत्रु नहीं 
होता। स्वभावतः उसे अपने इष्ट के गुणों में किसी पक्षपाती अंश की स्थापना को 
आवश्यकता नहीं पड़ती, परन्तु गुरु गोविन्द सिंह जैसे योद्धा पुरुष के मित्र भी थे शत्रु 
भी थे। मित्र कम थे, असंगठित थे, दुर्वल थे, पददलित थे, और शत्रु शक्तिशाली थे 
और पीड़क थे। ऐसी स्थिति में भगवान का ही सहारा होता है। उसी के भरोसे 
आत्मविश्वास उत्पन्न होता है और बढ़ता है। 

यह वात उसके पूर्व भी अनेक वार कही गई है कि गुरु गोबिन्द सिंह का हिन्दू 
पौराणिक साहित्य में इतनी रुचि लेना उद्देश्य प्रेरित है। सभी अवतारों के जन्म लेने 
का एक ही उद्देश्य है-सन्तों की रक्षा और दुष्टों का विनाश। सभी अवतार देवताओं 
के पक्ष में और असुरों के विपक्ष में युद्ध करते हैं। गुरु गोबिन्द सिंह ने इस सिद्धान्त 
को पौराणिक कथाओं की सीमा से वाहर निकालकर समसामयिक जीवन के यथार्थ 
पर भी घटित किया है। उन्होंने मुगल शासन से अपने संघर्ष को देवासुर-संग्राम की 
पृष्ठभूमि में देखा। उन्होंने अपने आप को अवतार न कहकर परम पुरुष का दास ही 
कहा है और परम पुरुष ने उन्हें भी उसी उद्देश्य के लिए भेजा जिस निमित्त अवतार 
जन्म ग्रहण करते रहे हैं। 

इसलिए ईश्वर के मित्र के सहायक और शत्रुओं के नाशक गुणों की चर्चा उनकी 
सभी रचनाओं में उपलब्ध है। अपनी विशुद्ध भविति-रचना 'जापु' में भी उन्होंने इस 
रूप का बखान किया है- 


अरि बर अंगज। हरि नर प्रभंज।116011 (द. ग्र., पृ. 9) 

करुणालय हैं अरिघालय हैं।।1701! (द. ग्र., पू. 9) 

अरि गंजन हैं। रिपु तापन हैं। 1181 |। (द. ग्र., पृ. 10) 

गनीमुल सिकस्ते। गरीबुल परस्ते । 1121 ।। (द. ग्र., पृ. 27) 
अकाल स्तुति में भी उन्होंने कहा है- 


कि सत्रन के सूल हो कि मित्रन के प्राण हो । 
(द. ग्र., पृ. 13) 


दुष्ट गंजन सत्र भंजन परम पुरख प्रगाथ। 
दुस्ट हरता सृष्टि करता जगत में जिह गाथ। 
(द. ग्र., पृ. 29) 


मित्र पालक सत्र घालक दीन दयाल मुकुन्द। 
(द. ग्र., पृ. 29) 


इन रचनाओं में ईश्वर “मित्र पालक शत्रु घालक' गुण की चर्चा सिद्धान्त रूप 
में ही दिखाई देती है! ईश्वर का इतना पक्षपाती रूप भारतीय साहित्य में नया नहीं 
है। परन्तु गुरु गोबिन्द सिंह ने ईश्वर में आरोपित पक्षपात को और गहरा रूप दिया 
जो हिन्दी साहित्य में सर्वथा अद्वितीय है। 

तुलसीदास के राम और सूरदास के कृष्ण असाधु शत्रुओं के नाशक और साधु 
मित्रों के पालक हैं, अवश्य, परन्तु तुलसी या सूर ने कभी अपने व्यक्तिगत शत्रुओं 
के विनाश की प्रार्थना उनसे नहीं की | गुरु गोबिन्द सिंह ने यह किया है। उन्होंने अपने 
इष्टदेव 'काल’ से अपने शत्रुओं के विनाश और अपने परिवार, सेवकों, सिखों के संरक्षण 
की प्रार्थना की है।” धर्मयुद्ध में जूझ मरने का वरदान वे भगवती शिवा से अवश्य 
मांगते हैं किन्तु इसके साथ ही वे शत्रु पर अपनी विजय का वरदान भी मांगते हैं!” 

कारण स्पष्ट है। सूर, तुलसी, कबीर, नानक सभी भक्त हैं किन्तु गुरु गोबिन्द 
सिंह योद्धा भक्त हैं। योद्धा रण में जाते समय अपने पक्ष की विजय और विपक्ष की 
पराजय की कामना अपने इष्ट से करते ही आए हैं। गुरु गोविन्द सिंह के व्यक्तित्व 
में योद्धा, भक्त और कवि का सम्मिलन है। मानो शिवाजी, समर्थ रामदास और भूषण 
एक साथ उनके व्यक्तित्व में आ समाए हैं। 


भक्ति का महत्त्व 
भक्ति के महत्त्व को गुरु गोबिन्द सिंह ने न केवल असंदिग्ध रूप से स्वीकार ही 
किया है वरन्‌ सभी प्रकार से उसे पुष्ट किया है। उनकी दृष्टि में कोई भी व्यक्ति अपने 


अन्यान्य गुणों के कारण कितना भी महान क्यों न हो, कोटियों ही इन्द्र, अनेक ब्रह्मा और 
विष्णु, अनेक राम कृष्ण और रसूल, बिना भक्ति के वह किसी को स्वीकार नहीं करता- 

जिह कोट इन्द्र नृपार।। कई ब्रह्म विसन विचार । । 
कई राम कृष्ण रसूल।। बिन भगत को न कबूल ।। 
(द. ग्र., पृ. 5) 


व्यक्ति लाख होम करे, यज्ञ करे, दान करे किन्तु विना भक्ति की शक्ति के 
वह (परमेश्वर) हाथ नहीं आता। एकचित्त होकर (परमात्मा के) नाम में लीन हुए बिना 
सभी धर्म फोकट हैं- 


विन भगत सक्त नहीं परत पान।। 
वहु करत होम अर जज्ञ दान।। 
विन एक नमा इक चित्त लीन।। 
फोकटो सरव धरमा विहीन।। 

(द. ग्र., पृ. 24) 


परन्तु भक्ति मार्ग में पाखण्डियों का अभाव नहीं। कुछ लोग केवल अपने 
वाह्याङम्वरों के भरोसे ही लोगों को अपनी भक्ति का विश्वास दिलाते रहते हैं। क्या 
हुआ जो दोनों आंखें वन्द कर वगुले की तरह ध्यान लगाकर बैठ गए। क्या हुआ जो 
सातों समुद्रों की यात्रा करते फिरे, इससे लोक भी गंवाया और परलोक भी। जीवनभर 
विषयों के वीच ही अपना निवास रखा। सच तो यह है कि जिसने प्रेम किया, उसी 
को प्रभु की प्राप्ति हुई । कोई पत्थर को लेकर पूजता है, कोई लिंग गले में लटकाता 
है। कोई ईश्वर को पूर्व में देखता है, कोई पश्चिम में | कोई बुतों को पूजता है, कोई 
कवरों को पूजता है। सभी इन झूठी क्रियाओं में उलझे हुए हैं, भगवान का भेद इन्हें 
प्राप्त नहीं होता ।* 

संसार में ऐसे पाखण्डियों का भी अभाव नहीं जो अपने नेत्रों में तेल डालकर 
झूठे आंसू पैदा कर लेते हैं अपने किसी धनवान सेवक को देखकर उसे अच्छा भोजन 
कराते हैं और यदि धनहीन को देखा तो उसकी ओर मुंह भी नहीं करते। इस प्रकार 
ऐसे पशु अपने पाखण्डों द्वारा लोगों को (धर्म के नाम पर) लूटते रहते हैं, कभी परमेश्वर 
के गुण नहीं गाते ।* 

इसलिए गुरु गोविन्द सिंह कहते हैं, सब वाह्य कर्मों को मिथ्या समझो, सभी 
धर्मो को निष्फल मानो, विना एक परमेश्वर के नाम के सभी कर्मों को भ्रम मात्र ही 
समझो- 


सव करम फोकट जान।। सभ धरम निहफल मान।। 
विन एक नाम अघार।। सव करम भरम विचार ।। 
(द. ग्र., पृ. 16) 

“फू 


और वही लोग इस भवसागर से तरकर जीवन मरण के चक्कर से मुक्‍त होंगे 
जो इस प्रकार बाह्याचार के धर्मो का त्याग करके एकचित्त होकर कृपानिधि का जाप 
करेंगे 
जिह फोकट धरम सवै तजिहैं।। 
इक चित्त कृपा निधि को जपहैँ।। 
तैउ या भव सागर को तरहैं।। 


भव भूल न देह पुनर धरहै।। 
(द. ग्र., पृ. 26) 


साधन 


भक्ति के लिए विभिन्न साधनों की आवश्यकता पड़ती है। साधक अपने साध्य 
की प्राप्ति के लिए इन साधनों का आश्रय ग्रहण करता है। 


नाम का महत्त्व 


सब साधनों में प्रमुख साधन हैं “नाम जपना' । सिख मत में 'नाम जप” का बड़ा 
महत्त्वपूर्ण स्थान है। गुरु अर्जुन ने 'सुखमनी' में कहा है-अनेक प्रकार के कठिन व्रत 
और साधन नाम की समानता नहीं कर सकते |” गुरु गोविन्द सिंह ने इसी बात को 
अकाल स्तुति’ में कहा है- 


इक नाम बिना नहिं कोटि ब्रती। 
(द. ग्र., पृ. 26) 


नाम की महत्ता प्रतिपादित करते हुए वे "ज्ञान प्रबोध” में कहते हैं-अनन्त यज्ञ 
कर्म, हाथी-दान आदि धर्म, अनेक देशों का भ्रमण, एक नाम के समान नहीं है ४ 
एकान्तवास, करोड़ों वनों का भ्रमण, तन्त्र के उचारण आदि कर्म करो चाहे अनन्त पाठ 
करो, बहुत से ठाठ वनाओ, चाहे सारी सृष्टि में घूमो, एक नाम के बरावर कुछ भी 
नहीं है ।४* 


बाह्याचार का त्याग 


परमेश्वर की प्राप्ति में साधक का मार्ग भ्रष्ट करने के लिए अनेकानेक व्याधियां 
आ उपस्थित होती हैं। कर्म कांड भी एक बड़ी बाधा है जो साधक की दृष्टि को परमेश्वर 

प्राप्ति के सहज मार्ग से हटाकर विभिन्न प्रपंचों में फंसा देती है। गुरु गोविन्द सिंह 
कहते हैं-अनन्त तीर्थ-स्थान, योग, वैराग्य, संन्यास संयम, व्रत, नियम आदि परमेश्वर 
के सत्य नाम के अभाव में भ्रम मात्र ही हैं।” इसलिए वे उस अनादि परमेश्वर के 
अतिरिक्त सभी प्रकार के जन्त्र, तन्त्र, मन्त्र, को भ्रम वेश ही मानते हैं- 


अनादि अगाध विआधि आदि को मानीऐ।। 

अगंज अभंज अरंज अगंज गंज कउ धिआइएऐ।। 

अलेख अभेख अदेख अरेख असेख कउ पछानीऐ।। 

न मूल जन्त्र तन्त्र मन्त्र भरम भेख ठानीऐ।। (द. ग्र., पृ. 24) 
कामनाओं का त्याग 


कामना अधीन सदा दामना प्रवीन 
एक भावना विहीन कैसे पावे जगदीस को।। 
(द. ग्र., पृ. 18) 


भावना विहीन और कामनाओं के वशीभूत होकर अनेक प्रकार के योग, व्रत, 
यज्ञ आदि साधन करना व्यर्थ है। ऐसे लोग भला जगदीश को कैसे प्राप्त होंगे । 
विषयों का त्याग 


काम, क्रोध, अहंकार, लोभ, हठ, मोह आदि साधक के सबसे बड़े शत्रु हैं। ये 
आत्मविनाश की सीठ़ियां हैं। जो इन विषयों में फंस जाता है, उसे आत्मतत्व के दर्शन 
नहीं होते- 


काम क्रोध हंकार लोभ हठ मोह न मन सों ल्यावै।। 
तबही आतम तत्त को दरसे परम पुरख कह पावै।। 
(द. ग्र., पृ. 709) 
मानव मात्र की समता में विश्वास 


संसार में कोई मुंडी संन्यासी है, कोई योगी है, कोई ब्रह्मचारी है, कोई यति है, 
कोई तुर्क हैं, कोई शिया है, कोई सुन्नी है परन्तु ये सब मनुष्य हैं। अपने इन भेदों 
के कारण न कोई छोटा है न बड़ा है- 


कोऊ भयो मुंडिया सनिआसी कोउ जोगी भइउ, 

कोई ब्रह्मचारी फोउ जती अनुमानवो।। 

हिन्दू तुरक कोऊ राफजी इमाम शाफी, 

मानस की जात सवै एकै पहचानवो ।। 
(द. ग्र., पृ. 19) 


विभिन्न मतों में विभिन्न नामों से पूजित एक ईश्वर में विश्वास 


करता करीम सोई राजक रहीम ओई, 

दूसरों न भेद कोई भूल भ्रम मानवो। 

एक ही की सेव सभ ही को गुरुदेव एक, 

एक ही सरूप सबै एकै जोति जानवो।। 
(द. ग्र., पृ. 19) 


विभिन्न साधनों के उद्देश्य की एकता में विश्वास 


देहरा मसीत सोई पूजा और निवाज ओई, 
मानस सबे एक पै अनेक को भ्रमाउ है।। 
(द. ग्र., पृ. 19) 


योग 


गुरु गोविन्द सिंह कहते हैं, हे मन! इस प्रकार का योग करो कि जिसमें बाह्य 
साधनों या दिखावे के कर्मों की आवश्यकता न हो। 


रे मन इह विधि जोगु कमाउ।। 
सिंगी साच अकपट कंठला धिआन विभूत चढ़ाउ । ।1 । ।रहाउ । । 
ताती गहु आतम बसि करि की भिच्छा नाम अधारं।। 
बाजै परम तारततु हरिको उपजे राग रसारं।।1।। 
उघटे तान तरंग रंगि अति गिआन गीति बंधानं।। 
चकि चकि रहे देव दानव मुनि छकि छकि व्योम विवानं।। 
आतम उपदेस भेसु सजम को जाप सु अजपा जापे।। 
सदा रहे कंचन सी काया काल न कवहूं व्यापे।। 
(द. ग्र., पृ. 710) 


संन्यास 
वे ऐसा ही संन्यास ग्रहण करने की प्रेरणा देते है जिसमें घर ही वन बन जाए, 

बाह्य रूप से नहीं तो मन से व्यक्ति उदासी हो जाए, ज्ञान गुरु द्वारा आत्मा का उपदेश 
हो और नाम की विभूति लगे- 


रे मन ऐसो करि सनिआसा।। 
बन से सदन सवै करि समझहु मन ही माहि उदासा । ।1 । रहाउ।। 
जतकी जटा जोग को मज्जनु नेम को नखन वढ़ाउ।। 
गिआन गुरु आतम उपदेसहु नाम विभूत लगाउ 111 11 
अलप अहार सुलपसी निद्रा दया छिमा तन प्रीति।। 
सील सन्तोख सदा निरवाहिवो हैबो त्रिगुण अतीत।। 
काम क्रोध हंकार लोभ हठ मोह न मन सौ ल्यावे।। 
तवही आतम तत्त को दरसे परम पुरख कह पावे ।।1111। 
(द. ग्र., पृ. 709) 


भगवत्कृपा 


भगवान की कृपा तो साधक का जीवनाधार है। उसकी कृपा से कुछ संभवं है। 
गूंगा भी शास्त्र पढ़ सकता है, अपाहिज पहाड़ चढ़ जाता है, अन्धा देखने लगता है 
और बहरा सुनने लगता है- 


मूक उचरे सास्त्र खटि पिंग गिरन चढ़ि जाइ।। 
अंध लखे वधरो सुने जो काल कृपा कराइ।। 
(द. ग्र., पृ. 47) 
अपनी असमर्थता की अनुभूति 
साधक को परमेश्वर के सम्मुख अपनी तुच्छता की अनुभूति सदा बनी रहती 
है। गुरु गोबिन्दसिंह कहते हैं, मेरी बुद्धि तो तुच्छ है वह तुम्हारी महिमा का वर्णन किस 
प्रकार कर सकती है- 


कहा बुद्धि प्रभ तुच्छ हमारी।। 
बरनि सकै महिमा जु तिहारी।। (द. ग्र., पृ. 47) 


प्रभु की उदारता 
अपनी असमर्थता और तुच्छता के साथ ही उन्हें प्रभु की उदारता में भी विश्वास 
है- 

हों मतिमन्द चरन सरनागति, 


कर गहि लेहु उबारी।। 
(द. ग्र., पृ. 710) 


गुरु गोबिन्द सिंह की प्रेमा भक्ति 


इस अध्याय के प्रारम्भ में यह बात कही गई है कि सिख गुरु सदैव प्रेमा भक्ति 
के ही समर्थक रहे हैं। समस्त विधि विधादों को उन्होंने ईश्वर प्राप्ति के मार्ग में निस्सार 
ही नहीं माना, उन्हें बाधक भी माना है। गुरु गोविन्द सिंह की भक्तिपूर्ण रचनाओं 
में भागवत्‌ पुराण में वर्णित भक्ति के नौ अंगों, श्रवण, कीर्तन, स्मरण, पादसेवन, अर्चन, 
वन्दन, दास्य, सख्य और आत्म निवेदन के कुछेक उदाहरण ढूंढ़ लेना कठिन नहीं है 
परन्तु अपनी भावाभिव्यक्ति करते समय उनकी दृष्टि कभी इस विधि की ओर नहीं 
रही। विधि के परिणामस्वरूप उत्पन्न पाखंड का वे सदैव खंडन करते रहे- 

“क्या हुआ जो दोनों नेत्र बन्द करके बगुले की तरह ध्यान लगाकर बैठ गए, 
सातों समुद्रों की यात्रा का ली। (परन्तु इन सब विधि क्रियाओं से प्रेम तो उत्पन्न नहीं 
हुआ, परिणमस्वरूप ) विषयों के बीच ही जीवन नष्ट हो गया।” 

इसलिए मानो वे सनाद घोषणा करते हैं- 


“साच कहों सुन लेहु सबै, 
जिन प्रेम कीयो तिन ही प्रभ पायो।। 91129 |। 


भक्ति में प्रेम के महत्त्व को सभी भक्तों ने निर्विवाद रूप से स्वीकार किया है । 
गुरु अर्जुन कहते हैं-प्रभु ने बड़ी कृपा करके अपनी कृपा भरी दृष्टि डाली और अपने 
चरणों से मुझे लगा लिया । साधु-संग और प्रेम-भक्ति से यह सुख प्राप्त हुआ ।” 

कबीर को ऐसे व्यक्तियों का संसार में उत्पन्न होना व्यर्थ जान पड़ता है जिनके 
हृदय में प्रेम और रसना में राम नाम नहीं है।” 

सूरदास कहते हैं-प्रेम प्रेम से ही उत्पन्न होता है। प्रेम से ही मानव भवसागर 
पार हो सकता है। प्रेम से ही परमार्थ प्राप्त होता है। प्रेम से मधुर पाश से ही सारा 
संसार बंधा हुआ है। प्रेम का एक निश्चय ही सरस जीवन मुक्ति है क्योंकि उसी से 
भगवान प्राप्त होते हैं।* 

तुलसीदास कहते हैं-प्रेमा भक्ति रूपी जल ही साधक के अभ्यंतर मल को धो 
सकता है।* गुरु गोविन्द सिंह कहते हैं-उस (परमेश्‍वर ने) विविध प्रकार के जीव जन्तु 
भूत में बनाए हैं, अब भी बना रहा है, भविष्य में भी बनाएगा । असंख्य देव और अदेव 
अपने बड़प्पन की अहमन्यता में ही समाप्त हो गए उसका भेद नहीं पा सके। वेद 
और पुराण, कतेब और कुरान उसका वर्णन करते-करते थक गए किन्तु वह हाथ न 
आया। (बताओ) पूर्ण प्रेम के प्रभाव बिना आज तक भगवान किसे प्राप्त हुए हैं?” 

आज के सभी मनोवैज्ञानिक एक स्वर से स्वीकार करते है कि भाव कर्म का 
सद्यः पूर्ववर्ती है। वचन भी कर्म का ही एक अंग है। जब भाव उद्दीप्त होता है, तो 
उसकी लपेट में वचन और कर्म अपने आप प्रकट होने लगते हैं अतएव हरि भक्ति 
जब भक्तिपूर्वक की जाएगी तो वाणी और क्रिया स्वयमेव उसका साथ देंगी। इस प्रकार 
मन, वचन और कर्म की एकता संपादित होगी।” गुरु गोविन्द सिंह ने उन वचनों और 
कर्मों की निस्सारता स्थान-स्थान पर स्पष्ट की हैं जो भावना विहीन है । वे कहते हैं-यदि 
सिजदा करने से परमेश्वर मिलता हो तो तोपची (तोप में पलीता लगाते समय) सिजदा 
ही किया करता है और अफीमची भी अपनी पीनक में नजाने कितनी बार सिर झुकाता 
है। और यदि अष्टांग दण्डवत्‌ से ईश्वर मिले तो एक पहलवान डंड निकालता ही रहता 
है। ऊर्ध्वमुखी होकर निहारने का ही महत्त्व हो तो रोगी का मुख भी ऊर्ध्वमुखी ही 
रहता है। सच वात तो यह है कि ऐसे बाह्याचारी लोग धन क चक्कर में फंसे, कामनाओं 
के अधीन हैं। ऐसे भावनाविहीन लोग ईश्वर को कैसे प्राप्त करेंगे? 


प्रपत्ति मार्ग 


वैष्णव आचार्यों ने प्रपत्ति अथवा शरणागति की सर्वश्रेष्ठ मार्ग कहा है। भक्त 
इसमें प्रभु के आगे सर्वात्मना अपने आपको समर्पित कर देता है। प्रपत्ति के छः प्रकार 
कहे गए हैं। गुरु गोविन्द सिंह की रचनाओं में इनके पर्याप्त उदाहरण विद्यमान हैं। 
क्रमशः कुछ उदाहराण प्रस्तुत हैं- 


अनुकूल का संकल्प 


तुमहि छाड़ि कोई अवर न ध्याऊं।। 


जो बर चाहौ सु तुमते पाऊं।। 
(द. ग्र. पृ. 1386) 


प्रतिकूल का त्याग 


इक बिन दूसर सो न चिनार।। 
भोजन घडून समरथ सदा प्रभु जानत है करतार।। रहाउ।। 
कहा भइउ जो अति हित चितकर बहुविध सिला पुजाई।। 
पान थकिउ पाहिन कुह परसत कछु कर सिद्ध न जाई।। 111 
अच्छत धूप दीप अरपत है पाहन कछू न खैहै।। 
ता पै कहा सिद्ध है रे जड़ तोहि कछू बर देहें। 211 
जो जिय होत तो देत कहू तुहि मन बच करम बिचार।। 
केवल एक सरण सुआमी बिन यौ नहि कतहि उधार ।।3।। 

(द. ग्रं. पृ. 711) 

गोप्तृत्वरण 


दीनन की प्रतिपाल करे नित संत उबार गनीमन गारै।। 
पच्छ पसू नग नाग नराधप सरब समय सबको प्रतिपारै।। 
पोखत है जल मै थल मै पल में कलि के नहीं करम विचारै।। 
दीन दयाल दयानिधि दोखन देखत है पर दैत हारै।। 

(द. ग्र. पृ. 34) 


रक्षा का विश्‍वास 


सुंभ निसुंभ से कोट निसाचर जाहि छिनेक विखै हन डारे।। 
धूमर लोचन चंड अउ मुंड से माहख से पल बीच निवारे।। 
चामर से रण चिच्छुर से रकतिच्छण से झट दे झझकारे ।। 
ऐसो सु साहिबु पाइ कहा परवाह रही जिइ दास तिहारे।। 

(द. ग्र. पृ.45) 


आत्मनिक्षेप 


कार्पण्य 


प्रनु जू तोकहू लाज हमारी।। 
नील कण्ठ नरहरि नाराइण नील बसन बनवारी । 11 ।। रहाउ।। 
परम पुरख परमेसर सुआमी पावन पउन अहारी।। 
माधव महाजोति मघ मरदन मान मुकुन्दु मुरारी । 11 ।। 
निरबिकार निरजुर निद्रा विनु निरबिख नरक निवारी ।। 
कृपासिंध काल त्रै दरसी कुकृत प्रनासन कारी।2।। 
धनर पान धृतपान धराधर अनि विकार असिधारी।। 
हौं मतिमंद चरन सरनागति कर गहि लुहु उबारी । 13 ।। 

(द. ग्र. पृ. 710) 


अब रच्छा मेरी तुम करो।। 
सिख्य उबारि असिख्य संघरो।। 
दुसट जिते उठवत उतपाता ।। 
सकल मलेच्छ करो रणघाता।। 
(द. ग्र. पृ. 1387) 

खड़गकैत में सरनि तिहारी।। 
आपु हाथ दे लेहु उबारी।। 
सरव ठौंर मो होहु सहाई।। 
दुसट दोख ते लुहु बचाई । ।401 ।। 
(द. ग्र. पृ. 1388) 


नानक-मार्गीय भक्ति और गुरु गोबिन्द सिंह 


गुरु गोविन्द सिंह की भक्ति भावना का अध्ययन करते समय हमने देखा कि 
गुरु गोविन्द सिंह तथा उनके पूर्ववर्ती नौ गुरुओं दवारा निरूपित भक्ति प्रणाली में कोई 
मौलिक या तात्विक अन्तर नहीं है। फिर भी कुछेक ऐसे पक्ष हैं जिन पर गुरु गोबिन्द 
सिंह की रचनाओं में कुछ ब्राह्म परिवर्तन हुए हैं, या उन पर पूर्व गुरुओं की अपेक्षा 
अधिक आग्रह किया गया हैं उदाहरणस्वरूप पूर्ववर्ती गुरुओं का इष्टदेव “अकाल पुरुष 
वैष्णव सन्तों के भगवान के ही समान करुणा प्रधान, भक्तवत्सल, कृपालु, सुन्दर, 
सर्वपालक और सर्वव्यापक है। गुरु गोविन्द सिंह के इष्टदेव 'काल पुरुष” में “अकाल 
पुरुष” के सभी गुण विद्यमान हैं परन्तु उनका अधिक आग्रह उसके वीर और रौद्र रूप 
पर है। वह शस्त्रमय है, शत्रुओं के लिए महाभयावह है और कूरकर्मा है। 

इष्ट के प्रति भावाभिव्यक्ति में भी थोड़ा अन्तर दिखाई देता है। गुरु नानक 
तथा अन्य गुरुओं ने ईश्वर को गुण-प्रधान देखा है जबकि गुरु गोविन्द सिंह का अधिक 
आग्रह उसके रूप पर है। पूर्ववर्ती सिख गुरु उसके गुणों की विविध प्रकार की चर्चा 
करते नहीं अघाते साथ ही रूप चर्चा भी करते हैं परन्तु गुरु गोविन्द सिंह की अभिव्यक्ति 
रूपःप्रधान रही है। वे अपने इष्टदेव के विविध रूपों की चर्चा करते हुए अनुप्रासो की 
झड़ी लगा देते हैं। विभिन्न स्थानों, देशों, अवस्थाओं और अन्यान्य रूपों में उसकी 
विविधता के वर्णन करते हुए वे उसे 'एक' बना देते हैं।” 

आत्मनिवेदन के पक्ष में भी थोड़ा सा अंतर है। पूर्ववर्ती गुरु इष्ट के सम्मुख 
सभी प्रकार से दीन होकर अपनी विनम्रता प्रकट करते हैं।” उनकी सतत प्रीति उसके 
चरणों में लगी रहे, इसके वे आकांक्षी हैं और प्रेम के आदर्श हैं जल और कमल, 
मछली-नीर, जल-दूध, चकोर-चन्द्रमा आदि।” वे अपने इष्ट से चाहते क्या हें? न 
राज-पाट, न मुक्ति, बस प्रीति, उसके चरणों में सदा लगी रहने वाली प्रीति।” गुरु 
गोविन्द सिंह की भावाभिव्यक्ति में दीनता और याचना का स्वर उस रूप में नहीं है। 
पहिली बात तो वे अधिक दीनता प्रगट ही नहीं करते। ऐसे स्थल उनकी रचनाओं में 
बहुत कम हैं और जहां हैं भी वहां उन्हें “भारी भुजाओं का भारी भरोसा? है।* उनकी 
याचना का स्वर भी भिन्न है। वे भी राजपाट नहीं चाहते, मोक्ष नहीं चाहते, वैयक्तिक 
भक्ति भी नहीं चाहते है। वे चाहते हैं शस्तरों से सज्जित होकर धर्मयुद्ध में भाग लेना 
और समय आने पर रणभूमि में ही जूझ मरना।” 


305 / गुरु गोबिन्द सिंह और उनकी हिन्दी कविता 


Hindi Premi 


गुरु गोविन्द सिंह की भक्ति भावना में गुरु के महत्त्व का प्रतिपादन पूर्ववर्ती 
गुरुओं की अपेक्षा बहुत कम हुआ है। गुरु की महत्ता पर समग्र भारतीय साहित्य में 
बहुत कुछ कहा गया है। मध्यकालीन भक्तों ने भी बड़ी तन्मयता और श्रद्धा से गुरु 
की प्रशस्ति का गायन किया है। सिख मत में तो गुरु का महत्त्व शायद सर्वाधिक है। 
प्रथम पांच गुरुओं की वाणी में गुरु की महिमा का गायन एक स्वर और श्रद्धा से 
हुआ है, किन्तु गुरु गोविन्द सिंह की रचनाओं में गुरु का उल्लेख नाम मात्र को ही 
है। 'अकाल स्तुति” में एक स्थान पर वे कहते हैं-संसार में सभी का एक गुरु है और 
वह है परमेश्‍वर । एक स्थान पर वह कहते हैं-आदि अंत करतार को ही मेरा गुरु 
समझो |” गुरु के महत्त्व का प्रतिपादन उनकी भक्ति-प्रधान रचनाओं में शायद एक 
बार भी नहीं हुआ जबकि आदि ग्रन्थ में गुरु के महत्त्व का श्रद्धापूर्ण वर्णन असंख्य 
बार हुआ है। 

आदि ग्रंथ और दशम ग्रंथ की भक्ति पद्धति का यह सामान्य सा अन्तर समझने 

के लिए हमें पुनः तत्कालीन परिस्थितियों का सहारा लेना पड़ेगा। 
दशम ग्रंथ के 'काल पुरुष” का रौद्ररूपी होना एक सामयिक आवश्यकता है। 
गुरु गोबिन्द सिंह योद्धा-भक्त थे, मुगल शासन के विरुद्ध संगठित होती हुई सशस्त्र 
क्रान्ति के संयोजक थे। वे लोगों में भक्तिभाव के साथ ही युद्धभाव को उत्पन्न करना 
चाहते थे। कदाचित भक्तिभाव की अपेक्षा युद्ध को उत्पन्न करने का महत्त्व उनके 
सम्मुख अधिक था। 'काल पुरुष” का वीररूपी और रौद्र होना इसी भाव से प्रेरित था। 
गुरु गोविन्द सिंह और पूर्व गुरुओं की याचना का अन्तर भी इसी कारण से 
है। एक भक्त की चरम आकांक्षा इष्ट की सतत भक्ति ही है परन्तु योद्धा के लिए 
इतनी अनन्य भक्ति निष्क्रियता ही बन जाएगी। योद्धा की इसके अतिरिक्त और क्या 
आकांक्षा हो सकती है कि वह युद्धभूमि में अपने शत्रुओं का संहार करे और यदि 
आवश्यकता पड़े तो स्वयं भी जूझ जाए परन्तु अपने पक्ष के विजय की अभिलाषा ही 

सदैव उसके मन में, विचारों और जिह्वा पर हो। 

गुरु गोबिन्द सिंह की रचनाओं में गुरु-महात्म्य का प्रतिपादन जो इतना कम हुआ 
है उसका कारण पंथ-गत है। गुरु सिख सम्प्रदाय की सिद्धान्तगत व्यवस्था का अंग 
तो था ही साथ ही पंथगत व्यवस्था का भी अंग था। “गुरु? ही संपूर्ण पंथ का सर्वोच्च 
मार्गदर्शक होता था। उसी को केन्द्रं मानकर पंथ की सभी गतिविधियों का संचालन 
होता था। धीरे-धीरे गुरु का स्थान पंथ में आध्यात्मिक और भौतिक दोनों ही दृष्टियों 
से आकर्षणयुक्त होता गया। जैसे-जैसे सिख मत का प्रभाव बढ़ा, गुरु-गद्दी के प्रति 
दावेदारों की संख्या भी बढ़ती गई। चतुर्थ गुरु, गुरु रामदास जी के पश्चात्‌ गुरु-गदूदी 
पैतृक बन चुकी थी, परन्तु एक गुरु अपने उत्तराधिकारी का चयन करते समय उसकी 
ज्येष्ठता की अपेक्षा उसकी योग्यता पर अधिक ध्यान देता था। पंचम गुरु, गुरु अर्जुन 
अपने पिता, चतुर्थ गुरु के सबसे कनिष्ठ पुत्र थे। इसी प्रकार षष्ठ गुरु हरिगोबिन्द 
ने अपने कनिष्ठ पौत्र हरिराय को अपना उत्तराधिकारी बनाया था। गुरु हरिराय ने 

भी अपने ज्येष्ठ पुत्र रामराय की अपेक्षा कनिष्ठ पुत्र हरिकृष्ण को अपना उत्तराधिकारी 
बनाया था। इस सवका परिणाम यह हुआ था कि जग गुरु-गदूदी एक गुरु से दूसरे 
गुरु के पास जाती तो कुछ ऐसे व्यक्ति रुष्ट हो जाते जो अपने आपको गुरु-गद्दी 
का अधिकारी समझते थे। वे अपने आपको अलग से गुरु घोषित कर देते थे। फलतः 
सिख-मत की एक प्रामाणिक गुरु-संस्था के समानान्तर एक से अधिक अप्रामाणिक 
गुरु-संस्थाएं एवं गुरु परिवार भी उठ खड़े हुए थे। गुरु वाणी की नकल में गुरु नानक 
के नाम से सम्वन्धित अप्रामाणिक वाणी का प्रचलन भी इन प्रामाणिक गुरुओं द्वारा 
हुआ। यह स्मरणीय है कि गुरु का स्तवन भले-बुरे, सद्गुरु और पाखंडी गुरु सभी 
को समान रूप से लाभ पहुंचाता है। गुरु गोविन्द सिंह ने गुरु-परम्परा में बढ़ते हुए 
वैमनस्य और पाखण्डी गुरुओं द्वारा भ्रष्ट होती हुई जनता की स्थिति देखकर ही अपने 
साथ इस परम्परा को समाप्त कर दिया था। गुरु गोविन्द सिंह की रचनाओं में गुरु 
के महत्त्व का प्रतिपादन जो अधिक नहीं हुआ, उसे इसी संदर्भ में देखा जा सकता 
है। 


सन्दर्भ 


1. यतोत्मुदय निःश्रेयस सिद्धि सः धर्मः-कणाद ऋषि। 
१. अगुन अरूप अलख अज होई। भगत प्रेम बस सगुन सो होई ।-तुलसी 
8. 1 ओंकार सतिनाम, करता पुरखु निरभउ निरबैरु अकाल मूरति अजूनी सभं गुर प्रसादि। 
(गुरु ग्रन्थ साहब, पृ. 1) 
4. चारि कुट चउदह भवन सगल बिआपत राम। पउड़ी 141। तिथि गउड़ी, महला 511 
5. करण कारण समर प्रभ जो करे सो होई।। 
खिन महि थापि उथापदा तिस दिन नहि कोई।। 
(पौड़ी बार जेतसरी, महला 5) 
6. उदम ककरें दिआं जीअ तू कमावदिआं सुख भुंचु।। 
घिआइदिआं तू प्रभु मिलु नानक उतरी चिंत।। 
(गूजरी की बार, महला 5, गु. ग्र. सा., पृ. 522) 
7. काहे रे बन खोजन जाई। 
सर्व निवासी सदा अलेपा तोही संग समाई।। 
पुहुप मद्ध जो बास बसत है मुकुर माह जैसे छाई।। 
तैसे ही हरि बसे निरन्तर घट ही खोजो भाई।। 
8. मन महि चितवउ चितवनी उदय करहु उठि नीत। 
(गूजरी की वार, महला 5, गु. ग्र. सा., पृ. 519) 

9. (1) हरि जुग जुग भगत उपाइआ पैज रखदा आइआ राम राजे। 
हरणाखसु दुसटु हरि मारिया, प्रहलादु तराइया रामराजे 114 । 113 । 120 
(आसा, महला 4, पृ. 451) 
(2) जिउ पकरि द्रोपती दुसटां आनी हरि हरि लाज निवारे।।1 11511 
(नट नाराइन, महला 4, पृ. 982) 
10. सामान्यतः हिंदी में निराकारवादी संतों को निर्गुण का उपासक कहा जाता है। सिख गुरु भी 
इसी श्रेणी में आते हैं, परन्तु इन संतों ने, विशेष रूप से सिख गुरुओं ने, ईश्वर को निराकार 
मानते हुए भी कभी निर्गुण नहीं माना। "भक्ति का विकास' ग्रन्थ में पंडित मुंशीराम शर्मा के 
विचार इस दृष्टि से बड़े महत्त्वपूर्ण हैं- 
“निर्गुण तथा सगुण शाखाओं में भक्ति कांड का विभाजन हमें सार्थक प्रतीत नही होता दार्शनिक 
दृष्टि से उसमें यथार्थता नहीं है। प्रभु वस्तुतः निर्गुण और सगुण दोनों ही है। प्राकृत गुणों से 
विहीन होने के कारण वह निर्गुण और स्वीय गुणों से युक्‍त होने के कारण सगुण है।... 
कबीर, नानक, दादू आदि सन्तों को निर्गुण का उपासक कहा जाता है, परन्तु उन्होने प्रभु के 
गुणों का कीर्तन जी भर कर किया है। हां वे प्रभु को साकार नहीं, निराकार अवश्य मानते 
हैं। निराकार का अर्थ निर्गुण कभी नहीं होता। अनेक भाववाचक संज्ञाएं निराकार हैं, पर वे 
सगुण भी हैं। प्रबल पिपासा, भीषण विभुक्षा, विषय विकृतियां, दीर्घ निदाघ आदि का प्रयोग 
और अनुभव साहित्य तथा मानव मन किया ही करता हैं निर्गुण निराकार तक भी मानव का 
रातिम ज्ञान पहुंचा है, पर वह वर्णन का विषय नहीं बन सका। वाणी उसके संबंध में मूक 
है। वह परा अवस्था है जो साधारणतः पकड़ में नहीं आती। महत्त्व के उदय में अव्यक्त और 
निराकार जब सगुण रूप में प्रतिभासित होने लगते है, तभी वे अभिव्यक्ति के विषय बनते है 
और मनोभूमि तक आते आते वे मानव ग्राह्य हो जाते हैं।” (पृ. 410) 
11. भक्ति का विकास, पृ. 6421 
12. भक्ति सूत्र, नारद, सूत्र 82। 
18. श्रीमद्‌ भागवत स्कन्ध 7, अध्याय 5, श्लोक 2। 
14. श्री गुरु ग्रन्थ दर्शन, डा. जयराम मिश्र, पृ. 2831 
15. पढ़ि पुस्तक संधिआ बादं। सिल पूजहि बगुल समाधं।। 
मुखि झूठ विमूखणं सारं । त्रैपाल तिहाल विचारं।। 
गलि माला तिलकु ललाटं। दुइ धोती वसत्र कपाटं।। 
जै जाणसि ब्रह्मं करमं। सभि फोक्ट निसचउ करमं ।। 
(श्री गुरु ग्रन्थ, आसा दी वार, महला 1, पृ. 470) 
16. श्री गुरु ग्रन्थ साहब, बिलावलु की वार, महला $, पृ. 8491 
17. गीता में भी इसी भाव की पुष्टि की गई है- 
न तु मां शक्यसे द्रष्टुमेनेनेव स्वचक्षुषा। 
दिव्यं ददामि ते चक्षः पश्य में योगमैश्वरम्‌।।8।। अध्याय 11।। 
18. डा. मुन्शीराम शर्मा के निबन्ध संग्रह 'प्रथमजा' से इसकी पुष्टि में उद्धरण देकर इस सम्बन्ध 
में कुछ चर्चा इसी अध्ययन के “रचनाओं का संक्षिप्त परिचय, अध्याय के 'चौबीस अवतार”, 
खण्ड में की गई है। 

प्रथम प्रकार की पौराणिकता गुरु गोविन्द सिंह को परम्परा से ही प्राप्त हुई। जैसा कि कहा 
जा चुका है कि ध्रुव, प्रहाद, अजामिल, गणिका आदि की पौराणिक कथाएं परमात्मा की संरक्षणता 
एवं भक्ति की महिमा को सिद्ध करने के लिए बड़ा महत्त्वपूर्ण स्थान रखती रही हैं। कबीर जैसे 
कट्टर निराकारवादी और अवतार विरोधी ने अपनी बात की पुष्टि के लिए इन कथाओं का 
सहारा लिया था।' गुरु गोबिन्द सिंह की विशुद्ध भक्तिपूर्ण रचनाओं में ऐसे कुछ उदाहरण प्राप्त 
होते हैं- 

संत प्रहलाद की पैज जिस राखी।। 

हरिनाखसु नख बिदऱ्यो। कबीर ग्रंथवली पद 129, पृ. 302 


राम जपो जिय ऐसे ऐसे ध्रव प्रहलाद जप्यो हरि जैसे।। (क. ग्र. पद 179, पृ. 320) 


राजा अम्बरीष के कारिणी, चक्र सुदर्शन जारै।। 
दास कबीर का ठाकुर ऐसो, भगत की सरन उबारै।। 

(क. ग्र. पृ. 127, पद 122) 
भजन कौं प्रताप ऐसो तिरे जल पाखान। 
अधम भील अजाति गनिका चढ़े जात विमान। 

(क. ग्र. पृ. 190, पद 301) 
दशम ग्रंथ, पू. 9131 
नाम और रूप शीर्षकान्तर्गत विशेष विवरण | 
जब जब होत अरिष्ट अपारा।। 
तब तब देह धरत अवतारा ।। (द. ग्र. पूं. 155) 
गुरु गोविन्द सिंह ने अपने आपको ईश्वर नहीं कहा। परन्तु वे जनता की प्रवृत्ति जानते थे जो 
अपनी श्रद्धा भावना के कारण किसी भी महापुरुष को ईश्वरत्व का पद प्रदान कर देती हैं। 
इसलिए उन्होंने इस संबंध में स्पष्ट चेतावनी दी कि मुझे तो परमेश्वर का दास ही मानो, जो 
मुझे परमेश्वर कहेगा, वह नरक कुंड में गिरेगा- 
जै हमको परमेसर उचरिहे।। ते सब नरकि कुंड महि परिहै।। 
मोकह दास तवन का जानो।। या मैं भेद न रंच पछानों।132।। 


(द. ग्र. पृ. 57) 
हम इह काज जगत मो आए।। धरम हेत गुरुदेव पठाए।। 
जहां तहां तुम धरम विथारो।। दुस्ट देखियन पकरि पछारो | ५2।। 
(द. ग्र. पृ. 57) 
याही काज धरा हम जनमं।। समझ लेहु साधू सभ मनमं।। 
धरम चलावन संत उबारन।। दुसट सभन को मूल उपारन।।431। 
(द. ग्र. पृ. 58) 
काल सभन का करत पसारा।। 
अंत काल सोई खापन हारा।। 
(द. ग्र. पृष्ठ 156) 

श्र 


आपन रूप अनंतन धरही।। 
आपहि मद्धि लीन पुन करही।। 

(द. ग्र. पृष्ठ 156) 
काल पुरख की देहि मो कोटिक बिसन महेस।। 
कोटि इन्दर ब्रह्मा किते रवि ससि कोट जलेस।। 

(द. ग्र. पृष्ठ 182) 
जो चउबीस अवतार कहाए।। 
तिन भी तुम प्रभ तनक न पाए।। 

(द. ग्र. पृष्ठ 156) 
शेष नाग पर सोहबो करे।। 
जग तिह सेष साइ उचरे।। 

(द. ग्र. पृष्ठ 47) 


. पूतना संधारी त्रिणाव्रत की बिदारी देह, 


दैत अघासुर हूं. की सिरी जाह फारी है।। 

सिला जाहि तारी बक हूं की चोंच चीर डारी।। 
ऐसे भूप पारी जैसे आरी चीर डारी है।। 
राम है के देतन की सेना जिह मारी, 
अरु आपन बभीछन को दीनी लंका सारी है।। 
ऐसी भांत दिजन की पतनी उधारी, 

अवतार लेके साथ जैसे पृथमी उधारी है।।8271। 

(द. ग्र. पृष्ठ 295) 
दैत संखासुर के मरबे कहु रूप धरयो जल में जिन मच्छा।। 
सिंघ मथूयो जबही असुरासुर मेर तरै भयो कच्छप हच्छा।। 
सों अब कान्ह भयो इह ठउर चरावत है ब्रिज के सभ बच्छा।। 
खेल दिखावत है जग को यह, है करता सभ जीवन रच्छा।13541। 

(द. ग्र. पृष्ठ 299) 
ये बभागी (गोपिया) उस (कृष्ण) के साथ खेलती हैं, जिसका अंत बड़े-बड़े मुनि भी नहीं पाते- 
जाको मुनि नहिं अंत लहे इह ताही सो खेल करे बडभागी।। 

(द. ग्र. पृष्ठ 826) 
जा चतुरानन नारद कौ सिव कौ उठके लोकु धिआवै।। 
नार निवाइ भले तिनको फुन संख बजाइके धूप जगावै।। 
डारके फूल भली बिध सौ कवि स्याम भनै तिह सो सिर नावै।। 
ते ब्रिजनाथ के साधन को गुन गावत गावत पार न पावे | 12275 11 

(द. ग्र. पृष्ठ 542) 

सूरज चंद गनेस महेस सदा उठके जिह धिआन ध॑रै।। 
अर नारद सो सुक सो दिज व्यास सो स्याम भनै जिह जाप करै।। 
जिह मार दयो सिसपाल बली जिहके बल ते सभ लोकु डरै।। 

अब विप्पन के पग धोवत है ब्रिजनाथ बिना ऐसी कउन करे । 1295211 
(द. ग्र. पृष्ठ 553) 
जै तिनकी सरनी परे कर दे लए बचाइ।। 
यों नहीं कोऊ बाचिया किसन बिसन रघुराइ 1185611 
(द. ग्र. पृष्ठ 252) 
जो इह कथा सुने अरु गावै।। 
दूख पाप तिह निकट न आवै।। 
बिसन भगत को ए फल होई।। 
आधि व्याधि छवै सके न कोई | 185911 
(द. ग्र. पृष्ठ 254) 
पाइ गहे जब ते तुमरे तवते कोऊ आख तरे नहीं आन्यो।। 
राम रहीम पुरान कुरान अनेक कहैं मत एक न मान्यो।। 
सिंमृति सास्त्रवेद सवै बहु भेद कहे हम एक न जान्यो।। 
स्री असपान क्रिपा तुमरी करि में न कह्यो सब तोहि वखान्यो।।8631। 
(द. ग्र. पृष्ठ 254) 
मै न गनेसहि प्रिथम मनाऊं।। किसन बिसन कबहूं नह धिआऊ।। 
कान सुने पहचान न तिन सों। । लिव लागी मोरी पग इन सों। 149411 
(द. ग्र. पृ. 510) 
प्रभु के सब नाम पुल्लिंग ही हों, ऐसी बात नहीं है। ओइम में उमा छिपी पड़ी है। शक्तिमान 
के साथ उसकी शक्ति सदैव संयुक्त रहती है। उमा से संयुक्त ओम ही तो सोम है, जिसकी 
पवित्र धारायें पवित्र अंतकरणों में सदैव बरसती रहती हैं । अतः साधक कभी प्रभु का नाम स्मरण 
करते हैं और कभी उसकी शक्ति के स्तवन में मग्न हो जाते हैं। जो शक्ति और शक्तिमान 
हैं, वही प्रकृति और पुरुष हैं, उमा और शिव हैं, माया और ब्रहम हैं, श्री और विष्णु है, लक्ष्मी 
और नारायण हैं, सीता और राम हैं, राधा और कृष्ण हैं। संतों, भक्तों, कवियों तथा आचार्यों 
ने इस तथ्य को समझने और समझाने में कभी भी संदेह के लिए अवसर नहीं रहने दिया है। 
साहित्य में इसी हेतु कहीं दुर्गा की वन्दना है, सरस्वती की उपासना है, राधा की आराधना है, 
सीता की स्तुति है ओर साथ ही राम-नाम का जाप है, कृष्ण का कीर्तन है, शिव की अर्चना 
है। 
(भक्ति का विकास, पृ. 451-52) 
आपे पुरखु आपे ही नारी।। आपे पासा आपे सारी।।51। 
(गुरु ग्रंथ साहिब मारु सोहले महला 1, पृ. 1020) 
दशम ग्रंथ .पू. 2841 
दशम ग्रंथ पृ. 4521 
आपन खेलु आपि करि देखे। 
खेलु संकोच तउ नानक एके । 171121 |। 
जा तिसु भावे तो सृष्टि उपाए। आपने भाण लए समाए111 11221 । 
(गुरु ग्रंथ साहिब, गउड़ी सुखमनी महला 5, पृ. 292) 

43. आदि अपार अलेख अनन्त अकाल अमेख अलक्ख अनासा।। 
के सिव सकत दए स्रति चार रजौ तम सत्त तिहू पुर वासा ।। 
दिउस निसा ससि सूर के दीप सुस्लिसटि रची पंच तत्त प्रकासा।। 
बैर बढ़ाइ लराइ सुरासुर आपह देखत बैठ तमासा । ।1 ।। 
(द. ग्रं. पृ. 74) 
44. गुरुमति दर्शन-डॉ. शेरसिंह, पृ. 1591 
45. तदेव सर्वमेवैतद्वयक्ताव्यक्तस्वरूपवत्‌ 
तथा पुरुषरूपेण कालरूपेण च स्थितम्‌ । 14 1। 
(श्री विष्णु पुराण, गीता प्रेस, पृ. 15) 
46. परस्य ब्रह्मणो रूपं पुरुषः प्रथमं द्विज। 
व्यक्ताव्यक्ते तथैवान्ये रूपे कालस्तथा परम्‌ । 115 । । (वही, पृ. 15) 
47. विष्णोः स्वरूपात्परतो हि ते दै 
रूपे प्रधानं पुरुषश्च विप्र। 
तस्यैव तेऽन्येन धृत वियुक्तै 
रूपान्तरं तदूद्विज काल संज्ञम्‌ ।।१4।। (वही, पृ. 16) 
48. अनादि भगवान्कालो नान्तोऽस्यद्विज विद्यते। 
आद्युच्छन्तास्ततसत्वेते सर्गस्थित्यन्तसंयमा; | ।26।। (वही, पृ. 16) 
49. गुरुमुखी लिपि में हिन्दी काव्य, पृ. 631 
50. ठाकुर एकु सवाई नारि-आदि ग्रन्थ, पृ. 9381 
51. सरब काल करुणा तब भरे।। सेवक जानि दया रस ढरे (द. ग्र., पृ. 73) 
52. तहं हम अधिक तपस्या साधी।। महाकाल कालका आराधी।। 
(द. ग्र., पृ. 55) 
53. द. ग्र., पृ. 391 
54. कहूं रूप धारे महाराज सोहं।। 
कहूं. देव कन्निआन को मान मोहं।। (द. ग्र., पृ. 41) 
55. खडग पाणि की कृपा ते पोथी रची विचार।। 
भूल होइ तहं तंहि सुकवि पड़ीअहु सभे सुधार।।9841। (दः ग्र., पृ. 386) 
56. कृपाण पाणि जे जपे।। अनन्त थाट ते थपे।। (दः ग्र., पृ. 44) 
57. नमो बाणं पाणं।। नमो निरभयाणं 11861 । (द. ग्र., पृ. 45) 
58. नमो बाण पाणं।। नमो दंड धारिय । 1871 (द. ग्र., पृ. 45) 
59. नमो चक्र पाणं।। अभूतं मयाणं ।।89।। (द. ग्र., पृ. 45) 
60. श्री असपान कृपा तुमरी करि में न कह्यो सब तोहि बखान्यो।। (द. ग्र., पृ. 254) 
61. असिधुज जू कोपा जब ही रन।। 


भारत भए सत्रुगन चुनि चुनि।। (द. ग्र., पृ. 1379) 
62. खड़गकेत में सरनि तिहारी।। 
आपु हाथ दे लेहु उबारी । 401 ।। (द. ग्र., पृ. 1888) 


63. धनुरबान धारे।। छके छैल मारे । 187 ।। (द. ग्र., पृ. 41) 

65. 


66. 


76. 


7 


. सरव जोत के बीच माना।। सबहूं सरब ठौर पहिचाना।। 


. न तातं न मातं न जातं न कायं। 


खग खंड विहडं खल दल खंडं अति रण मंडं बरबंडं ।। 
भुज दंडं अखंडं तेज प्रचंडं जोति अमंडं भान प्रभ॑।। 
सुख संता करणं दुरमति दरणं किलविख हरणं अस सरणं 11 
जै जै जग कारण स्रिस्ट उबारण मम प्रति पारण जै तेगं।।211 
(द. ग्र., पृ. 39) 
कागद दीप सभे करके अरु सात समुन्द्रन की मसु कैहो।। 
काट बनासपतीं सगरी लिखबे हू के लेखन काज बनेहो।। 
सारसुती बकता करिके जुगि कोटि गनेसिके हाथ लिखैहों।। 
काल कृपान बिना विनती न तउ तुमको प्रभु नेक रिझैहों। 1101 ।। 
(द. ग्र., पृ. 46) 
प्रणवो आदि एकंकारा।। जल थल महीअल कीओ पसारा।। 
आदि पुरख अविगति अविनासी।। लोक चतुर्दस जोति प्रकासी। 1111 
(द. ग्र., पृ. 11) 


(द. ग्र., पृ. 11) 
भक्ति का विकास, पृ. 6961 
न सत्रं न मित्रं न नेहं न गेहं। (द. ग्र., पृ. 21) 


न नेहं न गेहं न भरमं न भायं। (द. ग्र. पृ. 21) 


. जिह पुत्र भ्रात नहीं मित्र मात। (द. ग्र., पृ. 23) 
. जिह सत्र मित्र दोऊ एक सार। (द. ग्र., पृ. 34) 
. सदैवं सदा सर्व सरवत्र सनेहं। (द. ग्र., पृ. 21) 

. न मोहं न क्रोहं न द्रोहं न द्वैखं। (द. ग्र., पृ. 20) 


परित्राणाय साधूनां विनाशाय च दुष्कृताम्‌ । 
धर्म संस्थापनार्थाय संभवामि युगे युगे ।। 

(गीता, अ. 4, शलोक 8) 
हरनाक्स दुसट हरि मारिआ, प्रहलाद तराया राम राजे। 

(गुरु ग्रंथ साहब) 

हमारी करो हाथ दै रच्छा।। पूरन होइ चित्त की इच्छा।। 
तब चरनन मन रहे हमारा।। अपना जान करो प्रतिपारा । 1377 ।। 
हमरे दुस्ट सभे तुम घावहु।। आपु हाथ दे मोहि वचावहु।। 
सुखी बसै मेरी परिवारा।। सेवक सिख सभे करतारा।।7811 
मौ रच्छा निजु कर दे करिये।। सभ वैरिन को आज संघरियै।। 
पूरन होइ हमारी आसा।। तोहि भजन की रहे पिआसा । 1879 ।। 
तुमहि छाड़ि कोइ अवर न ध्याहूं।। जो वर चाहीं सौ तुमते पाऊ ।। 
सेवक सिख हमारे तारियहि।। चुनि चुनि सत्र हमारे मारियहिं। 138011 
आपु हाथ दे मोहि उबरिये।। मरन काल का त्रास निवरिये।। > 

हूजो सदा हमारे पच्छा।। श्री असिधुज जू करियहु रच्छा । 1881 ।। 
(द. ग्र., पृ. 1886) 
78. देह सिवा बर मोहि इहै सुभ करमन ते कबहूं न टरीं।। 
न डरौं अरि सौ जब जाइ लरौं निसचे कर अपनी जौत करं।। 
अरु सिख हो आपने ही मनको इह लालच हउ गुन तउ उचरौं।। 
जब आपकी अउध निदान बनै अत ही रन मैं तब जूझ मरो । 1281 ।। 
(द. ग्र., पृ. 99) 
79. कहा भयो दोऊ लोचन मूंद के बैठ रहयो बक धिआन लगाइउ।। 
न्हात फिरिउ लीए सात समुन्द्रन लोक गइउ परलोक गवाइउ।। 
बास कीउ विखिआन सौ बैठकै ऐसे ही ऐस सुवैस बिताइउ । । 
साचु कही सुन लेहु सभे जिन प्रेम कीउ तिनही प्रभु पाइउ।। 
(द. ग्र. पृ. 41) 
80. काहू. लै पाहन पूज धरो अरू काहू लै लिंग गरे लटकाइउ।। 
काहू लखिउ हरि अवाची दिसा महि, काहू पछांह को सीस निवाइउ।। 
कोऊ बुतान को पूजन है पसु कोऊ मृतान को पूजन घाइउ।। 
कूर क्रिया उरझिउ सभही जगु स्री भगवान को भेदु न पाइउ।। 
(द. ग्र., पृ. 15) 
81. आंखन भीतरि तेल कौ डार सु लोगन नीरु बहाइ दिखावै।। 
जो धनवानु लखै निज सेवक ताही परोसि प्रसादि जिमावै।। 
जो धनहीन लखे तिह देत न मांगत जात मुखो न दिखावैं।। 
लूटत है पसु लोगन को कबहूं न परमेसुर के गुनगावैं।। 
(द. ग्र., पृ. 716) 
82. सरीरु कटाइ होमै करे राती।। बरत नेम करै बहु भाती।। 
नहीं तुलि राम नाम बीचार।। नानक गुरुमुखि नाम जपीए इक बार।। 
(गुरु ग्रंथ साहब, पृ. 265) 
83. अनन्त जग्य करमणं।। गजादि आदि धरमणं।। 
अनेक देस भरमणं।। न एक नाम के समं।। 


(द. ग्र., पृ. 135) 
84. अनेक पाठ पाठनं।। अनन्त ठाठ ठाटनं।। 
न एक नाम के समं।। समस्त सिस्ट के भ्रमं।। 

(द. ग्र., पृ. 135) 
85. अनन्त तीरथ आदि आसनादि नारद आसनं। 
बैराग अउ सनिआस अउ अनादि जोग प्रासनं ।। 
अनादि तीरथ संजमादि बरत नेम पैखिए।। 
अनादि अगाधि के बिना समस्त भरम लैखीऐ।। 

(द. ग्र., पृ. 156) 


86. करि किरपा प्रभु नदरि अविलोकनु आपणे चरण लगाई।। 

प्रेम भगत नानक सुखु पाइआ साधु संग समाई।।। 


(गु. ग्रं. सा. आसा म. 5, पृ. 584) 


87. जिहि घट प्रेम न प्रीति रस, पुनि रसना नहीँ राम।। 
ते नर इस संसार में, उपजि भए बेकाम।। 


(कबीर ग्रंथावली, पृ. 6, दोहा 17) 


88. प्रेम प्रेम ते होइ प्रेम ते पारहिं पैये।। 

प्रेम बन्थ्यो संसार प्रेम परमारथ लहिये।। 

एके निश्चय प्रेम को जीवन मुक्ति रसाल। 

साची निश्चय प्रेम को जेहि रे मिले गोपाल । 1471311 

89. राम चरन अनुराग नीर विनु मल अति नास न पावे।। 


90. 


91. 


91. 


92. 


93. 


(विनय पत्रिका, 82) 
कीट पतंग कुरंग भुजंगम भूत भविख भवान बनाए।। 
देव अदेव खपे अहंमेव न मेव लखयो भ्रम सिउ भरमाए।। 
वेद पुरान कतेब कुरान हसेब थके कर हाथ न आए।। 
पूरन प्रेम प्रभाउ बिना मति सिउ किन श्री पदमापति पाए।। 
(द. ग्र. पृ. 34) 
भक्ति का विकास, पृ. 4731 
सिजदे करे अनेक तोपची कपट भेस पोतसी अनेकदा निवावत है सीस को।। 
कहा भइउ मल्ल जो पे काढत अनेहु डंड सौ तीन डंडौत अस्टांग अथतीस को।। 
कहा भइउ रोगी जो पैं डारयौ रहयो ऊरध मुख मन ते न पूंड निहरायो आदईस को।। 
कामना अधीन सदा दामना प्रबीन एक भावना विहीन कैसे पावे जगदीस को।। 
(द. ग्र. पृ. 18) 
अजीत हैं।। अभीत हैं।। अबाह हैं।। अगाह हैं।।42।। 
अपान है।। निधान हैं।। अनेक हैं।। फिरेक हैं।।4311 
(द. ग्र. पृ. 3) 
जैता समुन्दु सागरु नीरि भरिआ तेते अवगण हमारे।। 
दइआ करहु किछु मिहर उपावहु डूबदे पत्थर तारे।। 
(गउड़ी महला 1) 
रे मन ऐसा हरि सिउं प्रीति कर जैसी जल कमलहिं। 
लहिरी नाल पछाड़ीऐ, भी विगसे असनेहि। 
रे मन ऐसी हरि सिउं प्रीति कर जैसी मछुली नीर। 
विनु जल घड़ी ना जीवई, प्रभु जाणे अभ पीर। 
रे मन ऐसी हरि सिउ प्रीति कर, जैसी जल दुध होए। 
आवट्टणु आपे खपै, दुध कउ खपणि नां देहि। 
रे मन ऐसी हरि सिउं प्रीति कर जैसी चकवी सूर। 
खिनु पलु नींद ना सोवई, जाणे दूरि हजूरि। 
(गुरु ग्रंथ साहब, म. 1) 

94, 


%. 


96. 


97. 


98. 


राज न चाहों, मुकति न चाहों। 

मन प्रीत कमल चरना रे। 

मेर करो त्रिण ते मुहि जाहि गरीब निवाज न दूसर तोसों। 

भूल छिमो हमरी प्रभु आपन भूलन हार कहा कोउ मोसों।। 

सेव करी कुमरी तिन के गृह देखी अत दरब भरोसों।। 

या कल में सभ काल कृपान के भारी भुजान. को भारौ भरोसों।। 


जब आउ की अउध निदान बने अति ही रन में तब जूझ मरौं।। 
सस्त्रन सिउ अति ही रन भीतर जूझ मरो कही साच पतीजे।। 
जूझ मरो रन में तजि मै तुम ते प्रभु स्याम इहे बरु पावै।। 


एक ही को सेव सभ ही को गुरुदेव एक, 
एक ही सरूप सबै एके जोति जानबो।। 


आदि अंत ऐकौ अवतारा, 
सोई गुरु समझेउ हमारा। 

(द. ग्र. पृ. 45) 
(द. ग्र. पृ. 99) 
(द. ग्र. पृ. 495) 


(द. ग्र. पृ. 495) 


(द. ग्र. पृ. 19) 


(द. ग्र. पृ.) 


अध्याय-6 
काव्य-सौष्ठव 


रस-व्यंजना 
वीर रस 


गुरु गोविन्द सिंह के काव्य में वीर रस की व्यंजना कदाचित उनके काव्य की 
सर्वाधिक महत्त्वपूर्ण उपलव्धि है। साहित्य में जितने रस गिनाए गए हैं उनमें श्रृंगार 
को छोड़कर और सव रसों से वीर रस की जो हृदय को तो प्रभावित करता ही है, 
अपनी तेजी से सहृदय के रक्‍त में भी गतिशीलता और गरमी उत्पन्न कर देता है।' 

वीरत्व लौकिक गुण है। समाज के उदूभव के साथ ही इसका भी आविभवि हुआ 
है। इससे उपेत महापुरुषों का यश अनादि काल से गाया गया है। इसे लौकिक कहने 
का तात्पर्य यही है कि लोक के सम्पर्क में आने पर ही इसका उदात्त रूप व्यक्त होता 
है। आत्मरक्षा के निमित्त अपने शरीर की पुष्टि करने वाला प्रशंसनीय हो सकता है, 
परन्तु उसके द्वारा वीरत्व का आलम्बन नहीं खड़ा हो सकता है। जव अत्याचार के 
दमन, दुष्टों के निर्दलन और पीड़ितों के रक्षण की ओर वीरत्व उन्मुख होता है, तभी 
उसका सच्चा रूप निखरता है। 

वीरत्व या वीर का पोषक भाव 'उत्साह” है। उत्साह हमें कर्म अथवा संघर्ष की 
ओर प्रवृत्त करता है। रीति ग्रन्थों में दयावीर, दानवीर, धर्मवीर, सत्यवीर, क्षमावीर, आदि 
अनेक वीर माने गये हैं, परन्तु शास्त्रकारों ने सव प्रकार के वीरों में युद्धवीर को ही 
प्रधान माना है। दयावीर को दयापात्र की रक्षा के लिए, धर्मवीर को धर्म की सुरक्षा 
के हेतु कभी-कभी अनिवार्य रूप से युद्ध करना पड़ता हैं दान और कर्म में भी युद्ध 
की संभावना रहती ही है, इसी से युद्धवीरता प्रधान मानी गयी है। 

आ. विश्वनाथ प्रसाद मिश्र ने हिन्दी में वीर काव्य के द्वितीय उत्थान (संवत 
1700 से 1900 तक) में पांच प्रकार की पद्धतियां लिखी है'-(1) शुद्ध वीर काव्य, 

' (2) रासो पद्धति का शृंगार मिश्रित वीर काव्य, (3) वीर-देव-काव्य या भक्ति-भावित 
वीर काव्य (4) अनूदित वीर काव्य (महाभारत ऐसे वीर काव्यों के अनुवाद), (5) दरबारी 
कवियों का प्रकीर्ण वीर काव्य । 
उक्त वर्णित पांच प्रकार की पद्धतियों के आधार पर यदि गुरु गोबिन्द सिंह 
के वीर काव्य का मूल्यांकन किया जाय तो प्रथम (शुद्ध वीर काव्य) तृतीय (वीर-देव 
काव्य या भक्तिभावित वीर काव्य) और चतुर्थ (अनूदित वीर काव्य) प्रकार की पद्धतियां 
हमें दृष्टिगत होंगी। वस्तुतः गुरु गोविन्द सिंह के अधिकांश वीर काव्य को हमें प्रथम 
पद्धति में ही रखना पड़ेगा। चंडी चरित्र, कृष्णावतार और रामावतार आदि अवतार 
कथाओं में वर्णित युद्ध-प्रसंगों को तृतीय और चतुर्थ पद्धति के अन्तर्गत रखा जा सकता 
है, परन्तु इन्हें विशुद्ध भक्ति-भावित' अथवा अनूदित वीर काव्य कहना उपयुक्त नहीं 
होगा। वीरदेव काव्य और अनूदित काव्य पद्धति पर रचित कृतियों में भी, विशेष रूप 
से युद्ध वर्णन के प्रसंगों में, गुरुगोविन्दसिंह ने बहुत स्वतंत्रता से काम लिया हैं इसलिए 
गुरु गोबिन्दसिंह का सम्पूर्ण वीर काव्य शुद्ध वीर काव्य की श्रेणी में रखा जाना चाहिए। 
यहां एक बात और दृष्टव्य है कि गुरु गोविन्द सिंह का अपना युद्ध-कर्म उनके 
भक्ति-कर्म का ही एक अंग है। युद्ध-कर्म वे भगवान की आज्ञा पालन करने के रूप 
में ही कर रहे हैं। युद्ध में जव कभी वे शस्त्रप्रहार करते हैं, वे हमें ईश्वरीय आज्ञा 
का स्मरण कराते है- 


लखै साह संग्राम जुज्झे जुझारं। 
तवं कीट बाण कमाणं संभार। 
(द. ग्र., पृ. 61) 


उनकी भक्ति के आलम्बन महाकाल और कालिका रणक्षत्र में भी उपस्थित रहते हैं- 


कृपासिंधु काली गरज्जी कृपालं। 
(द. ग्र., पृ. 61) 
युद्ध-चित्रण 


वी त गोबिन्द सिंह के युद्ध चित्रण में दो प्रकार की शैलियां स्पष्ट रूप से दृष्टिगत 
1. छंद प्रधान शैली 
2. अलंकार प्रधान शैली 
छंद प्रधान शैली में गुरु गोबिन्द सिंह ने युद्ध-चित्रण का प्रत्यक्ष वर्णन किया 
है। इसमें कवि अप्रस्तुत-विधान की योजना की ओर अधिक सचेष्ट नहीं है। दशम 
ग्रन्थ की रचनाओं में विचित्र नाटक, चंडी चरित्र (द्वितीय) रामावतार, निहकलंकी अवतार 
आदि में इस प्रकार की शैली अपनायी गयी है। ये सभी रचनाएं युद्ध के गतिशील 

एवं सध्वनि चित्र उपस्थित करती हैं। युद्ध की अल्पद्गत, द्रुत और अतिद्रुत गतियों को 
प्रस्तुत करने के लिए कवि ने छंद वैविध्य और शीघ्र छंद परिवर्तन का आश्रय लिया 
है। 

दूसरी शैली का मुख्य साधन अलंकार, विशेषरूप से सादृश्यमूलक अलंकार-उपमा, 
रूपक और उत्पेक्षा-हैं। इस शैली में अलंकारों की सहायता से अंकित समानान्तर चित्रों 
का विशेष महत्त्व है। चंडी चरित्र (प्रथम), कृष्णावतार और चरित्रोपाख्यान के युद्ध वर्णनों 
में इस शैली का प्रयोग हुआ है। चंडी चरित्र (प्रथम) इस शैली का आदर्श उदाहरण 
है। इसमें 233 छंद हैं और सादृश्यमूलक अलंकारों का प्रयोग लगभग 200 वार हुआ 
है। सवैया इस रचना का मुख्य छंद है। गुरु गोविन्द सिंह ने सामान्यतः सवैये की प्रथम 
तीन प्रक्तियों में एक दृश्य चित्रित किया है और चतुर्थ पंक्ति में सादृश्यमूलक अलंकार 
की सहायता से एक समानान्तर दृश्य उपस्थित करके उस दृश्य में तीव्रता उत्पन्न की 
है। एक उदाहरण प्रस्तुत है- 


सांग संभार करं वलु धारकै चंड दई रिपु भाल मैं ऐसे।। 
जोरकै फोर गई सिरत्रान को पार भई पट फार अनैसे।।, 
स्रउन की धार चली पथ ऊरध सो उपमा सु भई कहु कैसे।। 
मानो महेस के तीसरे नैन की जोत उदोत भई खुल तैसे।। 
(द. ग्र. पृ. 94) 


छंद-प्रधान-शैली में युद्ध-चित्रण 


इस शैली में गुरु गोविन्द सिंह के युद्धःचित्रण की दो प्रमुख विशेषताएं हैं- 

1. गति, 2. ध्वनि 

प्रथम विशेषता (गति) विषय और अभिव्यक्ति दोनों में ही प्राप्य हैं। योद्धा और 
उनके अस्त्रशशस्त्र हमें गुरु गोविन्द सिंह के युद्धःचित्रण में सदा गतिशील दिखाई देते 
हैं। म्यान में पड़ी या कमर में लटकती तलवार, हाथ में पकड़ा हुआ भाला, कन्धे पर 
रखा हुआ धनुष या तूणीर में पड़े वाणों का इस चित्रण में कोई स्थान नहीं है। योद्धाओं 
और अस्त्र-शस्त्रों का अनवरत रूप से क्रियाशील रहना इस चित्रण की विशेषता है। 
उदाहरणस्वरूप विचित्र नाटक का यह दृश्य प्रस्तुत है- 


जगियो जंग जालम सु जोधं जुझारं।। 

बहे बाण बांके बरच्छी दुधारं।। 

मिले बीर वीरं महा धीर बंके ।। 

धकाधक्कि सैथ कृपाणं झनक्के। 146 ।। 
(द. ग्र. पृ. 68) 

तहां खां हुसैनी रहिओ एक ढाढं।। 

मनो जुद्ध खंमं रणं भूम गां ।। 

जिसे कोप कै कै हठी वाणि मारियो।। 

तिसै छेद कै पैल पारे पधारियो | 151 |। 
(द. ग्र. पृ. 68) 


सहे बाण सूरं सभे आण ढूके।। 

चहूं ओर ते मार ही मार कूक ।। 

भली-भांति सो अस्त्र अउर शस्त्र झारे।। 

गिरे भिस्त को खां हुसैनी सिधारे। 52 1। 
(द. ग्र. पृ. 68) 


अभिव्यक्ति सम्बन्धी गतिमयता उन्होंने लघु छन्दों, प्रवाहमयी भाषा और अनुप्रासों 
के प्रयोग से उत्पन्न की है। युद्ध-चित्रण के अनुकूल भुजंग प्रयात, रसावल, मधुमार 
और नराज आदि छन्दों दारा उन्होंने गतिमयता का निर्माण किया है। उदाहरणस्वरूप 
यह छंद प्रस्तुत हैं- 


भुजंग-प्रयात छंद 


हलव्वी जुनव्वी सरोही दुधारी।। 
बही कोपकाती कृपाणं कटारी।। 
कहूं. सैहथीयं कहूं. सुद्ध सैलं ।। 
कहूं सैल सागं भई रेल पेलं ।9।। 
(द. ग्र. पृ. 52) 


रसावल छंद 
गजे बीर गाजी।। तुरे तुंद ताजी ।। 
महिखुआस करखे।। सरंधार बरखे ।।5 ।।127।। 
(द. ग्र. पृ. 281) 


होहा छंद 
बणणण बाजी।। तिणणण ताजी ।। 
जणणण जूझै।। लणणण लूझै । ।535।। 
(द. ग्र. पृ. 281) 

ध्वनि 


गति और ध्वनि का अन्योन्याश्रित सम्वन्ध है। युद्ध कर्म को सजीव बनाने के 
लिए वातावरण प्रधान ध्वनिमूलक शब्दों का आश्रय लिया जाता है । गुरु गोविन्द सिंह 
ने ध्वनि का निर्माण निम्नलिखित चार साधनों द्वारा किया है- 

1. अनुप्रासों की सहायता से। 

2. अनुकरणात्मक शब्दों की सहायता से। 

3. लघु छन्दों की सहायता से। 

4. अनुनासिकों की सहायता से। 

इन चार के अतिरिक्त गुरु गोविन्द सिंह ने एक और साधन भी अपनाया है। 
उन्होंने ऐसे ध्वन्यात्मक संगीत शब्दों का प्रयोग किया जिनसे अर्थ का नहीं केवल अनुभव 
और वातावरण का वोध होता है। अनेक छन्दों में उन्होंने यह ध्वनि प्रणाली अपनाई 
हे और उस विशिष्ट छंद के साथ उन्होंने 'संगीत' विशेषण जोड़ दिया हैं इस प्रकार 
के संगीत भुजंग प्रयात छंद का एक उदाहरण प्रस्तुत है- 


सागड़दंग सूरं कागड़दंग कोपं ।। 
पागड़दंग परमं रणपाव रोपं ।। 
सागड़दंग सस्त्रं झागड़दंग झारे ।। 
बागड़दंग वीरं डागड़दंग डकारे । 186 | 1998 । । 
(द. ग्र. पृ. 108) 


युद्ध वर्णन में अनुप्रासों का प्रयोग सभी कवि करते आए हैं। गुरु गोविन्द सिंह 
ने बड़ी कुशलतापूर्वक इनका प्रयोग किया है । कई बार तो प्रकृत विषय मूक होने पर 
भी वे अनुप्रासों के द्वारा वह ध्वनि उत्पन्न कर देते हैं। उदाहरणस्वरूप-- 


करं बाम चाप्यं कृपाणं करालं ।। 

महातेज तेजं विराजै विसालं।। 

महादाढ़ दाणं सु सोहं अपारं।। 

जिने चरवीयं जीव जग्यं हजारं 11181 । 

डमा उम्म डमरू सिता सेत छत्रं।। 

हहा हूड हासं झमाझम्म अत्रं। 

महाघोर सबदं वजे संख ऐसं।। 

प्रतेकाल के काल की ज्वाल जैसं।1191। 
(द. ग्र. पृ. 40) 

अनुकरणात्मक शब्दों की सहायता से भी कवि ने युद्ध चित्र को सजीव बनाने 
का सफल प्रयास किया है- 


— 


Jl > (०० 1७० 


. हा हा हूह हासं। (द. ग्र. पृ. 40) 

. घन घुंघर घंट सुरं धमकै। (द. ग्र. पृ. 40) 

, तह हड़ हड़ाय हस्से मकान। (द. ग्र. पृ. 68) 

. रका टुक टोपं ढका ढुक ढाडं । (द. ग्र. पृ. 68) 
, बवकंत वीरं भभकंत धायं। (द. ग्र. पृ. 72) 


लघु छन्दों की सहायता से गुरु गोबिन्द सिंह ने युद्ध का दृश्य किस प्रकार 
उपस्थित किया, इसके कुछ उदाहरण इसके पूर्व भी दिए जा चुके हैं। इस कार्य के 
लिए वे लघु छन्दों का प्रयोग तो करते ही हैं, कई वार दीर्घ छन्दों को भी इस प्रकार 
खंडों में विभक्त कर देते हैं कि उसमें तीव्र गति उत्पन्न हो जाती है। उदाहरणस्वरूप 
निम्न छन्द दृष्टव्य है- 


कुपियो कृपालं, सज्जि मरालं, वाह विसालं, धरि ढालं। 

घाए सब सूरं, रूप करूरं, चमकत नूरं, मुख लालं। 

ले ले सु कृपाणं, बाण कमाणं, सजै जुआनं, तन तत्तं। 

रणि रंग कलोलं, मार ही बोलं, जन गज डोलं, बन मत्तं। 
(द. ग्र. पृ. 67) 


भड़धुआ और त्रिड़का जैसे लघु छन्दों द्वारा यह दृश्य बड़े प्रभावपूर्ण ढंग से कवि 
ने प्रस्तुत किया है- 


गिरंतंत अंगं। कटंतंत जंगं । 
चलंतंत तीरं। भटकत भीरं | 1194 | । 
जुझंतत वीरं। भजंतंत भीरं। 
करंतंत क्रोहं। भरंतंत रोहं । 1195 । | 
तुटंतंत चरसं। कटंतंत बरमं। 
गिरंतंत भूमी । उठंतंत धूमी । 1213 ।। 

(द. ग्र. पृ. 585-86) 


तररड़ तेगं। जणधण वेगं। 
चररण चमके ।। झड़रड़ झमके । 1415 || 
चररड़ जोधं।। किररड़ क्रोधं ।। 
जड़रड़ जूझै।। लड़ रड लूझे | 4161 । 
(द. ग्र. पृ. 598) 

अनुनासिकों की सहायता तो गुरु गोविन्द सिंह ने सर्वत्र ली है। ऊपर दिये हुए 
सभी उदाहरणों में अनुनासिकों का निरन्तर प्रयोग देखा जा सकता है। 

गुरु गोविन्द सिंह ने अपने युद्ध-चित्रों में सभी प्रकार की ध्वनियों का बड़ा 
प्रभावशाली प्रयोग किया है। ये ध्वनियां शूरवीरों की हुंकार', उनकी गति”, अस्त्र-शस्त्र 
की टकराहट?, रणवाद्यों' और डाकिनी तथा भैरवी के तुमुल नाद से” सम्बन्ध रखती 
हैं। 


अंलकार-प्रधान शैली 


कक शैली का मुख्य साधन अलंकार है। अलंकारों के प्रायः तीन उद्देश्य होते 
ह 

1. भाव व्यंजना में सहायता देना । 

2. दृश्यों का चित्रण करना, तथा 

3. चमत्कार की सृष्टि करना । 

अलंकार विधान का प्रमुख उद्देश्य प्रथम ही है, अर्थात्‌ भाव व्यंजना में सहायक 
होना। यह कार्य साम्य पर निर्भक अलंकारों के द्वारा भली-भांति सिद्ध हो सकता है। 
साम्य पर निर्भर अलंकारों में उपमा, रूपक, उत्रेक्षा, अपहुति, प्रतीप, व्यतिरेक, भ्रम, 
सन्देह आदि हैं। इस कार्य के लिए प्रायः कवियों ने उपमा रूपक और उद्रेक्षा अलंकारों 
को ही प्रश्रय दिया है। अलंकार-प्रधान शैली के युद्ध-चित्रण में गुरु गोविन्द सिंह ने 
सादृश्यमूलक अलंकारों का प्रचुर प्रयोग किया है। भाव को तीव्र करने के लिए कवि 
ने हमारे सम्मुख जहां एक ओर भयावह, वीभत्स युद्ध दृश्य और उनसे भी अधिक 
भयोत्पादक समानान्तर चित्र रखे हैं, वहां दूसरी ओर उन्हीं भयावह, वीभत्स और क्रूर 
युद्ध दृश्यों के समानान्तर उसी भाव को पुष्ट करने के लिए युद्ध-क्षेत्र से बहुत दूर के 
कोमल, सुखद और सुंदर दृश्य भी प्रस्तुत किए हैं। 

समानान्तर वीभत्स और भयावह दृश्यों में- 

दोनों पक्षों के हाथी इस प्रकार टकराते हैं जैसे प्रलय के तीव्र वायु वेग के कारण 
दो पहाड़ आपस में टकरा रहे हों।'” 

कटी हुई बाहें ऐसी लगती हैं जैसे आपस में लड़कर दो सर्पणियां पहाड़ से आ 
गिरी हों।'' 

काली और सिंह को साथ लेकर चंडी ने दैत्यों को इस प्रकार घेर लिया जैसे 
दावाग्नि वन को घेर लेती है।” 

चंडी के बाणों के तीव्र दाह से दैत्य इस प्रकार जल रहे हैं जैसे अलाव में ईटें 
जलती हैं ॥? 

शत्रु के मुंह में बछी लगी और रक्‍त वह निकला, मानो हृदय में बढ़ी हुई 
क्रोधाग्नि फूटकर मुंह के मार्ग से वाहर निकल आई हो।॥* 

आदि अनेक समानान्तर दृश्य हैं जो युद्ध की विकरालता को और विकराल बना 
देते हैं, परन्तु इस प्रकार का अप्रस्तुत विधान एक प्रकार की एकरसता का निर्माण 
भी कर देता है जिसमें पाठक की रुचि कम होने लग जाती है। गुरु गोविन्द सिंह ने 
अपने युद्ध-वर्णन में जिन कोमल और सुंदर समानान्तर दृश्यों की व्यंजना की है वह 
अपने आपमें बहुत महत्त्वपूर्ण और अद्वितीय हैं। युद्ध के महा भयानक दृश्यों में ये 
समानान्तर चित्र पाठक की एकरसता को नष्ट करते हैं और वर्ण्य-विषय में उसकी 
रुचि को निश्चित ही तीव्र करते हैं। 

ऐसे कुछेक चित्र यहां प्रस्तुत हैं- 

युद्ध भूमि में कटा हुआ मांस देखकर गिद्ध इस तरह बोल रहे हैं जैसे पाठशाला 
में विद्यार्थी अपना पाठ स्मरण कर रहे हों।' 

चंडी ने दैत्य की गर्दन पकड़कर उसे इस तरह धरती पर पटक दिया जैसे नदी 
किनारे धोबी पत्थर की शिला पर कपड़े पछाड़ता है।* 

चंडी का छोड़ा हुआ चक्र शत्रुओं के शिरों को इस प्रकार काटता हुआ निकलता 
चला जा रहा है जैसे नदी किनारे किसी लड़के द्वारा फेंकी हुई कंकड़ी पानी पर से 
फिसलती हुई निकल जाती है।” 

चंडी को दैत्यों ने चारों ओर से घेर लिया। उनके बीच से मन से भी तीव्र गति 
से वह इस प्रकार निकलती जा रही थी जैसे काले बादलों के बीच से बिजली ॥* 

शत्रुओं के वक्ष में घुसे हुए इन्द्र के वाणों का पृष्ठभाग ऐसा लग रहा है जैसे 
पहाड़ की खोह में किसी पक्षी के बच्चे अपनी चोंच फैला रहे हों।' 

दैत्य ने चंडी के सिंह को घायल कर दिया। सिंह के शरीर से रक्‍त की धार 
इस तरह बह निकली जैसे गेरु के पहाड़ पर वर्षा हुई हो और धरती पर उसका रंग 
फैल गया हो |" 

सहस्रो दैत्य 'मारो-मारो' की पुकार करते हुए चंडी की ओर बढ़े चले आ रहे 
हैं। चण्डी उन्हें असंख्य रूपों में दिखाई दे रही है, मानो शीश महल में एक ही मूर्ति 
अनेक रूप होकर दिखाई दे रही है।” 

दैत्य को बरछी चंडी के मुंह में लगी और रक्‍त की धारा बह निकली मानो सिंहल 
द्वीप की नारी के गले से पान की पीक निकल रही हो।? 

राम के बाणों की वर्षा से घोड़े, हाथी और रथ इस प्रकार गिर रहे हैं मानो 
फागुन में प्रचंड वायु के कारण पेड़ों के सूखे पत्ते टूट कर गिर रहे हों।” 

रक्‍त से ओतप्रोत रणभूमि के गिरे हुए सैनिक मानो लाल वस्त्र धरती पर डालकर 
सो रहे हों।* 

युद्ध क्षेत्र में वीरों में सिर कट जाते हैं, परन्तु धड़ खड़े रहते हैं। धड़ों से रक्‍त 
के फौहारे फूट पड़ते हैं, मानो वीरों के बागों में अनेक फौहारे फूटे हों ।* 

सांगरूपक के बहुविध प्रयोग द्वारा कवि ने युद्ध को अनेक रूपों में चित्रित किया 
है। रणभूमि, रणभूमि न रहकर हमें जीवन की सुरम्यमयी क्रीड़ास्थली सी दिखाई देती 

हे। देखिए भयानक युद्ध होली का दृश्य किस प्रकार उपस्थित करता है- 


बान चले तेई कुंकम मानहु मूठ गुलाल की सांग प्रहरी । । 
ढाल मनो डफ भाल बनी हथ नाल बंदूक छुटे पिचकारी ।। 
स्रउन भरे पट वीरन के उपमा जन घोर कै केसर डारी।। 
खेलत फाग कि बीर लरै नवला सी लिये करवार कटारी ।। 
(द. ग्र. पृ. 435) 


कुछ योद्धाओं के लिए युद्ध होली खेलने के समान है तो कुछ के लिए वह नृत्यालय है- 


मार ही मार अलाप उचारत दुंदभ ढोल मृदंग अपारा ।। 

सत्रुन के सिर अस्त्र तराक लगै तिहि तालन को ठनकारा।। 

जूझि गिरे धरि रीझ कै देत हैं प्रानन दान बड़े रिझवारा।। 

निरत करे नट, कोप लरै भट, जुद्ध की ठउर की निरत नखारा।। 
(द. ग्र. पृ. 436) 


युद्ध प्रेमी रसिकों के लिए रणभूमि एक रंगशाला है और युद्ध की सभी क्रियाएं 
उस रंगभूमि की क्रियाओं जैसी ही हैं- 


रनभूमि भई रंगभूमि मनो धुन दुंदम वाजे मृदंभ हीयो।। 

सिर सन्रुन के पर अस्त्र लगे ततकार तराकन ताल लीयो।। 

अस लागत झूम गिरे मरिकै भट प्रानन मानहु दान दीयो।। 

बर निरत करे किलकै नट ज्यों नृप मार ही मार सु राग कीयो।। 
(द. ग्र. पृ. 436) 


और कहीं युद्ध क्षेत्र मदिरालय के रूप में परिवर्तित हो जाता है- 
जंग भयो जिह ठउर निसंग सु छूटत भे दोहु ओर ते भाले।। 
घायन लाग भजै भट यों मनो खाइ चलै गृह के सु निवाले।। 
बीर फिरे अति घूमति ही सु मनो अति पी मदरा मतवाले ।। 
वासन ते धन अउर निषंग फिरे रन बीच खतंग पियाले।। 
(द. ग्र. पृ. 544) 
अभ्यान्तर जगत का युद 
दशम ग्रंथ का अधिकांश युद्ध चित्रण बाह्य जगत के युद्ध से ही सम्वन्ध रखता 

है, परन्तु इस ग्रंथ की 'निहकलंकी अवतार' रचना के एक अंश में यह युद्ध अन्तर 
जगत के युद्ध में परिवर्तित हो जाता है। यहां दैत्य, दानव, मुगल, पठान आदि लोग 
शत्रु और चंडी, अन्य अवतार अथवा स्वयं गुरु गोविन्द सिंह, मित्र-पक्ष नहीं हैं। यहां 
सबसे बड़ा शत्रु है, अविवेक और उसके सहायक हैं, काम और उसकी सेना वसंत, 
हुलास, आनन्द, भ्रम, कलह, वैर, आलस्य, अभिमान, परनिन्दा, चरित्रहीनता, लोभ, मोह, 
क्रोध और अहंकार आदि । 

दूसरी ओर है विवेक। उसके सहायक हैं-धैर्य, व्रत, संयम, नियम, विज्ञान, 
निवृत्ति-भावना, योग, अर्चना, पूजा अविकार, विद्या, सुकृति और भक्ति आदि। 

अविवेक की शक्ति का वर्णन करता हुआ कवि कहता है- 


बलि महीप जिन छल्यो ब्रह्म बावन बस किन्नो ।। 
किसन विसन जिन हरे दंड रघुपत ते लिन्नो।। 
दस ग्रीवहि जिन हरा सुभट सुम्भासुर खंड्यो । । 
महखासुर मरदीया मान मधकीट बिहंड्यो ।। 
सोउ मदन राज राजा नृपति नृप अविवेकी मंत्री कीयो । । 
जिह देव दईत गंधर्व मुन जीत अडंड डंडहि लीयो ।। 
(द. ग्र. पृ. 688) 


युद्ध को मन के क्षेत्र में उतारकर कवि ने अविवेक के सहायकों का वर्णन किया 
है साथ ही सात्विक पक्ष, विवेक और उसके सहायकों का भी चित्रण किया है। विवेक 
का वर्णन करता हुआ कवि कहता है- 


सेत छत्त सिर धरे सेत वाजी रथ राजत।। 
सेत सस्त्र तन सजे निरखि सुर नर भ्रमि भाजत।। 
चन्द्र चकित है रहत भान भवता लखि भुल्लत।। 
भ्रमर प्रभा लखि भ्रमत असुर सुर नर डग डिल्लत।। 
इह छवि विवेक राजा नृपति अति बलिस्ट तिह मानीएऐ।। 
मुन गन महीप बंदत सकल तीन लोक महि जानीऐ।। 
(द. ग्र. पृ. 697) 


अन्य रसों में वीर 
यह बात अन्यत्र कही गयी है कि गुरु गोबिन्द सिंह के सम्पूर्ण व्यक्तित्व पर 
उनका योद्धा रूप छाया हुआ है। वे ऐसा कोई भी अवसर अपने हाथ से नहीं जाने 


देते जहां वे युद्धभाव की चर्चा कर सकते हों। उनकी भक्ति भावना भी युद्ध भावना 
से किस प्रकार समन्वित है इसकी चर्चा 'भक्ति भावना” अध्याय में की गयी है। शान्त 

रस की अनुभूति भी वे युद्ध करते हुए करना चाहते हैं और उसी का जीवन धन्य 
मानते हैं जो सदैव मुख से हरि और चित्त से युद्ध की वात सोचा करता है। इस 
प्रकार शान्त के अतिरिक्‍त श्रृंगार, वात्सल्य, करुण आदि रसों से सम्बन्धित रचनाओं 
में भी उन्होंने वीर रस प्रधान मूर्त-विधान की योजना की है। उदाहरणस्वरूप- 


शृंगार 
संयोग 
सिया पेख रामं। विधी वाण कामं।। 
गिरी झूमि भूमं। मदी जाणु घूमं ।। 
उठी चेत ऐसे। महा वीर जैसे।। 
रही नैन जोरी। ससं ज्यों चकोरी।। 
रहे मोह दोनो। टरे नाहि कोनो।। 
रहे ठाढ ऐसे। रणं वीर जैसे।। 
(द. ग्र. पृ. 196) 


विप्रलम्भ 
उठ ठाढ़ि भये फिरि भूम गिरे। 
पहरेकक लउ फिर प्रान फिरे।। 
तन चेत सुचेत उठे हरि यों।- 
रणमंडल मद्धि गिरयो भट ज्यों।। 
(द. ग्र. पृ. १77) 


वात्सल्य 
मोहन जाल सभन सिर डारा।। 
चेटक बान चक्रित है मारा।। 
जह तह मोहि सकल नरि गिरे।। 
जान सुभट सामुहि रण भिरे ।। 


(द. ग्र. पृ. 670) 


करुण 
तरफरात पृथ्वी परयो सुनि बन राम उचार। 
पलन प्राण त्यागे तजत मद्धि सफरि सर वार। 
राम नाम स्रवनन सुन्यो उठ थिर भए अचेत। 
रण सुभट गिऱ्यो उठ्यो गहि असि निडर सुचेत। 
(द. ग्र. पृ. 206) 

चरित्र-चित्रण 


वीर काव्य के अधिकांश रचयिताओं ने चरित्र चित्रण की ओर विशेष ध्यान नहीं 
दिया है। वीर-काव्य मुख्य रूप से ऐतिहासिक काव्य है इसीलिए अधिकांश कविगण 
इति-वृत्तात्मक शैली का अनुसरण करके ऐतिहासिक घटनावली, पात्रों, स्थानों तथा अन्य 
सामग्री की सूची का उल्लेख भर कर देते हैं। 

जहां कहीं भी चरित्र चित्रण का अवसर आया है, अधिकांश कवियों ने नायक 
और उसके पक्ष के पात्रों के गुणों को बहुत बढ़ा चढ़ाकर अंकित किया है । प्रतिपक्षियों 
को प्रायः अधिक ऊंचा उठाने का प्रयास नहीं किया गया। ऐसे बहुत कम कवि हैं 
जिन्होंने प्रतिनायक की वीरता, गौरव और वैभव का उदारतापूर्वक वर्णन किया है। 

गुरु गोविन्द सिंह के युद्ध-प्रसंगों में चरित्र-चित्रण की दृष्टि से स्वपक्ष में दो प्रकार 
के पात्र हैं। विचित्र नाटक' के वे स्वयं ही प्रमुख नायक हैं और उनके सहायक हैं 
संगोशाह, जीतमल, गुलाव, माहरीचंद, गंगाराम, लालचन्द, दयाराम, कृपालदास, मामा 
कृपाल, साहब चन्द आदि । प्रतिपक्ष में है, राजा हरीचन्द, केसरीचन्द, मधुकरशाह राजा 
चन्देल, हयात खान, निजावत खान, हुसैनी, भीखम खान आदि। 

उनकी अन्य रचनाओं, चंडी चरित्र तथा अन्य अवतार कथाओं में, स्वपक्ष में 
चंडी, काली, चंडी का वाहन-सिंह, राम, कृष्ण, शिव, इन्द्र, बलराम और निहकलंकी 
अवतार आदि तथा प्रतिपक्ष में मधु-कैटभ, शुंभ-निशुंभ, रक्तबीज, महिषासुर, रावण, 
कुंभकर्ण, मेघनाद, कंस, जरासंध, कालयवन, शिशुपाल, खड्गसिंह आदि वीरों का चित्रण 
हुआ है। : 

योद्धाओं के गुणों की प्रशंसा करने में गुरुगोविन्दसिंह ने संकीर्णता से काम 
नहीं लिया है। उनके युद्ध वर्णन में दोनों पक्षों के योद्धा बड़ी वीरता से युद्ध करते 
हैं। वे वीरों की प्रशंसा करते हैं, कायरों की निन्दा करते हैं, चाहे वे किसी भी पक्ष 
के क्यों न हों, विचित्र नाटक में अपने प्रतिद्वन्द्वी राजा हरीचन्द की धनुर्विद्या की प्रशंसा 
करते हैं- 


दुयं बान खैंचे इक बार मारे।। 
बली बीर बाजी न ताजी विचारे।। 
जिसै बान लागै रहै न संभारं।। 
तनं बेधि कै ताहि पारं सिधारं।। 
(द. ग्र., पृ. 62) 


इसी प्रकार प्रतिपक्ष के हुसैनी खान के वीर रूप का वर्णन करते हुए वे कहते हैं- 


तहां खां हुसैनी रहियो एक ठाढं।। 
मनो जुद्धखंभं रणंभूम गाडं।। 

जिसे कोप कै कै हठी वाण मारियो।। 
तिसै छेदके पैल पारे पधारियो ।।51।। 
(द. ग्र., पृ. 62) 


भेरी का प्रोत्साहित करनेवाला नाद सुनकर दोनों ओर के वीरों का गर्जन प्रारम्भ 
हो जाता है- 


बजी भेर भुंकार धुक्के नगारे। 
दुहूं ओर ते वीर बंके वकारे ।। 
(द. ग्र., पृ. 61) 


कायरों की निन्दा भी वे समान रूप से करते हें । 
स्वपक्ष में 


इह विधि सो वध भयो जुझारा।। आन वसे तब धाम लुझारा।। 

तव औरंग मन माहि रिसावा।। मद्र देस को पूत पठावा।। 

तिह आवत सभ लोग डराने।। वड़े बड़े गिर हेर लुकानै।। 

हमहूं लोगन अधिक डरायो ।। काल करम को मरम न पायो।। 

कितक लोग तजि संगि सिधारे।। जाइ वसे गिरवर जह भारे।। 

चित मुजीयन को अधिक डराना।। तिनै उवार न अपना जाना ।। 
(द. ग्र., पृ. 71) 


शत्रुपक्ष में 


नदीयं लख्यों काल रात्रं समानं।। करे सूरमा सीत पिंग प्रमानं । | 
इते बीर गज्जे भए नाद भारे।। भजे खान खूनी विना सस्त्र झारे ।। 
निलज्ज खान भज्जियो।। किनी न सस्त्र सज्जियो ।। 
सुत्याग खेत को चले।। सुवीर वीर हा भले।। 
चले तुरे तुराइकै।। सके न सस्त्र उठाइकै।। 
न लै हथियार गज्जहीं।। निहार नारि लज्जहीं।। 

(द. ग्र., पृ. 65) 


पौराणिक युद्ध प्रसंगों में गुरु गोविन्द सिह ने चंडी, राम, कृष्ण, शिव आदि के 
पौराणिक महत्त्व की रक्षा करते हुए भी उन्हें अपराजेय दिखाकर अमानवीय स्तर पर 


329 / गुरु गोविन्द सिंह और उनकी हिन्दी कविता 


Hindi Premi 


I 


उन्हें प्रतिष्ठित नहीं किया है। ये पौराणिक पुरुष युद्ध अपनी चामत्कारिक शक्ति से 
नहीं जीतते वरन्‌ अपनी मानव स्तरीय वीरता, रणकुशलता और साहस से जीतते हैं। 
अपने प्रतिपक्षियों की भांति वे भी घायल होते हैं, मूर्च्छित होते हैं और कभी-कभी 
पराजित भी होते हैं। और पराजित होने के पश्चात्‌ उन्हें सर्वसाधारण की भांति 
आत्मग्लानि भी होती है। 

चंडी चरित्र (प्रथम) में चंडी को युद्ध-भूमि में अनेक घाव लगते हैं- 


घाउ लगे तन चंड अनेक सु स्रउण चलिउ बहि कै सरताने।। 
मानहु फार पहार को सुत तच्छक कै निकसे करवाने । । 
(द. ग्र., पृ. 86) 
युद्ध-भूमि में इन्द्रजीत के प्रहारों से राम मूच्छित हो जाते हैं- 


सब सस्त्र अस्त्र विदिआ प्रवीन।। 
सर धार बरख सरदार चीन।। 
रघुराज आदि मोहे सु बीर।। 
दल सहित भूमि डिग्गे अधीर।। 
(द. ग्र., पृ. 227) 


जरासंध के सेनापति खड्गसिंह ने युद्ध-भूमि में प्रलयंकारी शिव की भी दुर्दशा 
कर दी। खड्गसिंह के प्रबल प्रहार से शिव कहीं गिरे, मुंडमाला कहीं गिरी, बैल कहीं 
गिरा और शूल कहीं गिरा- 
घाउ कै संभु कै गात बिखे इम वोलि उठ्यो हसि सिंध जरा जै।। 
रद्र गिरयौ सिरमाल कहूं, कहूं. बैल गिर्‍यो गिरयो, सूल कहीं है।। 
(द. ग्र., पृ. 451) 


खड्गसिंह ने अब गणेश को ललकारा, तो वे रणभूमि छोड़कर भाग खड़े हुए- 


पुन गनेस को नृप ललकारिउ।। 
त्रसत भयो तज जुद्ध पधारिउ।। 
(द. ग्र., पृ. 451) 


युद्ध-भूमि में मूर्च्छित पड़े शिव को जब कुछ चेतना आई वह वे अपने गणों सहित 
रणभूमि छोड़कर भाग निकले। भला ऐसे वीर (खड्गसिंह) के सामने कौन खड़ा हो? 


जब सिवजू कछु संगिया पाई।। 
भाजि गयो तज दई लराई।। 


महीप सिंह रचनावली / 330 


Hindi Premi 


अउर सगल डरके गन भागे ।। 
ऐसे को भट आवै आगे।। 
(द. ग्र., पृ. 451) 
और जिस कृष्ण की पूजा ब्रह्मा, इन्द्र, सनकादि, सूर्य, शशि, देवता, नारद, शारदा, 
सिद्ध, महामुनी, व्यास, पराशर आदि करते हैं, उसे खड्गसिंह ने केशों से पकड़कर 
शक्तिहीन कर दिया है- 


जा प्रभु को नित ब्रह्म सचीपति स्री सनाकादिक हू जपु कीनो।। 
सूर ससी सुर नारद सारद ताही के ध्यान विखै मनु दीनो ।। 
खोजत हैं जिह सिद्ध महामुन व्यास परासुर भेद न चीनो।। 
सो खड्गेस अयोधन मै कर मोहित केसन ते गहि लीनो।। 

(द. ग्र., पृ. 452) 


अपनी पराजय से कृष्ण को आत्मग्लानि भी होती है- 


श्री जदुवीर के भाजत ही छुट धीर गयो वरबीरन को।। 

अति व्याकुल वुद्ध निराकुल है लख लागे है घाइ सरीरन को।। 

सुधवाइ कै स्यन्दन भाज चले डर मान घनो अरि तीरन को।। 

मन आपने को समझावत स्याम तै कीनो है काम अहीरन को।। 
(द. ग्र., पृ. 442) 


युद्ध-अनिर्वचनीय आनन्द का साधन 


दशम ग्रंथ के विशाल भाग में वर्णित युद्ध प्रसंगों के अध्ययन से यह ज्ञात होता 
है कि गुरु गोविन्द सिंह की दृष्टि में युद्ध एक पवित्र कर्म है। पवित्र कर्म करते समय 
मनुष्य के मन में एक तीव्र उल्लास होता है और उसमें से उसे अनिर्वचनीय आनन्द 
की अनुभूति भी होती है। अपनी रचनाओं में सर्वत्र गुरु गोविन्द सिंह ने अपने इष्टदेव 
से युद्ध में वीरगति प्राप्त करने का वरदान ही मांगा है। सचमुच युद्धकाल योद्धाओं 
के लिए सदा अनिर्वचनीय आनन्द का क्षण उपस्थित करता है। यह आन्तरिक उल्लास, 
उनकी युद्ध-भावना का प्रमुख प्रेरणास्रोत है। युद्ध के विना जैसे उनका मन ही नहीं 
लगता। एक शक्तिशाली वीर अपने चारों ओर अपने ही समान प्रतिपक्षी का अभाव 
देखकर शिव से इस प्रकार का वर मांगता है- 


सीस निवाइकै प्रेम बढ़ाइकै यो नृप रुद्र सो वैन सुनावै। 
जात हो हउ जिह सत्रु पै रुद्र जू कोउ न आगे ते हाथ उठावै।। 

ताते अयोधन कउ हमारो कवि स्याम कहे मनुआ ललचावै।। 
चाहत हो तुमते बरु आज कोउ हमरे संग जुद्ध मचावै।। 
(द. ग्र., पृ. 531) 


युद्ध की इस आनन्दमयी अनुभूति के कारण ही इन्हें युद्धप्रेरक वाद्ययन्त्र सुहावने 
लगते हैं- 
मारू सवदु सुहावन वाजे।। 
जे जे हुते सुभाट रण सुंदर गह गह आयुध गाजे ।। 
तथा- 
दैरे दैरे दीह दमामा।। 
कर ही रुंड मुंड बसुधा पर लखत स्वर्ण की बामा।। 
धुकि धुकि परहि धरण भारी भट बीर वैताल रजाउ।। 
भूत पिसाच डाकणी जोगण काकण रुहर पिवाउ।। 
(द. ग्र., पृ. 680) 


यह युद्धोल्लास ही है जिसके कारण मुंडहीन रुंड ही युद्धरत रहता है- 


मुंड विना तब रुंड सु भूपति को चित्त मै अति कोप कढायो।। 
द्वादस मान जु ठाढै हुतै कवि स्याम कहै तिह ऊपर आयो।। 
(द. ग्र. पृ. 471) 


और अब ऐसे योद्धाओं को अप्सराएं विमान पर चढ़ाकर स्वर्ग ले जाना चाहती 
हैं तो युद्ध-प्रेम से प्रेरित होकर उस विमान से कूद पड़ते हैं और शस्त्र लेकर युद्ध-भूमि 
में आ उपस्थित होते हैं- 


देव बधू मिलिके सबहु इह भूप कवंध बिवान चढ़ायो।। 
कूद परयो न बिवान चढ़यो पुनि सस्त्र लिए रन भूमधि आयो।। 
(द. ग्र., पृ. 472) 


गर्वोक्तियां 


वीर रस के सजीव वातावरण का निर्माण करने के लिए दोनों पक्षों के योद्धाओं 
की गर्वोवितयों का कवि सजीव वर्णन करते आए हैं गर्वोक्तियां यदि केवल अर्थहीन 
वाचालता का ही स्थान ले लें तो वीर रस की अपेक्षा हास्य रस के निर्माण में वे अधिक 
सहायक होती हैं। गुरु गोबिन्द सिंह के योद्धा कोरे वाचाल नहीं हैं। सामान्यतया वे 

कहने की अपेक्षा करने में अधिक विश्वास करते हैं। इसीलिए दशम ग्रन्थ के युद्ध प्रसंगों 
में गर्वोक्तियों को अधिक महत्त्व प्राप्त नहीं हुआ है । पौराणिक प्रसंगों में कुछ स्थानों 
पर पक्ष और प्रतिपक्ष के योद्धा गर्वोक्तियां करते हैं। ये गर्वोक्तियां वीर रस के 
अनुभव-विधान के रूप में आई हैं- 

रामावतार” में परशुराम राम से कहते हैं- 


जेतक वैन कहे सुकहै जु पै फेरि कहे तु पै जीतन जैहों।। 
हाथि हथियार गहे सु गहे जु पै फेरि गहे तु पै फेरि न लैहों।। 
राम रिसे रण मैं रघुवीर कहो भजिकै कत प्रान बचैहों।। 
तोर सरासन संकर को हरि सीय चले घरि जान न पैहो।। 

(द. ग्र., पृ. 198) 


परशुराम की इस गर्वोक्ति का उत्तर राम कहीं अधिक कठोर शब्दों में देते हैं- 


बोल कहे सु सहे द्विज जू जुपे फेरि कहे तुपै प्रान खवैहो।। 
बोलत ऐंठ कहा सठ जिउं सभ दांत तुराइ अवै घरि जैहो।। 
धीरत बैलहि है तुम कउ जद भीर परी इक तीर चले हो।। 
बात संभार कही मुखि ते इन वातन को अव ही फलि पैहो।। 
(द. ग्र., पृ. 199) 


इसी प्रकार कृष्णावतार में जरासंध कृष्ण से कहता है- 


| का भयो मघवा जो वलवंड है आज हउ ताही सो जुद्ध मचैहों।। 
| मान प्रचंड कहावत है हनि ताही को हउ जम धाम पठैहों।। 

| अउ जु कहा सिव मै बलु है मरि है पल मै जब कोप बढैहों।। 
। पउरख राखत हउ इतनो कहा भूप है गूजर ते भजि जैहो।। 

| (द. ग्र., पृ. 486) 


| जरासंध की इस गर्वोक्ति के उत्तर में कृष्ण कहते हैं- 


छत्री कहावत आपन को भजिहो तवही जब जुद्ध मचेहों । । 
| धीर तवै लखि हौं तुमको जब भीर परे इक तीर चलैहों।। 
मूरछ है अबही छित मै गिरहो नहि संयदन मै ठहरै हों।। 
एकह वान लगे हमरो नभमंडल पै अब ही उड जैहों।। 
| (द. ग्र., पृ. 486) 

श्रृंगार रस 


दशम ग्रंथ में रस वीर और शान्त के पश्चातू श्रृंगार रस का वर्णन सर्वाधिक 
है। चंडी चरित्र, रामावतार, कृष्णावतार, मोहिनी अवतार और चरित्रोपाख्यान आदि 
रचनाओं में श्रृंगार चित्रण के पर्याप्त अवसर आए हैं। दशम ग्रन्थ के श्रृंगार चित्रण 
में अधिकांशतः परम्परा का ही निर्वाह किया गया है। दशम ग्रन्थ की रचना जिस युग 
में हुई उसमें श्रृंगार चित्रण की एक रूढ़ परम्परा बन चुकी थी और अधिकांश शृंगारिक 
कवि उसी परम्परा पर वलते हुए अपने काव्य कौशल का प्रदर्शन कर रहे थे। गुरु 
गोविन्द सिंह मुख्यतः वीर रस के कवि थे, उसके पश्चात्‌ शान्त रस के कवि थे। इन्हीं 
दो रसों के चित्रण में उन्हें विशेष रुचि थी और इन्हीं में उनकी प्रतिभा और मौलिकता 
हमें व्यापक रूप से दिखाई देती है। कृष्णावतार और चरित्रोपाख्यान आदि रचनाओं 
में यद्यपि शृंगार का पर्याप्त चित्रण हुआ है परन्तु इसमें कवि की विशिष्ट मौलिकता 
के दर्शन नहीं होते। 

परम्परा निर्वाह की दृष्टि से शृंगार की सभी अवस्थाओं के चित्र दशम ग्रन्थ 
में उपलब्ध है। शृंगार को दो भागों में विभाजित किया गया है-संयोग एवं विप्रलम्भ। 


संयोग शृंगार 


दशम ग्रन्थ के कृष्णावतार के बाल लीला और रास मंडल खंड में संयोग श्रृंगार 
का विशेष वर्णन है। नायकों के रूप वर्णन में विशेष आग्रह तो उनके वीर रूप पर 
रहा है परन्तु श्रृंगार प्रसंगो में कृष्ण के शारीरिक सौन्दर्य का चित्रण भी किया गया 
है। यह रूप चित्रण साधारणतः रूढ उपमाओं की सहायता से किया गया है। यथा- 


कोमल कंज से फूल रहे दृग मोर को पंख सिर ऊपर सोहै।। 
है बरनी सरसी भरुटे धन आनन पै ससि कोटिल कोहै।। 
मित्र की बात कहा कहीए जिह को पिख कै रिप को मन मोहै।। 
मानहु लै सिवके रिपु आप दयो विधना रस याहि निचोहै।। 
(द. ग्र., पृ. 294) 
इस रूप में यह बात दृष्टव्य है कि मित्र की बात तो अलग उस रूप को देखकर 
शत्रुओं का मन भी मोह जाता है। 
नीचे के छन्द में सौन्दर्य में सभी उपमान काव्य-क्षेत्र के जाने पहचाने हैं- 


दृग जाहि मृगीपति की सम है मुख जाहि निसा पति सी छवि पाई।। 
जाहि कुरंगन के रिपु सी कट कंचन सी तन ने छवि छाई।। 

पाट वनै कदली दल द्वै जंघा पर तीरन सी दुत गाई । | 
अंग प्रतंग सु सुन्दर स्याम कछू उपमा कहीऐ नहीं जाई । । 
(द. ग्र., पृ. 311) 


दशम ग्रन्थ में नारी के रूप-वर्णन की गुंजाइश बहुत कम है । चरित्रोपाख्यान में 
नारियों के सौन्दर्य का जो भी वर्णन है वह अधिकांशतः उल्लेखमात्र ही है । रामावतार 
में सीता और कृष्णावतार में राधा के रूप वर्णन के कतिपय उदाहरण प्राप्त होते हैं- 


| सीता का रूप-वर्णन 


विधुं वाक वैणी।। मृगी राज नैणी।। 
कटं छीन देसी।। परी पदमनी सी।। 
सुने कूक को कोकला कोप कीने मुखं देख कै चंद दारे रखाई।। 
लखे नैन वांके मनै मीन मोहै लखै जात के सूर की जोति छाई।। 
मनो फूल-फूले लगे नैन झूले लखे लोग भूले वने जोर ऐसे ।। 
लखे नैन थारे विधे राम प्यारे रंगे रंग साराव सुहाव जैसे।। 

(द. ग्र., पृ. 211) 


राधा का रूप वर्णन 
सेत धरे सारी व्रिखभान की कुमारी, 
जस ही को मनो वारी ऐसी रची है न को दई। 
रंभा उरवसी अउर सची से मदोदरी पै, 
ऐसी प्रभा काकी जग वीच न कछू भई।। 
मोतिन के हार गरे डार रुच सो सुधार, 
काहजू पै चली कवि स्याम रस कै लई।। 
से तै साज साज चली सांवरे के प्रीत काज, 
चांदनी में राधा मानो चांदनी सी है गई ।। 
(द. ग्र., पृ. 324) 


नख शिख वर्णन की ओर कवि ने अधिक ध्यान नहीं दिया है। इस प्रकार के 
उदाहरण दशम ग्रन्थ में स्वल्प ही मिलते हैं- 


लोचन है मृग के कटि केहरि नाक किधो सुक सो तिह को है।। 
ग्रीव कपोत सी है तिहकी अधरा पीअ से हरि मूरत जो है।। 
कोकिल अउ पिकसे वचनामृत स्याम कहै कवि सुंदर सो है।। 

चै इहते लजकै अव बोलत मूरत लैन करे खग रो है।। 
(द. ग्र., पृ. 283) 


` संयोग शृंगार में घटऋतु वर्णन की भी परम्परा है। 'कृष्णावतार' में ऋतु वर्णन 
संयोग और वियोग, दोनों अवस्थाओं में किया गया है। ऋतु वर्णन के कुछ उदाहरण 
'कृष्णावतार' का परिचय देते हुए दिए गए हैं। यहां एक उदाहरण पर्याप्त होगा- 


अंत भए रुत ग्रीष्म की रुत पावस आइ गई सुखदाई ।। 

कान्ह फिरे बन बीथन मैं संगि लै वरे तिनकी अरु भाई।। 

बैठ तवै फिर मद्ध गुफा गिर गावत गीत सभै मनु भाई।। 

ता छवि की अति ही उपमा कवि ने मुख इम भाख सुनाई।। 
(द. ग्र., पृ. 282) 


क्रीड़ा विलास का चित्रण संयोग शृंगार की प्रमुख विशेषता है। 'कृष्णावतार' में 
कृष्ण और गोप-गोपियों की क्रीड़ा, नृत्य, गान, चार हरण, जलविहार आदि का वर्णन 
पर्याप्त विस्तार से किया गया है। 

कृष्ण गोपियों के साथ लुका-छिपी का खेल खेल रहे हैं- 


कान्ह छुह्यो चहै ग्वारनि कौ सोउ भाग चलै नहि देत छुहाई।। 
जिउ मृगनी अपने पति को रति केल समै नहीं देत मिलाई।। 
कुंजन भीतर तीर नदी ब्रिषभान सुता सु फिरे तह आई ।। 
ठउर तहा कवि स्याम कहै इह भांत सो स्यामजू खेल मचाई।। 
(द. ग्र., पृ. 340) 
इन लुका-छिपी की क्रीड़ाओं के साथ ही प्रेम-क्रीड़ा भी प्रारम्भ हो जाती है। खेल 


खेल में कृष्ण राधा को कहीं एकान्त में पकड़ लेते हैं। राधा घबड़ाती हैं, कुष्ण को 
अन्य सखियों का भय दिखाकर छोड़ देने की प्रार्थना करती है- 


सम अमृत की हंसि के त्रिया यौ बतीयां हरि के संग है अखीआं।। 
हरि छाड़िकै मोहि कह्यो हम कौ सुनि हेरत हैं सभ ही सखीआं।। 
(द. ग्र., पृ. 341) 


पर भला कृष्ण कहां छोड़ने वाले? वे किसी की परवाह नहीं करते। राधा बहाना 
बनाती है-यह तो चांदनी रात है, अंधेरी रात आने दो- 


सुनिकै जदुराइ की बात त्रिया बतीआं हरिक इम संग उचारी।। 

चांदनी रात रही छकि कै दिजीऐ हरि होवन रैन अंधियारी।। 
(द. ग्र., पृ. 341) 

कृष्ण कोई बहाना नहीं मानते । भूख लगी हो तो भूखा भोजन नहीं छोड़ता, विरही 
को प्रेम मिले तो नहीं छोड़ता, ठग को अवसर मिले तो किसी घर को नहीं छोड़ता। 
अब कृष्ण रूपी सिंह के हाथ राधा रूपी मृगी आ गई है। भला वे छोड़ते हैं- 


भूख लगे सुनिऐ सजनी लगरा कहूं छोरत जात वगी कौ।। 

तात की स्याम सुनी है कथा विरही नहि छोरत प्रीत लगी कौ।। 

छोरत है सु नहीं कुटार किधौ गृहकै पुर हू की ठगी कौ।। 

ताते न छोरत हउ तुमकौ कि सुन्यो कहूं छोरत सिंह मृगी कौ।। 
(द. ग्र., पृ. 341) 


चीरहरण के प्रसंग का वर्णन भी संयोग शृंगार का ही अंग है। नहाती हुई गोपियों 
के वस्त्र कृष्ण उठा ले जाते हैं। गोपियों की यह शिकायत बड़ी वाजिव है कि कृष्ण 
हाथों से साड़ी और नेत्रों से उनका रूप चुराते हैं- 


नावन लागि जवे गुपिआ तब लै पटकान चढ्यो तरु ऊपै।। 
तउ मुसक्यान लगी मध आपन कोइ पुकार करे हरि जू पै।। 
चीर हरे हमरे छल सों तुम सों ढग नाहि किधो कोउ भू पै।। 
हाथन साथ सु सारी हरी दृग साथ हरो हमरो तुम रूपै।। 

(द. ग्र., पृ. 285) 


चीर हरण के इस प्रसंग में पर्याप्त अश्लीलता आ गई है। कृष्ण गोपियों को 
किसी भी प्रकार वस्त्र वापिस नहीं करते, और नग्नावस्था में ही जल से बाहर आने 
41७4८5५६ गोपियां सभी प्रकार से चिरौरियां करती हैं, परन्तु कृष्ण कहते हैं कि 
जल से बाहर निकल कर हाथ जोड़कर मुझे प्रणाम करो तभी मैं वस्त्र वापस दूंगा ।* 
बाध्य होकर गोपियों को कृष्ण की वात माननी पड़ती है। अपने हाथों से किसी प्रकार 
अंग ढकती हुई वे बाहर आती है और कृष्ण अवसर का लाभ उठाकर सवके सन्मुख 
चुंबन और कुच-मर्दन की शर्त रखते हैं- 


कान्ह कही हंस बात तिनै कहि है हम जो तुम सो मन हो।। 
सभ ही मुख चूमन देहु कह्यो चुम है हम हूं तुमहूं गनि हो।। 
अरू तोरन देहु कह्यो सभ ही कुच ना तर हउ तुमकौ हनि हो।। 
तउ ही पट देउ समै तुमरे इह झूठ नहीं सत कै जनि हो।। 

(द. ग्र., पृ. 287) 


संयोग शृंगार की इस रस लीला में यद्यपि नायक अधिक सक्रिय दिखाई देता 
है, परन्तु इसका अर्थ यह नहीं कि नायिका या नायिकाएं इस रस लीला को नहीं चाहतीं। 


337 / गुरु गोबिन्द सिंह और उनकी हिन्दी कविता | 


Hindi Premi 
र 


नारी सुलभ लज्जा और बाहरी नकार का आश्रय वह अवश्य लेती हैं, परन्तु इस 
प्रेम-क्रीड़ा में उन्हें भी आनन्द आता है- 


कान्ह तबै कर केल तिनो संगि पै पट दे करि छोर दई है।। 

होइ इकत्र तबै गुपीआ सभ चंड सराहत धाम गई है।। 

आनन्द अति सु बुढ्यो तिनके जिय सो उपमा कवि चीन लई है।। 

जिउ अत मेघ परै धर पै धर ज्यों सव ही सुभ रंग भई है।। 
(द. ग्र., पृ. 289) 


और इसका कारण भी स्पष्ट है। कृष्ण गोपियों से प्रेम करते हैं और गोपियां 
कृष्ण से प्रेम करती हैं। दोनों को ही मिले बिना चैन नहीं पड़ता । 


नेह लग्यो इनको हरि सौं अरु नेहु लग्यो हरि को इन नारे।। 
चैन परे दुह कौ नहि द्वै पल नावन जावत होत सवारे।। 
(द. ग्र., पृ. 291) 


इसलिए गोपियां भी कभी-कभी कृष्ण के सम्मुख काम-प्रस्ताव रखते हुए भी नहीं 
लजातीं- 


सोउ ग्वारन बोल उठी हरि सो वचना जिनके सम सुद्ध अमी।। 
तिह साथ लगी चरचा करने हरता मन साधन सुद्ध गमी।। 
तजकै अपने भरता हमरी मति कान्ह जू ऊपर तोहि रमी।। 
अति ही तन काम करा उपजी तुमकौ पिखए नहि जात छमी।। 
(द. ग्र., पृ. 314) 


और अन्त में संयोग (या संभोग) शृंगार अपनी पूर्ण तृप्ति (संभोग) में परिणत 
होकर चरम आनन्द की स्थिति को प्राप्त होता है। कृष्ण गोपियों का प्रस्ताव स्वीकार 
कर लेते हैं- 


भगवान लखी अपने मन मै इह ग्वारन मो पिख मैन भरी।। 

तब ही तज संक सभै मन की तिनकै संग मानुख केल करी।। 

हरिजी करि खेल किधौ इन सौ जनु काम जरी इह कीन जरी।। 

कवि स्याम कहै पिख वो तुम कौतुक कान्ह हऱ्यो कि हरी सुहरी।। 
(द. ग्र., पृ. 315) 

विप्रलम्भ श्रृंगार 


शृंगार में संयोग की अपेक्षा विप्रलम्भ का महत्त्व अधिक स्वीकार किया गया है । 
साहित्य दर्पण के रचयिता विश्वनाथ” ने इस महत्त्व की पुष्टि करते हुए कहा ही है 
कि बिना वियोग के संयोग श्रृंगार परिपुष्ट नहीं होता। कषायित वस्त्र पर ही अच्छा 
रंग चढ़ता है। प्रखर सूर्य की किरणों से तप्त होने के पश्चात्‌ ही वृक्ष की शीतल छाया 
के वास्तविक सुख का अनुभव प्राप्त होता है। सूरदास ने विरहणी व्रजांगनाओं द्वारा 
इसी बात की पुष्टि कराई है ।” कालिदास ने मेघदूत में यक्ष द्वारा कहलाया है कि 
वियोगावस्था में प्रेम का भोग नहीं होता इसलिए वह राशिभूत हो जाता है।” 

रीतिकालीन कवि परम्पराभुक्त ऊहा एवं अतिश्योवित के द्वारा ही विरह चित्रण 
करते रहे हैं। आ. रामचन्द्र शुक्ल के मतानुसार आधिक्य या न्यूनता सूचित करने के 
लिए ऊहात्मक या वस्तु-व्यंजनात्मक शैली का विधान कवियों में तीन प्रकार का देखा 
जाता है- 

(1) ऊहा की आधारभूत वस्तु असत्य अर्थात्‌ कवि-प्रौढ़ोक्ति सिद्ध है। 

(2) ऊहा की आधारभूत वस्तु का स्वरूप सत्य या स्वतः संभवी है और किसी 
प्रकार को कल्पना नहीं की गई है। 

(3) ऊहा की आधारभूत वस्तु का स्वरूप तो सत्य है पर उसके हेतू की कल्पना 
की गई ।* 

दशम ग्रन्थ में भी, वियोग शृंगार के चित्रण में कवि ने उहा का आश्रय लेकर 
विरह स्थिति की उग्रता एवं तीव्रता को व्यक्‍त किया है। परन्तु यह चित्रण प्रथम प्रकार 
की असिद्ध विषया ऊहा का चित्रण ही कहा जाएगा जो अधिक प्रभावशाली नहीं है। 
“रामावतार” में सीता के वियोग में राम की दशा इस प्रकार की हो गई है- 


उठ कै पुन प्रात इसनान गए।। 
जल जन्त सबै जरि छार भए।। 
विरही जिह ओर सु दिस्टि धरै।। 
फल फूल पलास अकास जरै।। 
कर सौ घर जउन छुअंत भई।। 
कच वासन ज्यों पक फूट गई।। 
जिह भूमि थली पर राम फिरे।। 
दब ज्यों जल पात पलास गिरे।। 
टुट आसू आरण नैन झरी।। 
मनो तात तवा पर बूंद परी।। 
तन राघव भेंट समीर जरी।। 

तज धीर सरोवर मांझ दुरी । । 
नहि तत्र थली सतपत्र रहे।। 
जलजंत परत्रण पत्र दहे।। 
(द. ग्र., पृ. 217) 


गुरु गोविन्द सिंह ने विप्रलम्भ श्रृंगार के अन्तर्गत परम्पराजनित पूर्व राग, मान, 
प्रवास, करुण, पत्र दूती, बारह मासा आदि सभी का चित्रण किया है। 


पूर्व राग 


पूर्व राग की अवस्था नायक या नायिका के गुण-श्रवण अथवा सौन्दर्य-दर्शन से 
उत्पन्न हो जाती है। इस प्रकार की विरह-अवस्था के अनेक उदाहरण चरित्रोपाख्यान 
में उपलब्ध हैं। 'रामावतार' में सीता और राम की प्रथम भेंट के, साहित्य जगत में 
पूर्व राग के चिर परिचित प्रसंग का उल्लेख किया गया है- 


सिया पेख रामं।। विधी बाण कामं ।। 
गिरी झूम झूमं।। नदी जाणु घूमं । । 
उठी चेत ऐसे ।। महावीर जैसे।। 
रही नैन जोरी ।। संस जिउ चकोरी।। 
रहे मोह दोनो।। टरे नाहि कोनो।। 
रहे ठाढ़ ऐसे।। रणं वीर जैसे।। 
(द. ग्र., पृ. 196) 


मान 


प्रिय अपराध जनित प्रेमयुक्त कोप को “मान” कहते हैं । शास्त्रकारों ने इसके 
दो भेद किए हैं- 

1. प्रणयमान-नायक-नायिका में भरपूर प्रेम होने पर भी जो कोप होता है उसे 
प्रणयमान कहते हैं। इसमें प्रेम की वृद्धि करना ही इष्ट होता है। 

2. ईर्ष्यामान-नायक को परस्त्री पर प्रेम करते देख या सुनकर ईर्ष्या से जो कोप 
होता है, उसे दर्ष्यामान कहते हैं। 

दशम ग्रन्थ के 'कृष्णावतार' खंड में ईर्ष्यामान का व्यापक वर्णन किया गया है। 
रासलीला के मध्य नाचते-नाचते कृष्ण एक अन्य गोपी चन्द्रप्रभा की ओर हंसकर देख 
लेते हैं। उत्तर में वह भी हंस देती है। राधा यह दृश्य सहन नहीं कर पाती हैं- 


हरि नाचत नाचत ग्वारन मै हसि चंद्रप्रभा हुकी ओर निहाऱ्यो । । 

सोउ हंसी इत ते इह से जदुरा तिह ओ बचना है उचाऱयो । । 

मेरे महा हित है तुम सो ब्रिषभान सुता इह हेर विचाऱ्यो । । 

आन त्रिया संग हेत करयो हम ऊपरि ते हरि हेत विसाऱयो ।। 
(द. ग्र., पृ. 342) 


राधा का मान 


इह भांत चली कहिके सु त्रिया कवि स्याम कहै सोउ कुंज गली है।। 
चंद मुखी तन कंचन से सभ ग्वारन ते जोउ खूब भली है।। 
माने कियो निखरी तिन ते मृगनी सी मनो सु विना ही अली है।। 
यों उपजी उपमा मन मै पति सो रति मानहु रूठ चली है।। 

(द. ग्र., पृ. 342) 


राधा को मनाने के लिए कृष्ण द्वारा दूती का प्रयोग- 


विज्जछटा जिह नाम सखी को है सोउ सखी जदुराइ बुलाई ।। 
अंग प्रभा जिह कंचन सी जिहते मुख चंद छटा छबि पाई।। 
सा संग ऐसे कह्यो हरि जू सुन तूं ब्रिषभान सुता पहि जाई।। 
पाइन पै विनती अन कै अत हेत के भाव सो लिआउ मनाई।। 
(द. ग्र., पृ. 343) 


दूती का राधा के पास जाकर उसे समझाना 


सजनी नंदलाल बुलावत है अपने मन में हठ रंच न कीजै।। 

आई हो हउ चलिकै तुम पै तिह ते सु कह्यो अब मान ही लीजै।। 

वेग चलो जदुराइ के पास कछू तुमरो इह ते नहि छीजै।। 

ताही ते बात कहो तुम सो सुख आपन लै सुख अउरन दीजै।। 
(द. ग्र., पृ. 343) 


राधा का हठ 


जैहउ न हउ सुन री सजनी तुहि सी हरि ग्वारनि कोट पठावै।। 

बंसी बजावै तहा तु कहा अरु आप कहा भयो मंगल गावै ।। 

मै न चलों तिह ठउर विखै ब्रह्मा हमको कह्यो आन सुनावै।। 

अउर सखी की कहा गिनती नहीं जाउं री जो हरि आपन आवै।। 
(द. ग्र., पृ. 344) 

दूती दारा राधा के सम्मुख कृष्ण की अवस्था का चित्रण- 


पेंखत है नहि अउर त्रिया तुमरोइ सुनो वलि पंथि निहारै।। 

तेरे ही ध्यान बिखै अटके तुमरी ही किधौ बलि वात उचारै।। 

झूम गिंरै कबहूं धरनी कर त्यै मधि आपन आप संभारै।। 

तउन समै सखी तोहि चितारि कै स्याम जु मैन को मान निवारे।। 
(द. ग्र., पृ. 348) 


अन्त में कृष्ण का स्वयं मनाने के लिए आना- 


अउर न ग्वारिन कोउ पठी चलि कै हरि जू तब आप ही आयो।। 
ताही को रूप निहारत ही ब्रिषभान सुता मन मैं सुख पायो।। 
पाइ घनो सुख पै मन मै अति ऊपर मान सो बोल सुनायो।। 
चंद्रभगा हुसो केल करो इह ठउर कहा तजि लाजहि आयो।। 

(द. ग्र., पृ. 350) 


मान के पश्चात्‌ का मिलन 


दोउ जउ हसि वातन संग ढरे तु हुलास विलास वढे सगरे।। 
हसि कंठ लगाइ लई ललना गहि गाढे अनंग ते अंग भरे।। 
तरकी है तनी दर की अंगीआ गरमाल ते टूट कै लाल परे।। 
पिय के मिलए त्रिय के हिय ते अंगरा विरहा गिन के निकरे।। 
(द. ग्र., पृ. 353) 


प्रवास 


'कृष्णावतार' के गोपी विरह खंड में कृष्ण के प्रवास का प्रभावशाली चित्रण है। 
कृष्ण के मथुरा जाने को वात सुनते ही गोपियों की यह अवस्था हो गई- 
जबही चलिवे की सुनी बतियां तव ग्वारन नैन ते नीर ढऱ्यो।। 
गिनती तिनके मन बीच भई मन को सब आनन्द दूर कर्‍यो ।। 
जितनो तिन में रस जोबन थो दख की सोई ईधन माहि ज्यो ।। 
तिनते नहि बोलियो जात कछू मन कान्ह की प्रीत के संग जऱयो।। 
(द. ग्र., पृ. 359) 


करुण 


जहां किसी आधिदैविक तथा अन्य विशेष कारण से संयोग की आशा समाप्त 

प्रायः हो जाती है, वहां करुण-विप्रलम्भ होता है । 'कृण्णावतार' के “गोपी विरह” खंडों 
में कृष्ण के मथुरा जाकर वहीं स्थायी रूप से रह जाने की वात सुनकर गोपियां रोदन 
करती हैं- 


रोदन कै सभ ग्वारनीआ मिलि ऐसे कह्यो अति होइ विचारी । । 
त्याग ब्रिजे मथुरा मै गए तजि नेह अनेक की वात विचारी ।। 
एक गिरे धर यों कहि कै इक ऐसे संभार कहै व्रिजनारी।। 
री सजनी सुनिए बतियां ब्रिजनार समै ब्रिजनाथ विसारी।। 

(द. ग्र., पृ. 369) 


ऐसा लगता है कि करुण घटनाओं के चित्रण में गुरु गोबिन्द सिंह की अधिक 
रुचि नहीं थी। विचित्र नाटक में अपने पिता के बलिदान का उल्लेख उन्होंने केवल 
चार पंक्तियों में किया है। 'रामावतार' में राम के विरह का वर्णन भी अत्यन्त संक्षिप्त 
है। 'कृष्णावतार' के गोपी विरह खंड में करुण प्रसंगों का वर्णन अपेक्षाकृत विस्तार 
से हुआ है। 

दशम ग्रन्थ के इस अंश का विरह चित्रण वड़ा स्वाभाविक और जन-जीवन की 
सरल सदाशयता से व्याप्त है। विरह वर्णन में बनावट का कहीं आभास नहीं होता। 
गोपियां बड़े सरल ढंग से अपनी विरह-स्थिति को व्यक्त करती हैं- 


, आप गये मथुरापुर मैं जुदराइ न जानत पीर पराई।।” 
. श्याम सुने ते प्रसन्न भई नहि आए सुने फिरि भी दुखदाई । 
. त्याग गए तुमको हमको हमरो तुमरे रस मै मनु भीनो। 
, तौन समै सुखदायक थी रित स्याम विना अव भी दुखदाई । !* 
' ऐसे समय तजि ग्यौ हमको टसक्यो न हियो कसक्यो न कसाई ।॥” 
. मैं तुमरे संग मान करयो तुम हूं हमरे संग मान कट्यो है।।” 
, ताते तजो मधुरा फिर आवहु हे सभ गउअनि को रखवारे । ।* 

दशम ग्रन्थ के इस खंड में 'वारहमासा' का चित्रण किया गया है। इस रचना 
में दो वारहमासे हैं जिनमें सरल, संयत एवं अतिशयोक्ति रहित ढंग से विरहिणी की 
मनोदशा चित्रित हुई है। 

बारहमासे में वर्ष के वारह महीनों का वर्णन विप्रलम्भ शृंगार के उद्दीपन की 
दृष्टि से होता है। प्रेम में सुख और दुःख दोनों की अनुभूति की मात्रा जिस प्रकार 
बढ़ जाती है उसी प्रकार अनुभूति के विषयों का विस्तार भी। संयोग की अवस्था में 
जो प्रेम सृष्टि की सव वस्तुओं से आनन्द का संग्रह करता है वही वियोग की दशा 
में सब वस्तुओं से दुख का संग्रह करने लगता है।° इसी दुःखद रूप में प्रत्येक मास 
की उन सामान्य प्राकृतिक वस्तुओं और व्यापारों का वर्णन इन वारहमासों में किया 


गया है। 


ब्य 909 ९७८ > ०७० 1७2 टा 

दोनों बारहमासों में से कतिपय उदाहरण 'कृष्णावतार' का परिचय देते हुए दिए 
गए हैं। यहां एक उदाहरण देना ही पर्याप्त होगा- 


फूल रहे सिगरे ब्रिज के तर फूलि लता तिन सों लपटाई । । 

फूलि रहे सरसा रस सुंदर सौम समूह बढ़ी अधिकाई ।। 

चैत चढ़यो सुक सुंदर कोकिल का जुत कंत विना न सुहाई।। 

दासी के संगि रहयो गहि हो टसिक्यो न हियो कसिक्यो न कसाई।। 
(द. ग्र., पृ. 376) 


गोपियों के इस विरह चित्रण की एक प्रमुख विशेषता यह है कि कवि ने इसे 
विशुद्ध भाव के स्तर पर ही रखा है। सूर, नंददास और रत्नाकर आदि कृष्ण भक्त 
कवियों की भांति इसके माध्यम से भक्ति की ज्ञान पर श्रेष्ठता स्थापित करने का कोई 
सोदूदेश्य प्रयास इसमें नहीं किया गया। गुरु गोविन्द सिंह की ये गोपियां सूर, नन्ददास 
और रत्नाकर आदि की गोपियों की भांति वाकपटु और प्रगल्भ स्त्रियां नहीं हैं। वे 
सामान्य-सी ग्रामीण महिलाएं हैं (जैसी कि वे थी) और विरह की अभिव्यक्ति भी वे 
उसी सरल ढंग से करती हैं। 


वीभत्स रस 


दशम ग्रन्थ में स्वतंत्र रूप से वीभत्स रस के प्रसंग के स्थल अधिक नहीं हैं। 
युद्ध-काल के अन्तर्गत वर्णनों में जुगुप्सा की भावना पैदा करने वाले स्थल आते हैं। 
ऐसे स्थल चंडी चरित्र (प्रथम), रामावतार, कृष्णावतार और चरित्रोपाख्यान में विशेष 
रूप से उपलब्ध हैं। कुछ के उदाहरण यहां प्रस्तुत हैं- 


उठै छिच्छ अपारं।। बह स्रोण धारं।। 
हसै मास हारं।। पिऐ स्रोण स्यारं।। 
(द. ग्र., पृ. 224) 


एक भरे भट स्रोनन सों भभकारत घाइ फिरै रन डोलत।। 

एक परै गिरकै धरनी तिनके तन जंबक गीधक ढोलत।। 

एकन के मुखि ऊठन आंखन काग सु चौचन सिउ टकटोलत।। 

एकन की उर आंतन को कढ जोगन हाथन सिउ झकझोलत ।। 
(द. ग्र., पृ. 480) 

फिरै दैत कहूं दांत निकारे।। 

बमत स्रोन केते रन मारे।। 

कहूं सिवा सामुहि फिर राही ।। 
भूत पिसाच मास कहूं खाही।। 
(द. ग्र., पृ. 1360) 


संभ चमूं संग चंडका क्रोध कै जुद्ध अनेकन वार मचिउ है।। 
जंवक जुगन गिज्झ मजूर रकत्र की कीच मै ईस नचिउ है।। 
लुत्थ पै लुत्थ सु भीतै भई सत गूद अउ भेद लै ताहि गचिउ है।। 
भउन रंगीन वनाइ मनो करमावि सचित्र वचित्र रचिउ है।। 

(द. ग्र., पृ. 97) 


इस प्रकार के अनेक स्थल दशम ग्रन्थ में उपलब्ध हैं। ऐसे स्थलों में अंगों का 
छिन्न-भिन्न होना, रक्‍त की नदी का बहना, आंतों आदि का विखरना आदि आलम्वन 
हैं। काग, स्यार, गिद्ध आदि का मांस खाना, योगिनियों का पीने के लिए खून से हाथ 
भरना और भूत-पिशाच आदि का मांस भक्षण आदि उद्दीपन है। युद्धरत वीरो की 
मृत्यु व्यभिचारी है। 


भयानक रस 


भयानक रस का परिपाक दशम ग्रन्थ में अनेक स्थानों पर हुआ है। युद्धभूमि 
में भयंकर वेष वाले दैत्यों, डाकिनी, भैरव, भूत-प्रेत आदि का चित्रण, उनके नृत्य, चीत्कार 
तथा कबन्धों का दौड़ना इत्यादि के कारण बहुधा भय की उत्पत्ति भी हो जाती है और 
इस प्रकार भयानक तथा वीभत्स रसों का साहचर्य हो जाता है। भरत मुनि ने अपने 
“नाट्यशास्त्र' में भयानक रस को प्रधान रसों में न परिगणित कर, वीभत्स रस से उत्पन्न 
बताया है। भयानक के आलम्वन विकराल स्वरूप वाले प्राणी, दैत्य, पिशाचिनी, हिंसक 
जन्तु आदि होते हैं। दशम ग्रन्थ की 'कृष्णावतार' रचना में मृत पूतना की दशा पर्याप्त 
भयोत्पादक है- 


देहि छि कोस प्रमान भई पुखरा जिम पेट मुखो नलूआरे।। 
डंड दुकूल भए तिहके जनु बार सिवाल ते सैख पुआरे।। 

सीस सुमेर को स्रिंग भयो तिह आखन मै परगे खडुआरे।। 
साहके कोट में तोप लगी बिन गोलन के है गए गलुआरे।। 


(द. ग्र., पृ. 264) 
इसी रचना के युद्ध-प्रसंग भाग में एक दैत्य के विकराल रूप का चित्रण इस 
प्रकार हुआ है- 

केस बड़े सिर बेस बुरे अरु देह में रोम बड़े जिनके ।। 
मुख सो नर हाडनि चावत है पुन दात सो दांत बजे तिनके।। 
सर सउनत के अखीआं जिनकी संग कउन भिरे बलु के इनके।। 
सर चांप चढ़ाइ कै रैन फिरे सब काम करै नित पापन के।। 

(द. ग्र., पृ. 445) 


युद्धभूमि में कृष्ण ने महा पराक्रमी खड्गसिंह का छल से सिर काट लिया, परन्तु 
उस वीर का रुंड ही भयानक युद्ध करता रहा। उस भयावह मूर्ति को देखकर सभी 
देवता रणभूमि छोड़कर भागने लगे। शिवादी जो भी उसके सामने पड़े, उसने अपने 
चपेट में लेकर भूमि पर गिरा दिए- 


मुंड बिना तब रुंड सु भूपति को चित मैं अति कोप बढ़ायो।। 
द्वादस भान जु ठाढे हुते कवि स्याम कहैं तिह ऊपर धायो । । 
भाज गए कर त्रास सोउ सिव ठाढे रह्यो तिह ऊपरि आयो ।। 
सो नृप बीर महा रनधीर चटाक चपैट दै भूम गिरायो।। 

(द. ग्र., पृ. 471) 


“रामावतार' में भय पैदा करने वाले रणभूमि के इस दृश्य को देखिए-जहां-तहां 
मुंड पड़े हुए हैं, कहीं ढेरों रुड ही रुंड पड़े हैं, कहीं जांघें तरफरा रही हैं, कहीं कटे 
हुए हाथ उछल रहे हैं, कहीं भैरवी अपना खप्पर रक्‍त से भर रही है, कहीं भूत चीत्कार 
कर रहे हैं, मसांनों से किलकारी उठ रही है, कहीं भूत चीत्कार कर रहे हैं, मसानों 
से किलकारी उठ रही है, मैरव भभकार रहा है- 


कहूं मुंड पिखीअह कहूं भकरुंड परे धर।। 
कितही जांघ तरफंत कहूं उछरंत सु छव कर।। 
भरत पत्र खेचरी कहूं चावंड चिकारें।। 
किलकत कतह मसान कहूं. भैरव भभकारै।। 
(द. ग्र., पृ. 218) 


चंडी चरित्र (द्वितीय) में रक्तबीज अपनी सेना सहित चंडी से युद्ध करने के लिए 
चला। उसके नगारे की आवाज सुनकर भूमि कांपने लगी, आकाश थरथराने लगा और 
देवताओं सहित देवराज इन्द्र भी भयभीत हो गए- 


रक्तबीज दे चल्यौ नगारा।। 
देव लोग लउ सुनी पुकारा।। 

कंपी भूम गगन थहराना।। 
देवन जुति दिवराज डराना।। 
(द. ग्र., पृ. 105) 


रौद्र रस 


भरत मुनि का कथन हे कि रौद्र रस राक्षस, दैत्य और उद्धत मनुष्यों से उत्पन्न 
होता है तथा युद्ध का हेतु होता है। युद्ध-प्रधान काव्य होने के कारण दशम ग्रन्थ में 
रौद्र रस खोजने का प्रयत्न करने की अधिक आवश्यकता नहीं पड़ती। 

विचित्र नाटक के 'हुसैनी युद्ध” प्रसंग में हुसैनी पक्ष के एक राजा कृपाल के 
क्रोध का चित्रण इस प्रकार हुआ है- 


कुपियो कृपालं सज्जि मरालं बाहु बिसालं धरि ढालं।। 
धाए सव सूरं रूप करूरं चमकत नूरं मुखि लालं।। 
लै लै सु कृपाणं वाण कमाणं सज्जै जुआनं तन तत्तं।। 
रण रंग कलोलं मार ही बोलं जनु गज डोलं बन मत्तं।। 
(द. ग्र., पृ. 67) 


यहां गुलेर का राजा गोपाल आलम्बन है। हुसैनी के शिविर से उसका भाग जाना 
उदूदीपन है। राजा कृपाल का क्रोधित होकर घोड़ा सजाना, विशाल ढाल का धारण 
करना, रण भूमि में किलोल करना और मारो मारो पुकारना आदि अनुभाव हैं, मद 
और उग्रता संचारी हैं। 

“रामावतार' में रावण सीता का हरण करने के लिए मारीच को स्वर्ण मृग का 
रूप धारण करने को कहता है। मारीच रावण को समझाता हुआ कहता है कि राम 
को मनुष्य न समझो, वे तो पूर्ण-अवतार हैं। यह सुनकर रावण क्रोध से भर जाता है- 


रोस भऱ्यो सब अंग जर्‍यो मुख रत्त कऱ्यो जुग नैन तपाए।। 

तैन लगै हमरे सठ बोलन मानस दुऐ अवतार गनाए।। 

मात की एक ही बात कहे तज तात घृणा बनवास निकारे।। 

ते दोउ दीन अधीन जुगिया कस कै भिरहैं संग आन हमारे।। 
(द. ग्र., पृ. 216) 


'कृष्णावतार' में कृष्ण शिव की सहायता से मिट्टी का एक व्यक्ति बनाकर उसमें 
प्राण फूंकते हैं और उसका नाम अजीत सिंह रखकर खड्ग सिंह से उसे युद्ध करने 
के लिए ले आते हैं। कृष्ण की इस नीति पर रुष्ट होकर खड्ग सिंह कृष्ण से कहता 
है- ee 

किउरे गुमान करै घनस्याम अवै रन ते पुनि तोहि भजैहों।। 

काहे कौ आन अग्यो सुन रे सिर केसनि ते बहुरे गहि लैहों ।। 

ऐ रै अहीर अधीर डरै नहि तोकहि जीवत जान न दैहों ।। 

इंद्र, विरंच, कुबरे, जलाधिप, को ससि को शिव को हत कैहों।। 
(द. ग्र., पृ. 467) 


यहां कृष्ण आलम्बन है, मिट्टी के निर्मित प्राणी अजीत सिंह को लेकर युद्ध 
के लिए आना उद्दीपन है। खड्गसिंह का कटु वचनों का प्रयोग और ललकारना 
अनुभाव है और उसकी उग्रता, उद्वेग और स्मृति संचारी है। 


` वात्सल्य रस 


वात्सल्य शब्द वत्स से उत्पन्न और पुत्रादि विषयक रति का पर्याय है। माता-पिता 
का अपने पुत्रादि पर जो नैसर्गिक स्नेह होता है, उसे 'वात्सल्य' कहते हैं। संस्कृत के 
प्राचीन आचायाँ ने देवादि विषयक रति को केवल “भाव” ठहराया है तथा वात्सल्य को 
इसी प्रकार की 'रति' माना है, जो स्थायी भाव के तुल्य, उनकी दृष्टि में चवर्णीय नहीं 
है। लेकिन अपत्य-स्नेह की उत्कटता, आस्वादनीयता, पुरुषार्थोपयोगिता इत्यादि गुणों 
पर विचार करने से प्रतीत होता है कि वात्सल्य एक स्वतंत्र प्रधान भाव है, जो स्थायी 
ही समझा जाना चाहिए!" 

केशवदास, चिंतामणि, भिखारीदास आदि प्रायः सभी रीतिकालीन काव्याचार्यो ने 
वात्सल्य रस की उपेक्षा की है। उन्होंने इस विषय में “साहित्यदर्पण” का उदाहरण सामने 
न रखकर नौ रसों की रूढ़ परम्परा का पालन किया है, परन्तु आधुनिक युग में भारतेन्दु 
और हरिऔध ने वात्सल्य रस को अन्य रसों के साथ स्थान दिया है। 

` “दशम ग्रन्थ’ में वात्सल्य के उदाहरण रामावतार, कृष्णावतार आदि रचनाओं में 

उपलब्ध होते हैं। धनुष-भंग कर, सीता से विवाह कर राम अयोध्या में प्रवेश करते 
हैं और दशरथ वात्सल्य में भरकर उन्हें अंक में भर लेते है- 


भेंट भुजा भर अंक भलै भरि नैन दोऊ निरखे रघुराई।। 
गुंजत भृंग कपोलन ऊपर नाग लवंग रहे लिवलाई।। 
कंज कुरंग कलानिध केहरि कोकल हेर हिए हहराई।। 
- बाल लखै छवि खाट परै नहि बाट चलै निरखे अधिकाई।। 
(द. ग्र., पृ. 199) 


'कृष्णावतार' में वियोग वात्सल्य के कुछ बहुत ही अच्छे चित्र दिए गए हैं। माता 
यशोदा के विलाप का चित्रण कृष्ण काव्य के सभी कवि बड़े मनोयोग से करते आए 

हैं, परन्तु पिता नंद की मनोदशा का चित्रण स्वल्प ही हुआ है। कृष्णावतार में नंद 
बाबा की पुत्र-वियोग की स्थिति का परिचय देने वाले छन्द आये हैं जो अभिव्यक्ति 
की मार्मिकता की दृष्टि से वियोग-वात्सल्य के अनूठे उदाहरण हैं । 'कृष्णावतार का 
परिचय देते समय इन छन्दों पर चर्चा की गई है। यहां एक छन्द देना ही पर्याप्त होगा, 
जिसमें नंद उद्धव से कह रहे हैं- 


स्याम गए तिजिकै ब्रिज को ब्रिज लोगन कौ अति ही दुख दीनौ।। 

उद्धव वात सुनो हमरी तिहके विनु भ्यौ हमरो पुर दीनौ ।। 

दै विधि नै हमरे गृह वालक पाप विना हम तै फिर छीनौ।। 

यों कहि सीस झुकाई .रहयो वहु सौक वढ्यो अति रौदन कीनौ।। 
(द. ग्र., पृ. 373) 


यशोदा के विरह-वात्सल्य के अनेक मार्मिक उदाहरण कृष्णावतार में उपलब्ध हैं। 
कुछेक 'कृष्णावतार' के परिचय में उद्धृत किए गए हैं। वात्सल्य का एक उत्तम उदाहरण 
इसी रचना के अन्त में उपलब्ध है जब कृष्ण-पुत्र प्रद्युम्न संवर दैत्य का वध कर अपनी 
माता रुक्मिणी से मिलता है- 


पैखत ताहि रूकमंन के सु पयोधरवा पय सों भरि आए।। 
मोह बढ्यो अति ही चित्त मै करुनारसु कौ दुरि बैन सुनाए।। 
ऐसो सखी कहियो मो सुत थी प्रभु दे हमको हम ते जु छिनाए।। 
यों कहि सास उसास लयो कवि स्याम कहै दोउ नैन वहाए।। 
(द. ग्र. पृ. 512) 


हास्य रस 


भरत मुनि ने हास्य रस की उत्पत्ति शृंगार से मानी है। वे इसे श्रृंगार की अनुकृति 
कहते हैं- 

शृंगारानुकृतिर्या तु स हास्य इति संज्ञतिः 

भाव के विकास-क्रम अथवा उसके तारतम्य को आधार मानकर हास्य के 6 मेद 
किए गए हैं- 

1. स्मित, 2. हसित, 8. विहसित, 4. उपहसित, 5. अपहसित, 6. अतिहसित। 

पाश्चात्य साहित्य में हास्य के पांच मुख्य रूप उपलब्ध हैं, 1. सैटायर (विकृति) 
2. कैरीकेचर (विरूप या अतिरंजना), 8 पैरोडी (परिहास), 4. आइरनी (व्यंग्य) 5. विट 
(वचन-वैदन्ध)। 

दशम ग्रंथ में हास्य रस के स्थल अधिक नहीं है। केवल चरित्रोपाख्यान की विनोद 

कथाओं में हास्य के कुछ उदाहरण ढूंढे जा सकते हैं। 
इन कथाओं में अनेक मूर्ख पात्रों का चित्रण किया गया है। “हास्य रस” के नियत 
और प्राचीन आलम्बन मूर्ख है । मूर्खो के कार्यो में विसंगति हुआ करती है । इसी विसंगति 
के कारण वे हंसी के आलम्बन होते हैं। यह विसंगति जहां भी होगी, वहां हंसी के 
लिए अवकाश हो जाएगा 
उपवर्णित हास्य के 5 रूपों में इन कथाओं में से अधिकांश की गणना सैटायर 
(विकृति) में होगी। 
चरित्रोपाख्यान में चार ठगों द्वारा एक मूर्ख से बकरा छीनने की कथा है (कथा 
106) 
चार यार मिलि मता पकायो।। 
हमकौ भूखि अधिक सतायो।। 
तात जतन कछू अब करिए।। 
बकरा या मूरख को हरिऐ।।1।। 
कोस कोस लगि ठाढ़े भए।। 
मन में इहै बिचारत भए।। 
वह जाके आगे है आयो।। 
तिन तासों इह बात सुनायो ।।2।। 
कहा सु एहि कांधे पै लयो।। 
का तोरी मति को है गयो।। 
याको पटकि धरनि पर मारो।। 
सुख सेती निज धाम सिधारो।।3।। 
भलो मनुख पछानि कै तौ हम भाखत तोहि।। 
कूकर तै काधे लयो लाज लगत है मोहि।।4।। 
चारि कोस मूरख जब आयो।। 
चहुंअन यौ बच भाखि सुनायो।। 
साचु समुझि लाजत चित भयो।। 
बकरा स्वान जान तजि दयो।।5।। 
तिन चारो गहि तिह लयो भखियौ ताकह जाइ।। 
अज तजि भजि जड़ि घर गयौ, छल नहिं लख्यो बनाइ ।।6।। 
(द. ग्र., पृ. 954) 


चार ठगों द्वारा बकरे को कुत्ता कहकर किसी मूर्ख से बकरा छीनने की कथा 
भारतीय लोक जीवन की बहु चर्चित लोककथा है और हास्य उत्पन्न करने के लिए 
सदैव इसका प्रयोग किया जाता रहा है। 


लंबी चौड़ी डींग हांकने वाले कायर भी हास्य के आलम्बन बनते रहते हैं। एक 

ऐसे ही गप्पी वनिए की कथा (26) चरित्रोपाख्यान में दी हुई है। बनिया जव भी बाहर 
से व्यापार करके लोटता तो अपनी पत्नी से डींग मारता कि आज मैंने मार्ग में मिलने 
वाले बीस चोरों का संहार किया । उसकी पत्नी यह सुनकर चुप रहती और मुंह से 
कुछ न कहती। 

एक दिन उसने अपना पुरुष रूप बनाया। शिर पर पगड़ी बांधी और अस्त्र-शस्त्र 
से सुसज्ज्ति हो घोड़े पर सवार हुई। जव बनिया व्यापार के लिए जंगल के मार्ग से 
होकर चला तो उसने उसे घेर लिया और उससे ललकारकर कहा, “हे मूर्ख या तो 
मुझसे युद्ध कर अथवा अपनी पगड़ी और वस्त्र उतार दे।” विचारा वनिया भय से 
कांपने लगा। उसने दांतों में घास दवा ली और सभी वस्त्र उतार दिए- 


बनिक वचन सुन वस्त्र उतारे।। 
घास दांत गहि राम उचारे।। 
सुन तसकर मैं दास तिहारो।। 
जानि अपनो आजु उवारो।। 


पुरुष वेशधारी पत्नी ने कहा, “यदि तुम अपने नितम्बों पर पक्षी की आकृति 
खुदवा लो तो बच सकते हो।” भय से कांपते हुए बनिए ने यह शर्त मान ली और 
पत्नी से छुरी से उसके नितम्वों पर पक्षी की आकृति खोद दी। 

हास्य उत्पन्न करने वाले एसे अनेक प्रसंग चरित्रोपाख्यान में ढूंढे जा सकते हैं। 


करुण रस 


भरत मुनि ने करुण रस की उत्पत्ति रौद्र रस से मानी है। 'ैद्रात्तु करुणो रसः” 

धनंजय, विश्वनाथ आदि आगे के संस्कृत आचायोँ ने करुण रस के उत्पादक 
विविध कारणों को संक्षिप्त करके 'इष्ट नाश” और 'अनिष्ट-आप्ति' इन दो संज्ञाओं 
में निबद्ध कर दिया है, जिनका आधार भरत मुनि के नाट्यशास्त्र में मिल जाता है। 
हिन्दी के काव्याचायोँ ने इन्हीं को स्वीकार करते हुए करुण रस का लक्षण रूढ़िगत 
रूप में प्रस्तुत किया है। 

करुण प्रसंगों के चित्रण में गुरु गोबिन्द सिंह की रुचि अधिक नहीं रही है, यह 
बात इसके पूर्व भी कही गयी है, परन्तु जो थोड़ा-वहुत चित्रण दशम ग्रन्थ में हुआ 
है वह अनुभावःप्रधान होने के कारण मार्मिक है। 'रामावतार' में केकैयी ने दशरथ से 
राम को बनवास देने का प्रस्ताव किया, जिसे सुनकर दशरथ की यह स्थिति हुई- 


तरफरात पृथ्वी पऱ्यो सुनि बन राम उचार।। 
पलक प्राण त्यागे तजत मद्धिम सफरि सर वार।। 
(द. ग्र., पृ. 206) 

यहां राम-वनवास की बात आलम्बन है । तड़फड़ाकर पृथ्वी पर गिरना और पलकों 
का प्राण रहित ज्ञात होना अनुभाव है। विहलता आदि संचारी हैं। 

चंडी चरित्र (प्रथम) में युद्धभूमि में अपने भाई निशुंभ का शव देखकर शुभ को 
बड़ा दुःख हुआ। उस दुःख के कारण वह आगे न बढ़ सका, मानो लंगड़ा हो गया 
हो- 


बंधु कबंध परिउ अविलोक कै सोक कै पाइ न आगै धरिउ है।। 
धाइ सकिउ न भइउ भइ भीतह, चीतह मानो लंग परिउ है।। 
(द. ग्र., पृ. 96) 


अद्भुत रस 


भरत मुनि ने वीर रस से अद्भुत की उत्पत्ति बतायी है। अद्भुत रस के स्थायी 
भाव 'विस्मय' की परिभाषा भोज के अनुसार-किसी अलौकिक पदार्थ के गोचरीकरण 
से उत्पन्न चित्त का विस्तार विस्मय है।” विश्वनाथ ने इस परिभाषा को दुहराते हुए 
विस्मय को “चमत्कार” का पर्याय बताया है ।* दशम ग्रंथ में अलौकिक चमत्कारपूर्ण 
प्रसंगों का अभाव नहीं है। चंडी चरित्र (द्वितीय) में दैत्य गण जो भी अस्त्र-शस्त्र दुर्गा 
पर चलाते हैं, वे सब फूलों की माला में परिवर्तित हो जाते हैं। क्रोधित दैत्य यह सब 
देखकर विस्मय से भर जाते हैं। वे बार-बार अपने शस्त्र देवी पर चलाते हैं और मारो 
मारो पुकारते हुए जूझ रहे हैं- 


सस्त्र अस्त्र लगे जिते सब फूल माल हुऐ गए।। 

कोप उप बिलोकि अतिभुत दानवं विसमै भए।। 

दउर दउर अनेक आयुध फेर फेर प्रहारहीं।। 

जूझ जूझ गिरे अरेक सुमार मार पुकारहीं।। (द. ग्र., पृ. 104) 


युद्धभूमि में वीरों के धनुष की टंकार से पृथ्वी का गूंजना, योद्धाओं की दौड़ 
धूप से उड़ी धूल का संपूर्ण आकाश को घेर लेना, मृत वीरों को देखकर अप्सराओं 
के हृदय में आनन्द बढ़ना, रोष से भरे हुए वीरों के कारण युद्ध भूमि का सुहावना 
हो जाना आदि वर्णन विस्मयकारक है- 


पूर रही भव भूर धनुर धुनि धूर उडी नभ मंडल छायो।। 
नूर भरे मुख मार गिरे रण हूरन हेर हियो हुलसायो ।। 
पूरण रोस भरे अरि तूरण पूरि परे रण भूमि सुहायो।। 
चूर भरे अरि रूरे गिरे भट चूरण जानुक बैद बनायो । । 
(द. ग्र., पृ- 107) 

'कृष्णावतार” में खडूग सिंह का शिर कट जाता है, परन्तु वह अपने कटे हुए 
शिर को केशों से पकड़कर कृष्ण की ओर फेकता है और उसके प्रहार से घोड़े पर 
चढ़े हुए कृष्ण मूर्च्छित होकर पृथ्वी पर आ गिरते हैं- 


जदिपि सीस कट्यो न हट्यो गहि केसन तै हरि और चलायो।। 
मानहु प्रान चल्यो दिव आनन काज विदा ब्रिजराज पै आयो।। 
सो सिर लाग गयो हरि के उन मूरछ हवै पगु ना ठहरायो।। 
देखहु पउरख भूपके मुंडको स्यंदन ते प्रभु भूम गिरायो।। 

(द. ग्र., पृ. 471) 


इसी प्रकार खड्ग सिंह का कबंध महा भयानक युद्ध करके सबको विस्मय में 
डाल देता है। देव वधुएं उस कबंध को विमान पर चढ़ाकर स्वर्ग ले जाना चाहती हैं, 
परन्तु वह विमान से कूद कर फिर युद्धारम्भ कर देता है- 


देव वधू मिलि कै सवहू इह भूप कबन्ध बिवान चढ़ायो।। 
कूद पऱ्यो न विवान चढूयो पुनि सस्त्र लिए इन भू मधि आयो।। 
(द. ग्र., पृ. 472) 


अन्त समय जब यमदूत उसे लेने आए तो उन्हें देखकर उसने उन पर भी वाणों 
की वर्षा कर दी। उसे देखकर मृत्यु भी कतराने लगी- 


अंतक जम जब लेने आवै।। 
लखि तिह को तव बान चलावै।। 
मृत पेख कै इत उत ट॑रै।। 
माऱ्यो कालहू को नहि मरै।। 
(द. ग्र., पृ. 472) 


स्वर्ग विमान से कूद पड़नेवाले, यमदूतों पर भी बाण वर्षा करने वाले, मृत्यु को 
भी डरानेवाले और काल से भी न मरनेवाले रूंड को देखकर कौन विस्मय से न भर 
जाएगा? 

विस्मयकारी इन युद्ध प्रसंगों में अस्त्र-शस्त्र का फूलों में परिवर्तित हो जाना, धनुष 
की टंकार, चलते-फिरते कबंध, अप्सराएं, विमान, यमदूत आदि आलम्बन हैं, योद्धाओं 
का बार-बार प्रहार करना, अप्सराओं का उन्हें देखकर प्रसन्न होना, कबंधों का घमासान 
युद्ध उद्दीपन है। अन्य योद्धाओं द्वारा ये कौतुक अनिमेष देखना अनुभाव हैं तथा तर्क, 
भ्रान्ति और हर्ष संचारी हैं। 


353 / गुरु गोबिन्द सिंह और उनकी हिन्दी कविता 


Hindi Premi 
SSS 


शान्त रस 


शान्त रस को साहित्य में अन्तिम रस माना जाता है। श्री कन्हैयालाल पोद्दार 
के मतानुसार “मोक्ष और आध्यात्म की भावना से जिस रस को उत्पत्ति होती है उसको 
शान्त रस नाम देना संभाव्य है । विश्वनाथ ने “साहित्य दर्पण” में शान्त रस की इस 
प्रकार व्याख्या की है-“शान्त रस की प्रकृति उत्तम, स्थायी भाव शम, कुन्देन्दु वर्ण 
तथा देवता श्री नारायण हैं। संसार की अनित्यता, वस्तु जगत की निस्सारता और 
परमात्मा के स्वरूप का ज्ञान इसके आलम्बन हैं । भगवान के पवित्र आश्रय तीर्थ स्थान, 
रम्य एकान्त वन तथा महापुरुषों का सत्संग उद्दीपन है। अनुभाव रोमांचादि और 
संचारियो में निर्वेद, हर्ष, स्मरण, मति, उन्माद तथा प्राणियों आदि की गणना की जा सकती 
है। 

गुरु गोबिन्द सिंह मुख्य रूप से वीर रस के कवि हैं और दशम ग्रंथ मुख्य रूप 
से वीर काव्य है, परन्तु अन्य वीर काव्यों की भांति दशम ग्रंथ में शान्त रस का अभाव 
नहीं है। कारण स्पष्ट है। गुरु गोबिन्द सिंह एक भक्त परम्परा के उत्तराधिकारी एवं 
स्वयं भक्त थे। उनमें योद्धा और भक्त का अद्भुत समन्वय था। उनकी भक्ति पद्धति 
पर इस अध्ययन में एक पृथक अध्याय लिखा गया है। यहां उनकी भक्तिपूर्ण रचनाओं 
में से कुछेक उदाहरण दिए जा रहे हैं जो शान्त रस की व्यंजना करते हैं- 


प्रभु जू तोकहु लाज हमारी।। 
नीलकंठ नरहरि नारायण नील बसन बनवारी।॥1 । रहाउ।। 
परम पुरख परमेसर सुआमी पावन पउन अहारी।। 
माधव महाजोति मघ मरदन मान मुकुन्द मुरारी।। 
निरबिकार निरजुर निद्रा बिनु निरविख नरक निवारी।। 
कृपा सिंधु काल त्रै दरसी कुकृत प्रनासन कारी । 12 । | 
धनुरपान धृतमान धराधर अनि विकार असिधारी।। 
हौ मतिमंद चरन सरनागति करि गहि लेहु उवारी।।3।। 
(द. ग्र., पृ. 710) 


रे मन ऐसो करि सनिआसा ।। 

बन से सदन सवै करि समझहु मन ही माहि उदासा । ।1 । रहाउ।। 

जत की जटा जोग को मंजनु नेम को नखन बढाउ।। 

गिआन गुरु आतम उपदेसहु नाम बिभूति लगाउ ।।1।। 

अलप अहार सुलप सी निद्रा दया छिमा तन प्रीति।। 

सील संतोख सदा निरबाहिवौ हवै वो त्रिगुण अतीत।।2।। 

काम क्रोध हंकार लोभ हठ मोह न सो ल्यावै।। 

तब की आतम तत्त को दरसे परम पुरख कह पावै।।3।। 

(द. ग्र., पृ. 709) 

अलंकार 


साहित्य मानव-जीवन की आन्तरिक भावनाओं का प्रतिरूप है। अतः साहित्य 
के सभी अंगों का मानव जीवन के अभ्यन्तर से घनिष्ठ सम्बन्ध है। इसी से अलंकारों 
का मानव जीवन के अभ्यन्तर से बहुत गहरा सम्बन्ध है, क्योंकि भावों के अभिव्यंजन 
का विशेष प्रकार ही अलंकार है !* 

भारतीय काव्य शास्त्र में अलंकारों की चर्चा रस से भी प्राचीन है। वास्तव में 
साहित्य विधा को प्राचीन आचार्यो ने अलंकार शास्त्र के नाम से ही अभिहित किया 
है। आचार्य राजशेखर ने तो अलंकार शास्त्र को वेदांग ही माना है और उसकी उत्पत्ति 
भगवान शंकर से बताई है। साहित्य में अलंकारों के महत्त्व को सभी आचार्यों ने किसी 
न किसी रूप में स्वीकार किया है। भामह, उद्भट आदि आचार्यों ने अलंकार को काव्य 
में सर्वप्रमुख स्थान दिया । दंडी ने उन्हें काव्य की शोभा का कारण माना ।” चन्द्रालोक 
के रचयिता जयदेव ने तो यहां तक कहा कि यदि कोई काव्य को अलंकार रहित मानता 
है तो अपने आप को पंडित मानने वाला वह व्यक्ति अग्नि को ऊष्णता रहित क्यों 
नहीं मानता |" 

हिन्दी में रीति युग के प्रवर्तक केशवदास ने भी इसी मत का प्रतिपादन करते 
हुए कहा- 

“भूषन विनु नहिं राजई कविता वनिता मित्त।' 

गुरु गोबिन्द सिंह का कार्य-काल वही था जिसे हम हिन्दी में रीतिकाल नाम 
से अभिहित करते हैं। रीतिकालीन चमत्कार वृत्ति का प्रभाव उनकी कविता पर स्पष्ट 
दृष्टिगत होता है। पूर्ववर्ती गुरुओं की वाणी में चमत्कार उत्पन्न करने की कोई प्रवृत्ति 
दिखाई नहीं देती । वहां भावाभिव्यक्ति ही सर्वप्रमुख है। उस भावाभिव्यक्ति में अनायास 
ही जो अलंकार आ गए हैं, वही दृष्टिगत होते हैं किन्तु गुरु गोबिन्दर्सिंह का सम्पूर्ण 
वातावरण युग से पूरी तरह प्रभावित था। उनका रहन-सहन प्रारम्भिक सिख गुरुओं 
की भांति एक संत का सादा रहन-सहन नहीं था। गुरु गोविन्द सिंह के पितामह षष्ठ 
गुरु, गुरु हरगोबिन्द ने दिल्ली सम्राट के समानांतर अपने आपको "सच्चा पातशाह' 
घोषित किया था और शिर पर कलगी धारण की थी, कमर में तलवार बांधी थी। गुरु 
गोबिन्द सिंह के समय तक गुरु गद्दी एक धार्मिक गदूदी ही नहीं रह गई थी। उसकी 
प्रतिष्ठा, आर्थिक सम्पन्नता, वाह्य परिवेश आदि सव कुछ राजसी बन चुका था। 
गुरु-गद्दी का अधिकारी अब केवल आध्यासिक उन्नति का मार्गदर्शक ही नहीँ था, 
वह सांसारिक दृष्टि से भी अपने प्रभावान्तर्गत समाज का अगुवा था आर उन दिनों 
सांसारिक अगुवा राजा के रूप में प्रतिष्ठित कर दिया जाता था। गुरु गोविन्द सिंह 
ने अपनी आत्मकथा में अपनी गदूदीनशीनी को राजसाज प्राप्त होना ही कहा है ॥” 

गुरु गोबिन्द सिंह का सम्पूर्ण परिवेश भी राजाओं जैसा ही था। वे सेना रखते 
थे, राजाओं जैसे वस्त्र धारण करते थे, प्रजा का पालन करते थे, राज दरबार लगाते 

थे और जैसी उन दिनों रीति थी, राज दरबार में कवियों को आश्रय देते थे । गुरु गोबिन्द 
सिंह के राज दरबार में 52 कवियों का होना प्रसिद्ध है। गुरु गोविन्द सिंह की अलंकार 
योजना पर परिस्थितियों का यह प्रभाव स्पष्ट दिखाई देता है। 

दशम ग्रन्थ में अलंकारों का कोई भी अभाव नहीं है, पंक्ति-पंक्ति में और छंद-छंद 
में विविध अलंकारों की मनोहारिणी छटा के दर्शन होते हैं। यहां कुछ एक उदाहरण 
प्रस्तुत हैं- 


शब्दालंकार 


शब्दालंकारों में शब्दों के प्रयोग के कारण चमत्कार उपस्थित होता है और उन 
शब्दों के समानार्थी दूसरे शब्द रख देने से वह चमत्कार समाप्त हो जाता है। शब्दों 
की योजना द्वारा ही कविता में लय और संगीतात्मकता उत्पन्न की जाती है। गुरु 
गोबिन्दसिंह का शब्दों पर अनन्य अधिकार है। वैसे तो शब्दालंकार के जितने रूप हैं 
उन सभी के प्रचुर उदाहरण दशम ग्रन्थ में उपलब्ध हैं, परन्तु इनमें अनुप्रास गुरु 
गोबिन्दसिंह को विशेष प्रिय है। 


अनुप्रास 


अनुप्रास की विशिष्टता वर्णो या व्यंजनों की समानता में होती है। अनुप्रास के 
विभिन्न भेदों के उदाहरण प्रस्तुत हैं- 


छेकानुप्रास 


जहां पर अनेक वर्णो (प्रायः व्यंजनों की) दो बार आवृत्ति हो वहां छेकानुप्रास 
होता है। यथा*- 


बन तन दुरन्त खग मृग महान। 
जहं तहं प्रफुल्ल सुंदर सुजान । 12 । 1268 
(अकाल स्तुति) 

यहां न ग, हं और सु की आवृत्ति दृष्टव्य है। 

साहित्यदर्पणकार स्वरों की आवृत्ति में चमत्कार नहीं मानते। उनके मत से 
छेकानुप्रास वही होता है, जहां किसी वर्णसमूह की एक ही बार आवृत्ति हो और आवृत्ति 
स्वरूप से और क्रम से, दोनों प्रकार से होनी चाहिए। ऊपर दिए हुए उदाहरण में चारों 
वर्णों की आवृत्ति स्वरूप और क्रम दोनों ही प्रकार से है। 

वृत्यानुप्रास 


जहां पर एक ही वर्ण या अनेक वर्णो की क्रमानुसार अनेक बार आवृत्ति या 
समता हो वहां वृत्यानुप्रास होता है। इस अनुप्रास का नाम वृत्ति के आधार पर पड़ा 
है। वृत्तियां तीन हैं-उपनागरिका या मधुरा, कोमल और परुषा | उपनागरिका में मधुर 
वर्णो जैसे सानुनासिक, न, म आदि तथा ट, ठ, ड, ढ को छोड़कर अन्य वर्णों की आवृत्ति 
होती है। कोमला में य, र, ल, व वर्णों की आवृत्ति तथा अल्प समास होते हैं तथा 
परुषा में ओजपूर्ण वर्णों जैसे-ट, ठ, ड, ढ तथा संयुक्ताक्षरों की आवृत्ति होती है 
दशम ग्रंथ से वृत्यानप्रास के कुछ उदाहरण प्रस्तुत हैं- 


उपनागरिका वृत्ति 


रूप भरे रागु भरे सुंदर सुहाग भरे मृग और मिमोलन की मानो इह खानि है। 
मीन हीन कीने छीन लीने है विधूप रूप चित के चुराइवे को चोरन समान है। 
लोगों के उजागर है गुनन के गागर है, सुरति के सागर है सोभा के निधान है। 
साहिब की सीरी पड़े चेटक की चीरी अरी अली तेरे नैन रामचन्द्र के से वान है! 
(चरित्रोपाख्यान-12) 


कोमलावृत्ति 


जीव जीते जल मै थल मै पल ही पल मै सब थाप थपैगे।। 
(अकाल स्तुति-27) 

भारी भुजान के भूप भली विधि निआवत सीस न जात विचारे। 
(अकाल स्तुति-22) 


पुरुषावृत्ति 
खग खंड बिहंडं खल दल खंड अति रण मंड बर बंड।। 
भुज दंड अखंड तेज प्रचंड जोति अमंडं भानु प्रभं।। 
(विचित्र नाटक-2) 


कडक्कै कमाणं।। झणकै कृपाणं।। 
कडंकार छुट्दै ।। झणकार उटूठै।। 
(विचित्र नाटक-40) 

श्रुत्यनुप्रास 


यहां एक ही स्थान जैसे-कंठ, तालु, दन्त्य आदि से उच्चरित होने वाले वर्णो 
की समानता हो, यथा- 
घण घूंघर घंटण घोर सुर।। (विचित्र नाटक-56) 
दिढ़ दाढ़ कराल है सेत उघं।। 
जिह भाजत दुष्ट बिलोक जुधं।। (विचित्र नाटक-55) 


अन्त्यनुप्रास 


छंद के अन्तिम चरण में स्वर-व्यंजन की समता अन्त्यानुप्रास कहलाती है। इसके 
भेद सर्वान्त्य, समान्त्य, विषमान्त्य, समान्त्य विषमान्त्य तथा सम विषमान्त्य है जिनमें 
क्रमशः सभी चरणों में अन्त के वर्णों में समानता, समचरणों अर्थात्‌ दूसरे चौथे चरणों 
में अन्त के वर्णो में समानता, विषम अर्थात्‌ प्रथम, तृतीय आदि चरणों में अन्त के 
वर्णो में समानता तथा सम विषमों में अन्त्य की समानता पाई जाती है। 

दशम ग्रंथ में सभी प्रकार के अन्त्यानुप्रासों के प्रचुर उदाहरण उपलब्ध हैं। 
उदाहरणस्वरूप- 


सर्वान्त्यानुप्रास 


माते मतंग जरे जर संग अनूप उतंग सुरंग सवारे।। 

कोट तुरंग कुरंग से कूदत पउन के गउन को जात निवारे । । 

भारी भुजान के भूपमली विधि निआवत सीस न जात विचारे ।। 

एते भए तो कहा भए भूपित अन्त को नागे ही पाई पधारे।। 
(अकाल स्तुति-22) 


समा्त्यनुप्रास 


लुत्थ जुत्थ बित्थुर रही, रावण राम विरुद्ध।। 
हत्यो महोदर देखकर, हर अर फिऱ्यो सक्रद्ध ।। 
(रामावतार) 


विषमान्त्यनुप्रास 


देवन था पिउ राज मध कैटभ कौ मारिकै।। 
दीनो सकल समाज वैकुंठ गामी हरि भए।। 


(चंडी चरित्र, प्रथम-12) 

समविषमान्त्यनुप्रास 


जिन जीते संग्राम अनेका | सस्त्र अस्त्र धरि छाड न एका।। 
महासूर गुनवान महाना। मानत लोक सगल जिह आना।। 
(ज्ञानप्रवोध-242) 


लाटानुप्रास 


जहां पर शब्द और अर्थ एक ही रहते हैं, परन्तु अन्य पद के साथ अन्वय करते 
ही तात्पर्य या अभिप्राय भिन्न रूप से प्रकट होता है। उदाहरण- 


अखंड खंड खंड कै अडंड डंड दंड हैं।। 
अजीत जीत जीत कै विसेख राज मंड है।। 
(रामावतार-40) 


यमक 


जहां पर शब्द की अनेक बार भिन्न अर्था में आवृत्ति होती है वहां पर यमक 
अलंकार माना जाता है। यथा- 
हरि सो मुख है हरिती दुख है, अलकै हरिहार प्रभा हरनी है।। 
लोचन है हरि से सर से हरि से भरुटे हरि सी बरुनी है।। 
केहरि सो करिहा चलबो हरि पै हरि की हरिनी तरनी है।। 
है कर मै हरि पै हरि सो हरि रूप किए हरि की धरनी है।। 
(चंडी चरित्र प्रथम-88) 


इस पद में हरि शब्द का प्रयोग क्रमशः चन्द्रमा, नष्ट करना, शिव, चुराना, कमल, 
धनुष, बाण, सिंह, हाथी कामदेव, तलवार, सूर्य आदि अनेक अर्थो में हुआ है। इस 
पद में भंग और अभंग दोनों ही प्रकार के यमक के उदाहरण उपस्थित हैं। यमक का 
दूसरा उदाहरण रामावतार से प्रस्तुत है- 


नरेस संग कै दए।। प्रबीन बीन कै लए।। 
प्रबीन (प्रवीण) और बीन (चुनना)। 


श्लेष 
श्लेष शब्द और अर्थ दोनों ही प्रकार के अलंकारों में माना जाता है । जहां पर 

ऐसे शब्दों का प्रयोग हो जिनसे एक से अधिक अर्थ निकलते हों, वहां पर श्लेष अलंकार 
होता है।” श्लेष के विविध रूपों के अनेक उत्कृष्ट उदाहरण दशम्‌ ग्रंथ में उपलब्ध 
है। यथा- 


अभंग श्लेष 
काछन एक तहां मिल गई। सोआ चूक पुकारत भई।। 
(दत्तावतार-209) 
दत्त गुरु की खोज में निकले तो उन्हें एक काछिन पुकारती हुई मिली जो सोआ 
और चूक की तरकारी बेच रही थी और बार-बार उसे पुकार रही थी। दत्त ने सोआ 
चूक, जो सोया वह चूका, उपदेश के रुप में ग्रहण किया । और उस काछिन को अपना 
दसवां गुरु बना लिया। यहां सोआ चूक श्लेष है। 


सभंग श्लेष 


मांजार इह ठां इक आयो। तुमकौ हेरि अधिक डर पायो। 
(चरित्रोपाख्यान-115) 
पति की अनुपस्थिति में पली का यार उससे मिलने आया, इतने में पति वापस 
आ गया। उसे कुछ संदेह हुआ तो उसने पूछा-'कौन आया था? पली ने उत्तर दिया, 
'मांजार' । 
यहां मांजार के दो अर्थ है। बिलौटा और (मां-जार) मेरा यार। 


वीप्सा 


जहां प्रभाव सृष्टि के लिए शब्द दुहराए जाएं, वहां वीप्सा अलंकार होता है। उदाहरण- 
मेरो घनो हितु है तुम सो सखी अउर किसी नहि ग्वारिन माही।। 
तेरे खरे तुहि देखत हों बिन त्यै तुहि मूरत की परछाही।। 
यों कहि कान्ह गही बहियां चलियै हमसों वन मै सुख पाही ।। 
हहा चलु मेरी सौं मेरी सौं तेरी सौं तेरी सौं नाहीं जु नाहीं। 
(कृष्णावतार, 733) 

साज साज कै सबै सलाज वीर धावही।। 
जूझ जूझ कै मरै प्रलोक लोक पावही।। 
घइ धाइ कै हठी अधाइ धाइ झेलही।। 
मछेल पावना चलै अरेल वीर ठेलही।। 

(निःकलंकी अवतार, 384) 

अर्थालंकार में किसी शब्द विशेष के कारण चमत्कार नहीं रहता, वरनू उसके 
स्थान पर यदि समानार्थी दूसरा शब्द रख दिया जाए, तो भी अलंकार बना रहेगा, क्योंकि 
यह अलंकार चमत्कारगत होता है। वास्तव में ये अलंकार भाव या अर्थ प्रकाशन की 
भिन्न-भिन्न शैलियां हैं। ये अलंकार अनेक हैं, इनकी कोई निश्चित संख्या नहीं मानी 
जा सकती, विभिन्न विद्वानों ने अलग-अलग संख्याओं को स्वीकार किया है। अलंकार 
किसी प्रकार के चमत्कार पर आधारित रहते हैं। यह चमत्कार जिन आधारों पर 
आधारित रहता है वे हैं-साम्य, विरोध, क्रम या शृंखला, न्याय, कारण-कार्य संबंध, 
निषेध, गूढ़ार्थ, प्रतीति आदि। इन्हीं आधारों पर अलंकारों के विभिन्न वर्ग बनाए जा 
सकते हैं और इन वर्गो में विभिन्न अलंकार आते हैं।? 

दशम ग्रन्थ अलंकारों का अक्षय भंडार है। यदि कोई गोता लगा सके तो चाहे 
जितने अलंकार निकाल सकता है। अर्थालंकारों के सभी वर्गों साम्य मूलक, वैषम्य 
मूलक, क्रम या शृंखला मूलक, न्याय मूलक, कारण-कार्य संबंध मूलक, निषेध मूलक, 
गूढार्थ-प्रतीति मूलक आदि के अलंकार अपने भेदों-उपभेदों सहित असंख्य मात्रा में 
उपलव्ध हैं। प्रमुख अर्थालंकारों के कुछेक उदाहरण यहां प्रस्तुत है। 


उपमा 


उपमा गुरु गोविन्द सिंह का सर्वप्रिय अलंकार है। अलंकारों में उपमा का महत्त्व 
भी बहुत है वैसे तो उपमा की छटा उनकी सभी रचनाओं में दिखाई देती है, परन्तु 
चंडी चरित्र (उक्ति विलास) की पंक्ति-पंक्ति में फडका देने वाली जिन उपमाओं की 
योजना की गई है साहित्य में सामान्यतः उसके दर्शन नहीं होते। सादृश्यमूलक अलंकारों 
में अप्रस्तुत योजना के स्रोतों को स्थूल रूप से चार भागों में विभाजित किया जा सकता 
है-प्राकृतिक, सांसारिक, पौराणिक और आध्यात्मिक । चंडी चरित्र से ही इनके कुछ 
उदाहरण प्रस्तुत हैं । 


प्राकृतिक 


चंडी ने अपने खडे से दैत्य का सिर काट दिया जो दैत्य पुरी में इस तरह जा 
गिरा जैसे आंधी से खजूर के वृक्ष से छुहारा टूटकर गिरता है।* 

दुर्गा का भयानक रूप देखकर दैत्य इस तरह रण छोड़कर भाग रहे हैं जैसे तेज 
हवा के चलने से पीपल के पत्ते उड़ जाते हैं।“ 

युद्ध में चंडी का सिंह घायल हो गया | उसके शरीर से रक्‍त निकल रहा है, 
मानो गेरु के पहाड़ पर वर्षा हुई है और गेरु मिश्रित जल पृथ्वी पर आ रहा है।” 

दुर्गा की आज्ञा पाकर सभी शक्तियां उसमें इस तरह समा गई, जैसे सावन की 
उमगती हुई नदियां समुद्र में समा जाती हैं ॥* 

दत्यो की सेना चंडी पर छा जाने के लिए इस तरह चली जैसे टिडूडी दल सूर्य 
को ढकने के लिए चलता है।” 


सांसारिक 


चंडी का चक्र शत्रुओं के सिरों को इस प्रकार अदृश्य काटता और धड़ों को छूता 
जा रहा है जिस तरह नदी के तट पर से किसी लड़के द्वारा फेंकी हुई कंकरी पानी 
को छूती हुई चली जाती है।” 

चंडी ने दैत्य की ग्रीवा पकड़कर उसे धरती पर इस प्रकार पटक दिया जैसे 
धोबी नदी के किनारे कपड़े पटकता है।” 

चंडी के नेत्रों में क्रोध की ज्वाला बड़वानल की तरह बढ़ रही है, उसमें दानव 
दल इस प्रकार भस्म हो रहा है जैसे विष की धूनी से मक्खियां नष्ट हो जाती हैं ।” 

चंडी एक है परन्तु दैत्यों को वह सहस्रमुखी दिखाई दे रही है, मानो शीशमहल 
में एक मूर्ति की परछाई अनेक रूप होकर दिखाई दे रही हो ।“ 

अपने चारों ओर दैत्यों को देखकर चंडी के नेत्रं में क्रोध भर गया, अपने हाथों 
में कृपाण लेकर उसने शत्रुओं को गुलाब की पंखुडियों की तरह काट दिया । रक्‍त की 
एक बूंद चंडी के बदन पर पड़ गई, मानो सोने के मंदिर में लाल मणि जड़ दी गई हो! 


पौराणिक 


चंडी के बाण से दैत्य इस तरह पृथ्वी पर गिर पड़ा जिस तरह भरत के बाण 
से पर्वत सहित हनुमान पृथ्वी पर गिर पड़े थे।” 

चंडी का रूप देखकर दैत्य सेना इस तरह भागने लगी जैसे भीम के मुंह को 
रक्‍त से भरा देखकर कौरव सेना भागने लगी थी।“ 

दैत्य का मस्तक फाइकर रक्त की धारा ऊर्ध्वमुखी होकर इस तरह चली मानो 
शिव के तीसरे नेत्र की ज्योति ऊपर की ओर जा रही हो।” 

शुंभ को चंडी ने इस प्रकार अपने हाथों पर उठा लिया जैसे कृष्ण ने गोवर्धन 
पर्वत उठा लिया था।४ 

युद्ध भूमि में रक्त भरा हुआ है, मानो ब्रह्मा ने सात समुद्रों के निर्माण के पश्चात्‌ 

यह आठवां समुद्र बना दिया है।” 


आध्यात्मिक 


दैत्यो की प्रबल सेना को चंडी ने इस प्रकार भगा दिया जैसे हरि जाप पाप-ताप 
को दूर भगा देता है!" - 

चंडी ये युद्ध करने के लिए शुंभ और निशुंभ बड़ी तीव्रता से युद्ध भूमि में आए । 
धूल उड़ी और तिनके उनके पैरों में लगे, मानो अदृश्य संसार को जीतने के लिए तीव्रता 
की शिक्षा लेने के लिए मन उन तिनकों का रूप धारण करके आया है।” 
युद्ध भूमि में दैत्यं इस तरह भाग चले जिस तरह लोभ से अनेक गुण दूर चले 
जाते हैं।” | 


पूर्णोपमा 


उपमा के विभिन्न रूपों के कतिपय उदाहरण- 
चंड प्रचंड कुवंड करं गहि युद्ध करिउ न गने भट आने। 
मारदई सभ दैत चमूं तिह स्रउणत जंवूक ग्रिच्छ अघाने | । 
भाल भयानक देखि भवानी को दानव इउ रन छाड पराने। 
पउन के गउन के तेज प्रताप से पीपर के जिउ पात उडाने।। 
(चंडी चरित्र प्रथम-१34) 


लुप्तोपमा 


घंटा गदा त्रिसूल़ अस संख सरासन वान।। 
चक्र वक्र कर मै लिए जन ग्रीषम रित भान।। 
(चंडी चरित्र प्रथम-87) 


मालोपमा 


भान ते जिउ तम पउन ते जिउ घन मोरते जिउ फन तउ सकुचाने। 
सूर ते कातरु कूरते चातुरु सिंह ते सातुर एणि डराने।। 
सूमते जिउ जस विउगते जिउ रस पूत कपूत ते जिउ बंसु हाने।। 
धरम जिउ क्रुद्ध भरम सुबुद्धते चंडके जुद्धते दैत पराने।। 
(चंडी चरित्र प्रथम-146) 
अन्य प्रमुख अर्थालंकारों के कतिपय उदाहरण- 


रूपक 

रूपक में प्रस्तुत पर अप्रस्तुत का आरोप, तद्रूपता और अभेदता, दो प्रकार से 
होता है। आचार्या ने इनके अनेक भेद किए हैं। गुरु गोबिन्द सिंह ने सांग रूपक का 
प्रयोग बड़ी सफलता से किया है। निम्न पद में शुंभ और निशुंभ ने रणभूमि को किस 
प्रकार नदी में परिणिति कर दिया है, का सुन्दर उदाहरण प्रस्तुत है- 

बार सिवार भए तिह ठउर सुफेन जिउ छत्र फिरे तरता।। 

कर अंगुल का सफरी तलफै भुज काट भुजंग करे करता ।। 

हय नक्र धजा द्रम स्रउनत नीर में चक्र जिउ चक्र फिरे गरता।। 

तब सुंभ निसुंभ दुहूं मिलि दानव मार करी रन में सरता।। 
(चंडी चरित्र प्रथम-69) 


उस रण सरिता में मृत योद्धाओं के शिरों के बाल जाले हैं रथों के टूटे हुए 
छत्र फेन है, कटी हुई अंगुलियां मछलियों की तरह तड़प रही हैं, कटी हुई बाहें सांप 
हैं, घोड़े तेंदुए हैं, टूटे हुए ध्वज नदी में बहते हुए टूटे हुए वृक्ष हैं, रक्‍त-जल में रथों 
के पहिए जल में पड़ती हुई भंवर हैं। इस प्रकार शुंभ और निशुंभ दोनों दैत्यों ने मिलकर 
रणभूमि को नदी बना दिया है। 

रूपक के इस एक ही उदाहरण में अभेद और तद्रूप रूपक के भेद ढूंढे जा सकते 
हैं। 


उत्प्रेक्षा 


सौन्दर्य की अनुभूति की पराकाष्ठा में सीधी सादी भाषा में अभीष्ट प्रभाव की 
- अभिव्यक्ति नहीं होती तो कवि को कल्पना का आश्रय लेना पड़ता है और वह अपनी 
सूक्ष्म दृष्टि से अनेक उपमान खोज लाता है। जब इतने पर भी संतोष नहीं होता तो 
कल्पना द्वारा प्रस्तुत वस्तु के समान धर्म वाली वस्तुओं की सृष्टि कर उनसे उनका तादाल्य 
स्थापित करता है। इस प्रकार उठेक्षा के अनेक रूप उसकी रचना में आ जाते हैं। 
गुरु गोबिन्द सिंह की रचनाओं में उद्रेक्षा के सभी भेदों के पर्याप्त उदाहरण मिलते 
| 


वस्तु्ग्रेक्षा 


स्रोणत बिन्दु सो चंड प्रचंड सु जुद्ध करिउ रन मद्धि रुहेली।। 
पै पल मै दल मीज दइउ तिल ते जिम तेल निकालत तेली।। 
स्रउण परिउ धरनी पर च्चै रंगरेज की रैनी जिउ फुटके फैली ।। 
घाउ लसै तन दैत कियों जनु दीपक मद्धि फनूस की थैली ।। 
(चंडी चरित्र प्रथम-157) 


हेतूत्प्रेक्षा 


मीन मुरझाने कंज खंजन खिसाने, 
अलि फिरत दिवाने बन डोलै जित तितही।। 

El अउ कपोत विंव कोकला कलापी वन, 
लूटे फूटे फिरै मन चैन हूं न कितही।। 
दारम दरक गइउ पेख दसननि पांत, 
रूप को ही कांति जग फैल रही सित ही।। 
ऐसी गुन सागर उजागर सु नागर है, 
लीनो मन मेरो हरि नैन कोर चित ही।। 

(चंडी चरित्र प्रथम-89) 


फलोत्प्रेक्षा 


कोप भई वरचंड महा बहु जुद्ध करिउ रन मै बल धारी।। 

लै के कृपान महा बलवान पचारकै सुंभ के ऊपरी झारी।। 

सार सों सार की धार वजी झनकार उठी तिसते चिनगारी।। 

मानहु भादव माह की रैन लसै पट बीजन की चमकारी।। 
(चंडी चरित्र प्रथम-218) 


संदेह 
किधौ देव कंनिआं किधौ वासवी है।। 
किधौ जज्छनी किन्नरी नागनी है।। 
किधौ गन्धर्वी दैतजा देवता सी।। 
किधौ सूरजा सुध सोधी सुधासी।। 
(रामावतार-113) 
प्रतीप 
भेट भुजा भर अंक भले भरि नैन दोउ निरखे रघुराई।। 
गुंजत भ्रिंग कपोलन ऊपर नाग लवंग रहे लिवलाई।। 
कंज कुरंग कला निध केहरि कोकल हेर हिये हहराई।। 
बाल लखै छवि खाट परै नहि बाट चलै निरखे अधिकाई।। 
(रामावतार-154) 
उल्लेख 
कहूं, जटाधारी कहूं. कंठी धरे ब्रह्मचारी, 
कहूं. जोग साधी कहूं साधना करत हो। 

कहूं कान फारे कहूं. डंडी होइ पधारे, 

कहूं फूंक फूक पावन को पृथी पै धरत हो। 

कतहूं सिपाही हुइकै साधत सिलाहन कौ 

कहूं छत्री हुइकै अरि मारत मरत हो। 

कहूं भूम भार को उतारत महाराज, 

कहूं भब भूतन की भावना भरत हो।।5 111511 
(अकालस्तुति) 


अतिशयोक्ति 


फेर फिरे सभ जुद्ध के कारन लै करवारन क्रुद्ध हुइ धाए।। 

एक लै बान कमानन तान कै तूरन तेग तुरंत तुराए।। 

धूर उड़ी खुरर पून ते पथ ऊरध हुई रवि मंडल छाए।। 

मानहु फेर रचे विधि लोक धरा खट आठ अकास वनाए।। 
(चंडी चरित्र प्रथम-147) 


तुल्ययोगिता 


दीपक 


हरि पाइन पै तिह ठौर चली कवि स्याम कहै फुन मैन प्रभा।। 
जिह के नहि तुलि मदोदर है जिह तुल्लि त्रिया नहि इंद्र सभा।। 
जिह को मुख सुन्दर राजत है इह भांत लसै त्रिया वाकी अभा।। 
मनो चंद कुरंगन केहर कीर प्रभा को सभी धन याहि लभा।। 
(कृष्णावतार-696) 


बाज हनै गजराज हने नृपराज हने रणभूमि गिराए।। 

डोल गिरिउ गिरमेर रसातल देव अदेव सबै भहराए।। 

सातेउ सिंध सुकी सरता सब लोक अलोक सबै थहराए ।। 

चउक चके दृगपाल सबै किह पै कलकी कर कोप रिसाए।। 
(निहकलंकी अवतार-398) 


- दीपकावृत्ति 


धाइ भटि आइ रिस खाइ अस झारही।। 
सोर कर जोर सर तोर अर डारही।। 

प्रान तज पैन भजि भूप रन सोभही।। 
पेख छवि देख दुत नार सुर लोभही।। 
(निहकलंकी अवतार-382) 


प्रतिवस्पूमा 


छाजै महाजोत।। भानं मनो दांत ।। 
जगि संक तज दीन।। मिल बंदना कीन।। 
(निहकलंकी अवतार-563) 


अथन्तिरन्यास 


ताके पास चलै उठि कै कवि स्याम जोऊ सभ लोगन भोगी।। 
ताते रही हठ बैठ त्रिया उनको कछु जैगो न आपन खोगी।। 
जोवन को जु गुभान करै तिह जोवन की सु दसा इह होगी।। 
तो तजि कै सोऊ यों रमि है जिम कंध पै डार बघंबर जोगी।। 
(कृष्णावतार, पृ. 708) 


विनोक्ति 
मेघ परै कवहूं उघरे सखि छाइ लगै दुम की सुख दाई।। 
स्याम के संग फिरै सजनी रंग फूलन के हम वस्त्र वनाई।। 
खेलत क्रीड करै रस की इह अउसर कउ वरन्यो नहीं जाई।। 
स्याम सनै सुखदाइक थी रित स्याम बिना अति भी दुखदाई।। 
(कृष्णावतार, पृ. 873) 
परिकार 


कोऊ बताइ दैरे। चाहो सु आन लै रे।। 
जिन दिल हरा हमारा।। वह मन हरन कहां है।। 
(रामावतार, पृ. 660) 


जीते वजंग जालम।। कीने खतंग पररा ।। 
पुहपक विमान बैठे || सीता रवन कहां है।। 
(रामावतार, पृ. 663) 

अप्रस्तुत प्रशंसा 


विभावना 


आनन बिंब पर्‍ऱयो वसुधा पर, 
फैल रह्यो फिर हाथ न आयो।। 
बीच अकास निवास कियो तिन, 
ताहि तैं नाम मयंक कहायो ।। 
(रामावतार) 


मूक उचरै शास्त्र खट पिंग गिरन चढि जाइ।। 
अंध लखै बधरो सुने जो कालं कृपा कराइ ।।2।। 
(विचित्र नाटक, पृ.2) 


विशेषोक्ति 


एकावली 


विकल्प 


सामान्य 


तीरथ न्हान दइआ दम दान सु संजम नेम अनेक विसेखै।। 

बेद पुरान कतेब कुरान जिमीन जमान सवान के पेखे।। 

पउन अहार जतीजत धार सबै सु विचार -हजारक देखे।। 

श्री भगवान भजे बिन भूपति एक रती बिन एक न लेखे।। 
(अकालस्तुति, पृ. 24) 


कोप भई अरि दल विखै चंडी चक्र संभार।। . 
एक मारिकै द्वै कीए द्वै ते कीने चार।।421। 
(चंडीचरित्र प्रथम) 


धूम्र नैन घिर राज तट ऊचे करी पुकार । ।. 
कै बर सुंभ नृपाल को कै लर चंड संभार । ।95।। 
(चंडी चरित्र, प्रथम) 


सेत धरे सारी ब्रिषभान की कुमारी, 

जस ही की मनो वारी ऐसी रची है न को दई।। 
रंभा उरबसी अउर सची सु मंदोदरी पै, 

ऐसी प्रभा काकी जग बीच न कछू भई ।। 

मोतिन के हार गरे डार रुच सो सुधार, 

कान्हजू पै चली कवि स्याम रस के लई।। 

से तै साज चली सावरे की प्रीति काज, 

चांदनी में राधा मानो चांदनी सी है गई।। 

(कृष्णावतार, पृ. 538) 


भाविक 


जिते इन्द्र से चंद्र से होत आए।। 
तिप तिउ काल खापा न ते काल घाए।। 
जिते अउलीआ अम्वीआ गउस है हैं।। 
सभै काल के अन्त दाड़ा तलै हैं।। 2911 
(विचित्र नाटक) 


प्रत्यनीक 


करी है हकीकत मालूम खुद देवी सेती, 
लीआ महखासुर हमारा छीन धाम है।। 
कीजै सोई वात मात तुम कउ सुहात सभ, 
सेवकि कदीम तक आए तेरी साम है।। 
दीजै बाज देस हमै मेटिए कलेस लेस, 
कीजिऐ अभेस उनै बड़ो यह काम है।। 
कूकर को मारत न कोउ नाम लै कै ताहि, 
मारत है ताको लै के खावन्द को नाम है।। 
(चंडीचरित्र प्रथम, पृ. 22) 

तव बल ईहां न पर सके बरवा हना रिसाइ।। 
सालिन रस जिम बानीयो रोरन खात वनाइ।।1011 

; (विचित्र नाटक, अध्याय 10) 

विवृतोक्ति 


तो तन त्यागत ही सुन रे जड़ प्रेम बखान त्रिया भजि जै है।। 
पुत्र कलित्र सुमित्र सखा इह वेग निकारहु आयस दै है।। 
भौन भंडार घरा गड जेतक छाडत प्रान विगान कहै है।। 

चेत रे चेत अचेत महा पसु अंत की बार अकेलोई जै है।। 
(स्फुट सवैये 33) 


मिथ्याध्यवसित 


पूर्वरूप 


अनुज्ञा 


निरुक्ति 


पसचम सूर चढ़ै कबहूं अरु गंग बही उलटी जिय आवै।। 

जेठ के मास तुखार परे वन अउर बसंत समीर जरावै।। 

लोक हलै धअ को जल को थल हुई थल को कवहूं जलु जावै।। 
कंचन को नगु पख्खन धारि उडे खडगेस न पीठ दिखावै।। 
(कृष्णावतार, पृ. 1613) 


एक मूरति अनेक दरसन कीन रूप अनेक।। 
खेल खेल अखेल खेलन अंत को फिर एक।। 
(जापु, पृ. 81) 


दास को भाव धरे रहियो सुत मात सरूप सिया पहिचानो । । 

तात की तुल्लि सियापति कउ करि कै इह बात सही करिमानो ।। 

जेतक कानन के दुख है सभ सो सुख कै तन पै अनमानो।। 

राम के पाइ गहे रहियो वनकै घर को घर कै बनु जानो।। 
(रामावतार, पृ. 260) 


नारायण कच्छ मच्छ तिंदुआ कहत सभ, 
कउल नाग कउल जिह ताल मै रहतु है।। 
गोपीनाथ गूजर गुपाल सवै धेनचारी, 
रिखीकेस नाम कै महतं लहिअतु है।। 
माधव भंवर औ अरेरु को कन्हैया नाम, 
कंस को बधैया जम दूत कहिअतु है।। 
मूढ़ रूढ़ पीटत न गूढ़ता को भेद भावै, 
पूजत न ताहि जाके राखे रहिअतु है।।4।।741। 
(अकाल स्तुति) 

प्रतिज्ञा 


यों सुनिकै बतियां तिहकी हरिकोप क्यो हम युद्ध करेंगे ।। 

बान कमान गदा गहिकै दोऊ भ्रात सवै अरि सैन हरेगे।। 

सूर सिवादिक ते न भजै हनि है तुम कउ नहिं जूझ मरेंगे।। 

मेरु हलै सुख है निधि वारत ऊरन की छित ते न टरेंगे।। 
(कृष्णावतार, पृ. 1187) 


उदात्त 


सूरवीरा सजे घोर वाजे बजे भाज कता सुणे राम आए।। 

वाल माऱ्यो वली सिंध पाटूयो जिन्हे ताहि सौ वैरि कैसे रचाए।। 

व्याध जीत्यो जिने संभ माऱ्यो उनै राम अउतार सोई सुहाए।। 

दे मिलो जानकी वात है सिआन की चाम के दाम काहे चलाए।। 
(रामावतार, पृ. 380) 


रत्नावली 


भूम को भार उतार बड़े बड आछ वडी छवि पावहगे।। 

खलटार जुझार बरिआर हठी धनधोखन जिउ घहरावहगे । । 

कल नारद भूत पिसाच परी जै पत्र धरत्र सुनावहगे।। 

भल भाग भया इह संभल को हरिजू हरि मंदर आवहगे ।। 
(निहकलंकी अवतार, पृ. 152) 


वक्रोक्ति, प्रश्नोत्तर 


विज्ज छटा जिह नाम सखी को सोऊ ब्रिषभान सुता पहि आई।। 

आइकै सुन्दर ऐसे कह्यो सुन तूं री त्रिया ब्रिजनाथ बुलाई ।। 

को ब्रिजनाथ कह्यो ब्रिजनार सु को कन्हीया कह्यो कउन कन्हाई ।। 

खेलहु ताहि त्रिया संग लाल री को जिह के संग प्रीति लगाई ।। 
(कृष्णावतार, पृ. 681) 


असंगति 


मेरु हलिउ दहलिए सुरलोक दसो दिस भूधर भाजत भारी।। 
चालि परियो तिह चउदहिलोक मै ब्रह्म भइउ मनमै भ्रमभारी।। 

भ्रान्ति ` 


चिआन रहिउ न जटी सुफटी धरयो बलि कै रन मै किलकारी।। 
दैतन के बघि कारन को कर काल सी काली कृपान संभारी।। 
(चंडी चरित्र प्रथम, पृ. 166) 


छोर कै चील को रूप दयो त्रिया को अति सुंदरि रूप वनायो।। 

बाह उतारि कै कंधहि ते तिह कंध पटबर पीत धरायो।। 

सोरह हजार त्रिया सभ थी जह ठाढ तिनो इह रूप दिखायो ।। 

सो सकुची चित बीच सभै इह भांति लख्यो ब्रिज नाइक आयो।। 
(कृष्णावतार, पृ. 2032) 


विरोधाभास 


अन्योन्य 


छंद 


कहूं देवतान के दिवान में विराजमान, 

कहूं दानवान को गुमान मत देत हो।। 

कहूं इन्द्र राजा को मिलत इन्द्र पदवी सी, 

कहूं, इन्द्र पदवी छिपाइ छीन लेत हो।। 

कतहूं विचार अविचार को विचारत हो, 

कहूं निज नार पर नार के निकेत हो।। 

कहूं वेद रीति कहूं. तासिउं विपरीत, 

कहूं त्रिगुन अतीत कहूं. सुरगुन समेत हो।।311131। 
(अकालस्तुति) 


इह जग घुअरो धउल हरि किह के आयो काम।। 
रघुबर बिनु सीअ ना जिए सीअ बिन जिएऐ न राम।। 
(रामावतार, पृ. 848) 


ऋषियों ने छंद को वेदांग माना है, उसे वेदों का चरण कहा है- 


भारतीय छंद विधान के मूल है, स्वर और व्यंजन । स्वरों का संबंध मात्राओं से 
है और व्यंजनों का भाषा के आधारभूत ध्वनि समूह से । इन्हीं के अनुसार उनके मात्रिक 


“छंद : पादौ तु वेदस्य’ 

और वर्णिक दो भेद किए गए हैं । छंद प्रकृति की वाणी है और शायद आदि मानव 
की आदि अभिव्यक्ति का आदिम माध्यम है। छंद का अद्भुत आकर्षण सवके अनुभव 
की वस्तु है। मानव ही क्या, पशु-पक्षी और सांप तक भी इसकी लय पर मुग्ध हो 
जाते हैं। छंद ही संगीत की योनि है और छंद ही काव्य की जान है। छंद के कलेवर 
में गुम्फित भाव सहस्रों श्रोताओं को मन्त्र मुग्ध सा बना देता है। छंद का यह हृदयग्राही 
प्रभाव आज से नहीं अति प्राचीन काल से वरावर चला आ रहा है।” छंद किस प्रकार 
भावों को लययुक्‍त भाषा में व्यक्त करने में सहायक होते हैं, इसकी मनोवैज्ञानिक 
व्याख्या, डॉ. नगेन्द्र ने“ इस प्रकार की है- 

“साधारणतः हमारे रक्‍त की धारा एक विशेष समगति से बहती रहती है-यह 
समगति, जो हृदय की धड़कन और श्‍वास-प्रश्‍वास से नियमित आरोह-अवरोह में मूर्त 
होती रहती है, स्वभावतः लययुक्त है, क्योंकि नियमित आरोह-अवरोह ही तो लय है। 
भावोच्छवास की अवस्था में रक्‍त की गति तीव्र हो जाती है, हत्कंपन तथा श्वास के 
आरोह-अवरोह में भी उसी के अनुसार अन्तर पड़ जाता है-और इस प्रकार उस मूलगत 
समलय में विशिष्टता आ जाती है। वह लय स्थिर और मन्द न रहकर अव अस्थिर 
और तीव्र बन जाती है। यह विशिष्ट तथा इतनी सशक्त होती है कि इसका हम स्पष्ट 
अनुभव करते हैं। यही अपने आप शारीरिक क्रियाओं में (जैसे हाथ और पैर उछालना 
आदि में) व्यक्त हो जाती है-आरम्भ में नृत का जन्म इसी प्रकार हुआ, और इसी 
प्रकार कुछ दिनों वाद इसी आन्तरिक लय का भाषा पर आरोप कर मनुष्य ने सहज 
रूप में छंद का भी आविष्कार कर लिया-तभी वास्तविक कविता का जन्म हुआ और 
तभी छन्द का। साहित्य में जो विशेष रसों और विशेष छन्दों का सम्बन्ध स्थापित किया 
जाता, उसका भी आधार यही है। हमारे सभी भाव एक ही हत्कंपन पैदा नहीं 
करते-प्रत्येक भावोच्छ्वास एक विशेष प्रकार की हत्कंपन तथा श्वास के आरोह अवरोह 
को जन्म देता है। दूसरे शब्दों में उसकी अपनी एक विशेष आन्तरिक लय होती है, 
जो भाषा पर आरोपित होकर एक विशेष लय छंद को जन्म देती है। इसी कारण इस 
विशेष का छंद विशेष से एक आन्तरिक सम्बन्ध बना रहता है, यह सम्बन्ध छन्द के 
बाह्य रूप से होकर उसकी आन्तरिक लय से होता है।” 

लय के विषय में श्री लीलाधर गुप्त ने अपने पाश्चात्य साहित्यालोचन के सिद्धान्त 
ग्रंथ में लिखा है- 

“लय की उत्पत्ति अन्तर्वेग से है और अन्तर्वेग को उत्तेजित करने की उसमें विशेष 
क्षमता है। लय हमें हंसा सकती है, लय हमें रुला सकती है, लय हमें आकृष्ट कर 
सकती है, लय हमें उत्कृष्ट कर सकती है, लय हमें सुला सकती है, लय हमें जगा सकती 
है, लय हमें शान्त कर सकती है, लय हमें उन्मत्त कर सकती है, लय हमें संसार में 
अनुरक्त कर सकती है, लय हमें उदासीन कर सकती है, लय हमें हमारा सच्चा रूप 
दिखा सकती है, लय हमें ब्रह्म प्राप्ति की ओर उन्नत कर सकती है, लय हमारे शरीर 
में हरकत कर देती है, हम ताल देने लगते हैं, हम नाचने लगते हैं। लय हमारे हृदय, 

हमारे फेफड़े, हमारी नाड़ियों को प्रभावित कर देती है। लय के प्रभाव हेतु लय का 
विवेकपूर्ण प्रयोग होना चाहिए। भाव की जहां जैसी गति हो वहां वैसी ही लय होनी 
7 B 

क पद्य की लय पर उन्होंने अपने विचार व्यक्त करते हुए लिखा है-'पद्य की लय 
में एकरूपता और नियमितता होती है। उसमें लय और पद का ढांचा भी होता है। 
ऐसा व्यवस्थित और ढाचेदार पद ही छन्द होता है। छन्द का काव्यात्मक मूल्य और 
भी अधिक है। छन्द प्रवेक्षण (ऐंटीसीपेशन) की प्रवृत्ति को उत्तेजित करके शब्दों का 
एक-दूसरे से सम्बन्ध घनिष्ट कर देता है। छन्द विस्मय द्वारा चेतना को धीमा करके 
मोहन निद्रा सी ले आता है और सुविकारता, सूचकता और संवेदनशीलता की वृद्धि 
करता है। छन्द अपनी गति और ध्वनि से अर्थ प्रकाशन करता है। यदि अन्तर्वेग अति 
तीब्र हो, तो छन्द उसकी तीव्रता कम कर देता है और यदि अन्तर्वेग अति मन्द हो, 
तो छन्द उसको उत्कृष्ट कर देता है। छन्द कविता का वातावरण उपस्थित कर देता 
है, काव्यात्मक अनुभव को छन्द साधारण जीवन के रोगों से पृथक कर देता है। छन्द 
काव्यात्मक अनुभव की अभिव्यक्ति को स्थिर और परिभाषित कर देता है। छन्द कल्पना 
को प्रज्वलित कर कवि को ऐसी दृश्यमान और श्रोतव्य प्रतिमाएं प्रदान करता है, जिनमें 
उसके अनुभव की अभिव्यक्ति स्पष्ट और प्रेरक हो जाती है।” 


गुरु गोबिन्द सिंह की छन्दावली 


गुरु गोविन्द सिंह ने अपनी रचनाओं में मात्रिक और वार्णिक दोनों प्रकार के 
छन्दों का प्रचुर प्रयोग किया है। गुरु गोविन्द सिंह के पूर्ववर्ती दो महान कवियों, तुलसी 
और केशव ने अपनी रचनाओं में विविध छन्दों का प्रयोग किया था। केशव के संबंध 
में तो यह भी कहा जाता है कि हिन्दी के किसी कवि ने उतने छन्दों का प्रयोग नहीं 
किया जितना अकेले केशव ने, परन्तु दशम ग्रंथ का अध्ययन इस दिशा में हमारे सम्मुख 
उस कवि का उद्घाटन करता है जिसका छन्दों के सम्बन्ध में स्थान, गणना और प्रयोग, 
दोनों ही दृष्टियों से केशव से भी आगे हो जाता है। 

गुरु गोबिन्द सिंह की विभिन्न रचनाओं में जिन छन्दों का प्रयोग हुआ है उनकी 
नामावलि इस प्रकार है। 


जापु 


मात्रिक-छप्पय, मधुमार। 


वर्णिक-एकाक्षरी, चरपट, चाचरी, भगवती, भुजंग-प्रयात, रुआल, रसवाल, 
हरिबोलमना। र 

अकाल स्तुति 
मात्रिक-चौपाई, तोमर, त्रिभंगी, दोहा (दोहरा) पाधड़ी। 
वर्णिक-कवित्त, तोटक, नराज, लघु नराज, भुजंग प्रयात, रुआमल, सवैया। 


विचित्र नाटक (आत्मकथा) 
मात्रिक-अडिल्ल, चौपाई, छप्पय, त्रिभंगी, दोहा (दोहरा), पाधड़ी, मधुमार । 
वर्णिक-तोटक, नराज, भुजंग-प्रयात, रसवाल, सवैया । 


चंडी चरित्र (उक्ति विलास) 
मात्रिक-दोहा, पुनहा, सोरठा।. 
वर्णिक-कवित्त, तोटक, रेखता, सवैया। 


चंडी चरित्र (द्वितीय) 
मात्रिक-चौपाई, दोहा, मधुमार, विजै, संगीत मधुमार, सोरठा। 
वर्णिक-तोटका, नराज, नराज वृद्ध, वेली विद्रम, भुजंग प्रयात, मनोहर, रुआमल, 
रसावल, संगीत भुजंग प्रयात, संगीत पद्धटिका। 
ज्ञान प्रबोध 
मात्रिक-कलस, चौपाई, छप्पय, तोमर, त्रिभंगी, दोहा, पद्धरी। 
वर्णिक-कवित्त, तोटक, नराज, अर्द्ध नराज, नराज वृद्ध, वहिर तवील पस्यमी, 
भुजंग प्रयात, रुआमल, रसावल। 


रामावतार 

मात्रिक-चौपाई, कलस, गीतमालिती, चउबोला, छप्पय, त्रिभंगा, पद्धारि, बहड़ा, 
अमृत गति, मकरा, मोहिनी, विजै, सिरखंडी, सुखदा, संगीत छप्पय, सोरठा। 

वर्णिक-अकरा, अजबा, अनका, अनाद, अनूप नराज, अरुपा, अपूरब, अलका, 
(कुसुम विचित्र) अडूहा, भुजंग प्रयात, उगाथा, उगाध, उटंकण, कवित्त, कंठा भूषण, 
चाचरी, झूलना, झूला, तारका, तिलकडिया, तिलका, तोटक, त्रिगता, त्रिणणण, दोधक, 
नागसरुपनी, अर्द्ध नराज, नवनायक, विराज, भुजंगप्रयात, मधुर धुनि, मनोहर, रुआमल, 
रसावल, समानक, सवैया, सरस्वती, सुन्दरी, संगीत पाधिसटका, होहा। 


कृष्णावतार 
मात्रिक-अडिल, चौपाई, छप्पय, दोहा, पद, सोरठा। 
वर्णिक-कवित्त, झूलना, तोटक, सवैया। 

निःकलंको अवतार 

मात्रिक-अतिमालती, आभीर, अडिल (दूजा), एला, कुंडलिया, गाहड (दूजा) गीत 
मालिती, धत्ता, चतुष्पदी, चौपाई, तिलोकी, दोहा, नव पदी, पदमावती, पद्धरी, मधुमार, 
माधो, मोहन मारद, सिरखंडी, सुप्रिया, सोरठा, हरिगीता, हीर, हंसा । 

वर्णिक-असत्रा, अकवा, अजा, अनहद, अनूप, नराज, उद्भुज, किलका, कुमार 
ललित, कुलका, कृपानकृत, चाचरी, चामर, चंचला, तरनराज, तारक, तोटक, त्रिडका, 
नागसरूपनी, पाधिष्टका, पाधरी अर्द्ध, पंकज वाटिका, वानतुरंगम, विशेषक, बिराज, 
विधुप नराज, भगवती, भड़थुआ, भुजंग प्रयात, भवानी, मथान, मालती, रमान, रावणवाद, 
रसावल, समानका, सवैया, सुखदावृद्ध, सोमराजी, संगीत भुजंग प्रयात, हरिवोलमना। 


अन्य अवतार 

मात्रिक-अडिल, चौपाई, तोमर, त्रिभंगी, दोहा। 

वर्णिक-अनुभव, तोटक, दोधक, नराज अरध, बेली विद्रम, भुजंग प्रयात, मधुर 
धुनि रुआमल, रसावल। 


ब्रह्मावतार 
मात्रिक-चौपाई, तोमर, दोहा, पद्धरी, पाधरीअर्द्ध, मोहिनी, संगीत पाधड़ी। 
वर्णिक-असतर, उछला, कवित्त, दोधक, नराज, पाधरी अर्द्ध, भुजंग प्रयात, 
मेदक, रुआमल, सवैया, संजुता, हरिबोलमना। 


रुद्रावतार 

मात्रिक-चौपाई, छप्पय, तोमर, दोहरा, पद, पद्धरी, मधुमार, मोहन, मोहनी, 
संगीत, छप्पय। 

वर्णिक-अचकडा, अनूप, नराज, कुलका, कृपानकृत, चरपट, तारक, कवित्त, 
नराज, विचित्र पद, भगवती, भुजंगप्रयात, रुणझुण, रुआमल, रसावल, सवैया। 


शस्त्रनाममाला 


मात्रिक-अडिल, चौपाई, छन्द (तोमर), छन्द बड्डा (हरिगीतका), दोहा, सोरठा। 
वर्णिक-रुआमल। 


चरित्रोपाख्यान 
मात्रिक-अडिल, चोपाई, तोमर, दोहा, विजय, सोरठा। 
वर्णिक-कवित्त, तोटक, नराज, भुजंग, भुजंग प्रयात, रुआमल, सवैया। 

उपर्युक्त तालिका से यह स्पष्ट है कि गुरु गोविन्दसिंह ने अपनी रचनाओं में 
संस्कृत और प्राकृत, वर्णिक और मात्रिक सभी प्रकार के एक सौ से अधिक छन्दों का 
प्रयोग किया । ये सभी छंद उनकी विभिन्न रचनाओं में बिखरे हुए हैं। सम्पूर्ण दशम 
ग्रंथ में लगभग अठारह हजार छन्द हें । इनमें निम्न छन्द प्रमुख हैं जिनका प्रयोग तीन 


I टांगा 5 5555 
दोहा NN 3149 

५ संवेया = 2252 

व. अडिल 0 962 

5. भुजंग प्रयात................. 609 

6. रसावल................. 380 
7.00 ३० 317 
पदरी कत. 312 


8 
गुरु गोविन्द सिंह की कविता में वीरगाथाकालीन और रीतिकालीन प्रवृत्तियों का 
अद्भुत संयोग है, इसीलिए दशम्‌ ग्रन्थ में वीर काव्य के उपयुक्त चौपाई, दोहा, अडिल, 
पद्धरी आदि मात्रिक तथा रीतिकाल में बहुप्रचलित सवैया, भुजंग प्रयात, रसावल आदि 
वर्णिक छन्दों का प्रयोग हुआ है। 


छन्दों में गुरु गोबिन्द सिंह की मौलिकता 


गुरु गोविन्द सिंह अपने युग में प्रचलित हिन्दी की सभी काव्य शैलियों से पूरी 
तरह परिचित थे। वीरगाथाकालीन पद्धटिका शैली, भक्तिकालीन गेय पद शैली और 
रीतिकालीन सवैया-कवित्त शैली आदि सभी काव्य शैलियों का निर्वाह अद्भुत सफलता 
से उन्होंने अपनी रचनाओं में किया है। 

गुरु गोबिन्द सिंह ने छन्द और अलंकार के विषय में एक निश्‍चित नियम अपनाने 
का यत्न किया है। जहां छन्द वैविध्य है (चंडी चरित्र द्वितीय और रामावतार) वहां 
अलंकारों का प्रयोग अपेक्षाकृत कम है, जहां अलंकारो का प्रयोग प्रचुरता से हुआ है। 
[चंडी चरित्र (उक्ति विलास) और कृष्णावतार] वहां छन्द वैविध्य दृष्टिगत नहीं होता । 

गुरु गोविन्द सिंह छंद शास्त्र के पंडित थे। उन्होंने परम्परागत छन्दों का प्रयोग 
तो किया ही साथ ही छंद क्षेत्र में अनेक प्रयोग किए। मकरा छंद में उन्होंने फारसी 
शब्दावली से युक्‍त कुछ छंद रामावतार में लिखे हैं। भाई काहनसिंह ने मकरा छन्द 
का लक्षण, चार चरण, प्रति चरण 12 मात्राएं मानी हैं।” यह छन्द भिन्न तुकान्त है 
और अन्तिम अनुप्रास तीन प्रकार का है- 

1. प्रथम तीन चरण समान, चौथा भिन्न । 

2. प्रथम दो चरण समान, तीसरा-चौथा भिन्न। 

8. चारों चरणों का भिन्न तुकान्त। 
रामावतार में इस प्रकार के 14 छंद हैं, जिनमें तीनों उदाहरण उपलब्ध हैं- 


1. सिय ले सियेसि आए।। 
मंगल सुचार गाए।। 

आनन्द हिए बढाए।। 

शहरो अवध जहां से । 165511 
2. कोऊ बताइ दै रे।। 

चाहो सु आन लै रे।। 

जिन दिल हरा हमारा।। 

वह मन हरन कहां है । 1660 ।। 
3. जीते वजंग जालिम।। 
कीने खतंग पररा।। 

पुहपक बिबान वैठे।। 

सीता रमण कहां है।16671। 


इसी प्रकार चंडी चरित्र (उक्ति विलास) में एक कविता रेखता” में है- 


करी है हकीकत मालूम खुद देवी सेती, 

लीआ महिखासुर हमारा छीन धाम है। 

कीजै सोई मात बात तुमको सुहात सब, 

सेवक कदीम तक आए तेरी साम है।। 

दीजै बाज देस हमै मेटिए कलेस लेस, 

कीजिए अभेस उन्हें बड़ो यह काम है।। 

कूकर को मारत न कोऊ नाम लै कै ताहि, 
मारत है ताको लै कै खावन्द को नाम है।।११।। 


पंजाबी के छन्द सिरखंडी, जिसमें गुरु गोविन्द सिंह ने अपनी पंजाबी रचना 'चंडी 
दी वार” लिखी, का प्रयोग रामावतार और निःकलंकी अवतार में एक दो स्थानों पर 


हुआ है- 


जुट्टे वीर जुआरे धग्गां वज्जिआं ।। 
बज्जे नाद करारे दला मुसाहदा।। 
लुज्झे कारणयारे संधर सूरमे।। 
वुट्ठे जाणु हुरारे घणिअर कैबरी।। 
(रामावतार) 
बज्जे नाद सुरंगी धग्गा घोरिआ।। 
नच्चे जाण फिरंगी बज्जे घुंघवरू।। 

गदा त्रिसूल निखंगी झूलन वैरखां।। 
सावण जाण उमंगी घटा डरावणी ।। 
(निःकलंकी अवतार) 


यह माना जाता है कि विशेष छन्द, विशेष भाव या रस में प्रयुक्त होने पर मनोरम 
प्रतीत होता है । इसीलिए वीर, रौद्र और भयानक रसों के लिए छप्पय, नाराज, भुजंग 
प्रयात आदि शान्त, करुण, शृंगार रसों के लिए पद, कवित्त, सवैया, मालिनी आदि छन्दों 
का प्रयोग उपयुक्त माना गया है। 

गुरु गोविन्द सिंह की छन्द पद्धति में, परम्परा निर्वाह और नवीनता के प्रयोग, 
दोनों के ही दर्शन होते हैं। उन्होंने रामावतार, चंडी चरित्र (द्वितीय) के युद्ध प्रसंगों में 
वीरगाथाकालीन पद्धटिका शैली अपनाई है। और अकालस्तुति, कुष्णावतार के भक्ति-शृंगार 
आदि स्थलों पर भक्तिकालीन पद और रीतिकालीन कवित्त-सवैया शैली का अनुसरण 
किया है। इसके साथ ही गुरु गोविन्द सिंह ने अपने आपको किसी विशेष शैलीगत 
परंपरा से वांधा नहीं। रीतिकाल के कवियों का सर्वप्रिय छंद सवैया था। शृंगार चित्रों 
में इस छंद का प्रयोग उस युग के कवियों ने खूब किया। डॉ. नगेन्द्र के शब्दों 
में-“'अपनी लोच लचक के कारण यह छंद अनायास ही मधुर रसों का सहज माध्यम 
बन गया होगा। क्योंकि इसका लचीला स्वरपात भाव माधुर्य में एक निश्चित योग देता 
है।”? गुरु गोबिन्द सिंह ने इस छंद का प्रयोग परम्परागत श्रृंगार चित्रों के लिए तो 
किया ही है, साथ ही चंडी चरित्र (उक्ति विलास) और कृष्णावतार में युद्ध चित्रों के 
लिए इसका प्रचुर प्रयोग किया है। उस युग में केवल गुरु गोविन्द सिंह ने ही सवैये 
का प्रयोग युद्ध वर्णन के लिए किया हो ऐसी वात नहीं। उनके पूर्व भूषण ने अपने 
युद्ध वर्णन के लिए इसका प्रयोग किया था। परन्तु जिस विशाल मात्रा में और सफलता 
के साथ गुरु गोविन्द सिंह ने सवैये का प्रयोग वीर, रौद्र और भयानक रसों के लिए 
किया उतना उसके पूर्व एवं पश्चात्‌ के किसी कवि ने नहीं किया। उन्होंने वाईस सौ 
से अधिक सवैये लिखे जिनमें पन्द्रह सौ से अधिक का प्रयोग उक्त रसों की निष्पत्ति 
में हुआ। 
संगीत छंद 

छंद क्षेत्र में गुरु गोविन्द सिंह के प्रयोग की मौलिकता संगीत छंदों में दिखाई 
देती है। युद्ध में उत्साह वृद्धि के लिए विशेष प्रकार की ध्वनियों का बहुत महत्त्व है। 
युद्ध में ढोल, नगाड़ों तथा अन्य वाद्य यन्त्रो से विभिन्न ध्वनियों को उत्पन्न कर सैनिकों 
को प्रेरित किया जाता रहा है। गुरु गोबिन्द सिंह ने यह ध्वनि प्रयोग अपने युद्ध चित्रों 


में खूब किया है। वीर रस के उपयुक्त छंदों-छप्पय, नराज, पद्धटिका, पाधड़ी, बहड़, 
भुजंग प्रयात और मधुमार छंदों के उनके लक्षणों के अन्तर्गत उन्होंने संगीत ध्वनियां 

दीं, जो मृदंग के बोलों के उपयुक्त थीं। ऐसे छंदों में प्रयुक्त शब्दावली के अर्थ का 
* नहीं, केवल ध्वनि का ही महत्त्व होता है। 
संगीत छंदों के कुछेक उदाहरण देना समीचीन होगा- 


संगीत छप्पय 


कागड़दी कुप्यो कपि कटक, बागड़दी बाजन रण वज्जिआ। 

तागड़दी तेग झलहली, गागड़दी जोधा गल गज्जिया । 

सागड़दी सूर सामुहे, नागड़दी नारद मुनि नच्चयो । 

बागड़दी बीर वैताल बोले, आगड़दी आरण रंग रच्चयो । । 

संसागड़दी सुभट नच्चे समर फागड़दी फुंक फनियर करै। 

संसागड़दी सभटै सुंकड़े फणपति कण फिरि फिरि ध॑रै।। 
(रामावतार) 


संगीत नराज 
कड़ा कड़ी कृपाणयं।। जटा जुटी जुआणयं।। 
सु बीर जागड़द जगे।। लड़ाक लागड़दं पगे ।। 
(चंडी चरित्र, द्वितीय) 
संगीत पद्धटिका 


रागइदंग राम सेना सक्रुद्ध। जागड़दंग ज्वान जूझंत जुद्ध ।। 
नागड़दंग निशान नव सेनसाज। मागड़दंग मूढ़ मकराक्ष गाज ।। 
(रामावतार) 


संगीत पाधड़ी 


तागड़दंग ताल बाजत मुचंग। बीना सुवैण बंसी मृदंग। 
डफ ताल तुरी सहिनाई राग। बाजंत जान उपनत सुहाग । 120 
(ब्रह्मावतार, व्यास-मुनराजा) 


संगीत बहड़ 
सागड़दी सांग संग्रहैण, रागड़दी रण तुरी नचावहिं। 
झागड़दी झूम गिर भूमि, सागड़दी सुर पुरहि सिधावहिं।। 

अंगड़दी अंग है भंग, आगड़दी आहव महि डिग्गहिं। 
बागड़दी बीर बिकरार हो, सागड़दी सोणत तन भिग्गहिं।। 
(रामावतार) 


संगीत भुजंग प्रयात 


चागड़दंग चउये बागड़दंग बीरं।। 
भागड़दंग मारे तनं तिच्छ तीरं।। 
गागड़दंग गज्जे सु बज्जे गहीरै।। 
कागड़दंग कीवयांन कत्थे कथीरै।। 
(चंडी चरित्र, द्वितीय) 


भाषा 


भाषा की दृष्टि से गुरु गोविन्द सिंह का काव्य अन्य सिख गुरुओं की अपेक्षा 
कहीं अधिक महत्त्वपूर्ण है। भाषा के कलात्मक पक्ष की ओर पूर्ववर्ती सिख गुरुओं ने 
विशेष ध्यान नहीं दिया था, परन्तु इस दिशा में गुरु गोविन्द सिंह की सचेष्टता इसी 
दृष्टि से सिद्ध है कि अपने समय और वातावरण की तीन प्रमुख भाषाओं पर उनका 
समान अधिकार था। वे फारसी के विद्वान थे, जो उस युग की राज भाषा थी और 
राजकीय संदर्भ के सभी काम उस भाषा में होते थे। पंजाबी उनकी मातृभाषा थी। 
उनका अधिकांश शिष्य वर्ग पंजाबी भाषी प्रदेश से ही रहा होगा, परन्तु उनका शिष्य 
वर्ग अफगानिस्तान से लेकर महाराष्ट्र तक और सिंध से लेकर आसाम तक फैला हुआ 
था, इसलिए उन्होंने अपनी काव्य-रचना मुख्यतः ब्रजभाषा में की जो उस समय तक 
भारत के अधिकांश भाग की काव्य-भाषा बन चुकी थी। भक्ति काल तक की रचनाएं 
हमें भारत की विभिन्न क्षेत्रीय भाषाओं में होती दृष्टिगत होती है परन्तु रीतिकाल के 
आते-आते ब्रजभाषा का प्रभाव राजस्थान से बंगाल तक और पंजाब से केरल तक छा 
गया था। ब्रज प्रदेश से दूर के अनेक प्रान्तों में ब्रज भाषा की नियमित शिक्षा देने 
वाली अनेक पाठशालाएं स्थापित हो गई थीं और वहां के कवि अपनी क्षेत्रीय भाषाओं 
के साथ ही साथ ब्रजभाषा में भी रचनाएं करते थे। ब्रज से दूरस्थ क्षेत्रीय कवि ब्रजभूमि 
में रहकर नहीं, उसके साहित्यिक रूप का अध्ययन करके ही ब्रज भाषा का ज्ञान प्राप्त 
करते थे, इसकी पृष्टि आचार्य भिखारीदास के 'काव्य निर्णय” से होती है जिस में उन्होंने 
लिखा था कि ब्रजभाषा का ज्ञान प्राप्त करने के लिए ब्रजवास की आवश्यकता नहीं 
है, केवल उसके कवियों की बाणी का विधिवत अध्ययन कर लेने से ही काम चल 
सकता है- 

ब्रजभाषा हेतु ब्रज वास ही न अनुमान, 
ऐसे ऐसे कबिन्ह की बानी हूं से जानिए।। 


'कृष्णादतार' में गुरु गोबिन्द सिंह ने एक स्थान पर लिखा है- 


दशम कथा भागौत की, 
भाषा करी बनाइ ।* 


भागवत्‌ के दशम अध्याय को “भाषा” में लिखने का स्पष्ट अर्थ है 'जनभाषा' 
में लिखना । हिन्दी साहित्य के प्रथम दो विकास कालों में ब्रज भाषा” शब्द का प्रयोग 
नहीं मिलता। संस्कृत से जन भाषा की भिन्नता सूचित करने के लिए भाषा” शब्द 
का प्रयोग होता था। हिन्दी के प्राचीन कवियों ने जब-जब भाषा विशेष के अर्थ में 
इसका प्रयोग किया तब-तब उनका आशय जन-साधारण में प्रचलित उस बोली या 
विभाषा से रहा जो साहित्यिक भाषा की विशेषताओं से युक्‍त हो चुकी थी, जिसमें 
साहित्य रचना भी होती थी और जो सस्कृत से भिन्न थी। अतएव दसवीं शताव्दी से 
लेकर आज तक जिस स्थान और जिस समय में जो भाषा जनसाधारण में प्रचलित 
थी, उसी के लिए “भाषा” शब्द का प्रयोग किया गया।*' 


भाषा का स्वरूप 


गुरु गोबिन्द सिंह की भाषा में पूर्ववर्ती भाषाओं (संस्कृत, प्राकृत और अपभ्रंश) 
समकालीन देशी भाषाओं (पंजाबी, अवधी, खड़ी बोली) और समकालीन विदेशी भाषाओं 
(अरबी, फारसी और तुर्की) के शब्दों का बहुविध प्रयोग प्राप्त होता है। हिन्दी में प्रारम्भ 
से ही मिश्रित सी भाषा लिखने की परम्परा रही है। पृथ्वीराज रासो में उसकी भाषा 
के लिए यह श्लोक आया है- 


उक्ति धर्मविशालस्य राजनीति नवं रसाः। 
षड भाषा पुरानं च कुरानं कथितं मया।। 


धर्म, राजनीति, नव रस, पुराण और कुरान की ये उक्तियां षडू भाषा में कही 
गई है। आ. विश्वनाथ प्रसाद मिश्र ने 'षड्भाषा' पर विचार करते हुए लिखा 
है”--“संस्कृत-प्राकृत के वैयाकरणों ने संस्कृत के साथ अपभ्रंश सहित पांच प्राकृतों का 
` नाम लिया है। जिनमें से यदि अपभ्रंश को पृथक कर दें तो चार प्रसिद्ध प्राकृते बचती 
हैं-महाराष्ट्री, शौरसेनी, मागधी, पैशाची । रासो की रचना भारत के पश्चिमी अंचल में 
हुई। अतः 'मागधी' जो पूर्वी अंचल की प्राकृत है, उसमें प्रयुक्त नहीं हो सकती । अतः 
अपभ्रंश सहित केवल पांच ही भाषाएं रह जाती हैं। रासो के छठी भाषा के सम्बन्ध 
में अपना मत देते हुए उन्होंने लिखा है कि यह भाषा अरबी, फारसी या 'यूवन भाषा 

हो सकती है। ऐसे अनुमान का कारण श्लोक का कुरान शब्द भी है। 

आ. भिखारीदास ने अपने काव्य निर्णय” में इस बात की पुष्टि की है कि 
ब्रजभाषा में अनेक भाषाओं के शब्द मिल गए थे जिन्हें उसने आत्मसात्‌ कर लिया 
था। 

राजस्थान के कवि ब्रज (पिंगल) के साथ डिंगल का मेल किया करते थे। श्री 
स्वरूपदास अपनी 'पांडव-यशेंदु-चंद्रिका' में कहते हैं- 


पिंगल डिंगल संसकृत, सब समझन के काज।। 
मिश्रित सी भाषा कही क्षमा करहु कविराज ।। 


पंजाब में मिश्रित भाषा प्रयुक्त होने के प्रमाण हमें गुरु नानक तथा अन्य गुरुओं 
की रचनाओं में उपलब्ध होते हैं। सलोक सहसक्रिति तथा राग तिलंग शीर्षकों के 
अन्तगर्त इस प्रकार की मिश्रित भाषा के कुछ पद 'आदिग्रंथ' में संकलित हैं- 


पढ़ि पुस्तक संधिआ वादं। सिल पूजसि बगुल समाध॑।। 
मूखि झूठु विभूषन सारं | त्रैपाल तिहाल बिचारं।। 

गलि माला तिलक ललाटं। दोइ धोती बसत्र कपाटं।। 

जो जानसि ब्रह्मं करमं। सम फोकट निसचै करमं ।। 

कहु नानक निसचौ ध्यावै। विनु सतिगुर बाट न पावै।।11। 


जनमंत मरणं हरषंत सोतं भोगतं रोगं, 
ऊचंत नीचं नान्हा समूचं, 

राजंत मानं अभिमानंत हीनं, 

प्रविरति माणं वरतंति विनासनं । । 


यक अरज गुफतम पेसि तो दर गास कुन करतार। 

हका कबीर करीम तू बे ऐब परवदगार ।।1 ।। 

दुनीआ मुकामे फानी तहकीक दिल दानी। 

मम सर मूइ अजराईल गिरफतह दिल हेचि न दानी।।11। 


गुरु गोबिन्द सिंह का शब्द भंडार 


गुरु गोबिन्द सिंह की भाषा उपर्वर्णित मिश्रित भाषा की परम्परा का पालन करती 
है। उनका शब्द भंडार अनेक भाषाओं से अनायास और सायास लिए हुए शब्दों से 
मिलकर बना है। गुरु गोबिन्द सिंह का भाव पक्ष इतना प्रबल है कि सर्वत्र उपयुक्त 
और समर्थ शब्दावली का चयन बड़े स्वाभाविक रूप से किया हुआ ज्ञात होता है। 

उन्होंने अपने शब्द भंडार की पूर्ति के लिए बड़ी उदारता से काम लिया और 
अपनी भाषा का सम्पन्न बनाने के लिए पूर्ववर्ती तथा समकालीन भाषाओं के शब्दों 
और प्रयोगों को उन्मुक्त रूप से अपनाया। 

उनकी शब्दावली पर विभिन्न भाषाओं के प्रभाव की संक्षिप्त चर्चा प्रस्तुत है। 


संस्कृत के शब्द 


गुरु गोबिन्द सिंह की शब्दावली पर संस्कृत का प्रभाव सर्वत्र परिलक्षित होता 
है। उन्होंने संस्कृत का अध्ययन किया था तथा अपने शिष्यों को भी इस अध्ययन 
की ओर प्रेरित किया था। उनका अपने कुछ शिष्यों को संस्कृत के अध्ययन के लिए 
काशी भेजना इतिहास प्रसिद्ध है। संस्कृत के इन अध्येता शिष्यों को तब से एक विशिष्ट 
परम्परा ही बन गई, जिन्हें निर्मले’ कहा जाता है। अमृतसर, हरिद्वार और वाराणसी 
में आज भी उनके केन्द्र हैं, जिनमें संस्कृत का नियमित अध्ययन-अध्यापन होता है। 

गुरु गोविन्द सिंह ने अपनी रचनाओं में संस्कृत के तत्सम्‌, अर्द्धतत्सम्‌ और 
तद्भव, सभी प्रकार के शब्दों का प्रचुर प्रयोग किया है। 


तत्सम्‌ शब्द 


दशम ग्रंथ में अनेक छंद ऐसे हैं जिनमें संस्कृत के तत्सम्‌ शब्दों की भरमार है। 
उदाहरणस्वरूप- 
खग खंड बिहंडं खलं दल खंडं अति रण मंडं बरबंडं।। 
भुज दंड अखंड तेज प्रचंड जोति अमंडं भान प्रभं ।। 
सुख संतां करणं दुरमति दरणं किल बिख हरणं असि सरणं।। 
जै जै जग कारण सृस्ट उवारण मम प्रति पारण जै तेगं।। 
(द. ग्र. पृ. 39) 


ब तत्सम शब्दों से बहुल छंद उनकी स्तुतिपूर्ण अभिव्यक्तियों में अधिक देखे 
जाते हैं- 


करुणालय हैं।। अरिघालय हैं।। 
खल खंडन हैं।। महि मंडन हैं।। 
(जापु) 
प्रणवो आदि एककारा । । 
जल थल महिअल किउ पसारा ।। 


(अकाल स्तुति) 

नमो चक्र पाणं।। अभूत भयाणं । । 
नमो उग्र दाढ़ं।। महां गृस्ट गाढ़ं।। 


(विचित्र नाटक) 
नमो लोक लोकेश्वरं लोक नाधे।। 
सदैवं सदा सरव साथं अनाथे।। 
(ज्ञान प्रबोध) 
दीन दयाल कृपाल कृपाकर, 
आदि अजोन अजै अवनासी।। 
(स्फुट छंद) 


अर्द्ध तत्सम शब्द 


अर्द्ध तत्सम शब्दों का प्रयोग साधारणतः उच्चारण की सुविधा सरलता के लिए 
किया जाता है। कवि ने जहां कहीं तत्सम शब्दों के उच्चारण में किसी प्रकार की 
कठिनता देखी, अथवा जिनकी ध्वनि में कुछ कर्कशता या कठोरता जान पड़ी, उन्हें 
सरल रूप देकर काव्य भाषा के लिए उपयुक्त बना दिया। गुरु गोबिन्द सिंह के शब्द 
भंडार में सबसे अधिक संख्या ऐसे अर्द्ध तत्सम शब्दों की ही है। निम्नलिखित छन्दों 
में प्रयुक्त शब्द उनकी अर्द्ध तत्सम-रूप निर्माण की प्रवृत्ति का परिचय देते हैं- 


तीरथ न्हान दइआ दम दान सु संजम नेम अनेक विसेखे।। 

बेद पुरान कतेव कुरान जिमीन जमान सबान के पेखे।। 

पउन अहार जती जत धार सवै सुविचार हजारक देखे।। 

स्री भगवान भजे बिनु भूपति एक रती विनु एक न लेखे।। 
(अलंकार स्तुति) 


इस छंद में तीरथ (तीर्थ), न्हान (स्नान), संजम (संयम), नेम (नियम), बेद पुरान 
(वेद पुराण), पउन (पवन), जती (यति), विचार (विचार), आदि अनेक अद्ध तत्सम 
शब्द ब्रजभाषा की प्रवृत्ति के अनुरूप ही प्रयुक्त हुए हैं। इसी प्रकार निम्न छन्दों में- 


बिस्व को भरन हैं कि आपदा को हरन है, 
कि सुख को करन हैं कि तेज के प्रकाश हैं।। 
(अकाल स्तुति) 
दिउस निसा ससि सूर कै दीप सु, सृसरि रची पंच तत्त प्रकासा।। 
(चंडी चरित्र, प्रथम) 
अब मैं गनो बिसन अवतारा ।। 
जैसक धरयो सरूप मुरारा।। 

बिआकल होत धरन जब भारा ।। 
काल पुरख पहि करत पुकारा।। 


(विष्णु अवतार) 


बिस्व (विश्व), भरत (भरण), आपदा हरन (हरण), करन (करण), प्रकास (प्रकाश), 
दउस (दिवस), निसा (निशा), ससि (शशि), सूर (सूर्य), सृसटि (सृष्टि), तत्त (तत्त्व), 
बिसन (विष्णु), सरूप (स्वरूप), विआकल (व्याकुल), धरन (धरणि), पुरख (पुरुष), आदि 
असंख्य अर्द्ध तत्सम शब्द दशम ग्रंथ में ढूंढे जा सकते हैं। 


तद्भव शब्द 


तत्सम और अर्द्ध तत्सम शब्दों के अतिरिक्त गुरु गोबिन्दसिंह की भाषा में तदूभव 
शब्द प्रचुर मात्रा में मिलते हैं। तदभव शब्द संस्कृत से चलकर प्राकृत, अपभ्रंश आदि 
की प्रकृतियों के अनुसार परिवर्तित होते हुए नए रूप में ब्रज भाषा में पहुंचे थे । कुछेक 


शब्दों के उदाहरण यहां प्रस्तुत हैं- 


अंधकार 
अक्ष 
अग्नि 
कर्तन 
कृष्ण 
कार्य 


पाद 
प्रावृष 
पाषाण 
वचन 
राजिका 
रात्रि 
धर्म 
हदय 
उद्घाटन 


अंधआर 
अक्खि 
अग्गि 
कट्टन 
कन्ह 


पाय 
पाउस 
पाहाण 
बयन 
राइआ 
रात्ति 
धम्म 
हिअ 
उग्घाटन 

अंधिकार 
आंख 
आग 


कन्हाई 
काज 
काम 
काठ 
घाइ 
पंख 
पक 
पात 
पाउं 
पावस” 
पाहन** 
बैन” 
राई 100 
रात 
धरम!" 
हिय? 
उघडुना'* 

अंध्यारी* 
आंखि* [5 
अगनी* 
काटना* 
कान्हा 


89 
90 


91 


घाल” 


93 


पग* 


95 


पाव 


राति 101 


प्राकृत और अपभ्रंश के शब्द 


ऊपर जिन तदूभव शब्दों के उदाहरण दिए गए हैं वे संस्कृत से प्राकृत और 
अपभ्रंश में अपना रूप परिवर्तित करते हुए ब्रजभाषा में आए थे । गुरु गोविन्दसिंह की 
` भाषा में अनेक ऐसे शब्द भी मिलते हैं जो अपने प्राकृतिक और अपभ्रंश रूप में 
अपरिवर्तित थे। इस प्रकार के कुछ शब्दों के उदाहरण यहां प्रस्तुत हैं- 


गृह-घर : चाचरि खेल मनो घर आए।। 
(चरित्रोपाख्यान) 
केसरि-केहरि : काली अउ केहरि संगि लै- 
(चंडी चरित्र, प्रथम) 
गज-गय, गै : है गै पति दए रथ नाना।। 
(ज्ञान प्रबोध) 
क्षत्रिय-खत्री : खुले खग्ग खत्री अभूतं भयाण। 
(विचित्र नाटक) 
आयु-आव : जब आव की अउध निदान बनै। 
(चंडी चरित्र, प्रथम) 
यज्ञ-जग्ग : पसुमेध जग्ग कराइ...। 
(ज्ञान प्रबोध) 
ज्योति-जोत : जोत घटी मुख की तन की...। 
(चंडी चरित्र, प्रथम) 
चंद्र-चंद : मानहु चंद के मंडल मैं...। 
(चंडी चरित्र, प्रथम) 
यश-जस : जसु नाव चढै भवसागर तारै। 


(कृष्णावतार) 
हस्त-हत्थ : मिले हत्थ बक्खं महातेज तत्ते। 
(विचित्र नाटक) 
विद्युत-बिज्ज : विज्ज छटा जिह नाम सखी को है। 
(कृष्णावतार) 


इस प्रकार के अनेक शब्द दशम्‌ ग्रंथ में ढूंढे जा सकते हैं। गुरु गोबिन्द सिंह 
पंजाबी थे। पंजाबी भाषा की प्रवृत्ति प्राकृत और अपभ्रंश के रूपों को सुरक्षित रखने 
की है। आज भी पंजाबी में हाथ के लिए हत्य, कर्म के लिए कम्म और जन्मा के 
लिए जम्मिआ शब्द का प्रयोग होता है। गुरु गोबिन्द सिंह ने अपने युद्ध वर्णन में विशेष 
रूप से प्राकृत और अपभ्रंश के शब्दों का प्रयोग किया है। 

अरबी-फारसी के शब्द 


गुरु गोबिन्द सिंह फारसी के विद्वान्‌ थे । फारसी की उन्होंने विधिवत्‌ शिक्षा प्राप्त 
की थी । दशम ग्रंथ में औरंगजेब को लिखा हुआ उनका पत्र 'जफ्रनामा? तथा 'हिफायतें' 
जो फारसी भाषा में है, संग्रहीत हैं। अपनी ब्रजभाषा की रचनाओं में भी उन्होंने 
अरबी-फारसी शब्दों का मनचाहा प्रयोग किया है। स्थूल रूप से इन विदेशी शब्दों के 
प्रयोग को तीन भागों में विभाजित किया जा सकता है- 

1. अरबी-फारसी के वे तद्भव शब्द जो मुसलमानी शासन के प्रभाव और सम्पर्क 
के कारण देशी भाषाओं में आ मिले थे और भाषा के अंगभूत बन गए थे। उदाहरण 
स्वरूप निम्न छंद में 'शहंशाह' का देशी रूप 'साहानुसाहु' बड़े स्वाभाविक ढंग से आ 
गया है- 


अनुभउ प्रकास ।। निसदिन अनास।। 
आजानु बाहु।। साहान साहु।।881। (जापु) 


निम्न दो छंदों में प्रयुक्त 'सिफत' और 'अरदास' शब्द भी इसी कोटि के हैं- 


कहा बुद्धि प्रभु तुच्छ हमारी। बरनि सके महिमा जु तिहारी। 
हम न सकत करि सिफत तुमारी। आप लेहु तुम कथा सुधारी।। 
(विचित्र नाटक) 
स्रोणत बिंद दैंत इकु गइउ करी अरदास।। 
राज बुलावत सभा मैं बेग चलो तिह पास।। 
(चंडी चरित्र, प्रथम) 


2. अरबी-फारसी के वे शब्द जिनका प्रयोग सायास हुआ है। ऐसे स्थलों पर 
हिन्दी परिवेश में ही इन शब्दों की बहुलता दिखाई देती है। ऐसे उदाहरण जापु, 
१. कृष्णावतार, चरित्रोपाख्यान आदि रचनाओं में पर्याप्त मात्रा में उपलब्ध होते 

, यथा- 


कि सरबं कलीमै।। कि परमं फहीमै।। 
कि आकल अलामै।। कि साहिब कलामै | 1120 ।। 
(जापु) 
चित को चुराइ लीना।। जालिम फिराक दीना।। 
जिन दिल हरा हमारा।। वह गुल-चिहर कहां है।। 
` (रामावतार) 

3. तीसरी कोटि में इन शब्दों के प्रयोग की इतनी बहुलता दिखाई देती है कि 
मात्र छंद की दृष्टि से ही उनका परिवेश हिन्दी का रह जाता है अन्यथा वह फारसी 
को रचना ज्ञात होती है, यथा- 


रोशन जहान खूबी।। जाहिर कलीम हफतस्त । । 
आलम कुशाए जलवा ।। वह गुल-चिहर कहां है।। 
(रामावतार) 
गलीमुल सिकसते।। गरीबुल परसते।। 
विलंदुल मकानै।। जिमीकुल जमानै।।1221। 
(जापु) 
कृष्णावतार में कृष्ण से युद्ध करने जव काल यवन आया तो उसकी तैयारी का 
वर्णन सवैया छंद और फारसी की शब्दावली में हुआ है- 


जंग दराइद काल ज॑मन वगोइद कीम न फौज को शाहम।। 
वा मन जंग बुगो कुनव्या हरगिज' दिल मो न जरा कुनवाहम।। 
रोज मयां दुनीआं अफतावम स्याम शवे अदली सव शाहम।। 
कान्ह गुरैजी मकून तू विआ खुसमा तुक नेम जि जंग गुआहम ।। 
(द. ग्र., पृ. 497) 
फारसी शब्दों को लेकर कवि ने खिलवाड़ भी खूब की है। कवि कहीं फारसी 
शब्दों के साथ संस्कृत प्रत्यय या अनुस्वार लगा देता है तो कहीं संस्कृत शब्दों के साथ 
फारसी प्रत्यय जोड़ देता है, यथा- 
तेग से तेग", आसमान से आसमाणं'*, अनेक से अनेकुल'”, समस्त से 
समस्तुल'*, सदैव से सदैवल'”, सर्व से सरबुल'°, नमस्त से नमस्तुल'', अंगज से 
अंगजुल''? आदि। 


पंजाबी का प्रभाव 


गुरु गोबिन्द सिंह की मातृ-भाषा पंजाबी थी। उनकी पूर्व परम्परा, चारों ओर 
का वातावरण, अधिकांश शिष्यगण पंजावी ही थे और उनके जीवन का अधिकांश भाग 
पंजाब में ही व्यतीत हुआ था। पंजाबी भाषा पर उनका कितना अधिकार था, यह उनको 
पंजाबी रचनाओं के पढ़ने से ज्ञात हो जाता है। दशम ग्रंथ में उनकी एक पूर्ण रचना 
“चंडी दी वार” पंजाबी में है। इसके अतिरिक्त कुछ स्फुट छंद यत्र-तत्र उपलब्ध होते 
हैं। 

उनकी ब्रजभाषा की रचनाओं में कहीं-कहीं पंजाबी शब्द दिखाई देते हैं और 
कहीं-कहीं पंजाबी के. लोकप्रिय 'सिरखंडी छंद? में कुछ स्फुट रचनाएं दिखाई देती हैं। 

चंडी चरित्र (प्रथम) में एक स्थान पर पंजाबी शब्द खिलार (फैलाना) का प्रयोग हुआ 
हे- 


चक्र चलाइ गिराइ दइउ अरि भाजत दैत बडे बरबंडी।। 
भूत पिसाचनि मास अहार करै किलकार खिलार कै झंडी ।1115।। 


इसी प्रकार चंडी चरित्र प्रथम के प्रथम छंद में “किया” के पंजाबी रूप 'कीता” 
का अनुस्वार युक्‍त प्रयोग हुआ है- 


महिख दईत सूरयं।। बढियो सुलोह पूरयं ।। 
सु देवराज जीतयं।। त्रिलोक राज कीतयं । ।1।। 


कृष्णावतार में 'हमारा' के लिए पंजाबी शब्द 'साडा' या 'असाडा' का प्रयोग 
एक स्थान पर हुआ है- 


मेघन को पिख रूप भयानक, 
बहुत ड॑रै फुन जीउ असाडा | 136211] 


ज्ञान प्रबोध के तीन कवित्तों की भाषा में पंजाबी प्रवृत्ति का विशेष प्रभाव दृष्टिगत 
होता है। इन कवित्तों में कुनिंदा, दिहंदा गजंदा, चलिंदा, छलिंदा, सिहिंदा, सधिदाअविंदा, 
करिंदा, खुनिंदा, गलिंदा, गिरिंदा, सुखिंदा, मलिंदा, पुनिंदा, सुनिदा आदि अनेक ऐसे 
शब्दों का प्रयोग किया गया है।' 

रामावतार'*, निहकलंकी अवतार'* और चरित्रोपोख्यान'' आदि रचनाओं में 
ब्रजभाषा के मध्य कुछ विशुद्ध पंजाबी के छंद भी रख दिये गये है। 

पंजाबी भाषा की प्रवृत्ति अनेक शब्दों से हस्व स्वर का लोप करने की है। यदि 
किसी शब्द में दो हस्व स्वर हों तो उनमें से एक का लोप हो जाता है। इसलिए पंजाबी 
में जाति, शत्रु, प्रभु, रिप, रितु, भानु, परशुराम, स्तुति आदि शब्दों का उच्चारण जात, 
सत्र, प्रभ, रिपु, रित, भान, परसराम, उसतत के रूप में होता है। गुरु गोबिन्दसिंह के 
काव्य में जहां कहीं भी इन शब्दों का प्रयोग हुआ है वह अधिकतर पंजाबी की प्रवृत्ति 


के अनुसार ही हुआ है। 
यथा- 
जात पात न तात जाको मंत्र मात न मित्र (अकाल स्तुति) 
जिह सत्र मित्र दोउ एक सार (अकाल स्तुति) 
प्रभजू तो कह लाज हमारी (स्फुट छंद) 
चक्र बक्र कर मै लिए जन ग्रीषम रित भान (चंडी चरित्र, प्रथम) 
उसटि पुसटि गिरे कहूं रिप बाजीयं नहि एक (रुद्रावतार) 
निंद उसतत जउन के सभ सत्र मित्र न कोइ (स्फुट छंद) 

इसी प्रकार पंजाबी में 'या” का उच्चारण 'इआ” होता है। इस प्रवृत्ति के अनुसार 
आया, गया, भयानक, माया, दयालु, ज्ञानी, त्याग, संन्यास आदि का पंजाबी उच्चारण 
आइआ, गइआ, भइआनक, माइआ, दइआ, दिआल, गिआनी, सनिआस, तिआग के 
रूप 'में होता है। गुरु गोबिन्द सिंह की रचनाओं में इस प्रकार के शब्दों के दोनों प्रकार 
के रूप उपलब्ध हैं। यथा- 
दूख पाप तिन निकट न आइआ। (विचित्र नाटक) 


भाल भइआनक देखि भवानी को दानव इउ रन छाड पराने। (चंडी चरित्र, प्रथम) 
दीन दइआल दइआ निधि दोखन देखत है पर देत न हारे। (अकाल स्तुति) 


जेते बडे गिआनी तिनो जानी पै वरखानी नाहि। (अकाल स्तुति) 
अरु अउर जंजार जितो गृह के तुहि तिआग कहा चित ता मैं धरी ।(कुष्णावतार) 
रे मन ऐसो करि सनिआसा। (स्फुट छंद) 


शब्दों का बहुविध प्रयोग 


अनेक शब्दों के बहुविध प्रयोग का वैशिष्ट्य दशम ग्रंथ की रचनाओं में सर्वत्र 
दिखाई देता है। अपने इष्टदेव के लिए गुरु गोबिन्द सिंह ने जितने नये अभिधानों की 
रचना की, शायद ही किसी भक्त कवि ने की हो। परम्परा से आए हुए लगभग सभी 
संस्कृत, ब्रज और अरबी-फारसी के शब्दों का प्रयोग उन्होंने किया पर जैसे यह सम्पूर्ण 
शब्दावली उनके लिए पर्याप्त नहीं थी इसलिए उन्होंने सैकड़ों नये शब्दों का निर्माण 
कर डाला अथवा प्रचलित शब्दों को नये अर्थ दे डाले। उदाहरणस्वरूप असि (तलवार) 
से उन्होंने ईश्वर के लिए चार शब्द बनाए- 

1. असिपान', 2. असिधारी”*, 3. असिधुज'°, 4. असिकेतु'*। 

इसी प्रकार अनेक शस्त्रों के नामों को उन्होंने 'पाणि”, 'धारी' या 'केतु' जोड़कर 
ईश्वर का पर्याय बना दिया, यथा-खड्गपाणि, खड्गधारी, खड्गकेतु, शस्त्रपाणि, अस्त्रपाणि, 
सर्वलोह, महालोह, चक्रपाणि, धनुर्पाणि। 

कहीं-कहीं वे एक देशी और विदेशी शब्द की संधि स्थापित करते हैं। यथा- 


रुजूअल निधाने?” (सबका आश्रयदाता) 
कारन कुनिंदा'* (साधनों का दाता) 
करमं करीम? (कर्म में दयालु) 
अजबा कृत!” (विचित्र रूपधारी) 

अनुस्वार का प्रयोग 


गुरु गोबिन्द सिंह ने शब्दों के साथ अनुस्वार का व्यापक प्रयोग किया है। यह 
प्रयोग उनकी छंद प्रधान शैली में लिखे युद्ध चित्रण तथा ईश्वर के रूप गुण वर्णन में 
विशेष रूप से दृष्टिगत होता है। अनुस्वार का प्रयोग उन्होंने संस्कृत के तत्सम, अर्द्ध 
तत्सम और तद्भव शब्दों के साथ तो किया ही है, यह मोह उन्हें इतना अधिक है 
कि वे इसका प्रयोग अरबी-फारसी और पंजाबी शब्दों के साथ भी करते है। उदाहरणस्वरूप- 

तत्सम शब्द-अखंडं, अमंडं, प्रचंड, पाणं, कर्म, जन्मं, रूपं, धामं, मोहं, कृपालं, 
दयालं, कृपाणं, ज्वालं, करालं, न्यायं आदि। 

अर्द्ध तत्सम्‌ शब्द-अभेखं, जोगं, निरविकारं, निर्वाणं, थलयं, महेसं, पुरीअं, 
सरूपं, सूरं, बिसेखं, पुरानं, सातकेअं । 

तदूभव शब्द-अठामं, अजोहं, गेहं, कानं, जसं, माझं, मोचनं, झंडं, भविख्यं, 
सोहीअं, होथं, धारयं आदि। 

अरबी फारसी शब्द-आसमाणं, उमरायं, ख्याल, खानं, गुलाबं, तेगं, तीरं, तुफंगं, 
मुकामं, पातसाहं, साहब, हजूरं आदि। 

पंजाबी-कीतयं, सूरयं आदि। 

शब्दों के साथ अनुस्वार लगाने की यह प्रवृत्ति हिन्दी में बहुत पुरानी है। 
वीरगाथा-कालीन रचनाओं में यह प्रवृत्ति विशेष रूप से दृष्टिगत होती है। इस प्रवृत्ति 
पर अपना मत प्रकट करते हुए डॉ. हजारी प्रसाद द्विवेदी ने लिखा है'*- 

“रासो में अनुस्वार देकर छदोनिर्वाह की योजना बहुत अधिक मात्रा में है। रजंत 
भूषनं तनं अलक्क छुट्टयं मनं। पृ. १112-जैसे छदों में अकारण अनुस्वार ठूंसे गए 
हैं। एक कारण तो अनुस्वार देने का यह हो सकता है कि भाषा में संस्कृत की गमक 
आ जाए। परन्तु यह प्रवृत्ति सिर्फ इतने ही उद्देश्य से होती तो इतना विशाल रूप 
न धारण करती। वस्तुतः अपभ्रंशकाल में दो प्रकार से अनुस्वार जोड़ने के उदाहरण 
मिल जाते हैं-(1) मूल संस्कृत में उस पद में अनुस्वार रहा हो और छंद की पादपूर्ति 
के लिए उसकी आवश्यकता अनुभव की गई हो। परवर्ती हिन्दी में 'परंब्रह्म'-जैसे शब्दों 
में यही प्रवृत्ति है। प्राकृत पिंगल सूत्र के उदाहरणों में यह प्रवृत्ति पाई जाती है- 

ठवि सल्ल पहिल्लौ चमर हिहिल्लौ सल्लजुअं पुणु बहू ठिआ (पृ. 215) में 
'तल्लजुअं' का अनुस्वार 'सत्ययुग' में आए हुए संस्कृत अनुस्वार का अवशेष है। (2) 
छंद में एकाध मात्रा की कमी रह गई-हो और उसके लिए दित्ववाला विधान बहुत 
अच्छा नहीं दिख रहा हो जैसे 'णायं' (समान)-णायं तुम्बरि सज्जिउ (सं. रा. 53), परन्तु 
यह बात अपभ्रंश कवियों में बहुत अधिक प्रिय नहीं थी । संदेशरासक में 'अमियं झरणौ' 
(83) जैसे प्रयोगों को बहुत दूर तक नहीं घसीटा जा सकता। ये संस्कृत-ख-प्रत्यय परक 
शब्दों में (शुभंकर, प्रियंकर) के अनुकरण पर गढ़े गए जान पड़ते हैं। पु. प्र. के 
रासो-छप्पयों में एक जगह 'खयंकरु' (अगहु म गहि दाहिमओ) देव (रिपुराय सयंकरु) 

प्रयोग ही जो इसी प्रवृत्ति का द्योतक है ।? 
गुरु गोविन्द सिंह की भाषा में अनुस्वार देने की प्रवृत्ति का कारण भाषा में संस्कृत 
की गमक देने का ही अधिक मालूम होता है । 


मुहावरे और लोकोक्तियां 


मुहावरों, लोकोक्तियों और नीति वाक्यों की दृष्टि से दशम ग्रंथ की सबसे 
महत्त्वपूर्ण रचना चरित्रोपाख्यान है। इसका रचना-विधान लौकिक पृष्ठभूमि पर होने के 
कारण मुहावरों, लोकोक्तियों और युग की प्रचलित नीति मान्यताओं को इस रचना में 
वड़ा महत्त्वपूर्ण स्थान मिला है। अन्य रचनाओं में भी यत्र-तत्र ऐसे उदाहरण प्राप्त होते 
हें। कुछेक उदाहरण प्रस्तुत हैं- 


कुत्ते की मौत मरना- 


जो दासी सौ प्रेम पुरख उपजावई । । 
हो अन्त स्वानु की मृतु परै पछुतावई।। 
(चरित्रोपाख्यान) 
हिरन का शेर के मुंह में जाना- 
आयो है केहरि के मुख में मृग ऐसी कह्यो नृपतो सुनि पायो।। 
(कृप्णावतार) 
चमड़े का सिक्का चलाना- 
व्याध जीतयो जिने जंभ मारयो उनै राम अउतार सोई सुहाए।। 
दे मिलो जानकी वात है सिआन की चाम के दाम काहे चलाए।। 


(रामावतार) 
कान न देना- 
कछू न कान राखही। सुमारि मारि भाखही।। 
(विचित्र नाटक) 
नीच का संग- 
नीच संग कीजै नही सुन हो मीत कुमार ।। 
भेड पूछि भादौ नदी को गहि उतऱ्यो पार।। 
(चरित्रोपाख्यान) 
न छिपने वाली चीजें- 
इसक मुसक खांसी खुरक छिपत छपाए नाहिं।। 
अन्त प्रगट है जग रहहि स्रिस्टि सकल के मांहि।। 
(चरित्रोपाख्यान) 


धन को महत्ता- 

गुण 


धनि धनि धन को भाखीए जा का जगतु गुलाम ।। 
सभ निरखत याकौ फिरै सभ चल करत सलाम।। 


(विचित्र नाटक) 
टूटकर न जुड़ने वाली चीजें- 
सभ कछु टूटे जुरत है जान लेहु मन मित्त।। 
ए द्वै टूटे ना जुरहिं एकु सीस अरु चित्त।। 
(चरित्रोपाख्यान) 


नौकर और स्त्री के लिए एक ही सजा- 
चाकर की अरु नारि की एकै बड़ी सजाइ।। 
जिय ते कबहुं न मारियहि मन ते मिलहि भुलाइ।। 
(चरित्रोपाख्यान) 
मछली और विरहणी के वध का सरल उपाय- 
मछरी और बिरहीन के बध को कहा उपाइ।। 
जल पियते विछुराइयहि तनिक विखै मरि जाइ।। 
(चरित्रोपाख्यान) 
जो पाप से बच नहीं पाते- 
एक मदी दूजै तरुन तीजै अति धन धाम।। 
पाप करे बिन क्यों बचे, बचे वचावै राम।। 
(चरित्रोपाख्यान) 


जो कभी किसी के मित्र नहीं बनते- 
रीति न जानत प्रीति की पैसन की परतीत।। 
विच्छू, विसी, अरु बेसया कहौ कवन के मीत ।। 


(चरित्रोपाख्यान) 
स्वभाव की एकता- 


सिंघ, सापु, रस, पदुमिनी इनका इहै सुभाउ।। 
ज्यों ज्यों दुख गाढ़ो परै त्यों त्यों आगे पाउ।। 
(चरित्रोपाख्यान) 


गुरु गोबिन्द सिंह की भाषा में माधुर्य, ओज और प्रसाद तीनों ही प्रमुख गुण 
यथास्थान प्राप्त होते हैं। वैसे उनकी भाषा का मूल स्वर ओज है, परन्तु माधुर्य और 
प्रसाद गुणों से युक्त भाषा पर भी उनका उतना ही अधिकार था यह उनकी रचनाओं 


में बिखरे हुए अनेक उदाहरणों से स्पष्ट हो जाता है। 

माधुर्य 


माधुर्य का शब्दार्थ है मधुर होने की विशेषता, मिठास, रोचकता । काव्य गुण 
के प्रसंग में माधुर्य शव्द का अर्थ विभिन्न विद्वानों ने भिन्न-भिन्न रूपों में ग्रहण किया 
है, पर सभी मतों का विवेचन करने से यह स्पष्ट हो जाता है कि शब्द का अर्थ सरसता, 
शिष्टता एवं सुसंस्कृतता से ही है। माधुर्य गुण का संबंध चित्त को द्रवीभूत तथा 
आहादित करने से है,इसलिए उसकी स्थिति शृंगार, करुण और शान्त रस में मानी गई 
है। साहित्य दर्पणकार के मत से ट ठ ड ढ को छोड़कर क से लेकर म तक के वर्ण 
तथा मूर्धन्य वर्ण और अन्त्य वर्णों के प्रयोग से माधुर्य गुण का सम्पादन होता है। दशम 
ग्रंथ में मोहिनी अवतार, कृष्णावतार तथा चरित्रोपाख्यान में माधुर्य गुण के प्रचुर उदाहरण 
है। कृष्णावतार तथा चरित्रोपाख्यान में माधुर्य गुण के प्रचुर उदाहरण है। कृष्णावतार. 
में से बारह मासे का एक वियोग चित्र प्रस्तुत है- 


बीच शरद रुत के सजनी हम खेलत स्याम सों प्रीत लगाई।। 
आनन्द कै अति ही मन मैं तज कै सभ ही जिय की दुचिताई।। 
नारि समै ब्रिज कीन विखै मन की तज कै सभ संक कन्हाई।। 

ता संग सो सुखदाइक थी रित स्याम विना अब भी दुखदाई । 187711 


चंडी के रूप चित्रण का एक मधुर चित्र 'चंडी चरित्र (प्रथम)' में इस प्रकार 
है-मीन 
मुरझाने 'कंज खंजन खिसाने, 
अलि फिरत दिवाने बन डोलै जित तित ही।। 
कीर अउ कपोत बिंब कोकला कलापी वन, 
लूटे फूटै फिरे मन चैन हूं न कित ही।। 
दारम दरक गइओ पेख दसननि पांत, 
रूप ही कांत जग फैल रही सित ही।। 
ऐसी गुन सागर उजागर सुनागर है, 
लीनो मन मेरी हरि नैन कोर चित ही।1871। 
ओज 


ओज का शाब्दिक अर्थ है तेज, प्रताप, दीप्ति। काव्य के अन्तर्गत जो गुण सुनने 
वाले के मन में उत्साह, वीरता आवेश आदि जागृत करने की क्षमता रखता हो वह 
ओज कहलाता है। इसकी स्थिति वीर, वीभत्स और रौद्र रस में क्रमशः अधिक मानी 
गई है। इसके लिए वर्गो के आद्य और तृतीय वर्णो की संयुक्ताक्षरता, ट ठ ड ढ श 
ष आदि का प्रयोग, दीर्घ समास और उद्धतपद संघटना आवश्यक होती है। इस प्रकार 
ओज में उदात्त भाव तथा कर्कश, किलष्ट वर्ण संघटन और संयुक्ताक्षरों का प्रयोग होता है। 

गुरु गोविन्द सिंह के काव्य का मुख्य स्वर ओज ही है । न्यूनाधिक रूप से उनकी 
सभी रचनाओं में ओज गुण के उदाहरण प्राप्त होते हैं। विशेष रूप से विचित्र नाटक, 
चंडी चरित्र (द्वय), रामावतार, कृष्णावतार और निहकलंकी की अवतार में इसके 
उदाहरण उपलब्ध होते हैं। यथा- 


तवै वीर कोपं बिडालाच्छ नामं ।। 
सजे सस्त्र देहं चलो युद्ध धामं।। 
सिरं सिंध कै आन घाअं प्रहारं । । 
बली सिंघ सो हाथ सो मारि डारं । 122 । । 
(चंडी चरित्र, दितीय) 
जुट्टे वीरं। छुट्टे तीरं। ढुवकी ढालं। कोहे कालं ।। 
थके ढोलं। वंके बोलं। कच्छे सस्त्रं। अच्छे अस्त्रं । । 
झुम्मे सूरं। घुम्मे हूरं। चक्कै चारं। वक्के मारं।। 
भिद्धे बरमं। छिच्छे चरमं। तुट्टे खग्गं। उटूठे अग्गं । । 
(रामावतार) 


प्रसाद 


प्रसाद का शाब्दिक अर्थ है प्रसन्नता, खिल जाना या विकसित हो जाना | भरत 
के अनुसार जिसमें स्वच्छता, सरलता और सहजग्राह्ता हो, अर्थात्‌ सुनते ही अर्थ समझ 
में आ जाए, प्रसाद गुण कहलाता है। यह सभी रसों में व्याप्त है। 

अकाल स्तुति, विचित्र नाटक, स्फुट छंद आदि अनेक रचनाओं में यह गुण 
प्रचुरता से विद्यमासन है। यथा- 


प्रानी परम पुरख पग लागो।। 

सोवत कहा मोह निद्रा मै कबहुं सुचित है जागो ।।1 ।।रहाउ।। 

औरन कहा उपदेसत है पसु तोहि परबोध न लागो।। 

सिंचत कहा परे बिखियन कह कबहूं बिखै रस त्यागो।।1।। 

केवल करम भरम से चीनहु धरम करम अनुरागो ।। 

संग्रहु करो सदा सिमरन को परम पाप तजि भागो।।2।। 

जाते दूख पाप नहि भेटै काल जाल ते तागो।। 

जौ सुख चाहो सदा सभन को तौ हरि के रस पाग़ो।।3।। 
(द. ग्र., पृ. 710) 

ल्ल 0 


सन्दर्भ 


वटेकृष्ण-वीर रस का शास्त्रीय विवेचन-पृ. 17-181 

श्री विश्वनाथ प्रसाद मिश्र-हिन्दी साहित्य का अतीत-भाग 2, पू. 6951 
हिन्दी साहित्य का अत्नीत-भाग 2 पृ. 7001 

“भक्ति भावना” शीर्षक अध्याय में इस पर पृथक चर्चा की गई हैं। 
बजी मेर झुंकार थुक्के नगारे।। 

दुहू ओर ते बीर बकं बकारे।।18।। 


(द. ग्र. पृ. 61) 
छके लोक छंक।। मुखं मार बकं।। 
मुखं मुच्छ बंके।। भिरे छाड संकं।।१5।। 

(द. ग्र, पृ. 51) 
तुप्पक तड़ाक।। कैबरकड़ाक ।। 
सैहथी सड़ाक।। छौही छड़ाक।।१०।। (द. ग्र. पृ. 66) 
बजे डंक डमरू उठे नाद संखं।। (द. ग्र. पृ. 52) 
चबी चांवड़ी डाकनी डाक मारै।। 
कहूं. भैरवी भूत भैरों बकारे।। 
कहूं. बीर बैताल बंके बिहारं।। 
कहू भूत प्रेतं हसैं मास हारं।।5।। 

(द. ग्र. पृ. 50) 
लै करि बियाल सो बियाल बजावत सो उपमा कवि यो मन धारे।। 
मानो महा प्रैल बहै पउण सो आपसि मैं भिरहें गिर भारे।। 

(द. ग्र. पृ. 88) 
बांह कटी अध बीच ते मुंड सी सो उपमा कवि ने बरनी है।। 
आपसि मैं लरके सु मनो गिरते गिरी सरपकी दुई घरनी है।। 

(द. ग्र. पृ. 88) 
काली अउ केहरि संगि लै चंडि सु घेरे सबै बन जैसे दवा पै।। 

(द. ग्र. पृ. 91) 
चंडके बानन तेज प्रभाव ते दैत जरे वैसे ईट अवा पै।। 

(द. ग्र. पृ. 409) 
लाग गई तिहके मुख मैं बहि ख्रउन चल्यो उपमा ठहराई।। 
कोप की आग महा बढ़ि कै डढकै हियको मनो बाहर आई।। 

(द. ग्र. पृ. 409) 

21. 

28. 


24. 


25. 


मास निहारकै गुज्झ रडै चटसार पढ़ै जिमु बारक संथा । । 


चंड संभार तबैं बलुधार लहउ गहि नारि धरा पर मारिउ। 
जिउ धुबीआ सरता तट जाइकै लै पटको पट साथ पछारिउ।। 


सिर सब्रुन के पर चक्र परिउ छुट ऐसे बहिउ करि के बरका।। 
जनु खेलन को सरिता तट जाइ चलावत है छिछली लरका।। 


तब घेरि लई चहुं ओर ते दैतन इउ उपमा उजी मन मैं। 
मनते तन तेजु चलिउ जगमात को दामन जान चलै धन मैं।। 


सक्र कमान के बान लगे सर फोरु लसै अरिके उर ऐसे।। 
मानो पहार करार मैं चोंच पसार रहे सिसु सारक जैसे। 


घाइल कै तन केहरि तैं बहि स्रउन समूह धरान परिउ है।। 
सो उपमा कवि ते बरनी मन की हरनी तिह नाउ धरउ है।। 
गेरु नगं पर कै बरखा धरनी परि मानहु रंग ढरिउ है।। 


मारहो मार पुकार हकार कै चंडि प्रचाडि कै सामुहि धाई।। 
मानहु सीस महल के बीच सु मूरति एक अनेक सी झाई।। 


जाह लगी तिहके मुख मै बहिस्रउन परिउ अति ही छवि कीनी। 
मानहु सिंगलदीप की नार गरे मै तंबोल की पीक नवीनी।। 


श्री रघुराज सरासन लै रिस ठान घनी रन बान प्रहारे।। 
बीरन मार दुसार गए सर अंबर ते बरसे जन भारे।। 

बाज गजी रथ साज गिरे घर पत्र अनेक स_कउन गनावै।। 
फागन पउन प्रचंड बहे बन पत्रन ते जन पत्र उडाने।। 


घाइल गिरे सु मानो महा मतवारे है कै, 
सोए रूमी तले लाल डार के अतल में।। 


सीस कटे भट ठाढे रहे, इक स्रोण उठ्यो छबि स्याम उचारे। 
बीरन को मनो बाग बिखै जन छूटते है सु अनेक फुहारे। 

. 77) 


. 78) 


. 78) 


. 80) 


. 89) 


. 90) 


. 94) 


(द. ग्र. पृ. 287) 


(द. ग्र. पृ. 424) 


(द. ग्र. पू. 545) 


26. 


27. 


29. 


30. 


46. 


धन्य जियो तिहको जग मै मुख ते हरि चित्त में जुद्ध बिचारे ।। 
देह अनित्य न नित्य रहै, जसु नाव चढ़े भव सागर तारै।। 
धीरज धाम बनाह इहै तन बुद्धि सु दीपक जिउ उजीआरे।। 
गिआनि की बढ़नी मनहु हाथ लै कातरता कुत कात बुहारै।। 


देउ बिना निकरं नहि चीर कहयो हसि कान्ह सुनो तुम प्यारी।। 
सीत सहो जल में तुम नाहिक बाहरि आवहु गोरी अउ कारी।। 


जोर प्रनाम करो हमको कर बाहर है जल ते ततकाला।। 
कान्ह कही हसिकै मुखि ते करहो नहि ढील देउ पट हाला।। 


न विना विप्रलम्भेन संयोगः पुष्टि मुश्नुते। 

कषायिते हि वस्त्रादौ मयानरागो विवर्धतः (साहित्य दर्पण) 

उधौ, विरही प्रेम करे, 

ज्यों बिन पुट पट गहै न रंगहि, पुट गहि रसहि परै। 

जो आवो घट दहत अनल तनु तौ पुनि अमिय भरै। (भ्रमरगीत सार) 
स्नेहानाहुः किमपि विरहे ध्वंसनस्ते त्वयोगा- 

दिष्टे वस्तुन्युपचिरतरसा प्रेम राशि भवन्ति। (मेघदूत) 

जायसी ग्रन्थावली, पृ. 87। 

द. ग्र., पृ. 3601 

वही, पृ. 3741 

वही। 

वही, पृ. 8771 

वही। 

वही, पृ. 801 

वही, पृ. 881 । 

डॉ. रामचन्द्र शुक्ल-जायसी ग्रंथावली, पृ. 431 

हिन्दी साहित्य कोश-पृ. 707। 

हिन्दी साहित्य का अतीत-पृ. 694 । 

'विस्मयश्चित्तविस्तारः पदार्थातिशयादिभिः'-सरस्वतीकठाभरण। 

'चमत्कारश्चित्तविस्ताररूपो विस्मयापरपर्यायः'-साहित्यदर्पण। 

“शान्तोऽपि नवमो रस'- 

मम्मट-काव्य प्रकाश । 

भूषण-पं. विश्वनाथ प्रसाद मिश्र, पृ. 1। 


(द. ग्र. पृ. 570) 


(द. ग्र., पृ. 286) 


(वही, पृ. 287) 

काव्यशोभा करान धर्मानलंकारन प्रचक्षते (काव्यादर्श) 
अंगी करोति यः काव्यं शब्दार्थाविनलंकृती । 
असौ न मन्यते कस्मादनुष्णमनलंकृती। 
राज साज हम पर जब आयो। 
जथा सकत तब धरम चलायो।। 
(द. ग्र., पृ. 60) 

आवृत्ति बर्न अनेक की, दोइ दोइ जब होइ।। 
है छेकानुप्रास सो समता, बिन हूं सोइ। 1199 ।। 

(महाराजा जसवंतसिंह कृत भाषा भूषण) 
काव्य शास्त्र-डॉ. भगीरथ मिश्र, पृ. 162। 
दोय तीन अरु भांति बहु आनत जामे अर्थ।। 
इलेष नाम तासो कहत, जिनकी बुद्धि समर्थ।। (केशवदास-कवि प्रिया) 
काव्य शास्त्र-डॉ. भगीरथ मिश्र, पृ. 1671 
भूषण सब भूपननि में, उपमहिं उत्तम चाहि। 
धाते उपमहिं आदि दे, बरनत सकल निबाहि।। (भूषण) 
हरि चंड लइउ बरि के कर ते अरु मुंड कटिउ असुरं पुरभा।। 
मानो आंधी बहे धरनी पर छूट खजूर ते टूट परिउ खुरभा । 199 । 
भाल भयानक देखिए भवानी को दानव इउ रन छाड पराने।। 
पउन के गउन के तेज प्रताप ते पीपर के जिउ पात उडाने।।1341। 
गेरु नग पर कै बरखा धरनी परि मानहु रंग ढरिउ है । 1156 1। 
आइस पाइ सभे सकती चलि कै तहा चंड प्रचंड पै आई।। 
मानहु साबन मास नदी कलि कै जल रास मै आन समाई । 11841 । 
ऐसे चले दानो रवि मंडल छपाने मानो, 
सलभ उड़ाने पुंज पंखन सुधार कै।।2101। 
सिर सत्रनि के पर चक्र परिउ छुट ऐसे बहिउ करिके बरका ।। 
जनु खेलन को सरिता तट जाइ चलावत है छिछली लरका।। 
चंड संभार तबैं बलुधार लहउ गहि नारि धरा पर मारिउ। 
जिउ धुबीआ सरता तट जाइकै लै परको पट साथ पछारिउ | 184 ।। 
सभु छार भइउ दलु दानव को जिमु धूम हलाहल की मखीआं | 1101 । । 
मानहु सीस महल के बीच सु मूरति एक अनेक सी झाई।।1591। 
पेख दसो दिस ते बहु दानव चंड प्रचंड तची अखीआं ।। 
तब लैके कृपान जु काट दए अरि फूल गुलाब की जिउ पखीआं।। 
स्रउन की छींट परी तन चंड कै सो उपमा कवि ने लखीआ।। 
जनु कंचन मंदर मै जरीआ जरि लाल मनी जु बना रखीआ।11641। 

आवत पेखि कै चंड कुवंड ते वान लगिउ तन मूरछ पारिउ।। 

राम के भ्रात ने जिउ हनुमान को सैल समेत धरा पर डारिउ 1115511 

भाज गई धुजनी डरि कै कबि कउ कहै तिह की छवि कसे ।। 

भीम को स्रउन भरिउ मुख देखि कै छाडि चले रन कौरउ जैसे | 1180 ।। 

स्रउन की धारा चली पत ऊरध सो उपमा सु भई कहु कैसे ।। 

मानो महेस के तीसरे नैन की जोत उदोत भई खुल तैसे।।19311 

चंड लइउ करि सुंभ उठाइ कहिउ कबि ने मुख ते जमु ऐसै।। 

रच्छफ गोधिन के हित कान्ह उठाइ लइउ गिर गोधन जैसे।।21911 

म्न समूहि परिउ तिह ठउर तहां कवि के जस इउ मन चीनो।। 

सातहूं सागर को रचिकै बिधि आठवो सिंध करिउ है नवीनो । 128911 

सकल प्रबल दल दैत को चंडी दइउ भजाइ।। 

पाप-ताप हरि जाप ते जैसे जाति पराइ 1114511 

धूर उडी तब ता छिन मै तिह को कन ता पग सो लपटाए।। 

ठउर अडीठ के जै करबे करि तेज मनो मन सीखन आए।11771। 

दैत चले तजि खेत इउ जैसे बड़े गुन लोभ ते जात पराई । 1224 1। 

हिन्दी छन्द प्रकाश-श्री रघुनन्दन शास्त्री, पृ. 29 । 

देव और उनकी कविता-पृ. 235 । 

पाशच्रात्य साहित्यालोचन के सिद्धान्त, पृ. 227 । 

पाश्चात्य साहित्यालोचन के सिद्धान्त-पृ. 2281 

गुरु छंद दिवाकर, पृ. 282-283 

शेरानी के अनुसार जहां खुसरु ने ईरानी और भारतीय छंद शास्त्र के समन्वय से अनेक नई 
चीजें तैयार की वहां उन्होंने रेखता का भी आविष्कार किया, जिसमें फारसी ख्याल हिन्दी के 
मुताबिक हों और जिसमें दोनों जवानों के सरुद एक राग और एक ताल में बंधे हों उसकी 
रेखता कहते हैं इस प्रकार रेखता छंद या गीत की एक नई शैली थी, जिसमें फारसी और हिन्दी 
मिसरे ताल और राग के एतबार से छंद होते थे, यथा- 

‘जहाल मस्की मकुन लगाफुल दुराय नैना बनाय बतिया' (खुसरू) 

देव और उनकी कविता, पृ. १40 । 

द. ग्र., पृ. 5701 

डॉ. प्रेमनारायण टंडन-सूर की भाषा, पृ. 81 । 

हिन्दी साहित्य का अतीत (प्रथम भाग), पृ. 65-661 

भाषा ब्रज भाषा रुचिर, कहै सुकवि सब कोइ। 

मिलै संसकृत पारसिहु, पै अति प्रगट जु होइ। 

ब्रज मागधी मिलै अमर नाग जमन भाषानि। 

सहज पारसीहू मिलै षट विधि कबित बखानि।। 

चांदिनी राति रहि छकि कै दीजिए हरि होवन रेन अंध्यारी। 
(कृष्णावतार) 
ब्रषभान सुता पिखि ग्वारन कौ निरहाइ कै नीचे रही अंखियां। 
(कृष्णावतार) 
खाडव जारन को अगनी तिह पारथ के जनु मेघ बिडारे। 
(चंडी चरित्र-प्रथम) 
काट कै दामन छेद कै भेद कै सिंधुर की करि भिन्न अंबारी।। 
(चंडी चरित्र, प्रथम) 
बासुर रैनन चैन कहूं. छिन मंधर मास अयो न कन्हाई। 
(कृष्णावतार) 
हम इह काज जगत मो आए। धरम हेत गुरु देव पठाए।। 
(विचित्र नाटक) 
झे सु एकु नामयं। जु काम सरव ठामयं।। 
(विचित्र नाटक) 


तिन कठगढ़ नब रस पर बांधो। तीर तुफंग नरेसन सांधो । ।2 
(विचित्र नाटक) 
चुभी चिंच चरमं कछू घाइ न आयं।। 
(विचित्र नाटक) 
हर धिआनु छुटिउ धुनि कौ सुनिकै पुनि टूटि खगेस गई पखीआं।। 
(चंडी चरित्र, प्रथम) 
धाबत घोरन की पग की रज छाइ लए रवि सी छबि पाई। 
(कृष्णावतार) 
पउन के गउन के तेज प्रताप ते पीपर के जिउ पात उडाने । । 
(चंडी चरित्र, प्रथम) 
एकै पांव पतारह छूआ। दूसर पांव गगन लउ हूआ।। 
(वामन अवतार) 
अंत भई रुत ग्रीष्म की तरु पावस आइ गई सुखदाई। 


(कृष्णावतार) 
पाहन के असथालय को सिर नआइ फिऱ्यो कुछ हाथ न आयो। 
(स्फुट छंद) 
यो जब बैन सुने अर के तब स्री रघुबीर बली बलकाने। 
(रामावतार) 
धाइ कह्यो, रघुराइ भिए तिह। जैस त्रिलाज कहै न कोऊ किह। 
(रामावतार) 

101. चांदनी राति रही छकि कै दीजिऐ हरि होवन रेन अंध्यारी। 


(कृष्णावतार) 

102. धरम चलावन संत उबारन। दुस्ट सभन को मूल उपारन। 
(विचित्र नाटक) 

108. अउ सव रिद्धन सिद्धन पै हमरो नहि नैकु हीया ललचावै। 
(कृष्णावतार) 


104, आंख उधार लखै कहा मुनि सरप देखि डरान। 
पु (ज्ञान प्रबोध) 
105. जै जै जग कारण सृस्टि उबारण, मम प्रति पारण जै तेगं।। 


(विचित्र नाटक) 
106. दिशा विदिसायं जिमी आसमाणं।। 
(विचित्र नाटक) 
107. अनेकुल तरंग है। 
(जापु) 
108. समस्तुल सलाम है। 
(जापु) 


109. सदैवल अकाम है। (जापु) 
110. कि सरबुल गवंग है। (जापु) 
111. नमस्तुल प्रनामे। (जापु) 
112. अगंजुल अनामे। (जापु) 
113. दशम ग्रन्थ पृ. 132-1331 
114. जुटूटे वीर जुझारे धग्गा बज्जीआं। बज्जे नाद करारे दला मुसाइदा।। 
लुज्झेकारण यारे संधर सूरमे। वुट्ठे जाणु डराने घणीअर कैबरी। 146711 
115. वज्जे नाद सुरंगी धग्गा धोरिआ। नच्चे जाण फिरंगी बज्जे घुंघरू। 
गदा त्रिसूल निखंगी झूलन बैरखां। सावण जाण उमंगी घटा डरावणी।। 
116. सिसता विभूत अते मेजुली निमेख संदी, 
अजंद दी सेली दा सुभाव सुभ भाखणा।। 
भगवा सु भेस साडे नैणा दी ललाई सईयो, 
यारांदा धिआनु एघे कंद भूख चाखणा।। 
रोदन दा मंजनु सु पुतरी पत्र गीत गीता, 
देखण दी भिच्छया ध्यान भूं आं वाल राखणा।। 
आली एना गोपियां दियां अखीआं दा जोगु सारा, 
नन्द दे कुमार नूं जरूर जाइ आखणां।। 12: 6। 
117. रामावतार(863) 

121. 


स्फुट छन्द (4) 

वही (4 5 ) 
चरित्रोपाख्यान (405) 
जापु (129) 

वही, (109) 

वही, (110) 

वही, (180)। 


हिन्दी साहित्य का आदिकाल, पृ. 45। 

अध्याय-7 
मूल्यांकन 


` गुरु गोविन्द सिंह और उनके सम्पूर्ण साहित्य का हिन्दी में आज तक उचित 
मूल्यांकन नहीं हुआ । यद्यपि हिंदी साहित्य के सभी प्रमुख इतिहासकारों ने गुरु गोबिन्द 
सिंह की साहित्यिक सेवाओं का उल्लेख अपने इतिहास में किया है, परन्तु दशम ग्रंथ 
में संग्रहीत रचनाओं के अध्ययन और संपादन-प्रकाशन की ओर हिन्दी विद्वानों एवं 
संस्थाओं ने विशेष ध्यान नहीं दिया। यह उपेक्षा केवल दशम ग्रंथ तक ही सीमित नहीं 
थी। सम्पूर्ण सिख-साहित्य ही इसका शिकार रहा है, परन्तु यह हर्ष और संतोष का 
विषय है कि गत कुछ वर्षा से हिन्दी में अनेक अनुसंधानकर्ता गुरु ग्रंथ साहब, दशम 
ग्रंथ तथा सिख-साहित्य के अन्य भागों में अध्ययन की ओर प्रवृत्त हो रहे हैं। 
गुरु गोविन्द सिंह के सम्पूर्ण काव्य का अध्ययन करने के पश्चात्‌ हम इस निर्णय 
पर पहुंचते हैं कि वे मुख्य रूप से वीर रस के कवि थे, परन्तु आश्चर्य की बात है 
कि अभी तक हिंदी में वीरकाव्य पर जितने भी आलोच्य ग्रंथ निकले हैं उनमें गुरु गोविन्द 
सिंह का कहीं उल्लेख नहीं किया गया है। 


समकालीन वीर काव्य 


जिन कवियों का नाम हिंदी के वीर काव्य के संदर्भ में लिया जाता है उनमें 
से एक-दो को छोड़कर किसी की प्रमुख साहित्यिक अभिरुचि वीर काव्य नहीं थी और 
न ही उनके वीर काव्य का नायक कोई ऐसा आदर्श पुरुष था जिसके वीरतापूर्ण कार्यों 
से कोई प्रेरणापूर्ण वातावरण का निर्माण हो पाता। केशव, मतिराम और पद्माकर आदि 
कवियों की रुचि तो नायिका भेद तथा शृंगार के अन्य हावों-भावों की विवेचना में ही 
सदैव रही। केवल संयोग और परिपाटीवश उन्होंने उन राजाओं की कथित वीरता का 
ही वर्णन किया जिनसे उन्हें आश्रय प्राप्त हुआ था। इस प्रकार वीर काव्य की अधिकांश 
रचना लोभ से वशीभूत होकर ही की गई थी। इन वीर काव्यों के नायकों में से बहुत-से 

तो वीर ही नहीं थे और कुछ यदि वीर थे तो उनकी वीरता में लोक-संरक्षण की भावना 
कम, किसी क्षुद्र कारणवश अपने प्रतिपक्षी से प्रतिकार लेने अथवा जनता को त्रसित 
करने की भावना ही अधिक होती थी । डॉ. उदयनारायण तिवारी के शब्दों में-““लोक-मंगल 
करने वाले वीरो का यशोगान कवि की अखंड-कीर्ति का साधन होता है, किन्तु पद्माकर 
ने वीर रस के लिए एक ऐसा नायक चुना जिसमें वीरत्व की भावना नाम की ही थी। 
उन्होंने हिम्मत बहादुर को नायक केवल अधिक धन-प्राप्ति की आशा से ही बनाया 
था!” 
यही बात श्रीधर के 'जंगनामे' के विषय में भी कही जा सकती है जो उसने 
फर्सखसियर की प्रशंसा में लिखा था। “धन-प्राप्ति के लोभ में पड़कर फरुंखसियर को 
काव्य का चरित्र-नायक चुनने के कारण 'जंगनामा” एक साधारण कोटि की रचना हो 
गई है।”? डॉ. उदय नारायण तिवारी ने “राज विलास” के रचयिता मान कवि की भी 
इसी मनोवृत्ति की ओर संकेत किया है? 
वीर काव्य के रचयिताओं में चंदबरदाई और भूषण का ही नाम हमारे सामने 
प्रमुख रूप से आता है। आदर्श की दृष्टि से पृथ्वीराज चौहान को भी लोक मंगलकारी 
नायक नहीं माना जा सकता। पृथ्वीराज रासो में वर्णित अनेक युद्धों की पृष्ठभूमि पर 
कोई उच्चतर भावना नहीं है चंदबरदाई चारण कवि थे और चारण कवियों द्वारा अपने 
आश्रयदाताओं के युद्धों का प्रशस्ति और अतिशयोक्तिपूर्ण वर्णन करना एक प्रकार से 
स्वामिधर्म का पालन करना था। उस युग के राजाओं के युद्ध पड़ोसी राज्यों का अंत 
करने, राज्य विस्तार एवं सुंदरियों के अपहरण के लिए हुआ करते थे। इनके आश्रित 
कवि इन युद्धों में दिखलाई गई वीरता का चित्रण करते थे।* 
भूषण का महत्त्व इस दृष्टि से सवसे अधिक है। हिंदी में वीर रस के अग्रणी 
कवि के रूप में उनकी प्रतिष्ठा है। अपने युग के आदर्श पुरुष को उन्होंने अपना 
आश्रयदाता चुना। घोर शृंगारिक और खुशामदी युग में वीर रस की अपूर्व कविता का 
उन्होंने सृजन किया। यह सत्य है कि भूषण ने अपने आश्रयदाता की अतिशयोक्तिपूर्ण 
प्रशंसा की और उसमें पर्याप्त धन भी प्राप्त किया परन्तु उनका आश्रयदाता उस युग 
का एक नेता था और उसके आदर्श भी लोक-मंगलकारी थे, अतः वह प्रशंसा जीवन 
में उच्चतर भावों की प्रतिष्ठा करने वाली हुई। 


वैशिष्ट्य 


परन्तु गुरु गोबिन्द सिंह का महत्त्व सभी आश्रय-प्राप्त कवियों से सर्वथा पृथक्‌ 
है। हिंदी में वीर रस के वे एकमात्र कवि हैं जिनकी रचनाओं की पृष्ठभूमि पर कोई 
सांसारिक आकांक्षा नहीं है। जिन्हें किसी आश्रयदाता को प्रसन्न नहीं करना है, जिन्हे 
अपनी कवित्व शक्ति का प्रयोग जीविकोपार्जन के लिए नहीं करना है। साहित्य-सृजन 
के लिए उनकी एकमात्र वासना? “धर्म युद्ध का चाव” है। वे उन कवियों में नहीं हैं 

जो सुरक्षित स्थानों में वैठकर वीर रस पूर्ण कृतियों की रचना दूसरो को युद्ध के लिए 
प्रेरित करने के लिए करते हैं। गुरु गोविन्द सिंह अपनी कृतियों से दूसरों को प्रेरित 
करते हैं और उनसे अधिक स्वयं प्रेरित होते हैं और प्रत्येक क्षण- 

1. जूझ मरौं रन मै तजि भै 

2. सस्त्रन सिउ अति ही रन भीतर जूझ मरौ कहि साच पतीजै 

3. जव आव को अउध निदान वनै अति ही रन में तव जूझ मीं 

आदि उदात्त वीर भावनाओं का प्रगटीकरण किया करते हैं। 

और यही उदात्त भावना, अन्य काव्य गुणों के साथ संयुक्त होकर उन्हें हिन्दी 

वीर काव्य के उच्चतम स्थान पर प्रतिष्ठित करती है। गुरु गोविन्द सिंह हिन्दी के ऐसे 
एकमात्र कवि हैं, जिनका युद्ध चित्रण स्वानुभूतिपूर्ण है। 


महामानव रूप 


केवल साहित्यिक दृष्टि से ही गुरु गोविन्द सिंह का इतना महत्त्व नहीं है, 
सामाजिक और राजनीतिक दृष्टि से भी उनका व्यक्तित्व बड़ा महिमाशाली है। अपने 
जीवन और साहित्य के माध्यम से उन्होंने सभी सामाजिक विषमताओं का केवल खंडन 
ही नहीं किया वरन्‌ नये मूल्यों की प्रतिष्ठा भी। जहां वे युद्धरत सैनिक हैं वहां वे अपने 
पक्ष की विजय और परपक्ष की पराजय की कामना करते हैं परन्तु योद्धा से भी ऊपर 
उठा हुआ उनका मानव रूप है-महामानव रूप-जहां वे शत्रु-मित्र, स्वधर्मी-परधर्मी, 
स्वदेशी-विदेशी किसी भी भेद को स्वीकार नहीं करते। मानव मात्र की समता और सभी 
में एक ही ज्योति की प्रतिष्ठा में उनकी दृढ़ आस्था है- 


कोऊ भयो मुंडिया सन्यासी कोऊ जोगी भयो, 
कोऊ ब्रह्मचारी कोऊ जति अनुमानवो ।। 
हिंदू तुरक कोऊ राफजी इमाम शाफी, 
मानस की जात सवै एकै पहचानवो ।। 
करता करीम सोई राजक रहीम ओई, 
दूसरी न भेद कोई भूल भ्रम मानवो।। 
एक ही को सेब सभ ही को गुरुदेव एक, 
एक ही सरूप सबै एकै जाति जानबो । 115 1185 । । 
(दशम ग्रंथ पृ. 19) 


उनकी दृष्टि में मंदिर और मस्जिद में, पूजा और नमाज में, देव अदेव, यक्ष, 
गंधर्व, तुकं और हिन्दू का अंतर भी कोई मौलिक अन्तर नहीं। वह तो जलवायु और 
किसी देश की अपनी परम्परा का ऊपरी अंतर मात्र है अन्यथा अल्लाह और अभेष 

तथा पुरान और कुरान में वर्णित सार्वभौम सत्य एक ही है- 


देहरा मसीत सोई पूजा औ निवाज ओई, 

मानव सबै एक पै अनेक को भ्रमाउ हैं।। 
देवता आदेव जच्छ गन्धर्व तुरक हिन्दू, 

न्यारे न्यारे देसन के भेस को प्रभाउ है।। 

एकै नैन एकै कान एकै देह एकै बान, 

खाक बाद आतश औ आब को रलाउ है। 
अल्लाह अभेख सोई पुरान औ कुरान ओई, 
एक ही सरूप सबै एक ही बनाउ है। 

(द. ग्र., पृ. 19) 


अछूत जातियों का युद्ध से तादात्म्य 


अछूत कही जाने वाली जातियों को अपने सामाजिक, धार्मिक और राजनीतिक 
संगठन में जो महत्त्वपूर्ण स्थान उन्होंने दिया इसकी चर्चा इस प्रवन्ध में अनेक स्थानों 
पर की गई है। इन अछूत जातियों का सहयोग भी उन्हें भरपूर प्राप्त हुआ था। ' शीश 
भेंट” के लिए अपने-आप को प्रस्तुत करने वाले पांच व्यक्तियों में चार इन जातियों 
में से थे। अपने युद्ध-प्रसंगो में गुरु गोबिन्द सिंह ने बहुत से उपमान शू वृत्ति से लिए। 
उनकी रचनाओं में अछूत जातियों के कार्य-कलापों से संबंधित उपमान इतनी प्रचुरता 
से मिलते हैं कि यह निष्कर्ष बड़ी सरलता से निकाला जा सकता है कि गुरु गोबिन्द 
सिंह इन निम्न समझे जाने वाले लोगों का तादात्म्य युद्ध कार्यों से स्थापित कर रहे 
हैं। उदाहरणस्वरूप- 
1. चंड के बानन तेज प्रभाव ते दैत जरै जैसे ईट आवा पै।। 
(दशम ग्रन्थ, पृष्ठ 91) 
2. गूद सने सित लोहू मैं लाल कराल परे रन मैं गज कारे।। 
जिउ दरजी जम मृत के सीत मैं बागे अनेक कता करि डारे।। 
(पृ. 75) 
8. चंड संभार तबै बलु धारि लयो गहि नारि धारा पर मारयो ।। 
ज्यों धुबिआ सरता-तट जाइ कै लै पटको पट साथ पछारयो।। 
, (पृ. 77) 
4. चंड प्रचंड कुवंड संभार सभै रन मद्धि टु टूक करे हैं।। 
मनो महावन मै वर वृच्छन कटि कै बाढ़ी जु दे कै धरे हैं।। 
(पृ. 94) 
5. चंड के खग्ग गदा लग दानव रंचक रंचक हुई तन आए। 

मूंगर लाय हुलास मनो तरु काछी ने पेड़ते तूत गिराए।। 
न (पृ. 95) 
6.चंडी की तलवार निशुम्भ को इस तरह चीरती है- 
मानहु सार की तार लै हाथ चलाइ है सावन को सुबनीगर।। 
(पृ. 95) 
7. कान्ह हली बलि कै तव ही चतुरंग दसो दिस बीच बगाई। 
लै किरसान मनो तंगुली खल दानन ज्यों नभ बीच उड़ाई।। 
पे (पृ. 278) 
8. मूसल चक्र गदा गहि कै सु हतै करि कोच उठे चिनगारै। 
मानो लुहार लिये घन हाथन लोह करेरे को कामु सवारे ।। 
(पृ. 472) 
9. लागत सीस कट्यो तिहको गिर भूमि पऱ्यो जसु स्याम उचाऱयो । 
तार कुंभार लै हाथ विखै मनो चाक ते कुम्भ तुरन्त उताऱ्यो । । 
(पृ. 480) 


अपूर्व संकट-काल 


गुरु गोबिन्द सिंह जिस युग में उत्पन्न हुए वह भारतीयता के लिए कदाचित्‌ 
सबसे बड़ा संकट काल था। इस देश पर विदेशी शासन को स्थापित हुए लगभग 6 
शताव्दियां व्यतीत हो चुकी थीं। स्थानीय हिन्दू पर कभी अत्याचार करते हुए, कभी 
उससे संघर्ष करते हुए और कभी सद्भावनापूर्ण वातावरण का निर्माण करते हुए यह 
शासन आगे बढ़ रहा था। धीरे-धीरे मुसलमानों में भी दो वर्ग वन गये। एक की धार्मिक 
कट्टरता को सूफियों की उदार प्रेम भावना ने सहिष्णुता और सह-अस्तित्व की ओर 
मोड़ा और अमीर खुसरो, अकबर, रहीम, रसलीन, रसखान और दाराशिकोह आदि 
उदारचेता मुसलमानों की परम्परा का निर्माण हुआ। निर्गुण संतों के उपदेशों की शीतल 
छाया में हिंदू और मुसलमान तप्त प्राणी समानरूप से मानसिक विश्राम पाने लगे, किंतु 
यह परम्परा दृढ़तर न हो सकी। मुसलमानों में कट्टरपंथी मुल्ला वर्ग का प्रभाव सदा 
अधिक बना रहा। दोनों वर्गों के संघर्षो में उदार वर्ग पराजित होता रहा। पंचम गुरु, 
अर्जुन पर किए गए नृशंस अत्याचारों से सूफी संत मियां मीर का हृदय चीत्कार कर 
उठा, पर उसकी ओर किसी ने कान न दिया। गुरु गोविन्द सिंह के दो कनिष्ठ पुत्रों 
को जीवित दीवार में चिने जाने की क्रूर आज्ञा सुनकर मलेरकोटल के मुसलमान नवाब 
ने शोक से सिर धुन लिया, परन्तु वह नक्कारखाने में तूती की आवाज़ सिद्ध हुआ। 
अन्ततोगत्वा वह वर्ग विजयी हुआ जो कट्टरपंथी था, इस्लाम का प्रचार और प्रसार 
जिसके लिए महान पुण्य कार्य था और इसके लिए विधर्मियों को सभी प्रकार से पीड़ित 
करना जिसके लिए सबाब था। 

इस वर्ग को औरंगजेब जैसा कठोर और शक्तिशाली नेता मिला जिसने शताव्दियों 
में, हिंदुओ के सहयोग से अर्जित, सम्पूर्ण मुगल शक्ति को इस देश की संस्कृति, इतिहास 
और धार्मिक विश्वासों को मिटाने में लगा दिया। कवि दिनकर के शब्दों में-““औरंगजेब 
ने खदेड़कर दारा को मार डाला और बाप को कैद करके वह खुद सिंहासन पर बैठ 
गया। जिस दिन दारा शिकोह मारा गया और औरंगजेब गद्दीनशीन हुआ, सामाजिक 
संस्कृति का कलेजा असल में उसी रोज फटा |” 


समन्वय प्रयासों की असफलता 


ऐसे अपूर्व संकट काल में, जब सम्पूर्ण देश में दमन का भीषण चक्र तीव्र झंझावात 
की तरह चल रहा था, देश की जन-शक्ति को सम्पूर्ण आलस्य और प्रमाद त्यागकर 
जागना पड़ा और पर्वत की दृढ़ता लेकर उसके मध्य खड़ा होना पड़ा। समन्वय-प्रयास 
असफल हो चुके थे। बाबर और गुरु नानक, अकबर और गुरु रामदास के संवधों को 
तिलांजलि दे दी गई थी और सामने खड़े थे औरंगजेब और गुरु गोबिन्द सिंह । शक्ति 
का प्रतिरोध शक्ति से किया जाना था। 'अल्लाहो अकबर” के नारे का उत्तर “सति 
श्री अकाल” के जयघोष से दिया जाना था ॥ 
इस प्रकार की परिस्थितियों में, गुरु गोविन्द सिंह ने अपने संगठन को उस प्रदेश 
में खड़ा किया जो मुगल शासन के जबड़ों के मध्य जकड़ा हुआ था। गुरु गोविन्द सिंह 
ने सेना एकत्र कर, आस-पड़ोस के राज्यों पर आक्रमण कर एक स्वतंत्र राज्य स्थापित 
करने का कभी प्रयास नहीं किया। यह करना उनके लिए कठिन नहीं था। आस-पास 
के पहाड़ी राजाओं को वे कितनी ही बार पराजित कर चुके थे, परन्तु वे जानते थे 
कि राज्यों का बनना-बिगड़ना क्षणिक और अस्थायी महत्त्व की बात है। महत्त्व की 
. बात है जनता की मनोवृत्ति में आमूल परिवर्तन 'लाना। ऐसा परिवर्तन, जो युगों-युगों 
से उनमें बैठी आत्मविशवासहीनता और हीन भावना को दूर करके उनमें “सवा लाख 
से अकेले लड़ने’ का अदम्य उत्साह भर दे। गुरु गोबिन्द सिंह ने यह कार्य किया। 
Fa सिह ने केवल युद्ध ही नहीं किये, युद्ध के सम्पूर्ण दर्शन का भी विकास 
ir 


युद्ध-दर्शन का विकास 


गुरु गोबिन्द सिंह और उनके आश्रित कवियों का सम्पूर्ण साहित्य इस युद्ध-दर्शन 
का सबसे महत्त्वपूर्ण पहलू है। उन्होंने सम्पूर्ण प्राचीन, समयोपयोगी, भारतीय साहित्य 
का भाषानुवाद किया और करवाया। कितना महत्त्वपूर्ण तथा विशाल था यह कार्य! 


अपने सम्पूर्ण इतिहास में हमें इस दृष्टि से इतने महत्त्वपूर्ण आयोजन का दूसरा उदाहरण 
उपलब्ध नहीं होता। 

उन्होंने अपने अनुयायी सैनिकों में केवल युद्ध का नहीं, 'धर्म-युद्ध' का चाव भरा 
और उनके अन्दर यह विश्वास उत्पन्न किया कि वे जो कार्य कर रहे हैं, वह सामान्य 
सांसारिक कार्य नहीं, ईश्वरीय कार्य है। उन्होंने अपने सैनिकों को युद्धोपयोगी गणवेश 
दिया, जयघोष दिया, नाम दिए और आस्था दी। उसका परिणाम यह हुआ कि उनके 
देहावसान के पश्चातू कल्पनातीत कष्ट सहते हुए, अपने शिरों के लिए अस्सी अस्सी 
रुपए का मूल्य बंधवाते हुए, जंगलों, पहाड़ों और रेगिस्तानो में भटकते हुए भी उन्होंने 
आत्मविश्वास और अपनी अन्तिम विजय के उस नन्दादीप को बुझने नहीं दिया जिसकी 
ज्योतिगुरु गोविन्द सिंह ने स्वयं जलाई थी। 


तत्कालीन परिस्थिति-अतीत के प्रकाश में 


यहां यह बात ध्यान में रखने की है कि गुरु गोविन्द सिंह ने अपना युद्धाक्रोश 
मुसलमानों के विरुद्ध नहीं तुर्को के विरुद्ध प्रदर्शित किया है, जिन्हें उन्होंने मलेच्छ कहकर 
भी पुकारा है। यही विशेषता हमें भूषण में भी दिखाई देती है, उनका विरोध भी 
मुसलमानों से न होकर तुका से है। वस्तुतः उस युग में “मुसलमान” शब्द जहां धार्मिक 
विश्वासों की महत्ता रखता था वहां 'तुर्क' शव्द उस राजनीतिक शक्ति का परिचायक 
था जिसके विरुद्ध गुरु गोविन्द सिंह और शिवाजी को युद्ध करना पड़ रहा था। अनेक 
मुसलमान गुरु गोविन्द सिंह के मित्र और स्नेही थे। सिढोरा के पीर बुद्ध शाह का 
भंगाणी के युद्ध में उनकी सहायता करना इतिहास-प्रसिद्ध ही है। घोर संकट काल में 
उनकी सहायता करने वाले नवीखान, गनीखान, काजी पीर मुहम्मद और राय कालहा 
आदि सज्जन मुसलमान ही थे। 
तुर्क जाति के लोगों ने किस प्रकार मुसलमान-संसार पर अपना प्रभाव स्थापित 
कर अरबी और ईरानी जाति के लोगों को नेतृत्वहीन कर दिया, इसका विवेचन दिनकर 
जी ने “संस्कृति के चार अध्याय” में किया है (पृष्ठ 226-27)। उन्हीं के शब्दों 
में-“अतएव समझना चाहिए कि जिस मुसलमान (महमूद गजनवी) के कारण इस्लाम 
भारत में उतना बदनाम हुआ, वह आर्य कम, तुर्क या हूण अधिक था और अरबी 
तथा ईरानी संस्कृतियों की उदारता उसमें नहीं थी।” गुरु गोबिन्द सिंह ने तत्कालीन 
हिंदू-तुर्क-संघर्ष को भारत के प्राचीन देवासुर-संग्राम की परम्परा का ही एक अंग माना। 
अन्य अवतारों के साथ ही जहां उन्होंने अपने-आपको भी उसी अवतार परम्परा की 
एक कड़ी मानकर अपने जीवन का उदूदेश्यः- 
धरम चलावन संत उबारन, 
दुस्ट सयन को मूल उपारन। 
रखा वहां दूसरी ओर उन्होंने पठानों, मुगलों, सैयदों और शेखों को उसी आसुरी 
परम्परा का अनुवर्ती माना जिसके साथ इस देश की राष्ट्रीय शक्ति का संघर्ष युगों-युगों 
से चला आ रहा था। 'चरित्रोपाख्यान' के अन्त में लगभग चार सौ छन्दों में 'दीर्घदाढ़' 

नामक असुर से महाकाल के युद्ध का वर्णन किया गया है। महाकाल जब सभी असुरों 
का संहार कर देते हैं तो वह निशाचर (दीर्घदाढ़) अपनी क्रोधाग्नि से पठानों, मुगलों 
और सैयद-शेखों का निर्माण करता है- 


इह बिधि भए सस्त्र जब लीना।। 
असुरन कोप अमित तब कीना। 
कांपत अधिक चित्त मो गए।। 
सस्त्र अस्त्र लै धावत भए 1119711 
ज्वाल तजी करि कोप निशाचर ।। 
तिन ते भए पठान धनुष धर।। 
पुनि मुख ते उलका जे काढ़े।। 
ताते मुगल उपजि भे ठढ़े।।1981। 
पुनि रिस तन तिन स्वास निकारे।। 
सैयद सेख भए रिस वारे।। 
धाए सस्त्र अस्त्र कर लैके।। 
तमकि तेजरण तुरी नचैके।।1991। 
खान पठान दुके रिस कै कै।। 
कोपि कृपान नगर कर लैके। 
महाकाल को करत प्रहारा।। 
एकन ऊपर तरोम उपारा।।20011 
(द. ग्र. पृ. 1373) 
और इस प्रकार आगे के 200 छन्दों में महाकाल का युद्ध पठानों और मुगलों 
से ही होता है। 


महाकाल के इस युद्ध का उद्देश्य बस एक ही है, दुष्टों का संहार और संतों 
की रक्षा- 


इह विधि कीप काल जब भरा।। 

दुस्टन को छिन मैं बधु करा।। 

आपु हाथ दै साध उवारे।। 

सञ्रु अनेक छिनक मो टारे।।१791। 

(द. ग्रं., पृ. 1379) 
गुरु गोविन्द सिंह का संघर्ष भी तो इन्हीं मुगलों-पठानों से ही था। पहले उन्होंने 

महाकाल से इनका संहार करवाया, फिर उसी काल से उन्होंने अपनी रक्षा और अपने 
शत्रओं के संहार की भी प्रार्थना की- 

हमरी करौ हाथ दै रच्छा।। 

पूरन होइ चित्त की इच्छा ।। 

य यः 26 

हमरे दुष्ट सभै तुम घावहु।। 

आपु हाथ दै मोहि. वचावहु।। 

ड 2 28 

सेवक सिख्य हमारे तरियहि।। 

चुनि-चुनि सत्र हमारे मरियहि।। 

वा X x 

हूजो सदा हमारे पच्छा ।। 

स्री असि धुज जू करियहु रच्छा।। 
(द. ग्र., पृ. 1386) 


हिन्दू शांकेतयों का समन्वय 


इस ऐतिहासिक संघर्ष की तैयारी के लिए गुरु गोविन्द सिंह ने सभी हिन्दू-शक्तियों 
का समन्वय किया। शैवो, शक्तों, वैष्णवों द्वारा समाद्धत साहित्य का श्रद्धापूर्वक 
भाषानुवाद करना तथा करवाना इस समन्वय प्रयास का सबसे बड़ा प्रमाण है। गुरु 
गोबिन्द सिंह जैसी वहुमुखी प्रतिभा से सम्पन्न व्यक्तित्व हमें तत्कालीन भारतीय इतिहास 
में दूसरा नहीं दिखाई देता। डॉ. नगेन्द्र का यह मत उचित नहीं ज्ञात होता कि उस 
युग में उत्तरी भारत ने औरंगजेब को छोड़ कोई भी प्रथम श्रेणी. का व्यक्तित्व नहीं उत्पन्न 
किया ।* औरंगजेब के व्यक्तित्व को प्रथम श्रेणी का व्यक्तित्व कहना इतिहास का उपहास 
करना है। जिस व्यक्ति ने अपनी अदूरदर्शिता एवं धार्मिक उन्माद में आकर पांच पीढ़ियों 
से जमे सुदृढ़ साम्राज्य के लिए पग-पग पर शत्रु उत्पन्न कर लिए और अंत में मुगल 
साम्राज्य के विनाश का कारण बना, जिसने न जीवनभर स्वयं किसी पर विश्वास किया 
और न किसी को भली प्रकार अपने विश्वास में ले सका, जिसके कुंठित व्यक्तित्व का 
निर्माण पिता (शाहजहा), भाई (दारा और मुराद) तथा पुत्र (मुहम्मद अकबर) के विनाश 
पर हुआ, उसके व्यक्तित्व को प्रथम श्रेणी का व्यक्तित्व कैसे कहा जा सकता है? स्वयं 
डॉ. नगेन्द्र ने उसी पृष्ठ पर उसके व्यक्तित्व की अपूर्णता की ओर संकेत किया है- स्वयं 
औरंगजेब भी सफल राजनीतिज्ञ नहीं था। अकबर और उसके सचिव भगवान दास, 
टोडरमल आदि की राजनीतिक योग्यता की इस युग में कल्पना भी नहीं की जा सकती 
थी।” 

गुरु गोविन्द सिंह के व्यक्तित्व के मूल्यांकन की ओर आलोचकों का ध्यान नहीं 
गया, यह बहुत स्वाभाविक है। उनके व्यक्तित्व-प्रदर्शन का सर्वाधिक महत्त्वपूर्ण साधन 

उनका सम्पूर्ण साहित्य अभी तक अंधकार के गर्त में पड़ा रहा है। अब, जब उनके 
साहित्य का मूल्यांकन हो रहा है, उनके सम्पूर्ण व्यक्तित्व का समुचित मूल्यांकन भी 
संभव बन पड़ेगा। 


सन्दर्भ 


1. (वीर काव्य', पृ. 4531 
2. 'वीर काव्य’, पृ. 3371 
3. वर्णन की अस्वाभाविकता से स्पष्ट ज्ञात हो जाता है कि ये कवि के हार्दिक उद्गार नहीं, केवल 
परम्परा का पालन करने तथा जीविकोपार्जन के लिए ही लिखे गए हैं। 
- न (वीर काव्य, पृ. 286) 
4. “वीर काव्य कर्ताओं में भी कितने ही चरित नायक के अनुपयुक्त चुनाव के कारण छंट जाते 
हैं। 'रासो” के रचयिताओं को वीर रस की धारा श्रृंगार रस से मिश्रित है। 
(आ. विश्वनाथ प्रसाद मिश्र कृत भूषण, पृ. 69) 
5. दशम कथा भागौत की भाखा करी बनाइ। 
अवर वासना नाहि प्रभु धरम जुद्ध को चाइ।। (दशम ग्रंथ, पृ. 570) 
6. 'सति श्री अकाल' 'अल्ला हो अकबर” का जवाब जैसा लगता है और सिखों ने शूकर को भक्ष्य 
मानकर एक प्रकार से गो-भक्षण की वृत्ति का जवाब निकाला था।' 
(संस्कृति के चार अध्याय, पृ. 520) 
7. आत्मरक्षा में लड़ाइयां तो राणा प्रताप और शिवाजी ने भी लड़ी, किन्तु वे युद्ध-दर्शन नहीं निकाल 
सके। सिखों ने दर्शन भी निकाला और खिलाफत जैसा एक संगठन भी, जिसमें एक ही व्यक्ति 
सारे सम्प्रदाय का राजा और गुरु, दोनों होता था। 


(संस्कृति के चार अध्याय, पृ. 319) 
8. रीतिकाव्य की भूमिका, पृष्ठ 8। 

परिशिष्ट-1 


गुरु गोबिन्द सिंह के दरबारी कवि 


गुरु गोबिन्द सिंह के दरबार में 52 कवियों का होना प्रसिद्ध है, इन सभी कवियों 
का परिचय और उनकी कृतियां तो आज उपलब्ध नहीं हैं परन्तु जो कुछ प्राप्त है उससे 
इस बात का सहज ही अनुमान लगाया जा सकता है कि गुरु गोबिन्द सिंह ने अपने 
चारों ओर किस प्रकार के साहित्यिक वातावरण का निर्माण किया था। 'गुरु शोभा” 
के रचयिता सेनापति ने गुरु गोविन्द सिंह की सभा में परम सुजान लेखकों की उपस्थिति 
की पुष्टि की है- 


गुरु गोबिन्द की सभा महि, लेखक परम सुजान। 

कहते हैं कि उनकी राज्य सभा में आश्रित कवियों द्वारा जो ग्रन्थ तैयार करवाए 
गए थे, उनका वजन नौ मन था और उस विशाल संग्रह को “विद्या सागर” या 'विद्याधर' 
कहकर पुकारा जाता था, परन्तु आनन्दपुर के अन्तिम युद्ध के पश्चात्‌, जिसमें गुरु 
गोबिन्द सिंह को परिस्थितियों से बाध्य होकर नगर त्यागना पड़ा था, मुगल सेनाओं 
की लूट में उस विशाल साहित्य-संग्रह का अधिकांश भाग इधर-उधर बिखर गया या 
नष्ट हो गया। भाई संतोष सिंह ने अपने सुप्रसिद्ध ग्रंथ 'सूरज प्रकाश” में इस बात 
का उल्लेख किया है- 


बावन कवी हजूर गुर रहति सदा ही पास। 
आवैं जाहि अनेक ही कहि जस, लें धन रास। 
तिन कवियन वाणी रची लिख कागद तुलवाय। 
नौ मण होए तोल महिं सुखम लिखत लिखाइ। 
विद्याधर तिस ग्रन्थ को नाम धरयो करि प्रीत। 
नाना विध कविता रची रख-रख नौ रस रीत। 
मच्यों जगं गुरु संग बड़ रह्यो ग्रन्थ सो बीच। 


415 / गुरु गोबिन्द सिंह और उनकी हिन्दी कविता 


Hindi Premi 


निकसे आनन्दपुर तज्यो लूट्यो पुन मिल नीच । 
प्रिथक-प्रिथक पन्ने हुते लुट्यो सु ग्रंथ बिखेर। 
इक थल रह्यो न इम गयो जिसते मिल्यो न फेर । 
(रुत 5 अंशु 52) 


गुरु गोबिन्द सिंह के देहावसान के पश्चात्‌ उनकी रचनाओं की खोज प्रारंभ हुई । 
इस प्रबन्ध के तृतीय अध्याय में भाई मनी सिंह द्वारा गुरु-पत्नी, माता सुंदरी को लिखे 
गये एक पत्र का उल्लेख है जिसमें उन रचनाओं के खोज की चर्चा की गई है। यह 
स्वाभाविक ही है कि गुरु गोबिन्द सिंह की रचनाओं को उनके शिष्यों ने अधिक लगन 
एवं तत्परता से ढूंढ़ा एवं संग्रहीत किया होगा। उनके आश्रित कवियों की अधिकांश 
रचनाएं या तो नष्ट हो गईं या अंधकार के गर्त में पड़ी रहीं। भाई संतोख सिंह ने 
“गुरु प्रताप सूर्य' ग्रंथ में लिखा था कि आनंदपुर की लूट के पश्चात्‌ बासठ पृष्ठ शेष 
बच गए थे।' 

लगभग तीस वर्ष पूर्व पंजाबी के सुप्रसिद्ध साहित्यकार भाई वीर सिंह जी ने 
अमृतसर के 'खालसा समाचार' में “श्री गुरु गोबिन्द सिंह जी का विद्या दरबार” शीर्षक 
से एक लेख प्रकाशित किया था जो बांद में पुस्तकाकार भी प्रकाशित हुआ । इस लेख 
में कुछेक कवियों और उनकी रचनाओं का संक्षिप्त परिचय दिया गया था। 

गुरु गोबिन्द सिंह के कुछेक कवियों का उपलब्ध परिचय यहां इस आशा से 
दिया जा रहा है कि इस दिशा में व्यापक शोध की संभावनाओं की कुछ पृष्ठभूमि तैयार 
हो सके। 


` सेनापति 


गुरु गोबिन्द सिंह के आश्रित कवियों में सर्वाधिक महत्त्वपूर्ण स्थान सेनापति का 
है। गुरु दरबार का कदाचित यही एकमात्र कवि है जिसकी गुरु गोबिन्द सिंह के जीवन 
पर रचित रचना “गुरु शोभा” पूरी की पूरी उपलब्ध है। इस अध्ययन में 'गुरु शोभा' 
की चर्चा अनेक स्थानों पर की गई है। कवि का आत्म परिचय उपलब्ध नहीं है, परन्तु 
उनको रचना 'गुरु शोभा” जहां एक ओर ऐतिहासिक तथ्यों की दृष्टि से एक महत्त्वपूर्ण 
ग्रंथ है, वहां काव्य गुणों की दृष्टि से भी उसका पर्याप्त महत्त्व है। 
४ गुरु शोभा” के अतिरिक्त सेनापति ने “चाणक्य नीति” का भाषानुवाद भी किया 
` था। इसका उल्लेख उसने स्वयं इन शब्दों में किया है- 


गुरु गोविन्द की सभा महि लेखक परम सुजान 
चाणाके भाषा करी कवि सेनापति नाम 
गुरु शोभा में गुरु गोबिन्द सिंह के व्यक्तित्व की प्रशंसा करता हुआ कवि कहता 

कलि में करनहार निरंकार कलाधार, 

जगत के उबारबे को गोविन्दसिंह आयो है। 
असुर संघारबे को दुरजन के मारवे को, 
संकट निवारबे को खालसा बनायो है । 
निंदक को निंद दई सिख दई सिखन को, 
ताके महातम ते रेन दिवस ध्यायो है । 
खालसे के सिखन की निंदकु जो निंद करै 
जान-बूझि नरक परै ऐसो बतायो है। 


गुरु गोबिन्द सिंह के ज्येष्ठ पुत्र अजीत सिंह चमकीर के युद्ध में प्रदर्शित 
रणकौशल की चर्चा कवि इस प्रकार करता है- 


अणीराय 


टूट कै सांग दुई भूइ परी गही तरवार दल बहुत मारे। 

एक के सीस धरि दुइ टूकरे करि दुइके सीस धरि करत चारे।। 
भांत इह पूर परवार दीने कई रकत दरीआउ मै परे सारे। 

गिरे विकराल बेहाल सुध कुछ नहीं परे रण माहि सब कुछ विसारे।। 


अणीराय की रचना 'जंगनामा श्री गुरु गोबिन्दसिंह' भी पूर्ण रूप से उपलब्ध 
है। अपने जंगनामे में कवि ने उल्लेख किया है कि गुरु गोबिन्दसिंह ने इनका स्वागत 
नग, कंचन, आभूषण और हुक्मनामा देकर किया था- 


अणीराय गुरु से मिले, दीनी ताहि असीस। 

आउ कह्यो मुख आपने, बहुर करी बखसीस । 11 ।। 
नग कंचन भूषन बहुर, दीने सतिगुर एह। 

नामा हुकम लिखायकै, दीनो सरस सनेह । 121 । 


इस रचना में कवि ने गुरु गोबिन्द सिंह और मुगल सेनापति अजीमखां के मध्य 
हुए युद्ध का वर्णन हुआ। गुरु गोविन्द सिंह के शौर्य की प्रशंसा करता हुआ कवि कहता 


तेब बली स्री गोविन्दसिंघ, चढ़े रण को मन को जु हुलासा। 
“राइ' रहै ठहिराइ सु को नर, लाखन मैं भुज को भरवासा। 
लोह के तेज तै कोद मजेज तै, धाइ परै अरि को मघवासा। 
सूकत यौं मुख सूरन के, घन घोर को सोर सुने जु जवासा।। 

अणीराय कई स्थानों पर गुरु गोविन्द सिंह के हिन्दू-रक्षक रूप की ओर संकेत 
करता है, लगभग उसी तरह जैसे भूषण ने शिवा जी के लिए किया है- 


धनुष चक्र खण्डा धरै, हिन्दू पति सुलतान । 
सोढ वंश अवतार हो, गोविन्दसिंह बलवान ।। 
और मृत अमृत मतंग ब्रिंद बल बाह के। 
को कवि सके सराहि, हिंदूपति नाह के।। 
हिंदू पति गुरु आप सिंघ गोविंद हैं। 

जन मघवा चढ्यो गुराक सूर संग ब्रिन्द हैं।। 


हंसराज 
हंसराज ने गुरु गोविन्द सिंह की आज्ञानुसार महाभारत के कर्णपर्व का अनुवाद 


किया था। यह कार्य उसने मार्ग शीर्ष बदी दूज संवत्‌ 1752 को प्रारम्भ किया था, 
जिसका वर्णन कवि ने स्वयं किया है- 


संवत्‌ सत्रा सैं बरस बावन वीतनहार। 
मारग बदि तिथि दूज को ता दिन मंगलवार। 
हंसराम ता दिन कऱयो करन परब आरम्भ। 


जब वह यह कार्य सम्पन्न कर चुका तो उसे गुरु गोबिन्द सिंह ने पर्याप्त धन 
देकर पुरस्कृत किया। कवि ने इसका वर्णन इस प्रकार किया है- 


प्रिथम कृपा करि राख कर गुरु गोबिन्द उदार। 
रका करे बखसीस तव मोको साठ हजार।। 
ताको आयसु पाइके करण परब मैं कीन। 
भाखा अरथ विचित्र कर सुने सुकवि परवीन। 


गुरु गोबिन्द सिंह की प्रशंसा में कवि एक स्थान पर कहता है- 


चारो चक्र सेवै गुरु गोबिन्द तिहारे पाइ, मेरे जाने आज तू ही दूजो करतार है। 

प्रबल प्रचंड खंड-खंड महि मंडल में, साचो पतिशाह जाको सिर भार है।। 

कामना के दान बान जाकी हंसराम कहै, परम धरम देखे विविध विचार है। 

परम उदार पर पीर को हरनहार, कौन जाने कौने भांत लीनो अवतार है।। 
गुरु गोबिन्द सिंह के सैन्य दल का वर्णन करता हुआ कवि कहता है- 


डुल्लति अमर नरेश पति हत्थहि हल्लै। 
सूखत साइर सलल, संक धुअ धाम न चल्लै। 

अमृतराय 


खलक खैल खलभलति भैल भगहि तिलोक महिं। 

पलक पैल गढ लेत हेत हुंकति सुजंग महिं। 

कहि हंसराम सति सिमरके सकुच रहित दिगपाल तबि। 
धसमसत धरन दल भार ते सो विरचराई गोविन्द जवि।। 


भाई वीर सिंह जी ने लिखा है कि अमृतराय लाहौर का रहने वाला था और 
इसने “महाभारत” के 'सभा पर्व” का भाषानुवाद किया था । यह अनुवाद पटियाला के 
राजकीय पुस्तकालय में है । गुरु गोविन्द सिंह के व्यक्तित्व में नव रसों का आरोप करता 
हुआ कवि कहता है- 


प्रिया प्रेम से सिंगारी हास्य सो विनोद भारी, 


दीनन में करुण अनुसारी सुख दीनो है । 
कीनो अरि रुंड मुंड, रुद्र रस भऱयो झडु, 
फौजन सुधारन में वीररस कीनो है।। 
डंक सुन लंक भयभीत शत्रु बाम निंदा, 
विकृम प्रवल अद्भुत रस लीनो है। 

ब्रह्म ज्ञान सम रस अमृत विराजै सदा, 
श्री गुरु गोबिन्द राय नवोरस भीनो है।। 


गुरु गोबिन्द सिंह की उदारता के संबंध में कवि कहता है- 


मंगल 


जाहीं उर जाऊं, अति आदर तहां ते पाऊ, 
तेरे गुन गन कउ अगाऊ गनै सेस जू। 
हीर चीर मुक्ता जे देति दिन प्रतिदान, 
तिनै देख देख अभिलाखत धनेस जू। 
गुनन मैं गुनी कवि अमृत पढ़ैया मेरी, 

जब इनै हेरो प्यार कीजै अमरेस जू। 

सी गुरु गोबिन्दसिंह छीरनिध पार भई, 
कीरत तिहारी तुमै कहिके संदेस जू।। 


मंगल कवि को गुरु गोबिन्द सिंह ने महाभारत के शल्य-पर्व का भाषानुवाद का 
कार्य सौंपा। इस पर्व का अनुवाद उसने संवत्‌ 1753 वि. में किया। इसे भी गुरु गोविन्द 

सिंह से कार्य के पारिश्रमिक के रूप में अतुल सम्पत्ति प्राप्त हुई थी। इस वात का 
उल्लेख कवि ने स्वयं किया है- 


गुरु गोबिन्द मन हरख है मंगल लियो बुलाई। 

शल्य परब आज्ञा करी लीजै तुरत वनाइ।। 

संवत सत्रह सै वरख त्रेपन वीतन हार। 

माधव रितु तिथि त्रोदसी ता दिन मंगलवार ।। 

शल्य परव भाषा भयो गुरु गोविन्द के राज।। 
अरब खरब बहु दरव दै करि कवि जन को काज।। 
जौ लौ धरन अकास गिरि चंद सूर सुर इंद। 

तौ लौ चिरजीवै जगत साहिब गुरु गोबिन्द ।। 


मंगल तो गुरु गोबिन्द सिंह को पूर्ण ईश्वरावतार ही समझता था। उनके व्यक्तित्व 
के महत्त्व का वर्णन करता हुआ वह कहता है- 


सुदामा 


पूरन पुरख अवतार आन लीन आप, 

जाके दरबार मन चितवै सो पाइए। 

घटि घटि वासी, अविनासी नाम जाको जग, 
करता करनहार सोई दिखराइए ।। 

नौमो गुरु' नन्द, जग बंद, तेग त्याग पूरे, 
मंगल सुकवि कहि मंगल सुधाइए। 

आनन्द को दाता गुरु साहिब गोविन्द राइ, 
चाहै जो आनन्द तौ आनन्दपुर आइए ।। 


भाई वीर सिंह जी के मतानुसार सुदामा नामक कवि बुन्देलखंड का निवासी था । 
निर्धनता के प्रकोप से पीड़ित हो अपने दुर्दिन व्यतीत कर रहा था, उसने गुरु गोबिन्द 
सिंह का यश सुना। सुदामा गोविन्द से मिलने आ गया मानो महाभारतकालीन सुदामा 
और गोविन्द का वह पुनर्मिलन हो। गुरु गोबिन्द सिंह को सुदामा ने अपने निम्न कवित्त 
से उसी प्रसंग का स्मरण कराया- 


एक संग पढ़े अवतंका संदीपन के, 
सोई सुध आई तौ बुलाइ बूझी वामा मैं। 
पुंगीफल होत तो असीस दता नाथ जी को, 
तंदुल लै दीजे, बांध लीजै फटे जामा मैं।। 
दीन दुआर सुनि कै दयाल दरबार मिले, 

एतो कुछ दीनो पाई अगनत सामा मैं ।। 
प्रीति करि जानै गुरु गोबिन्दसिंह कै माने, 
तांते वहै तू गोबिन्द वहै वामन सुदामा मैं।। 


कुवरेश 


हे 'गुरु प्रताप सूर्य” के रचयिता महाकवि भाई संतोष सिंह ने लिखा है कि कुवरेश 
हिंदी के सुप्रसिद्ध कवि केशवदास का पुत्र था। कहते हैं कि औरंगजेब के शासनकाल 
में इसके बलात्‌ धर्म परिवर्तन का प्रयास किया गया, परन्तु कुवरेश किसी प्रकार यहां 
से भाग निकला और गुरु गोबिन्द सिंह के आश्रम में पहुंचा। इस बात का उल्लेख 
उसने अपनी निम्नलिखित रचना में किया है- = 


सुना निथावन को तुम थान। 
सदा निमानन के बड़ मान।। 
अहो नितानन कै तुम त्रान। 
अस शोभा को कथै जहान।। 
'त्रुरक तेजते विन बस हिन्दू। 
धरम बिनासत मेलत बिन्दू ।। 
महात्रास ते में चलि आयो। 

चहित आपनो धरम वचायो।। 


कुवरेश के आचार्य केशवदास के पुत्र या पौत्र होने में पर्याप्त संदेह है। डॉ. 
विजयपाल सिंह ने अपने शोध ग्रंथ 'केशव और उनका साहित्य” में केशव का जो वंश 
वृक्ष दिया है, उसमें कुवरेश नाम का कहीं उल्लेख नहीं है। 
कुवरेश गंगा यमुना के मध्य बरीग्राम का निवासी था, इस वात का उल्लेख उसने 
स्वयं किया है- 
गुरु गोविन्दसिंह नरिन्द है तेग बहादुर नंद, 
जिनते जीवत है सकल भूतल कवि बुध व्रिन्द।। 
नदी सतुद्रव तीरहहिं शुभ अनन्दपुर नाम, 
गुरुगोविन्द नरिन्द के राजत सुभग सुधाम।। 
गंगा यमुना बीच में बरीग्राम को नाम। 
तहां सुकवि कुवरेश को बास करै को धाम।। 


गुरु गोबिन्द सिंह ने कुवरेश को महाभारत के द्रोणपर्व का भाषानुवाद करने का 
कार्य सौंपा था। कवि ने संवत्‌ 1752 वि. में यह कार्य प्रारम्भ किया- 
संवत सत्रह सै अधिक बावन बीते और। 
ता मैं कवि कुवरेश यह कियो ग्रंथ को डौर।। 

हीर कवि 


हीर कवि की रचनाओं के जो उदाहरण उपलब्ध हैं, उनसे लगता है कि गुरु 
गोविन्द सिंह की भाव-भूमि को इस कवि ने अन्य कवियों की अपेक्षा अधिक गहराई 
से समझा था। इसकी रचनाओं के अध्ययन से ज्ञात होता है कि गुरु गोविन्द सिंह 
की सैन्य तैयारी तथा उनके युद्धों को इसने ध्यानपूर्वक देखा और उनमें गहरी रुचि 
ली थी। इस कवि की अधिकांश कविता कोरी प्रशस्ति मात्र नहीं है, वरन्‌ उसमें युद्ध 
और युद्ध से संबंधित उपकरणों का ही अधिकांश वर्णन है। 

गुरु गोबिन्द सिंह के नगाड़ों की चोट का वर्णन करता हुआ कवि कहता है- 


कल नहिं परत बिकल देस बंगस को, 

पलक न लागे पल रूम साम सामनी। 
गोलकुण्ड कंपित नगारनि की धुन सुनी, 
बीजापुर बंदर बसत वंन जामनी। 

आसमान दहल दहल गिर्‍यो लंक हीर, 

दरी में दबत फिरै दसन जिऊ दामनी। 

तेरे डर गोबिन्द मृगन्द गुरु अरिनि की, 
टोला टोला जाइ सो खटोला मांगे भामिनी ।। 


दुष्टों का दलन करने वाली तलवार का वर्णन करता हुआ कवि कहता है- 


नाहर समान झुकि झरि गुबिन्द सिंह, 
खग गहिं खंड कीनो खलन की खोपरी। 
हने घने घोर घमसान के घमंड कीनौ, 
धाइन घुमति घाइलन की धराधरी।। 
रुद्रके कुंडते निकस काली कुल ठाढ़ी, 
उपमा बढ़ी है हीर अभिमति ते खरी। 
दल दस माथ रघुनाथ की मनाई मन, 
मानो सींअ सौंह दै हुतासन ते निस्सरी।। 


गुरु गोबिन्द सिंह की सेना के सामर्थ्य का वर्णन करता हुआ कवि कहता है- 


उडत गरद डर भान मान सुरपत न गहन मन। 
नीर क्षीर नए इक्क करक टुट्टत उपबन वन।। 
मथन कहत फिर सिंध बिध दहलत चलत इर। 
सिमिट सकुच रह्यो नाग कमठ को चमक बिकट भर।। 
मन हीर चढ़त हिंदवान हद दिगपाल कंप धानरी हलत। 
गोबिन्दसिंह दल चढ़त जब अतल बितल सूतल तलत।। 

सुन्दर 


हक इस कवि विशेष का परिचय और काव्य कृतियों का पर्याप्त ज्ञान अभी उपलब्ध 
नहीं है। गुरु गोविन्द सिंह की प्रशस्ति में लिखे निम्नलिखित दो छंद प्राप्य हैं- 


साधन के सिद्ध सारणगत समर सिंधु, 
सुधाधर सुंदर सरस पद पायो है। 

कुल को कलस कवि कामना को काम तरू, 
कोप कीए काल कवियन गुन गायो है। 
देवन में दानव में मानव मुनिनि हूं मैं, 
जाको जस जाहर जहान चलि आयो है। 
तेग साचो देग साचो सूरमा सरन साचो, 
साचो पातिसाहु गुरु गोविन्द कहायो है।। 


वेदन महिं साम सुनो सिंधु मिरजाद मेरु, 

मंडल मही मै गुरिआई गुन गाए हो। 

सरम के सागर सपूतन के सिरमौर, 

सुंदर सुधाधर से सुन्दर गनाए हो।। 

रचन मे दान वानि वानी हरीचंद कीसी, 

बिदत विनय बड़े वंस चलि आए हो।। 

तेज को तरनि तरवार को परसराम, 

गुरनि महिं ऐसे गुरु गोविन्द कहाए हो।। 

इन उल्लिखित कवियों के अतिरिक्त भी कुछेक कवियों की स्फुट रचनाएं प्राप्त 

होती हैं, जिनका गुरु गोविन्द सिंह के दरबार में सम्बन्ध था। भाई वीरसिंह जी ने अपनी 
पुस्तिका 'गुरु गोबिन्द सिंह जी दा विद्या दरबार' में इन कवियों के अतिरिक्त आसासिंह, 
मुत्सद्दी, चंदन, धन्नासिंह, आलम, शारदा, सैण, रोशनसिंह, भाई नन्दलाल (फारसी 
कवि) और टहिकण आदि कवियों का उल्लेख किया है। 


सन्दर्भ 


1. बाहठ पत्रे कहूं. ते रह्यो आनन्दपुरि माहि। 
तिन तै लिखे कवित्त इहु गुर जसु वरन्यो जाहि।। 

. सूर को भाषा डॉ. प्रेमनारायण टंडन 

, हिन्दी साहित्य का इतिहास डॉ. रामचन्द्र शुक्ल, , स. 2015 वि. 
. हिन्दी साहित्य का आलोचनात्मक 


इतिहास डॉ. रामकुमार वर्मा 
6. हिन्दी साहित्य का वृहत्‌ 
इतिहास (षष्ठ भाग) डॉ. नगेन्द्र 
. हिन्दी साहित्य कोश डॉ. धीरेन्द्र वर्मा, स. 2015 वि. 


. हिन्दी साहित्य का अतीत (दो भाग) पं. विश्‍वनाथ प्रसाद मिश्र 
. हिन्दी काव्य शास्त्र का इतिहास डॉ. भगीरथ मिश्र 
. हिन्दी नवरत्न मिश्र बन्धु 

51. हिन्दी साहित्य का आदिकाल 
52. हिन्दुत्व 
53. हिन्दी छंद प्रकाश 


डॉ. हजारी प्रसाद दिवेदी 
श्री रामदास गौड़, स. 1995 वि. 
श्री रघुनन्दन शास्त्री 


54. हिन्दी काव्य में निर्गुण सम्प्रदाय डॉ. पीताम्बर दत्त बड़थबाल 
55. हिन्दी की निर्गुण काव्यधारा और 


उसकी दार्शनिक पृष्ठभूमि 


पंजाबी 
1. कोश दशम ग्रंथ 
2. गुरु शोभा 
8. गुरु शबद अलंकार 
4. गुरु छंद दिवाकर 
5. गुरु शबद रत्नाकर 


6. जीवन कथा गुरुगोबिन्द सिंह 
7. गुरुमत निरणै 

8. गुरुवाणी सिद्धांत संग्रह 

9. गुरुमत लैक्वर 

10. गुरु विलास 

11. गुरुमत दरशन 


डॉ. गोबिन्द त्रिगुणायत, सन्‌ 1961 ई. 


ज्ञानी लालसिंह, 1949 ई. 

सेनापति, 1982 वि. का प्रकाशित संस्करण 
भाई काहन सिंह, 1924 ई. 

भाई काहन सिंह, 1924 ई. 

महान कोश चार भाग, भाई काहन सिंह, 
1930 ई. 

प्रो. कर्तारसिंह, 1946 ई. 

भाई जोध सिंह, 1945 ई. 

ज्ञानी लाल सिंह 

ज्ञानी लाल सिंह 

भाई सुक्खा सिंह 

डॉ. शेरसिंह 


12. गुरुमुखी लिपि का जनम से विकास श्री जी. बी. सिंह, 1955 ई. 


13. गुरुप्रतापसूरज ग्रंथ 
14. दशमगुरु वाणीप्रकाश 


भाई संतोष सिंह, 1955 ई. 
स. गुरुमुख सिंह परदेशी, 1956 ई. 


15. दसवेंपातिशाहदे ग्रंथदा इतिहास भाई रणधीर सिंह, 2012 वि. 


16. दशम ग्रंथ-गुरु गोबिन्दसिंह 
17. दशम ग्रंथ सटीक 

18. दशम ग्रंथ निरणै 

19. पंजाबी सहित दा इतिहास 
20. पंजाब दा इतिहास 

21. पंजाबी हथ लिखना दी सूची 
22. प्राचीन बीड़ा बारे 

28. प्राचीन पंथ प्रकास 

24. प्राचीन जंगनामे 

25. श्री गुरु गोबिन्द सिंह दा 

सं. 2013 वि. का प्रकाशित संस्करण 
पं. नरैण सिंह, 1940 ई. 

डॉ. रणसिंह, 1985 वि. 

डॉ. गोपाल सिंह, 1952 ई. 

प्रो. सतिबीर सिंह, 1960 ई. 

1961 ई. 

भाई जोध सिंह 

रतन सिंह भंगू 

श्री शमशेर सिंह अशोक, 1950 ई. 


Hindi Premi 


विदिआ दरबार भाई वीर सिंह 
26. सिख इतिहास बारे डॉ. गंडा सिंह 
संस्कृत 
1. आध्यात्म रामायण, गीता प्रेस, गोरखपुर, सं. 2015 वि. 
2. ईशावास्योपनिषद्‌ गीता प्रेस, गोरखपुर, प्रथम संस्करण 
3. काव्यादर्श आचार्य दंडी, रंगाचार्य शास्त्री, 1938 ई, 
4. दुर्गा सप्तशती गीता प्रेस, गोरखपुर, तृतीय संस्करण 
5. नाट्य शास्त्र भरत मुनि, गायकवाड़ संस्करण, 1934 ई. 
6. मार्कण्डेय पुराण श्याम काशी प्रेस, सं. 1941 ई. 
7. शतपथ ब्राह्मण निर्णय सागर प्रेस, वम्बई, प्रथम संस्करण 
8, विष्णु पुराण गीता प्रेस, गोरखपुर, सं. 2014 वि. 
9. श्रीमदभगवद्गीता गीता प्रेस, गोरखपुर षष्ठ, संस्करण 
10. श्रीमदूभागवत पुराण गीता प्रेस, गोरखपुर 
11. साहित्य दर्पण आ. विश्वनाथ, टीका. शालिग्राम 
12. काव्यालंकार आ. भामह, श्रीनिवास, प्रेस, सं. 1984 ई. 
13. चंद्रालोक जयदेव, निर्णय सागर प्रेस, बम्बई 
14. वाल्मीकि रामायणम्‌ अनु. पांडेय रामतेज शास्त्री, सं. 1951 ई. 
हस्तलिखित प्रतियां 
1. सिख रेफेरेन्स लाइब्रेरी, अमृतसर 
| 2. भाषा विभाग पुस्तकालय, पटियाला 
8. सेन्ट्रल लाइब्रेरी, पटियाला 
। 4. निजी पुस्तकालय महाराजा पटियाला 
| 5. पंजाव आर्काइव्ज लाइब्रेरी पटियाला में सुरक्षित अनेक हस्तलिखित ग्रंथ 
| English 
| 1. Adi Granth Dr. Ernest Trumpp, 1877 
2. An Introduction to Punjabi 
Literature Dr. Mohan Singh, 1951 
3. A Critical Study of Adi Granth Dr. S. S. Kohli, 1960 
| 4. A Short History of Sikhs Teja Singh Ganda Singh, 
। 5. A Short History of Aurangzeb Sir J. N. Sarkar 
| 6. A Classical Dictionary of 

Hindu Mythology John—Dowsan, 1953 
7. Evolution of Khalsa (2 vols.) Dr. Indu Bhushan Banerjee, 1947 
8. History of the Punjab Dr. Mohammad Latif, 1891 
9. History of the Sikhs J.D. Cunningham 1 > 
10. Poetry of Dasm Granth Dr. D. P. Ashta, 1957 
11. Studies in Epics & 
Puranas of India Dr. A.D. Pusalker, 1955 
13. The Sikh Religion (6 Volumes) M.A. Macauliffe, 1909 
14. Transformation of Sikhism Dr. G. C. Narang, 1950 
15. The Legends of the Punjab_ Capt. Temple, 1884-86 

परिशिष्ट 


प्रकाशित कृतियाँ 


कहानी संग्रह 

1. सुबह के फूल 1959 
2. उजाले के उल्लू 1964 
3. घिराव 1968 
4. कुछ और कितना 1975 
5. मेरी प्रिय कहानियां 1973 
6. भीड़ से घिरे चेहरे 1977 
7. कितने संबंध 1979 
8. इक्यावन कहानियां 1980 
9. महीप सिंह की चर्चित कहानियां 1984 
10. धूप की उगंलियों के निशान 1993 
11. सहमे हुए 1998 
12. महीप सिंह की समग्र कहानियां (तीन खण्ड) 2000 
13. दिल्ली कहां है 2002 
14. ऐसा ही है 2002 
उपन्यास 


1. यह भी नहीं - राजपाल एंड संस दिल्ली, 1976 (प्रथम संस्करण) 
द्वितीय संस्करण हिन्दी पाकेट बुक्स, दिल्ली 1979 
तृतीय संस्करण अभिव्यंजना प्रकाशन, दिल्ली 1988 
चतुर्थ संस्करण नया साहित्य केन्द्र, दिल्ली, 2005 

(पंजाबी, गुजराती, मलयालम एवं अंग्रेजी में भी प्रकाशित) 

2. अभी शेष है, 2004 (पंजाबी में भी प्रकाशित) 


व्यंग्य संग्रह 
एक नये भगवान का जन्म 2001 
एक गुण्डे का समय बोध "2007 


Hindi Premi 


निबंध संग्रह 
कुछ सोचा : कुछ समझा 2002 


शोध कार्य 

- गुरु गोविन्द सिंह और.उनकी हिन्दी कविता 

- आदिग्रंथ में संगृहीत संत कवि 

- सिख विचारधारा : गुरु नानक से गुरु ग्रंथ साहिब तक 


जीवनी 

- गुरु गोबिन्द सिंह : जीवन और आदर्श 

- गुरु तेग बहादुर : जीवन और आदर्श 

- गुरु गोबिन्द सिंह (साहित्य अकादमी के लिए) 
- स्वामी विवेकानंद 


बाल साहित्य 

- न इस तरफ न उस तरफ 
- गुरु नानक - जीवन प्रसंग 
- एक थी संदूकची 


सम्पादन 

1. सचेतन कहानी : रचना और विचार 

2. पंजाबी की प्रतिनिधि कहानियां 

3. गुरु नानक और उनका काव्य 

4. विचार कविता की भूमिका 

5. लेखक और अभिव्यक्ति की स्वाधीनता 
6. हिन्दी उपन्यास : समकालीन परिदृश्य 
7. साहित्य और दलित चेतना 

8. जापान : साहित्य की झलक 

9. आधुनिक उर्दू साहित्य 

10. विष्णु प्रभाकर : व्यक्तित्व और साहित्य 


महीप सिंह के साहित्य पर प्रकाशित पुस्तकें 

1. महीप सिंह का कथा-संसार, डॉ. कमलेश सचदेव, अभिव्यंजना, नई दिल्ली 
2. कथाकार महीप सिंह, सं. डॉ. गुरचरण सिंह, अभिव्यंजना, नई दिल्ली 

3. करक कलेजे माहि, सं. डॉ. कमलेश सचदेव, भारती पुस्तक भंडार, दिल्ली 


Hindi Premi 


TS ०० 1७ 


Np 


10. 
11. 


1२2 
च्य 


26. 


पुरस्कार एवं सम्मान 


भाषा विभाग (पंजाब) द्वारा वर्ष का श्रेष्ठ कथा साहित्य के रूप में 'उजाले के उल्लू 
और 'धिराव' कहानी संग्रह पुरस्कृत (1965 एवं 1969) 
'उजाले के उल्लू” कहानी संग्रह केन्द्रीय शिक्षा मंत्रालय द्वारा पुरस्कृत (1966) 
हिन्दी साहित्य संस्थान, उत्तर प्रदेश दारा पुरस्कृत (1971 एवं 1989) 

भाषा विभाग (पंजाव) द्वारा शिरोमणि साहित्यकार के रूप में सम्मानित (1 986) 
हिन्दी और पंजाबी अकादमियों (दिल्ली) द्वारा श्रेष्ठ कहानी संग्रह (51 कहानियां” 
हिन्दी तथा 'सहमे हुए' पंजाबी) के लिए पुरस्कृत (1985 एवं 1989) 

संत निधान सिंह केसर मेमोरियल सम्मान, कथा साहित्य में योगदान के लिए (1990) 
साहित्यिक उपलिव्धयों के लिए साखा पुरस्कार (1990) 

हिन्दी साहित्य में विशेष योगदान के लिए अदीव इंटरनेशनल साहिर सम्मान 
(लुधियाना) (1990) 

पंजाबी साहित्य में विशिष्ट योगदान के लिए डॉ. साधू सिंह हमदर्द सम्मान (1992) 
समन्वय सारस्वत सम्मान (1993) 

हिन्दी प्रचारिणी समिति, कानपुर द्वारा साहित्य भारती (अलंकरण) से सम्मानित 
(1994) 


. छठे विश्व हिन्दी सम्मेलन (लंदन) में हिन्दी भाषा और साहित्य में विशिष्ट योगदान 


के लिए सम्मान (1999) 


. इंडो कैनेडियन टाइम्स ट्रस्ट, सरी (कनाडा) द्वारा पंजाबी पत्रकारिता में विशिष्ट 


योगदान के लिए विशेष सम्मान (1999) 
. राष्ट्रीय हिन्दी परिषद, मेरठ द्वारा हिन्दी रत्न उपाधि से सम्मानित (1999) 


. इंस्टीट्यूट ऑफ पंजावी लैंगवेज एण्ड कल्चर (लाहौर) द्वारा 'एवार्ड ऑफ डिस्टिक्शन! 


सम्मान (2000) 
. लाहौर की इसी संस्था द्वारा कहानी सम्मान (2000) 


, केन्द्रीय हिन्दी संस्थान, आगरा द्वारा हिन्दी के विकास तथा प्रसार में उल्लेखनीय 


सेवाओं के लिए सम्मानित (2000) 
. पत्रकारिता भूषण सम्मान उ. प्र. हिन्दी संस्थान, लखनऊ (2001) 
. कुँवर चंद्र प्रकाश सिंह साहित्य शिरोमणि सम्मान (2002) 
. इटावा हिन्दी सेवा निधि द्वारा प्रदत्त जनवाणी सम्मान (2002) 
. हिन्दी अकादमी (दिल्ली) द्वारा 'साहित्यकार सम्मान” (2003) 
. पंजाबी अकादमी (दिल्ली) द्वारा “परम साहित्य सम्मान! (2004) 
. विशिष्ट हिन्दी सेवा सम्मान, राष्ट्रीय हिन्दी परिषद, मेरठ (2006) 
. राष्ट्रीय भाषा गौरव. सम्मान, संसदीय हिन्दी परिषद, नई दिल्ली (2006) 
. साहित्यश्री सम्मान, दिल्ली हिन्दी साहित्य सम्मेलन (2006) 
डॉ. अम्बेडकर राष्ट्रीय सम्मान (2007) 
. पं. जुगल किशोर शुक्ल, उत्कर्ष अकादमी, सम्मान कानपुर (2007) 


Hindi Premi 


महीप सिंह के साहित्य पर हुए/हो रहे शोध कार्य 


1. 


शः 


महीप सिंह की कहानियों का कथ्य और शिल्प, प्रो. रतन सिंह राजपूत, हिन्दी 
विभाग, एस. पी. डी. एम. कालेज, शिरपुर जिला-धुलिया, महाराष्ट्र 

महीप सिंह की कहानी कला, प्रो. हरजी भाई ना. वाघेला, हिन्दी विभाग, सौराष्ट्र 
यूनिवर्सिटी, राजकोट 


- महीप सिंह का कथा साहित्य : मानव मूल्यों का संदर्भ, सुश्री मनिन्द्र भाटिया, गुरु 


नानक देव विश्वविद्यालय, अमृतसर 


- सचेतन कहानी आन्दोलन के संदर्भ में महीप सिंह की कहानियों का मूल्यांकन, 


सुश्री सीमा खान, महर्षि दयानन्द सरस्वती कॉलेज, अजमेर विश्वविद्यालय, 
अजमेर 


. महीप सिंह का कथा संसार, एम. मनोज कुमार, श्री वेंकटेश्वर विश्वविद्यालय, 


तिरुपति 

- महीप सिंह और उनका कहानी साहित्य, प्रो. श्रीमती अनिता लक्ष्मण वेताल, हिन्दी 
विभाग, कला वाणिज्य व विज्ञान महाविद्यालय, राहुरी, जिला-अहमदनगर, पुणे 
विश्वविद्यालय 

- कहानीकार महीप सिंह के कृतित्व का अनुशीलन, सुश्री सुषमा मोरेश्‍वर डहाटे, 
नागपुर विश्वविद्यालय 

- महीप सिंह के कथा साहित्य में चित्रित मध्यम वर्ग, रविन्द्र कुमार, जनता वैदिक 
कालेज, बड़ौत, बागपत, चौधरी चरण सिंह विश्वविद्यालय, मेरठ 

- कहांनीकार महीप सिंह : संवेदना और शिल्प, अजित चुनिलाल चव्हाण, पुणे 
विश्वविद्यालय, नंदूरबार -424512 

- साठोत्तरी हिन्दी कहानी और कथाकार महीप सिंह, श्रीमती शगुफ्ता खान, अलीगढ़ 
मुस्लिम विश्वविद्यालय, अलीगढ़ 

“ महीप सिंह की कहानियों में युग बोध, कु. सायरा बानो नवलगुंदु, कर्नाटक 
विश्वविद्यालय, धारवाड (कर्नाटक) 

- कहानीकार महीप सिंह : मानवीय संबंधों की सचेतन दृष्टि, अशोक यादव, महर्षि 
दयानन्द विश्वविद्यालय, रोहतक 

- महीप सिंह तथा इनकी कहानियों का विकास, सन्तोष कुमार मिश्र, कानपुर 
विश्वविद्यालय, कानपुर 

: महीपसिंहव | ज, बीड़-431122 

- महीप सिंह ८ पध्ययन- मीनू शर्मा, 
आगरा विश्वा 


Hindi Premi 


जन्म 9 15 अगस्त, 1930 को उत्तर प्रदेश के जिला उन्नाव में 


शिक्षा : एम. ए. (हिन्दी), डी. ए. वी. कालेज कानपुर (1954), पी-एच. 
४ विश्वविद्यालय, आगरा (1969) 
अध्यापन : खालसा कालेज, मुम्बई (1955-1963), खालसा कालेज, दिल्ली (1963-1998), एक 


वर्ष तक कानसाई विश्वविद्यालय, हीराकाता-जापान में विजिटिंग प्रोफेसर | 
(1974-1975) 
सम्प्रति : स्वतन्त्र लेखन के | 
कहानी संग्रह : सुबह के फूल, उजाले के उल्लू, घिराव, कुछ और कितना, मेरी प्रिय | 
कहानियां, भीड़ से घिरे चेहरे, कितने संबंध, इक्यावन कहानियां, महीप सिंह 
की चर्चित कहानियां, धूप की उंगलियों, के निशान, सहमे हुए, महीप सिंह की समग्र 
| 
| 
॥ 


2: कहानियां, दिल्ली कहां है, ऐसा ही है। 
उपन्यास : यह भी नहीं (पंजाबी, गुजराती, मलयालम, अंग्रेजी में भी प्रकाशित), अभी शेष है 
लए : एक नये भगवान का जन्म, एक गुण्डे का समय बोध 
शनि कुछ सोचा : कुछ समझा 
शोध : गुरु गोबिन्द सिंह और उनकी हिन्दी कविता, आदिग्रंथ में संगृहीत संत कवि, सिख 
विचारधारा : गुरु नानक से गुरु ग्रंथ साहिब तक 
टर जीवनी : गुरु गोबिन्द सिंह : जीवन और आदर्श, गुरु तेगबहादुर : जीवन और आदर्श, स्वामी 
र विवेकानन्द | 

बाल साहित्य : न इस तरफ न उस तरफ, गुरु नानक जीवन प्रसंग, एक थी संदूकची । र 
सम्पादन : सचेतन कहानी : रचना और विचार, पंजाबी की प्रतिनिधि कहानियां, गुरु नानक और । 


उनका काव्य, विचार कविता की भूमिका, लेखक और अभिव्यक्ति की स्वाधीनता, 
हिन्दी उपन्यास : समकालीन परिदृश्य, साहित्य और दलित चेतना, जापानः साहित्य की 
झलक, आधुनिक उर्दू साहित्य, विष्णु प्रभाकर - व्यक्तित्व और साहित्य f 
चार दशकों से 'संचेतना” का सम्पादन। 

